
I IZVOARELE LITERATURII 


Iată o întrebare fascinantă : cînd începe literatura ? 
Toţi cercetătorii i-au acordat o importanță deosebită. 
Unii au văzut acest început la finele Renașterii, odată 
cu eliberarea de naivitatea povestirii „naturale“, sub 
oblăduirea marilor profesori de necredintä care au fost 
Rabelais si Cervantes. Alţii l-au căutat în secolul al 
XII-lea, fie în împrejurimile Toulousei, fie în nord, 
unde poeţii anglo-normanzi si francezi încredințau per- 
gamentului cele mai vechi mituri moderne (Tristan, Lan- 
celot, Căutarea Graalului). Savanţii romantici l-au ase- 
zat în lumea antică, pe vremea cînd navele înguste ale 
aheilor, către anul dinaintea gratiei 1190, au sfărîmat 
zăgazurile Istoriei, îndreptîndu-și provele către dealul 
încercuit al Ilionului. 

Arheologii au vrut să-l împingă cu o mie opt sute 
de ani mai departe, atunci cînd, cu ochii atintiti asupra 
pădurilor Libanului, triburile sumeriene pătrundeau în 
cîmpia aridă a Mesopotamiei. 

Exista oare literatura acum nouă mii de ani, cînd 
lerihonul neolitic înălța spre cer zidurile albe ale pri- 
mei cetăţi din istoria omenirii ? Ce mituri, ce povești 
înflăcărau imaginatia celor care au smuls din coasta 
dealurilor și au tîrît de-a latul cîmpiei Salisbury uriasii 
monoliti de la Stonehenge ? Si fără mituri, fără cre- 
dinte, fără valori şi fără visuri — cu ce tel absurd s-ar 
angaja o comunitate umană la înfăptuirea unor ase- 
menea monstruoase munci ? 

Întrebarea a și depășit limitele -a ceea ce poate fi 
verificat. Dincolo de anul 3 000 înaintea erei noastre nu 


mai e posibilă (la nivelul actual al cunoştinţelor) nici o 
probă directă sau indi ă 


ca specie socială, si 
e absolută, depinzînd 

de înlocuirea civiliza 
unui popor de la c 
agrafice, sau nici 


țiilor ; nu putem cunoaşte literatura 
are ni s-au transmis numai resturi 
un vestigiu, sau inscripţii (aşa cum 
ne-au lăsat cretanii micenieni) cu caracter exclusiv con- 
tabil ; fie, în al doilea caz, literatura se naşte la un mo- 
ment dat, în chip progresiv sau printr-o mutatie bruscă. 
În ultima ipoteză, rămîne de stabilit dacă orizontul 
nostru de cunoaştere ajunge pînă acolo, ori dacă mo- 
mentul acestei nașteri ne este deja cunoscut în vreun 
fel, şi doar o definire nesatisfăcătoare a conceptului de 
literatură ne-a împiedicat să-i înţelegem semnificaţia 
veritabilă. 

Să presupunem că această „naştere“ a avut loc în- 
tr-o epocă foarte îndepărtată : vom constata imediat că 
e vorba de fapt de un caz limită al primei ipoteze. Dacă 
am pretinde să plasăm apariţia unei activităţi verbale 
tradiționale, să zicem, către anul 12000 înaintea erei 
noastre, în plin magdalenian (deși primele comporta- 
mente rituale, asociate în chip necesar cu o ideologie, 
apar la omul de Neanderthal, care nu era un Homo sa- 
piens sapiens — era alt animal decît noi), ne-am afla 
mult dincolo de limita de observaţie absolută specifică 
obiectului nostru. 

Din cele de mai sus rezultă că pe această cale nu 
se poate da un răspuns întrebării pe care am pus-o în 
prima îrază, deoarece nu pot exista mijloace de veri- 
ficare obiectivă a supoziţiilor: pe care putem fi îndem- 
nati să le formulăm. A doua din cele trei ipoteze de 
adineauri spune, dacă o exprimăm în alţi termeni, că 
s-ar putea decide dacă literatura „apare“ sau nu la un 
moment dat în corpusul mărturiilor pe care le avem la 
dispoziție, numai cu condiţia să dăm o definiţie ,,co- 
rectă“ — să stabilim o limită calitativă — a conceptului 
de literatură. Deci despre originea literaturii fie nu se 
poate spune nimic, fie se poate spune ceva numai cu 
condiția s-o inventăm printr-un gest arbitrar, 

Întrebarea „cînd începe literatura ?“ este iraţională. 
De aceea e cu atît mai fascinantă. E pur şi simplu o în- 


trebare mitică. O regăsim la Grimm, la Herder, la Vico 

— dintre vechii teoreticieni. Roland Barthes, Maurice 
Blanchot, Roger Caillois nu pot trata natura literaturii 
fără a-i închipui un gest iniţial sau o formă primitivă. 
Tratatele filozofice ale secolelor al XVII-lea si, al 
XVII-lea explică pe larg originea limbajului si pe aceea 
a literaturii (între cele două există o legătură fantasma- 
tică, cea din urmă fiind modul veritabil — în sens pla- 
tonic — al celui dintîi) după citeva scheme tradiționale, 
de altfel pur imaginare. É 

Dar un mare scriitor chiar descoperă originile litera- 
turii, inventează într-un chip. arbitrar o nouă literatură, 
nu printr-un act de paternitate, ci printr-unul de filia- 
tie. Poate că faptul literar generator e în imaginarul 
modern chiar acesta : să-ți fäuresti o genealogie, alegind 
dintre înaintași pe aceia. pe care îi recunosti — care au 
tacut literatură „adevărată“, — si să-i respingi pe cei- 
alți. 4 

Tematica oedipiană apare aici în filigran . Mitul lui 
Oedip reprezintă, după cum a observat Genette (1972, 
251), un caz de utilizare, criminală a vorbirii,. deoarece 
tinärul paricid n-ar fi.fost despărţit de la naștere de pă- 
rintii săi dacă oracolul nu i-ar, fi prevestit crimele, de- 
terminînd astfel înlănţuirea de, evenimente care avea să 
ducă la acestea. Crima, spun, deci grecii, nu vine din su- 
flet, ci din vorbirea proferată. care pune stăpînire pe 
suflet. În acest sens, caracterul oedipian al literaturii 
provine din faptul că e o vorbire care pune stäpînire pe 
realitate. kag 

Origine înseamnă, în' ordinea Imaginarului, esenţă. 
Spune-mi de unde te tragi ca să-ţi spun ce ești. În clasi- 
ficările mitologice, lucrurile {in de ceva, se nasc din ceva, 
sînt o căsuţă dintr-o matrice, o poziţie fixă dintr-un sis- 


1 Cf. Marthe Robert, 1983, passim. 'Trimiterile din această 
lucrare se referă la bibliografia de la sfîrşit; numele autorului 
citat este urmat de obicei de două numere, primul reprezentînd 
anul de apariţie a lucrării şi permifind diferenţierea publicații- 
lor aceluiași autor (în cazul acelora care au apărut în același 
an se vor folosi litere, de ex, 1963 a și b), iar al doilea pagina 
relevantă. BBE ile 


L DUIL Ssibagolhisa 

tem. În sens strict, ființa lor rezidă în propria lor ori- 


gine ; altceva nu se poate spune despre ele, decît de unde 
vin. Oamenii Şarpelui, din poporul hopi ! (New Mexico), 
vorbesc despre ei înşişi astfel : „Atunci cînd a fost marea 
împrăştiere, ai mei trăiau în piei de șarpe, fiecare familie 
locuia într-un sac de piele de şarpe, și toţi sacii erau 
atirnati la capătul curcubeului ; curcubeul s-a învîrtit 
(ca un compas) pînă ce capătul lui a atins muntele Na- 
Vajo ; acolo sacii au cäzut, si unde cädea un sac, acolo 
era casa lor“ (Mindeleff, 1891, 17). La întrebarea „Care 


e originea voastră ?“ literatura lor dă astfel o explicaţie - 


triplă, corespunzind unor interpretări diferite ale între- 
bării. Mai întîi, zic ei, noi sîntem din clanul Sarpelui 
(pentru că la început trăiam într-o piele de șarpe), şi 
aceasta arată care sînt ceremoniile pe care le conducem 
noi, societăţile la care participăm și apartenenţa per- 
soanelor cu care e bine să ne căsătorim ; în al doilea 
rînd, noi sîntem oamenii curcubeului : ca toți fraţii nos- 
tri hopi, noi ne rugăm la nori si la ploaie, si cinstim 
curcubeul ca pe una din fiinţele cărora le datorăm exis- 
tenta ; în sfîrșit, dacă ne întrebaţi de unde venim, care 
e locul sacru pe care îl venerăm ca sălaș al strămoşilor 
noștri, e vorba de muntele Navajo. În felul acesta v-am 
spus cine sîntem, cum trăim si ce valori cinstim. Mitul 
povesteşte simultan originile omenirii și ale literaturii, 
fiind -o povestire deopotrivă despre începuturile poves- 
tirii şi ale lucrului povestit. 

Chiar iraţională fiind, interogatia asupra originii li- 
teraturii păstrează anumite sensuri. În sens istoric, ea 
ne ademenește cu descoperirea fenomenului originar, a 
celulei generatoare, cu reconstituirea cadrelor obiective 
ale unui comportament uman ; pornind de aici, evoluţia 
literaturii ar căpăta un înţeles, tot așa cum între oraşul- 


1 în această lucrare, numele limbilor şi popoarelor sînt orto- 
grafiate în forma recomandată în lucrarea lui Marius Sala și 
Ivana Vintilă-Rădulescu, Limbile lumii. Mică enciclopedie, Edi- 
tura Științifică si Enciclopedică, Bucureşti, 1981. 

stat din Asia Micä si statul-natiune european se poate 
elabora un discurs coerent al devenirii formelor de gu- 
vernämint. În sens formal, ea ne promite definirea unui 
„grad zero“ al naraţiunii, o limită structurală absolută, 
care ar servi la înțelegerea conceptului în ansamblul 
său ; în acelaşi timp, s-ar putea verifica dacă există tră- 
sături „universale“ ale literaturii, care pot fi regăsite 
fără întrerupere în timp şi spaţiu. În sens filozofic, rea- 
mintindu-ne că nu se cunoaşte nici o cultură actuală 
— oricît de primitive ar fi condiţiile ei de viață — care 
să nu posede un corpus ideologic şi textual tradițional, 
ea ne îndeamnă să cercetăm dacă literatura izvorăște 
dintr-o determinare internă sau externă. Toate aceste 
tentaţii sînt probabil iluzorii. Derrida: (1979, 302 și pas- 
sim) susţine că noțiunea de origine nu are un fundament 
filozofic, ci unul mitic (v. și Chang, 1985, 131—133). Pu- 
tem accepta această provocare. Căci, fie ea și iraţională, 
întrebarea despre origine poartă asupra felului în care 
ne concepem propria specie. Altfel spus, fie condiția 
umană restringe individul la un contact nemijlocit cu 
natura, la căutarea hranei, la producerea mijloacelor de 
schimb (orice veleitate de funcţionare pe alte planuri 
fiind în mod necesar posterioară activității de satisfacere 
a nevoilor elementare definite de societate), fie îi deschide 
din capul locului, încă de la începuturi și indiferent de 
tehnologia pe care o posedă, accesul într-o anti-physis, 
o eidosferă, o „cealaltă lume“ intelectuală în care, singur 
între speciile numeroase ale planetei, pune la cale nesfîr- 
Site invazii si înfăptuieşte cuceriri. 

Atunci întrebarea de la început, deşi rău formulată, 
e fundamentală pentru orice cercetare în acest domeniu, 
fiindcă se referă în chip implicit la însăşi esenţa litera- 
turii. Dacă literatura se face prin chiar punerea unei 
origini — a unei identități în funcţie de o origine — mi- 
tul originii literaturii modelează orice teorie care-i defi- 
neste identitatea, Această propoziţie e necesarmente 
adevărată, deoarece e o tautologie. 

Or, există cel puţin un fapt calitativ care apare în 
aria internă a conceptului ca o limită naturală, despăr- 

tind literatura în două : trecerea de la oralitate la scriere. 
Cititorul nu e desigur victima acelei prejudecăţi care 
vede în literatură, conform etimologiei numelui ei, ceea 
ce se înfăptuieşte cu penelul ori penita în cîmpul colii 
de hîrtie : aceasta e doar literarătura, bustrophedon-ul 
milenar, un taylorism artistic. Nu e un paradox faptul 
că scriitorul nu e cel care scrie : el e cel care face scrie- 
rea necesară. Spre deosebire de pictor, care nici o clipă, 
în procesul' de înfăptuire a operei, nu se desparte de 
arta sa, literatorul are azi, ca lăcusta, două faze, un 
zbor si o tirire subterană. Căci el e un Ariel periodic 
care, pentru a supravieţui, are nevoie de truda mecanică 
a unui Caliban. Tehnica tiparului a eliberat parţial opera, 
a înzestrat-o cu darul (imperfect) al ubicuitätii. Cartea 
tipărită e într-un fel mai aproape de izbucnirea origi- 
nară a cuvîntului de dinainte de a fi rostit, integrală si 
definitivă, purtată de o undă nevăzută, cu toată forţa 
eficace adunată în sensul său. 

Fie deci, revenind la ipotezele initiale, vom stabili 
originile literaturii inventînd-o, si atunci vom face lite- 
ratură, fie vom îndrepta reflectia teoretică asupra celui 
dintii clivaj, net care apare în timpurile mai noi în fiinţa 
acestei arte, și anume trecerea de la oralitate la scriere. 
Procedind astfel, ne vom îndrepta către disciplinele care 
studiază culturile şi istoria lor, și vom lăsa, măcar pen- 
tru o vreme, deoparte problemele filozofice care sînt le- 
gate de esenţa artei cuvîntului. Întrebări cum ar fi : ce 
este literatura, cum acţionează ea (reprezintă, evocă sau 
zidește), este sau nu o facultate supusă liberului arbitru 
(poate cineva să se abţină de-a o face, poate fi împiedicat 


sau constrîns, s-o. facă), la ce servește, spune sau nu 
ceva; există. geniu ? —, sînt cît se poate de prost puse, 
dar. deosebit de importante, chiar esenţiale. René Thom 
spunea : ,,Singurele probleme cu adevărat importante 


pentru om sînt cele filozofice“. (1973, 10). Or, problemele 
filozofice sînt probabil toate întrebări rău formulate, de 
acest fel. Nu ne putem, sustrage lor, așa cum ne îndemna 
Wittgenstein,, deoarece, prin definiţie, valoarea dă priori- 
tate unei probleme; şi; nu, aşa cum cere un principiu al 

investigaţiei științifice, șansele de a o rezolva cu succes. 
De vreme ce nu le putem evita, nici rezolva, trebuie să 
încercăm să le formulăm într-un mod cît mai simplu şi 
clar, care să le apropie, pe cît posibil, de solubilitate. 
Prima remarcă pe care o facem atunci cînd ne angajăm 
pe un astfel de drum e că răspunsul la asemenea în- 
trebări, dacă va fi dat vreodată, nu va avea un caracter 
general. Trebuie să interogăm pe rînd fiecare epocă, şi 
să nu ne mirăm dacă secolele ne vor da răspunsuri con- 
tradictorii. Să lăsăm idealul unei științe deductive a lite- 
raturii să se întoarcă în imaginarul din care a ieşit. 


Îmi propun să studiez oralitatea așa cum este ea re- 
prezentată de un gen literar medieval, cîntecele de 
gestă 1. Că epopeile franceze ar putea fi o mărturie de li- 
teratură orală a devenit plauzibil abia după ce clasicis- 
tul american Milman Parry a formulat, într-o serie de 
lucrări magistrale, o teorie coerentă a oralitätii. Acest 
studiu trebuie deci să înceapă cu un examen al teoriei 
oralitätii a lui Milman Parry, aşa cum a fost ea desco- 
perită pe primul ei obiect, şi anume poemele homerice. 
Totuşi, în cele ce urmează, cîntecele de gestă vor fi alese 
drept parangon al oralitätii. Filologia romantică încearcă 
să găsească în evul mediu, şi mai ales în perioada „cla- 
sică“ a acestuia, secolul XII, originile sensibilităţii si 
cunoașterii moderne ; mai tîrziu filozofia culturii a le- 
gat indisolubil specificul civilizaţiei occidentale de trăsă- 
turile dominante ale evului mediu. A trebuit să așteptăm 
ultimii patruzeci de ani pentru ca modele inspirate de 


1 Termenul „cîntece de gestă“ nu este singura variantă ro- 
mânească a francezului chansons de geste, totuşi am motive s-o 
prefer. Ambele substantive, în expresia franceză, au o formă 
franceză, de aceea în română utilizarea cuvîntului „gesta“, în 
forma lui lalinä, nu e prea potrivită; latinul gesta, «fapte vi- 
tejești, isprăvi», nu e decit strămoșul cuvîntului din franceza ve- 
che geste, jeste, care înseamnă «poem epic», dar și «liniaj, fa- 
milie patriliniară» (cf, Van Emden, 1975). Cuvintul în formă ro- 
mânească „gestă“ are, în expresia „cintece de gestă“, și avanta- 
jul de a fi introdus de mai multă vreme. A traduce geste prin 
alt termen românese mi se pare un exces de adaptare. 

epoci ulterioare (Contrareforma si clasicismul) să fie in- 
vocate în sprijinul unor deschideri în ştiinţele omului, 
în special cu Chomsky şi Foucault. Prea puţin s-a făcut 
totuși pentru o cunoaștere calitativ nouă a secolului al 
XII-lea ; printre enigmele pe care acest veac ni le pro- 
pune, alături de însăşi problema înfloririi pe care a 
adus-o nu numai în Apus, ci şi în ţările arabe, în Iran, 
în Rusia, în Gruzia, se numără si aceea a apariţiei în oc- 
cident a unei literaturi de tip nou, din care o parte de 
tradiţie orală. Oralitatea. medievală se lasă explicată cu 
atît mai greu cu cît ea apare la patru sute de ani după ce 
ultimele popoare barbare din Apus fuseseră asimilate si 
supuse dublei discipline a unei religii ecumenice și a 
unei ordini de stat care se străduia să imite modelul im- 
perial. roman. Ne-am obişnuit să considerăm oralitatea 
ca tradiţională, arhaică, primitivă, pe scurt, la antipodul 
unei culturi evoluate, şi nu înţelegem din ce pricină un 
conţinut nou, esențialmente feudal şi creștin, se exprimă 
într-o formă străveche, comparabilă cu aceea în care 
s-au transmis isprăvile aheilor de-a lungul Veacurilor 
Întunecate. Vom vedea în cele ce urmează că acest pa- 
radox nu e decît o aparenţă, un miraj născut din defor- 
marea provocată. de o anume perspectivă istoristă, care 
încearcă să paralelizeze tipuri de organizare. socială, 
structuri culturale, forme de expresie artistică. Cazul 
cîntecelor de gestă, care a iscat controverse atît de aprige 
în filologia franceză, se află chiar în punctul în care 
această iluzie are o intensitate maximă. Trebuie să înte- 
legem caracterul oral al unei literaturi nu în funcţie de 
o schemă de evoluţie istorică prestabilită (care prescrie 
bunăoară ce trăsături sint „arhaice“ sau ,originaret), ci 
in raport cu o serie de constringeri specifice unei cul- 
turi, cum ar fi mijloacele de comunicare, teoria care le 
justifică în conștiința socială, instituţiile care asigură 
perpetuarea tradiţiei, felul cum e gîndită separatia între 
diferitele tipuri de discursuri („sistemul genurilor“). Stu- 
diul acestor constrîngeri ne permite să înţelegem ce 
este o societate orală nu în legătură cu tehnologia ei 
(„înapoiată“) sau cu nivelul cunoștințelor ei ştiinţifice 

despre lume („primitivă“), ci în legătură cu faptul că 
mijlocul de comunicare prin care se perpetuează cultura 
acelui popor este vorbirea. Așa cum structura socială 
ne apare ca un edificiu raţional dacă o privim din unghiul 
producţiei materiale, al schimburilor economice sau al 
relaţiilor de rudenie, la fel putem descoperi că ea este 
permeabilă unui sens şi atunci cînd este cercetată în 
funcţie de transmiterea si conservarea vorbirii. O cul- 
tură orală, dacă este tradiţională, e cel mai adesea un 
uriaș mecanism care asigură dăruirea și nemurirea cu- 
vintului. Dar într-o societate în expansiune, sau într-una 
despărțită în mai multe strate culturale între care nu 
există virtual comunicare, oralitatea literaturii unui grup 
poate apărea mutilată de sensul ei global, deoarece ea 
nu reprezintă calea de supraviețuire a culturii întregu- 
lui popor, ci numai a unei părţi din ea. Si din acest punct 
de vedere, cîntecele de gestă reprezintă o limită intere- 
santă, deoarece ele nu se nasc într-o cultură „unani- 
misiă“ de tip arhaic, ci într-una compartimentată, cloi- 
sonnée, despărțită în mai multe regiuni prin diferite 
interdicții şi rezervări. Oralitatea medievală, întemeiată 
pe reinterpretări imaginare, se înfăţişează astfel ca si- 
metrică oralitätii moderne a mijloacelor de comunicare 
în masă, în raportul ei cu o scripturalitate sacră, depozit 
inaccesibil sau rar consultat al adevărurilor incontesta- 
bile. 

Ajungem astfel, de la un concept global de cultură 
orală, la un concept functional al oralitätii ca sistemñ de 
constringeri care se aplică transmiterii verbale a texte- 
lor culturale, Aceasta ne îngăduie să examinăm orali- 
tatea nu ca pe o etapă evolutivă a literaturii, ci ca pe 
un mod al ci, care poate dispărea și reapărea în cursul 
veacurilor. Principala presupozitie a disputei între adepții 
lui Gaston Paris și aceia ai lui Joseph Bédier, anume teza 


după care oralitatea gestelor este inseparabil legată de 
transmiterea poemelor încă din timpuri ancestrale, va 
fi în cele de mai jos absentă, făcînd loc altor întrebări 
şi altor enigme. 

Prozodia lui Homer 


Ca multe alte descoperiri, si aceea a lui Parry a con- 
stat în faptul că profesorul american a văzut o problemă 
acolo unde alții s-au mulțumit să înregistreze o stare de 
lucruri sau să născocească nişte explicații. Aria acestei 
probleme e un fenomen textual pe care-l remarcă uşor 
oricine citeşte Iliada sau Odiseea : repetițiile homerice. 

Toți criticii poemelor, începînd cu Zenodot si Aristarh, 
au judecat că, deşi unele reluäri pot fi necesare, cele 
mai multe par inutile, deci nu sînt altceva decît inter- 
polări ale vreunui scrib neinspirat. Ca urmare, versurile 
ce apăreau de două sau de mai multe ori erau, la una 
din ocurente, denuntate ca neautentice. Modernii au dis- 
cutat aceste pasaje în cärti erudite, din care si azi ar 
mai putea folosi aceea a lui C. E. Schmidt, Parallel-Ho- 
mer oder Index aller homerischen Iterati («Concordantä 
a lui Homer sau index al tuturor re 


petitiilor homerice»), 
Goettingen, 1885. 

Chestiunea e. deja continutä în sistemul de semne 
marginale folosit pentru adnotarea textului de Aristarh 
din Samotrace. Acest critic, născut în 216 sau 215 si 
mort în 144 înaintea erei noastre, a fost directorul Bi- 
bliotecii din Alexandria. El a. dat ediţii din mai mulţi 
clasici, dar faima și-a cîstigat-o editindu-l pe Homer. 
Aristarh, ca şi predecesorii lui, nu accepta toate versurile 
din textul tradiţional ; unele i se păreau prea slabe pen- 
tru un poet atît de mare ; altele indicau prin conținutul 
lor că au fost scrise de altcineva decît restul poemelor, 
de vreun autor tîrziu, care nu mai avea aceleași repre- 
zentări, aceeași cultură, același lexic cu bätrinul aed. 
În acest din urmă caz, alexandrinul conchidea că e vorba 
de un adus ulterior, apocrif, şi atetiza pasajul (îl declara 
neautentic) punînd pe margine, în dreptul fiecărui vers, 

o. bară orizontală (—) numită obel6s, adică «frigare» 1. 
Un exemplu celebru, şi care a rezistat la orice critică, 
este ateteza primelor 204 versuri din cîntul XXIV al 
Odiseei. 

În acest pasaj, Hermes Kyllenianul mînă în Hades 
sufletele peţitorilor ucişi de Ulise, care ,chitcäie ca li- 
liecii“ ; ei merg pe Ocean, trec de Stînca Albă si de 
Poarta Viselor, şi ajung în cîmpia de asfodele pe care ră- 
tăcesc sufletele eroilor. Tocmai atunci apare și Aga- 
memnon, recent trimis în infern de mîna lui Egist si a 
Clitemnestrei. Urmează un dialog între Agamemnon și 
Ahile, în care ei își povestesc noutăţile. Abia apoi cele 
două căpetenii îi bagă în seamă si pe petitori; Aga- 
memnon i se adresează lui Amfimedon, amintindu-și că 
fusese odată oaspetele acestuia în Itaca. 

Aristarh observă că în restul operei lui Homer, lui 
Hermes nu i se aplică niciodată epitetul Kyllenios, care 
se referă la un munte din nordul Peloponesului; că 
niciodată Hermes nu însoţeşte sufletele morţilor; că 
aceste duhuri nu ajung în infern, în credinţele din vre- 
mea lui Homer, decit după incinerare, pe cînd în pasa- 
jul citat se înţelege că trupurile petitorilor zăceau încă 
reci în megaron-ul lui Ulise, acolo unde căzuseră ; că 
Stinca Albă şi Poarta Viselor nu mai sînt menţionate 
nicăieri ; că Agamemnon era mort de vreo zece ani, deci 
nu putea sosi în Hades abia odată cu petitorii ; că n-are 
nici un rost ca Agamemnon să-i povestească lui Ahile 


1 în această lucrare se utilizează, pentru redarea cuvintelor 
din diferite limbi, sistemele de transliteratie latină internatio- 
nale, atunci cînd există. Dacă nu am întîlnit astfel de sisteme, 
am evitat totuși să dau cuvintele întotdeauna sub forma pe 
care o au la autorii care le citează, deoarece grafiile n-ar fi 
fost destul de explicite :: francezii înlocuiesc bara de cantitate 
prin accentul circumflex, englezii notează pe j ca zh etc. Am 
folosit de aceea o notație „normalizată“, eliminînd asemenea 
uzaje locale și marcînd în plus cantităţile si accentele. În ceea 
ce priveşte transliterația cuvintelor greceşti, am notat, pentru 
necesități prozodice pe care urmarea textului le va face evidente, 
pe lîngă accente, si cantitățile vocalelor e şi 0. Orice alte parti- 
cularităţi vor face obiectul unor note de subsol, 

cum a murit însuşi Ahile, de vreme ce acesta o ştia de 
mult. Toate aceste versuri îşi merită desigur obelos-ul. 

Unele versuri sau grupuri de versuri apăreau de mat 
multe: ori, dind impresia că au fost repetate fără rost. 
Aristarh punca în dreptul unor asemenea versuri, acolo 
unde credea că sînt la locul potrivit, semnul. numit as- 


‘teriskos, XX _, iar acolo unde le găsea superflue, 


îşi arăta dezaprobarea punind un asteriskos şi un obelôs, 


Xa fel procedează si editorii moderni !, cu deo- 


sebirea că nu întotdeauna arată acelaşi respect față de 
Vulgata homerică. De exemplu, în Odiseea apar nişte 
asemănări între XII 399--419 şi XIV 299—309. În pri- 
mul pasaj, Ulise povesteşte naufragiul care l-a aruncat 
în cele din urmă în Ogygia, insula nimfei Calypso; 
Zeus trimisese furtuna fiindcă, la îndemnul lui Eury- 
loh, grecii uciseseră cîțiva dintre boii sacri ai Soarelui. 
În al doilea, Ulise, travestit in cerşetor, îi po- 
vesteste porcarului Eumeu o istorie mincinoasă, in care 
se dă drept fost prizonier al faraonului, adus în Grecia 
de nişte fenicieni si naufragiat în largul coastelor Epi- 
rului. Comparind aceste pasaje, vom observa repetări 
ample. Victor Bérard scoate pur si simplu din text ver- 
surile care nu i se par la locul lor. Pentru a arăta cum 
editează el aceste fragmente, voi cita o traducere în 
proză obişnuită, astfel făcută incit să evidentieze cali- 
tatea traditional-formularä a stilului homeric?. Pasajele 
eliminate de Bérard vor fi puse între paranteze drepte ; 
conținutul versurilor identice va fi cules cu litere 
cursive, jar al celor asemănătoare cu litere spatiate : 


| „1 Am folosit edițiile; Homére, Iliade, texte établi et tra- 
duit par Paul Mazon, avec la collaboration de Pierre Chantraine. 
Paul Collart et René Langumier, Les Belles Lettres. Paris. 1938, 
4 vol., si L'Odyssée, „Poésie homérique“, texte établi et tra- 
duit par Victor Bérard, Les Belles Letiros, Paris 1924, 3 vol 

2 Traducere de Ficrea Fugariu. îi : 

XII 399-419. Dar cînd Zeus, fiul lui Cronos, a 
dat ziua a şaptea, atunci se linişti suierätorul 
Notos, care se năpustea cu vîrtejuri de ploaie ; 
iar noi degrabă îmbarcîndu-ne, am împins co- 
rabia pe marea cea largă, ridicînd catargul si 
întinzînd pînzele albe. [Dar după ce ple- 
carăm din insulă, nu ne mai apăru nici 
un alt pământ, numai cerul și marea. Și atunci 
fiul lui Cronos a oprit un nor vinät deasupra 
corăbiei scobite, și sub el se întunecă marea,] 
iar corabia a alergat nu multă vreme ; căci a 
sosit degrabă Zefirul cel cu. țipăt aspru, stras- 
nic năpustindu-se cu vîrtejuri de ploaie ; vi- 
jelia rupse sarturile din cele două borduri ; iar 
catargul căzu înapoi, si tot greementul se îm- 
prästie în cală ; iar catargul la pupă izbi capul 
cirmaciului -şi-i zdrobi toate oasele [împreună 
cu capul; iar el, asemenea unui scufundător, 
se präbusi din înaltul teugii ; sufletul lui vi- 
teaz îi părăsi oasele.] În același timp Zeus a 
tunat si a zvîrlit trăsnetul în corabie ; [iar ea 
se räsuci izbită de trăsnetul lui Zeus si se 
umplu cu. miros de -pucioasă; iar tovară- 
şiimeicăzură în mare;] ca niște ciori, 
erau purtați în valuri de jur împrejurul coră- 
biei negre ; însă zeul i-a lipsit de ziua întoar- 
cerii acasă. 


XIV 299—309 Iar corabia alerga cu vîntul cel 
bun, frumosul Boreas cel înţepător, la jumă- 
tate de drum dincolo de Creta, cînd Zeus le-a 
pus la cale pierzania. Dar după ce pără- 
sirăm Creta, nu ne mai apăru nici un alt 
pămînt, numai cerul și marea. Și atunci fiul 
lui Cronos a oprit un nor vinät deasupra co- 
răbiei scobite, și sub el se întunecă marea. [În 
același timp Zeus a tunat și a zvîrlit trăsnetul 
în corabie ;] iar ea se răsuci izbită de trăsne- 
tul lui Zeus și se umplu cu miros de pucioasă ; 

iartoticäzuräînmare; [ca niște ciori, 
erau purtaţi în valuri de jur împrejurul co- 
răbiei negre ; însă zeul i-a lipsit de ziua în- 
toarcerii acasă.] 


Bérard îşi justifică aceste eliminări cu diferite argu- 
mente. Fragmentul „impreună cu capul ; iar el, aseme- 
nea unui scufundător...* seamănă cu altul din Iliada, XII 
384-386, unde e 'vorba de un 'războinic, Epicles, pe care 
Aias Telamonianul îl loveşte cu o piatră și care cade 
din înaltul unui turn. Versul „zeul i-a lipsit...“ e mai 
potrivit pentru grecii care veneau de la Troia, decît pen- 
tru fenicienii care-l luaseră pe Ulise cu gîndul să-l vîndă 
ca sclav 1. 

Toate aceste argumente sînt circumstatiale. Ele se 
aplică unor versuri luate izolat, cu grade diferite de 
plauzibilitate. Dar ele nu constituie o explicaţie a repe- 
tărilor textuale din „poeziile“ homerice. În spatele lor 
se ascunde aceeaşi concepţie pe care, în ultimă instanţă, 
o avea şi Aristarh : poetul nu poate „greşi“; tot ceeace 
nouă, cititorilor,. ni se pare ciudat, nepotrivit, mai pre- 
jos de ideea pa care ne-o facem despre un geniu poetic, 
este opera unor imitatori, editori sau copisti târzii, si 
trebuie să dispară din text. Ca urmare, vor fi cenzurate 
nu numai versurile care sînt, pe baza unor argumente 
istorice, în mod cert tardive, aşa cum e interpolarea din 
Od. XXIV 1-204, ci oricare alte versuri în conflict cu 
estetica pe .care noi i-o -atribuim lui Homer, de exemplu 
acelea în care apar rime, parecheze (aliteraţii supără- 
toare) sau repetiţii, : 

Arsitarh folosea si alte semne în ediţiile sale, dar 
mai putin importante pentru ceea ce ne interesează pe 
noi, Interesant este tocmai acest amestec de spirit critic 
şi. de admiraţie necritică, de rafinament estetic, erudi- 
tie: filologică și lipsă de sistem, care a dominat pînă re- 


1 Această discuti 
17, E semnifica o he se găseşte în Bérard, 1924—1925, III, 12— 


i v că Bérard a găsit cu cale să-și justifice edi- 
tia și traducerea prin trei volume de comentarii À 

cent istoria edițiilor homerice. Căci dacă problema re- 
petărilor este abordată global, ea scapă îndată unui ase- 
menea fel de cercetare, coborînd de la nivelul versuri- 
lor la acela al fragmentelor de vers. Găsim, bunăoară, 
următoarele versuri, foarte apropiate în text : 


x PRI 
Il. VII 23 ten prâteros proséeipen ânax Dios 
hyios Apóllön «Cel dintii îi vorbi 
stăpînul Apollo, fiul lui Zeus». 


II. VII 37 Tèn d'aâte proséeipen 4nax Dids 
hyids Apéllün «Dimpotrivă-i vorbi 
stăpînul Apollo, fiul lui Zeus» 


Aici versurile, deși se aseamănă între ele, se află la 
locul lor, deoarece adjectivul prôteros, «cel dintîi», se 
referă la prima replică a dialogului lui Apollo cu Athena, 
iar adverbul «dimpotrivă» la una subsecventă. Înseam- 
nă aceasta că versurile sînt copiate unul după altul ? 
Dar epitetul énax Dios hyids Apdllôn se poate descom- 
pune, și întilnim în alte locuri din text deopotrivă dnaz 
Apdlân, Dids hyids Apéllôn, apoi cu un cuvint nou, 
care se poate traduce prin «cel care acţionează de de- 
parte (îndepărtînd răul)», énax hekdergos Apsllân. Cât 
despre verbul proséeipen, el se întilneşte în mod necesar 
de mai multe zeci de ori, si de cîteva ori în formula ton 
(sau tën) d'aâte proséeipe(n), de exemplu în Od. XV 430 
si 434. Desigur, de aici nu se poate trage concluzia că 
pasajul citat din Odiseea copiază pasajul citat din Iliada, 
sau că vreunul din ele trebuie atetizat. 

Vedem că îndată ce coborîm în interiorul versului, cri- 
teriul asemănării nu mai poate decide caracterul apocrif 
al unei expresii. De altfel, în lipsa unor criterii istorice 
ori de civilizaţie, şi bazîndu-ne exclusiv pe consideraţii 
estetice, ar fi incorect să atetizăm chiar şi versuri în- 
tregi, deoarece estetica lui Homer, care ar trebui să ne 
servească, aici drept sistem de postulate, nu este nici- 
decum dată din capul locului, ci rămîne a fi dedusă 

după stabilirea textului sau în paralel cu aceasta. Operele 
homerice sînt pline de expresii repetate (de felul epi- 
tetelor sau formulelor verbale), astfel încît, paradoxal, 
repetiţia pare să devină un criteriu de autenticitate, şi 
Aristarh, cum am văzut, are dreptate să respingă epi- 
tetul Kyllenios pentru că nu mai“apare nicăieri. În ge- 
nere, atetezele. întemeiate pe bănuiala de copiere sînt 
suspecte. 

Dar pentru a putea înțelege cu adevărat aceste pro- 
cedee de producţie textuală este indispensabil să ne fa- 
miliarizäm cu unele din caracteristicile dictiunii epice. 
T. S. Eliot spune undeva! că forma poetică transmite 
un înţeles chiar dacă nu cunosti îndeajuns limba în 
care e scris textul. Orice soi de poezie care folosește 
prozodia cuprinde aplicaţia unui sistem fonic de sine 
stătător pe un alt sistem, pe comunicarea verbală. 
Această aplicaţie o putem numi dictiune. Tocmai o pro- 
blemă de dictiune avem de discutat în cele ce urmează. 

Versul lui Homer, după cum știe toată lumea, este 
hexametrul dactilic. Dactilul este un picior (o unitate 
metrică) de trei silabe ; prima silabă este lungă, celelalte 
două scurte. O vocală lungă durează de două ori mai 
mult decit una scurtă. Ca urmare, dactilul poate fi înlo- 
cuit cu un spondeu, compus din două vocale lungi. 

S-ar părea că regula duratei se înțelege de la sine. 
Dar ne putem întreba de ce s-a precizat acest raport 
metric între lungi și scurte ; doar e suficient ca într-o 
limbă să se deosebească între două cantități diferite, iar 
mai apoi durata absolută a silabei lungi să varieze li- 
ber după factori legaţi de enunţare (o dată si jumătate, 


! În Funcţia socială iei, i i 
1966, 328, i Anii a poeziei, in Pater, Chesterton, Eliot, 


pn one ma poetică este un sistem de ocazii de sens. Struc- 
Uită înțeles i: ritmică a unei poezii prilejuieşte receptarea 
end es înrudit cu acela transmis de nivelul verbal (de- 
imitative“) na meer deloc la celebrele aliteratii sau „armonii 
adică o au m Sura în care reuşeşte să constituie o dictiune, 
prea me iormă a vorbirii, Dar fiecare limbă are alt ca- 
ru in care se inserează dictiunile poeţilor. 

de cinci ori mai lungä). Cantitatea este fonematicä 1, dar 
raportul între lungi si scurte nu poate juca un rol fo- 
nematic. Raportul metric definit între cantităţile voca- 
lice arată că greaca homerică a suferit o prelucrare lite- 


rară, prozodică, si din acest punct de vedere ea ne apare 
ca o limbă ,rationalizatätt, 


Într-un studiu pe bună dreptate celebru, lingvistul 
Antoine Meillet a arătat că, dacă indo-europenii (strä- 
moşii comuni ai grecilor, latinilor, tracilor, germanilor, 
arienilor vedici etc.) au avut o poezie, această poezie se 
baza tot pe diferenţe de cantitate. Se ştie că acentul to- 
nic modifică tratamentul vocalelor în diacronie ; de-a 
lungul secolelor, vocalele accentuate după intensitate 
se transformă în alte vocale decît cele neaccentuate. Se 
poate arăta că în trecerea de la indo-europeană la sans- 
crita vedică sau la greacă nu apar asemenea deosebiri, 
deci acentul tonic nu juca nici uri rol în limba-mumă. 
Indo-europeana comună avea prin urmare un accent 
muzical şi corelaţii de cantitate, avînd probabil o pro- 
portie metrică de trei silabe lungi faţă de două scurte 
(Meillet, 1923, 23). Dar echivalenta între o silabă lungă 
şi două scurte nu exista în indo-europeană, deoarece ea 
lipsește chiar și în poezia lirică greacă, iar în Vedas e 
necunoscută. Rezultă că alternanța între dactil și spon- 
deu se bazează pe o regulă metrică inventată de greci, 
poate chiar anume de către ionieni (idem, 43). 

Primii patru dactili puteau fi înlocuiți cu spondei ; 
al cincilea de obicei nu ; al șaselea picior nu era dim- 


l Jan Aleksandrovič Baudouin de Courtenay definea astfel 
fonemele în 1899: „cele mai simple elemente vii ale limbii, re- 
prezentată din punctul de vedere al pronunțării... spre deosebire 
de sunete ca unităţi de pronunțare, care nu depind de gîndirea 
lingvistică“ (in Wald, Anghelescu et al., 1984, 240) Fiecare limbă 
se caracterizează printr-un repertoriu închis de foneme. Un 
român poate pronunţa sunetul 6, dar 5 nu este un fonem al 
limbii române, Oricine poate rosti deosebit un o lung şi un o 
scurt, dar cantitatea nu este fonematică (nu distinge între 
cuvinte altminteri identice) decît în unele limbi. În latină, 
populus însemna «popor», dar pôpulus — «plop». 

potrivä niciodatä un dactil, ci fie un troheu, fie un 
spondeu. 

Hexametrul homeric putea deci căpăta o sumedenie 
de forme ritmice, rezultate din combinări care se înşi- 
rau toate între două posibilităţi extreme: una cu un 
număr minim de silabe scurte, 


VV —— 


şi alta cu un număr maxim, 
_VV 2VV=VVzVV=VV=V 


Oricite silabe ar fi avut versul, 12, 13, sau 17, undeva 
pe parcursul lui trebuia să se facă o pauză, deci era ne- 
voie ca în anumite poziţii fixe să fie neapărat sfîrșituri 
de cuvinte. De obicei, într-un vers se făcea o singură 
asemenea pauză principală. Homer foloseşte patru ast- 
fel de poziţii fixe sau cezuri. Două sînt rare: cezura 
numită hephthemimera (litt. «de şapte jumătăţi de pi- 
cior»), care cade la jumătatea celui de-al patrulea pi- 
cior, şi aşa-zisa diereză bucolică, între al patrulea şi al 
cincilea picior. Cele mai importante sînt cezurile penthe- 
mimera masculină şi feminină, respectiv la jumătate si 
la trei sferturi din al treilea picior. Un emistih e zis 
masculin cînd se termină în silabă lungă, si feminin 
cînd ultimele două silabe sînt în succesiune lungă şi 
scurtă. Pentru o penthemimera feminină se deduce că 
e nevoie ca al treilea picior să fie un dactil, pentru ca 
să ne putem opri după .prima silabă scurtă. 

Iată o penthemimera masculină : 

7 
Il. VII 234 Aîan diogenès, /// Telamünie, koi- 
rane laôün 


«Divinule Aias, fiu al lui Telamon, căpetenie 
a oștenilor». 


Folosind cele trei reguli 'de cantitate (natură, con- 
secutia a două consoane si lungimea diftongilor), putem 
scrie schema metrică a acestui vers 1: 


1 în scandare, accentul lingvistic al cuvîntului, notat cu 
semne diacritice, trebuie deosebit de accentul prozodic, pe care-l 
capătă în funcţie de metrica versului. 

VII VV = VY av = — 


Cezura, deci, cade după cinci jumătăți de picior. Pent- 
hemimera feminină, numită şi cezură trohaică, e situată 
cu o silabă scurtă mai departe : 


Il. XV 5 Îdës en koryphâsi //] pară  khryso- 
h d 


thronon Iērës 
“Pe virful muntelui Ida, lîngă Hera cu tronul 
de aur». 
Ceea ce se scandează astfel : 
as ai a PM REV HN doser envi Viral: Le 


Din cele 27.803 versuri ale celor douä poeme, 15.640 
au cezură feminină, iar 11.361 masculină (Laurand, 1939, 
III, 768). 

lată aici un fapt fundamental pentru dictiunea ho- 
merică, şi anume obiceiul de a compune versul din două 
jumătăţi. Cititorului îi vine desigur mai greu să pri- 
vească. această chestiune în mod intuitiv. Or, Homer, sau 
oricine a compus poemele, simţea această structură a 
versului în mod inconştient, o avea „în sînge“. 

Poetul era deci silit să-şi aleagă cuvintele în așa fel, 
încît ele să aibă o anumită distribuţie a cantităților. 
Aceasta este ceea ce vechii gramătici numea anânke 


toù metrou sau metrikă anânke, necesitatea metrică. Ea 
impunea, de exemplu, o aşezare convenabilă a consoa- 
nelor, pentru că știm că înainte de două consoane o vo- 
cală devenea lungă. Dar uneori poetul dorea să folosească 
un cuvînt care nu se potrivea în schema metrică. De 
aceea în text apar cuvinte cu două forme. Ulise este nu- 
mit cînd Odysseus, cînd Odyseus, Ahile cînd Akhilleus, 
cînd Akhileus, astfel încît silaba a doua să fie lungă sau 
scurtă. Cuvîntul pólis apare si ca ptólis, pólemos şi ca 
ptâlemos, permitîind variaţia cantităţii silabei deschise 
a cuvîntului precedent. Alteori Homer încalcă pur şi 
simplu unele reguli de versificatie : al cincilea dactil se 
transformä în spondeu, cutare alt dactil devine un tri- 
brah, compus: din trei. silabe scurte, Dar asemenea îm- 
prejurări sînt deșigur, foarte rare, sise poate spune pe 

drept cuvînt că dicţiunea homericä este în întregime do- 
minată de necesitatea metrică. 

Milman Parry a legat între ele cele două fapte, ne- 
cesitatea metrică şi repetarea unor expresii. Să vedem 
în ce consistă această legătură. 


Un fișier de epitete 


El a început prin a observa că, pentru a introduce 

o replică, Homer foloseşte de fiecare dată cuvintele „îi 
` i 

răspunde -apoi“, adică, în greacă, ton (sau ten) d’ëmeibet’ 

épeita. Aceste cuvinte apar întotdeauna în primul emi- 


stih. Dacă socotim schema metrică, vedem că ele se 
scandează 


SR VV VU] 


deci se încheie cu o cezură penthemimera feminină. De 
aici rezultă un aspect de necesitate metrică : cuvintele 
nu pot apare decit în primul emistih, pe cînd cel de-al 
doilea trebuie să fie ocupat de cuvinte a căror schemă 
metrică să fie complementară, si anume să înceapă cu 
o silabă scurtă. Aceasta este necesitatea fonică, prozo- 
dică. Însă există aici si o necesitate de ordinul comu- 
nicării verbale, si anume de a preciza cine anume „răs- 
punde apoi“. Poetul trebuie să. numească personajul 
care va vorbi, utilizînd cuvinte care să aibă una din 
schemele metrice posibile 


HE V—NN NV DO 
În acest cadru se insereazä, în text, structurile nume} 
epitet ; theă glaukâpis Athènë («Atena, zeita cu ochii al- 
bastri»), Gerënios hippôta Néstôr («cäläretul Nestor ge- 
renianul»), Dids thygétèr Aphrodită («Afrodita, fiica 
lui Zeus»), theă leukôlenos Hiră («Hera, 


— sau cu braţele — albe»), 
(«Agamemnon, stăpînul oame 
seús («multîncercatul, divinul 


zeița cu coatele 
A 


änax andrôn Agamémnon 


nilor»), polytlas dîos Odys- 
Ulise») etc. 

Se poate socoti că emistihul „îi răspunse apoi“ apare 
de 39 de ori în Iliada și de 19 ori în Odiseea, În aceste 
58 de ocurente, ton d’êmeibet’ épeita se combinä cu 27 
de Structuri diferite nume-epitet, de felul celor citate 
mai sus ; unele din aceste combinări se repetă, în text, 
de pînă la 8 ori. 

Ne aflăm deci în faţa unui soi de regulă : o sintagmă 
verbală ocupă primul emistih, pînă la o cezură tro- 
haică, şi o sintagmă nominală pe cel de-al doilea. Unei 
singure sintagme verbale i se pot aplica, prin acest pro- 
cedeu, ca subiecte, numele a 27 personaje diferite, fie 
zei, fie eroi. 

Înainte de a încerca să interpretăm sensul acestei 
reguli, trebuie să examinăm dacă nu există o regulă 
complementară, care să pornească, dimpotrivă, de la 
numele personajului din al doilea emistih. Or, cum emi- 
stihul, de exemplu, polytlas dios Odysseüs («divinul 
Ulise păţitul») apare de 5 ori în Iliada si de 33 de ori 
în Odiseea, iar din aceste 38 de ocurente, numai în trei 
este legat de sintagma „îi răspunse apoi“, rezultă că, la 
rîndul lui, el este centrul unui mic sistem, postulînd o 
varietate de expresii verbale care să ocupe primul emi- 
stih si să aibă una din schemele metrice posibile 


=W — W VI 


într-adevăr, el apare asociat cu 24 de expresii ver- 
bale diferite, dintre care unele se repetă de pînă la 
8 ori în această vecinătate. 

Mai departe, fiecare dintre aceste 24 de sintagme 
verbale poate juca exact același rol ca şi sintagma „îi 
răspunse apoi“, combinindu-se cu nume de personaje 
si cu epitetele acestora. ' Numărul combinațiilor posibile 
prin mecanismul descris a devenit deja foarte mare. 
Numai cele 27 de personaje recenzate pentru prima 
expresie verbală examinată, asociindu-se cu cele 24 de 
sintagme legate de „divinul Ulise păţitul“ — fără a mai 
ţine seama de elementele care apar asociate cu altele 
dintre acestea — permit compunerea a 648 de versuri 
metric corecte, adică aproximativ lungimea medie a 

unui cînt din cele 24 ale Iliadei, Este evident că aceste 
posibilităţi nu pot fi utilizate decît într-o mică măsură, 
deoarece ele riscă să sufoce pur şi simplu textul. Ine- 
puizabila varietate a poeziei homerice se construiește 
deci nu atît pe temeiul, cît împotriva unui astfel de sis- 
tem combinatoriu. Și totuși aedul îl folosea neîndoiel- 
nic, în chip intuitiv, poate inconștient. Bănuim prin ur- 
mare că Homer nu l-a inventat, ci este, într-o măsură, 
dintr-un motiv oarecare, silit să-l utilizeze. Căci dacă 
recenzăm în text cele 24 de sintagme verbale de care 
am vorbit mai sus, le găsim de nu mai puţin decît de 
254 ori; iar din aceste 254 ocurente, în 251, al doilea 
emistih este ocupat de o sintagmă nume+epitet. Homer 
foloseşte deci acest sistem combinatoriu la aproximativ 
380% din posibilităţile lui. Dar acest calcul nu ia în con- 
siderare amploarea reală a fenomenului, deoarece nu 
socotește decît tinînd seama de ocurentele actuale pen- 
tru o expresie nominală şi o expresie verbală luate se- 
parat.. Pentru a avea o viziune completă a structurii 
versului epitetic, ar fi trebuit să recenzăm toate sin- 
tagmele verbale care se sfirsesc la cezura feminină, si 
toate sintagmele nominale care încep după o asemenea 
cezură. Acest examen ne-ar fi procurat o mai mare acu- 
ratete cantitativă, dar nu ne-ar fi făcut să avansăm mai 
mult în înţelegerea dictiunii homerice. Căci esentialul 
este acesta : Homer se confruntă cu un sistem de com- 
poziţie a versului atît de bogat, încît pare mai degrabă 
ocupat să-l tempereze decit să-l urmeze. 

Ajuns în acest punct, Parry face o observaţie pe- 
netrantä, care avea să hotărască soarta întregii teorii. 
El recenzeazä toate formulele nume--epitet care apar 
după o cezurä feminină, si constată că sînt în număr 
de 40. Caută să vadă la cîte personaje diferite se aplică 

„ȘI constată că numărul acestora e de 37. Cu alte 
cuvinte, numai 6 formule din 40 formează dublet, in- 
trînd în relaţie, de substituție. Este vorba anume de 


pob pts potnia Hērē («stăpîna Hera cea cu ochi de vacă») 
şi theă leukôlenos Hërë («Hera, zeiţa cu braţele albe») ; 

de ánar Dios hyiòs Apôllôn («stăpînul Apollo, fiul lui 
Zeus») şi ánax hekáergos Apóllőn ; în fine de Dios thy- 
r Aphroditë («Afrodita, fiica lui Zeus») si philom- 


De 
meides Aphrodit («surîzätoarea Afrodita»). Toate aceste 
formule se referă la zei, și emfaza lor este explicabilă. 
Deci 37 personaje din 40 sînt desemnate cu o singură 
formulă epitetică în acest context metric : niciodată re- 
ferinta la ele nu îmbracă o altă formă. După o cezurä 
feminină, Agamemnon va fi întotdeauna numit „stăpînul 
oamenilor“, dar după o hephthemimera va deveni „că- 
petenia“, kreion Agamemnon, si nimic altceva. Menelau 


e numit după cezura trohaică bon agathos («bun cînd 
e vorba de scos răcnetul de luptă»), dar după hephthe- 
mimera i se spune numai „blondul“, xanthòs. 

În mintea lui Homer, fiecare erou sau zeu figura, 
prin urmare, într-un fel de cartotecă, în care se putea 
găsi epitetul potrivit pentru orice poziţie metrică, iar 
pentru o poziţie un epitet şi numai unul. Poetul nu-şi 
gindea versul cuvînt cu cuvînt, ci pe blocuri de emi- 
stihuri întregi, iar aceste blocuri formau un fel de ca- 
talog finit cu valori de înţeles fixe. Pe. sistemul com- 
binatoriu de construcţie a versului ce permitea alegerea 
între mai multe acţiuni său personaje (dar ce libertate 
adevărată putea exista aici, de vreme ce aedul trebuia 
să povestească ceva anume, bine stabilit) funcţiona un 
alt sistem, care-i permitea să precizeze pentru fiecare 
personaj. în parte o expresie ce umplea fără greş al doi- 
lea emistih. Alături de un sistem generator de posibili- 
täti, deci, un sistem limitator de posibilităţi ; alături de 
o regulă care genera risipă, o regulă care bloca risipa 
și o transforma într-o distribuţie deterministă fără alegeri. 

Dar cine făurise oare sistemul, cartoteca, unde toate 
personajele epopeii ahee erau clasificate fiecare cu epi- 
tetul său ? Oare un singur om fusese în stare să ajungă 
la o asemenea pătrundere în reflecția asupra meseriei 
sale, la ideea unei astfel de economii, sau aceasta era 
rezultatul muncii inconștiente, intuitive, a generaţii după 
generaţii de aezi ? 

Atunci Parry si-a amintit de profesorul säu, Antoine 
Meillet. Acesta scrisese că „epopeea homerică e o poezie 
de oameni de meserie, făcută din formule învățate pe de 
rost“ 7, aträgindu-si astfel protestele și indignarea întregii 
lumi filologice. Un profesor englez scrisese atunci într-o 
recenzie din Classical Review: „La pagina 61 se spun 
despre: epopee lucruri care te fac să crezi că nu mai vezi 
bine“. Poate că, în ciuda dogmelor filologiei, Meillet 
avusese dreptate, iar sistemul descoperit de Parry era 
chiar dovada căutată. 

Milman Parry era convins că aşa stăteau lucrurile. 
Trebuia însă să-şi transforme descoperirea în dovadă. 
El a cercetat atunci dacă, în literatura scrisă în hexa- 
metri dactilici (deci greacă și latină), asemenea fenomene 
se mai pot întilni. A ales Argonauticele lui Apollonios 
din Rodos, pentru greacă, si Eneida lui Vergiliu, pentru 
latină. Proba a fost negativă. Cu excepţia unor epitete 
îinprumutate direct de la Homer, si deci în aceeaşi po 
ziție metrică, versurile epitetice nu formează la acești 
autori tirzii nici un sistem clar structurat. La Apollonios, 
numele lui Iason, bunăoară, nu apare însoţit de un epi- 
tet decit de 3 ori din 41 de apariţii. La Homer, numele 
lui Ulise apărea de 344 de ori cu. epitet, si de 343 de 
ori fără. La Vergiliu, numele lui Enea apare însoţit de 
un epitet de 62 de ori din 234 de apariţii. Se vede că 
poetul latin. utiliza epitetul de trei ori mai rar, păstrînd 
toate proporţiile, decît aedul grec. Dar în ce privește 
valoarea metrică a epitetului, întîlnim la cel dintii o ri- 
sipă pe care cel de-al doilea o evita cu grijă : Vergiliu 
folosește nu mai putin de patru epitete metric echiva- 
lente pentru Enea. 

Deosebirea între Homer, pe de o parte, Vergiliu şi 
Apollonios, pe de alta, este însă și deosebirea dintre un 
aed. mitic, despre care nu se știe aproape nimic, şi doi 
poeţi erudiţi, care au trăit în centrele cele mai civili- 
zate din vremea lor, si care şi-au elaborat opera în 


1 Meillet, 1923, 61. 

scris după o matură asimilare a unei destul de vaste 
culturi literare. Homer nu era ca ei; precedind cultura 
literară cunoscută, el era în chip necesar un poet „popu- 
lar“, într-o vreme cînd distincţia între popular și cul- 
tivat nu avea nici uri sens ; aceasta pare să însemne că 
Homer nu și-a compus versurile în mod critic, pe hirtie, 
ci în mod spontan, ex tempore, folosind experienţa unei 
tradiţii. 

„Este evident, spune Milman Parry (1928, 21), că 
un Singur poet n-ar fi putut crea niciodată toată această 
serie de formule. I-am putea atribui cîteva ; dar, chiar 
dacă le-ar fi creat pe acestea cîteva, cum ar fi ajuns 
la ideea de a nu făuri decît una singură de o valoare 
metrică anume pentru un personaj dat ?“ 

Dincolo de Homer, înainte de el, în Veacurile Întu- 
necate, s-a desfășurat deci o activitate artistică ale că- 
rei reguli pot fi studiate pe textele ajunse pînă la noi. 
Poate. că aceasta este fantasmatica literatură orală, în 
întregime tradiţională, pe care o idealizaseră teoreticienii 
romantici —- literatura începuturilor, aceea pe care ci- 
vilizaţia critică n-a putut-o altera, fenomenul originar 
în toată splendoarea lui. Aici ar trebui să căutăm pen- 
tru a găsi esenţa literaturii, dacă postulatul care echi- 
valează originea cu esenţa este adevărat. 

Parry rămîne autorul cîtorva articole, al Epitetului 
tradiţional şi al Formulelor și metricii lui Homer, lu- 
crări scrise din nefericire astfel încît sînt accesibile nu- 
mai specialiştilor. El arăta în continuate că asemenea 
„cartoteci“ stabilind formula ce trebuie folosită în func- 
tie de cezură există nu numai pentru eroi și zei, ci şi 
pentru popoare, orașe, ţări, corăbii, scuturi, chiar şi 
pentru cai. Studiul acestor formule demonstrează cît se 
poate de limpede că poezia epică la vechii greci era o 
activitate strict codificată, desfășurată într-un cadru so- 
cial reglementat, și că ea continua probabil de mai multe 


generaţii atunci cînd Homer, sau oricine va fi fost, a 
dat poemelor ptroiene“ o formă. apropiată de cea pe 


care o cunoaștem azi. 

. Pentru a înţelege mai bine dimensiunile sistemului 
epitetelor descoperit de Parry, să adăugăm cîteva cifre. 
Numai pentru Ahile, Homer folosește 46 de formule epi- 
tetice cu tot atîtea valori metrice diferite, iar pentru 
Ulise, 45 de formule cu 44 de valori metrice, Putea oare 
un creator original, liber de orice tradiție — ba mai 
mult, unul care ar fi inventat literatura din nimic — să 
ajungă la un asemenea titanism în minuţie ? Există 40 
de epitete diferite rezervate fiecare unui singur erou ; 
așa Deifob e numit „cel cu scutul alb“, iar korythaiolos, 
«care-și flutură panasul coifului», se aplică (de 38 de 
ori) exclusiv lui Hector. Epitetele care pot fi date mai 
multor eroi sînt în număr de 61, cu 164 de forme ca- 
zuale şi 91 de valori metrice distincte. A ţine minte 
100 de epitete, pentru a le utiliza în operă conform unor 
reguli precise, în locuri determinate, ni se pare astăzi 
de domeniul fabulosului ; dar a crea 100 de epitete, fără 
nici o necesitate logică, rezervînd 40 cîte unui personaj 
anume, iată ce depăşeşte chiar limitele plauzibilului. 
Căci nu e vorba de un creator modern, care-şi scrie ro- 
manele ca Michel Butor, pe bază de matrici si tabele, 
ci de un aed rătăcitor care cersea din oraș în oraș vatra 
si acoperișul, la sfîrşitul Veacurilor Întunecate, acum 
două mii șapte sute de ani. Sistemul homeric al epitete- 
lor. nu poate fi interpretat. decît ca o sinteză înfăptuită 
în cadrul unei tradiţii seculare, și nicidecum ca rezul- 
tatul unui plan anume, făurit cu un scop de un spirit 
individual. 


O aventură în districtul Novi Pazar 


Parry își dădea seama că se afla în posesia unui 
concept nou, cu o valoare operațională deosebită : acela 
de formulă. El îl defineşte ca „o expresie folosită re- 
gulat, în aceleaşi condiţii metrice, pentru a exprima o 
anume idee esenţială“ (1928, 16), şi precizează că prin 
„idee esenţială“ înțelege „ceea ce rămîne [din idee] 
după ce a fost descotorosită de orice superfluitäti sti- 

listice“, Dacă în ceea ce priveşte înţelesul unei formule 
mai subzista ceva neclar, în legătură cu identificarea ei 
totul era limpede, si Parry simţea că această descope- 
rire va permite o alta, tot atît de deosebită. Pe atunci, 
principiul cauzelor actuale, postulat cu o sută de ani 
înainte de Charles Lyell, era încă una din bazele ratio- 
namentului modern. Parry voia acum să studieze o tra- 
ditie literară orală actuală. 

Or, Matija Murko publicase tocmai în acei ani o 
carte despre La Poésie populaire épique en Yougoslavie 
au debut du XXe siècie («Poezia populară epică în Iu- 
goslavia la începutul secolului XX»), Paris, 1929. Murko 
arăta că în ţara sa exista o literatură tradițională încă 
vie, si că: numeroşi cîntäreti profesioniști (guslari) pu- 
teau fi întilniţi în Bosnia si Herţegovina, unde el făcuse 
chiar înregistrări fonografice în 1912 şi 1913. În filolo- 
gia greacă, exemplul sîrbesc mai 'fusese invocat în le- 
gătură cu Homer de către Van Gennep (1909, 51—59), 
care semnala că în 1885—1886 un anume Fr. S. Krauss 
făcuse o anchetă printre. 127 cîntäreti pentru a le studia 
„facultăţile mnemonice“ şi „procedeele mnemotehnicef. 
Krauss îşi închipuia desigur că guslarii învățau pe de 
rost poemele lor de zeci de mii de versuri, aşa cum în- 
vatä elevii poezii de Schiller sau de Lamartine. Parry 
nădăjduia să arate că barzii, departe de a repeta un 
text fix, erau în stare să-l compună ex tempore, pe loc, 
cu ajutorul unor sisteme. de formule asemănătoare celor 
pe care le descoperise la Homer. 

Este important de remarcat că un cercetător rus, 
Radlov, studiind eposul turcic din Asia Centrală, ajun- 
sese cam la. aceleași concluzii cu Parry, dar cu şaizeci 
de ani înaintea lui : „Orice cîntăreţ înzestrat cu oarecare 
indeminare îşi improvizează. cîntecele întotdeauna, în 
funcţie de inspiraţia de moment, astfel încît nu e în 
stăre să recite de două ori acelaşi cîntec în exact aceeași 
formă... Printr-o practică îndelungată, el ajunge să po- 
sede serii întregi de «elemente de compoziție», dacă pot 
spune așa, gata făcute, pe care le asamblează după cum 

e nevoie în funcţie de cursul povestirii... Un cintäret 
talentat poate recita pe orice temă doreşte, orice po- 
veste i se cere, improvizind pe loc, cu condiţia să aibă 
o idee clară despre şirul evenimentelor“ (apud Chadwick 
şi Zhirmunsky, 1969, 222—223). Dar rezultatele lui Rad- 
lov au rămas multă vreme necunoscute. 

Dacă în cazul sîrbilor caracterul traditional era em- 
piric evident, iar caracterul „literar“ în sens elevat abia 
urma să fie demonstrat, în cazul lui Homer toată lumea 
accepta că e vorba de literatura prin excelenţă, dar as- 
pectul tradițional era primit cu rezervă. A admite o 
anume asemănare esenţială între tradiţia greacă veche 
si aceea a ţăranilor sîrbi moderni însemna a zdruncina 
însuși conceptul de literatură ca activitate de „lux“, ca- 
racteristică numai grupurilor sociale cu o organizare 
yevoluată“. 

Circumstantele l-au silit pe Parry să aștepte pînă în 
1933, cînd a făcut -o călătorie prin diferite sate sîrbești, 
asistat de Nikola Vujnovit. Apoi, în 1934—35, a între- 
prins o adevărată expediţie de un an si trei luni, însoţit 
de acel ce avea să-i continue opera, studentul lui de la 
Harvard, Albert Bates Lord. Împreună au realizat 
12.500 de înregistrări fonografice pe cilindri, păstrate 
azi la Harvard în ceea ce constituie the Parry Collection. 

Apoi Parry a murit. Lord a reuşit să publice o parte 
din textele culese abia în 1959, cu sprijinul lui Roman 
Jakobson. Cartea cercetărilor întreprinse atunci în Iugo- 
slavia a scris-o nu profesorul, ci elevul. Că guslarii nu 
învățau pe de rost un text fix, cei doi demonstrează 
printr-o experiență simplă : cintäretul a fost rugat să 
repete, după cîteva luni, același cîntec. Comparîndu-se 
prima înregistrare cu cea de a doua s-a văzut că, deşi 
foloseau acelaşi fond de formule, textele se deosebeau 
sensibil. Că guslarul poate într-o oarecare măsură im- 
Proviza şi pe-un subiect nou, cu ajutorul aceloraşi for- 
mule, s-a dovedit cerindu-i-se să compună despre în- 

tilnirile lui însuşi cu Parry, sarcină de care poetul s-a 
achitat fără dificultate 1, 

Feyerabend (1980, 161) are dreptate cînd spune că 
„experiența se naşte odată cu ipotezele teoretice, şi nu 
înainte de ele“, și că o experienţă nu e posibilă dacă 
n-avem o teorie după care s-o interpretăm. La 18 mar- 
tic 1885, apoi la 4 octombrie si în fine nouă luni mai 
tîrziu, guslarul Milovan i-a cîntat lui Krauss un același 
cîntec (Van Gennep, 1909, 52) ; deosebirile între cele 
trei variante sînt considerate de Krauss „insignifiante“, 
Or, nu cantitatea deosebirilor era importantă, ci natura 
lor. Căci, dacă performanțele arată aceeaşi structură na- 
rativä, acelaşi corpus de formule, dar diferențe de vo- 
lum, de ordine si intervertiri de formule echivalente, 
teoria lui Parry se verifică. În cursul unei campanii de 
studii printre țăranii ruşi din regiunea lacului Onega, 
Hilferding a constatat că un bard nu cîntă niciodată 
aceeaşi bîlină de două ori la fel. Țăranul Kuzma Roma- 
nov i-a recitat lui Rîbnikov o Bilină a Volgăi de 187 de 
versuri, iar mai tîrziu lui Hilferding acelaşi poem care 
se lungise pînă la 206 versuri (Chadwick si Chadwick, 
1932, II, 245). Există azi două versiuni complete, înre- 
gistrate, ale epopeii kazahe Manas, una apartinind lui 
Saghimbai Orozbakov (1867—1930), alta lui SaiaKbai 
Karalaev (n. 1894). Desi au aproximativ aceeasi lungime, 
în jur de 250 000 de versuri, ele diferä considerabil în 
conţinut. Pe de altă parte, Radlov înregistrase prin 1866 
două poeme despre fiul și nepotul lui Manas, Semetei si 
Seitek, totalizind circa 3000 de versuri; în versiunea 
lui Karalaev, aceste poeme au 300000 de versuri (cf. 
Chadwick şi Zhirmunsky, 1969, 279—280). 

În esență, Parry descoperise funcţionarea unuia din- 
tre cele trei moduri fundamentale ale literaturii. Intro- 
ducerea distincţiei dintre un mod oral al literaturii si 
altele de alt fel (care există în culturile manuscrisului 


1 „Printre kazahi, profesorul Bateson a făcut obiectul unui 
poem panegiric improvizat“, la o sărbătoare, în 1886 sau 1887 
(Chadwick si Zhirmunsky, 1969, 68), 

și tiparului), nu pe baza unor simple speculaţii, cum 
făcuseră teoreticienii romantici, ci cu ajutorul unor me- 
tode filologice sigure, a avut cel puţin următoarele con- 
secinţe teoretice : 

1) A scos literatura din „cultura“ înţeleasă în sens 
comun ca ansamblu de cunoștințe ale indivizilor unei 
părți a grupului social, si a integrat-o într-un concept de 
“cultură în sens antropologic, ca totalitate a instituţiilor 
Si regulilor de comportament ce-i apar individului ca 
date, si de care adesea el nu e nici măcar conştient. Pe 
urmele lui Parry avea să se arate că literatura functio- 
nează numai în anumite cadre instituţionale prescrise de 
cultură ca sistem de reguli globale ale vieţii unui popor, 
că, înainte de a exista o literatură orală, există o cultură 
orală, care determină condiţiile celei dintîi. Noţiunea de 
progres intern al literaturii trebuie amendată cu studiul 
instituţiilor care reglementează funcţionarea acesteia, pre- 
cum şi al constringerilor care determină existenţa si 
forma instituţiilor înseși. 

2) A modificat radical conceptele sociale de origina- 
litate şi de tradiţie. La începutul scolului, filologia credea 
că originalitatea este o trăsătură individuală si că ea este 
strîns legată de valoare si de „geniu“. Parry a arătat că 
Homer poate fi genial fără a fi original. Din cercetările 
lui rezultă că între originalitate (înţeleasă ca pînă atunci 
la nivel textual superficial) si valoare nu există o legă- 
tură necesară şi că, într-o societate tradiţională, reali- 
zarea artistului individual depinde strîns de „dezindivi- 
dualizarea“ lui. Pe urmele lui Parry s-a văzut mai bine 
că tradiţiile orale, care reușesc să transmită familii de 
texte timp de sute si mii de ani fără mijloace de înre- 
gistrare mecanică, sînt principalul factor de identitate 
al societăţilor arhaice, 


3) Dislocînd monolitismul conceptului de literatură 
ca produs al evoluţiei europene, a permis ca toate litera- 
turile tradiţionale să fie studiate cu acelaşi statut, cu ace- 
leasi criterii, Astfel, tradiţiile dogon, sanscrită, zande, 

ebraică sau nambikwara pot fi cercetate ca realizări isto- 


-rice diferite ale unor condiţii culturale diferite, dar si ca 


evenimente produse de un același sistem de reguli şi ne- 
cesităţi,: subiacent întrebuinţării literare a vorbirii. Îna- 
inte, exista un autor sacru, Homer, cu care începea lite- 
ratura 1, si o serie de autori (Goethe, Hugo, Tolstoi) care 
se străduiau să-i semene. Cao Xue-qin si Murasaki shi- 
kibu erau nişte accidente inexplicabile. Concepţia mo- 
dernă pulverizează această familiaritate şi ne arată că 
statutul lui Homer în raport cu literatura este funda- 
mental diferit de al scriitorilor de azi, și că se apropie 
mai mult de acela al lui Fazil luldasev din Kîşlak Laik, 
lingă Samarkand, decît de acela al lui Stendhal si Balzac. 
Departe însă de a-l scoate din literatură pe Homer, 
această concepţie generalizează sacralitatea homerică la 
toate manifestările: artei cuvîntului. 

4) Dezväluind ce înseamnă o tradiție, Parry a dezvă- 
luit implicit arbitrarul oricărei tradiţii. Nu există un sens 
global universal, ci tot atîtea lumi de sens cîte culturi. 
Nu există o singură înfăţişare a valorii, ci tot atîtea ima- 
gini despre valoare cîte literaturi. 

Dar pentru ca toate aceste consecinţe să ne fie cît se 
poate de clare, trebuie să ne asumăm mai întîi primă 
consecinţă, si anume să studiem literatura (nu numai pe 
cea orală) asimilind tezele şi demonstrațiile antropolo- 
giei culturale, 

După o succintä trecere în revistă a stadiului actual 
al discuţiilor suscitate de teoria oralitätii, vom examina 
în ce condiţii particulare se aplică ea la cîntecele de 
gestă ; de vreme ce atunci va fi dovedit în mod implicit 
că dictiunea orală e un mecanism întîlnit în culturi de 
tipuri foarte diferite, vom începe să ne întrebăm asupra 
limitelor conceptului ae oralitate. 


1 „Inainte“ se referă aici la secolul care s-a scurs între 
Herder și Parry. În vremea clasicismului, Homer era considerat 
barbar, și literatura epică începea cu Vergiliu. 

Posteritatea lui Milman Parry 


Astăzi ideea că poemele homerice sînt mărturiile 
unei poezii tradiţionale orale, „compusă, recitată și trans- 
misă de barzi profesioniști fără ajutorul vreunui singur 
cuvînt scris“ (Finley, 1974, 28), este în genere acceptatä 
în lumea clasicistilor, desigur, nu fără rezerve si nuanțe 
faţă de formulärile lui Parry. A 

Imediat după război, atenţia filologilor a fost atrasă 
de posibilitatea aplicării ideilor lui Parry la opera tra- 
ditionalului concurent al lui Homer, Hesiod. Încă din 
1957, Alfred Hoekstra o făcea într-un articol publicat în 
Mnemosyne (retipărit în 1975). În concepția lui Hoekstra, 
tradiţia orală greacă s-a constituit în epoca miceniană 
(1400—1200 î.e.n.) şi era prin urmare vie în momentul 
cuceririi Troiei. Invazia dorică a distrus-o pe continent. 
„Din rădăcina comună miceniană s-au împrăștiat mai 
multe derivații, care, cu excepţia uneia singure, s-au 
stins nelăsînd să ajungă pînă la noi decît urme infime, 
reprezentate de inscripţiile metrice cele mai vechi. Unul 
singur din aceşti lăstari s-a dezvoltat într-un arbore 
magnific : e poezia homerică“ (Hoekstra, 1975, 88). Or, 
opera lui Hesiod poartă semnele unei înrudiri evidente, 
pe de o parte cu inscripţiile metrice (în versuri), care-i 
sînt contemporane, pe de alta cu epopeea ionică (home- 
rică), înfloritoare pe litoralul Asiei Mici, care-şi făcea 
„reîntoarcerea triumfală“. 

În 1971 au apărut două cărți care-l aşezau hotărît pe 
aedul beotian în tradiția orală : H. Berkeley Peabody, 
Hesiod, Works and Days : An Exemplar of Ancient Greek 
Oral Composition Technique («Hesiod, Munci şi zile: 
Un exemplu de tehnică a compoziţiei orale în vechea 
greacă»), Albany, și G, P. Edwards, The Language of He- 
siod în Its Traditional Context («Limbajul lui Hesiod în 
contextul său traditional»), Oxford. „Dovezile sugerează 
astăzi“, spune Charles Rowan Beye (1972, 26), „că [He- 
siod] însuşi a fost un poet oral sau foarte apropiat de 
mecanismul tradiției poetice orale“, Unul din cele mai 
substanțiale studii asupra chestiunii îi aparține lui Min- 

ton (1975), care critică sistemul de stabilire a formulari- 
tätii al lui G. P. Edwards, preferîndu-l pe acela mai vechi 
al lui C. E. Schmidt din Parallel- Homer ; pe această bază, 
calculul dă la Homer o formularitate „virtuală“ de 57,50% 
si la Hesiod de 220/, pentru Munci și zile şi 36,6% pen- 
tru Teogonia 1, 

Articolul, devenit azi clasic, al lui F. P. Magoun Jr. 
(1953) e prima aplicaţie a teoriei lui Milman Parry la 
epica medievală anglo-saxonă. Magoun analizează pri- 
mele cincizeci de versuri din Beowulf si găseşte că „circa 
70c/; din textul acestui pasaj se întilnește altundeva“ în 
corpus. Douăzeci si șase de versuri din poemul ulterior 
Hristos si Satan arată o formularitate de circa 6007. 
Aceste idei au fost reluate si discutate într-o formă des- 
tul de confuză de Rogers (1966). Brodeur (1970) ignoră 
voluntar problema oralitätii lui Béowulf, pe care-l de- 
clară un poem „aristocratic mai degrabă decît popular“. 
Opoziția faţă de tezele lui Magoun face obiectul studiului 
lui Bonner (1976), care critică tendința de a vedea în 
tropii vechii poezii engleze efectele influenţei retoricii 
latine, şi menţine ideea că formularitatea lui Beowulf, 
atita cîtă e, trebuie atribuită unei tradiţii orale. 


1 Formularitatea unui poem se exprimă prin procentul repre- 
zentat de versurile formulare din numărul total de versuri al 
poemului. Dar în practică lucrurile nu mai sînt la fel de clare. 
În primul rînd, elementele formulare trebuie luate ca emistihuri, 
nu ca versuri întregi. În al doilea rînd, există două feluri de 
formule : cele simple, care se repetă absolut identic, şi cele 
complexe, la care există deosebiri neiimportante între ocurente. 
Cifrele citate în text se referă la formulele simple, Pentru pro- 
zodia franceză, propun să se traseze limita între formulă com= 
plexă și non-formulă mai întîi în funcţie de numărul de silabe: 
coincidenta sensului și a cel putin Jumătate din numărul sila- 
belor a două emistihuri le definește pe acestea ca formule com- 
plexe. Dar în poezia unei limbi cu flexiune sintetică bogată cri- 
teriul trebuie stabilit pe altă bază. În al treilea rînd, vom vedea 
mai departe că numai analizînd asemănările în interiorul unor 
mari grupuri de versuri înrudite (numite „complexe formulare“) 
putem trasa cu mai multă siguranţă limitele între formulă și 
non-foiinulă, : : 

Curschmann (1967) a atras atenţia asupra faptului că 
o întreagă clasă de compoziţii epice în Mittelhochdeutsch, 
aşa-numitele Spielmannsepen, sînt redactate într-o dicti- 
une formulară care acuză tehnica orală. Chiar si în poe- 
zia lirică, de pildă în Elegia lui Walther von der Vogel- 
weide, întilnim numeroase formule. Totuși, în ce pri- 
veşte concluziile, Curschmann rămîne indecis asupra na- 
turii orale a epicii în germana medie de sus. Teza lui cea 
mai îndrăzneață este că în epica medievală pot fi re- 
găsite o serie de teme şi motive (el foloseşte aceste no- 
tiuni în sensurile date de Frings si Braun) a căror origine 
se află într-un vast fond de forme narative arhaice. 
„Folosirea acestui fond e vizibilă în toate formele litera- 
turii europene, dar e cu deosebire caracteristică tipului 
pe care Parry a vrut să-l clasifice numindu-l «oral» 
(Curschmann, 1967, 41). Fondului formular „protoger- 
manic“ i-ar corespunde o „gramatică de motive indoeu- 
ropeană“. Caracterul hazardat al asertiunilor nu e com- 
pensat nici de o idee precisă asupra compoziţiei orale, 
pici de o metodă clară de identificare a motivelor. 

În 1958, Robert Kellogg a susținut la Harvard o di- 
sertatie nepublicată ce conţinea o Concordantä a poeziei 
eddice. Odată cu lucrarea lui teoria lui Parry a fost ex- 
tinsă şi la literatura nordică veche, fiindcă cercetătorul 
descoperise o notabilă formularitate în poemele Eddelor. 
Lânnroth (1971) acceptă ideea circulaţiei formulelor în 
poezia eddică şi în general în cea nordică, însă o respinge 
pe aceea a performanţei ex tempore. 

De Chasca (1970) a aplicat teoria oralitätii la El Can- 
tar de Mio Cid, fără însă a da aprecieri cantitative. Dug- 
gan (ap. Miletich, 1978) a calculat ulterior că Cidul e 
formular în proporţie de 31,70/,, Pentru Poema de Fer- 
nân Gonzélez si Las Mocedades de Rodrigo, Geary a 
stabilit formularitäti de 17%/0 şi respectiv 140% (cf. Du 
Bois, 1984), care indică apartenenţa autorilor lor la clasa 
poeţilor de clerecia, care aveau o anumită instrucţie, 
deşi scriau pentru un public în genere iliterat. McDowell 


(1972) a studiat formulele epice din balada populară 

mexicană numită corrido, care par a fi în parte împru- 
mutate. din Vechile romances medievale spaniole. Pe de 
altă parte, formularitatea spaniolă a emigrat și în Asia 
Mică, Grecia, Bosnia, nordul Africii, odată cu epica orală 
sefardicà (cf. Armistead şi Silverman, 1962). 

Bruce A. Rosenberg (cf. McDowell, 1972 și Winslow, 
1972) a analizat formulele în proză care se întîlnesc 
în discursurile ex tempore ale predicatorilor populari 
americani (mai ales negri), dînd şi o definiţie a formu- 
lelor în proză : „grupuri de cuvinte care, atunci cînd sînt 
recitate, sint asemănătoare din punct de vedere metric 
şi semantic, înrudite formal prin repetiţia şi poziţia re- 
lativă identică a cel puţin jumătate din cuvintele grupu- 
lui“. Existenţa unor formule in proză extinde teoria ora- 
lităţii dincolo de limitele ei de consistență internă : for- 
mulele sint funcţionale pentru compoziţia în versuri, 
dar nu si pentru exprimarea în proză. Pandolfi (1957, 1, 
13, 32; II, 73—74) a arătat rolul improvizatiei în jurul 
unor scheme în commedia delbarte, dar fără a cunoaște 
doctrinele lui Parry. A 

În țara noastră, deși excelenta carte a lui Renzi despre 
cîntecele” bätrinesti a apărut în 1969, studiile în această 
direcţie sînt mai recente ; Albert Lord este citat de Ovi- 
diu Birlea (1977 si 1979, 26). Principalul propagator al 
teoriilor lui Parry și Lord, aplicate la folclorul românesc, 
este Adrian Fochi (1980); aceleaşi idei sînt împărtăşite 
si de Al. I. Amzulescu (1981). 


* 


Aplicabilitatea teoriei oralitätii la cîntecele de gestă 
franceze, care fusese bănuită încă de Parry, nu făcea la 
începutul anilor '50 -obiectul discuţiilor între eruditi. 
Tradilionalismul lui Paris, Lot, ‘Lejeune, ce susținea de- 
rivatia gestelor din „cantilene“ sau alte poeme traditio- 
nale contemporane cu evenimentele povestite, adică da- 
tînd din secolele VI—X, și. individualismul lui Joseph 
Bedier,; după . care cîntecele de gestă sînt opera unor 
poeţi 'cultivaţi, care compun în scris în mediul marilor 

mănăstiri şi biserici urbane, se aflau într-un armistitiu 
temporar. Încetarea ostilităţilor e simbolizată de apari- 
ţia, în 1951, a traducerii franceze a cărții lui Italo Sici- 
liano, Originile ciîntecelor de gestă. Eruditul medievist 
profesează aici o completă indiferenţă față de chiar pro- 
blema abordată, originea poemelor : „Dar trebuie să ad- 
mitem [în afară de creația cultivată, susținută de Bedier] 
tem tradiţia păstrată într-o familie, povestirea orală 
transmisă din generaţie în generaţie, charta călugărului 
şi, la fel de bine, cîntul jonglerului“ (Siciliano, 1951, 212). 
În același spirit, referindu-se la concepţiile concurente, 
Zumthor (1954, 89) scria : „Aceste doctrine par să păcă- 
tuiască mai ales prin exces de sistem“. 

Calmul e tulburat de apariţia cărţii lui Jean Rychner 
(1955), în care profesorul elveţian arăta că teoria lui 
Parry se poate sprijini foarte bine pe materialul epic 
vechi francez. Astfel îşi face apariția o nouă teorie expli- 
cativă a naturii gestelor. În septembrie 1957 se orga- 
nizează la Universitatea din Liège un colocviu interna- 
tional pe tema Tehnica literară a cîntecelor de gestă, la 
care participă cei mai cunoscuţi specialişti ai chestiunii. 
Rychner își apără teza (1959), susținut oarecum de Jo- 
dogne ; Delbouille atacă vehement teoria oralitätii ; Mar- 
tin de Riquer încearcă să propună o soluţie interme- 
diară, afirmînd, după exemplul filologilor clasici, că 
aspectul actual al textelor orale este mult deformat, şi 
că orale pot fi considerate numai unele cîntece, care nu 
ni s-au păstrat ca atare, ci numai prin influența lor 
asupra celorlalte. Frappier declară că nu crede în com- 
poziţia formulară, dar că formulele înseşi constituie un 
sistem adinc înrădăcinat în arta epică. Colocviul se în- 
cheie fără a se fi ajuns la o concluzie, stabilindu-se mai 
degrabă un fel de nou armistițiu, de astă dată, între trei 
teorii concurente. 


Tot în 1957, Adrien Bonjour, care nu participase la 
întilnirea de la Liège, publică în Romania un articol în 
care combate pe Delbouille şi se declară adeptul ideilor 

lui Parry, Lord, Magoun si Rychner 1. În 1961, Delbouille 
revine la atac, susținind că epica populară iugoslavă, 
studiată :de Parry ca eșantion de cultură orală, poate fi 
o simplă imitație inspirată de cîntecele de gestă fran- 
ceze, cunoscute în Serbia medievală prin intermediar ita- 
lian ; argumentatia lui Parry asupra poeziei sîrbești n-ar 
fi deci întemeiată ; cîntecele de gestă nu pot fi orale. Ar- 
gumentul oralitätii poeziei franceze se sprijină, e drept, 
pe poezia sîrbă (prin analogie), dar dacă cea din urmă 
o imită pe cea dintii, ele sînt identice în formă, deci dacă 
una e orală, ambele sînt orale! Un articol al Victoriei 
Frâncu (1970) ne arată că e vorba de supralicitarea unor 
influenţe. Delbouille se referă la un studiu din 1926 al 
lui Nikola Banaëevié, Le Cycle de Kosovo et les chansons 
de geste, («Ciclul bătăliei de la Kosovo si cîntecele de 
gestă»), publicat în Revue des études slaves, IV, care 
sublinia într-adevăr influenţele franceze asupra poeziei 
sirbesti. La o analiză mai atentă, deşi unul din nume- 
roasele motive epice iugoslave, „nunta lui Vukašin“, 
vine din romanele italiene despre Bovo d’Antona, la rîn- 
dul lor inspirate de un poem francez, teza unei anasto- 
moze între tradiția franceză si cea sîrbă se dovedeşte a 
nu avea nici un temei. 

Sub influența desigur a cărții lui Rychner, Paul 
Zumthor îşi revizuieste ideile :si scrie : „cîntecul de gestă 
sau genurile lirice din secolul XII prezintă adesea parti- 
cularități formale inexplicabile altfel decît printr-o des- 
tul de lungă tradiţie de «monumentarizare» în limbă ro- 
manică, în absența oricărei posibilități de influență la- 
tină, Asa sint, în general, cliseele sau «formulele» epice...“ 
(Zumthor, 1963, 47—48). Prin „monumentarizare“, au- 
torul pare să înțeleagă transformarea unei limbi folosită 


1 Un merit de pionier al teoriei oralitätii gestelor îi revine 
şi lui Ariane de Félice, care a susţinut în 1957 o teză de docto- 
rat nepublicată asupra acestui subiect: Essai sur quelques tech- 
niques de l'art verbal traditionnel («Eseu despre citeva tehnici 
ale artei verbale tradiţionale»), teză principală pentru doctora- 
tul de stat prezentată la Facultatea de litere a Universităţii din 
Paris, 1957, dactilografiat. En Ep S ` ier 

exclusiv în scopuri. cotidiene, într-o limbă literară. Eu- 
gène Vinaver (1964) a fost si el sensibil la noile teme de 
cercetare, fără însă a vorbi deschis de o poezie orală, 
Zumthor patronează apoi un studiu de dictiune apropiat 
de ideile lui Rychner (1955), pentru a sfirsi prin a de- 
clara că genul cîntecelor de gestă a avut un „caracter 
exclusiv oral pînă pe la mijlocul secolului al XII-lea“ 
(1983 a, 564). În frumoasa sa carte despre poezia orală 
(Zumthor, 1983 b), el deplasează centrul de importanță 
al chestiunii de la literatura compusă în formule și în 
mediu oral la aceea difuzată prin voce, cum e de exemplu 
poezia cîntată în ceea ce se numeşte „muzică ușoară“. 
Corporalitatea vocii este ceea ce definește după el poezia 
orală, fie că e vorba de „epică“ sau „lirică“, fie că publi- 
cul este sau nu iliterat. 

Apariţia în revista Romania a articolului lui Joseph 
J. Duggan despre Încoronarea lui Ludovic (1966) mar- 
chează intrarea! cercetării într-o nouă etapă caracteri- 
zată printr-o mai înaltă eficiență. Părăsind consideratiile 
teoretice si judecätile de probabilitate, Duggan stabileşte 
pur si simplu formularitatea poemului studiat cu ajuto- 
rul unui computer IBM—7094 al Universităţii Califor- 
nia (Berkeley) ; rezultatul este cifra de 370/, în contrast 
cu 167/, în Enéas si 1704 în Alexandre, opere din alt gen 
contemporan. Astfel discuţia se plasează pe un nou te- 
ren, mult mai ușor de folosit în argumentatie. Tot Dug- 
gan publică o concordanţă a Cîntecului lui Roland (1969) 
si o carte despre stilul formular francez (1973). 

În țara. noastră, în aceeași direcţie de preocupări, tre- 
buie menţionat articolul lui Habet si Coman. (1981) des- 
pre Raoul de, Cambrai, lucrare realizatä cu ajutorul cal- 
culatorului şi cercetătorilor de la Centrul de calcul al 
Vpiversitänii din Bucureşti, Studiul arată că poemul 

tine 23,070/ formule simple si 560% „expresii mai 
mult sau mai putin stereotipe“, 

După Ac specialistilor la faptele aduse în discuţie de 
pi ost rezervată, moderată de o anume inertie. 
ppier (1967) afirmă că nu a existat: „o epopee dell” 

arte“ | si că doctrina oralităţii anulează „personalitatea 
literară“ a truverilor. Horrent (1975 b) crede că Duggan 
greseste deducind din formularitatea poemelor orali- 
tatea lor, şi că stilul formular a putut fi utilizat şi de 
un autor care compunea în scris, în vederea transmiterii 
orale ; eruditul francez pare a nu vedea că o asemenea 
explicaţie nu răspunde la întrebarea fundamentală : de 
ce a fost creat un asemenea stil? Allen (1975) aduce 
două obiecţii lucrărilor lui Duggan : estimările cantita- 
tive sînt alterate din cauza inegalei lungimi a poeme- 
lor; metoda nu e capabilă să distingă între producţia 
orală şi aceea redactată în scris. Ambele obiecţii pro- 
vin din neînţelegeri. Nu ştim prea bine cum variază 
formularitatea cu lungimea poemului; dacă vom în- 
cerca să stabilim formularitatea unui text finit, în ra- 
port cu un corpus deschis, desigur că cifra are șanse să 
crească odată cu corpusul cu care comparăm textul ; 
dar dacă ceea ce încercăm să stabilim e formularitatea 
corpusului însuşi, e probabil că de la un număr de ver- 
suri în sus ea va oscila în jurul unei valori medii, fiind- 
că pe măsură ce adăugăm noi versuri sînt șanse pro- 
portionale ca unele din ele să mai fi fost folosite, iar 
altele nu. Acuzatia că metoda lui Duggan „nu e capabilă 
să distingă diferenţe stilistice“ între episodul lui Bali- 
gant din Roland si restul poemului e ciudată, fiindcă 
episodul lui Baligant aparține cu certitudine, cel putin 
ca redactare, aceluiaşi autor ca si restul. A afirma că 
valoarea formularităţii nu poate distinge producţia orală 
de cea cultă înseamnă a forța datele cercetării ; într-un 
sens, în literatura scrisă formularitatea are teoretic va- 
loarea zero ; în alt sens, e greu să stabilim de la ce cifră 
în jos (150/ ? 25% ?) procentul arată că poemul a fost 
compus cu pana în mină. 

După apariţia cărţii lui Duggan teoria oralitätii a 
devenit un bun de domeniul public în filologia medie- 
vală, deși ea are în continuare inamici hotärîti. În ace- 


1 Adică al cărei text era improvizat pe loc, în: felul comma- 
diei delvarte italiene. : 9? io très taci 

lasi an, Horrent (1973) o ridiculizează, Heinemann (1973) 
o consideră un lucru dobindit. În teza sa de doctorat 
despre Gaydon, Jean Subrenat recunoaşte existența for- 
mulelor, dar declară că i se pare ,hazardat“ să vorbească 
de compoziţie formulară (1974, 162). Pe de altă parte, 
Cooke (1973) şi Honeycutt (1975) semnalează formule în 
fabliaux-uri din secolul XIII care au fost evident com- 
puse în scris. Dufournet (1981) semnalează că Villehar- 
douin a preluat formule epice, o serie de procedee na- 
rative şi în general modelul de proză artistică de la cîn- 
tecele de gestă în versuri. Pensom (1978) şi mai ales. 
Crepin (1978) insistă asupra necesităţii unei abordări 
mai flexibile a problemei determinării formulelor, lu- 
cru încercat de Van Nuffel (1975) în perspectiva gra- 
maticilor generative, în timp ce Miletich (1978) con- 
sideră că e nevoie de mai multe analize cantitative îna- 
inte de a se putea decide care anume valori ale formu- 
laritätilor pot fi considerate caracteristice pentru fiecare 
din urmätoarele moduri de compozitie : text oral auto- 
graf, text oral dictat, stil oral contrafäcut, text scris în 
stil oral convenţional (na narodnu) si text „pur literar“, 
adică redactat în scris într-o tradiţie literală. Pe de altă 
parte, Limentani (1978) cere cercetării în domeniul cîn- 
tecelor de gestă să se racordeze la realizările naratolo- 
giei moderne, și în special la modelul lui Claude Bre- 
mond (1973 b). 

Scurta trecere în revistä a posteritätii lui Milman 
Parry, care nu poate pretinde a fi o bibliografie cît de 
cît completă, scoate în evidenţă, cred, mai ales două ca- 
tegorii de fapte : unele tin de felul cum teoria lui Parry 
a fost receptată, modificată și aplicată, altele de limitele 
interne pe care extensia ei asupra altor domenii decît 
cel originar i le-a scos în evidenţă. 

„ Este: ciudat că lucrarea lui Parry despre epitetul ho- 
meric, singura carte publicatä de el, nu e citată aproape 
niciodată de cercetătorii moderni ; astăzi teoria oralitätii 
e cunoscută numai în varianta lui Lord din 1960 (acesta 
e de pildă, valabil pentru Zumthor 1983 a si b). În con- 
secinţă centrul ei de greutate a fost deplasat dinspre: 

studiul sistemic al dictiunii epice către evaluările can- 
titative, pe de o parte (greu, dacă nu imposibil de sta- 
bilit fără ajutorul tehnicii electronice de calcul), iar pe 
de alta către teza evanescentă si neverificabilă prin 
excelenţă a compoziţiei ex tempore cu ajutorul formu- 
lelor. Sub influența unui topos al anilor '60 care cerea 
ieșirea din istorie, teoria oralitätii a fost scoasă din con- 
textul ideilor lui Meillet și Parry, concentrate asupra 
istoriei culturale a bazinului mediteranean si relaţiilor 
între -civilizațiile minoică, miceniană și ioniană; ea a 
fost încet-încet făcută să se aplice unei abstractiuni cul- 
turale, o așa-zisă oralitate de oriunde si de nicăieri (ex- 
ceptie notabilă făcînd lucrările lui Hoekstra). Evident 
că un concept de oralitate care pluteşte între Grecia se- 
colului VIII: î.e.n., Franţa secolului XII si Iugoslavia 
anilor 1920 este foarte ușor de atacat, deoarece în mod 
necesar nu poate ține. seamă de cutare condiţii specifice 
unui timp și loc. A reduce, mai departe, acest concept 
la ideea simplă de improvizație este si mai hazardat, fi- 
indcä jmprovizatia ca atare nu poate fi dovedită nici 
măcar în sincronie — nici un detectiv oricît de genial 
nu poate dovedi că un muzician de jazz nu şi-a pregătit 
„improvizaţiile“ de acasă —, iar în domeniul istoriei de- 
vine o pură pretenţie. Descrierea fondului de formule 
al unei tradiţii ne dispensează de a susține dogma im- 
provizatiei, deoarece un bard mai creativ poate foarte 
bine să improvizeze cu mare ușurință, pe cînd altul mai 
timid are mai degrabă tendinţa de a-şi învăţa textul pe 
de rost : știința literaturii nu are a fine seamă de ase- 
menea variaţii. Dacă teoria lui Parry are vreun sens, el 
rezidă nu în asertiunea că Homer editat de Aristarh e 
un text oral dictat, ci în dezvăluirea mecanismului de 


1 Ca și Lord cu un secol mai tirziu, Radlov a atras atenţia 
asupra imposibilității de a se obține o variantă „adevărată“ a 
textului oral prin dictare: „In ciuda eforturilor mele, nu am 
reușit să reproduc în întregime poezia cintäretilor. Repetarea 
execuţiei aceluiași cîntec, dictarea lentă, întreruperile mele frec- 
vente risipeau adesea însufleţirea de care are nevoie un bard 
<a să cinte bine. El nu era în stare decit să dicteze, cu un aer 

functionare a limbii literare în cultura oralä greacă. 
Continuarea studiilor asupra oralitätii poate fi intere- 
santă cu singura condiţie ca obiectul să fie replasat in- 
tr-o cultură sau într-un tip de cultură bine definit, In 
această direcţie aportul antropologiei culturale se va do- 
vedi decisiv, 

Teoria lui Parry şi Lord suferă în urma extinderii 
la alte domenii, întrucât variaţia tipurilor de structură 
lingvistică şi de versificatie, în culturi diferite, impune 
o redefinire a noţiunilor de formulă simplă, complexă 
etc. în fiecare nou context. Pot fi necesare grade dife- 
rite de flexibilitate metodologică, adaptate însă totdea- 
una uzajului specific al limbii literare. Existenţa for- 
mulelor în proză pune sub semnul întrebării funcţia lor, 
sau cel puţin explicaţia pe care ne-o furnizează teoria, 
după care formulele există pentru a permite improvi- 
zaţia în versuri. Tipul cultural luat în considerație e un 
factor de variaţie epistemică foarte important. O cultură 
orală integrală, așa cum sînt societăţile actuale ale neo- 
liticului și bronzului, și cum era poate Grecia homerică, 

„nu poate fi asimilată cu o cultură complexă, cum este 
aceea modernă, în care funcţionează mai multe subcul- 
turi si medii orale, ca subcultura țărănească sîrbă sau 
mediul oral al predicatorilor americani. 
prea adesea că oralitatea are o istorie ; 
deauna un mod „natural“ al literaturii, vestigiu rămas 
din epoca bronzului ; de multe ori e „inventată“, creată 
spontan din nou, chiar și în epoca modernă, Una din 
slăbiciunile majore ale aplicării teoriei oralitätii la stu- 


diul cîntecelor de gestă se datorează ignorării märtu- 
Pa SSE 


În fine, uităm 
ea nu e întot- 


E putin Inainte cîntase cu entuziasm. 
€ nu lipsească darurile si încurajările, ca 
să-i intretin buna dispozi i A i 

i ersurile scrise şi- 
prospețime“ (ap. Chadwick 


J turkmeni memorizarea verbală avea si ea o impor- 
tantä considerabilă. agaa $ 

riilor istorice, acelea chiar care au constituit miza bătăliei 
dintre traditionalism si individualism ; chartele, diplo- 
mele, cronicile, autentice si chiar false, sînt singurele 
lumini, în obscuritatea secolelor IX si X, care ne permit 
să distingem cît de cît, convulsiile procesului de creștere 
ce avea loc în occidentul Europei si care a izbucnit în 
märeata înflorire a secolului al XII-lea, epoca „clasică“ 
a culturii medievale. r 

Reguli generale 


Teoria lui Parry este de așa natură încît poate fi ve- 
rificată direct pe texte, fără nici un fel de investigaţie 
asupra istoriei acestora. Dacă ea se dovedeşte aplica- 
bilă, şi apoi adevărată, studiul cadrului istoric si so- 
cial în care au apărut poemele capătă semnificaţii dife- 
rite decit dacă ar fi fost întreprins în prealabil, deoa- 
rece dispunem de o ipoteză în plus. 

Între tradiţia franceză si cea greacă e o deosebire 
majoră : ele se exprimă în limbi diferite, cu sisteme fle- 
xionare diferite, şi în versuri cu mai multe structuri 
metrice. 

Din punct de vedere prozodic, franceza veche este 
o limbă fără cantitate (toate silabele au în principiu o 
durată egală), fără accent muzical si cu accent tonic. 
Accentul tonic nu poate avea decit două poziţii, finală 
şi prefinală. Cuvintele paraxitone (cu accent pe silaba 
penultimă) au întotdeauna în ultima silabă vocala e me- 
diu. Există si cîteva rare proparoxitone (angele, «înger», 
nobile, «nobil», ymagene, «statuie», yaee, «idol» 1), dar 


cel etimologie. Desi nu cunoaştem în 
limbi împărțite în mai multe dialecte, să 
fără a descrie complet sistemul ei f 
finală era o vocală medie (poate a 


"her considera încă stabili ; astfel, 
9, ai, eu se pronunţă la fel ca în româneşte. Tot ca româna, 
franceza veche are o serie de consoane africate: ch se pro- 
hunţă ca ce, ci; j, ge, gi ca ge, gi; ce, ci ca te, ti; z si tz 
notează de asemenea sunetul f, Există o serie de consoane muiate : 
m pi p9" notează pe ñ spaniol; I și ill pe l palatalizat. Trebuie 
uate în considerare si practicile scribilor : un notează la anglo- 

acestea sînt prozodic „reduse“, adică tratate ca și cum, 
fie silaba medie s-ar sincopa, fie dimpotrivă ar fi accen- 
tuată. 

Întîlnirea dintre un e mediu final și vocala iniţială 
a cuvîntului următor poate ocaziona fenomenul de eli- 
ziune. Acesta nu poate avea loc în ambele sensuri, ca în: 
italiană sau provensală, ci consistă exclusiv în căderea 
acelui e mediu al cuvîntului anterior. 

Versul epic francez constă, cel puţin în prima jumă- 
tate a secolului al XII-lea, în reuniunea dintre un nu- 
măr de silabe relativ constant si asonantä. Asonanta 
este repetarea vocalelor sfîrşitului de cuvînt, adică fie 
a vocalei tonice în cuvintele oxitone, fie a tonicei și a 
lui e mediu aton final, în cuvintele paroxitone. Consoa- 
nele din vecinătatea acestor vocale nu se iau în consi- 
derare. Există deci două feluri de asonante, masculine: 
—- care folosesc numai cuvinte oxitone — si feminine- 
— care utilizează numai paroxitone. Ber, «viteaz», e aso- 
nant cu mortel, «muritor» ; large, «mare», e asonant cu 
Arabe, «Arabia» şi. cu paile, «mătase». 

Sirul de versuri cu aceeași asonantä se numeşte lesă 
(laisse). Spre deosebire de strofă, lungimea lesei nu este: 
determinată prin reguli. Asonanta nu poate varia într-o- 
lesă, decit accidental, între vocale înrudite, prin licență. 

După numărul de silabe, versul cîntecului de gestă 
poate fi un octosilab, un decasilab sau un alexandrin 
(dodecasilab). La mijlocul versului există întotdeauna o 
cezură, care definește două emistihuri. Octosilabul va 
avea deci forma 4+4 (4 silabe, cezură, 4 silabe), deca- 
silabul 4+6 şi alexandrinul 6+6. Dar deşi s-ar părea 
că fiecare tip de vers are un singur fel de cezură, în re- 
alitate “există două: masculină şi feminină, fiindcă şi 
primul emistih se poate încheia fie cu un cuvînt oxiton, 
fie cu unul paroxiton. Ca urmare e mai exact să notăm 
decasilabul cu formula 4(1)+6(1), si ceilalţi metri în chip- 
corespunzător, cifra 1 din paranteză notînd pe e aton fi- 


normanzi seminazala on; x este întotdeauna un semn care în- 
locuiește literele us în tinală. 

nal. Bineînţeles că un e aton aflat în interiorul unui cu- 
vînt, nu poate figura la cezură, şi iese din termenii aces- 
tei discuţii. Fiecare formă metrică e în realitate un com- 
plex de patru forme ; numărul de silabe al acestora poate 
avea trei valori. De aceea, în ultimă instanţă, deosebi- 
rea dintre două, forme vecine nu mai e o diferenţă me- 
trică (de număr de silabe), ci una ritmică (de structură 
a accentelor) ; între un decasilab de 12 silabe și un ale- 
xandrin de 12 silabe, deosebirea constă în aceea că emi- 
stihurile celui dintii se încheie în cuvinte paroxitone, 
pe cînd ale celui din urmă în oxitone. 


X 

Există deci în versificatia franceză o anánke metrikē, 
deşi ea permite oarecari libertăți. Hexametrul dactilic, 
am văzut, poate varia de la 13 la 17 silabe, pe cînd ale- 
xandrinul epic numai între 12 si 14. Hexametrul nu are 
practic nici o formă ritmică definită (cu excepția, în ge- 
nere, a celui de-al cincilea picior), pe cînd octosilabul, 
decasilabul şi alexandrinul au pentru fiecare emistih 
două feluri de clauzule ritmice obligatorii. În ambele ver- 
sificatii, eliziunea poate schimba valoarea metrică a unui 
cuvînt în funcţie de vecinătatea sa; 

Versul epic francez constă dintr-o neîncetată variaţie 
metrică şi ritmică, în limitele arătate mai sus. Adesea 
jonglerul se lasă furat de ritm si repetă anumite celule 
de la un vers la altul, ascultînd de intuiţia lui formală. 
În melancolica lesă LXVI din Roland, unde francezii cad 
pradă nostalgiei si Carol temerilor pentru viaţa nepotului 
său, emistihurile prime au o melodie deosebită : 


814 Halt sunt li pui e li val tenebrus, 
Les roches bises, les destreiz merveillus. 


Le jur passerent Franceis a grant dulur. 

De .XV, liues en ot hom la rimur. 

Puis que il venent a la Tere Majur, 

Virent Guascuigne, la tere lur seignur ; 

Dunc lur remembret des fius e des honurs 

E des pulcele e des gentils oixurs : 

Cel nen i ad ki de pitet ne plurt. 

Sur tuz les altres est Carles anguissus : : 

As porz d'Espaigne ad lesset sun nevold. 
Pitet l'en prent, ne poet muer n’en plurt. 
AOI 1 


aÎnalți sînt munţii şi văile întunecoase, stîncile ne- 
gre, strimtorile grozave. Francezii le-au trecut mihniti 
în acea zi. Zvoana ostirii se aude cale de cincisprezece 
leghe. Cînd ajung în ţara strămoşească, văd Gasconia, 
ținut al seniorului lor, și-și amintesc de fiefuri, de cins- 
tiri, de fete, de nobilele lor neveste. Nici unul nu-i să 
nu plingă de jale. Mai presus decît toţi e Carol îngrijat 
că şi-a lăsat nepotul în cheile spaniole. Mila îl cuprinde, 
nu poate să nu plingă.» 

Frumuseţea sonoră a acestei lese vine tocmai dintr-o 
relativă monotonie metrică si ritmică, destul de rară în 
restul poemului, dar care ne aminteşte de prozodia mo- 
dernă. N-as putea să spun dacă această lesă li se părea 
frumoasă. si francezilor de la 1100. Forma ei ne pare 
modernă. tocmai în măsura în care se depărtează de 
prozodia obișnuită atunci. Să remarcăm întîi cezura fe- 
minină, care se instalează la versul secund, 815, si con- 
tinuă pînă la versul penultim, cu o întrerupere de două 
versuri: e aton se poate elida la v. 824; există deci 
două pachete, primul de 7 cezuri feminine, al doilea de 
2, care imprimă versului o legănare şi un răgaz. Emis- 
tihurile prime au numai două forme ritmice dominante, 
coriămbul (patru silabe, cele două din mijloc neaccen- 
tuate) și diiambul (două grupe de două silabe cu accen- 
tul în poziţia a doua) ; primul acoperă 5, al doilea 6 ver- 
suri ; excepţie face versul 821, care este un peon al 
4-lea, adică are trei timpi slabi şi al patrulea tare. Emis- 
tihurile secunde au patru forme ritmice dominante : doi 
"anapești (măsuri de trei silabe cu accentul pe ultima) 


— de 5 ori; un iamb si un peon al patrulea de 3 ori; 


1 Nu se ştie ce înțeles are notația AOI care apare din cind 
în cînd în manuscrisul oxonian. S-a sugerat între altele că ar fi 
abrevierea invocaţiei Alpha Omega lesus. V. ed. Moignet, Paris, 
Bordas, 1969, p. 31. 

un peon al 4-lea si un iamb, de 3 ori ; ca excepţie, apare 
o singură dată o succesiune de trei iambi. Versurile cu 
ritmică identică în al doilea emistih apar astfel ; 2 —1— 
2—2—2- 1-2, 

Versurile acestei lese au o lungime medie de 11 si- 
labe, Dacă un poet care scrie în decasilabi ar arăta me- 
reu aceeași constantä metrică, lesele cu asonantä femi- 
nină şi cezură feminină ar avea 12 silabe, iar cele cu 
asohanță masculină si cezură masculină 10. Între o 
lesă și alta ar apare deci în mod frecvent salturi de o 
silabă sau chiar de două. Avantajul major al clauzulelor 
feminine de einistih, adică al cezurii și asonantei femi- 
nine, acela de a facilita versificatia, este deci compensat 
printr-un dezavantaj, şi anume apariţia unor contraste 
de durată între versuri. Or, există un mecanism, pe care 
autorul lui Roland îl foloseşte probabil inconștient, şi 
care constă în a evita cezura feminină în lesele cu aso- 
nantä feminină, și în a o căuta, a o multiplica, în lesele 
masculine, 

Ne putem întreba dacă acest mecanism de compensa- 
tie statistică: este invenţia poetului. El rezultă mai de- 
grabă dintr-o- practică tradiţională, în cursul căreia cîteva 
generaţii de jongleri, ascultindu-se unii pe alţii, au ajuns 
să înveţe prin. încercări şi erori o tehnică inconștientă 
de compensare. Căci este ciudat că încă de la primele 
Versuri, epopeea: posedă o caracteristică metrică alea- 
torie, care n-a putut fi determinată din capul locului ca 
efect al unei voințe lucide. Dar probabilitatea ipotezei 
n-o vom putea evalua decît mai tirziu pe  parcursui 
acestei cărţi. 

Să luăm un prim eșantion de versuri din Cîntecul lui 
Roland şi să socotim cite e-uri atone găsim la cezură în 
aproximativ 100 de versuri feminine, în comparaţie cu 
alte 100 de versuri masculine. Primele 102 versuri fe- 
minine din Roland (lesele I, I, III, IV, VII, XII, XIV 
si XX) au 21 de cezuri feminine, din care 5 se pot elida. 
Cele 17 versuri rämase reprezintä 160% din total. Pri- 
mele 111 versuri masculine (lesele IN, V, VII, VIII-X) au 
40 de cezuri feminine, din care 29 nu se pot elida, adicä 

260%. Cezurile feminine sînt deci o dată si jumătate mai 
putin numeroase în lesele feminine decit în cele 
masculine. 

Într-o sută unul versuri luate la întîmplare din ace- 
laşi poem, vv. 800-900, găsim 5 cezuri feminine în 26 
versuri feminine, adică 19, ; şi 37 cezuri feminine, re- 
ductibile prin eliziune la 28, din restul de 75 de versuri 
masculine, adică 3704. 

Într-un eșantion mai amplu, de 512 versuri vv. 955- 
1466), proporţia între cezurile feminine în versurile fe- 
minine si respectiv masculine este de 140% față de 2607, 
eliminînd cazurile în care se poate face eliziunea. Deci 
în 826 de versuri, luate la întîmplare din cele 4000 ale 
poemului, proporţia între prezenţa cezurilor feminine 
în versurile feminine şi respectiv masculine variază în- 
tre 1:1,5 si 1:2. 

„Necesitatea metrică“ îmbracă prin urmare în ver- 
sificatia autorului lui Roland si forma unei compensaţii 
între formele metrice extreme, care tinde să dea cezurii 
feminine o pondere sporită în versurile cu asonantä 
masculină. În ce fel însă acest echilibru se repercutează 
asupra dictiunii epice este dificil de stabilit. 

O altă observaţie care se poate întemeia pe exem- 
plele de mai sus e că o cezură feminină este ireductibilă 
(se află înaintea unei consoane) mult mai adesea decît în 
cazul invers. În ultimul eșantion, numai 13 din 127 ca- 
zuri feminine se pot elida, adică aproximativ a zecea 
parte. Se poate trage de aici concluzia că şi în aceste 13: 
cazuri, eliziunea era facultativă ? Nu neapărat. 

Cel care şi-l reprezintă pe jongler sub trăsăturile 
unui perfectionist al formei, ca pe un poet plin de sen- 
Sibilitate prozodică, va fi surprins să constate că poe- 
mele epice conţin versuri metric și ritmic greşite. Bédier- 
a recenzat (1927, 265—269) nu mai putin de 320 de ver- 
Suri „neregulate“ în Cintecul lui Roland, adică 80/. Bé- 
dier împarte aceste forme atipice în patru categorii de-- 
finite : a) versuri în care e aton interconsonantic trebuie. 

sincopat în interiorul emistihului ; b) alexandrini co- 
recti amestecați printre decasilabi ; c) versuri de 11 si- 
labe cu cezură 6+4 în loc de 4+6 ; şi d) versuri de 9 si- 
labe în care e aton final trebuie numărat la cezură. 
Aceste patru categorii însumează, după cifrele date de 
el, 134 de versuri. Rämin 186 de versuri „neregulate“, 
care nu se încadrează în nici una din aceste clase. 


Din toate cele 320 de versuri, numai trei pot fi jus- 
tificate prin căutarea unui efect poetic. Este vorba de 
erupția unor alexandrini perfecţi printre decasilabi, în 
pasaje impregnate de emotivitate : 


1437 Ço est li granz dulors por la mort de Rollant. ! 
«E-atîta jale-n lume fiindcă-a murit Roland» 
2435 Lesez gesir les morz tut issi cum il sunt 
«Lăsaţi să zacă morţii aşa cum au căzut» 
1014 Que malvaise cançun de nus chantet ne seit 
«Să nu fim pomeniţi în cîntece de rău». 


Toate celelalte constituie o enigmă, cel putin în cadrul 
teoriei originii cultivate a cîntecelor de gestă, pe care o 
susține Joseph Bédier. Ce alte posibilităţi de explicaţie 
mai există ? Un adept al teoriei oralitätii va fi condus 
în chip necesar să susţină că versurile greşite prozodic 
sînt erori pe care jonglerul le face în cursul improviza- 
tiei ; dar oricît de plauzibilă ar fi această interpretare, ea 
nu poate, pare-se, fi probată direct. Fără a se recurge 
neapărat la conceptele lui Parry si Lord, se poate imagina 
că, întrucît aceste poeme se cîntau cu acompaniament in- 
strumental, neregularitätile puteau primi o rezolvare mu- 
zicalä. 

3 Avem două mărturii asupra felului cum se interpretau 
cintecele de gestă. Prima este a lui Jean de Grouchy, 
care, în jurul anului 1300, scrie că idem cantus debet in 
omnibus versibus reiterari, «aceeaşi melodie se repetă la 


————— 


_.- | Duggan (1973, 181) caracterizează astfel acest vers: „un 
i US alexandrin care conferă eroului deplină semnificaţie 
mitică, înălțindu-l deasupra muritorilor de tînd“. - i = 

toate versurile». Remarca lui e desigur cam pripită !, de- 
oarece e foarte probabil că finalurile de lesă erau mar- 
cate prin anumite clauzule sau chiar riturnele (cf. Chail- 
ley, 1950, 92). A doua mărturie este chiar notația me- 
lodiei pe care se cînta un vers din Cîntecul lui Audigier, 
păstrată în Jocul lui Robin și Marion. E vorba de cinci 
măsuri de 3/4 ; al doilea emistih are un contur descen- 
dent-ascendent-descendent, deci închis (Gérold, 1936, 261). 
Fiecare notă corespunde unei silabe? Din nefericire, 
acest vers ireverentios — căci poemul parodic — este ati- 
pic din punctul de vedere al prozodiei : 


Audigier, dist Raimberge, bouse vous di 
«Audigier, spuse Raimberge, naiba să te ia», 


Ca si Aiol si alte cîteva cîntece de gestă, Audigier 
avea cezura 6 + 4. Cunoaşterea noastră nu avansează 
prea mult cu acest exemplu. Dacă presupunem că versu- 
rile atipice erau rezolvate prin mijloace muzicale, tre- 
buie să lämurim de ce finalurile de lesă, care aveau pro- 
babil o formă muzicală particulară, nu aveau si o formă 
prozodică aparte ; astfel că nu putem invoca o presu- 
pusă concordanță între melodia versului și metrica lui 
numai acolo unde ne cönvine. Misterul celor 320 de ver- 
suri neregulate nu poate fi dezlegat printr-o probă di- 
rectă,, 


1 Observatorul neinitiat ar putea avea tendinţa să confunde: 
melodiile epice și să-și formeze o impresie falsă de monotonie. 
Acest fapt empiric a fost remarcat în legătură cu epica din Asia. 
Centrală. V. în acest sens observaţiile lui Chadwick, in- Chad- 
wick si Zhirmunsky, 1969, 221. 

2 Deşi mărturiile. sînt numai două la număr, şi ambele im-- 
perfecte, s-a încercat generalizarea imaginii pe care ne-o dau 
ele; „Există totuşi un consens general asupra mai multor- 
puncte : gestele erau cîntate pe melodii repetate ; melodiile erau 
scurte și simple, probabil că fiecărei silabe fi corespundea o- 
singură notă; publicul medieval găsea acest fel: de recitare mai. 
Puțin plicticos decit ni s-ar părea nouă“ (Cable, 1975, 12). 

Un experiment ideal 


Eruditii care au cercetat limba cîntecelor de gestä au 
remarcat considerabila variaţie a modului în care unul 
si acelaşi scrib tratează fenomenele fonetice si flexionare, 
sfidind parcă noţiunea de regulă gramaticală elaborată de 
gramatica istorică și comparată. Această variaţie atinge 
Şi tratamentul lui e aton, si situaţia flexiunii nominale, 
care, după cum se ştie, implică uneori o variaţie metrică. 
Joseph Bédier merge pînă la a spune că „e imposibil să 
se determine care era uzajul poetului“ (1927, 241), şi con- 
chide că probabil, în dialectul anglo-normand, declinarea 
cu două cazuri a căzut de timpuriu în desuetudine. E lim- 
pede că, în ce privește faptele de gramatică, trebuie să 
ne împăcăm cu situaţia. 

Dar sub faptele de gramatică pe care le putem con- 
stata într-un poem se ascunde în chip necesar o altă clasă 
de fapte. Limba poeziei — modelată de o cultură lite- 
rară, făurită după modelele unei rostiri și ale unei scan- 
siuni — nu este limba cea de toate zilele. Dacă din două 
subiecte conjuncte ale aceleiaşi propoziţii, unul se află 
la cazul subiect şi altul la cazul regim, aceasta nu în- 
seamnă neapărat nici că poetul nu-și ştie limba, nici că 
sistemul flexionar cade în desuetudine, nici că acei poeţi 

care, creînd în alte genuri literare, în speţă romanul, 
menţin declinarea corectă, dau prin aceasta dovadă de 
conservatorism !. 


Cred că acestor ipoteze „grele“ li se poate substitui o 
alta mai „uşoară“, care explică o parte din aceste fapte. 


l În franceza veche, substantivele pot avea două cazuri: 
cazul subiect, pentru ceea ce noi numim nominativ şi vocativ, 
și cazul regim, pentru toate celelalte valori. Deși există şapte 
tipuri flexionare, declinarea se face prin trei mijloace: schim- 
barea formei articolului, prezenţa sau absenţa unui s final (care 
nu se mai pronunţa prea distinct în secolul XII), modificarea 
corpului cuvîntului, eventual şi a numărului de silabe. Astiel, 
«cavalerul» se declină li chevaliers (CS) — le chevalier (CR), 
«baronul» este li bers —le baron, iar «sora» ia formele la suer 
— la serour. 

Să presupunem că în limba tradiţiei epice eliziunea este 
facultativă. Atunci ocurentele conjugărilor, dacă cele două 
forme se deosebesc numai prin articol, nu vor mai putea 
fi considerate drept eșantioane de limbă, ci numai drept 
efecte ale aplicării regulilor prozodice. Dacă găsim, de 
pildă, în Raoul de Cambrai, versul i 


2408 Ce est Renier /// au coraige vaillant 
«Acesta e Renier, viteaz din fire» 


sîntem tentaţi să conchidem fie că ce se elidează, iar nu- 
mele propriu se pronunţă cu hiat, fie că e aton final nu 
se elidează. Numele de Renier apare în poem de trei ori 
numai, referitor la două personaje diferite, si niciodată 
nu trebuie pronunţat cu hiat ; sînt în schimb foarte frec- 
vente numele de Bernier, Gautier, care ne permit să con- 
chidem ferm că numele de această formă sînt bisilabice. 
Nu mai puţin ne lipsesc argumentele pentru a conchide 
din acest exemplu că e aton final nu e sensibil la eli- 
ziune. Nu e vorba de un fapt de gramatică, ci de unul 
de prozodie. La fel, găsim în Les Enfances Guillaume 
(“Tinereţea lui Guillaume») : 


3082 De Aymerit /// cui Sarrasin an moine 
«Pentru că sarazinii îl duc prins pe Aymeri». 


Oricîte asemenea cazuri izolate am invoca, rationa- 
mentului nostru i-ar lipsi forța de a arăta că există în 
text o regulă. Or, problema eliziunii se întîlneste cu 
aceea a declinării, în cazul substantivelor masculine pari- 
silabice, a căror flexiune constă în variaţia articolului şi 
a unui s final. Dacă substantivul începe cu o vocală si 
se află la cazul subiect, articolul li nu se elidează! (îl 


l Schwan şi Behrens (1900, 182), ca si iBrunot (1966, 195), 
consideră că eliziunea lui li este facultativă. Moignet, 
în gramatica sa sincronică, adoptă o poziție în acelaşi timp mai 
nuanțată si mai apropiată de realitatea lingvistică: „Li, caz 
subiect masculin singular, nu se elidează, de obicei, în proză... 
Dar eliziunea se întilneşte în versuri, unde oferă o comoditate 
metrică“ (1973, 13—14), De vreme ce i final în genere nu se eli- 

äsa ` rte pe acel s caduc a cărui notatie ajunge 
pal ue nimic) ; dacă substantivul se află la 
cazul regim,'articolul le se va elida ; acestea sînt regu- 
lile de gramatică 1. E | ce 
Dar în realitatea textului vedem că se elidează si vo- 
cale care n-ar trebui ; întilnim emistihuri ca Dist Valgali- 
fes în loc de Dist li algalifes («Spuse califul») si chiar 
versuri flagrant greşite din punct de vedere gramatical, 
precum decasilabul din Roland : 


3017 L'un port l'espee e l'altre l'olifant 
` «Unul să poarte sabia si celălalt cornul de fil- 
des» 


Corectat, el ar deveni un alexandrin schiop : Li uns porte 
l’espee e li altres l’olifant. Dar versul, așa cum e, este 
rezultatul altor atracţii şi constrîngeri. 

Din 25 de apariţii ale cuvîntului l’arcevesque, «arhi- 
episcopul», în Roland, în 17 versuri acesta ar trebui să 
fie la cazul subiect şi să aibă 'o silabă în plus : li arce- 
vesques. S-ar putea argumenta că acest fapt coroborează 
teoria confuziei formelor cauzale în dialectul anglo-nor- 
mand, și că eliziunea nu are ca obiect pe i din articolul 
de caz subiect li, ci pe e din articolul de caz regim le. 
Argumentul nu are temei : forma subiect li arcevesques 
apare de 14 ori, si cu o singură excepţie e utilizată co- 
rect. Un poet care foloseşte corect forma subiect, dar se 
înşeală în ce. privește forma regim în 680% din cazuri, nu 
e desigur un fenomen obișnuit în istoria literaturii ; com- 


ii literare, al gramaticii poeziei ; vom vedea mai 
departe că el e guvernat de anumite reguli. O sută sau o sută 


deci accidental (Hjorth, 1971, 84) gena RES 


ss acestei epoci prin- 
artictileazà » Plin de e-uri mute“ care 
era (19 caza întotdeauna li e“ şi prin „abundența hiâtu- 
mele d 50,:60 si 64). Am folosit pentru vocala în chestiune nu- 
e. de e mediu, care o descrie fonetic mai bine. tis 

portamentul lui nu are o ratiune evidentă. Dacă însă vom 
căuta o explicaţie prozodică, vom remarca mai întîi fap- 
tul că formele flexionare ale cuvîntului nu sînt echiva- 
lente. Forma subiect apare în 11 cazuri din 14 în primul 
emistih, pe care-l ocupă în întregime; dimpotrivă, 
atunci cînd forma regim apare, în 19 cazuri din 25, în 
primul emistih, ea e întotdeauna precedată de un cuvînt 
de o silabă. Aceasta deoarece forma subiect are 4(1) si- 
labe, iar forma regim 3(1) silabe ; ambele sînt potrivite 
pentru a da o cezură feminină. 

Emistihul al doilea are, după cum știm, 6(1) silabe. 
Dacă în cazul primului emistih e suficient să distingem 
între o poziţie iniţială și una finală (pentru un cuvînt de 
cel putin două silabe), în cel de-al doilea apare si posi- 
bilitatea unei poziţii medii, corespunzînd unui cuvînt 
flancat de altele. Vom constata că forma l’arcevesque 
ocupă întotdeauna (de 5 ori) o poziţie medie atunci cînd 
numără 3 silabe, si o poziţie iniţială (o singură dată) 
atunci cînd e tetrasilabică. Emistihul secund are astfel 
una din cele două forme : 1 + 3 + 2(1) sau 4 + 2(1), iar 
emistihul prim numai forma 1 + 3(1). În ce priveşte li 
arcevesques, acest cuvînt apare în al doilea emistih ca 
4 + 2(1) si 2 + 4(1). 

Rezultă că forma de caz subiect are o singură poziţie 
prozodică dominantă, pe care o ocupă în primul emistih 
în 11 cazuri din 14, pe cînd forma de caz regim are două 
poziţii prozodice dominante, fiecare în cîte un emistih, pe 
care le deţine în 19 şi respectiv 5 versuri din 25. Utili- 
zarea celei dintii este deci guvernată de o regulă mai ri- 
gidă decit a celei de a doua, și e mai puţin probabil să 
facă obiectul unor erori. Dar aceste deosebiri de utili- 
zare nu lămuresc decit în parte problema confuziei ca- 
zurilor, 

Să întrerupem aici observaţiile despre prozodia aces- 
revenim asupra valorilor gramaticale pe 
trebui să le exprime. Am con- 
te utilizată corect în 13 cazuri 
dimpotrivă folosită cum se 


tor forme și.să € 
care ele le exprimä sau ar 
statat că“ forma subiect est 
din 14, dar că perechea ei e 

cuvine numai în 8 cazuri din 25. Să neglijăm excepţia 
de la cazul subiect, și să considerăm, pentru a simplifica. 
lucrurile, că forma regim e utilizată greșit de două ori mai 
frecvent decît e folosită corect, Voi verifica următoarea 
ipoteză : jonglerul diferenţiază fără confuzie valorile gra- 
maticale, dar în ce priveste formele lor de expresie, ,cu- 
vintele“, el foloseşte una în exces față de cealaltă, din 
motive care rămîn să fie cercetate ulterior. 

Să presupunem că un subiect uman este supus la tes- 
tul de a ghici rezultatul aruncării unei monede („cap“ 
sau „pajură“), semnalizînd aceasta prin depunerea într-un 
vas a unei bile : albă pentru „cap“, neagră pentru „pa- 
jură“. Experimentatorul, care din nefericire nu are un 
control absolut asupra condiţiilor experienţei, observă la 
acest subiect un cumportament paradoxal : toate bilele 
albe constituie nişte ghiciri reușite ; subiectul nu se în- 
şeală niciodată, de parcă ar avea o cunoștință directă 
asupra rezultatului aruncării ; în schimb, jumătate din 
cazurile în care el depune o bilă neagră constituie erori. 
Experimentatorul nu înţelege ce se întîmplă, și are im- 
presia că este victima unei farse. El formulează ipoteza 
că subiectul are într-adevăr o cunoştinţă directă asupra 
rezultatului aruncărilor, si rationeazä în consecinţă astfel : 

Dacă subiectul nu ar avea o cunoștință directă asupra 
rezultatului aruncărilor, el n-ar putea semnaliza corect 
cu bilele albe. Căci dacă ignoranta lui ar fi totală, atunci 
atît semnalele cu bile albe, cît si semnalele cu bile negre 
ar fi greşite în proporţie de 5004. Dar, de vreme ce el ghi- 
cește si semnalizează corect toate aruncările care au drept 
rezultat valoarea „cap“, reiese cu necesitate că el cu- 
noaște, fie și numai prin eliminare, că în toate celelalte 
aruncări apare valoarea „pajură“ !. Experimentatorul e 


1 Aici este posibilă o ipoteză divergentă: putem imagina că 
ghicitorul are-o cunoștință directă în anumite cazuri, şi .se în- 
timplă ca în toate acele cazuri să cadă „cap“; că în alte cazuri 
nu are absolut nici o cunoștință ; că el mu e în stare să conchidă 
din condiţiile experienței că în toate cazurile în care nu ştim 
ce cade, cade „pajură“, Dar. această ipoteză nu se mai aplică 
la exemplul nostru gramatical. Dacă într-o limbă o categorie gra- 

silit să conchidä că subiectul nu este ignorant; dar că 
el nu priveşte bilele cu care semnalizează, fiindcă altfel 
și-ar da seama de eroare; că erorile apar exclusiv în 
procesul semnalizării si sînt legate de semnalizarea unei 
singure valori. 

Experimentatorul păcălit imaginează atunci o situație 
de fapt, un scenariu, care să poată explica rezultatele în- 
registrate. El presupune că subiectul își procură bilele 
din două urne, așezate în apropierea lui. Subiectul crede 
că una dintre urne conţine bile albe, iar alta bile negre. 
Dar una dintre aceste credinţe este falsă: urna pe care 
el o crede plină cu bile albe conţine, bine amestecate, si 
bile albe si bile negre.în proporţie egală (sau în orice 
proporţie dată, să spunem 680/). Procesul „Shicirii“ n-ar 
avea atunci nimic paradoxal. Subiectul află, prin miste- 
rioasele lui mijloace de cunoaștere directă, că a căzut „pa- 
jura“, sau deduce, din faptul că n-are absolut nici o cu- 
nostintä, că a căzut „pajura“, ceea ce conform rationa- 
mentului de mai sus e același lucru. Atunci el scoate o 
bilă neagră din urna pe care o crede plină cu bile negre 
şi care e într-adevăr aşa. Ori de cîte ori află că a căzut 
„cap“, el bagă mîna în urna pe care o crede cu bile albe 
si scoate o bilă pe care o crede albă, dar care în jumătate 
din cazuri e neagră. Ca urmare, numărul de bile negre va 
fi de două ori mai mare decît cel de bile albe la proba- 
bilitäti egale de cădere a fetelor monedei, ceea ce satis- 
face faptele de observaţie şi îi confirmă experimentato- 
rului nu numai că dispune de o teorie validă, dar şi că 
a aflat ceva de care subiectul cel șmecher n-are habar, 


anume că una din urne e falsificatä. 

Să cercetăm analogia dintre acest experiment ideal şi 
problema de dictiune epică discutată. Forma de caz su- 
biect apare de 14 ori, din care de 13 ori acoperă chiar 
valoarea de caz subiect. Forma de caz regim apare de 25 


maticală are numai două valori, să spunem singular și plural, 
iar un vorbitor știe s-o utilizeze corect pe una, el ştie în chip 
necesar s-o folosească așa cum se cuvine si pe cealaltă. 

de ori, din care numai de 8 ori acoperă valoarea de caz 
regim. În text, sememul „arhiepiscop“ e deci prezent de 
39 de ori, din care de 30 de ori cu valoarea de caz su- 
biect si de 9 ori cu valoarea de caz regim. Probabilită- 
tile valorilor nu sînt deci egale, ceea ce se explică prin na- 
tura acţiunilor narative îndeplinite de personaj : un ar- 
hiepiscop e mai adesea subiect decit obiect, cu atât mai 
mult cînd e vorba de viteazul si legendarul Turpin. Dis- 
tributia formelor cazuale însă e corectă numai în 21 de 
cazuri, iar una dintre forme, forma regim, apare de trei 
ori mai frecvent decît ar trebui. 

Întrucît inegalitatea probabilităților valorilor cazuale 
nu este aici relevantă (chiar dacă moneda ar fi trucată, 
nimic din condiţiile experienţei nu s-ar schimba), consta- 
tăm că între experimentul ideal descris mai sus si datele 
de observaţie asupra formelor cazuale există o corespon- 
dentä strînsă. Urna pe care- subiectul o crede pe drept 
cuvînt plină cu bile negre corespunde valorii de caz re- 
gim. Ori de cîte ori jonglerul dorește să exprime valoarea 
de caz regim, el apelează la un fond de expresii care îi 
furnizează forma l’arcevesque, care e corectă. Urna pe 
care subiectul o crede plină cu bile albe, şi care conţine 
un amestec de albe şi negre, corespunde valorii de caz 
subiect. Cînd dorește să exprime această valoare, jongle- 
rul apelează la un alt fond de expresii, care conţine, ames- 
tecate, atit forma subiect, cît şi cea regim. Prin urmare, 
motivul pentru care el utilizează forma regim în exces 
este că în repertoriul lui de expresii, în dictiunea epică, 
valoarea de caz subiect, și numai ea, se exprimă prin 
forme amestecate. 1 Se deduce de aici că, deşi jonglerul 


1 Această observaţie coroborează sugestia lui Zumthor (1963, 
47—48) care vedea în particularitätile formale ale cintecelor de 
Éd ca și ale poeziei lirice, o „destul de lungă tradiţie de 
monumentarizare în limbă romanică“, adică formarea unei limbi 
a are, Dar el se referea aici la formulele epice, Inspirat de 
Fr intuiție, Ruggieri (1973, 235) declară că limba textelor 

are din secolul XII i se pare mai puţin a fi „o instituţie so- 


cială sau o manifestare individ i i înd 

uală, cì un instrument coral, cîn 
monocord, cînd polifonic“ : presia. „i J“ nu 
e prea linge P ; dar expresia „instrument coral“ n 

distinge valorile gramaticale, forma regim prezintă un 
avantaj în cadrul dictiunii epice. 


Să verificăm dacă acest avantaj teoretic există în rea- 
litate. 


Cu ajutorul formei regim, autorul lui Roland con- 
struieşte 7 emistihuri prime diferite, din care trei apar 
de mai multe ori : Dist Parcevesque de 7 ori, E l’arceves- 
que de 6 ori, A l’arcevesque de 2 ori. Forma apare și în 
6 emistihuri secunde diferite, cîte o singură dată. 


Dimpotrivă, forma de caz subiect constituie un singur 
fel de emistih prim (deoarece îl ocupă în întregime), apă- 
rînd astfel de 12 ori !, si două emistihuri secunde diferite 
unde ordinea cuvintelor se poate schimba după asonanta 
cerută : Turpin li arcevesques şi li arcevesques Turpin. 

Avantajul există : 3 formule si 13 emistihuri diferite 
se opun unui număr net mai mic de realizări : o formulă 
şi 3 emistihuri diferite. 

Se poate obiecta că ar trebui să ţinem seama de frec- 
ventele inegale ale celor doi termeni ; în timp ce forma 
regim apare de 25 de ori, cealaltă e prezentă numai de 
14 ori. Dar si după ce facem această corecție necesară, 
avantajul persistă : forma regim este de 1,7 ori mai frec- 
ventă decît forma subiect, dar permite construirea a de 
4,3 ori mai multe emistihuri diferite. Întrucît este, ro- 
tunjind cifrele, de două ori mai utilă în dictiunea epică, 
forma regim e de două ori mai frecventă și e folosită 
pentru valoarea de caz subiect chiar de mai multe ori 


l Această frecvență a formulei de emistih prim justifică 
excepția amintită mai sus pe care o face versul 2137 Li arceves- 
ques Turpin en apelat, «Îl cheamă pe arhiepiscopul Turpin», 
unde forma subiect apare, numai aici în întregul poem, cu va- 
loarea de caz regim. Este o eroare care se explică prin rutina 
dictiunii; din cauza prezenței cuvîntului în prima parte a ver- 
sului, apare un automatism care cere forma subiect. Celălalt 
caz unic, utilizarea substantivului fără articol în v. 2130, En- 
sembl'od lui arcevesques Turpin, «Împreună cu el e arhiepiscopul 
Turpin», e imputabilä unei greșeli a scribului i altminteri, e una 
din situațiile clasice de utilizare a formei regim cu valoare de 
caz subiect. i 

decît însăși forma subiect. Ceea ce e consistent cu ratio- 
namentul de pînă acum. 

Rämîne să identificăm avantajul. Am examinat mai 
sus valorile metrice ale celor două forme. Temeiul avan- 
tajului constă în aceea că forma regim e mai scurtă decit 
cealaltă cu o silabă. Această diferență deblochează emis- 
tihul prim si îi dă posibilitatea să adăpostească întreg 
repertoriul de conjuncţii, prepozitii, verbe si alte expresii 
monosilabice. Aceeaşi diferență permite utilizarea formei 
în al doilea emistih în poziţie mediană, deschizind ca- 
lea unor combinaţii de felul 2 + 3 + 1(1), 1 + 3 + 2(1) 
etc. Maniabilitatea relativ mai mare a formei regim ex- 
plicä utilizarea ei si pentru valorile de caz subiect. 

Rezultă că, indiferent care ar fi situaţia declinärii în 
limba vorbită de la începutul secolului al XII-lea, Cîn- 
tecul lui Roland nu poate fi luat ca argument în această 
dispută, deoarece flexiunea substantivului în poezia 
epică este influenţată de necesităţile prozodice. Acest sin- 
gur raţionament este suficient pentru a genera bănuielile 
cele mai serioase că limba primului cîntec de gestă care 
s-a păstrat pînă la noi nu este limba populară curentă 
utilizată pentru prima dată într-o operă literară de un 
poet de talent, ci o limbă care a suferit modelarea unei 
tradiţii poetice responsabile de crearea unui fond de ex- 
presii și a unor reguli de folosire prozodică a acestora. 
Aceasta s-ar putea dovedi si în alte cazuri, nu numai în 
acela al cuvîntului l’arcevesque. Cuvintele cu ajutorul 
cărora dovada ar putea fi extinsă ar trebui să îndepli- 
nească una sau mai multe din condiţiile următoare : a) 
să fie substantive masculine care încep cu o vocală, ast- 


fel încît să se poată observa regimul eliziunii articolului ; 
b) forma în caz regim să fie distinctă metric de aceea 
de caz subiect; c) una din cele două forme să poată 
ocupa în întregime un emistih formular. 

A Observațiile de mai sus se confirmă si în cazul cu- 
Vintului Palgalife, «califul». Forma subiect, care ar avea 
o silabă în plus, nu apare niciodată, în timp ce forma 


Scanned with CamScanner 


DICTIUNEA / 65 


regim, atestată de 4 ori, are valoarea de caz subiect în ju- 
mătate din ocurente, 

Tratamentul cuvîntului Pemperere, «împăratul», este 
mai complicat si ne face să pătrundem si mai adînc în 
problemele dictiunii epice. Acest cuvînt n-ar trebui de 
fapt să existe : gramatica limbii franceze vechi prevede, 
pentru cazul subiect, forma li emperere(s), iar pentru ca- 
zul regim, l’empereor. Marca s a cazului subiect, care 
apare aici prin analogie, depinde doar de bunul plac al 
copistilor, de aceea numai substantivele care au artico- 
lul neelidabil (teoretic) là si valoare metrică distinctă 
după cazul gramatical. (imparisilabice), aşa cum e acesta, 
pot oferi oarecari certitudini- în studiul nostru. Forma 
regim, Pempereor, apare de 8 ori, în 7 ocurente cu va- 
loarea de caz regim și într-unul singur! cu valoarea de 
caz subiect. Dar această ocurentä izolată poate fi re- 
prezentată ca o greşeală, eventual a copistului, deoarece 
prozodic ar fi putut fi înlocuită cu l’emperere fără a 
contrazice uzajul din text. Forma subiect, li empereres, 
apare de 69 de ori, întotdeauna cu valoarea de caz su-. 
biect. Deci nu există, cu excepția versului 1942, nici o 
confuzie a valorilor cazuale. Confuzie există însă la 
forma hibridă l’emperere, care apare de 20 de ori, în 18 
ocurente cu valoarea de caz subiect și în 2 cu valoarea 
de caz regim. Aceste 2 ocurente sînt ireductibile, în sen- 
sul cä nu pot fi înlocuite cu forma regim corectă 2, 

Consistent cu teoria de mai sus, apariţia formei hi- 
bride, la care valoarea cazuală este neutralizată, dega- 
jează formele corecte, care pot prelua fiecare valoarea ei, 
ca si cînd sistemul declinării ar avea încă toată forța lui 
primitivă. 'Totul se petrece ca și cînd flexiunea acestui 
substantiv ar avea trei forme, una subiect, una regim şi 
una passe-partout. 


11942 Dist l'un a Valtre: ,L'empereor ad tort“ («Zic între 
ei: „Împăratul greșeşte'»), 
2 Vv. 3823 Curteisement a l'emperere ad dit («I-a spus, 


curtenitor, împăratului»), 
1533 A l’emperere si toldrat la corone («Împăratului îi va 


smulge coroana»). 

Cele trei forme au şi valori metrice diferite : li em- 
pereres are 4(1) silabe, l’empereor 4 silabe şi l’emperere 
3(1) silabe, Dacă utilitatea unei forme în dictiunea epică 
este în general invers proporţională cu lungimea ei, aşa 
cum am susținut mai sus, ar trebui ca forma cea mai 
scurtă să participe la cel mai mare număr de emistihuri 
diferite. Or, numărul de emistihuri diferite pentru fiecare 
din cele trei forme este respectiv de 12, 6 și 19. Aceste 
valori contrazic pur și simplu teoria, pentru că, în loc 
să se înşire în ordine crescătoare, ele ating o medie pen- 
tru forma cea mai lungă, un minimum pentru aceea de 
lungime mijlocie si un maximum pentru forma cea mai 
scurtă ; numai una din previziuni se realizează. Înseamnă 
că undeva este o greșeală. 

Greşeala constă în a urma grafia scribului ca si cum 
ea ar reprezenta: realitatea prozodică. Într-adevăr, e lim- 
pede că nişte emistihuri secunde precum de France li 
emperere, chevalchet li emperere, dist li emperere Carles, 
sau niște emistihuri prime precum Dist li empereres, 
Quant li empereres, se citesc, și ar trebui să fie scrise, 
de France l’emperere etc., pentru că altminteri se falsi- 
ficä inutil măsura versurilor. Forma subiect se cere deci 
înlocuită. cu forma neutralizatä l’emperere, aşa cum desi- 
gur pronunța jonglerul, care n-avea nici un motiv să 
facă emistihuri prime de 5 (1) silabe şi emistihuri se- 
cunde de 7(1) silabe. 2 

Rezultatele corectate verifică teoria, și pot fi înscrise 
în tabelul următor : 


Tabelul 1 
Forma Valoare Apariţii Emistihuri 
metrică diferite 
li emperere(s) 4(1 
l'empereor ri 5 6 
l'emperere 301) 31 25! 

Tratamentul cuvîntului Pamirail, «emirul» 2, este si el 
consistent cu remarcile de mai sus. Forma sa regim apare 
de 9 ori; de 6 ori are valoarea de caz regim, şi de 3 ori 
valoarea de caz subiect. Forma subiect, li amirailz (sau 
amiraill, amiralt, cum mai notează scribul) apare de 27 
de ori, si de fiecare dată are valoarea de caz subiect, fără 
nici o excepţie. Forma scurtă participă la 9 emistihuri di- 
ferite (6 prime, 3 secunde), pe cînd forma lungă numai 
la 3 emistihuri diferite (unul prim, două secunde). Toate 
aceste fapte arată că jonglerul care a compus textul oxo- 
nian distingea clar valorile cazuale. 

Joseph Bédier a văzut cel dintii, cu o intuiţie admi- 
rabilă, că așa-zisele „greșeli de declinare“, pe care edi- 
torii mai vechi le corectau cu aplicaţie, nu sînt în gene- 
ral niște erori ale copistului, ci ţin chiar de obiceiurile 
prozodice ale poetului. El atribuie însă aceste obiceiuri 
unei slăbiri generale a sistemului declinării : „Adevărul 
este că, încă de la începutul secolului al XII-lea, sistemul 
declinării cu două cazuri era ameninţat orisiunde se vor- 
bea franceza. În cursul acestui veac, unii scriitori, pre- 
cum Chretien de Troyes, mai conservatori decît alţii, în- 
cearcă să-l menţină ca pe o moștenire venerabilă a tre- 
cutului : dar chiar si pentru ei, el e mai putin un mä- 
nunchi de tendinţe vii si active decît un ideal traditio- 
nal, pe care îl ştiu deja compromis“ (1927, 249). 8 


1 Am notat aici 25, în loc de 28 de emistihuri diferite, deoa- 
rece transiormînd forma subiect în formă hibridă, unele formule 
repertoriate ca diferite devin acum identice. 

2 În cîntecele de gestă apar diferite titluri de nobleţe fante- 
ziste care sînt atribuite sarazinilor: algalife, amirail, amustant, 
aumaçor. Ele sint intraductibile în sens strict. 

3 Bédier este aici în acord cu Schwan si Behrens, care atri- 
buie dialectului anglo-normand întîietatea în pierderea siste- 
mului cazurilor. Dar lingvistii germani vedeau această decădere 
ca avînd loc „în cursul secolului al XII-lea“ (1900, 149 şi 153), pe 
cînd Cintarea lui Roland este redactată după Bédier însuși către 
1100, deși azi o considerăm și mai veche. Dacă în Roland va- 
lorile cazuale ar fi într-adevăr indistincte, sistemul ar fi ruinat 
la Turoldus cu citeva decenii înainte ca el să apară în declin 
la alți autori. De altfel e ciudat că în limba uzuală decăderea 
cazurilor apare la date foarte diferite. La 100 km est de Canalul 

Ideal tradițional, fie : dar este remarcabil cît de bine 
exploatează poetul decăderea acestui ideal, cît de stabil se 
instalează dictiunea epică pe interfaţa dintre două sis- 
teme gramaticale, Prozodia jonglerului lui Roland se 
abate de la declinarea cu două cazuri, de bună seamă; 
dar n-ar mai fi aceeaşi fără această declinare, așa cum 
o punte n-ar avea rost fără un rîu; ea se constituie si 
funcţionează pe exploatarea diferențelor metrice furni- 
zate de flexiune. Prin urmare, perioada ei de formare e 
anterioară slăbirii sistemului declinării cu două cazuri. 


Sistemul epitetelor 


Pentru a studia epitetele din tradiţia franceză, vom 
lua la întîmplare un alt cîntec de gestă, fie Les Enfances 
Guillaume («Tinereţea lui Guillaume»). Acest poem în 
decasilabi pare a data de la începutul secolului al XIII-lea. 
Autorul lui nu ne impresionează prin calități literare deo- 
sebite și îi este net inferior celui al lui Roland. Astfel 
încît, dacă vom întilni vreun sistem de reguli după care 
sînt atribuite epitetele în această lucrare, ne va veni greu 
să-l punem pe seama genialitätii autorului. 

În versificatia homerică, epitetele depindeau de una 
din cele patru cezuri ; pentru fiecare fel de cezură, forma 
celui de-al doilea emistih depindea de forma celui din- 
tii, Dar în prozodia franceză, deși există două feluri de 
cezuri, masculină și feminină, terminația primului emis- 
tih nu se află în relaţie complementară cu începutul ce- 
lui de-al doilea. Cu toate că există, cum am arătat, un 


Minecii, în Cambrésis, spre sfirsitul veacului al XIII-lea, decli- 
narea era încă respectată, dacă e să judecăm după Terrier 
VEveque, un document care enumeră redeventele percepute de 
episcopul de Cambrai, si care a fost redactat. pînă în 1276. „Unul 
din faptele care sar în ochi dacă vrem să comparäm Terrier 
VEvéque cu textele franciene din aceeași epocă, este fidelitatea 
cu care acesta respectă regulile declinäril cu două cazuri... [Se 
remarcă] păstrarea declinärii imparisilabice latine în substanti- 
He Sn) si germanice. în numele de botez“ (Hjorth, 1971, 

raport statistic între frecvența cezurii feminine și metrica 
asonantei, cele două emistihuri pot fi tratate în practica 
analizei ca fiind independente unul de celălalt ; deoarece 
nu vom considera niciodată, în studiul epitetului, lesele 
ca nişte ansambluri integrate, mecanismul de compen- 
sare metrică nu va deveni relevant. Prozodia elină veche 
distingea între silabe scurte si lungi; forma metrică a 
unui cuvint sau a unei expresii putea fi notată printr-o 
succesiune de semne cu două valori diferite. Prozodia 
franceză nu recunoaşte însă decît numărul de silabe, și 
prin urmare cuvintele și expresiile trebuie distinse prin 
numărul de silabe pe care-l are fiecare element în parte, 
iar dacă e cazul, și prin. asonanţă. 

Metoda pe care am. urmat-o este deci în chip nece- 
sar diferită de aceea a lui Milman Parry. Deosebirile sînt 
înmulţite de faptul că, pe cînd epitetul grec era consti- 
tuit uneori din adjective compuse conținînd în structura 
lor profundă un verb şi un complement (de ex. kakoer- 


1 
gós gastēr — «burta care îndeamnă la rele») sau un sub- 


stantiv si un adjectiv (de ex. leukólenos Hērē — «Hera 
cea cu brațele albe»), epitetul francez este un cuvînt 
simplu obişnuit. Rare ar fi epitetele franceze de patru si- 
labe, ca acelea grecești citate ; în schimb, mai multe epi- 
tete. scurte se aglomerează uneori pînă la a forma un în- 
treg emistih. Tocmai de aceea epitetul francez este greu 
de definit : componentele sale nefiind reunite într-o uni- 
tate lexico-morfologică, ele își păstrează libertatea sin- 
tactică de a se asocia în chip divers. În funcție de ceea 
ce dorim să studiem, unele epitete complexe pot fi sec- 
ționate diferit; jonglerul însuși le combină liber, si se 
pare că determinări cantitative nu sînt posibile în afara 
unor decizii calitative mai mult sau mai puțin arbitrare. 
Pentru observații generale însă se poate adopta regula 
următoare : orice epitet complex ale cărui componente 
nu apar ca epitete în afara lui trebuie socotit ca unic; 
orice epitet complex ale cărui componente, adjective sau 
substantive, apar singure sau recombinate, va fi despăr- 
tit în. atîtea epitete cîte componente libere sînt. 

Am început prin a extrage din text, pentru fiecare 
personaj în parte, toate ocurentele numelui său, fie în- 
sotit de epitet, fie singur. Unul dintre criteriile canti- 
tative ale lui Parry stabilea că numele lui Ulise e în- 
sotit de epitet la Homer în 50% din cazuri, pe cînd la 
poeţii „cultivați“ mult mai rar. Iason primea un epitet 
în Argonautice numai în 70% din apariţii, iar Enea în 
Eneida numai în 2604, deși Vergiliu se sträduieste să-l 
imite în această privință pe Homer. Nici Apollonios, nici 
Vergiliu, deși cunoșteau tradiţia epică mai bine decit ori- 
care dintre contemporanii lor, nu înțelegeau cu adevărat 
sistemul epitetelor homerice; nu e nimic de mirare în 
asta, deoarece pentru a descoperi acest sistem e nevoie 
de un studiu special ; faptul arată numai că încetase în- 
tre timp continuitatea vie a tradiţiei, singura garantie a 
salvgardării tuturor delicatelor mecanisme ale dictiunii 
epice. 

Eroul principal al poemului analizat este Guillaume, 
fiul lui Aimeri de Narbonne si al lui Ermanjart. El cuce- 
reste orașul Orange luptînd împotriva regelui sarazin 
Thiebaut, care-i e şi rival la mina frumoasei Orable. Prin- 
tre epitetele pe care le primește Guillaume, unele se re- 
feră la rudenia lui; e numit fiz Ainmeri lo viel, «fiul 
bätrinului Aimeri», sau mes fiz, ses fiz, ses freire, în ra- 
port cu alte personaje. Guillaume are si o poreclă, ,Brat- 
Puternic“, de aceea găsim în text Guillaumes Fierebrace, 
le sien fil; Fierebrace sau li merchis Fierebrace, «marchi- 
zıl Brat-Puternic», Alte epitete se referă la calităţi fizice 
si morale ; i se spune li preuz e li gentis, «cel viteaz şi 
nobil», hardis et alosé, «îndrăzneţ si vestit», li ber, «vi- 
teazul», sau li saiges, «înțeleptul». În fine, există epitete 
avind forma unei expresii care apare numai în al doilea 
emistih, și care au un caracter rigid, invariabil ; acestea 
fac parte din zestrea epică a personajului şi se transmit, 
odată cu el, la alte cîntece de gestă care-l iau drept erou, 
ca şi cînd'ar avea o funcție de identificare. Aşa sînt au 

cor neis, «cel cu nasul scurt»!, a la fieire persoine, «cel 
cu înfăţişarea falnică» și ke molt fait a proisier, «cel 
vrednic de laudă». Specific pentru poemul pe care-l ana- 
lizăm este faptul că i se dă lui Guillaume epitetul len- 
fes, pe care-l primesc în general tinerii ce-şi fac debutul 
în cariera armelor. 

Aceste epitete şi altele formează o listă de 24 de uni- 
tăţi 2, care reprezintă expresiile așa cum apar în text, ne- 
descompuse. Epitetele dan Guillelmes li bers, «seniorul 
Guillaume cel viteaz», Guillelmes li beirs, Guillelmes le 
baron şi li gentis et li ber, unde figurează același cuvînt, 
cînd la cazul subiect, cînd la cazul regim, trebuie tratate 
la o primă abordare ca diferite unele de altele. Primul 
poate ocupa în întregime un emistih secund, numind per- 
sonajul la cazul subiect ; al doilea ia loc în finalul unui 
emistih secund, primind în faţă un verb de o silabă, cum 
ar fi dist (această construcţie apare de trei ori, la vv. 
2305, 2323, 2471); al treilea constituie tot emistihul se- 
cund, numind eroul la cazul regim ; în fine al patrulea 
reprezintă un emistih secund, numai dacă eroul a fost 
deja numit la începutul versului. Aceste distincţii arată 
că epitetele formate cu adjectivul ber au complexe de 
funcţii diferite în dictiunea epică. Nu toate funcţiile pot 
fi notate cu simboluri; cazurile, asonanta, constrînge- 
rile de topică nu sînt înregistrabile. Dar valoarea metrică 
a unui epitet se poate reprezenta astfel : li merchis Fiere- 
brace = 1 +2 + 3(1), ceea ce vrea să spună că emisti- 
hul secund este ocupat în întregime de un epitet format 
din trei cuvinte, ultimul fiind paroxiton si deci avînd 
asonanta feminină. Epitetele. li anfesS şi le baron au 


1 După cum a arătat Gaston Paris, acest epitet avea la ori- 
gine forma al curb nes, «cel cu nasul curbat, coroiat». Interpre- 
tarea lui e confirmată de Fragmentul de la Haga si de Nota Emi- 
lianense, care ne dă forma Guillelmus Alcorbitunas. 

2 în Călugăria lui Guillaume, după Duggan (1973, 199), eroul 
primeşte 21 de epitete. 

3 Variatiile ortografice de tipul enfes/anfes sînt imputabile 
scribilor ; ele sînt păstrate în toate ediţiile datorită valorii pe 
care o pot avea pentru studiile de fonetică istorică şi dialectală. 

amîndouă schema metrică 1 + 2, dar primul va fi folosit 
într-o lesă cu asonante e, pe cînd al doilea într-una cu 
asonanta on. Trebuie deci să ţinem minte că notația va- 
lorii metrice nu dă o idee completă despre folosirea unui 
cuvînt în dictiunea epică, dacă acest cuvint apare în fi- 
nal de vers. 

Cele 24 de epitete distincte pe care le primește Guil- 
laume Fierebrace au 15 valori metrice deosebite; dacă 
ținem seama și de asonantä, numărul acestora se ridică 
la 17. Eroul apare menţionat cu numele în 207 ocurente, 
din care în 59 primește si un epitet. Şase personaje im- 
portante din Tinereţea lui Guillaume primesc epitete cu 
frecvențele următoare : 


1. Guillaume — 28% 4. Orable — 57% 
2. Aimeri — 60% 5. Thiebaut — 4204 
3. Ermanjart — 84% 6. Carol cel Mare — 61% 


Numărul de epitete pentru fiecare si valorile lor me- 
trice distincte se distribuie după cum urmează : 


1. Guillaume — 24 epitete, 15 valori metrice distincte 
2. Aimeri — 29 epitete, 16 valori metrice distincte 
3. Ermanjart — 3 epitete, 3 valori metrice distincte 


4. Orable — 14 epitete, 13 valori metrice distincte 

5. Thiebaut —.19 epitete, 15 valori metrice distincte 

6. Carol cel Mare — 15 epitete, 15 valori metrice dis- 
: tincte 


Ce înseamnă aceste cifre ? Ele stabilesc în mod lim- 
pede că în tradiţia epică franceză există un sistem al 
epitetelor, deși diferit de acela din poezia homerică. Dacă 
am încerca să dăm o imagine globală a acestui sistem, am 
putea spune că poetul Tineretii lui Guillaume (care, o 
spun din nou, e departe de a fi un geniu) foloseşte pen- 
tru a caracteriza 39 de personaje, 123 de epitete deosebite 
din punct de vedere lexical, morfologic si metric!, din 
[iati iranis did ; 

.! Acest criteriu înseamnă că epitetele mes / mon / ses ] son 
jreire si altele de același fel. sint considerate ca unul singur. 

care 95 constituie formule rezervate pentru cîte un sin- 
gur personaj. 
i Ar fi plicticos să intrăm în amănuntul tuturor reguli- 
lor desoebite după care se foloseşte un epitet, în funcție 
de emistih, de asonantä, de faptul că eroul e creştin sau 
musulman, tînăr sau bătrîn, nobil sau cavaler etc. Aceste 
reguli fac parte din gigantica arhitectură de raporturi și 
preferinţe, de preventii, tendinţe si obsesii care constituie 
tradiţia. Dar n-am demonstrat încă lucrul esenţial, şi 
anume că făuritorul regulilor este tradiţia. A repeta ace- 
leasi operaţiuni de analiză asupra tuturor cîntecelor de 
-gestă ar fi fastidios şi inutil. Dovada căutată poate fi 
adusă printr-o singură investigaţie, şi anume, verificînd 
distribuţia epitetelor în Cîntecul lui Roland, care este 
mai vechi cu cel puţin 100 de ani decît Tinereţea lui 
Guillaume. Dacă sistemul epitetelor se naşte dintr-o dată 
gata format, către 1100, si durează neschimbat pînă după 
1200, trebuie presupus un vehicul, o instituţie socială 
însărcinată cu transmiterea lui, adică o tradiţie. Or, acest 
argument e valabil și retroactiv : sistemul nu se putea 
naște fără un cadru social de producere și reproducere a 
literaturii ; nu se poate invoca exemplul nici unui poet 
genial care să fi făcut, de unul singur, ceva asemănător, 
şi nici un motiv pentru care un poet oarecare s-o fi 
făcut. Conceptul însuși de dictiune epică este absurd fără 
acela de tradiţie. f 

Pentru 6 personaje importante din Cîntecul lui Roland 


obținem următoarele date : 


1. Carol cel Mare 35,70/ apariții cu epitet 
36 epitete cu 23 valori metrice diferite 


2. Roland 40,5% apariții cu epitet 
20 epitete cu 13 valori metrice 
3. Olivier 430% apariții cu epitet 
| 16 epitete cu 11 valori metrice 
4. Marsilie ‘ ‘53,3% apariţii cu epitet 
7 epitete cu 6 valori metrice 


5. Ganelon 30,10%% apariţii cu epitet : 
=: „mu 9 epitete cu 7 valori metrice : 1: 

6. Naimes 72%/ apariţii cu epitet 
4 epitete cu 3 valori metrice 


Putem încerca să facem o comparaţie între cele două 
poeme. Este evident că, pe măsură ce sînt prelucrate, ci- 
frele devin, în contextul de faţă, din ce în ce mai lipsite 
de semnificaţie. Totuși, să facem o medie reală a ocu- 
rentei epitetului, adică să adunăm toate apariţiile nume- 
lor celor șase personaje din Guillaume şi separat toate 
apariţiile cu epitet, și să stabilim cît reprezintă a doua 
cifră în raport cu prima. Obtinem 44,380/,. Aceeaşi va- 
loare, calculată pentru Roland, este de 40,81%/. Diferența 
este nesemnificativă, deoarece numai între frecvenţa epi- 
tetelor aplicate lui Carol cel Mare (182 apariţii) si Ro- 
land (185 apariţii), apare o distanță de 50%; între frec- 
venta epitetelor. acordate unui personaj important, ca 
Ganelon, și cele atribuite unui caracter episodic, ca Nai- 
mes, cifrele variază cu 420%/, și anume invers cu impor- 
tanta. De aceea, în ultimă instanţă, valorile medii în 
uzajul epic nu au semnificaţie reală. Singure contează 
regulile după care se construiește versul care conţine 
epitetele, reguli care depind de metrica numelui însuşi. 

Numele Guenes are 1(1) silabe, iar forma lui de caz 
regim, Guenelun, 3 silabe. Forma subiect va apărea deci 
mai frecvent în primul emistih, în timp; ce forma regim 
în al doilea, deoarece atît topica franceză cît şi lungimea 
relativă a emistihurilor se acomodează mai bine cu o 
eee sia distribuţie. Într-adevăr, găsim următoarele ocu- 
rente : 


Guenelun Guenes 


Emistihul 1 ; 48 11 
Emistihul II 10 13 


Forma. scurtă este în ansamblu de 2,4 ori mai frec- 
ventă decit cea lungă, și de 4,3 ori mai frecventă în pri- 
mul emistih, i 

< Un prim emistih construit cu forma subiect în po- 
zitie finală este feminin și admite o completare, în pozi- 

tie iniţială, de trei silabe. Dacă forma subiect este în po- 
zitie iniţială, ea contează ca disilabică, şi: primește fie o 
completare de 2, fie de 2(1) silabe. A treia “posibilitate, 
şi anume ca substantivul să primească o poziţie mediană, 
nu e valorificată decît în două cazuri: Qüant Guenes 
veit, «Cînd vede Ganelon», si 3963 Que Guenes moerget, 
«Ganelon să moară». Tratamentul formei subiect poate 
fi reprezentat prin numărul de ocurente în poziție ini- 
țială (I) — 28, finală (II) — 18 şi medie (m) = 2; no- 
tatia ne arată că numele apare în două poziţii fixe aproape 
întotdeauna, și că poetul nu manifestă dorinţa de a varia 
acest procedeu. 

Să luăm epitetul li quens, «contele», cel mai frecvent 
pentru acest erou. Epitetul are două silabe, si ca urmare 
ar trebui să fie mai des utilizat atunci cînd completarea 
metrică a numelui este de două silabe, adică dacă nu- 
mele este în poziţie iniţială. Într-adevăr, formula Guenes 
li quens apare astfel de 5 ori (vv. 233, 342, 668, 721, 
3792) ; dacă numele e în poziţie finală, epitetul trebuie 
sprijinit cu o silabă, si găsim 


280 E li quens Guenes 
332, 425 Mais li quens Guenes 


Echivalentul metric al formulei Guenes li quens este for- 
mula Guenes li fels, “Ganelon trădătorul», care apare de 
3 ori (vv. 844, 1457, 3735) si o dată în varianta 3829 
Guenes est fels. 

Forma regim a numelui, Guenelun, admite o com- 
pletare de o silabă dacă e în poziţie finală, si de 1 sau 
1 (1) silabe dacă e în poziţie iniţială. Or, cazul regim 
are în franceza veche valorile a ceea ce în română nu- 
mim genitiv, dativ, acuzativ ; ar fi deci normal ca forma 
regim să fie precedată de o conjunctie sau o prepozitie. 
Găsim formula De 'Guenelun (de 4 ori), alături de Par 
Guenelun, Que Guenelun (de 2 ori), E Guenelun, Pur 
Guenelun şi un izolat Dist Guenelun (v. 3757). unde nu- 

mele. are valoarea de caz subiecti. Antepunerea com- 
plementului direct, mai rară, e prezentă o singură dată 
în versul 509 Guenelun prist, «Îl luă pe Ganelon». Tra- 
tamentul formei regim în primul emistih este deci: 
ÎI. =.1, I =. 10.: 

În al doilea emistih, forma subiect admite o comple- 
tare de 4 'sau 4(1) silabe dacă este în poziţie iniţială sau 
medie, şi de 5 silabe dacă este în poziţie finală. Or, poziţia 
finală pretinde o asonanţă e.e, nu foarte frecventă, si re- 
prezintă o entorsă la topica normală ; poate de aceea nu- 
mele apare în această poziţie o singură dată, la v. 1406 
le jur li rendit Guenes, «[Rău l-a slujit] în acea zi Ga- 
nelon». Dimpotrivă, forma în poziţie finală dă o asonantä 
frecventă, un sau:on; ceea ce explică, laolaltă cu topica, 
următorul tratament al formei regim : I = 1, m =3, II 
—9. Echivalentele formulei -epitetice Guenes li quens din 
primul emistih- sînt în al doilea expresiile : 


415, 1816, 3809 le cunte Guenelun 
1569 del cunte Guenelon 
1592 de Guenelun le cunte, 


după cum asonanta este un sau un.e. 

Se observă că frecvenţa unei forme în cutare sau cu- 
tare poziţie prozodică poate fi prezisă printr-un calcul 
metric foarte simplu -sau :prin . consideraţii gramaticale 
elementare. Strategia poetului ne apare cu o claritate de 
cristal. E evident pe de altă parte că si el preferă situa- 
tiile metric simple : numele Guenes, sub ambele sale 
forme, ocupă în emistih poziţii extreme (I sau II) în 73 
de cazuri, și poziţie mediană numai în 9 cazuri. Aceasta 
rezultă din următorul tabel, în care am notat cu E; si Ez 
cele două emistihuri : 


l'Emistihül poate fi explicat prin presiunea habitudinilor 
metrice, Verbul Dist apare în Roland în poziţie inițială de 53 de 
ori; în.45 de cazuri se află înaintea unui nume subiect de 3 
sau 3 (1) silabe (Valgalije, Baligant, Malpramis, Pinabel etc.) 

Tabelul 2 

Pozitia I m Il 

Forma sata 
Subiect pl 28 2 18 
e 5 4 1 
Regim El 1 Ø 10 
E? 1 3 9 
Total 35 9 38 


Tabelul arată că poetul nu dorea să evite monotonia 
metrică și că urma, pentru compunerea unui emistih cu 
ajutorul unui nume propriu, numai unul sau cel mult 
două modele metrice, indepärtindu-se de la acestea nu- 
mai accidental. Totul se petrece ca si cum atitudinea 
autorului Cîntecului lui Roland nu ar fi aceea a unui crea- 
tor preocupat de a găsi un drum nou, ce n-a fost încă 
trasat, ci a unui poet conservator, dornic să stäpineascä 
procedeele lăsate moștenire de înaintașii lui, fără a se 
depărta de ele. Dar ce înaintași are Roland ? Din cele de 
mai sus rezultă că ei au existat în chip necesar. 


‘Gerbert de Montreuil 


Gerbert de Montreuil-sur-Mer este autorul unui ro- 
man de peste 14000 de versuri intitulat Perceval le Gal- 
lois, pe care l-a scris probabil către mijlocul secolului 
al XIII-lea. El dă dovadă de oarecare imaginaţie roma- 
nescă ; dar lucrarea lui nu se prezintă ca o operă de 
sine stătătoare, ci este o „continuare“. Chrétien de Troyes 
scrisese Povestea Graalului, în care istorisea aventurile 
unui tînăr care, minat de dorinţa lui de a fi armat ca- 
valer, descoperă un misterios castel ; aici avea loc o cere- 
monie greu de înţeles şi care ascundea o dramă : era în 
același timp un:ritual de mintuire, dar si veşnica rea- 
mintire a unei greșeli de o natură imposibil de ghicit. 
După ce a desfăşurat toate elementele acestui mister, 
Chrétien a murit lăsînd romanul neterminat. Lectura 

(cu voce tare) fiind la sfîrşitul secolului al XII-lea o 
petrecere din ce în ce mai populară, Povestea Graalului 
a circulat mult, trezind în toţi ascultătorii dorința de a 
afla dezlegarea enigmei, si, poate, în toţi literatii velei- 
tari rivna de a o născoci și de a o istorisi ei înşişi. 
Există patru „continuări“ ale romanului, dintre care trei 
sînt semnate ; aceea a lui Gerbert se inserează după con- 
tinuarea lui Wauchier de Denain și e considerată „cea 
mai reuşită“ din toate patru (Voicu, in Angela Ion et al., 
1981, I, 121). Versul lui Gerbert este octosilabul, obișnuit 
pe atunci pentru romane. Inspirația lui este livrescă, el 
trăieşte între Biblie, cărţile de cult şi romanele Mesei Ro- 
tunde. 

L-am ales pe Gerbert de Montreuil pentru a compara 
tehnica epitetului în roman cu aceea a cîntecului de 
gestă. El n-are patima de a fi un deschizător de drumuri 
şi, într-un gen nou, se sträduieste să reprezinte trecutul. 
El respectă și, fără a dărîma sau a construi, păstrează, se 
sträduieste să reprezinte tradiția romanului (a unui gen 
fără tradiţie) şi într-un fel o si ilustrează. Cu atît mai 
mult cu.cît, dacă examinăm un volum egal cu acela al 
Tinereţii... (3162 v.), Perceval ne demonstrează limpede 
că autorul lui nu dădea epitetului decît o folosire re- 
Strinsä şi deloc sistematică. 

Numele eroului principal, care în graiul din Pas- 
de-Calais al lui Gerbert e' Perchevaus, apare în aceste 
mai mult de 3000 de versuri de 224 de ori ; numai de 
8 ori însă lîngă el se află ceva care ar putea fi considerat 
drept epitet. De trei ori (vv. 1081, 1250, 2338 1) el este 
identificat după originea sa etnică : Perchevaus li Galois, 
adică Galezul, Velsul. De două ori este interpelat cu ex- 
presia me sire, pe care am putea-o traduce prin «dom- 
nule», Dar, pornind de la uzajul lui Homer, care folo- 
sește epitetul și la vocativ („Aias, fiu al lui Telamon, că- 
petenie a oștenilor“ etc.), am folosit criteriul reciproc, de 
a selecta termenii de adresare, la vocativ, care apar pe 
— 


1 Am utilizat ediția lui Mary Williams : La continuation de 
Perceval, 2 vol, Honoré Champion, Paris, 1922-1925. 

lingă un nume propriu, ca niște epitete sub beneficiu de 
inventar. Acelaşi criteriu ne mai furnizează încă două 
epitete de același fel, amis, «prietene» (v. 1435) si biaus 
sire, «frumosule domn» (v. 1391). În sfîrşit, versul 


1664 Perchevaus est toz esperdus 
«Perceval e năucit» 


seamănă cu o expresie de genul Guenes est fels sau Rol- 
lant est proz, dar nu exprimă o calitate durabilă a subiec- 
tului, ci numai o stare de spirit momentană; probabil 
deci că nu e rezonabil să-l considerăm ca un epitet. 

Ceilalţi eroi ai lui Gerbert primesc şi ei prea rar 
asemenea podoabă. Dar unele din acestea dezvăluie că 
autorul nu ignora deloc tradiţia epică orală, deşi nu o 
urma în genere, preferind acel stil nuovo al lui Chrétien. 
Găsim epitete care formulează relaţii de rudenie, ca 
Ydres li fius Nu, «Ydres, fiul lui Nus» (v. 1512), sau 
Erec li fius Lac (v. 1360) ; altele sînt epitete clasice, expri- 
mind calități morale : li preus Saigremors, «viteazul Sa- 
gremors» (v. 1000) ; în fine, descoperim chiar mici perle 
smulse din odăjdiile epocii războinice, cum este acest la 
roine al cors gent, «regina cu trup frumos» (v. 1705), care 
vine direct din repertoriul cîntecelor de gestă. 

Gerbert ilustrează deci, pe urmele lui Chrétien, o 
schimbare pe care, în Grecia, Apollonios din Rhodos, sa- 
vantul gramatic, o reprezentase cu o mie de ani mai îna- 
inte : trecerea de la o literatură naţională unică în formă, 
unitară în conţinut, populară si tradiţională, la o litera- 
tură mereu alta, la o literatură oedipiană, care-şi alege 
singură tradiţia, respingind-o în acelaşi timp, o litera- 
tură del gran rifiuto, a marelui refuz de a repeta. Atunci 
Cind un poet respectă regulile date de tradiţie, calea lui 
este ferită de ocoluri și de drumuri înapoi; el se află în 
imperiul necesităţii, unde nu există bine si rău. Atunci 
cînd scriitorul vrea să-și făurească o personalitate, el 
devine un imitator ; încercînd să scape de imitație, dă 
în parodie ; şi nu poate evita aceste extreme decit căutînd 
un adevăr al literaturii care, din păcate, se află doar în 


Scanned with CamScanner 


80 / CINTECELE DE GESTA 


literatura însăşi, sau poate un adevăr pur şi simplu care 
se găsește numai dincolo de orice literatură. Fericită, 
deci, inocenta lui Gerbert, care nu ştie ce face; nehotä- 
rît pe cine să imite, dar imitind intotdeauna pe cineva, 
el se află în inima problemelor literaturii manuscrisului, 
care e, după oralitate si înaintea tiparului, o vîrstă a 
artei cuvîntului. În cazul lui, nu poetul s-a îndepărtat de 
tradiţie, ci literatura însăși. 


Dante și Vergiliu 


Dacă ne propunem . să comparăm tehnicile epitetice 
medievale, așa cum apar. ele în tradiţia orală si în tra- 
ditia manuscrisului, se cere să investigäm asupra unor 
opere pe cît se poate mai reprezentative. Pentru. poezia 
orală, dacă teoria lui Parry. este justă, orice poem este 
deopotrivă de reprezentativ, deoarece participă la aceeaşi 
dictiune şi la același fond. formular: Cu opera manuscrisă 
însă ne aflăm într-un teritoriu cultural complet diferit, 
deoarece. se presupune -că autorii, deşi se copiază mai 
mult sau mai putin unii pe alţii, tind să-şi cultive parti- 
cularitätile în, același timp, și că în raport cu ,origina- 
litatea“ care rezultă. de aici se instituie o ierarhie care 
poate fi echivalată cu o.scară de valori. Mai brutal spus, 
un poet mare e tot.ce poate fi mai diferit de un poet 
oarecare, Pornind: de la această supozitie, s-ar putea 
obiecta concluziilor asupra lui Gerbert de Montreuil, ex- 
puse mai sus, că Gerbert nefiind un poet „maret, nu e 
deajuns de reprezentativ pentru a fi opus tradiţiei orale 
într-o încercare de a găsi repere fixe ale dictiunii medie- 
vale, Obiectia și-ar păstra valoarea chiar si dacă în locul 
lui Gerbert s-ar afla Chrétien de Troyes ; Chrétien este 


un mare romancier, ar spune oponentul, dar nu e stră- 
lucitor ca poet, Argumentul ar putea căpăta chiar o formă 
estetică : în Franţa, singura poezie epică la care ambele 
părți componente ale conceptului să fie reprezentate în 
chip egal este cea ilustrată de cîntecele de gestă; dar 

romanul este o simplă versificatie epică (deoarece în se- 
colul al XII-lea limba vulgară literară nu admitea proza), 
în care analiza psihologică și căutarea sensurilor unor 
întîmplări încîlcite dezvoltă un romanesc quasi-pur, că- 
ruia forma poetică nu-i e proprie, De aceea comparatia 
de mai sus nu e valabilă, pentru că se pun în relaţie două 
lucruri care sînt departe de a diferi printr-un singur 
element. 

Nu e posibil să dăm un caracter peremptoriu argu- 
mentatiei în acest punct dacă refuzăm să luăm în consi- 
derare obiectia. Ea mi se pare putin întemeiată, de fapt, 
pentru că nu există dogmă din care să rezulte că schim- 
barea literară sau artistică trebuie să aibă un caracter 
infinitezimal, şi că două opere succesive trebuie să difere 
printr-o singură trăsătură. Dimpotrivă, schimbările sînt 
cu atît mai semnificative cu cît cuprind o arie structurală 
mai largă. Dar studiul epitetelor își dezvăluie, în lumina 
acestei obiecţii, o lacună esenţială, deoarece nu cunoas- 
tem în amănunt cum pot funcţiona ele în dictiunea unui 
mare poet epic, contemporan cu o tradiţie orală, dar care 
creează independent de ea. 

Acest mare poet este numai Dante. Nu doar pentru 
că, născut în 1265, el a mai apucat să vadă probabil 
acele adunări in care respira suflul viu al epicii orale, 
reprezentate de giullari si cantastorie, nu doar pentru că 
nordul Italiei era atunci un mediu permeabil pentru pro- 
ductia epică franceză, care difuza pînă la Triest si Du- 
brovnik, ci pentru că poezia lui uneşte un amplu flux 
narativ cu o desävirgitä stäpinire a posibilităților de 
expresie muzicală a limbii. Pentru că este un poet atît 
de mare, încît orice tradiţie formală cade înaintea lui 
împietrită de privirea analistului, şi pentru că, dacă 
vreun poet medieval ar fi fost în stare să creeze un sis- 
tem epitetic tot atît de vast ca acela pus în operă de jon- 
glerii francezi, acest credit nu-i poate fi acordat nimănui 
înaintea ordonatorului si clasificatorului care a fost 
Dante. 

Or, Dante foloseşte foarte puţin epitetul, şi într-o ma- 
nieră care nu aminteşte nici de Homer, nici de Vergiliu, 

nici de „Turoldus“, Este o manieră foarte originală, dar 
această originalitate chiar exclude utilizarea obișnuită a 
epitetului epic. În cîntul IV, atunci cînd, trecînd prin 
Limb, el ne enumeră umbrele poeţilor şi filozofilor care 
„n-au cunoscut lumina“, pune lîngă numele acestora un 
soi de explicaţii care ar putea trece drept epitete : 


88 Quegli è Omero poeta sovrano 
L’altro è Orazio satiro... 


Continuîndu-ne plimbärea alături de cei doi peregrini, 
îl vom întîlni pe Cesare armato con gli occhi grifagni 1, 
la fel ca si pe il Maestro di color che sanno, adică pe 
Aristotel, în toväräsia lui Cleopatras lussuriosa şi a lui 
il grande Achille. Dar aceştia nu sînt de fapt eroi ai 
Divinei Comedii, iar aparițiile lor episodice nu favori- 
zează construirea unui sistem. 

La Dante nu există decit un singur erou, care nu ce- 
dează decit în faţă divinității care a devenit Beatrice : 
Vergiliu. Dacă epitetele dantești s-ar putea înălța într-o 
arhitectură, ele ar cristaliza pe acest nucleu — numele 
acelui Duca, Maestro e Signore care potolește furia mon- 
Strilor infernali şi căruia îi slujesc gigantii şi dragonii 
inaripati. Dar numele lui Vergiliu apare numai de cinci 
ori, şi e de înlocuit în toate cele 153 de cazuri prin ex- 
presii descriptive. Dacă’ deci un sistem există, si vom 
vedea că da, el nu se fäureste din epitete propriu-zise, 
ci din expresii care-l desemnează pe erou în lipsa nu- 
melui acestuia, si din regulile după care aceste expresii 
sint așezate în vers. Vom examina numai Infernul, circa 
5 100 de versuri. 

Vergiliu e numit cu cinci expresii, Maestro, cuvînt 
trisilabic care apare ca disilabic o singură dată (Mastro, 
XXIV, 16), Duca, întotdeauna disilabic, Poeta, Signor(e), 


Dottor(e) şi Saggio sau Savio. Frecvența acestor expresii 


l Epitetul grifagno, «fioros», vine din provensală ; indirect, 
poate, chiar din epica franceză: sub forma grifaigne e atestat 
în orice caz în Aspremont, şi ulterior în Romanul rozei. 

este foarte diferită. Maestro (71 de ocurente) si Duca 
(56 de apariţii) ocupă împreună 127 din cele 153 de refe- 
riri la persoana lui Vergiliu. Există pasaje lungi în poem, 
de exemplu cînturile XX—XXVI, în care poetul nu e 
numit altfel decît cu aceste două expresii favorite. Cum 
sînt ele utilizate? Analiza arată că Maestro, care are 
un număr impar de silabe, apare în 91,5% din cazuri 
după un număr par de silabe, adică după 2, 4, 6 sau 8 
silabe de la începutul versului. Mai mult, în 66% din 
cazuri apare după 2 silabe, şi în 21% din cazuri după 4. 
Dante folosește deci două poziţii prozodice fixe pentru 
acest cuvînt, într-o proporție zdrobitoare faţă de alte 
distribuții posibile. 

Duca apare în 92,9% din cazuri după un număr im- 
par de silabe, adică după 1, 3, 5, 7, 9 silabe de la înce- 
putul versului. Primele două poziţii enumerate sînt do- 
minante : cuvîntul începe în silaba a doua în 464%, şi 
în a patra în 32,1% din cazuri. Dacă ne gindim că un 
cuvînt care apare după un număr impar de silabe se 
află, putem spune, în poziţie pară, deoarece numărul de 
ordine al silabei lui iniţiale este par, vom conchide spu- 
nînd că Maestro, cuvînt impar, se află de obicei în po- 
zitie impară, iar Duca, termen par, e distribuit în poziţie 
pară. Cum s-ar putea explica mica enigmă ? 

Enigma are două aspecte complementare. Primul ține 
de natura poziţiei înseși, exprimată în cele de mai sus 
prin numărul ei de ordine par sau impar. Acest aspect 
e legat mai puţin de metrică — așa cum s-ar părea la 
prima vedere — cît de ritmica versului dantesc. Căci 
deși ritmul, adică numărul si dispunerea accentelor, nu 
are valoare prozodică în decasilabul italian, tot aşa cum 
nu are în decasilabul francez, Dante tinde să creeze 
prin dictiunea lui o muzicalitate cît mai bogată a expre- 
siei verbale, Versul lui se apropie de o formă ritmică 
mai mult sau mai puţin ideală, care este un hexametru 
iambic catalectic (cinci iambi și o silabă neaccentuată). 
În această formă, prima si ultima silabă nu primesc ac- 
cent, iar silabele accentuate capătă o distribuţie dominantă 
în poziţii pare, Epitetul Duca are accentul pe prima si- 

labä, deci va apare în vers de preferință după un număr 
impar de silabe, conform cu ceea ce a arătat analiza, 
Maestro, dimpotrivă, are accentul pe a doua silabă, deci 
numai dacă va fi aşezat în poziţie pară accentul se va 
afla în poziţie pară. 

Dar această explicaţie nu ne arată de ce poetul folo- 
seşte cite două poziţii fixe pentru aceste cuvinte. În ter- 
menii ei, distribuţia poziţiilor prozodice pare şi respectiv 
impare ar trebui să fie echiprobabilă pentru fiecare cu- 
vînt. Întrucît unele poziţii sînt mai frecvente decît altele, 
se cere să se arate în ce constă utilitatea acelor poziţii. 

Să cercetăm dacă Dante nu folosește cumva o teh- 
nică formulară de compoziţie pentru a se referi la per- 
soana lui Vergiliu. Examinînd aceste referinţe, vom iden- 
tifica următoarele formule : 


Lo Duca mio (de 4 ori) Lo Duca disse (de 2 ori) 
Lo Duca (de 3 ori) Lo Duca stette (de 2 ori) 


Aceste formule reprezintă 11 apariţii, din 14 versuri 
care încep cu Lo Duca; din cele 27 de versuri în care 
Duca se află imediat după prima silabă, alte 9 încep cu 
E il Ducal, ceea ce ne dă 23 de versuri conținînd o for- 
mulă de minimum trei silabe. 

În alte 17 versuri, epitetul Duca apare după a treia 
silabă, în 17 expresii diferite ; comparînd aceste expresii, 
găsim că ele conţin formulele : 


il Duca mio (de 6 ori) 
il mio Duca (de 3 ori) 


Cazul epitetului Maestro este si mai limpede. Cuvîntul 
apare de 47 de ori după 2 silabe, iar în 36 din aceste ocu- 
rente e vorba de formule simple. Iată lista ocurentelor : 
Lo (il) buon Maestro (de 7 ori) Ondio : M. (o dată) 


E îl buon M. (de 2 ori) Perchè il (al) M. (de 2 ori) 
Lo mio M. (de 4 ori) Cosi il M. (o datä) 


1 Versul dantesc foloseste din plin eliziunea. 

E il mio M. (o dată) 
Che al mio M. (o dată) 
Disse il M. (de 5 ori) 
Dissi: M. (de 2 ori) 
Dimmi, M. (o dată) 

Ed io: M. (de 9 ori) 
Perch’io : M. (de 3 ori) 

Quando il M. (de 2 ori) 
Che il M. (o dată) 
Quivi il M. (o dată) 

Ed al M. (o dată) 
Come il M. (o dată) 

E già il M. (o dată) 

O me! M. (o dată) 


Chiar şi atunci cînd e folosit (de 13 ori) după 4 silabe, 
epitetul figurează în 5 cazuri în formule simple și în 3 
cazuri în formule complexe. Deci distribuţia inegală a 
epitetelor între poziţiile prozodice se explică prin meca- 
nismul de compoziţie formulară pus în acţiune de poet. 

Un asemenea 'mecanism ar fi greu de găsit la Dante 
altundeva decît în contextul referintelor la persoana Man- 
tovanului 1. Chiar şi aici, el ocupă numai o parte din dic- 
tiune, de vreme ce se manifestă numai la două epitete 
din cele cinci care-l desemnează pe Vergiliu. Dante nu 
este un poet formular, ba chiar, printre contemporanii 
săi, era poate cel mai puţin susceptibil de a căuta proce- 
dee facile de compoziţie poetică. Si totuşi găsim la el 
tehnici cum sînt utilizarea formulelor și a poziţiilor pro- 
zodice rezervate, care amintesc de dictiunea epică fran- 
ceză. Dincolo. de ele chiar, se poate observa o preferință 
pentru folosirea unor cuvinte în anumite poziţii metrice 
date, preferință pe care Contini (1976) a atribuit-o ca- 
racterului prozodic al: memoriei poetice a florentinului. 
Căci se află adesea în Divina Comedie potriviri ca aces- 
tea : 


Purg. II, 100 à 
Ond'io, ch'era ora alla marina volto 
«Iar eu, întors acum spre mare» 


1 S-au semnalat totuși formule ca Ma dimmi, se tu sai, sau: 
Non ti maravigliar, care tin de rutina dialogului, sau altele le-- 
gate de constringeri narative, ca nel mondo su (Contini, 1976,. 
307). j , i 

Purg. IX, 45 : 
e'l viso m'era a la marina torto 


«si eram cu fața întoarsă spre mare» ; 


sau 


Inf. XIII, 12 


con tristo annunzio di futuro danno , 


«cu vestea tristă a unor necazuri viitoare» 


Purg. XIV, 67 pres à 
Com'a l'annunzio di dogliosi danni 
«Aşa cum la vestirea unor necazuri dureroase» 


Contini își propune să dea o „definiție“ a memoriei 
lui Dante, si conchide că „ea nu este pur verbală, nu se 
naşte numai din stimuli provocati de afinitatea anumitor 
obiecte, ci se organizează în figuri ritmice“. În alţi ter- 
meni, memoria lui poetică nu organizează semnificatul, 
ci semnificantul. Se ajunge, încheie profesorul italian, 
„la constatarea, foarte ciudată la prima vedere, că anu- 
mite locuţiuni au o localizare ritmică fixă“. 

Aici se. află ecoul îndepărtat al unei tradiţii poetice 
care indexa cuvintele cu poziţii prozodice fixe ; această 
tradiţie e cea a epicii franceze. Dante, care nu-l putea 
citi pe Homer în original, cunoştea în schimb cîntecele 
de gestă, atit prin traduceri cît și în versiune originală, 
poate chiar prin performanţă viel, în acel jargon 
franco-italian în care ni s-a păstrat una din variantele 
Cintecului lui Roland. El înțelegea franceza literară, deşi 
poate mai putin bine decît provensala (Farinelli, 1908, 
I, 4—15), şi în Divina Comedie se afla o dovadă că as- 


1 Padovanul Lovato de'Lovati (1249—1309) adresează o epis- 
tolă horațiană amicului său milanez Bellino Bissolo, în care îi 
le spectacolul unui cantastorie la Treviso; acesta cinta 
„Besta gallică“ și luptele lui Carol, „pocind mlädioasa limbă fran- 
ceză“ : Francorum dedita lingua Carmina barbarico passim defor- 
mat hiatu (ap. Raynaud, 1982, 4) 

cultase sau citise cîteva cîntece de gestă. Vedem în Infern, 


prinse în gheața unui lac, întruchipările trădătorilor de 
țară : 


XXXII, 121 
Gianni de’ Soldanier credo che sia 
piu là con Ganellone e Tebaldello, 
Ch' aprì Faenza, quando si dormia, 


«Cred că acela-i Gianni de’ Soldanieri, aläturi 
de Ganelon si de Tebaldello, cel care a deschis [dusmani- 
lor porţile] Faenzei, cînd toţi dormeau» 


În cerul al șaselea, al lui Jupiter, sufletele principilor 
„drepți, care au luptat împotriva pägînilor, se văd ca. 
niște lumini ce alcătuiesc o cruce : 


Par. XVIII, 43 
Cosi per Carlo Magno o per Orlando 
due ne segui lo mio attento sguardo 
com’ occhio segue suo falcon volando. 
Poscia trasse Guiglielmo e Rinoardo, 
e il duca Gottifredi la mia vista 
per quella croce, e Roberto Guiscardo. 


«Astfel privirea mea atentă îi urmări pe Carol 
cel Mare și pe Roland, așa cum ochiul urmează zborul: 
unui șoim. Apoi în acea cruce îmi atraseră privirea Guil- 
laume d'Orange si Rainoart, şi ducele Godefroi de Bouil-. 
lon, și Robert Guiscard.» 

Raïnoart au tinel este o namilă de sarazin betiv si mîn- 
căcios, dar foarte viteaz în bătălie, ale cărui fapte de- 
arme sînt sävirsite cu o măciucă numită tinel, pe care 
călugării de la Saint-Julien din Brioude o arătau „pe la 
sfîrşitul veacului al XII-lea publicului pelerin. „Rainoart 
e înrolat în trupele franceze si apare ca personaj în cinci 
cîntece de gestă, în unele chiar în compania lui Guillaume 
d'Orange; ca şi acesta, se cälugäreste (Călugăria lui 
Rainoart) după ce a ucis un număr incalculabil de sara- 
zini. Pentru serviciile aduse astfel religiei creştine, Dante. 


Scanned with CamScanner 


88 / CINTECELE DE GESTA 


l-a iertat pe acest fost rob la bucătărie, lăsîndu-l să capete, 
în schimbul sträduintelor si căinţei sale, un loc în Pa- 
radis. . 
Pentru poetul florentin, percepția realităţii consta în 
bună măsură din prozodie. Nu e nimic de mirare dacă 
memoria lui selecta, din toate poemele pe care le auzise 
sau le citise, tehnicile prozodice ca pe un element aparte, 
si le păstra în aşteptarea unei folosințe mai mult sau 
mai puţin îndepărtate. În universul literar în care opera 
lui trăieşte şi se mișcă sînt reprezentate mai multe tradiţii 
poetice, italiană, latină, provensală, și deopotrivă aceea 
franceză, într-o proporţie mai modestă, dar demnă de a 
fi remarcată. Ecourile formulare i-ar fi putut veni si pe 
alte căi, prin traducerile latine ale lui Homer, de exemplu,, 
ba chiar puteau fi inventate spontan de poet sub efectul 
constringerilor metrice. Dar la asemenea explicaţii putem 
recurge numai dacă o evităm dinadins pe cea mai simplă, 
şi anume că Dante nu ignora poezia gestelor franceze. 

El nu folosește un adevărat sistem al epitetelor. Prin 
aceasta arată că respinge orice tradiţie epică orală din 
vremea lui. E un poet, un filozof şi un teolog.1 Dar faptul 
că nu pregetă, atunci cînd e vorba de călăuza sa manto- 


„1 Învconcepţia lui Dante, care este un om al noii culturi, 
individualitatea, umană este opacă, impenetrabilă ; fiecare din 
noi este prizonierul propriei sale personalități ; rațiunea, în loc 
să-i apropie pe oameni, aşa cum îi uneşte pe îngeri, îi învrăj- 
beste, deoarece fiecare se serveste 'pînă într-atât de rațiune spre 
a-și atinge scopurile sale proprii, încît se poate spune că orice 
individ are o rațiune a lui. Relaţiile interumane sînt deci tran- 
zactii, vorbirea este o mijlocire. Dante nu crede în posibilitatea 
unei culturi comunitare, căci iată ce spune el în De vulgari elo- 
quentia, I, 3 (în traducerea lui Petru Cretia, 1971): „Omul este 
mișcat nu de pornirea firii, ci de rațiune, iar raţiunea la rin- 
dul ei ia de la om la om chip deosebit, ca putere de cunoaștere, 
de judecată sau de alegere, astfel încit e vădit că fiecare om 
„se bucură de o rațiune specifică lui. De aceea credem că nimeni 
nu înțelege pe altcineva doar actionind sau suportind o acţiune, 
Și nici nu ne este dat să pătnundem unul în mintea altuia. numai 
Prin întreoglindirea duhurilor noastre, pentru că spiritul omenesc 
„este. impiedicat de la aceasta de către desimea întunecată, ne- 
sstrăvezie a trupului muritor.“ V. si Cremona, 1965, 139. ` 

vană si numai atunci, să intre în formularitate, semnalează 
că Dante, demarcîndu-se de o asemenea tradiţie, o recu- 
moaşte totuși drept unul dintre modurile posibile ale li- 
teraturii. 


Cintecele de gestă înfloresc în secolul XII. Pentru a 
“formula o ipoteză privitoare la natura acumulărilor care 
au avut loc în veacul precedent nu avem în acest punct 
al analizei suficiente date. Singurele informaţii disponibile 
pentru interpretare sînt acelea pe care le putem obţine 
din studiul intern al acestor opere, aproape toate redac- 
tate în veacul al XII-lea și în cel următor. Dar nu putem 
fi siguri că interpretările noastre sînt corecte, că ele 
nu denaturează spiritul epocii în care au fost concepute 
textele, dacă nu avem la dispoziţie o interpretare chiar 
a acestei epoci. O analiză rapidă a structurii economice, 
sociale, chiar parentale a feudalismului în această peri- 
oadă, o analiză pe cît posibil antropologică mi se par 
imperios necesare. Pentru că nu-mi propun să studiez 
nişte formule vide de înţeles, aşa cum uneori s-a făcut 
în linia clasică a teoriei oralitätii, ci modul în care conti- 
nuturile sînt organizate si formează o literatură, adică 
o școală de reprezentare a realităţii. Dacă oralitatea poate 
avea un sens, acesta nu va izvori decît din analiza sensu- 
rilor pe care opera orală le conduce şi le construieşte. 
Antropologia culturală este tocmai acest discurs sensibil 
la imaginar care-și propune să dezvăluie, sub multipli- 
citatea formelor creaţiilor umane, un înțeles şi o dorinţă 
care pornesc de la o lume dată si se îndreaptă spre o 
lume posibilă, Consecutiv, studiul formal al cîntecelor de 


gestă nu e cu putinţă, adică nu poate îndruma la un sens, 


decît dacă se întemeiază pe un studiu al conţinuturilor, și 
dacă rezultatele celor, două nivele sînt compatibile, deci 


fie contradictorii, fie. complementare. Încercînd să aflăm . 


dacă opera răspunde sau corespunde unei provocări arun- 
cate de veacul ei, dacă nu cumva ea însăşi îl sfidează, dacă 

în ea vorbeşte o presupusă instanţă eternă, „spiritul 
umani, va trebui să arătăm unde anume textul vorbește 
sau tace, si care sînt mijloacele prin care el îndeamnă ori 
împiedică transfigurarea unui logos. N | 

Următoarele două capitole reprezintă cele două laturi 
ale unui demers bifid, complementar, si care ar trebui 
înțeles într-o oarecare măsură ca simultan. Nu putem 
înţelege oralitatea în evul mediu francez dacă nu avem 
o imagine pe cât posibil circumstantiatä a societăţii fran- 
ceze din veacul al XII-lea si dacă nu avem în același 
timp un concept clar al oralitätii aşa cum funcţionează 
ea în societăţile arhaice, care nu dispun de nici un alt 
mijloc de comunicare articulat decit glasul. Numai proce- 
dînd la o asemenea dublă analiză putem înţelege cu ade- 
vărat situaţia paradoxală a oralitätii medievale, care e 
întrucîtva și aceea a oralitätii în toate culturile complexe : 
deși societatea se încăpăţinează să afirme valoarea supe- 
rioară a altor forme de materializare a vorbirii, nu toate 
formele literaturii abandonează expresia vocală, vocea. 
umană persistă încă într-o margine a spiritualității noas- 
tre. Cauza acestei dăinuiri patetice şi sfidătoare este, 
poate, că întemeierile oricărui limbaj se află în fenomenul 
originar și imperisabil al vorbirii vii, în acea generozitate 
nemijlocită care constă în a adresa cuvîntul. 

Acest capitol își propune ca, printr-o interpretare a 
societăţii veacului al XII-lea, să lămurească unele carac- 
teristici majore ale semnificației cîntecelor de gestă, cî- 
teva cadre in care se inserează înțelegerea conţinutului 
lor. Desigur, problema subiacentă va fi aici raportul între 
literatură si conştiinţa socială (incluzind inconștientul so- 
cial), sesizat la nivelul la care instituţiile corespund sau 
se opun unor structuri literare profunde. Dar această 
problemă nu poate fi niciodată pusă destul de subtil, 
deoarece ea pretinde indicarea raportului între două do- 
menii ale conștiinței de care prea adesea conștiința nu e 
conştientă. 

A interpreta o societate — iată un proiect care dato- 
rează mult îndrăznelii cîtorva monografii clasice ale an- 
tropologiei. Totuşi, istoria evului mediu nu mai poate fi 
concepută, după lucrările lui Marc Bloch si după acelea, 
angajate şi mai hotărît în schimbarea epistemică, ale lui 
Jacques Le Goff, Georges Duby si Fernand Braudel, 
ca o descriere a raporturilor: cauzale între evenimente. 
Tot cäutind cauzele, constatäm cum însuși conceptul de 
eveniment se rafinează din ce în ce mai mult, ajungînd 
afin cu acela de schimbare a mentalităților sau discursu- 
rilor. Orientările antropologiei permit degajarea acelor 
structuri în care se inserează, pentru o societate dată, 
realul, si sînt de aceea de o utilitate inestimabilă pentru 
cercetarea literară. Cu cele ce urmează, în ciuda unor 
aparente, nu ne vom afla nicidecum pe terenul istoriei, 
ci tot pe acela al literaturii. f 

Societatea veacului al XII-lea este o lume a violenței. 
Spun aceasta în același sens în care as afirma că secolul 


XX este o lume a producţiei industriale : toate comparti- 
mentele societăţii sînt azi orientate în funcţie de evoluția 
producţiei industriale şi existența lor însăşi este determi- 

nată de aceasta. În secolul al XII-lea un tînăr devenea; 
bărbat învăţind să lovească şi să se apere cu lancea si 
spada ; bărbaţii maturi care aveau destulă forță econo- 
mică şi suficientă viclenie organizau expediţii de jaf 
împotriva unor vecini, cu ajutorul altor vecini ; atunci 
cînd sezonul militar se isprăvea, se adunau la curtea unui 
senior şi, în chip de eveniment social, organizau turniruri 
încheiate cu răniţi și cu morţi. Statul nu era cu adevărat 
puternic decît în măsura în care izbutea să organizeze 
cele mai mari expediţii militare, prestigiul și eficienţa 
administraţiei lui variind în funcţie de rezultatul aces- 
tora. Circulaţia bunurilor era stînjenită de frontiere si 
taxe arbitrare, de conflicte locale, și mai presus de toate 
era determinată de afluxul prăzilor de război. Puterea 
spirituală, biserica, pretindea să legifereze uzul violenţei ; 
ea dobindise un prestigiu extraordinar de îndată ce se 
erijase în organizatoarea unor gigantice războaie care, la 
scara acelei vremi, puteau fi numite mondiale. Țările de 
Jos, Anglia, Franţa, Castilia si Aragonul, Fraconia, Sua- 
bia si Saxonia, Austria, Venetia si imperiul bizantin, Asia 
Mică şi Egiptul; pînă si mongolii hulaghizi au fost deopo- 
trivă tirîţi în confuza aventură a cruciadelor. 

" Cultura clasei dominante pretuia valorile violenţei ; 
morala era o morală a spadei ; e drept, arma trebuia pusă 
în slujba: văduvelor și orfanilor, dar nimeni nu vedea 
vreun mijloc de a veni în ajutorul văduvelor și orfanilor 
altfel decit cu sabia. Oamenii se închinau la relicvele 
altor -oameni care fuseseră decapitati, tăiaţi în bucăţi, 
fierti în apă clocotită sau jupuiti de vii. Erau de altfel 
deosebit de sensibili ; dar emoția lor nu era stirnitä de 
glicina înflorită ori de un răsărit de lună, aşa cum ne 
arată doamna Murasaki, în aceeaşi vreme, că simțeau 
japonezii, ci de nedreptäti ori de lupte justitiare. Vio- 
lenta era de altfel strîns legată de ideea de drept; gîndi- 
rea, juridică, deși ancorată mai mult în cutume decit 
într-o reflecţie explicită, lua deja un avint deosebit. 


Procesele. sînt un aspect important al cotidianului. me- 
Pee Mai ti ME EME RE ETE 

Dacă violenţa ar fi fost doar o stare de fapt, ar fi 
putut îi, cu timpul, evitată. Dar ea era si necesară, fiind 
înscrisă în chiar principiul acestei societăţi, care nu putea 
funcționa fără exercițiul brutal al unei forțe actuale sau 
potențiale, S-a calculat că statele europene au făcut în 
medie, între 1000 si 1900, cîte un război la fiecare doi 
ani (Wilson, 1980, 290). Violenta se afla în mentalitätile 
medievale, si oamenii nu-şi puteau imagina fericirea de- 
cît la adăpostul unor bătălii norocoase, nici onoarea decît 
sub protecţia armelor. 

Arta lor slujea acelorași valori. Epopeile erau cîntate 
pe cimpul de luptă, pentru a-i îmbărbăta pe ostași, așa 
cum se pretindea că a făcut Taillefer înaintea bătăliei de 
la Hastings. Arhitectura înălța donjoane si castele în 
stare să reziste oricăror atacuri, sau catedrale în care 
aveau să fie binecuvintate armatele si înălțate laude 
Domnului pentru victorii. Sculptura împodobea zidurile 
bisericilor cu îngeri extatici, dar şi cu diavoli înarmaţi cu 
lănci sau cu unelte de tortură. Pictura de vitralii împodo- 
bea în culori vii uriașii trandafiri de sticlă, plumb şi 
piatră, asezind-o în mijloc pe Fecioara Maria (rosa mys- 
tica) şi înconjurînd-o cu martiri si sumbri călăreţi cu 
sabia ridicată. Romanul, căci acum se naște acest gen, 
are ca eroi cavaleri căzuţi în greșeală ce se străduiesc, 
acceptind lupte inegale și trecînd prin neînchipuite su- 
ferinte, să-și recapete puritatea. 


Muncă, hrană, ierarhie 


Dedesubtul tuturor acestor minunätii, undeva jos, acolo 
unde cultura pornește direct din natură, se află ogoarele 
şi cei ce le muncesc. În secolul XI, în Franţa au început 
să se vadă semnele unor înnoiri importante. În agricultură 
mai întîi : ararul de lemn primitiv al cărui vîrf simetric 
lăsa pe cîmp zgîrieturi paralele în care se punea apoi 
sămînţa a fost înlocuit cu plugul greu, al cărui brăzdar 
curbat întărit cu fier pătrundea adînc în pămînt și-l răs- 
turna, intorcînd astfel suprafața ogorului în întregime. 

Recolta unui an nu mai secătuia acum stratul nutritiv ; 
aceeași fișie de pămînt putea fi cultivată doi sau chiar 
trei ani la rînd înainte de a fi lăsată în pirloagä. Mai 
multă hrană înseamnă mai mulţi oameni ; începe astfel, 
pe fondul unei creșteri demografice care continuă și va 
continua pînă în a doua jumătate a secolului XIV!, o 
creștere a cantităților de produse disponibile care facili- 
tează schimbul, comerţul, circulaţia monedei si aparitia 
unor specialiști cu program întreg, care nu mai lucreazä 
direct pămîntul : fierarul bunăoară 2, dar si măscăriciul 
itinerant, si nu în ultimul rînd, cîntäretul profesionist 
numit jongler. Mai multă hrană înseamnă şi mai multe 
animale : țăranul poate creşte cîţiva boi, care, injugati 
cîte patru sau chiar șase la plug, ară mai adînc si mai 
repede decît omul cu ararul ușor. Caii slujesc și ei la 
muncile cîmpului, ba pot fi folosiţi şi la război; micul 
proprietar de pămînt, călare, înarmat cu o lance si un 
scut, participă la expedițiile de jaf organizate în fiecare 
primăvară de vecinii lui mai tari (fie pe lingă casă, fie 
în Spania sarazină) ; dobîndeste astfel un surplus de 
bunuri : prizonieri pe care-i vinde pe răscumpărare, hrană 
şi furaje pentru gospodărie, articole de lux ce le va da 
în dar pentru a-şi menţine si ridica statutul social. 
Astfel se generalizează tehnici agricole pînă atunci 
limitate la cîteva mari domenii carolingiene. Către sfîrsi- 


1 Nu se pot face pentru Franţa estimări atît de precise ca 
pentru Anglia, unde, între marele recensămînt al lui William 
Cuceritorul, înregistrat în Domesday Book (1085) şi listele capita- 


ției din 1377, populaţia s-a tripl ipti 
lui Irminon. ppu ţia s-a triplat (Pounds, 1974, 145). Polipticul 


£ ämint al domeniilor regale de la Saint-Ger- 
mamtn pris (806—829), dă deja o densitate de 26 locuitori pe 
En ‘ Ja Palaiseau si 35 la Verrières, adică exact densitätile popu- 
atiilor rurale din Polonia și respectiv Ungaria în. anul 1939 
(Duby, 1973, 93). Ceea ce nu împiedică o creştere rapidă la sfir- 
ui secolului XII, estimată în Picardia la 0,72% pe an (idem, 

2 Și metalurgistul forjor, Franţa cunoaște i 

fie - û i n cea vreme 
biți furnal cu aer, instalat în pădure, pis şi mai Sole insta- 
ră Ad nur ȘI clocane acţionate hidraulic (Braudel, 1984 II, 

tul veacului, multi dintre ţărani posedă o secure, cu care 
poţi doborî copacii mai uşor! decît cu hermineta, un 
soi de teslă cu coada lungă si cu tăișul într-un plan per- 
pendicular pe axa miînerului. Deși fierul rămîne scump, 
în sate se înmulţesc fierarii, menţionaţi în texte prima 
dată în Anjou către 1080 (Duby şi Mandrou, 1968, 77). 

La sfîrşitul secolului al XI-lea, societatea franceză, 
sfişiată încă de o puternică criză de creștere, tinde deja 
să se stabilizeze si să-și elaboreze, odată cu un „fel de 
viaţă“ specific, un limbaj propriu, o cultură care s-o 
exprime. 

Din punct de vedere economic, supraviețuirea socie- 
tätii feudale depindea exclusiv de productivitatea agri- 
colă. Se cultiva în primul rînd grîu și viță de vie. „În 
primul rînd“ nu înseamnă neapărat o estimare cantita- 
tivă ; asemenea aprecieri ar fi de altfel foarte greu de 
făcut, deoarece ne lipsesc sursele. În practică, grîul si 
secara se cultivau probabil la fel de mult ; apoi asa-nu- 
mitele „recolte de trei luni“ : orzul și ovăzul. Fără s-o 
recunoască prea. des, oamenii evului mediu făceau piine 
din multe alte lucruri în afară de grîu. Mănăstirea sfîn- 
tului Pantaleon din Köln folosea mari cantităţi de ovăz 
pentru hrana cailor seniorului abate, dar şi pentru a as- 
timpăra foamea călătorilor care cereau adăpost (Pounds, 
1974, 191). Se mai cultiva meiul, gramineea neoliticului 
şi bronzului, varza și napul. iar dintre leguminoase lintea, 
bobul, fasolea și mazărea. Dar în cultura medievală, ali- 
mentele cele mai apreciate erau pîinea şi vinul. Însemnă- 
tatea lor venea din faptul că reprezentau chintesenta 


1 Textele de legi interzic mereu läzuirile, Carol cel Mare 
spune în capitularul său De villis, XXXVI: „Dacă sint locuri 
de defrișat, să se defriseze, dar'să nu se lase cîmpurile să crească 
pe socoteala pădurilor“, Această dispoziţie paradoxală se inter- 
pretează astfel: defrișările propriu-zise se află sub interdicţie, 
dar se permite destelenirea ogoarelor sălbăticite (Duby, 1973, 94). 
Urcat pe tronul Angliei în 1154, Henric al II-lea Plantagenet 
scria mereu în confirmările de drepturi referitoare la Anjou, al 
cărui conte era: sine sartatione bosci, «fără lăzuirea pădurii». 
Între secolul XI si Henric Plantagenet s-a defrișat în Anjou tot 
ceea ce era de defrișat (v. Le Mené, 1970, 51). 

modului de viaţă roman, „civilizat“, față de traiul bar- 
barilor care mincau păsat și beau bere de orz, mei sau 
ovăz. Atunci cînd adelingii vizigoți ori lombarzi au nă- 
zuit la titlul de cetăţeni ai imperiului, printre alte semne 
care arătau noul lor statut, cum erau schimbarea numelui, 
construirea unor villae cu atria etc., s-a numărat si schim- 
barea obiceiurilor alimentare. În secolul al XII-lea, piinea 
(care se generalizează abia acum la toate clasele sociale) 
si vinul erau încă printre cele mai stabile reminiscente 
romane. Cintecele de gestă menţionează cu admiraţie le 
pain buleté, piinea făcută din făină cernutä, „albă ca 
zăpada“, vinul vechi, vinul roșu de Bordeaux (clare) care 
se bea cu ciubărul (plain boisel). Cum spune autorul Nar- 
bonezilor, sintetizînd : 


933 Asez i ot pain e vin e poison 
«Era destulă pîine si vin si peste». 


În general mîncarea ocupă foarte mult loc în literatura 
medievală, nu numai în cîntecele de gestă, ci şi în romane. 
Pestele era mâncarea rituală de post, si el aliment. sacru, 


deoarece numele lui grecesc ikhthys reuneşte inițialele 
expresiei „Isus Hristos, Fiul lui Dumnezeu, Mintuitor.“ 
Pe de altă parte, pîinea si vinul erau hrana ceremonială 
a cultului „catolic ; abatiile. dintre. Meuse și Marea 
Nordului: își procurau vinul: de împărtășanie din podgo- 
riile mai însorite. În vremea carolingiană, vinul vîndut 
la marele tîrg din octombrie de la Saint-Denis era trans- 
portat în amfore executate în ateliere de lîngă Köln ; 
săpăturile arheologice au scos la lumină aceste amfore 
la. Londra, la Winchester și chiar în Scandinavia (Duby, 
1973, 122). 

În veacul al XII-lea începe o modă care va face ra- 
Vagii pînă la Revoluţie, atingînd poate punctul culminant 
în secolul XV : moda siropurilor si carcaletilor. La Gerbert 
de Montreuil, un „cavaler rănit e tratat cu un ,,sodou“ 

(caudel) făcut din vin cu scortisoarä, cuisoare, nucşoare 
şi boabe de rodii (vv. 11510—11523). Perceval bea 


1131 Clare et syrop et pieument. 


Cuvîntul sirop vine din arabul sharâb, «băutură», şi de 
semnează în acea epocă apa îndulcită cu zahăr. Zahărul 
venea din Candia, Rhodos si Cipru, unde arabii întreprin- 
zători puseseră pe picioare plantaţii de trestie încă din 
secolul X. Pieument este apă cu miere și diverse miro- 
denii ; se bea la ospete, după cum arată și La Chanson 
d'Aspremont.: În Cîntecul lui Roland se vede că pimentul 
căpătase o întrebuințare religioasă ; cadavrele celor căzuți 
la Roncevaux sînt purificate ritual : 


2969 Ben sunt lavez de piment e de vin 
«Îi spală bine cu piment si cu vin»! 


În umbra alimentelor sacre, crește însă ponderea le- 
guminoaselor — vegetale bogate în proteine — care 
măresc valoarea energetică a dietei tradiționale, dar care 
nu sînt practic menţionate în literatură. Medievistul ame- 
rican Lynn White merge chiar pînă la a atribui răspîndi- 
rii bobului şi mazării, alături de inovațiile tehnicii agri- 
cole, un rol esenţial printre condiţiile „renașterii“ din 
jurul anului 1000 (Le Goff, 1970, 108—109) 2, 


1 Bédier traduce aici piment prin aromates, dar Du Cange 
gloseazä : „băutură dulce, aromată, din miere şi vin cu diverse 
ice ă că te plante au fost intro 

Nu trebuie să se înțeleagă că aceste plan: - 
duse atunci pentru prima oară; ele vin din dieta romană, A 
par să fi fost afectate de anumite tabuuri alimentare. Latinii 
aveau o sărbătoare, Fabariae Calendae, dedicată sufletelor mor. 
tilor, cărora li se arunca o mînă de bob negru. Bobul era n iat 
poate impur ; flaminul lui Jupiter nu mînca bob, pentru că i 
de rău augur, Unii greci credeau că Pitagora se abținea și s 
de la consumul acestei leguniinoase (Diogene Laertiu, VIII, 33) 

Regimul funciar defineste, cätre 1100, mai multe cate- 
gorii de persoane. Mai prejos decit toţi sînt cei ce n-au 
pămîntul lor pe care să-l lucreze, slugile, argatii, numiţi 
valets. Robii — chiar dacă în contact cu Islamul se va 
mai face comerţ cu carne vie — au dispărut în cursul 
veacurilor X—XI !, în principal fiindcă natura muncilor 
agricole în climatul continental impunea ca aceştia să 
fie hräniti o jumătate de an pe degeaba ?. Deasupra va- 
letilor sînt ţăranii supuși, serbii, care, neavînd din ce 
trăi, s-au închinat unui senior și au primit de la el un 
lot, tenura, pentru care datorează pe lîngă alte sarcini, 
trei zile de muncă pe săptămînă. Apoi sînt alodierii, tä- 
rani liberi posesori de pămînt după o cutumă merovin- 
giană ; ei plătesc impozit ca si ceilalţi, dar nu datorează 
servicii nimănui pentru ogorul lor. Deasupra celor ce 
muncesc direct pămîntul se află feudalii, cei care au 
primit de la un suzeran un fief cu oamenii lui. Mai 
întîi cavalerii, care trăiesc din venitul cîtorva duzini de 
tenure ; ei își petrec mai toată viaţa în satul lor, dar nu 
muncesc. Apoi nobilimea laică, proprietara unor fiefuri 
mari, uneori mai mari chiar decît domeniul regal. Alături 


de ea se află senioriile religioase, reprezentate de marile 
domenii mănăstirești, exploatări agricole bine conduse şi 


1 În 850 şerbii aveau încă sclavii lor personali, după cum 
rezultă din donația către catedrala din Amiens a unei familii: de 
ţărani „cu copiii si robii ei“ (Duby, 1973, 101). 

2 Sclavia era putin productivă într-un sistem rural, fără 

dezvoltare manufacturieră, şi care nu putea executa mari lucrări 
publice, cum era acela din Occidentul medieval ; ea a fost totuşi 
întreținută pe de o parte de un trafic intern consecutiv micilor 
războaie și expedițiilor de jaf, pe de alta, de menţinerea unor 
piețe externe. Vikingii, care au apărut în Gallia în 799 (Duby, 
1973, 130) si au ţinut-o sub amenințarea armelor lor mai bine 
de o sută de ani, făceau prizonieri pentru a-i vinde ca sclavi. 
Piraţii sarazini au pustiit şi ei Provența de la sfirsitul seco- 
lului IX. Statele musulmane din sud au constituit o vreme un 
debuseu pentru robii europeni, pînă cînd pătrunderea Islamu- 
„ui adînc. în Africa, pînă la Niger, către 1085, dar mai ales reac- 
tivarea marilor drumuri comerciale din est, prin golful Aden si 
Marea Roșie, încă din secolul IX, au făcut ca piața nordică să 
intre în declin (v Joos, 1966, 64 si 88—90). 

relativ productive. Deasupra lor se află regele, proprie- 
tarul de drept al tuturor pământurilor, cultivate ori necul- 
tivate, locuite sau nelocuite. În fapt, regele concede 
vasalilor săi cea mai mare parte a teritoriului, și nu este 
singurul stäpin decît pe domeniul regal. La începutul 
secolului al XII-lea, pămînturile regelui formau un fel 
de pană înfiptă în mijlocul Franţei pe patru sute de ki- 
lometri, de la Cambrai în nord pînă la Bourges în sud, si 
lată de vreo sută de kilometri. De la Filip August pînă la 
Ludovic cel Sfînt, principala preocupare a regilor a fost 


să-și lărgească acest domeniu — pînă la jumătate din 
suprafaţa ţării —, să-i îmbunătăţească și întărească ad- 
ministratia. 


Locuitorii oraşelor nu formează încă un grup social 
desprins de cultivarea pămîntului. Toți aceşti „burghezi“ 
ai începuturilor sînt încă ţărani, dependenţi de cite un 
senior, iar tenura lor se află adesea chiar în incinta ora- 
sului, care la drept vorbind nici n-are încă incintă 1. Capii 
de familie exercită însă încă o meserie : sînt hangii, mă- 
celari, brutari, negustori locali de sare sau de mirodenii, 
ori percep taxe în contul seniorului. Uneori tenura lor. 
rămîne în pîrloagă, pentru că au bani să-şi plătească 
redeventele ; dar nu prea des, căci aprovizionarea orase- 
lor va depinde încă multă vreme de hinterlandul exploa- 
tat chiar de locuitorii lor. Rivalitäti politice însă-opun deja 
pe orăşeni seniorilor, izbucnind în revolte ca aceea a ora- 
sului Le Mans, în 1070, sau Laon, în 1111. 

Din punct de vedere juridic, toţi laicii se împart în 
nobili, roturieri si șerbi. Nobilii pot pedepsi uciderea unui 
membru al familiei lor pe calea armelor, prin așa-numitul 


1 În genere între viaţa urbană a antichităţii si aceea a evu- 
lui mediu nu a existat continuitate. Multe oraşe vechi au fost 
rase de invazii, altele abandonate, astfel încît chiar dacă asezä- 
rile urbane noi ocupă locul altora din epoca antică, „această re- 
înviere n-a datorat aproape nimic vestigiilor clasice“ (Hammond, 
1974, 33). Orașele-state italiene şi germane, care repetau un mo- 
del antic, n-au putut suporta multă vreme concurența colosilor 
care se nășteau În jurul lor. V. în legătură cu aceasta observa- 
fille sclipitoare ale lui Arnold Toynbee (1970, 82—85). 

război privat ; sînt judecaţi de nobili, duşi la proces tot 
de nobili, iar cei condamnaţi la pedeapsa cu moartea o 
suferă sub forma decapitării. Roturierii (printre care se 
află în special alodierii și locuitorii oraşelor) n-au decit 
dreptul de a depune mărturie în faţa justiţiei ; în caz de 
crime capitale sînt, ca și servii, care depind în întregime 
de seniorul lor, spinzurati (v. Purtschet, 1972, 30—32). 

În cursul secolului al XII-lea, sarcina impusă celor 
ce lucrează pămîntul pare să se usureze, sau în orice 
caz îşi schimbă natura. Ogoarele seniorului — rezerva — 
sînt acum mai mici, pentru că produc mai mult, și el 
n-are ce face cu numeroasele zile de prestații impuse de 
cutumă servilor săi. Prestatiile în natură se răscumpără 
deci în bani 1. Dar țăranul trebuie să facă rost de acești 
bani, deci să-și vîndă produsele, deci să obţină mai mult 
produse ca înainte. Comunitatea țărănească nu mai e tru- 
peste legată de seniorul ei ; ea se organizează, dispusă să 
reziste, și formează de acum înainte o lume aparte, cu 
propria ei subcultură, o enclavă în cadrul societăţii glo- 
bale. Astfel ia naştere un mare clivaj social (ţăranii faţă 
de restul lumii) care va dura opt sute de ani. 

Cultura țărănească este în primul rînd o sumă de 
tehnici. E vorba mai întîi de tehnici agrare, căci se cul- 
tivă atitea specii de plante (cereale,. legume, furaje, tex- 
tile, pomi fructiferi), care au fiecare necesităţile ei ce tre- 
buie ținute minte după un calendar în care sărbătorile 
religioase servesc. de repere atiîtor lucrări diverse. Apoi 
sint tehnicile de vinätoare, pescuit şi cules, de care depinde 
incă în bună parte alimentația agricultorilor. Vin apoi 
Eee pila nr nie prelucrarea lemnului, a pieilor, ci- 
ni Mr erau. rsul, țesutul, olăria, căci ţăranul trebuie 

Și taça singur uneltele, mobila, îmbrăcămintea, vesela 
Morile senioriale înlocuiesc în secolul al XII-lea risnita 


de mină, care risipea atîta timp în fiecare zi pentru pre- 


1 în Italia acest proces a fost mai i îrşi 
. est | i ai rapid. La sfîrşitul seco- 
lului al X-lea, supusii capitulului episcopal din Lucca S läteau cu 


bani r serviciilor si e 
1973, ne aproape tuturor serviciilor si redeventelor (Duby, 

pararea făinii, Toate acestea depind de însuşirea unor 
tehnici ale corpului — cum le numește Marcel Mauss 
(1966) într-un studiu celebru — care prescriu modul de 
executare a unei operaţiuni cu minimum de efort si 
maximum de eficienţă. În al doilea rînd, cultura tärä- 
nească implică memorizarea unui număr de texte e de 
la poezioarele care-i ajută pe copii să înveţe număratul 
la etiologiile numelor de locuri din vatra satului și la 
basmele care păstrează moştenirea unui imaginar ances- 
tral. În al treilea rînd, ea presupune internalizarea unor 
reguli sociale care guvernează atitudinile și conduita atit 
în interiorul grupului, cît si în afara lui. i 
„Se vede deci că nu există un „om medieval“ tipic, o 
entitate generală căreia să-i atribuim o mentalitate, o 
sensibilitate, un tip de reacţie. Fiecare categorie are vi- 
ziunea ei proprie, fiecare individ ţine simultan de mai 
multe categorii clasificatorii. 
___-. Există concepte care servesc de reper în lumea socială. 
Dintr-un punct, de vedere — acesta e mai ales al feuda- 
lilor — oamenii se împart în nobili ‘si ne-nobili. Nobletea 
se întemeiază la origine pe raportul direct de vasalitate 
cu regele ; aceasta presupune două condiţii : posesia 
funciară. şi relaţia de investitură. Între ele există o con- 
tradictie ascunsă, care, după cum vom vedea, izbucneste 
in literatura epică medievală ; căci: posesia funciară tinde 
să se transforme în proprietate, să devină adică ereditară, 
în timp ce investitura. este o. piedică special concepută 
si așezată în calea acestei transformări. Cavalerii nu sînt 
la început consideraţi nobili, dar către sfîrşitul veacului 
ei intră cu depline drepturi printre gentil hume, oamenii 
de neam 1, Această modificare de taxinomie face ca prin- 
cipalul clivaj să despartă în conștiința socială medievală 
țărănimea legată de glie, les manants (cu un cuvînt care. 
vine de la latinul manere, a rămîne), de celelalte categorii 
sociale, Conceptul însuși de ereditate e pus atunci într-a 


1 O glosă italiană de la începutul secolului al XI-lea explică 
astfel cuvintul nobilis: „a nu avea printre strămoși pe nimeni 
care să fi fost în serbie“ (Bloch, 1940, 7). 

antiteză consolatoare cu acela de viaţă de apoi : după cum 
în lumea aceasta există o damnatie — condiţia de tä- 
ran — şi o electie — condiţia de nobil —, tot astfel 
faptele din timpul vieții omului determină o altă împăr- 
tire, eternă pentru suflet aşa cum cealaltă e veşnică 
pentru neam : infernul pentru cei ce săvirșesc răul, pa- 
radisul pentru cei ce îndură. Toată cruzimea, frica, ura pe 
care le secretă corpul social slujesc la adîncirea prăpastiei 
dintre aceste două grupuri. Printre ţărani nu va triumfa 
niciodată pe deplin resemnarea si _indolenta „sclavilor 
antici, atît, în ordinea reală, datorită sistemului arendei 
care le oferea și le refuza în același timp o posesie fun- 
ciară ciuntită, cît si, în ordinea simbolică, din cauza dis- 
- cursului creştin după care toţi oamenii sînt fraţi, făcuţi 
după chipul şi asemănarea creatorului lor 1. 

Roturierul putea deveni însă nobil, prin căsătorie 
(pentru femeie) 2, slujind cu armele, cumpărîndu-și un 
fief sau, după secolul al XIII-lea, o scrisoare de înnobi- 
lare î. La rîndul lui nobilul îşi putea pierde calitatea, 
nenorocire care în ordinea penală se numea degradare, 
iar în ordinea civilă derogare. Derogarea survenea dacă 
nobilul exercita anumite meserii productive. O ordonanţă 
provensală interzicea bărbatului să sape, să are, să care 
-pe măgar lemne sau gunoi, iar femeii să coacă pîine, să 
spele rufe la rîu, să meargă la moară. Nobilul n-avea 


1 Încă din timpul cruciadelor, gîndirea socială medievală 
reeunoșouse injustiţia : şerbiei si contradictia flagrantă 
această instituţie și morala creștină. În 1311 şi respectiv 1315; 
Filip cel Frumos și Ludovic cel Circotas dau ordonanţe pentru 
éliberarea șerbilor de pe domeniile coroanei. Aceste documente 
Vorbesc. despre „dreptul natural“ care porunceste ca „orice crea- 
tură omenească zidită după chipul și asemănarea Domnului“ să 
ră pass liberă, Această ideologie a fost preluată şi de răscoalele 

nesti. 


2. Transmiterea prin nastere era limitatä în general la noble- 
„tea tatălui, Fiul unui tată roturier și al unei mame nobile nu era 
nobil decit după cutuma a două regiuni, Beauvaisis (unde însă 
nu putea fi armat cavaler) si Champagne (unde nu putea să-și 
moștenească: tatăl), Cf. Purischet, 1972, 29, 


Prima scrisoare: de noblețe a fost eliberată în beneficiul lui 
Raoul, trezorier al lui Filip:cel Indräznet, în 1270. 


între 

voie să facă negot — dar interdicţia a fost mai degrabă, 


impusă de burghezi în propriul lor interes (Bloch, 1940, 
72—73). Meseria de sticlar, exerciţiul artei medicale, co- 
mertul en gros sau negotul maritim, mai tîrziu magistra- 
tura, erau funcţii care nu derogau. Întilnim adesea în 
cîntecele de gestă medici înzestrați cu toate calităţile, atît 
morale cît şi magice, adesea gratulati cu epitetul li bon 
mire, «bunul doftor», ca şi negutätori pe mare, nautonnier, 
care iau parte la aventurile eroilor și-i scapă din multe 
necazuri. i 

Din alt punct de vedere — şi acesta e mai ales al 
servitorilor bisericii — oamenii se împart în laici şi cle- 
rici. Laicii au două stări, deoarece au două slujbe : unii 
lucrează pămîntul, ceilalți poartă armele. Clericii tin si 
ei de două clase, aceea seculară (preoţii parohiilor, aflaţi 
sub autoritatea episcopală) şi aceea regulară (călugării din 
mănăstiri, aflaţi sub jurisdicţia unui ordin monahal); 
ambele clase depind de Curia de la Roma, în fruntea 
căreia se află reprezentantul lui Hristos pe pămînt. Preo- 
tul se deosebeşte de toţi ceilalţi oameni prin aceea că a 
făcut obiectul unui sacrament suplimentar (ordonările) ; 
e consacrat, persoana lui e deci, într-o anume măsură, 
sfintä. Ca si brahmanul, el nu poate fi lovit sau ucis. 
Regele are în acest. sistem. o poziţie specială, fiindcă in- 
vestitura lui presupune si ungerea cu sfintul mir. Această 
ceremonie, îndeplinită deopotrivă în creştinismul occi- 
dental şi în cel oriental, face ca regii să fie singurii oameni 
care, fără a fi primit cele şase ordonări religioase, pot 
sävirsi liturghia și taina împărtăşaniei. Locul aparte pe 
care-l avea regele îi dădea un prestigiu extraordinar. 
Cuminecarea nu e singura operaţie magică ce i se atri- 


buie ; se ştie că, la fel ca sfinţii, el vindecă prin simplă 


atingere (cf. Marc Bloch, 1924). 

Distincția dintre clerici si laici subîntindea o alta, mai 
profundă, si anume între cei care erau ţinuţi la o viață 
castă și cei care puteau să se căsătorească. Sfîntul Au- 
gustin împărțea oamenii în feciori, abstinenţi si căsătoriţi 
Lucrurile erau mult mai complicate în societatea medie- 
vală. Clerul nu putea fi practic împiedicat să se căsăto- 

reascä, să trăiască în concubinaj |; ba chiar să încerce 
să-şi căpătuiască progenitura cu slujbe ecleziastice sau 
profane. În concepția oficială însă, clericii erau „morţi 
pentru lume“, mai ales în sensul că mureau fără urmaşi 
recunoscuţi. Biserica reunea în rîndurile sale pe toţi cei 
dezmosteniti la propriu, pe cei care nu avuseseră norocul 
să fie întîi născuţi, şi nici tăria de a-și căuta un rost cu 
arma în mînă — aristocrați la început, apoi oameni din 
toate straturile sociale — impunindu-le să-i slujească 
scopurile şi să piară fără posteritate. În mentalitatea cîn- 
tecelor de gestă, unde rudenia și progenitura ocupă un 
loc esenţial, clericul nu poate fi luat în serios decit 
dacä-si dovedeşte aptitudinile în mînuirea armelor. Eroii 
înșiși, ca Guillaume sau Rainoart, se călugăresc eventual 
la sfîrşitul vieţii, dar nararea acestor episoade servește 
mai degrabă drept pretext pentru efecte comice. 
Aceste clasificări erau sintetizate într-o concepţie cu- 
rentă începînd probabil din secolul al IX-lea : doctrina 
celor trei ordine. Formulată prima dată în Anglia, într-o 
traducere a Consolării lui Boetius făcută către anul 900 
din ordinul regelui Alfred cel Mare al Wessex-ului, și 
apoi după 995 în scrisorile și predicile episcopului Ael- 
fric, această teorie e expusă astfel de Adalbero, episcop 
de Laon, în poemul său intitulat Carmen ad Rodbertum 
regem (1027—1031) : „Casa lui Dumnezeu, pe care-o cre- 
dem una, este făcută din trei: în această lume unii se 
roagă, alții luptă, alţii muncesc ; care trei sînt împreună, 
Și nu suferă. despărţire ; încît pe slujba unuia lucrările ce- 
lorlalfi doi se bizuie, toţi pe rînd tuturora ajutindu-let 
(ap. Duby '1978, 15 si 71). Si în Gesta episcoporum 
Cameracensium («Faptele episcopilor de Cambrai») a lui 
Gerard, scrisă între 1024—1025, găsim această formulare . 
„A dovedit că, de la facerea sa, neamul omenesc e îm- 


ue Sinodul. de la Roma, în 1074, protestează împotriva concu- 
binajului şi-i ameninţă cu excomunicarea pe acei preoţi şi epis- 
copi care: nu-şi: gonese femeile, Dar în același an. sinodul de la 
Paris declară regula celibatului insuportabilă și prin urmare ira- 
fionalä. Oficial, papalitatea își va impune punctul de vedere în 
1123, la conciliul de la Lâteran (Purtschet; 1972, 31). £ 

pärtit în trei: cei ce se roagă, cei ce plugăresc, cei ce 
luptă“ (oratores, laboratores, bellatores). 

Ceea ce doctrina tripartitiei exprimă de fapt e mai 
putin o realitate socială, cît complementaritatea, în sînul 
culturii medievale, a trei subculturi care, în cursul seco- 
lului al XI-lea, se diferenţiază progresiv. În nord, cînte- 
cele de gestă vor exprima pînă în veacul al XIII-lea un dis- 
curs comun al țărănimii și micii nobilimi, asumat în mă- 
sură crescîndă de către biserică, ce vede posibilitatea de a 
scoate din epopei o nouă generaţie de sfinți şi de mar- 
tiri ; e un gen popular (sistemul feudal impunea ţăranilor 
serviciul militar 1, cu valorile lui eroice) care înfățișează 
aristocrația în exerciţiul funcţiei ei faste şi nefaste în 
acelaşi timp. Încă de la sfîrșitul secolului IX a apărut si 
un gen de origine clericală, devenit popular cu vremea 
— „cîntecele de sfinţi“, poeme istorisind viaţa si patimile 
unor mucenici. În sud se dezvoltă o poezie lirică, prin 
creația unei pleiade de poeţi, deopotrivă nobili şi oameni 
de rind, pînă la culmile unei spiritualităţi rafinate ; 
această poezie, cum spune Engels, „a inventat iubirea“. 
După 1150 intră în scenă un al treilea. gen, romanul. 
Acesta nu mai. e o literatură „spontană“ ; receptarea lui 
presupune o educaţie prealabilă ; în rîndurile aristocrației 
și clerului, romanul își formează un public distinct de 
masa unui auditoriu întîmplător, Or, dacă astfel subcultura 
clericală şi aceea aristocratică tind să se apropie măcar 
pentru o vreme, subcultura țărănească se cufundă într-o 
izolare din care n-o va scoate decît succesul doctrinei 
romantice. Tripartitia funcțională exprima astfel un ideal 
de echilibru indiferent la o realitate în transformare. Ea 
simplifica pentru a armoniza, 


1 Prin „serviciul militar“ înțelegem aici obligaţia de a par- 
ticipa la războaiele senlorului si la acelea la care seniorul, însuşi 
era obligat să participe, Durata serviciului datorat de feudal 
(si implicit de oamenii lui) era specificată cu ocazia legämintu- 
lui de vasalitate și varia între 5 și 40 de zile pe an. Între caro- 


lingieni și Revoluția franceză nu a existat serviciul militar obli- 
gatoriu pentru toţi cetățenii. 

Eliminînd o serie de deosebiri fundamentale în sînul 
corpului social, această concepţie trece cu vederea chiar 
persoana regelui, cu care Adalbero, născut din neam de 
conti si arhiepiscopi, în acea perioadă de slăticiune a 
puterii capetiene, se considera aproape egal 1. Cei doi epis- 
copi erau de altminteri veri de gradul II, mama lui Gérard, 
Ermentrude, fiind verișoara primară a lui Adalbero. Ei 
aparțineau în acelaşi timp vîrfurilor celor mai înalte ale 
nobilimii si erau ei înșiși principi ai bisericii. Ideea expusă 
de ei, deşi comună în acea vreme, era menită să sugereze 
că cea mai înaltă poziţie socială e aceea a clerului, urmată 
de a nobilimii, si să saboteze pretenţia regalității la un 
rol cheie în sînul comunităţii 2. 

Cam în același sens merge marea mișcare spirituală 
iniţiată de mănăstirea benedictină de la Cluny (centrul 
a două mii de aşezăminte filiale ce împînzese Franța 
îndeosebi între 1050 și 1100). Ea urmărea purificarea în- 
tregii societăţi prin generalizarea unui mod de viaţă mai 
simplu și mai aspru, mergînd pînă la: asceză. Erau reco- 
mandate rugăciunile, abstinenta, posturile și îndeosebi 
pelerinajul la locurile sfinte ; după 1095, cînd papa Urban 


al II-lea a predicat la conciliul de la Clermont-Ferrand 


1 În 991, Adalbero l-a trădat pe ultimul dintre carolingieni, 
ducele Carol de Lorena, predindu-l lui Hugues Capet; în 993 a 
încercat să-i dea chiar pe. Hugues Capet şi pe fiul lui Robert 
prinși în mîna împăratului Otto al II-lea. Pentru aceste isprăvi. 
cronicile de la sfirsitul veacului îl mumese vetulus traditor, «trä- 
dătorul cel bătrîn», căci a trăit pînă la o vîrstă înaintată (v. Ca- 
rozzi, 1976). 

2 Vine oare această teorie a celor trei ordine din concepţia 
tripartiţiei funcţionale a zeilor indo-europeni, pusă în evidență 
de lucrările lui Georges Dumézil (1939, 1952, 1969, 1970, 1971) ? 
A existat oare o doctrină mitologică și socială indo-europeană, 
care a reapărut ici și colo la suprafață, în timpuri. de criză? 
Nici o probă directă nu vine în sprijinul unei asemenea, conjec- 
turi. Dacă există o tripartitie funcţională în mitologia greacă, 
nu există așa ceva în societatea greacă : funcţiile zeilor Asir şi 
Vanir nu se reflectă în structura socială islandeză ; sistemul de 
arnas, așa-zisele „caste“, pare tirziu, Doctrina lui Alfred cel 
Mare și a lui, Gérard de Cambrai mi se pare mai degrabä o con- 
Ceptie specific feudală s 

în favoarea cruciadei, cel din urmă îndemn însemna să 
te înarmezi şi să pleci la Ierusalim. Violenţa capătă în 
acest fel o sancţiune spirituală, dar e în același timp în- 
robită spiritului, şi nu mai poate pretinde a avea scopuri 
de sine stătătoare, Spada se pleacă înaintea trandafirului 
mistic. Guibert, abatele mănăstirii benedictine Notre-Dame 
din Nogent-sous-Coucy, scrie în Istoria cruciadelor (1108) 
că un călugăr care devine cavaler comite o „apostazie 
ruşinoasă“ (ap. Duby, 1978, 268). Saxonul Thomas Be- 
cket avea să meargă pînă la limită, şi să declare că există 
numai două ordine, clerul, răspunzător de mîntuirea su- 
fletelor, si poporul, din care face parte si regele. Dar 
cînd influenţa benedictinilor de la Cluny scăzu, cavalerii 
utilizară tema tripartitiei insistind pe misiunea lor de a 
apăra „văduvele și orfanii“, si reusirä să restabilească un 
_ echilibru. 

Căci în această societate cuprinsă deodată. de o mare 
sete de puritate, sacrificiul si renunțarea sînt la modă. 
Începînd chiar cu secolul al X-lea, războinicii săraci caută 
o consacrare religioasă, mai întîi prin binecuvîntarea ar- 
melor (pontificalul lui Egbert). S-a păstrat o culegere de 
rugăciuni pentru investitura cavalerească, într-un ponti- 
fical redactat între 950 si 963 în abația sfîntului Alban 
din Mainz (Bloch, 1940, 50 si Duby, 1978, 357). În 
Franța, Helinand de Froidmont notează cu admiraţie că 
„în unele locuri e obiceiul ca acel ce urmează a îi sfinţit 
cavaler a doua zi să-și petreacă noaptea veghind şi ru- 
gîndu-se, fără a putea să se culce, nici să se așeze“. Marii 
seniori și regii își armează fiii cavaleri, dovadă că această 
calitate nu mai e o condiţie socială, ci o distincţie ono- 
rifică. Charismatizarea cavaleriei își atinge apogeul prin 
apariția ordinelor de călugări-cavaleri, cum e acela al 
Templului (către 1119). Istoria unora din aceste ordine, 
«cel putin la începuturile lor, dezvăluie, alături de. voinţa 
de putere, setea de curățenie sufletească ce-i agita pe 
militarii medievali, şi ne arată în ce măsură spiritualitä- 
“tea ascetică a romanului este reflexul unor tendinţe vii 
în lumea laică, mai degrabă decît; rezultatul prelucrănii 

tradiţiei manuscrise într-un mediu mănăstiresc (v. Forey, 
1971). 

Din cele de mai sus se vede că structura societăţii 
medievale posedă un tip particular de complexitate. Nu 
există un criteriu clasificatoriu unic pentru a defini apar- 
tenenta unui individ la grup ; taxinomia socială medievală, 
departe de rigoarea clasică, se pierde în distincţii, strá- 
duindu-se să evite monolitismul, se ţese din intersecții si 
suprapuneri. Există, desigur, așa cum s-a subliniat de ati- 
tea ori, o puternică tendinţă ierarhică, dar nu trebuie 
nicidecum să ne închipuim că ea avea drept efect o 
ordine unică, de tip militar. Dimpotrivă, excesul de spirit 
ierarhic duce la amestecul si obnubilarea reciprocă a tu- 
turor ierarhiilor. 

Fiefurile înseși, care 'constituiau instrumentul privi- 
legiat al ordonării sociale, erau clasificabile într-o sume- 
denie de tipuri ; ele puteau fi descrise cu peste şaptezeci 
de atribute. Un feudal nu poseda îndeobşte numai un 
singur fief, un singur tip de fief, sau fiefuri primite de 
la un singur senior, ci, străduindu-se să-şi lărgească ave- 
rile, ajungea să 'se afle în centrul :unei reţele extrem de 
complicate de obligaţii și drepturi. Unele beneficii constau 
în posesia unor bunuri imobile, altele însă numai în rede- 
vente în natură sau bani (censive) percepute asupra unui 
bun aflat în mîna altcuiva. Un asemenea fief, care nu 
dădea dreptul decît la o redeventä, era în chip foarte 
potrivit numit „fief în aer“, iar în cazul în care se perce- 
peau drepturi asupra-mai multor bunuri aflate la distanţă 
unele de altele, „fief zburător“. Un asemenea fief putea fi 
constituit, bunăoară, din taxele de la o barieră, amenzile 
dintr-un ţinut, veniturile parohiale ale unui sat (un laic 
putea ţine bunuri bisericeşti dacă era titularul unui „fief 
episcopal“), sau pur si simplu din numele de senior al 
unei aşezări, fără nici un ban şi nici un plocon („fieful 
de onoare“). Un feudal putea poseda fiefuri de la mai 
mulţi suzerani deodată, din care unii puteau fi mari 
aristocrați, prelați sau regi, si chiar regi ai unor ţări stră- 
ine. În caz de conflict ori război între suzerani, nobilul 
era obligat să-i ajute pe toți (deși exista o ordine de 

preferinţă între fiefurile suzerane, dominante si servante), 
sau să piardă posesiunile al căror donator îi devenea 
dușman. 

De aici provine structura cu totul specială a noţiunii 
feudale de drept, si în ultimă analiză chiar a conceptului 
medieval de spaţiu. Cu toţii am remarcat diversitatea 
extraordinară a aventurilor care au loc în romanele ca- 
valeresti într-un ţinut, la urma urmei, foarte restrîns. 
„Căutarea“ cavalerească nu are loc în întinderea, ci în 
diversitatea intrinsecă a spaţiului. Lancelot nu rătăcește 
ca Livingstone sau Hedin pe zeci de mii de kilometri, ci 
între zeci de castele, natura particulară a locului fiecărui 
castel fiind tot atît de contrastantă ca, să zicem, zăpezile 
Himalayei şi loess-ul chinez. Am spune că aventura me- 
dievală nu are loc în extensiunea, ci în intensiunea con- 
ceptului de spaţiu. Cuvîntul cheie este aici acela de 
muvanţă (mouvance), adică dependenţă faţă de, datorie 
către, apartenenţă de drept. La moartea posesorului, lu- 
crul posedat se întoarce la acela în muvanta căruia se 
află, si a cărui proprietate veritabilă este. Orice este în 
muvanta cuiva, şi orice obiect divizibil poate fi divizat 
între dependențe diferite. Dacă găinile sînt ale ţăranului, 
cotetul e al seniorului. Drumul e al baronului de A., 
pășunea a satului, pădurea a mănăstirii, mănăstirea a 
ducelui de B., cerbii din pădure ai contelui de C., fintina 
a cavalerului de D., vadul al lui E., podul al lui F. Dru- 
mul nu poate fi reparat decît de baron, cerbii nu pot fi 
vinati decît de conte, fîntîna nu se curăţă decît din 
porunca seniorului cavaler. Reciproc, domeniul unui senior 
se compune dintr-o colecţie de pămînturi şi clădiri înde- 
părtate pînă la sute de kilometri între ele, care formezaă 
domeniul „corporal“, şi o mulţime de titluri şi drepturi 
constituind domeniul „incorporal“. 

S-a insistat asupra „fărîmiţării“ spațiului feudal, care 
se explică prin aceea că ideea de loc cuprindea ca notă 
esenţială noţiunea de muvantä. Desigur, un medieval in- 
struit, cu lecturi filozofice, era tot atît de capabil să aibă 
un concept pur de spaţiu. ca și un modern cu o pregătire 
de specialitate. Dar în conștiința comună, dependenţa lo- 

cului de cineva era gîndită simultan și solidar cu orice 
determinare spaţială. Nu avem de-a face cu o percepţie 
carteziană a spaţiului, întemeiată pe axe, măsuri şi coor- 
donate, ca în algebră, ci cu una topologică, fondată pe 
relaţia de apartenenţă si pe ideea de singularitate, ca în 
teoria mulțimilor, De aceea un loc poate fi „blestemat“ 
sau „sfînt«, iluzoriu prin ascunderea realităţii sau prin 
exces de realitate, precum lacul doamnei lui Lancelot. 
în romane, natura spaţiului este asimilată cu natura senio- 
rului locului, prin legătura de muvantä. Toate locurile 
zînei Morgana sînt vrăjite, fas, iar eroii, rezidind tempo- 
rar în ele, fac lucruri improbabile: Lancelot pictează 
scene din propria-i viață, Arthur se convinse de infideli- 
tatea soţiei sale. Castelul Camaalot este un spaţiu protejat 
împotriva magiei, dar aici sînt neîncetat atrase ca spre un 
centru dovezile miracolelor înfăptuite în alte părţi. Cîm- 
pia Salisbury evocă în legenda arthuriană sacrificiul si 
moartea, poate fiindcă ea „aparţine“ duhurilor celor care 
au ridicat megalitii templului. 

Continuitatea este o noţiune fără relevanţă în percepţia 
medievală a spaţiului. O „casă“ nobiliară putea poseda 
fiefuri în interiorul pămînturilor suzeranilor (numite 
„fiefuri în curtea seniorului“), ca si enclave în pămînturile 
vasalilor (acestea din urmă fiind atunci zise fiefuri en 
nuesse). Locul meu este tot ceea ce îmi aparţine, oriunde 
ar ii. 

Complicaţia socială medievală nu avea un caracter 
funcţional, ca în ierarhiile paralele moderne, în care fie- 
care individ joacă mai multe roluri, fiecare din ele justifi- 
cîndu-se în cadrul unei organizaţii particulare cu scopuri 
şi metode proprii. Ea era dimpotrivă de esenţă simbolică. 

Asa cum îl găsim ín secolul XII,sistemul feudal este 
moștenitorul deopotrivă al cutumelor germanice si al drep- 
tului roman ; el derivă în acelaşi timp dintr-o societate 
tradițională a cărei coeziune e asigurată de prestații gl- 
bale sau circulare de tipul darului, si dintr-o artificiali- 
tate socială dusă la extrem în ultimele secole ale imperiu- 
lui roman. Fieful este la origine un dar, si dacă el provine 
din precarium-ul merovingian, este un dar neconditionet 

in deplină proprietate. Găsim la vechii francezi, ca și 
la indienii kwakiutl cu care i-a comparat Lévi-Strauss 
(1979), economicul modern născîndu-se din prestaţia tri- 
bală si, din amindouä, ierarhicul. În spirit merovingian 
interpretată, societatea veacului al XII-lea se compune 
din cei ce sînt numai beneficiari, cei ce sînt deopotrivă 
beneficiari şi donatori, şi dintr-un unic donator care n-a 
primit nimic de la nimeni, decît de la Dumnezeu. Cel care 
dăruieşte se află mai presus decît cel care primește, si 
de cîte ori se va face un dar funciar se va institui un 
astfel de raport ierarhic. Cea mai mare nelibertate este a 
aceluia care primește si nu dă : serbul ; el va trudi inlän- 
tuit de „darul“ său, pe care astfel îl „consumă“ îndepli- 
nindu-si rolul nepereche. Pe de altă parte, aristocrația 
senatorială gallo-romană, contopindu-se cu aceea militară 
germanică și formînd o nouă clasă de proprietari funciari, 
a adus cu sine si a transmis mai departe propriile con- 
ceptii despre puterea politică, pe care o vedea în special 
ca o putere mandată, de care se dă seamă, o putere de 
reprezentare, aşa cum era autoritatea proconsulară. Coù- 
tele, și mai tirziu suzeranul (acesta însă adesea în chip 
mincinos) își justifică autoritatea ca fiind derivată din 
aceea a regelui, adică, în termenii mai vechi romani pe 
care-i vor relua cu îndrăzneală ,legistii de la sfîrşitul 
secolului al XIII-lea; din puterea de stat, sursa oricărei 
legitimitäti lumesti. Astfel, reprezentarea medievală (si 
aici e unul din acele sofisme care, din folosirea unui 
cuvînt în mai multe înțelesuri, își trag nu slăbiciunea, ci 
forţa), reprezentarea seniorului de către vasalul său, dar 
și reprezentarea creatorului de către creatura sa, alterează 
reciprocitatea darului tribal prin caracterul unidirectional 
- al transferului de putere, Nu mai puţin, societatea se 
menţine viabilă si dinamică prin fluxul neîncetat al aces- 
tor daruri, prin acea largueza, generozitatea, care în ochii 
vasalului, este virtutea feudală prin excelenţă. Efectul 
dărniciei este transformarea beneficiarului într-un sim- 
bol al donatorului, deoarece primul îl reprezintă în con- 
secintä pe al doilea. Omul, are o dimensiune semantică, 
la fel precum cuvîntul, el trimite la cel de la care a primit 

lucrul care-l face sä fie ce este. Fieful actioneazä astfel 
ca un virus simbolic, el propagă în societate maladia 
simboliei, reproduce, multiplică şi împrăștie la nesfirsit 
structura ierarhicä si reprezentativä a darului. 

Structura socială medievală, topologică (aici în sensul 
de „bazată pe relaţia de apartenenţă“) 1 şi simbolică, ex- 
primă o gîndire centrată pe ideea că lucrurile au o esenţă, 
că ele tind să fie conforme esenței lor, şi că esenţa lor e 
de a trimite la, sau a reprezenta, sau a semăna cu, sau 
a semnifica o ordine perfectă. Putem găsi rădăcinile aces- 
tei concepţii în filozofia lui Aristotel, reluată, prelucrată 
și vulgarizată de doctrinele părinţilor bisericii. În fizica 
scolastică, bunăoară, mișcarea unui corp nu este efectul 
unei forte exterioare corpului, care cheltuieste un lucru 
mecanic în timp si spaţiu, ci expresia naturii înseși a 
corpului. Un corp se mișcă în conformitate cu natura 
sa. Există două feluri de corpuri și două feluri principale 
de mișcări : corpurile terestre se mișcă în linie dreaptă 
de sus în jos, iar corpurile celeste se mișcă în cerc împre- 
jurul pămîntului. Mișcarea circulară este superioară 
mișcării rectilinii, pentru că e „desăvîrşită“. Scolastica 
nu ia în considerare mișcarea „contra naturii“, de exem- 
plu aceea a unei pietre pe care o iau de jos și o arunc, 
decît ca pe un caz particular, o excepţie care confirmă 
regula : odată eliberată, piatra sfîrşeşte prin a cădea, deci 
îşi urmează natura sa, care e de a se mişca de sus în jos 
şi de a sta pe pămînt. Există un loc potrivit pentru toate 
lucrurile, conform naturii acestora, si ele aparţin acestui 
loc? Aşijderea si în societate, fiecare are un loc si trebuie 
să stea la locul lui. Numai că omul e o creatură care 
devine : el devine ceea ce este si ajunge la locul lui ; na- 


1 Corporatismul orășenesc va face legătura între structura 
topologică si structura funcţională a organizaţiilor moderne. 
Pentru dificultăţile fntilnite de această teorie în evul me- 


diu, şi în special pentru prob! Zig o de 
Olanda, 1982. a problema mişcării contra naturii, 

tura lui e de a se strădui întru natura lui 1. Operari sequi- 
tur esse, spune principiul scolastic : «acţiunea urmează 
(este conformă cu) fiinţa» 2. Retinem de aici că în lumea 
medievală: feriomenele au o cauzalitate internă, şi nu 
una externă, ca în Weltanschauung-ul modern, iar forma 
acestei cauzalitäti este conformitatea. 

Natura lumii este de a fi creată, iar esenţa creaturii 
este de a fi o oglindă a creatorului ei. Aşa cum spune 
Alain de Lille (1114—1202) într-un Rhythnius : 


Omnis mundi creatura 
quasi liber et pictura 
nobis est et speculum. 


'«Toaţă zidirea lumii este pentru noi ca o carte, 
ca o pictură si ca o oglindă». 


În oglindă vedem, în pictură recunoaștem, în carte citim 
şi înțelegem. o realitate distinctă de aceste obiecte. Ceea 
ce este comun lumii, oglinzii, tabloului şi cărţii e faptul 
că sînt o reprezentare. Exemplul general al reprezentării 
este limbajul, şi concluzia acestui raţionament e formulată 


1 Aceasta ţine de ceea ce se numeşte facultatea apetitivă a 
omului, de faptul că el e pus.în mișcare de voința sa internă. 
Analogia dintre mișcarea mecanică! şi liberul arbitru porneşte 
încă de la Augustin, De civitate Dei, XI, 28 : Ita enim corpus 
pondere, sicut animus amore, fertur quocumque fertur («Căci 
după cum corpul se îndreaptă încotro se îndreaptă după greu- 
tatea lui, aşa si sufletul după iubirea lui») (ap. Bourke, 1960, 75, 
n. 7). Teoria e acceptată de-a lungul întregului ev mediu si pînă 
în Renaștere, cind o regăsim într-un text celebru al lui Leonardo 
da Vinci : Muovesi l'amante per la cosa amata... Quando l'amante 
è giunto all'amato, li si riposa. La cosa cognusciuta col nostro 
inteletto («Cel ce iubeşte se mişcă după lucrul iubit... Cînd cel 
ce iubește ajunge lingă lucrul iubit, acolo se odihneşte. Cind 
greutatea e lăsată pe pämint, acolo se odihneşte. Lucrul cunoscut 
în intelectul nostru») (Philosophische Tagebücher, Rowohlt, Ham- 
burg, 1958, p. 102). Sufletul se mișcă după natura lui, deci are 
o cauzalitate internă, deci virtutea este mişcarea naturală a 
omului, cum spunea Ioan Damaschinul (cf. Gilson, 1948, 307— 


18). 
2 Cf. Heidegger, 1971, 96—99. 

energic de către Hugues de Saint-Victor (m. 1141) în 
Eruditio didascalica, 6, 51: omnis natura Deum loquitur, 
«toată natura îl vorbeşte pe Dumnezeu». Parafrază sco- 
lastică avant la lettre, a celebrei teze a 'psihanalistului 
Lacan, după care subiectul e vorbit de limbaj. Hugues 
de Saint-Victor spune însă că natura este conformă esen- 
tei ei de a fi creată, adică de a-l reprezenta, de a-l vorbi, 
pe creator. Cauzalitatea internă a naturii este conformita- 
tea cu intenţia creatorului. Două precizări sînt aici nece- 
sare. Similitudinea, în care Michel Foucault vedea esența 
concepției medievale şi renascentiste despre lume, nu 
este decît un caz particular al conformităţii, al raportului 
de reprezentare fundamental care întemeiază ființa. A 
doua precizare este că nu trebuie nicidecum să căutăm în 
acest raport o dualitate a ideii şi umbrei materiale, în sens 
platonic ; evul mediu este mai degrabă dominat de ecou- 
rile gîndirii lui Plotin, pentru care toate fiinţele proced 
de la o entitate centrală, care le dăruieşte ceea ce ele 
sînt şi posedă, pe care ele o reprezintă şi către care 
năzuiesc. . 

Tendința medievală spre ierarhie corespunde în or- 
dinea simbolică absolutizării raportului de reprezentare. 
În lumea socială, reprezentarea se reprezintă ca ierarhie : 
nu se poate altfel, sau cel putin oamenii evului mediu nu 
puteau concepe. o altă modalitate. Eu sînt reprezentantul 
seniorului meu, care e reprezentantul regelui, care la rîn- 
dul lui nu e decît un reprezentant. Această teză explica- 
tivă, care pune în evidenţă legătura între structura socială 
și felul în care e gindită ontologia, statutul fiinţei, este 


justă dar incompletă. Ea dezvăluie. o axă de organicitate, 
de unitate a conştiinţei medievale, însă nu arată cum, 
prin jocul intereselor concrete, imediate, „materiale“, se 


constituie un asemenea tip de structură 2. De aceea abor- 
re 


1 Ap. Chydenius, 1975, 324. 


20 teză îndeajuns de asemănătoare a susținut Panofsky 
(1956), ‘care a subliniat legăturile între gîndirea scolastică si ar- 


hitectura gotică, pornind de la două principii: manifestatio şi 
Concordantia. ti 

darea antropologică a societăţii secolului al XII-lea va 
trebui, puţin mai departe, să atace domeniul rudeniei şi 
să examineze practicile nemijlocite din care se constituie 
arhitectura relaţiilor umane, degajind de aici un model 
complementar tezei de mai sus, dar care să se afle la 
un nivel mai intuitiv al conștiinței sociale. 

Prezentarea de pînă acum a avut si un alt scop, si 
anume să pregătească înţelegerea opoziţiei fundamentale 
între viziunile asupra lumii în două genuri epice : cîntecul 
de gestă şi romanul, 

Secolul al XII-lea aduce cu sine în această privinţă 
o schimbare sensibilă, și anume trecerea de la un simbo- 
lism implicit la un simbolism problematic. În lumea cîn- 
tecului de gestă, individul trebuie să se străduiască a fi 
conform naturii sale proprii, să-şi ţină locul potrivit în 
societate, sau, cu un cuvînt intraductibil, să fie mult ber. 
Ber, de la care avem cuvîntul „baron“, înseamnă viteaz, 
dar si mîndru, dar si arătos, frumos, fălos, fioros; ber 
exprimă conformitatea cu esenţa rolului social al răz- 
boinicului sau al regelui, în diferitele lor ipostaze. În Cîn- 
tecul lui Roland, Tierri îi spune adversarului său Pinabel : 
„Pinabel, eşti foarte. ber ; ești înalt şi puternic şi ai un 
trup bine făcut ; cei de același. rang cu tine te cunosc 
de om viteaz“. În altă parte se afirmă că „Împăratul este 
ber şi are chef de luptă“. Dar Marsilie, încercînd să-l 
întărească pe Ganelon în hotărîrea lui de a-i trăda pe 
francezi, îl linguşește spunînd : „Tare ești ber şi înţelept“. 
Iar Roland, adresîndu-se spadei sale, îşi aminteşte : „Cu 
tine am cucerit pămînturi întinse, pe care le stăpîneşte 
Carol cel cu barba înflorită ; datorită lor împăratul este 
ber şi bogat“. Pentru un războinic tînăr, a fi ber înseamnă 
ceea ce i se potrivește, frumuseţea si curajul; pentru 
unul bătrîn, socotinta, înţelepciunea ; pentru un împărat,. 
înclinarea spre războaie, dar si bogăţia, măreţia, magnifi- 
centa, Eroul gestelor își concepe conformitatea într-un 
mod implicit, nemijlocit, Eroul romanului însă nu-și poate 
înţelege rostul decît dacă înţelege sensul tuturor lucruri- 
lor care-l înconjoară. : 


Scanned with CamScanner 


116 i CINTECELE DE GESTA 


De vreme ce lumea medievală este o carte, să lămurim 
opoziţia de mai sus cu ajutorul unei comparații scriptu- 
rale. Kierkegaard imaginează undeva că o greşeală de 
condei ar fi înzestrată cu conștiință ; ea l-ar sfida atunci 
pe autorul care se pregăteşte s-0 corecteze, şi i-ar spune, 
plină de ură : „Nu, nu mă şterge, voi mărturisi împotriva 
ta, pentru că ești un jalnic scriitor“ 1 Kierkegaard suge- 
rează că omul modern este o asemenea greșeală de condei 
care se revoltă contra scriitorului ei, făcîndu-și din pro- 
pria imperfecţiune deopotrivă armă de atac și apărare. 
Dar cum poate să ştie o greşeală că e greşită ? Desigur, 
trebuie să cunoască limba în care e scrisă. Personajul 
literar medieval, înainte de a-și pune problema semnifi- 
catiei textului în care figurează, este convins de pcorec- 
titudinea“ gestului care i-a dat fiinţă. El este, ca să spun 
aşa, un cuvint scris corect, înzestrat cu conştiinţă, si care 
se mîndreşte că e scris corect, 

Eroul cintecelor de gestă e pătruns de valoarea sa se- 
mantică în textul lumii, dar nu se sinchiseşte cîtuși de 
putin să înțeleagă ce se scrie cu el, şi nici măcar ce in- 
seamnă el însuși. El „stă la locul lui“, conform propriei 
naturi. Rolând exprimă limpede această concepţie, atunci 
cind Olivier îi aduce vestea că „s-ar putea să avem bătălie 
cu sarazinii. „Ei!“ zice viteazul paladin, „să dea Dum- 
nezeu ! Trebuie să fim aici pentru regele nostru. Pentru 
seniorul: lui, omul trebuie să sufere strimtoare, să îndure 
arsitä si ger; trebuie să mai piardă si din piele si din 
păr. Aveţi grijă fiecare să loviți cum se cuvine, să nu se 
pomenească în cîntece de rău despre noi ! Păgînii stau în 
strimbătate, iar creştinii de partea dreptăţii. Niciodată n-o 
să fiu o pildă rea“. Locul unde se cuvine să stea e o 
preocupare foarte vie pentru Roland, de aceea e mindru 


1 Traité du désespoir [La Maladie mortelle], NRF, Gallimard, 
1949, p. 157. Acest exemplu ilustrează stadiul „disperării demo- 
nice“, prin care Kierkegaard își defineşte în bună măsură propria 
lui atitudine față de Dumnezeu, Tema „greșelii de tipar“ l-a 
preocupat în chip intim ; ea apare si în Jurnal (The Journals of 
Soeren Kierkegaard, London, Oxford University Press, 1959, 
fragm. 357, p. 89 şi fragm. 600, p. 333). 

că a rămas în ariergardă, în cheile spaniole. Atunci cînd 
va trage să moară, va căuta mult pentru a alege unde 
să zacă : într-un loc înălțat, pe o movilă, la umbra unui 
pin, în apropierea a patru megaliti de marmură, cu faţa 
spre Spania, ca să se vadă că a murit în chip de cuceritor. 
El se află în trecătoare „pentru rege“, deoarece natura 
lui e de a-l reprezenta pe rege, iar dacă va fi rănit, rana 
sau moartea vor dovedi că şi-a îndeplinit rostul; fraza 
scrisă cu fiinţa lui va avea sens. Niciodată, spune Roland 
cu trufie, eu nu voi fi o greșeală de condei. 

Altfel stau lucrurile cu eroul de roman, care, deși do- 
reşte din tot sufletul să reprezinte corect, se loveşte de 
două probleme foarte serioase : prima este că nu știe pre- 
cis ce trebuie să reprezinte ; a doua provine din convin- 
gerea lui că, pentru a semnifica așa cum se cuvine, e 
neapărată nevoie ca el însuși să înţeleagă cît de cît în- 
tregul text din care face parte. 

Un fapt fundamental este că „materia“ epică a roma- 
nuiui nu e autohtonă, ca aceea a gestelor. Lăsînd deoparte 
subiectele inspirate de- antichitate (viaţa lui Alexandru, 
căderea Troiei, legendele tebane), vom sezisa specificul 
romanului de îndatä ce acesta se inspiră din bogatul ma- 
terial așa-zis breton, adus de cîntäretii și povestitorii velsi 
sau normanzi: din :Anglia. Mitologia celtică însă este şi 
rămîne în Franţa estrange, stranie. şi străină în acelaşi 
timp; ea trebuie să fie  „re-semantizată“ (Voicu, in 
Angela Ion et al., 1981, I, 94). Tot ceea ce li se întîmplă 
eroilor este, în primă instanţă, lipsit de înţeles, şi totuși, 
conform principiului. după care lumea este o carte, are 
neapărat un înţeles care rămîne să fie descifrat. Pentru 
a vorbi semiotic, raportul între semnificant şi semnificat 
este tensionat; el e dominat de o puternică cerere de 
sens, ) 

De la Chrétien de Troyes deja, statutul eroului de 
roman este înţeles ca o căutare (queste), care îmbracă rînd 
pe rînd o formă exterioară ambulatorie, în cazul cavale- 
rului rătăcitor, sau aceea a unei reflecţii asupra fatali- 
tätii. Deambulatia romanescă e adesea lipsită de ţintă 
și nu are nimic dintr-o expediţie militară, tocmai fiindcă 

ea nu urmäreste dobindirea unor bunuri. temporale, ci 
constituie o somaţie de explicaţii adresată lumii. Așa cum 
o experienţă ştiinţifică e o capcană destinată să-l captu- 
reze pe Proteul obiectualităţii și să-l oblige să răspundă 
la o întrebare prin da sau nu, așa căutarea cavalerească 
ţese o plasă în care, prins, semnul va fi silit să-și reve- 
leze sensul. Succesul acestei vînători de fenomene se nu- 
meste aventură. Aventura este în același timp ceea ce se 
întîmplă, dar si ceea ce manifestă vorbirea lumii. Cava- 
lerul merituos este acela căruia i se trimit cît mai multe 
aventuri, şi invers, cel căruia nu i se întîmplă nimic va 
rămîne veşnic segregat de sine, nu-și va putea cuceri 
propria natură. Astfel se lamentează, în romanul în proză 
al lui Tristan, personajul Dinadan : „Sînt un cavaler ră- 
tăcitor care în fiecare zi pornesc să caut aventuri şi în- 
telesul lumii ; dar nu le pot găsi“ (cf. Vinaver, 1970, 
163—177). 

În timp ce în cîntecele de gestă întîlnim o fatalitate 
tragică, izvorîtä din structura însăşi a realului, al cărei 
caracter inevitabil rezultă din desfășurarea naturală a 
lucrurilor, fatalitatea romanescă este indeterminată, ea 
nu poate fi definită sau atribuită exclusiv unui factor 
anume. Filtrul, băutura magică de iubire, nu explică 
destinul amantilor. Isolda lui Beroul încearcă în zadar 
să-şi circumscrie răul, care vine din infinit, cu acea nai- 
vitate pe care o are victima în clipa cînd e lovită : 


Sire, par Dieu omnipotent, 

Il ne n'aime, ne je lui 
Fors par un herbé dont je bui 
Et il en but : ce fut pechiez 


ee «Seniore, pe Domnul cel atotputernic, nici el 
nu mă iubește, nici eu pe el, decît numai din pricina unei 
fierturi fermecate din care am băut amindoi: a fost 
păcat». 

„Amindoi se vor sfirsi sub apăsarea acelei sorti pentru care 
filtrul n-a fost decît o reprezentare, nicidecum o cauză. 
Ceea ce dă; în roman! căutării sensului! lumii dimensiunile 

ei reale, este faptul că lumea însăși trăiește clipe numä- 
rate de o maşină internală, și că eroii trebuie să atingă 
revelaţia înainte de amurgul timpului arthurian, sau să 
rămînă damnati pe vecie. Căci în marea bătălie de pe 
cîmpia Salisbury, răgazul acordat lui Arthur va ajunge 
la capăt, si tot atunci se va închide fereastra deschisă 
către noapte a miturilor bretone. 


O societate „cu case” 


Din punctul de vedere al individului, cel mai impor- 
tant cerc social era familia. Asupra organizării familiei 
medievale nu cunoaștem, :oricît ar fi de ciudat, foarte 
multe lucruri. E util de aceea să examinăm cîteva modele 
înrudite pentru a -ne apropia de acela care se instaurase 
în Franţa în veacul al XII-lea. 

La sfîrșitul evului mediu timpuriu, viaţa familială se 
reducea la nucleul conjugal : soţii si copii lor. Generaţia 
precedentă trăia separat (cu excepţia probabil a clasei 


laborioase). Fraţii și verii formau familii independente. 
Dispoziţiile testamentare erau simple si adesea se dădeau 
pe cale orală, după o cutumă: care exista deopotrivă şi 
la romani, și la germani (Bastier, 1973). Sistemul era 
coroborat de regimul proprietăţii, care limita (prin inves- 
titură) transmisia ereditară şi cerea ca, în cazul creării 
unei proprietăţi noi, proprietarul. să conteze numai ca 
individ, nu ca membru al unei familii. Rudenia laxă, 
asemănătoare cu cea din zilele noastre, contrasta puternic 
cu regulile care o precedaseră la romani si la germani. 

După anul 1000 are loc în Franţa o schimbare im- 
portantä, Familia nucleară se transformă într-o familie 
agnatică lărgită, li lignages. Cauzele acestei evoluţii nu 
sînt ușor de identificat. Georges Duby (în ` discuţia la 
Vauchez, 1977, 407) sugerează că e vorba de generalizarea 
unui model limitat iniţial la familiile regale. Se cunoaşte 

importanţa acordată de vechii germani eredității regale 1. 
Asociată cu ereditatea imperiului tirziu, teoria sîngelui 
regal a putut produce în evul mediu timpuriu o doctrină 
dinastică foarte solidă. Duby presupune că aceasta s-a 
transmis mai întîi la familiile princiare, comitale etc., apoi 
în mediile cavalerești, de unde acest proces, altfel, nu 
s-a propagat mai departe ?. 

O altă explicaţie posibilă ar fi în funcţie de modificarea 
statutului bunurilor funciare de la posesie către proprie- 
tate. Recunoaşterea oficială a transmisiei ereditare face 
un bun să fie simţit, în oarecare măsură, ca apartinind 
unei familii, ca fiind legat chiar de numele ei. Cum pe 
de altă parte transmisia ereditară efectivă e supusă unor 
accidente, prin moartea întiiului născut, lipsa mosteni- 
torului direct, filiatie naturală sau fictivă etc., e mai co- 
rect să gîndesti proprietatea unui domeniu ca fiind legată 
de o familie, de o „casă“, decît de anumite persoane fizice. 
Găsim în Garin le Loherain următorul raţionament (cf. 
Grisward, 1977) : 


4588 Li dus desfent que nus n'i forfeist, 
Que la terre ert un sien germain cousin. 
«Ducele nu dădu voie să se facă nici o stricăciune, 
Căci moşia era a unui văr al lui» 


1 Analiza mărturiilor lui Tacit ne dă impresia că doctrina 
singelui regal avea la vechii germani mai mult o importanţă 
teoretică ; diversele exemple redau stări de lucruri contradictorii. 
În Germania, 42, se spune că marcomanii şi quazii au păstrat o 
vreme dinastii ieşite din Maroboduus si Tuder, dar că apoi au 
primit regi „străini“. Annales, 11, 16, îi arată pe cherusci cerînd 
drept rege un cetățean roman, pentru că era fiul lui Arminius 
si nepotul lui Actumerus, seful chattilor; dar cind l-au avut, 
Sal 1 äsculat impotriva lui de mai multe ori, zicînd că e roman. 
Des pur, principiul după care „naşterea îi făcea pe regi si cu- 
r aui pe şefi (Germania, 7) era urmat numai cînd era consi- 
căra convenabil, Persoana regelui îşi pierdea din prestigiu dacă 
a ru C eepe; căci lucrul cel mai important era sîngele 
regal, nu individul în vinele căruia curgea (cf. Dumézil, 1939, 

P fo si. Bloch, 1924, 55—62). 
ele RE Chiffoleau, 1983, 126, in oraşe domină încă în seco- 
—XV organizarea pe celule conjugale.: 

Evidenţa cu care e prezentată concluzia, faptul că poetul 
a găsit cu cale să menţioneze o asemenea relaţie de im- 
plicatie, ne sugerează că bunurile vărului erau asemănate 
cumva cu bunurile proprii, incluse într-o unitate econo- 
mică ideală, mai mare 1, Această analogie amorsa o ten- 
dinfä spre endogamie (căsătoria în interiorul grupului 
parental) şi ca urmare spre circulaţia închisă a proprie- 
tätilor. 

O a treia explicaţie posibilă ar fi că gîndirea socială 
inconștientă încerca să se apropie pe cît posibil de un 
anumit model teoretic (teoretic în sensul că nu era nicio- 
dată realizat cu adevărat în societate) și că acest model 
prevedea un număr limitat de familii aristocratice. Ieşită 
din paupertatea şi întunericul relativ al secolului al X-lea, 
societatea franceză intrase într-o perioadă de avint. Or, 
cum orice impuls are o direcţie, care definește o ţintă 
potenţială, si această dezvoltare avea drept scop inconsti- 
ent un anumit tip de organizare. Latent la sfîrşitul seco- 
lului XI, deși cruciadele arătau deja că expansiunea in- 
ternă este încheiată, şi că nu există limite pentru 
expansiunea externă, acest tip avea să fie definit în mod 
discursiv mai tîrziu. E vorba de ceea ce Lévi-Strauss 
numește o societate cu „case“, prin analogie cu unele 
sisteme din vestul Americii de Nord, din Pacific şi din 
Africa (1979 si 1984, 189—230). Vom lua drept termen de 
comparaţie cazul amerindienilor kwakiutl. În sensul apli- 
cabil aristocrației medievale, noţiunea de societate cu 
„case“ presupune nişte titluri, de genul „duce de Berry“ 
sau „somon de aramă“, şi că aceste titluri sînt în număr 
limitat. De exemplu, în secolul XIV în Anglia a existat 
un singur marchiz ; un al doilea titlu a fost creat abia în 


1 Dreptul intiiului născut are un complement, instituția pa- 
rajului (le parage), după care fraţii mai mici primesc bunuri la 
moștenire, fără însă a fi vasali ai seniorului. Jurämint de vasa- 
litate depune numai întiiul născut, care răspunde pentru întregul 
fief; el moşteneşte castelul părintesc şi cea mai mare parte a 
bunurilor (de la jumătate la patru cincimi); atunci cînd fraţii 
mor el le ia bunurile reîntregindu-și fieful. Alteori parajul con- 
tinuă cîteva generaţii, pînă ce descendenţii sînt rude îndeajuns 
de îndepărtate ca să se poată căsători între ei. 

1444 (Trautz, 1977, 77). De asemenea, existä numai un 
număr limitat de proprietăţi care sînt distribuite între 
aceste titluri şi care tin de ele. Există și un număr de 
privilegii, cum ar fi „a sta cu pălăria pe cap în „prezența 
regelui“, „a şedea pe taburet la regină“, împărțite și ele 
între titluri. Crearea unor noi titluri, proprietăţi sau pri- 
vilegii este în principiu oprită, sau se acordă foarte greu. 
Proprietăţile şi privilegiile formează un pachet în jurul 
titlului : toate se mostenesc împreună. Acest pachet for- 
mează ceea ce se numește o „casă“, în sensul în care se 
spune „casa de Bourbon“, „casa de Guise“. Fie, ca în 
sistemul englez, totul aparţine lordului, iar soţia, fiii si 
fraţii lui sint în faţa legii oameni de rînd (dacă nu sînt 
și ei titulari independenţi), fie, ca în sistemul francez, 
tatăl își poate face fiii vasali distribuindu-le titluri şi 
fiefuri independente din „casa“ lui, fie, ca în cel german, 
toată familia restrînsă a unui senior se compune din se- 
niori ai aceluiași teritoriu, iar la succesiune patrimoniul 
se împarte. Dar există numai un număr limitat de „case“. 
Asemănarea cu indienii kwakiutl poartă exact asupra 
acestui punct. La ei, transmisia titlurilor si a privilegiilor 
se poate face atit în linie masculină, cît si în linie femi- 
nină ; dar fiecare bun în parte (un cîntec, un mit, un cos- 
tum, o mască, un dans) se transmite de regulă numai 
într-un singur mod. Titlurile şi bunurile kwakiutl pot fi 
dobîndite, în afară de moştenire, și prin invenţie, dă- 
ruire, sau luînd prizonier pe titular ori ucigîndu-l. 

În sistemul ierarhic kwakiutl erau 658 de poziţii no- 
biliare. Or, populaţia nu a încetat să descrească din 1838 
(cînd printre ei s-a instalat o agenţie a Companiei Gol- 
fului Hudson), datorită unui sir de epidemii; aceea din 
1862 a făcut 20.000 de morţi. În 1898 rămăseseră 1597 
kwakiutl, dintre care indivizi de sex masculin în vîrstă 
de peste 16 ani — numai 637 (Hawthorn, 1979, 34). Chiar 
dacă toţi bărbaţii ar fi devenit nobili, tot nu erau destui 
pentru a ocupa locurile vacante, 

Căci în acest punct are loc teribilul contact al utopiei 
sociale cu realitatea. O societate cu poziţii limitate trebuie 
să se afle în permanent echilibru demografic, şi fiecare 

familie nucleară să aibă în medie doi urmași supraviețui- 
tori, de sexe opuse, În caz contrar poate avea loc fie 
explozia, fie extinctia. În condiţiile unui avînt demogra- 
-fic remarcabil, ca acela din secolele XI—XII, un asemenea 
sistem de organizare e de natură să pună mari probleme 
tinerilor care doresc să fie cases, să primească un fief. 
Societatea medievală se apăra permitind, în primul 
rînd, eliminarea unor moștenitori legitimi prin statuarea 
dreptului de primogenitură 1, Dacă primul născut murea, 
drepturile părinţilor treceau potenţial asupra celui de-al 
doilea etc. În al doilea rînd, era practicată succesiunea 
după dreptul natural, în beneficiul bastarzilor sau al fe- 
meilor. În al treilea rînd, cum sursa ultimă a nobletii era 
regalitatea, mărimea corpului nobiliar putea fi reglată 
artificial, ca răspuns la variațiile ei naturale. Căci fie 
marile cuceriri, fie războaiele îndelungate, fie schimbarea 
naturii nobletii au determinat, în cursul epocii feudale 
franceze, trei reînnoiri : în secolele IX—X, pe timpul 
expansiunii carolingiene și anarhiei feudale, în secolele 
XIV—XV, cînd războiul de 100 de ani, turnirurile, sără- 
cirea progresivă corelativ cu scumpirea fabuloasă a cos- 
turilor activității militare (armuri, castele) au făcut să se 
stingă practic neamurile din vremea cruciadelor, si în 
secolele XVI—XVII, cînd ofensiva puterii de stat a trans- 
format noblețea dintr-o formă a proprietății funciare 
într-o strategie a politicii interne, În 1666 s-a făcut o „ve- 
rificare“ a nobletii care a suprimat 4.000 de titluri, ceea 
ce reprezenta probabil o amputare de 15 sau 20% a 
corpului nobiliar. Tendinţa generală era însă de creştere : 
în 1696 s-au vîndut 500 de scrisori de nobleţe pentru 4 mi- 


1 Desigur că primogenitura, mal ales compensată prin paraj, 
nu avea caracterul unei reguli inumane, care să ducă la o dez- 
moștenire practică a fraților mai mici, aşa cum o prezintă li- 
teratura romantică, Ea purta poate mai puţin asupra persoanelor, 
cît asupra bunurilor : flefurile nobile sînt indivizibile, si nici un 
drept nu poate duce la împărţirea lor, Primogenitura nu se aplică 
de. obicei la bunurile nenobile, si nici în; ţinuturile din sud, care 
urmează, dreptul roman. A existat si un drept simetric primo- 
geniturii, acela. al ultimului născut (la juveignerie), dar mai mult 
'ca'o icuriozitate'regională. * - - dois : hu. 

lioane de livre, iar între 1644 şi 1704 s-a creat noblețea 
„de robä“ pentru magistraţii tuturor curților superioare 
de justiţie din regat. 

Spre deosebire de alte societăţi cu număr limitat de 
titluri, feudalismul leagă titlul de proprietatea funciară, 
şi proprietatea de legătura de la om la om. Ca urmare, 
titlurile sînt simţite ca proporţionale ierarhic cu supra- 
faţa fiefului, iar legăturile personale formează un arbore 
imens ale cărui „frunze“ sînt cavalerii și a cărui „rădă- 
cină“ este regele. Acest extraordinar algoritm este de fapt 
o încercare de disuasiune ; dînd poziţiei individului în 
societate un caracter de organicitate, motivind-o din 
aproape în aproape, el descurajează orice tentativă de 
promovare socială. Dar este și o încercare de persuasi- 
une : căci turbulenta socială, sträduinta de a schimba fie 
în a avea pe a nu avea, fie în a fi pe a-nu fi, este dirijată 
în afara corpului- social. Orice rang se reduce la pămînt, 
deci cuceriti pămînt ; în țară toate pămînturile au fost 
ocupate, dar sînt. din belșug la sarazini. Avem aici o 
teorie a violenţei. i zi ; A 

Discursul. feudal codifică violenţa, o interzice în anu- 
mite împrejurări și o cere imperios în: altele. Pe plan 
intern, ea trebuie utilizată împotriva. traitor-ilor silo- 
zengier-ilor, a celor .care nu-şi. îndeplinesc îndatoririle 
față de senior. Orice altă folosire a: ei e proscrisă, dacă 
nu se inserează într-un :cadru juridic. . Pe plan extern, 
dimpotrivă, utilizarea ei. aduce merite sigure, atît în aria 
mundană cît și în cea. spirituală, sub orice formă ar fi 
exercitată împotriva pägînilor, Exportul de violenţă este 
vital pentru societăţile feudale europene ; el nu a fost 
necesar și pare-se nici posibil în Japonia, înconjurată de 
mar! ȘI imperii. Japonezii, a căror aristocrație, după peri- 
oada Heian, nu se întemeia pe o definiţie funciară, agri- 
colă, ci avea un caracter birocratie și mercenar (cf. Na- 
kane, 1974, 184), și-au răsfrînt înăuntru violenţa carac- 
teristică feudalităţii, transformind-o în cultul unei acti- 
vitäti pure, desprinse de scopul său ; europenii au elimi- 
nat încet-încet toată încărcătura de charismă a războiului, 
făcînd din el o formă de spoliere economică. După pauza 

pe care au impus-o grelele încercări ale veacului al 
XIV-iea, acest mecanism a devenit din nou activ, sub 
forma expedițiilor de jaf și genocid cunoscute sub numele 
de „marile descoperiri geografice“. Teoria feudală a vio- 
lentei justifică existența unei caste de războinici si în 
același timp o scoate în afara legii, aruncînd-o neîncetat 
asupra culturilor vecine. 


Reguli de căsătorie 


Regulile de căsătorie constituie un alt capitol în studiul 
unei culturi. În secolul XII, grupurile sociale nu sînt încă 
închise în endogamie, cum se va întîmpla în veacul urmă- 
tor. Totuşi, căsătoria este guvernată de principiul ierarhic. 
Căsătoriile inegale sînt de două feluri, ascendente si des- 
cendente, după cum femeia este superioară sau inferioară 
bărbatului. De remarcat că sensul termenilor „ascendent“ 
şi „descendent“ are ca punct de referinţă poziţia bărba- 
tului. Constiinta socială valorizează căsătoria descendentă, 
considerînd-o „naturală“. E „bine“ să iei de nevastă o 
femeie cu statut inferior tie, si „rău“ să te cäsätoresti în- 
tr-o categorie mai înaltă. Dacă bărbaţii ar urma regula 
„bună“, structura socială ar rămîne conservatoare în lu- 
mea bărbaţilor si permanent schimbătoare în lumea fe- 
meilor ; dialectica asigură într-un: mod specific echilibrul 
dinamic şi compensarea tensiunilor sociale. ' Dacă s-ar 
urma regula: „rea“, bărbaţii ar urca ierarhic prin căsă- 
torie, ceea ce ar declanşa un sir de dezordini, fiindcă 
odată însurat, el are un statut juridic superior celui al 
soţiei, o poate repudia, o poate tutela economic etc. Dim- 
potrivă circulaţia ascendentă a femeilor este nepericuloasă, 
pentru că are loc mai mult într-o ordine teoretică. 

Din punct de vedere simbolic, bărbatul este un factor 
de stabilitate, femeia agent de turbulenţă. Structura so- 
cială este deci o ficţiune care trebuie întemeiată în lumea 
bărbaţilor, iar infracțiunile efective la regulile clasifica- 
torii pot fi tolerate numai în schimbătorul univers femi-. 
nin. La fel și în feudalismul francez circulaţia femeilor 

se face în sus. Prin căsătorie, femeia se înnobilează ; reci- 
proc, bărbatul devine nobil printr-o căsătorie ascendentă, 
dar nu si urmaşii lui. Excepţie de la ultima regulă fac 
cutumele din Beauvaisis și din Champagne: fiul unui 
nenobil și al unei nobile este și el nobil, dar nu poate 
fi armat cavaler în Beauvaisis, si nu poate mosteni bunu- 
rile tatălui în Champagne. Dacă un bărbat nobil lua în 
căsătorie o servă apartinînd altui senior, copiii erau servi. 
După cutuma din Bourgogne însă, copiii mosteneau con- 
ditia tatălui. Căsătoria între un ţăran liber si o servă sau 
între servii unor seniori diferiţi (formariage) era posibilă, 
dar trebuia răscumpărată prin plata unei amenzi care 
putea merge pînă la confiscarea bunurilor servile (Purts- 
chet, 1972, 29—32). i 

Descendenta femeii tinde să rămînă în condiţia femeii, 
iar descendența bărbatului în condiţia bărbatului. Dacă 
soții nu sînt egali, în cazul căsătoriei ascendente proge- 
nitura ia condiţia inferioară a bărbatului (cu excepţiile din 
Beauvaisis şi Champagne); în cazul căsătoriei descen- 
dente, copiii iau statutul tatălui, dacă mama nu e servă 
sau e serva tatălui, şi pe al mamei, dacă e-o servă străină. 
Rezultă de aici: că sistemul favorizează în primul rînd 
endogamia, în al doilea rînd căsătoria descendentă apro- 
piată, între nobili şi roturieri, şi descurajează atît pe cea 
ascendentă, cît şi pe aceea descendentă în care femeia e 
de condiţie servilă. Pentru un bărbat, intrarea în con- 
ditia nobilă 'e mai avantajoasă prin alte metode decît 
căsătoria ascendentă, și anume prin cavalerie şi prin 
cumpărarea titlului. Pentru femeie, ascensiunea socială 
e posibilă numai prin căsătorie. Sistemul nu e prin urmare 
static, ci dinamic, el permite un flux ascendent de gene 
suficient pentru a nu lăsa să se manifeste efectele endo- 
gamiei. Comparînd căsătoria de statut egal cu aceea des- 
cendentă, remarcăm că în al doilea caz cel puţin una 
din părți are un interes social major, rezultind într-o 
promovare, pe cînd în primul caz nu există un asemenea 
interes. Dacă aceasta nu e de ajuns pentru a stabili un 
echilibru între endogamie și exogamie, e suficient totuși 
pentru a contracara tendinţa endogamă, 

Un alt sistem de descurajare a căsătoriei ascendente 
rezulta din diferența între normele de drept privat apli- 
cubile nobililor si cele valabile pentru roturieri, Majoratul 
băieţilor era stabilit la vîrsta de 20—21 de ani pentru no- 
bili şi 15 ani pentru roturieri, iar al fetelor la 15 sau 
20 de ani pentru nobili si 12 ani pentru roturieri. Admi- 
Hnd ipoteza unei căsătorii încheiate la majorat, mariajul 
„normal“ descendent s-ar fi făcut între un tînăr de cel 
puţin 20 de ani şi o fată de cel puţin 12 ani. Dimpotrivă, 
în cazul mariajului ascendent băiatul și fata ar fi avut 
aceeaşi vîrstă, 15 ani, dacă nu cumva fata ar fi fost mai 
în vîrstă decit el cu pînă la 5 ani. O căsătorie ascendentă 
din punct de vedere social ar fi fost uneori ascendentă 
Si din punctul de vedere al vîrstei, deci: mai putin pro- 
babilă. Pe de altă parte, cum soţia rămînea în posesia fie- 
furilor căpătate ca zestre, soțul roturier n-ar fi fost față 
de ea în poziţia de; autoritate care era tradiţională. Pre- 
ferinta pentru căsătoria descendentă, în care soţia îi 
păstrează soțului recunoștință că a ales-o, mai durează 
și azil. ls 

Or, visul tinerilor războinici, în materie de căsătorie, 
era să ia o fată de rang mai înalt decît ei. Aceasta le-ar 
fi dat, odată cu o soţie, o promovare socială nicidecum de 
disprețuit. Știm însă că, din motivele arătate mai sus, o 
astfel de cucerire nu prea era posibilă. De aceea cînte- 
cele de gestă ne- prezintă- căsătorii de vis, care însă nu 
se sävîrsesc în interiorul: grupului etnic, ci în afara lui : 
mireasa e o prinţesă străină. Guillaume d'Orange se căsă- 
toreste cu sarazina Orable, sora regelui Acerez ; el însuşi 
ar fi fost franc numai pe jumătate, deoarece tatăl său 
Aymeri de Narbonne o luase de soţie pe Ermenjart de 
Pavia, Girart de Roussillon e căsătorit cu Berthe, fiica 


1 Un sondaj al INSEE arată că în Franţa, în 1982, 1004 din 
tinerele fete se căsătoreau mai jos decît condiţia lor socială, față 
de 30%/, care şi-au ales un soţ cu poziţie superioară. Se vede că 
si în civilizaţia burgheză modernă dăinuie un sistem asemănător 
-celui de acum șapte secole : în condiţiile dominaţiei unei endo- 
gamii de clasă, căsătoria descendentă e de trei ori mai frec- 
ventă decit cea ascendentă. 

împăratului Constantinopolului. În Fierabras, Gui de 
Bourgogne se însoară cu Floripas, fata regelui sarazin din 
Aigremore. Ogier e îndrăgit de pägîna Graciane. În Mai- 
net, chiar Charlemagne, pe cînd era tînăr proscris, ia de 
soţie pe fiica regelui păgîn Galafre. Anseis de Cartage se 
însoară cu fata lui Marsile, Gaudisse. E inutil să spun că 
toate aceste fermecătoare sarazine visează în secret să 
devină creștine, si se botează cu primul prilej 1. 

Aceste fapte, ca și remarcile răzlețe făcute mai sus, 
conduc la două concluzii. Prima, că regulile de căsătorie 
erau considerate, măcar inconstient, ca nesatisfăcătoare, 
si că induceau în societate o tensiune care se va rezolva 
partial, pe plan cultural, prin succesul extraordinar al 
doctrinei amorului curtenesc. Arta iubirii prevede ca si- 
tuatie-tip legătura ascendentă, în care cavalerul este 
îndrăgostit de o femeie superioară lui ca rang si (aproape) 
neapărat căsătorită. Societatea încearcă deci să folosească 
acelaşi stoc de femei de două ori : o dată prin alianţe civile 
descendente, singurele recunoscute juridic, dar depreciate 
de morala publică, si a doua oară prin alianţe ideale (nu 
Giscutăm dacă ele rămîneau ideale în situaţia de fapt) 
ascendente, singurele valorizate în cultură. Evul mediu 
justifică acest aranjament în chip sistematic, dublind cul- 
tul Treimii, văzută ca triplă reprezentare masculină, cu 
acela al Fecioarei Maria, ipostază feminină a divinității 
avînd atributul de a corecta, prin intercesiune la sentinţa 
damnatiunii, destinul 'sufletelor în eternitate. Fericirea 
terestră, împlinirea culturală si mîntuirea după moarte 
sînt deci deopotrivă legate de clementa feminină, relație 
pe care Goethe à celebrat-o sub numele de „etern-femi- 
ninul“. Această elaborare, sub raportul armoniei pe care 
o preconizează între social, cultural si spiritual, constituie 
una din cele mai admirabile creaţii ale occidentului medie- 


+ Pentru ca să întilnim un caz invers (în Aye d'Avignon 
eroina se căsătorește, după văduvie, cu regele sarazin Ganor), 
trebuie să fie prezentată structura socială ca profund alterată 
in urma unor acțiuni criminale, iar autoritatea regală să fie 
scoasă din joc prin mijloace ca mita si calomnia (v. Woods, 
1978, 22—44). | 

val, De altfel, dubla folosire a femeilor, recunoscută de 
regulile sociale, rămîne o caracteristică europeană. , 

A doua concluzie este că epica franceză nu se află 
cu realitatea socială într-un raport de conformitate, ci 
într-un raport de transformare. Cintecele de gestă, ori- 
cit de „primitive“ ni s-ar părea nouă astăzi, nu dau 
nicidecum dovadă de un realism spontan, ci mai degrabă 
de o creativitate spontană. Ele constituie un fel de re- 
ceptacul în care se colectează tendințele imaginare ale 
corpului social. Mai degrabă decit să descrie o stare de 
lucruri, ele arată o stare de dorință. Este limpede, ci- 
tind aceste poeme, că preocuparea fundamentală a pu- 
blicului, sau a ideii de public pe care o avea autorul 
lor, era să-şi găsească un rost, să se „cazezet, să ca- 
pete o sursă de venituri permanentă. Analiza ne arată 
însă că, dincolo de aceastä preocupare se aflau nemul- 
tumiri și tendințe mai putin vizibile, iscate exclusiv de 
organizarea regulilor sociale, în particular a celor ce 
priveau căsătoria. „Naivitatea“ literaturii epice, dacă 
există, nu constă în aceea că „oglindeşte“, sarcină labo- 
rioasă rezervată unei literaturi care își propune să pro- 
moveze cercetarea . sociologică, ci în aceea că „semni- 
fică“, adică arată spontan un sens. În măsura în care 
trimite la o stare de lucruri inexistentă, sensul consti- 
tuie o formă de utopie si de critică socială în acelaşi 
timp. Dar legătura între sensul operei şi societatea în 
care aceasta se produce e mult mai complexă. Pe de o 
parte, opera este chiar ceea ce societatea destinează 
compensării propriilor ei neajunsuri. Literatura este un 
feed-back social. Pe de alta, epica participă la crearea 
si fixarea unui imaginar care e chiar imaginarul so- 
cietăţii, După cum, în mitologia jocurilor de noroc, lozul 
cîştigător e suficient pentru a legitima toate lozurile 
(mult prea numeroase) necîştigătoare, tot aşa căsătoria 


ascendentă a unui erou de roman justifică practicile 
endogame ale clasei dominante. Literatura își răzbună 
publicul în chip imaginar în chiar clipa cînd îl trădează 
prezentindu-i o „realitate“ acceptabilă. 

Să examinăm sistemul parental feudal în cîteva ca- 
zuri concrete. Acest examen ne va servi pentru a testa 
indirect două ipoteze, aceea a lui Duby privind trecerea 
modelului parental de la regalitate la aristocrație, și 
aceea a lui Lévi-Strauss despre societatea „cu case“, 
Vom cerceta succesiunea, repartizarea copiilor între lai- 
citate si clericat, statutul bastarzilor, pentru a folosi 
apoi concluziile în interpretarea cîtorva cîntece de gestă. 


Familie și literatură 


Din analiza conceptului de societate „cu case“ re- 
zultă că reproducerea acestei societăţi trebuie să res- 
pecte regula echilibrului între patrimoniu (domenii, 
titluri, privilegii) şi progenitură. Formularea cea mai 
simplă a acestei reguli e cea după care tot patrimoniui 
revine fiului întii născut. Dar se poate concepe si o 
regulă echivalentă, după care patrimoniul se împarte 
între fii şi fiice, care se căsătoresc cu verisoare si 
Veri ; astfel, fiecare cuplu nou va poseda un patrimoniu 
egal cu patrimoniul mediu al cuplurilor iniţiale. Forma 
simplă a regulii tinde spre o exogamie nedeterminată — 
căutarea soţiei care pare să asigure urmaşi frumoşi 
şi viabili ; forma complexă tinde spre o endogamie de 
clan — reunirea. unor fiefuri care au mai fost unite, 
Ambele. forme. sînt potrivite pentru perpetuarea unei 
societăți stabile. 

„Dar societatea medievală franceză nu era stabilă. 
Fiecare grup parenial, începînd cu cel regal, căuta să 
dobindească, fie din alianțe, fie din rostuirea progeni- 
turii, avantaje materiale sau de prestigiu. De aceea vom 
întilni, în locul aplicării acestor reguli, o diversitate 
apreciabilă de practici, Ele se pot reduce însă la un pro- 
fil gafacteristic, la o politică parentală. Politicile pa- 
rentale carolingiană și capeţiană, deşi diferite, se opun 
atit de net acelora urmate de dinastiile engleze şi ger- 


mane, încît ne apar limpede ca pornind de la o unitate 
de principii, 

La baza” politicii parentale franceze există de fapt 
două principii fundamentale : primul este cel al restrîn- 
gerii succesiunii, al doilea e cel al charismei de familie. 
Ele se împletesc în practica de a destina pe unii dintre 
urmași clerului regular sau secular. Efectele ei sînt 
însă deosebite. Conform primului principiu, patrimoniul 
se păstrează în mînă, nedivizat, uneori si prin recursul 
la atribuirea unor fiefuri tradiționale, după cum vom 
vedea mai departe. După cel de-al doilea, în jurul fie- 
cărei mari familii există o aureolă de har, întreţinută 
de faptul că în orice epocă membri ai ei sînt episcopi 
sau abati, pe cînd alţii, decedați de mult, au fost cano- 
nizati. 

Practica este desigur mai veche. Ea apare în toată 
strălucirea deja la primii carolingieni. E suficient să 
ne gîndim că Pepin de Herstal avea drept mamă pe 
sfînta Begga, mätusä pe sfînta Gertrude, unchi pe sfin- 
tul Clodulf si bunic pe sfintul Arnolf — fără a mai vorbi 
de descendență, care i-a dăruit drept nepot pe sfîntul 
Remigius. Să remarcăm că nu e vorba încă de o familie 
regală, ci pur si simplu de înalta aristocrație merovin- 
giană. Dar și ajuns la tron, clanul continuă aceeaşi tac- 
tică. Ludovic Germanicul își călugărește cele trei fete, 
cu toate că își împarte statele între cei trei feciori. Ca- 
rol cel Chel însă, care nu mai avea atît de mult de îm- 
pärtit, dă primilor doi dintre fiii săi tronurile Franţei 
și Aquitaniei, iar pe ceilalți doi îi cälugäreste. 

_ Regulile de mai sus rămîn valabile si cu privire la 
statutul bastarzilor. Se ştie că bastarzii au fost eliminaţi 
de la succesiune mai mult ca efect al presiunii paren- 
telei asupra domeniului, decit datorită unei prejudecăţi 
de respectabilitate, Carol Martel era fiu natural ; a ajuns 
la putere luptînd împotriva propriului său nepot, Te- 
doald, care era el însuși un bastard. Tedoald era fiul 
lui Grimoald, fratele: lui Carol Martel ; moartea lui Gri- 
moald, fără alt succesor decit acest urmaș ilegitim, a 
făcut ca aristocrația francă să aibă de ales între fideli- 
tatea faţă de doi bastarzi. Carol Martel însusi a avut 
cinci copii naturali, două fete și trei băieţi ; unul dintre 

acestia a devenit episcop de Rouen (Remigius) si a fost 
canonizat ; un al doilea, dacă nu s-a dedicat el însuşi 
slujirii lui Dumnezeu, şi-a îndreptat spre acest tel co- 
piii, care au fost abati de Corbie lingă Amiens. 

Succesiunea lui Carol cel Mare a ilustrat conflictul 
între două modele, Căci de acum încolo, feudalitatea 
germană îşi va împărţi patrimoniul, urmînd o cutumă 
merovingiană reînviată de Carol, pe cînd aceea fran- 
ceză va încerca, prin diferite mijloace, să-l păstreze în- 
treg. Ca urmaşi ai lui Carol cel Mare erau desemnaţi 
doi fii, Pepin, rege al Italiei, şi Ludovic cel Pios, rege 
al Franţei. Titlul imperial îi răminea lui Carol pe tim- 
pul vieţii. Pepin a murit înaintea tatălui său, lăsînd 
pe tronul Italiei un fiu, Bernard. Ca urmare, cînd, în 
814, imperiul a fost preluat de Ludovic, acesta s-a gră- 
bit să-şi detroneze nepotul şi să-i scoată ochii, ceea ce 
nu s-ar fi putut întîmpla dacă moștenirea ar fi revenit 
întreagă unicului fiu supraviețuitor. Dar chiar Ludo- 
vic avea să repete aceeaşi greşeală, împingîndu-și astfel 
fiii şi nepoţii la războaiele încheiate cu celebrele tra- 
tate de la Verdun (843), Meersen (870) si Ribemont 
(880). Cu toate aceste urmări neplăcute, trebuie să re- 
marcäm moderatia lui Carol, care şi-ar fi putut împărţi 
imperiul și mai mărunt, fiindcă a avut nu mai puţin de 
doisprezece copii legitimi şi sase bastarzi. Cei trei fii 
naturali au urmat calea bisericii: Drogon a fost epis- 
cop de Metz, Hugues, abate de Saint-Quentin si Theo- 
doric, episcop de Cambrai. 

Regii si împărații Germaniei își vor menţine urmașii 
în laicitate, dîndu-le posibilitatea să întemeieze la rîn- 
dul lor familii, şi chiar le vor împărţi, în proporţii va- 
riate, patrimoniul. Practica va trece apoi la aristocrația 
germană. Casa de Hohenstaufen nu s-a stins din lipsă 
de descendenţi, ci mai degrabă. din cauza abundenței 
acestora, care i-a destabilizat potenţialul economic. 

Strategia Hohenstaufenilor, care dăruiau copiilor cîte 
trei-patru regate odată, nu este mai puţin onirică de- 
cit aceea a eroilor cîntecelor de gestă; în vreme ce 
aceştia incercau să multiplice- substanța aristocrației 

prin cäsätorii ascendente si prin expansiuni teritoriale 
fantastice, împărații romani au căutat să determine o 
proliferare a regalității înseși, ceea ce a avut drept re- 
zultat diluarea suveranităţii. Aparent mai „realistă“ în 
comparaţie cu celelalte două, politica parentală a Plan- 
tagenetilor a ajuns la același rezultat dezastruos prin- 
tr-o mişcare inversă : coborirea regalității în aristocra- 
tie. Henric al II-lea păstra încă obiceiul francez al 
limitării progeniturii, făcîndu-și doi din cei trei fii 
nelegitimi clerici ; dar ceilalţi feciori ai săi l-au părăsit: 

Singura soluție care s-a dovedit viabilă pe o pe- 
rioadă mai lungă a fost aceea aplicată de carolingienii 
francezi si de capetieni. Pe măsură ce puterea regală 
creşte, suveranii devin însă mai încrezători. Ca regulă, 
în familia capetianä, fiii nelegitimi netitulari primesc 
fiefuri. Totuşi şi în această privință se acţionează cu 
multă prudență; se preferă fiefurile mici, nesemnifica- 
tive, iar cele mari sînt luate înapoi prin diferite mij- 
loace la a doua sau a treia generaţie. Orleans s-a în- 
tors în domeniul regal de patru ori în timpul dinastiei 
capetiene (e drept că de două ori prin urcarea pe tron 
a unui principe). Fieful Anjou, ciştigat de la englezi, va 
fi dăruit şi se va reîntoarce în domeniul coroanei de 
şase ori între 1246 şi 1584, dar ultimele trei donaţii vor 
îi numai cu titlu onorific, şi nici unul din cei trei be- 
neficiari ai acestora n-a putut întemeia o „casă“, La 
sfîrşitul secolului X si începutul secolului XI, Burgun- 
dia era o feudă provizorie a moștenitorului tronului, 
aşa cum avea să devină mai tirziu Dauphiné, si cum 
este şi azi în Anglia (cu titlu onorific) Wales. 

În bünä parte, politica parentală a familiei regale 
se prelungește cu aceea a marii aristocrații, eu care are 
în chip necesar legături de singe, Să examinăm însă si 
cazul unor neamuri care își stăpînesc domeniul fără să-l 
datoreze înrudirii cu familia regală. Aici vom găsi de- 
sigur mai multă libertate, chiar libertatea de a risca. 
Atunci cînd Godefroi, al V-lea duce de Bouillon, pen- 
tru a stringe banii necesari plecării în cruciadă în 
fruntea unei armate, și-a vîndut ducatul episcopului de 

Liège, el nu avea de unde să ştie că va ajunge, aşa 
cum s-a intimplat, rege al Ierusalimului. Un caz de 
ajuns de tipic e cel al casei de Savoia, Humbert I Mină- 
Albă are doi fii titulari succesiv (unul la moartea ce- 
luilalt), dar ceilalți doi devin episcopi. Descendenta lui 
Humbert al Il-lea ne arată că numai primul născut, 
Amédée al III-lea, a fost destinat succesiunii, iar alţi 
doi fraţi au intrat în cariera ecleziastică (despre un al 
patrulea, Humbert, nu se ştie nimic). Amédée al III-lea 
are un singur băiat care îi succede, și cinci fete, din 
care două se călugăresc. Trebuie menţionat că în casa 
de Savoia, femeile se căsătoreau în sus, bărbaţii în jos 
sau la rang egal. Aceasta ar corespunde modelului unei 
exogainii nedeterminate. 

Scurta trecere in revistă a faptelor sugerează că 
într-o familie nobilă franceză exista — nu în realitate, 
dar prezentă în mintea tuturor — o „căsuţă vidă“. Atit 
gindirea, cît şi experienţa, arătau că pentru a se păstra 
continuitatea familiei si integritatea patrimoniului era 
indispensabil ca unele vlăstare să fie sacrificate, si 
aceasta era valabil atît pentru regi, cît si pentru ţărani. 
Unele din aceste vlăstare puteau fi indivizi deosebit de 
dotați ; mult mai tirziu, cînd presiunea socială a slăbit, 
s-au putut afirma oameni ca Rabelais, care veneau din 
»Căsuța vidă“. Dar o politică parentală. nu este o poli- 
tică -individuală : ea ţine seama de alte criterii decît 
aportul individului la viaţa societăţii în ansamblul ei. 

Revista : datelor ne mai arată că teza lui Georges 
Duby asupra generalizării modelului regal al rudeniei 
la familiile nobilare se coroborează într-un;:punct. esen- 
tial : familia regală poate fi luată ca model de,către fa- 
milia aristocratică, deoarece principalele reguli de suc- 
cesiune si „cazare“ a descendentei apar constituite încă 
la primii carolingieni, iar marea aristocrație, este, uneori 
strîns înrudită cu familia regală, Ìn acelaşi. timp, , teza 
poate fi îmbogăţită ; deosebiri însemnate. între poziția 
regală și cea aristocratică ne atrag atenția spre, alte in- 
terpretări. Succesiunea prin femei e posibilă. în fami- 
liile nobilimii (fieful feminin), însă nu are loc in cea 


Scanned with CamScanner 


TRANDAFIRUL ȘI SPADA / 135 


regală!; în aristocrație apare adesea un deficit de 
succesori, Casele nobile sînt supuse unor presiuni de 
care suveranul este scutit, sau mai degrabă pe care el 
le suportă în sens invers: pentru a se apăra, familia 
aristocratică se lărgește, familia regală se restrînge. E 
delicat să explici lărgirea familiei nobiliare prin restrîn- 
gerea celei regale. Pe de altă parte, regii exercită prin 
propria lor persoană o funcţie charismatică, imposibil 
de transferat ca atare în mîinile aristocrației. „Regele 
nu este un laic“, repetă teoreticienii medievali 2, care 
fac astfel din rege un paradox viu : e singurul cleric cu 
familie oficială. 


Concepţia lui Lévi-Strauss despre o societate „cu 
case“ este complementară celei dintîi: „generalizarea 
modelului regal“ trebuie înțeleasă ca „generalizare a 
raodelului regal de patrimoniu unic“. Tot așa cum titlul 
şi domeniul regal trebuie considerate ca o entitate 
unică si indivizibilă (am văzut ezitările lui Carol cel 
Mare şi ale fiului său, odată cu modul în care istoria 
le-a amendat), titlul si domeniul feudal trebuie transmis 
integral în mîinile unui. singur urmaș. Totalitatea do- 
meniilor aristocratice formează un ansamblu de „case“ 
ce trebuie considerat, ca finit si închis. Aristocrații își 
însuşesc tehnica regală de limitare a descendentei. Dar 
în timp ce dinastia își putea „caza“ urmașii netitulari- 
zabili cu un mare profit, dacă nu de forță militară, mă- 


car de sfințenie şi putere politică, familiile aristocratice 


1 Deoarece fiii nu le-au lipsit regilor Franței pînă în 1316. 
După o serie de succesiuni fraterne, în 1328 puterea trece în 
mîinile lui Phillippe de Valois, un văr al regelui decedat, Carol 
al IV-lea. Principiul după care femeile nu succed la posesia pă- 
mintului este, ce-i drept, formulat în legea salică, dar acela 
după care un bărbat nu poate pretinde la succesiune prin as- 
cendenta lui feminină, în absenţa moștenitorilor direcţi, a fost 
formulat la sfirsitul secolului XIV si atribuit în mod eronat legii 
salice abia într-o lucrare anonimă din 1464. 

2 Le roy n'est pas pur lay, quia non solum coronatur et inun- 
gitur, sicut ceteri, ymo consecratur («Regele nu e adevărat laic, 
fiindcă nu e numai încoronat si uns precum ceilalţi, ci e şi 
sfinţit») ; cf. Bloch, 1924, 141, n. 2 si 210—213. 

sint silite sä infrunte pericolul de a hräni în perma- 
nentä un număr de „neisprăviți“. 

Si în domeniul structurii parentale, cîntecele de gestă 
ne prezintă o situaţie — cel mai adesea — ideală. Să 
începem prin a examina clanul lui Aymeri de Narbonne. 
Bunicul lui, Garin, a cucerit cu sabia castelul Monglane 
(Garin de Monglane). El a avut patru feciori : Ernaut, 
care a cîştigat oraşul Beaulande si mîna prințesei Fre- 
gonde, Girart, asediat în oraşul său Vienne de către 
însuşi Carol cel Mare, Renier, care devine duce de Gen- 
nes, si Milon, care cucerește Apulia (Pouille) și o ia de 
sotie pe fiica ducelui Calabriei. Aymeri, fiul lui Ernaut, 
îşi datorează fieful unei. întîmplări pline de grandoare 
epică. Împăratul Carol se întoarce de la Roncevaux. 
Armata e obosită si jeleste încă amintirea celor căzuți. 
Deodată se înalță înaintea lor zidurile unei cetăţi : e 
Narbonne, aflată încă în mina. sarazinilor. „Cine vrea 
să cucerească această cetate şi s-o stăpînească apoi ?% 
strigă Carol. Rind pe rînd, Naimes, Richard de Nor- 
mandie, - Anseis de Cartage, toţi baronii refuză. Unul 
singur se arată gata să pornească la asaltul cetăţii si 
o si face : e tînărul Aymeri (Aymeri de Narbonne). „Ca- 
zat“ astfel şi căsătorit cu, Ermenjart, sora regelui Paviei, 
lui Aymeri nu-i rămîne decit să îmbătrinească liniştit, 
alături de cei şapte fii ai săi: Bernart li ainznés, adică 
primul născut, Guillaume, Garin, Hernaut, Bueves, Ai- 
mer şi Guibert (Guibelin) li petis, adică cel mai mic. 
Pocmul Narbonezii începe cu o frumoasă scenă în care 
bătrinul Aymeri își face un fel de testament oral: „Mă 
întristez cînd vă văd stînd aici si așteptînd moştenirea 
mea“, le spune el fiilor săi. „Mergeţi să cuceriti fiefuri 
în țara sarazină, așa cum am făcut si eu. Nici unul din- 
tre voi nu va căpăta nici un petic de pămînt de la mine, 
decit Guibelin cel mititel, care va primi toată averea 
mea“. Aymeri înțelege prea bine regula patrimoniului 
indivizibil, dar nu e de acord cu clauza primogeniturii : 
e absurd, păre el'a spune, să-ţi laşi fieful întîiului năs- 

cut, care, deja matur la moartea ta, poate cîştiga altul ; 
pentru mezin, neinstare să-şi poarte de grijă, mosteni- 
rea e mult mai importantă. Si, desigur, fiii lui mai mari 
o pornesc spre Paris să fie armati cavaleri şi să pri- 
meascä un fief în schimbul serviciilor lor. (Primii patru 
fuseseră deja făcuţi cavaleri în alt cîntec de gestă, Ti- 
nerefea lui Guillaume, dar jonglerii compun relativ in- 
dependent unii de alţii). Înainte de plecare, Aymeri le 
destină, jumătate în glumă, jumătate în serios, slujbe 
si domenii: Bernart va fi pair al regelui, Hernaut se- 
neşal, Guillaume gonfalonier, Bueves va căpăta Gasco- 
nia odată cu fiica regelui Yon, Garin va primi Pavia, 
iar Aimer Spania, dacă va fi în stare s-o cucerească. 
Si, bineînţeles, daniile lui Aymeri se împlinesc. Or, în 
Guibert d'Andrenas, toţi cei şapte fii sînt cazaţi, deși 
altminteri : Guillaume stăpîneşte oraşul Orange, Ber- 
nart e duce de Brusbant, Garin senior de Anseiine, 
Hernaut Roscatul senior de Gerona si Bueves de Com- 
marcis ; Guibelin mezinul — acesta e subiectul poemu- 
lvi— va cuceri Andrenas. În afară de Orange si Ge- 
rona, celelalte orașe. sînt. de fantezie. 

Dar esentialul este că toți cei patru fii ai lui Garin 
de Monglane si toți cei şapte feciori ai lui Aymeri de 
Narbonne şi-au cucerit, 'în țară sarazină, fiefuri noi. 
Nici unul din ei n-a fost sacrificat regulii de succesiune. 
Căci în lumea ciclului lui Garin de Monglane nu există 
fatalitate biologică ori constringere socială. Cind Guil- 
laume va părăsi viața laică şi se va retrage la mănăs- 
tire (Călugăria lui Guillaume), o va face din propriul lui 
îndemn. Charisma eroului epic e personală, ea nu ac- 
tioneazä prin contagiune, ca în famiile regale. 

înainfe de a examina al doilea caz tipic, cel al lui 
Renaud de Montauban, trebuie să fac o mică paranteză. 
Versiunea franceză cea mai veche a acestui poem, ma- 
nuscrisul 24.387 al Bibliotecii Naţionale din Paris, cu- 
noscut sub numele de manuscrisul La Valliăre fiindcă 
figura în, fondul La Vallière sub numărul 39, este un 
text scris în alexandrini şi, care nu constituie notația 

unei variante de jongler. E drept că dictiunea alexan- 
drinä e mai puţin cunoscută. Faptul că poemul e la 
început rimat, apoi asonantat, apoi iar rimat, a sugerat 
eruditilor că ar fi opera a cel putin trei versificatori 
(cf. Bedier, 1921, IV, 210). Dubiul ar fi suficient să ne 
împiedice a menţiona varianta La Valliere ca exemplu 
de literatură orală, ori de cîte ori ar fi vorba de un 
studiu al textului, deşi acesta pare foarte familiar cu 
tradiţia. Dar în cele ce urmează mă voi referi exclusiv 
la structura narativă, care pare să fie anterioară acestei 
redactări, deoarece coincide în linii mari cu așa-numita 
versiune neerlândeză ; aceasta, păstrată în şase îrag- 
mente reprezentind cam 10%% din text, pare indepen- 
dentă de versiunea La Vallière. Fără a intra într-o 
discuţie asupra vechimii legendei, care ar fi intermi- 
nubilă si neesenţială, mă mulțumesc să disociez între 
text si structură narativă în tradiţia orală, primul fiind 
urul unei ocurente, cea din urmă al imaginarului so- 
cal. 

Aymon de Dordone are patru feciori : Aalard, Renaud, 
Guichard si Richard. În dorinţa de a le face un rost, îi 
aduce la curtea lui Carol cel Mare, unde sînt armati 
cavaleri. Dar a doua zi Renaud, certindu-se la jocul de 
şah cu Bertolai, un nepot al lui Carol, îl ucide dîndu-i 
cu tabla în capi: Cei patru frați fug. Acest început e 
destul de banal; îl regăsim în Huon de Bordeaux sau, 
puţin schimbat, în Girart de Vienne. E un gen de ca- 
tastrofă esenţială : tînărul erou romantic va fi despăr- 
tit de iubita lui, tînărul erou de pestă pierde nădejdea 
de a căpăta un fief legitim. Tot restul povestii istori- 
seste incercarea zadarnicä a fratilor de a găsi o pro- 
prietate și de a trăi pe ea netulburati. Ei se refugiazä 
in Ardennes, la castelul Montessor. Dupä cinci ani de 
pace, Carol le află refugiul si îi asediază timp de trei- 
zeci de luni. Montessor e luat prin trădare şi incendiat. 
Tinerii rätäcesc prin codrul Ardenilor, adăpostindu-se 
pe sub stinci și trăind din vinat. Îi surprinde o trupă 
inamică, în fruntea căreia se află chiar tatăl lor. Aymon 
de Dordone înţelege să fie. fidel suzeranului chiar împo- 

triva propriilor 'săi fii, pe care-i atacă şi-i pune pe fugă. 
După trei ani de rătăciri, pe fraţi îi cuprinde dorul de 
mama lor. Se întorc la Dordone, unde nimeni nu-i mai 
recunoaște, nici măcar ducesa ; în fine 6 cicatrice pe fața 
lui Renaud ajută la identificarea lor. Dar tatăl, deşi e 
mindru de asemenea feciori, îi izgoneste. La Bordeaux, 
regele Yon e asediat de sarazinul Begon de Toulouse. 
Fraţii, ajutaţi de calul înaripat Bayard, care-i poartă pe 
toți patru, îl prind pe Begon. Drept răsplată, Yon o dă 
pe fiica sa Clarisse de soţie lui Renaud si le permite să 
clădească un castel numit Montauban, «Muntele străi- 
nilor». Carol cel Mare, aflat în călătorie, vede castelul 
şi se întoarce cu o armată să-l atace pe regele Yon; 
acesta își trădează oaspeţii, care merg neînarmaţi la niște 
false convorbiri de pace în. defileul Vaucouleurs. Vărul 
lor magician, Maugis d'Aigremont, apare în zbor călare 
pe Bayard exact la momentul oportun şi le aduce săbiile, 
cu ajutorul cărora se pot retrage în castel. Montauban 
e asediat. Carol îi iubeşte de fapt pe cei patru rebeli atit 
de viteji ; singurul său dușman adevărat e Maugis. Mau- 
gis îl răpește prin sortilegiu pe rege adormit și-l aduce 
în castel, apoi, înțelegînd prea bine că numai el e pie- 
dica în calea reconcilierii finale, dispare. În Montauban, 
scenă înduioşătoare : fraţii îngenunchează în faţa ilus- 
trului lor prizonier şi-l roagă să-i ierte. Captivul e ne- 
îndurător : îl vrea pe Maugis. Renaud refuză plin de 
demnitate şi-l eliberează pe rege. Castelul e luat cu 
asalt, fraţii, împreună cu Clarisse şi cei doi fii ai lui 
Renaud, fug printr-o subterană si ajung la Tremoigne 
(Dortmund), dincolo de Rin, unde mai au un castel. 
Carol îi atacă și 'aici... În fine, pairii refuză să se su- 
pună regelui, abandonînd asediul, și abia atunci Carol 
acceptă să facă pace, Tremoigne și calul Bayard vor 
fi predati. Fraţii îşi vor recăpăta pămînturile, cu ex- 
ceptia lui Renaud, ucigașul lui Bertolai, care pleacă 
în “pelerinaj la Ierusalim. Minunile care se vor vedea 
la mormîntul lui vor arăta că a fost un sfint: ; 

“> Autorii lui Renaud väd pentru un nobil două- mo- 
duri esenţiale de existență : viața de castel si viața de 

proscris, în pădure. Această disociere e coroborată de 
toată literatura secolului XII, si nu ne mirăm s-o gă- 
sim în Tristan. Ne-am înşela dacă i-am crede pe cei 
doi îndrăgostiți fericiți în pădurea Morois ; ei ispășese, 
Conflictul central în Renaud nu e între rebeli si rege; 
ci între fief si pădure. Trei castele, trei refugii încearcă 
să medieze această alternativă : Montessor, Montauban 
Si Tremoigne. Nici unul nu poate scăpa de asediu, nici 
unul nu-i poate rezista, pentru că fiii lui Aymon au 
încălcat o; regulă fundamentală în economia politică a 
cîntecelor de gestă : orice nou patrimoniu trebuie creat 
în domeniul sarazin. Feudalitatea e o societate cu nu- 
măr închis de fiefuri ; ea se deschide numai spre fron- 
tiere. Legea ei fundamentală este expansiunea, violența 
exercitată asupra lumii exterioare. 

De aceea, atunci cînd în final trei frați sînt în sfîrșit 
„cazaţi“, unul din ei trebuie să se retragă din lume; 
în chip simbolic şi ambiguu mai întîi, războindu-se în 
Tara Sfintă,. în chip charismatic mai: apoi, träind în 
penitentä si devenind după moarte sfintul patron al 
celebrei ` Reinoltskirche. din Dortmund, - Tremoigne din 
legendă. Biserica, menţionată în: documente din 1238, 
datează, prin părţile ei vechi, de la sfîrşitul secolului 
XII. Un alt sanctuar, Reinoliskapelle, a fost ridicat 
înainte de 1205 si “distrus în 1804 (Bédier, 1921, IV; 
251—252). Intrarea lui Renaud de Montauban în rîn- 
durile sfinţilor, ca de. altfel și aceea a lui Guillaume 
d'Orange, indică, mai mult decît rolul bisericii în evo- 
lutia cîntecelor de gestă — aşa cum a vrut să susțină 
Bedier —, funcția  charismatică a marii familii aristo- 
cratice medievale, care încearcă să imite şi în acest 
fel familia: regală. 

Conceptiilé lui Georges Duby si Claude Lévi-Strauss 
ne apar şi în perspectiva de mai sus ca fiind comple- 
mentare, O societate „cu case“, o societate care urmează 
regula patrimoniului unic, e obligată să-şi regleze des- 
cendența prin măsuri de eliminare. Or, există o singură 


modalitate “avantajoasă de degajare a excedentului de ` 


Progeniturä : cea sugerată deja de modelul regal, calea 

puterii spirituale. Și cum .regii, reginele şi descendenţii 
lor se aglomerează mai intii în biserica militantă, aceea 
care hotărăște pe pämint, eroilor de gestă le rămîne 
deschis accesul la biserica triumfătoare, aceea care 
străluceşte în ceruri. 

Dar conflictul între fief si pădure nu e numai o față 
a antitezei între lumesc şi spiritual. Literatura veacu- 
lui al XII-lea îl interpretează, ce e drept, mai ales așa: 
chiar şi în Tristan, codrul Morois e sălașul unui ermit 
care-i desluseste eroului sensul greselilor sävirsite 1. 
Pădurile se populează de ermiti în romanele cavale- 
resti tardive. Totuşi pădurea, în ordinea terestră, e un 
analog al morţii. Moartea e în secolul XII singura al- 
ternativă veritabilă la înscrierea umilă într-o ordine 
socială care decide pentru individ2. De aceea Renaud 
de Montauban, deşi folosește magia și auxiliarii fantas- 
tici (Bayard) care aveau să înflăcăreze imaginaţia lui 
Boiardo şi Tasso, e o legendă pesimistă. Ea ne înfă- 
tiseazä imposibilul medieval, si ne demonstrează meto- 
dic că el nu poate fi depășit decît dincolo de moarte. 
Renaud nu poate scăpa de pedeapsa societăţii care l-a 
proscris decit dacă se dovedeşte în stare să învingă 
moartea. Nu este aceasta problema greu de rezolvat 
care se pune oricărui rebel din orice veac ? 


1 În Tristan în proză (Le Roman de Tristan et Iseut, tra- 
duction du roman en prose du quinzième siècle, texte établi par 
Pierre Champion et présenté par P. Galand-Pernet, Armand 
Colin, Paris, 1958) ermitul dispare. Tristan şi Isolda, împreună 
cu slujitorii lor, sint gäzduiti într-un castel fermecat, invizibil, 
unde nimic nu le lipseşte, și -petrec fericiți în mijlocul pădurii 
Morois, care de această dată funcţionează ca simbol al elibe- 
rării de constrîngerile sociale, Morois între limb şi paradis, în- 
tre veacul al XII-lea și al XV-lea — asemenea schimbări de 
mentalitate -rămîn încă neexplicate. 

2 „Cel care și-a trădat seniorul, spune ermitul Ogrin, tre- 
buie rupt în bucăţi, ars pe rug, și unde cade cenuşa lui, nu mai 
creşte iarbă și arătura nu mai poartă rod“. Dar după ce le 
citește tinerilor din Scriptură, Ogrin înțelege că nu le poate 
Veni in ajutor: „Ce mingiiere poţi da oare unui mort? Căieş- 
te-te, Tristan, căci cel ce trăieşte in păcat fără cäintä e mort". 

Raoul de Cambrai, cel din urmă poem pe care-l vom 
analiza din punctul de vedere al insertiei sociale a fa- 
miliei medievale, refuză orice transcendentä. Povestea 
lui e brutală, sumbră, rece ; ea dovedeşte acel „realism“ 
care e menit să îndepărteze orice urmă de speranţă. 

Raoul este un fiu postum : s-a născut la citeva luni 
după moartea tatălui său. Din capul locului situaţia lui 
e paradoxală: se află intr-o „intersecţie“ a sistemului, 
fine de două axe de discriminare deosebite. După re- 
gula eredității, populară în aristocrație, fiul e titularul 
fiefului tatălui său, în drept şi pentru totdeauna, chiar 
dacă în fapt o vacanţă a forței virile nu permite fami- 
liei să presteze ajutor militar suzeranului. După regula 
investiturii, singura valabilă din punctul de vedere al 
regelui, fieful vacant prin deces revine în domeniul 
regal, şi poate fi redistribuit. Ludovic! merge chiar 
mai departe și vrea să dea văduva odată cu fieful, 
printr-un fel de levirat la pătrat; dar frumoasa Aalais 
refuză indignată ; oraşul Cambrai devine totuși, prin 
deposedarea tînărului moştenitor, proprietatea lui Gi- 
bouin din. Mans. Cînd Raoul împlineşte cincisprezece 
ani, se prezintă la curte unde e bine primit, armat ca- 
valer şi chiar promovat seneșal. După cîțiva ani, băiatul 
își reclamă fieful. Regele e plin de bunăvoință, dar 
nu poate face nimic : nu sînt fiefuri libere. Căci într-un 
chip imprevizibil, Raoul a ajuns dintr-o „intersecţie“ 
într-o altă „intersecţie“ : din posesor incompetent a de- 
venit titular fără posesie. În cazul lui Raoul, cîteva idei 
care în mentalitatea aristocratică se înţeleg de obicei 
„de la sine“, la un loc, apar disociate : noblețea e des- 
pärtitä de proprietatea funciarä, ereditatea e lipsită de 
obiectul său, vasalul nu are pentru ce servi, iar suze- 
ranul nu are ce dărui. Regele ia atunci o hotärire fa- 
tală, dar, într-un sens, necesară, deoarece nu e decît 


, 7 ` Cintecele de gestă nu iau în considerare decit doi regi în 
intervalul dintre Clovis și Ludovic al IV-lea de Peste Mare: 
Carol cel Mare și fiul său Louis, Sou cel puţin, toți regii din 
poeme se numesc fie Charles, fie Louis. 

reciproca aceleia pe care o' luase la moartea contelui de 
Cambrai : Raoul va primi primul fief vacant. lată că 
un an mai tirziu moare Herbert de Vermandois, şi Ver- 
mandois este fieful pe care îl cere Raoul, Ludovic e 
silit să-și țină cuvintul, dar cu o strîngere de inimă ex- 
plicabilă, fiindcă Herbert a lăsat nu mai puţin de patru 
fii, toţi în vîrstă de a purta armele. Înţelegem acum 
întreaga cruzime a situaţiei lui Raoul: el e pe locul 
mortului. E fiul unui mort, care cere fieful unui mort, 
şi năzuie, pentru a se materializa, să transforme patru 
bărbaţi vii în tot-atitea cadavre. Cererea lui Raoul e o 
sinucidere sinibolică şi, bineînțeles, în războiul început 
împotriva fiilor lui Herbert, el e ucis. Aalais i-o prezi- 
sese dintru început: 

987 Qi te donna Peronne et Origni... 

.De mort novele, biax fix, te ravesti 


«Cine ţi-a dăruit orașele Péronne si Origny... 
frumosul meu fiu, te-a îmbrăcat de moarte» 


Cititorul va admira poate compoziţia strînsă a aces- 
tei istorioare, rigoarea cu care ea duce la catastrofă. 
Dar, dacă nu cunoaşte dinainte legenda lui Raoul de 
Cambrai, el se înşeală probabil în două privinţe. Mai 
intii, povestea nu e în întregime operă de imaginaţie, 
căci fiii lui Herbert de Vermandois au ucis un Raoul 
din Cambrésis care voia să le ia fieful, în anul 943; 
ne-o atestă cronicarul Flodoard în Analele sale. Apoi, 
cîntecul de gestä nu se opreşte aici. Căci Raoul (si aici 
încetează orice posibilitate de a verifica direct relatarea 
poemului în raport cu adevărul istoric) se află în 
centrul unor relaţii de rudenie și de vasalitate foarte 
complicate, Viaţa si moartea lui au fost pentru poet doar 
impulsul prim care a pus în mişcare o uriașă maşinărie 
a crimei, 

Îndirjirea lui Raoul e susținută de unchiul său Guerri 
le Sor, senior de Arras, Frate al defunctului conte Raoul 
Taillefer, Guerri se consideră seful familiei; el o va 
duce de fapt la pierzanie. Tînărul Raoul are drept prie- 
ten şi scutier pe Bernier, un bastard, fiul lui Ybert de 

Ribemont, Or, Ybert este întiiul născut al lui Herbert 
de Vermandois. Poziţia lui Bernier este neînchipuit de 
falsă : întîi, pentru că e bastardul unui clan și slujitorul 
celuilalt ; fără a fi revendicat pe de-a-ntregul de cel din- 
tii, el nu poate fi nici membru al celui de-al doilea. Apoi, 
pentru că e prins la mijloc între doi morţi, dintre care 
nici unul nu exercită asupra lui o autoritate directă. În 
fine, pentru că în caz de conflict el nu s-ar putea afla 
de partea care se cuvine, orisice ar face. Această situaţie 
incertă se va rezolva în niște împrejurări tragice. Raoul 
atacă tirgul Origny, şi, în urma unor incidente, îl in- 
cendiază ca represalii. Stareta mănăstirii din Origny este 
chiar mama lui Bernier, care, după ce i-a dat naștere, 
s-a călugărit. Neputindu-se salva la vreme, toate cele o 
sută de călugărițe pier, si Bernier își vede mama arzind. 
La recriminările slujitorului, Raoul răspunde cu o lovi- 
tură ; astfel Bernier, dezlegat prin injuria primită de 
loialitatea. feudală, trece în tabăra tatălui său. În bătălia 
ce are loc, fostul scutier își ucide fostul senior. 

Neamul lui Raoul însă nu s-a stins cu totul, căci el 
are o soră. Fiul ei, Gautier, a jurat în copilărie pe ca- 
davrul unchiului său să-l răzbune: În spatele tinärului 
se află Aalais și același Guerri le Sor, care păstrează vie 
amintirea sîngeroasei datorii. Războiul reîncepe şi dege- 
nereazä repede în lupte singulare în care nici una din 
parti nu reușește să cîştige. De Rusalii, regele Ludovic 
își cheamă baronii la Paris. Cînd Guerri şi Bernier se 
întîlnesc la aceeaşi masă, izbucneste o încăierare gene- 
rală. Are loc un duel între Gautier şi Bernier, încheiat 
fără rezultat decisiv. Aalais încearcă să-l asasineze pe 
Bernier rănit, Se face pace, pe socoteala regelui care e 
acuzat de a purta responsabilitatea conflictului. Dar re- 
gele vrea acum să dispună de Vermandois, după moar- 
tea lui Ybert de Ribemont, al cărui unic urmaș e bas- 
tardul Bernier — 'ceea ce stîrnește indignarea ambelor 
tabere. În încăierare, regele e rănit si îşi ameninţă va- 
salii cu spînzurătoarea, Cele două clanuri, acum aliate, 
se întorc pe păminturile lor, nu însă înainte de a prăda 
Parisul şi de a-i da foc, Aici se sfirseste prima parte 

a poemului, lungă de 5555 de versuri, şi începe a doua, 
care sub raportul calității invenţiei epice e net inferi- 
oară. Ambuscade, răpiri, sarazini, copii pierduţi și re- 
găsiți se succed. Bernier e ucis de Guerri, Gautier de 
un fiu al lui Bernier. Guerri le Sor se cälugäreste. Abia 
după acest lung şir de asasinate, echilibrul între fa- 
milie şi patrimoniu se restabileşte : fiii lui Bernier vor 
fi, în sfîrşit, „cazați“. 

Raoul de Cambrai completează imaginea noastră de- 
spre rudenia feudală cu tentele întunecate care-i lip- 
seau. Ca și în familia islandeză, apare și aici escalada 
necesară a conflictelor între clanuri, aşa-numita faide, 
răzbunarea moştenită. În Nj4lssaga, bunăoară, eroii prin- 
cipali erau capii familiilor lor. Hoskuld si Hrut, Gunnar, 
Njál îşi făuresc singuri destinul, fie că se feresc cu 
prevedeke de pierzanie, ca Hoskuld, fie că o acteptă, 
ca Njál, fie că, nesiliti de nimeni, înfăptuiesc ca Gunnar 
acţiuni ce pot fi calificate drept sinucigase. Raoul însă 
e doar o piesă ce servește întîmplător în mecanismul 
de declanșare a nebuniei colective. Protagoniștii sînt în 
ambele cazuri puşi în mișcare de forte oarbe, căci nici 
Guerri, nici Bernier, nici. înțeleptul Njál nu sînt liberi 
să ia deciziile pe care le iau. La fel ca și povestea lui 
Raoul, întimplärile descrise în Njélssaga sînt probabil 
la origine istorice. În „republica“ islandeză, legăturile 
sociale tradiţionale se transplantează pe un teritoriu 
nou ; în Franţa, societatea a ajuns la o limită de func- 
tionare. Prudenta extremă, avînd drept complement 
vitejia în luptă, sînt valorile. naţionale islandeze ; dar 
sfidarea nebunească e în orice împrejurare comporta- 
mentul caracteristic al eroilor din cîntecele de gestă. 
Dincolo de aceste diferenţe, lecţia conjunctă a acestor 
două opere este că oamenii secolului al XII-lea erau 
capabili să distingă, dincolo de țesătura de interese a 
vieţii cotidiene, funcţionarea implacabilă a unor meca- 
nisme sociale profunde, Din acest punct de vedere, vio- 
lenta feudală poate fi descrisă foarte bine în termenii 
antropologiei lui Rene Girard (1983) ca rivalitate mi- 
metică al cărei obiect este uitat. 

' Comparind ceea ce ştim despre realitatea socială me- 
dievală cu imaginea pe care ne-o dau despre aceeași 
realitate poemele epice, am constatat că deosebirea. în- 
tre cele două reprezentări este. plină de sens, că ea nu 
constituie numai opera imaginarului, ci şi a inteligen- 
tei lucrînd în domeniul posibilului, că fantezia depune 
numai într-un gol -săpat de activitatea intelectului. 
Acest gol, locul regulilor pe care gîndirea socială le pune 
sub acuzare, ansamblul. a ceea ce opera de artă refuză 
să considere. natural sau necesar, se constituie din exer- 
citarea a ceea ce. aş numi funcţia de critică culturală 
a artei. Ea nu se înfăptuieşte numai prin formularea 
unor afirmaţii explicite (La chair est triste, hélas! et 
j'ai lu tous les livres), ci în primul rînd prin modul de 
reprezentare a realităţii |. Nu există reprezentare fi- 
delă (cui .să fii fidel? prin ce mijloace „artificiale“ să 
reprezinti „naturalul“ ?) si deci nu există reprezentare 
neutră. În aceeaşi măsură în care e organizare a ana- 
logului, reprezentarea este intruziune a diferitului, iz- 
bucnire a:unei dorințe, a unui sens. 

Opera ne spune cît de departe o colectivitate (ori un 
individ) a ajuns în înţelegerea lumii în care trăieşte, 
sau mai exact a imaginii pe care și-o face despre so- 
cietate. Arta se inserează în cultură la două nivele. Cel 
dintii se construiește în raport cu „natura“, cu univer- 
sul încă nefăurit, cu constrîngerile brute: si cu înfäti- 
şarea însăşi a necesităţilor si libertăţilor primare. Al 
doilea apare din întoarcerea: acestei reflecții asupra ei 
înseși, din răsturnarea ei, în toate sensurile cuvîntului. 
Dacă primul nivel al artei ‘este o punere, o interpretare, 


ia Kristeva vede în. Raoul de Cambrai o „ambiguizare a ne- 
gației“ (1978, 66—68), datorită faptului că ,trädätorul se insta- 
lează ca actant principal“, „Nici satirică, nici laudativä, nici 
stigmatizind, nici aprobind, această epopee e dovada unei prac- 
tici semiotice. duble, întemeiată pe asemănarea contrariilor, tră- 
gindu-si Substanța din amestec, și ambiguitate“. Categoriile uti- 
lizate nu mi se par proprii pentru a înfățișa complexitatea pa- 
radoxală a poemului, care ajunge de fapt la o adevărată anato- 
mie a gîndirii sociale medievale, 

în chip bazic o afirmaţie, al doilea nivel al ei este o 
„luare“; o critică absolută, Aici putem măsura strălu- 
cirea și eşecul hermeneuticii : substituind operei un şir 
de sensuri suprapuse, eventual diferite în conținut, ea 
îi reduce înțelesul la un şir de afirmaţii. Hermeneutica 
este optimistă în măsura în care speră să găsească în 
artă chiar mai mult înțeles decit apare, şi pesimistă în- 
trucit nu crede că va intilni alte sensuri decît afirma- 
tive. Ea sărăceşte, mutilează opera prin chiar gestul cu 
care crede că a îmbogăţit-o. Oricât de „primitive“ li 
s-ar părea unora, după cum am putut constata, pôe- 
mele epice medievale își epuizează obiectul, întrucît 
duc gîndirea pînă la acel eşec în care Kant vedea nas- 
terea sublimului. Căci ce poate fi gîndit într-o cultură, 
în afara culturii înseși ? A gîndi o critică a culturii, așa 
cum face autorul lui Raoul, era în acele vremi, ca şi 
în altele mai recente, un echivalent al tăcerii. 
+ 


Am văzut deci că literatura orală, în acest eșantion 
al ei care este epica medievală franceză, întreţine cu 
realul un raport tot atît de complex ca și literatura din 
epoca tiparului cu propria ei realitate. Nu ne lăsăm de- 
sigur înşelaţi de efectul de optică rezultat din deosebi- 
rea de tehnici : căci ce este the stream of consciousness, 
sau ce este scriitura cinematografică a Noului Roman, 
decît o încercare de reprezentare, din diferite unghiuri, 
a unui real fie şi subiectiv, care e presupus mereu 
acolo ? Or, pentru știința literaturii nu este important 
atît cum face autorul (,metodat lui), element ce ţine 
de nivelul observaţiei, cît ce face, în ce raport se află 
cu propria lui cultură, ce îi adaugă si ce îi scade. În 
acest domeniu, dacă se poate schimba ceva, schimbarea 
se află în viitor. 

Literatura apare la începutul secolului XII ca prefor- 
mată. Nu voi discuta deocamdată această chestiune din 
punct de vedere istoric. Sărăcia surselor, lipsa unor indi- 
catii asupra curentului viu al literaturii orale, au dus la 
acreditarea ideii că, de-a lungul perioadei obscure, popu- 

latiile romanizate s-au aflat într-o barbarie totală. Bédier 
a refuzat, în esenţă, să discute problema, dar toți eruditii 
care au luat-o în considerare, mai ales începînd cu Rita 
Lejeune şi Menendez Pidal, au înţeles că tăcerea surselor 
nu poate fi aici un argument. Căile pe care le-a urmat 
expresia artistică populară occidentală între veacurile IV 
şi XI ne rămîn în cea mai mare parte şi ne vor rămîne 
probabil necunoscute ; cîndva, din nimic, s-a născut în 
aceste ţinuturi o epică orală. Voi reveni într-un alt capitol 
asupra putinelor lumini ce pot fi aruncate asupra sfirşi- 
tului acestei epoci. 

Literatura apare ca preformată într-un chip esenţial, 
fără vreo aluzie posibilă la „modernitatea“ ei. Căci cum 
poate fi „modernă“ o literatură al cărei trecut nu-l cu- 
noastem, care răsare practic din neant ? „Modern“ ne 
pare Petroniu ; el seamănă cu noi întrucît în spatele ope- 
rei sale se află o lungă evoluţie literară pe care fie o 
ironizează, fie o foloseşte ca pavăză împotriva unei jude- 
cäti spontane. Ce ar fi Trimalchio, fără citatele sale ? Ce 
ar fi Ulysses al lui Joyce fără uriașa intertextualitate în 
care simţim că se inserează ? Dar Homer nu e deloc „mo- 
dern“ ; pentru că dincolo de el nu mai există nici un 
text. Aşa ne pare azi ; desigur că imaginea noastră e com- 
plet falsă, şi că opera homerică e de fapt o uriaşă remani- 
ere a epicii anterioare ; în acest sens Odiseea era cea 
mai „modernă“ realizare a geniului grec. Dar atunci cînd 
judecăm o literatură „iniţială“, prima păstrată în tradiţia 
ei, „modernitatea“, odată admisă în principiu, nu e totuși 
decit un epifenomen. "Căci, siliţi să studiem opera mai 
putin în raport cu altele, decît întrucît ea este, trebuie 
sa revenim la acea arhaică si surizätoare (cu surîsul Sfin- 
xului) întrebare : ce este ? Opera este sensul ei. Cum 


orice fapt e ùn raport, opera primă n-are alt raport decît 
cu propriul ei conținut, care este un raport cu realul. 
Or, acest raport, zis reprezentare, am văzut că nu e nul. 
Literatura şi realitatea nu se află în relație de corespon- 
dents, ci de redistributie, Raportul de reprezentare al 
operei păstrează peste veacuri mărturia celui mai cumplit 

efort pe care-l face, în orice vreme, mintea omenească : 
a gîndi dincolo de propriile ei cadre. 

___1n acest sens literatura este preformată : ea s-a aflat 
întotdeauna la limită, acum ca si atunci. Lévi-Strauss 
ne-a demonstrat aceasta pentru miturile neoliticului ac- 
tual; de ce n-am crede-o si despre epopeile evului me- 
diu? „Speculaţiile mitice... spune Lévi-Strauss, nu se 
referä deci la realitatea tsimshian, ci la posibilitätile 
inerente structurii ei, la virtualitätile ei latente. În ultimä 
analiză, miturile nu încearcă să zugrăvească realul, ci să 
justifice reaua împărţire pe care el o constituie, fiindcă 
pozitile extreme sînt imaginate numai pentru a se demon- 
tra că sînt imposibile ; acest demers propriu gîndirii mi- 
tice, implică admiterea ideii (desigur în vorbirea ascunsă 
a mitului) că practica socială, astfel analizată, e afectată 
de o contradicţie insurmontabilă. Contradictie pe care, 
ca şi eroul mitului, societatea tsimshian n-o poate înte- 
lege si preferă s-o uite“ (1973, 209). Fiecare mare operă 
literară tinde, desigur, la această ispravă care în ordinea 
intelectuală este ceea ce eroismul e în ordinea militară : 
a atinge marginea înţelegerii. Epica medievală înfăptuia 
aceasta din instinct. 

După ce am examinat raportul între cîntecele de gestă 
și lumea în care au fost produse, ne punem în chip firesc 
o problemă care pare inversa celei dintii, si anume dacă 
societatea feudală franceză era o societate orală, sau 
măcar una propice dezvoltării unei literaturi orale. Ches- 
tiunea este insolubilă atîta timp cât, în locul speculațiilor 
despre străvechimea și universalitatea poeziei epice, nu 
dispunem de un concept clar de cultură orală. Problema 
trebuie deci abordată în două etape, și prima dintre aces- 
tea face obiectul capitolului următor. 

A căuta să studiezi mecanismul specific al culturilor 
orale pornind de la exemple medievale este astăzi încă 
problematic, Pentru a lămuri însă conceptul de cultură 
orală e nevoie să facem apel mai cu seamă la datele 
adunate de antropologia culturală în legătură cu societă- 
file orale moderne ; chiar si aici, dacă informaţia are un 
caracter extensiv, adîncirea problemelor lasă adesea mult 
de dorit ; antropologia vorbirii este încă la început. Ori 
de cîte ori va fi posibil, mă voi referi si la exemple eu- 
ropene mai vechi, arätind corelatiile care pot extrapola 
şi cele care rămîn specifice unor arii restrînse. Căci asupra 
mișcării de translație intelectuală enunțate în acest para- 
graf, oricine se ridică împotriva ideilor pentru care mili- 
tează cartea de faţă va repurta o victorie facilă, avansînd 
următorul raţionament : utilitatea conceptului de socie- 
tate orală pentru studiul epicii formulare este cu atît mai 
mare, cu cît conceptul de societate orală se identifică mai 
deplin cu acela de societate în care întîlnim poezie epică 
formulară. De vreme ce din capul locului această supra- 
punere nu se poate opera, de. vreme ce Homer şi Avdo 
Medjedovié (unul din informatorii lui Lord) nu trăiau în 
acelaşi fel de lume, folosul investigaţiei propuse scade 
foarte mult. Obiectia nu e acceptabilă dintr-un motiv de 
principiu, şi anume pentru că dă cîştig de cauză ignoran- 
ței faţă de un subiect, împotriva studiului unui subiect 
strîns înrudit, Să clarificăm premisele discuţiei. Este un 
fapt că teoria oralitätii se sprijină deocamdată pe un 
anume tip de scriitură, definibilä precis atit din punct 
de vedere calitativ, cît si pe criterii de măsuri cantitative. 
Atunci cînd încercăm să inserăm modul literar despre 
care e vorba într-o cultură si într-o societate, sîntem es 
fruntati dimpotrivă cu lipsa, în genere, a ai s 
precise de descriere. Rezultă că fenomenul oralitätii 


Scanned with CamScanner 


TRADIȚIILE ORALE / 151 


legat de o trăsătură culturală funcțională, si anume folo- 
sirea, în locul scrierii, a vorbirii pentru producerea și 
transmiterea literaturii, dar nu este legat de o trăsătură 
culturală tipologică, adică de un tip de cultură istoriceste 
individualizat. Ne revine deci sarcina să replantăm dife- 
ritele oralitäti în istoria umană pe plan tipologic, să le 
coborim, dintr-o generalitate care nu se rostește decit 
pe sine, în specificitatea acelor cadre ale trăirii și gîndirii 
speciei pe care le numim culturi. Vom disocia deci de la 
început oralitatea, caracteristică formală a textelor, pe 
care o descrie teoria lui Parry, si culturile în care întîlnim 
texte orale. Printre aceste culturi este evident că are 
prioritate absolută în studiu acel tip care nu cunoaşte și 
nu simte nevoia scrierii ; în chip intuitiv deocamdată, aici 
se întemeiază conceptul de cultură orală. Mai departe, 
nu este necesar, în contextul acestei lucrări, decît să in- 
dicăm un singur alt tip de cultură, în care oralitatea 
concură cu utilizarea scrierii, şi anume cel în care s-au 
născut cîntecele de gestă. 


La 


Conceptul de cultură orală care va fi propus în cele 
ce urmează consistă într-o relaţie specifică între trei an- 
sambluri de conţinuturi : teoria vorbirii, regulile tradiției 
şi sistemul genurilor. 

Prin teorie a vorbirii înțeleg totalitatea speculațiilor 
despre. natura. vorbirii, originea, structura si acţiunea ei. 
Pe cînd într-o cultură complexă ca a noastră ideile asupra 
acestei facultăţi sînt împărţite între lingvistică, filozofia 
limbajului, logică şi o gîndire „cotidiană“, a „omului de 
pe stradă“, diferită la rîndul ei după arii sociale, într-o 
cultură orală ele sînt reunite într-un corpus de repre- 
zentări comune grupului etnic (chiar dacă unii indivizi 
sînt mai instruiți“ decit alţii), si se exprimă adesea _în- 
tr-un număr de reguli care guvernează folosirea vorbirii 
în practica socială. 

Traditia cuprinde instituţiile care asigură conservarea 
si vocalizarea textului oral, circulația lui de la un individ 

la altul în sincronie, formarea noilor generaţii de depozi- 
tari ai acestei cunoaşteri, studiul limbilor, uneori ieşite 
din uz, alteori de întrebuințare restrînsă, în care se ex- 
primă ea, critica si emendatia textelor. 

Sistemul genurilor este fasciculul de diferenţe între 
tipurile de texte, cuprinzînd normele după care se con- 
struieşte fiecare tip, modelul de realitate care revine 
fiecăruia și mijloacele cu care acesta este reprezentat. 
Fiecare cultură cunoaște ceva echivalent cu opoziţia între 
vers şi proză, deşi ceea ce este vers într-o cultură poate 
fi proză în alta și reciproc, iar în afara acestor două tipuri 
extreme pot interveni numeroase alte forme intermediare. 
Cred că distincţia vers/proză este universală în chip 
intentional, dar nu are nici un conţinut real. Genurile pro- 
priu-zise, ca mitul, povestirea (folk-tale), poemul cîntat 
etc. nu pot nicidecum fi inserate într-o „gramatică“ uni- 
versală de forme. Sistemul genurilor este întotdeauna 
specific unei culturi, şi ca atare, la o considerare logică, 
arbitrar. 

Or, o cultură orală se caracterizează prin aceea că 
sistemul genurilor se legitimează  întemeindu-se prin 
tradiţie, iar tradiţia la rîndul ei își trage validitatea din 
valoarea pe care i-o atribuie teoria vorbirii. 

Desigur, după cum nu există genuri în general, nu 
există nici o teorie a vorbirii în general, ci cîte una pen- 
tru fiecare cultură. În cele ce urmează voi încerca să 
descriu. cîteva din aceste teorii, asezindu-le într-o ordine 
care, deşi eterogenă, să fie inteligibilă pornind de la ceea 
ce știm astăzi despre vorbire. Pe de altă parte, pentru a 
înţelege teoriile” arhaice, trebuie să ne desprindem de 
propria noastră tradiţie euromediteraneană, în ceea ce 
are ea particular. 

Trăsăturile caracteristice ale reflectiei asupra limba- 
jului în Europa, începînd cu Cratylos al lui Platon, sînt : 
1. vorbirea este considerată exclusiv ca reprezentare a 
realității, iar“ din acest punct de vedere mai cu seamă 
sub raportul veridictiei ; 2. elementele discursului cores- 
pund elementelor lumii, iar efectul discursului. este suma 
efectelor părţilor sale ; 3. în procesul de cunoaştere, vor- 

birea apare ca un element perturbator, ea e suspectă, 
impură, rebelă, fiindcă pretinde să facă şi altceva decit 
ce i se cere, 

În opoziţie cu această tradiție post-cratylicä, teoriile 
arhaice ale vorbirii admit în general premise contrare. Ele 
concep vorbirea în termeni actionali (de eficienţă), dina- 
mici (de forţă) şi autonomi (efectul frazei nu este suma 
efectelor cuvintelor). Aceste trei trăsături ne devin percep- 
tibile deoarece am fost pregătiţi să le înţelegem de filo- 
zofia modernă a limbajului, si în special de Wittgenstein 
şi de Austin. Introducînd conceptul fundamental de în- 
trebuinţare (use), Wittgenstein a rupt cu dogma limba- 
jului ca reprezentare sau expresie și a așezat bazele în- 
telegerii lui ca unealtă utilizată în diverse scopuri, con- 
form unor reguli, în cadrul așa-numitelor jocuri de 
limbaj. Austin a precizat noţiunea de joc de limbaj ca 
act de vorbire, și continuînd direcţia predecesorului său 
spre studiul eficienţei vorbirii, a introdus conceptul de 
forță ilocutionarä. După Austin, forța unui act de lim- 
baj derivă din. instituţiile existente. în cadrul social în 
care el este performat, si din respectarea regulilor care-i 
asigură succesul. În lucrarea lui celebră How to Do Things 
with Words («Cînd vorbele sînt fapte»), el s-a limitat cu 
deosebire la cazul asa-numitelor performative, verbe a 
căror pronunțare echivalează cu îndeplinirea unei acţiuni 
sociale. Atunci cînd președintele tribunalului pronunţă 
formula „Inculpatul... este condamnat la o pedeapsă pri- 
vativä de libertate pe termen de...“, efectul este imediat si 
ireversibil, în condiţiile sistemului juridic dat, Atunci 
cînd ofițerul stärii civile rostește fraza sacramentală „Vă 
declar căsătoriţi“, cei doi tineri prezenţi înaintea lui sînt 
cu adevărat căsătoriţi, si această stare de lucruri este 
instauratä pe deplin chiar din prima clipă. Multe alte 
verbe, ca „a boteza“, „a deschide (o şedinţă)“, „a achita“, 
„a acuzat, „a dezminţi“ ete. beneficiază de acelaşi statut, 
iar forţa lor derivă din satisfacerea prescriptiilor care fac 
ca actul să fie reușit în cadrul instituţiei căsătoriei, justi- 
ţiei etc, j 

A fost meritul cercetätorilor care i-au urmat lui Austin 
să dezvolte ideea lui că forța ilocutionarä nu se află nu- 
mai în verbele performative, ci în multe alte feluri de 
expresii, și să întemeieze o teorie coerentă a actelor de 
vorbire ca filozofie a limbajului. Mă voi opri mai pe larg 
asupra unei distincţii propuse de Searle (1977 și 1979), 
după Anscombe, si care priveşte în mod deosebit prima 
din ipotezele fundamentale pe care i le-am atribuit lui 
Platon în Cratylos. 

În anumite întrebuinţări ale sale, spune Searle, lim- 
bajul servește întrucît este adecvat lumii. Acesta este 
cazul asertiunilor, descrierilor etc., care, pentru a fi 
acceptabile, trebuie să permită recunoașterea de către 
destinatar a unei stări de lucruri exprimate în propoziţie. 
În alte întrebuinţări însă, limbajul serveşte întrucît trans- 
formă lumea, creînd o stare de lucruri conformă continu- 
tului propozitional. De exemplu, „Vă declar căsătoriți“ 
este o frază care, pronunţată corect în împrejurările pre- 
scrise de către persoana calificată s-o facă, produce o 
situaţie care n-a existat înainte si care este instantaneu 
recunoscută, în drept si în fapt, de către toţi membrii 
corpului social. O promisiune instituie obligaţia de a face 
totul pentru a conferi realităţii anumite trăsături. Pro- 
clamatia unui șef de stat către altă ţară cum că între cele 
două state există „o stare de război pe pămînt, pe mare 
şi în aer“ creează instantaneu pentru toate fiinţele ome- 
nesti implicate cea mai dramatică situaţie cu putinţă, din 
care nu se mai poate ieși decît cu preţul a nenumărate 
suferințe. Caracteristic pentru toate aceste acţiuni este 
că ele nu pot fi realizate decit prin vorbire, si nu pot fi 
înlocuite prin nici un fel de alte acțiuni sau fapte îm- 
plinite. 
| Searle propune noțiunea de „direcţie de adecvare“, 
infelegînd prin aceasta că în prima categorie de acte 
vorbirea se adecvează lumii (word-to-world direction of 
fit) pe cînd în a doua lumea este supusă unei transformări 
pentru a se adecva conținutului propozitional (world-to- 
word direction of fit). Această idee este deosebit de suges- 
tivă în contextul care ne ocupă. Recunoaştem acum că 

există teorii asupra limbajului de tip word-to-world, care 
reduc vorbirea la funcţia de reprezentare veridică, si 
teorii, nu mai puţin parţiale, de tip opus, care tind să 
exagereze aspectul creator de realitate al vorbirii. Desi- 
Bur că nu poate fi vorba de a identifica teoriile arhaice 
cu acestea din urmă, dar este semnificativ de remarcat că 
atitudinea de neîncredere, şi chiar de ostilitate pe care 
o ia Platon faţă de limbaj în Cratylos şi în alte lucrări 
trădează lipsă de înţelegere pentru natura complexă a 
vorbirii umane. 
„„Atit Socrate, cît si Hermogene si Cratylos neagă din 
capul locului autonomia vorbirii. Cuvintele sînt pentru ei 
nişte jetoane cu două fete care se asamblează după do- 
rinţă : pe o parte, fraza „se aude‘, pe cealaltă „se înte- 
-, lege“. Chestiunea care îi preocupă este natura jetoanelor : 
sînt „naturale“, sau create de om ? Copilul Astyanax se 
numea astfel în virtutea unei legături necesare, fiindcă, 
fiu al lui Hector şi nepot al lui Priam, urma să fie 
domn al Troiei, deci „stăpîn al cetăţii“, așa cum spune 
numele, lui. Multe alte cuvinte au un înţeles, dar forma 
lor nu; mai „înseamnă“ nimic. Socrate dezbate această 
problemă cu un oarecare grad de acuratețe, apoi își lasă 
interlocutorii încurcaţi, declarind că în această chestiune 
nu ştie nici el mai mult decît ei. Nu însă înainte să fi 
discreditat limbajul oamenilor, declarîndu-l „mincinos“ 
şi „ținînd de firea ţapului“, si să fi evocat o fantasmă 
ce bîntuie încă în conştiinţa europeană, aceea a unei 
vorbiri ideale nomotetice, în care numele trebuie să fie 
determinat conform naturii adevărate a lucrului. 

În opoziţie cu această concepție, vizibil influenţată 
de modelul alfabetului (colecţie de semne care pe o parte 
se „privesc“ şi pe cealaltă se „pronunţă“), achiziţie nu 
recentă în cultura greacă, dar recent generalizată pe 
vremea lui Platon, si de care contemporanii lui erau foarte 
mîndri -— culturile orale, fie că au dezvoltat sau nu teorii 
gramaticale, se concentrează cu deosebire asupra unor mo- 
duri globale de utilizare a vorbirii, în anumite împrejurări 
codificate: Aceste moduri, care concură în cele din urmă 
la constituirea unui sistem al genurilor literare, dar care 

reglementează mai întîi vorbirea cotidiană, se definesc atît 
în raport cu scopul pe care-şi propune să-l îndeplinească 
acțiunea ei, cît și în funcţie de intensitatea prezentă a 
unui principiu de eficacitate unic. Nu este cîtusi de putin 
cazul să comparăm acest principiu eficient cu „forţa 
ilocuţionară“ a lui Austin. Culturile orale nu au desigur 
concepte atît de precise. În locul acestora, ele folosesc mai 
degrabă metafore. 


'Teza subsidiară care va fi susținută în cele de mai jos 
este că schimbul de vorbire e conceput în societăţile orale 
sub forma unui schimb de prestații globale. Enuntarea li- 
terară îndeplinește oarecum funcţia unui dar de vorbire, 
spre deosebire de aceea non-literară, căruia îi revin în- 
trebuintäri multiple, printre care şi acelea pur și simplu 
asertive, directive, comisive etc. (sensu Searle). În timp 
ce performanţa literară este tipic neutră sau benefică, 
aceea non-literară poate avea și o semnificaţie agresivă, 
chiar deleteră. Malinowski (1930, 31) analizează o sen- 
tintä de exil dată unui fiu de șef într-un sat din insulele 
Trobriand în termeni care-i prefigurează pe cei ai lui 
Austin şi Searle : „Îndată ce cuvintele «pleacă», bukula, 
«te gonim», kayabaim, au fost pronunţate, omul trebuia 
să plece. Aceste cuvinte, rar pronunţate cu intenţie se- 
rioasă, posedă o forţă irezistibilă si o putere aproape ritu- 
ală, dacă sînt rostite de un cetăţean împotriva unui rezi- 
dent străin. Cel care ar încerca să braveze teribila 
condamnare pe care ele o implică, și care ar vrea să ră- 
mînă în ciuda lor, ar fi dezonorat pe veci“, 

Pentru teoriile arhaice ale vorbirii, a spune cuiva ceva 
echivalează cu a-i dărui o parte din tine. Cunoaşterea 
presupune ca gest initial primirea vorbirii de la cineva. 
Legătura între învățător si învățăcel este o legătură in- 
telectuală, în măsura în care al doilea înțelege. ce-i spune 
primul ; dar este si o legătură spirituală, în sens etimo- 
logic, fiindcă are loc între ei un transfer de suflu. Există 
9 asemănare între raportul acesta si cel dintre tată ȘI 
fiu; de aceea în multe culturi se folosesc metaforic cei 
din urmă termeni pentru cei dintii. 

Traditia este firul viu al vorbirii, care trece de la om 
la om, de la bätrin la tînăr, de la o generaţie la alta. 
Vorbirea care n-a fost consacrată de instituţia tradiţiei are 
un caracter privat si nu poate interesa societatea. Trep- 
tele invätäturii cuprind mai multe faze. Una este însu- 
şirea textelor propriu-zise. A doua cuprinde, dacă e ne- 
cesar, studiul limbii acestor texte, uneori pe baza unor 
teorii gramaticale mai ample. A treia este cea a pătrun- 
derii sensului cultural al celor memorate, printr-un du-te- 
vino necontenit de la un cuvînt la altul, repetînd si 
combinînd toate pasajele si locutiunile asemănătoare, fie 
că au un înţeles compatibil sau contradictoriu. Mintea 
unui învățat, uneori chiar a oricărui adult care trăiește 
într-o cultură orală este o uriașă intertextualitate, un 
ansamblu de legături posibile între cuvintele unui sir de 
texte care însă, luate în sine, se cuvine să rămînă imua- 
bile. Dar tocmai din această cauză ele nici nu rămîn 
decît rareori... A patra fază si ultima e cea în care învă- 
tatul e consultat pentru a scoate din textele depozitate în 
mintea lui maxime și sfaturi practice, decizii necesare în 
situaţii date. Puţini sînt cei care au parcurs ciclul cu- 
noasterii pînă aici, sau cei care au rămas în viaţă pentru 
a trăi asemenea momente. Lor le revine acum misiunea 
de a veghea la reproducerea societăţii a căror cultură o 
păstrează, de a asigura dăinuirea valorilor care au însu- 
fletit-o, de a transmite un fel de a fi si de a privi lumea, 
operele în care neamul a oprit scurgerea timpului în 
clipa celor mai înalte trăiri. Dacă se întrerupe acest cir- 
cuit, cultura e distrusă și poporul, pierzîndu-și individua- 
litatea, absorbit de vreuna din etniile vecine, dispare din 
istoria omenirii. 

Văzută din direcţia acestui proces, care o legitimează, 
literatura orală se înfăţişează ca un sistem de necesităţi. 
Din perspectiva contrară, în. suprafaţa lingvistică a tex- 
telor, ea apare ca arbitrar pur. Locul unde se produce 
întîlnirea acestor două ordini este sistemul genurilor. Ca 
producţie mentală exprimată într-o limbă, opera nu ne- 
cesită particularităţi de gen, și cum acestea totuşi există, 
ele capătă pentru un ochi străin aparenţa conventionalului 

celui mai searbäd, a celei mai flagrante lipse de continut. 
Pentru a înţelege un sistem al genurilor, trebuie să co- 
borîm la rădăcinile sale, să studiem mecanismul tradiţiei 
şi teoria vorbirii. Încercînd, de la Renaștere încoace, să 
supună „genurile“ unei critici raţionale, atunci cînd aces- 
tea, rupte de originile lor, nu mai puteau invoca nici o 
legitimare, cultura europeană a dizolvat aproape fără 
să-și dea seama noțiunea de gen şi şi-a impus în conse- 
cintä sarcina dificilă de a gîndi infinitul formelor de ex- 
presie. Tocmai de aceea, prin retroactiune, conceperea 
adîncii întemeieri a culturilor orale, si în particular a 
literaturii, întîlnește azi atîtea piedici. 

Speranţa mea este că un concept de cultură orală ca 
o corelaţie specifică a trei domenii, teoria vorbirii, tradi- 
ţia şi sistemul genurilor, nu este o nouă piedică pe această 
cale, și că se va dovedi, poate, de un folos oarecare. 


Teoria vorbirii 


„După mărturia celor mai multi, speculatia dialectică 
începe cu problema vocii. Vocea este aer care primeşte un 
impuls, sau [vocea este] sensibilul propriu al urechii, cum 
spune Diogene din Babilon în Arta vocii. Vocea animalului 
este aer care primeşte impulsul înclinatiei ; cea a omului 
este articulată si e emisă de gîndire, cum spune Diogene ; 
ea ajunge la perfecțiune la vîrsta de paisprezece ani. Vocea 
este un corp, după Stoici; asta zic Arhedem în tratatul 
Despre voce, Diogene, Antipater şi Chrysip în cartea a 
doua a Fizicelor * căci orice agent activ este un corp; or, 
vocea acționează mergind de la cel care vorbeşte la au- 
ditor“ (Diogene Laertiu, VII, 55—62, in Schuhl, 1962). 
Acest text consacrat expunerii doctrinei stoice rezumă 
ceea ce cred a fi elemente non-cratylice în gîndirea aces- 
tui curent, o gindire destul de aparte în lumea greacă. 
Prima frază citată aici așează chestiunea vorbirii ca fun- 
dament al gîndirii filozofice, abordind-o mai întîi sub 
aspectul ei sensibil, ca glas ; problema e de a şti ce este, 
nu limba, ci vorbirea autentică, luată ca un tot. Stoicii 

nu aseptizează reflectia absolutizînd platonic gîndirea ca 
formă veritabilă a vorbirii imperfecte, ci smulg obiectul 
filozofării din natură cu pămînt cu tot, ca să fac o me- 
taforă, îl înfăţişează în dualitatea si straniul lui firesc. 
Căci filozofia este o voce, ea își săvîrşeşte lucrarea ca 
o învăţătură vie, ca un dar de sine între doi oameni care 
filozofează ; totuşi, s-ar părea, niciodată o dăruire com- 
pletă : ceea ce aud, ceea ce interlocutorul gindeste pentru 
mine, nu e în ultimă instanţă decît aer mișcat de cuget. 
Azi am fi tentaţi să dăm acestei afirmaţii o interpretare 
fizicalistă sau una cratylică 1, intelegînd-o ca pe o decla- 
ratie sceptică faţă de posibilităţile limbajului de a sluji 
gîndirii de vehicul, sau de a reda adevărul intim al cu- 
getului ; am deforma astfel brutal concepţia stoică. Aerul 
nu depreciază aici cîtuşi de putin spiritualitatea vorbirii, 
dimpotrivă — iarăși o etimologie — o subliniază. Aerul 
are în acelaşi timp o natură divină şi una nemijlocit 
umană, el nu e un element natural neînsufleţit, ci e însuși 
sufletul. „Zenon din Cittium, Antipater în cărțile sale 
despre suflet și Posidonius spun că sufletul este un suflu 
cald ; prin el respirăm; prin el ne mişcăm“ (Diogene 
Laertiu, VII, I, 156—160). Sufletul se compune din opt 
părţi, dintre care cinci sînt simţurile (în fiziologia stoică, 
ochiul vede datorită tensiunii aerului care-l separă de 
obiect), apoi sämînta, limbajul și raţiunea. Sufletul co- 
pilului apare din acea parte a sufletului tatălui său care 
e prezentă în sămînţă? ; femeia, fiind de natură apoasă, 


1 Folosesc termenii de ,cratylic“ şi „non-cratylic“ nu pentru 
a desemna un raport cu filozofia lui Cratylos însuşi, care de 
altfel ne e prea putin cunoscută (v. Goldschmidt, 1940, 23—31), 
ci pentru a califica o gindire care acceptă sau nu reprezentarea 
fundamentală atestată în dialogul lui Platon Cratylos, adică des- 
compunerea problematicii vorbirii în problematicile elementelor 
din care se compune limbajul. Adjectivul „cratylic“ are deci un 
sens opus celui pe care Îl capătă la Genette (1976). 

2 La fel credeau înainte pitagoricienii: ,Säminta este un 
cheag picurat din creier şi conţine în el un suflu cald. Cheagul 
acesta, introdus în uter, aduce din creier un zer, umezeală si 
sînge, din care se formează carnea, nervii, oasele, părul şi toate 
părţile corpului, pe cînd -sufletul si simtirea se plămădesc din 
acel suflu“. (Diogene Laertiu, VIII, 28). 


N 

nu are nici o participare la conceptie. Vorbirea este emisä 
din sufletul dominant, numit hegemonikôn și aflat în 
inimă. Există două forme de vorbire, una internă, logos 
endiâthetos, care e probabil vibrația aerului sufletului, si 
alta exprimată, lôgos prophorikós, care se propagă prin 
aerul extern în cercuri concentrice, asemenea celor ce se 
pot vedea în apă. Sufletul e prezent oriunde în corp, „așa 
cum tămiia se räspindeste în aer“ (Schuhl, 1962, XXI); 
tot astfel universul este pătruns de un suflet universal 
incoruptibil, numit pneâma. Pneâma e un amestec de aer 
și foc, cele două principii active ale lumii. Ca și Hera- 
clit, Zenon din Cittium identifica focul cu rațiunea, cu 
Logos-ul. Cleant pare să vadă în căldura produsă de focul 
fiziologic sursa forţei mecanice sau a puterii de voinţă, 
după cum indică un citat păstrat în Plutarh, Despre res- 
pingerea stoicilor, 1034 d :„Tonos este căldura focului care, 
dacă se naște în suflet îndeajuns ca să îndeplinească o 
acţiune, e numit putere si forţă“ (ap. Sambursky, 1959, 
5). Căci pneûma, nefiind un simplu element fizic, ci o 
formă difuză şi universală deopotrivă a spiritualităţii, 
rationalitätii si divinității, nu se află într-un repaus 
inerent, ci ei îi e proprie forţa numită t6nos, o tensiune 
a lumii, o stare orientată, care în ultimă instanţă face ca 
lucrurile să adopte în chip necesar un anume curs şi nu- 
mai unul. În același fel există tânos-ul în sufletul animal 


\ 
psykhe, răspunzător de funcţiile de mișcare ale organis- 
mului. Ceea ce în ordinea umană este vorbire, léxis, pro- 
dusă de aerul insufletit asupra aerului neînsufleţit, în 
ordinea cosmică este rațiune, Logos ; sufletul individual 
coruptibil este o icoană a sufletului universal imperisa- 


p à FRS 
bill; vorbirea prophorik& este manifestarea sensibilă a 
divinității din om. 


1 Aceastä idee ar putea proveni de la orfici, dacä interpre- 
tăm în acest sens fraza din Aristotel, Despre suflet, 1, 5, 410 b 22: 
„Aici [in versurile orfice] se spune că sufletul provine din Uni- 
vers si pătrunde în corpul celor ce respiră, purtat de vinturi“. 
Dar se poate ca aici să fie vorba de o rămășiță a credinţei în 
daimoni, atestată la pitagoricieni : „Tot văzduhul e plin de su- 
flete, ce se cheamă daimoni sau eroi, care trimit oamenilor vi- 

Vorbirea însă nu este adevărată pentru stoici decît în 
impermanenta ei, în spatiul fugitiv al unei clipe, al pre- 
zentului uman ; vorbirea mea nu e eternă, ci, ca şi mine, 
muritoare. Stoicii își închipuiau prezentul ca acea linie 
care se formează atunci cînd dezlipim două foi lipite între 
ele, sau altminteri cînd am despica grosimea unei foi de 
hîrtie tăind-o pe mijloc în propriul ei plan. Din acel loc, 
care este linia de rupere, se nasc simultan două foi mai 
subţiri, care se deplasează neîncetat în direcții opuse : sînt 
trecutul si viitorul (cf. Deleuze, 1970). Acea naștere neîn- 
cetată a două altceva opuse este prezentul ; aş spune, în 
raport cu textul citat la început, prezentul vorbirii, al 
filozofärii, prezentul oricărei acţiuni. Vorbirea acţionează 
ça un tot, mergînd de la locutor către auditor; ea este 
sensibilă urechii, deși nu pare a fi un corp ; totuși este cu 
necesitate un corp, de vreme ce folosirea ei produce un 
efect!, Ea face parte din lume, ca si furtuna sau curcu- 
beul, e un proces care se întîmplă si schimbă starea de 
lucruri. 

La fel ca si în alte sisteme filozofice, şi în stoicism 
există cîteva date fundamentale, restul fiind o derivație 
mai mult sau mai puțin logică de la acestea. Ekpyroza, 
distrugerea ciċlică prin foc a lumii, a cărei perioadă, „cal- 
culată“ de Diogene din Babilon, era de 365 x 10.800 ani, 
vine pare-se dintr-o amintire mitologică 2. Ideea unui 


sele, semnele de boală si de sănătate“ (Diogene Laertiu, VIII, 
32). E vorba în mod sigur de o reprezentare populară şi arhaică 
(v. Rohde, 1928, 475). 

1 Aceeaşi idee o reia Lacan, douăzeci si două de veacuri 
după Zenon : „Vorbirea e într-adevăr un dar de limbaj, şi lim- 
Dă nu e imaterial. E corp subtil, dar e corp“ (Lacan, 1971, I, 
183). 


* După Constantin Daniel (1975, XXV), Heraclit ar fi pre- 
luat-o din mitologia asiro-babiloniană. Dar concepţia unor ci- 
cluri cataclismice există si la popoarele indo-europene, fără a 
mai vorbi de apariţia ei spontană în mai toate ariile de cultură. 
„Anul cel mare“ al grecilor, de 10800 de ani, se regăseşte în 
gindirea indiană, cu care aceea greacă a putut îi în contact, 
după Filliozat (1943—1945, 351—352 şi 451) în timpul Ahemeni- 
zilor (sec. VII—IV înaintea erei noastre). 


=> 

element primordial e împrumutată de la filozofii ionieni, 
identificarea acestuia cu aerul și focul combină pe Ana- 
ximene cu Heraclit, În ce priveşte suflul, ca element 
pervaziv si chiar divin, stoicii urmează o concepţie mai 
general răspîndită în lumea greacă. i | 

Este adevărat că gindirea ioniană a susținut printre 
altele primatul aerului între elemente, dar nu cu o ar- 
gumentafie întemeiată pe fizică, ci pe observarea 
omului. „Precum sufletul nostru, zice el [Anaxi- 
mene], care este aer, ne stăpînește pe noi, tot astfel si 
întregul Univers este cuprins de suflare și aer“ (Aëtios, 
I, 3, 4). Sint puse în raport sufletul si trupul omului, 
suilarea si Universul, între care aerul acţionează ca ter- 
men mediu, canalizind identificarea. Se pare că aici o 
altă analogie este presupusă, şi anume aceea dintre ra- 
tionalitate și inteligibilitate ; în om, sufletul este purtăto- 
rul rationalitätii, în Univers suflarea garantează aidoma 
o ordine, mișcarea după o lege. Dacă deci interpretarea 
nu este prea hazardată, Anaximene pornea de la o con- 
ceptie furnizată de o tradiţie anterioară care atribuia 
raționalitatea umană suflului, echivalat cu sufletul („care 
este aer“). Or, o asemenea concepţie își găseşte ambii 
termeni pe care-i pune în relaţie în faptul vorbirii, ce 
uneşte inerția trupului emiţător cu emergenta intelectu- 
alä a discursului purtätor de sens. 

O sută de ani mai tirziu, Diogene din Apollonia numea 
aerul dinläuntrul corpului „o mică parte din divinitate“ 
(Teofrast, Despre senzaţii, 42 — v. Piatkowski şi Banu 
ed., 1979, I, 1, 207, n. 4). Odată cu el constatăm că pneu- 
matismul grec apare într-o altă arie decît filozofia, şi 
anume fiziologia. Apolloniatul încearcă — și acesta e poate 
cea mai veche mărturie greacă în acest sens — să explice 
percepţia cu ajutorul aerului din Cap, ceea ce presupune 
deja că în interiorul trupului se află ori diferite calități 
de aer altele decit sufletul, ori părţi distincte ale lui. 
Teofrast, care scria la o sută de ani după Diogene, nu 
putea să se înșele prea mult declar 


înd că acesta concepea 
aerul dinlăuntrul corpului (termen generic pentru a de- 


Scanned with CamScanner 


TRADIȚIILE ORALE / 163 


semna sufletul și aerul fiziologic!) ca fiind de natură 


divină. 


Hipocrat, numai cu vreo douăzeci de ani mai tînăr 
decît Diogene, cunoștea probabil şi el aceste credințe. 
Tratatul Despre vint, din tradiția hipocraticä, ne învață 
că omul are nevoie de hrană de trei feluri : mîncare, 
băutură, suflu. „Suflul [pneima] se numeşte vint [éne- 

4 


mos] în corpuri, aer [aër] în afara corpurilor. Aerul este 
cel mai puternic făptuitor a toate și în toate“ (cf. Fillio- 
zat, 1949, 185). Platon însuşi, în Timeu, admite trei clase 
de maladii, printre care unele se datorează aerului fizio- 


logic (pneâma), sau alterat 
mînt, foc, apă si aer. 

Dar această doctrină se 
cu aceea clasică indiană. În 


iei celor patru elemente, pă- 


aseamănă îndeajuns de mult 
S mkhya, care este o darśana 


sau „viziune a lumii“ indiană (de fapt în speţă tot o fi- 


lozofie), bolile se pot datora 


tulburării celor trei elemente 


fundamentale (tridhătu). Acestea din urmă sînt vîntul 
(bâta), care apare în trup ca un suflu (prâna) ; focul, 
aflat sub forma bilei (pitta); apa, prezentă în chip de 


pituită (kapha). „Prâna se 


împarte în prâna propriu-zis, 


«suflul dinainte», localizat în gură si asigurînd respiraţia 
și înghitirea ; udâna, «suflul care merge în sus», producă- 
tor al vorbirii ; samäna, «suflul concentrat», care furni- 


zează aerul necesar focului 


interior pentru a coace, adică 


a digera, alimentele ; apăna, “suflul care merge în jos», 
asigurînd funcţiile de excretie și part; în sfîrşit wyâna 
«suflul împrăștiat», care se află pretutindeni În membre 


1 Expresia „aer fiziologic“ 


trebuie înțeleasă ca referindu-se 


la toate felurile de aer din corp cu excepția sufletului ratio- 
nal, așa cum aceste categorii sînt concepute de o doctrină tra- 
ditionalä oarecare. Deci nu trebuie să ne gîndim la ceva fizic, 
de exemplu la aerul din plämini ; teoria indiană clasică de alt- 


fel. „nici. nu mentioneazä pläm 


înul ca pompă de aer, aşa cum 


face Platon ; e' vorba anus si Simplu de noțiuni specifice anumi- 


tor culturi: Distingin ; 
distincție făcută pretutindeni, 
culturi: particulare :. grecii disti 
indienii de aer fiziologic. 


între suflet si aerul fiziologic, repet o 


dar ea poate fi multiplicată în 
ngeau mai multe feluri de suflet, 

şi răspunde de mișcarea lorl. Toate mișcările trupului 
sînt într-adevăr atribuite acţiunii vântului, prin analogie 
cu ceea ce se petrece în Univers, unde vîntul este motorul 
prin excelenţă“ (Filliozat, 1949, 22—23). Pneumatismul 
Sämkhya nu e original, ci preia o teorie vedică. Atharva- 
veda, XI, 4, 15, afirmă că „se numeşte suflu vîntul ; pe 
suflu tot ce a fost si tot ce este, pe suflu totul se înte- 
meiază“. O mărturie şi mai veche, Rgveda, X, 90, 14, ex- 
plicitează analogia între om si Univers prin imaginea 
omului cosmic, al cărui cap este cerul, ombilic atmosfera 
şi picioare pămîntul ; din suflul lui s-a născut vîntul 
(Filliozat, 1949, 53—54). 

Chiar dacă această analogie cosmică: ar putea fi an- 
terioară anului. 1500 înaintea erei noastre, asemănarea 
între doctrina pnéumatică greacă şi aceea indiană nu se 
expliċă prea limpede. A sugera că sîntem în fața restu- 
rilor unei credințe indo-europene pare Încă o simplă 
speculație 2. Cred că singura lumină care poate fi arun- 
cată asupra originilor pneumatismułui, în lipsa altor măr- 
turii, se naște din analiza imaginarului presupus de aceste 
reprezentări. Noţiunea însăși de suflu ca atribut al omu- 
lui este legată de două funcții: respiraţia şi vorbirea. 
Prima este în mod nemijlocit asociată vieţii ; răsuflarea 
e un: criteriu traditional (azi știm că nu e valabil) al 
distinctiei între viaţă și moarte. Vorbirea nu e presupusă 
de viaţă, ci o presupune:; ele întretin un raport mediat ; 
dimpotrivă, un raport nemijlocit întreţine vorbirea cu 


4 Ideea că membrele sint niște pirghii cu acţionare pneu- 
maticä, așa ca la maşinile sau la roboții actuali, e. atestată si 
la stoici, „Cleant a definit mersul (..) ca pneûma emisă de hege- 
monikôn către picioare“ (Sambursky, 1959, 24). Convulsiile erau 
desigur atribuite zbaterii aerului care încerca să iasă, iar con- 
tractilitatea mușchilor pare a fi ignorată, i 


? Totuşi o serie de etimologii indo-europene pot fi invocate 
în sprijinul acestei aserţiuni. De exemplu, grecul dnemos, «vînt», 
trebuie pus în legătură cu sanscritul aniti, «a respira», şi -dsuh 
«suflu vital», cu latinul anima, «suflet», : cu goticul uz-anan, 
«a expira», cu toharianul A. și B :aum, «viaţă, respiraţie». şi cu 
vechiul islandez anal, «răsuflu». NA af 


Scanned with CamScanner 


© "TRADIȚIILE ORLI’ 165 


rationalitatea : a vorbi cu sens este proprietatea fiin- 
telor raţionale, adică a omului, De aici o corespondenţă 
între viața fiziologică, la întreținerea căreia aerul joacă 
un rol oarecare, și viaţa raţională, indicată de şi deci 
întemeiată pe suflul sonor. Analogia omului cu Universul 
este o reprezentare mitică foarte comună. Dacă presupu- 
nem dată această reprezentare, atunci deosebirea între 
imaginarul grec şi imaginarul indian stă într-un singur 
punct esenţial : grecii insistă asupra faptului că lumea 
este inteligibilă şi chiar raţională, deci sînt siliți să pre- 
supună fie o pneâma consubstantialä Universului, fie o 
vorbire, un l6gos, după care se ordonează acesta, ordinea, 
kôsmos, fiind forma sensibilă a inteligibilitätii ; indienii, 
care admit, dar nu concep pînă la ultimele consecinţe o 


asemenea eventualitate, sau cel puţin nu-i acordă un. 


loc central în gîndirea lor, se mulțumesc să afirme legă- 
tura între aerul fiziologic si cel cosmic. În teoriile indiene. 
domnește o mare diversitate. Concepţia, vedică e că vor- 
birea brâhman este o formă a divinității, că ea e acţiune 
creatoare, eficacitate pură. Mimâmsă însă, una din daréa- 
nas, împarte vorbirea tradiţională în două : éruti, “audi- 
ţia», e textul vedic, rezultat dintr-o cunoaștere directă ; 
smrti, comentariul, descrie numai :opiniile oamenilor des- 
pre stările de lucruri. Folosirea vorbirii sruti în ritual 
este eficace, ea produce un apiirva, «ceea ce nu exista 
înainte», face astfel să înainteze lumea și aduce credin- 
ciosului fericirea (cf. Biardeau, 1964, 79—82 şi 88—92). 
Grecii însă au dezvoltat încă din timpuri arhaice teoria 
vorbirii într-o cu totul altă direcţie. 

Specificul doctrinei grecești ar putea fi rezumat ast- 
fel: lumea fiind accesibilă omului, esenţa ei este com- 
parabilă vorbirii, care este esenţa omului ; vorbirea conţine 
o, parte raţională echivalentă cu suflul ; dar pentru a 
închipui suflul răspîndit în lume trebuie să-l concepem 
dezbrăcat de aparenţa lui fiziologică ; deci lumea este fă- 
cută fie dintr-o vorbire cu sens, lgos, într-o formă in- 
corporală, fără suflu ; fie dintr-un suflu subtil pneûma, 
fie dintr-un fel de hiper-aer purificat, care este păr, fo- 


cul, fie dintr-un alt element, dar într-o formă eterică, aşa. 

cum focul este mai fin decit aerul si aerul mai fin decît 
celelalte elemente. Aceasta din punct de vedere fizic. 
Cercetind însă mai atent condiţiile cunoașterii, se con- 
stată o disimetrie între lume și vorbire ; lumea poate fi 
cunoscută în esenţa ei, care este inteligibilitatea, expri- 
mată într-o materie hiperfinä, pe cînd vorbirea conţine 
o opacitate, ea își răsfrînge raționalitatea pe care o con- 
ține, o deformează, o poceste. De la această observaţie 
începe în gîndirea greacă declinul vorbirii ; un ecou al 
ei răsună în Cratylos. 

„Socrate : Dar despre Pan, că e fiul lui Hermes şi că 
ar avea o îndoită fire, asta e de crezut, prietene... Hermo- 
genes : Cum așa ? Socrate : Tu ştii că vorbirea semnifică 
tot (pân), că se rotește şi se întoarce întruna, fiind de 
două feluri : adevărată şi falsă. Hermogenes : Bineînţeles. 
Socrate : Ceea ce e adevărat din ea e bine netezit şi divin, 
locuind acolo sus, cu zeii ; falsul însă, aspru și ţinînd de 
firea ţapului (tragikés) se află jos în gloata oamenilor. 
Căci poveştile, cele mai multe, cît şi minciunile, aici se 
găsesc, în viaţa tragică (tragikôn). Hermogenes : Fireşte. 
Socrate : Așadar, pe bună dreptate e numit cel ce face 
cunoscut tot (pân) şi care se räsuceste întruna (aëi polôn), 
Pan cäprarul (Pân aipôlos), el, fiul cu îndoită fire al lui 
Hermes, neted în jumătatea de sus, iar jos aspru şi în- 
tocmai tapilor. Si este Pan acesta, fie rostirea chiar, fie 
fratele bun al rostirii, dacă e într-adevăr fiul lui Hermes. 
Or, ca fratele să se asemene fratelui, nimic de mirare.“ ! 

Platon a îndeplinit despărţirea vorbirii de vorbire, 
distilarea ei hermetică. Rezultatul este un Logos pur, vo- 
latil, care säläsluieste laolaltă cu zeii, constituind funda- 
mentul intelectual al lumii ideale, și un reziduu grosolan, 
vorbirea tragică, dar făcut oamenilor. Astfel întregul 
Univers este precum facultatea de reprezentare a vorbirii, 
care leagă și îndepărtează în același timp un înţeles de 
o suflare animalică : lumea adevărată e cea a sensurilor, 
a ideii, pe cînd imperiul aspru al sunetului e numai o 


-~ l Redau aici traducerea Siminei Noica în Platon, Opere, vol. 
III, Editura Științifică si. Enciclopedică, Bucureşti, 1978. 

räsfringere a. ei. Asupra vorbirii vorbirea însăşi aruncă 
suspiciune şi dispreţ, Platon îi răpește omului vorbirea. 
Prin acest furt tragic începe gindirea modernă. 

Ceea ce caracterizează revoluţia pe care grecii au pro- 
dus-o în istoria omenirii este întoarcerea discursului îm- 
potriva lui însuşi, critica discursului prin discurs, depla- 
sarea problematicii centrale a cunoaşterii de la lumea dată 
la lumea reprezentată, neîncrederea în limbaj şi încre- 
derea în structurile logice subiacente ale acestuia, alianţa 
între postulatul cognoscibilitätii si dezideratul non-con- 
tradictiei, Dacă grecii nu se îndoiesc că lumea este ratio- 
nală (acesta e, în ultimă analiză, religia lor), ei sînt la 
fel de convinși că inteligibilitatea ei nu e cîtusi de putin 
redată în limbaj, şi că prin urmare trebuie construită o 
vorbire mai perfecționată, vorbirea non-contradictorie. 
Odată ce acest lucru a devenit clar, cercetările de logică 
au luat un avînt extraordinar, câre a pus în umbră ma- 
nifestările extreme ale neîncrederii în limbaj, cum este 
pyrrhonismul, Contradictia devine însuşi falsul, contra- 
dictia e cel mai mare rău, de care oamenii trebuie să se 
ferească, fie vorbind numai în silogisme perfecte, fie ab- 
ţinîndu-se de la orice judecată. 

Azi ştim că teama grecilor era în esenţă nejustificată, 
si că falsul e un raport al vorbirii cu realul, pe cînd con- 
tradictia o formă a realului însuşi. După cum remarcau 
cu multă finețe H. și H. A. Frankfort, în lumea greacă 
„non-contradicţia era socotită mai presus decît probabi- 
litatea“ (1977, 386). Această spaimă era cu totul străină 
altor spaţii culturale, care concepeau raportul între vor- 
bire şi lume într-un chip mai putin crispat. Filozofia 
indiană admitea că experiența noastră poate fi contradic- 
torie, fără ca aceasta să implice neapărat că ea nu redă 
ceva aflător în afara subiectului ; lumea nu este ordonată 
după legile discursului, şi ceea ce este valabil pentru 
acestea nu poate fi extrapolat cu necesitate. Vorbirea 
eficace este autonomă ; dacă descompunem limbajul în 
unități de articulare, acțiunea lui nu poate fi găsită în 
nici una din ele. „Dacă non-contradictia este criteriul 

realităţii, atunci lumea experienţei nu e reală“, spunea 
Năgârjuna! cf. Nalimov, 1977, 206). ij 

Cratylos, aducînd pe lume teoria tragică a vorbirii, el 
constituie pentru noi un prețios reper de datare a reflec- 
tiei greceşti asupra limbajului. De aceea spun că primele 
cuvinte ale doctrinei stoice aduc cu ele o concepție evident 
non-cratylicä, şi prin urmare, această parte a învăţăturii 
lui Zenon ar putea proveni dintr-o tradiţie filozofică ve- 
che, legată de pneumatismul ionian. Pneumatismul însuși, 
fără a lua în considerare cîtusi de putin analogia lui cu 
gîndirea indo-iraniană, poate avea rădăcini adinci în solul 
fertil al unei reflecţii arhaice asupra vorbirii, în întregime 
populară, şi dezvoltată evident în mediul unei culturi 
orale 2. i 


+ 


Dar există o astfel de reflectie spontană ? E posibilă 
în genere, e atestată undeva ? Studiul unei asemenea doc- 
trine făurite într-o cultură orală i-l datorăm lui Geneviève 
Calame-Griaule (1965). + 


1 Năgărjuna, care a trăit în a doua jumătate a secolului al 
II-lea inaintea erei noastre, este întemeietorul şcolii zise „de 
mijloc“, Măchyamika. După el, lumea e lipsită de ființă proprie, 
dar de aici nu se poate conchide că există sau nu există, deoa- 
rece ipe o absenţă nu se poate' întemeia nici un raționament, cu 
atît mai putin 'unul care izvorăşte din absenţă. 

2 Că ionienii folosesc drept bază a speculațiilor lor o gîndire 


populară anterioară, poate de expresie mitică, e o ipoteză admisă 


de cercetătorii problemei : „Ei [ionienii] presimteau posibilitatea 


tual, cu mult înaintea lui Hesiod, pentru un f 


aintea erei noastre sau într-al ‘IX-lea, 

Populaţia dogon, peste 225.000 de 'oameni âcür un 
sfert de secol, trăiește în regiunea falezelor Bandiagara, 
în sud-vestul buclei Nigerului, pe teritoriul Republicii 
Mali, Sint sedentari, cultivă mei, zarzavaturi și legume, 
pomi fructiferi, cresc animale mici. Apa are o mare im- 
portanță pentru ei, dar nu este rară ; aprovizionarea se 
face din mici iazuri înconjurate de pomi, aflate în imediata 
apropiere a satelor. Ca în întreaga gindire africană, fer- 
tilitatea ocupă un loc central si în viziunea despre lume 
a dogonilor, traducîndu-se în ordinea sensibilă prin umi- 
ditate. Primii oameni creaţi erau nişte pestil, dintr-un 
soi care e acoperit cu piele în loc de solzi, iese din apă 
pe milul umed și poate emite sunete (Clarias senegalen- 
sis); dar, deși aveau toate organele la locul lor, ființele 
acestea erau uscate. Abia după prima ploaie, după ce au 
mincat fructe crude și au băut din primul iaz, cele patru 
cupluri de gemeni originari s-au umezit, dar n-au devenit 
încă oameni. Transformarea finală s-a petrecut atunci cînd 
unul, dintre gemeni, Binu Seru, a primit vorbirea de la 
creatorul Nommo ; s-a întîmplat cînd Nommo, aflat în 
iaz, a ţesut o pînză ; pînza erà prima vorbire. „Vorbirea 
a venit ca un vint, a intrat în urechea lui [Binu Seru], 
a coborit în ficat, s-a asezat jos şi a ieşit pe gură“. 
La strigătul lui a răspuns prima tobă — căci toba e un 
instrument înzestrat cu vorbire — şi toba a deschis ure- 
chile si minţile celorlalți oameni, care au strigat : „Am 
auzit vorbirea“ si apoi „Vorbim“. 4 PR 

Dar oamenii nu au fost prima creatură, Atoatefäcäto- 
rul Amma a fecundat oul lumii prin vorbire ; din ou au 
ieşit doi gemeni androgini : Nommo, care e multiplu şi 


i ei ie între milul fertil si uter, germinaţie si 
pr si primele animale acvatice care pot sub- 
Ziet o vreme pe uscat a fost născocită si la ‘greci : „Anaximân- 
aaa din Milet crede că din: apa amestecată cu pămînt si supusă 
pro aa ieșit pești sau animale asemănătoare cu peştii. Oa- 
încălzirii A e Piti înlăuntrul, acestor animale, foetus-ul fi- 
PORTUL Sar Manolo “înăuntru,  peritru'” maturizare; Atunci cînd 
ing, retinut acole iris, dif ele auiieșit.băvbaţi și “femei, în 
fpețuș-urile, s-au Cap 'singurik: (Cenisorinus;:4, (7, ap Piatkowski 
stare să. se hraneasca SIDBUTI ie ua e ile ee a 
şi Banu, 1979, I, 1, 181); 

se află în orice iaz, de unde räspindeste influenţa lui 
benefică, si Yurugu, Vulpoiul. Yurugu a apărut cel dintîi 
şi a făcut pămîntul ascunzind o bucată de placentă ; dar 
pe pămînt se afla o inscripţie care-l denunța, căci scria 
»el a furat vorbirea lui Amma“. Deci Vulpoiul a fost pri- 
mul vorbitor, dar Amma, atoatefăcătorul, l-a pedepsit 
pentru înşelăciunea lui, tăindu-i vîna limbii. De atunci 
Yurugu nu mai poate vorbi, căci glasul lui e „putred“, 
adică nazal, si nu se înțelege ce spune; în schimb scrie 
lăsîndu-și urmele pe pămînt. Cum el a fost dăruit cu 
ştiinţa viitorului, oamenii pot afla ce se va întîmpla 
dacă găsesc urme de vulpe si cheamă un ghicitor să le in- 
terpreteze 1. 

` Acest limbaj mitologic este foarte transparent si dă 
un bun exemplu de utilizarea categoriilor sensibilului în 
discursul prefilozofic. Pînza pe care o ţese Nommo în 
apă este vorbirea, adică discursul înzestrat cu un sens care 
rezultă din conjunctia si însumarea părţilor. Roland Bar- 
thes făcea în mod. spontan aceeași metaforă spunînd că 
teoria textului e o hyphologie : „Text înseamnă Tesut ; 
„„ pierdut în această țesătură — această textură — subiec- 
tul se desface în ea, așa cum un păianjen se dizolvă pe 
sine în secrețiile constructive care-i făuresc pinza. Dacă 
ne-ar plăcea neologismele, am putea defini teoria 
textului ca o hifologie (hiphos'e țesătura si pînza de päian- 
jen)“ (1973, 100—101). Fizic vorbirea este ca un vînt, care 
intră prin ureche si produce o criză, glasul activ, contrac- 
tie spasmodică. Fiziologic, e ca un abur, care nu-i decît 
apa încălzită ; intrînd prin ureche sub formă de gaz, ea 
se poate condensa. în laringe şi coboară spre sediul re- 
flectiei („se așează jos în ficat“, căci în ficat e localizată 
rațiunea). Vorbirea e ca o apă, deoarece exercită o acțiune, 
produce ceva; or, nimic nu se poate naşte decît din 


1 Urmele animalelor se află la originea scrierii în gîndirea 
mitologică chineză. „Tradiția susține că scrisul a fost inventat 
de un ministru al lui Huang-di, cel dintîi Suveran, după cerce- 
tarea urmelor lăsate pe pămînt de păsări“ (Granet, 1934, 48). 

apă 1. Comparind „materialismul“ stoicilor care din efica- 
citatea vorbirii deduceau corporalitatea ei, cu „umorismul“ 
dogon, care din aceeași premisă inferă prezenţa apei, ve- 
dem că ambele sint raționamente metaforice, de tip mi- 
tologic, numai că primul derivă dintr-o tradiţie de soldaţi, 
fierari, negustori și marinari preocupaţi de fizica Univer- 
sului, pe cînd al doilea e reprezentarea unui neam de 
blînzi grădinari, înconjurat de popoare care trăiesc ame- 
nintate de spectrul secetei. 

În ordinea mitologică africană, naşterea perfectă e nas- 
terea unor gemeni, care produce mai mulţi indivizi printr-o 
singură fecundare. De aceea prima creaţie este un cuplu 
de androgini, iar primii oameni sînt opt la număr, de două 
ori două cupluri de gemeni sexuati. Nommo reprezintă 
conformitatea cu tradiția, care sălășluieşte în apă, adică 
e fertilă şi fericită. De aceea lui i s-a darul de a crea, 
asemenea tatălui său Amma. Vulpoiul e dimpotrivă rebel 
împotriva, autorităţii părintelui său, care l-a creat prin 
vorbire şi l-a castrat simbolic, alterîndu-i glasul; așa 
încît el nu poate făuri decit pămîntul uscat, incapabil să 
genereze ceva în absenţa apei. Yurugu e sec şi steril, aduce 
cu sine moartea ; căci moartea a apărut prima dată atunci 
cînd a putrezit placenta ascunsă de Vulpoi, transformîn- 
du-se în pămînt. Dacă răzvrătitului i s-ar fi lăsat vorbi- 
rea, prin exerciţiul ei pervers ar fi semănat în lume nefe- 
ricirea şi moartea ; de aceea Amma l-a lipsit de ea. Cei 
patru primi bărbaţi îndeplineau patru funcţii importante 
în societatea dogon : şeful de familie, preotul totemic, 
Hogon-ul (decan de vîrstă şi șef religios al unei regiuni) si 
vindecätorul, care e în acelasi timp initiatorul societätii 
mästilor. Înainte ca vorbirea să le fie dăruită oamenilor, 
acestora le lipsea totuși un mic organ asociat folosirii ei, 
și anume gräuntele de sub claviculă. Pe lume nu existau 


încă. tocmai cele ce permit multiplicarea plantelor : cerul, 


1 Ori rodus as muncii, orice obiect fabricat casnic este 
EI, piei o „vorbă“, adică rezultatul unei acţiuni raţionale. 
Apa este condiţia fertilităţii, adică a eficacitätii, în gindirea afri- 
cană. 

furtuna, ploaia, vîntul. În clipa cînd acestea au fost create 


de cuvîntul lui Nommo, să, «vorbeşte l», Binu Seru, pri- 
mind cuvîntul, a fost scuturat de prima criză, aceea care 
semnalează astăzi transa preoților. o, . 

Dogonii nu au numai o mitologie, ci și o teorie popu- 
larä a vorbirii. Întelegerea acesteia presupune o familia- 
rizare cu semiotica materiilor comestibile în cultura do- 
gon, deoarece utilitatea vorbirii este exprimată simbolic 
cu ajutorul unor alimente. Dieta se bazează în special pe 
meiul alb, asociat cu strămoșul Lebe Seru, care moare 
la fiecare recoltă și renaște la vremea semănatului, şi cu 
reprezentantul acestuia, Hogon-ul ; forța vitală a meiului 
este păstrată de Hogon, care are legături misterioase cu 
pămîntul fertil, de unde își trage puterea. Nommo patro- 
nează o plantă cu multă apă, orezul negru, cereala afecti- 
vitätii si a vorbirii blinde. Sorgul e prezent sub mai multe 
specii, cu. semnificaţii diferite. Susanul se cultivă pentru 
seminţe, din care se extrage un ulei foarte bun, dulce la 
gust si care rîncezește greu. Se crede că cine bea ulei 
de susan devine inteligent pentru că i se măreşte creierul ; 
susanul, care simbolizează reînvierea sau naşterea, a cres- 
cut din creierul strämosului Dyongu Seru. Alt ulei comes- 
tibil excelent se obţine din arahide, plantă stimată pentru 
că boabele ei sînt duble şi evocă fecundatia gemenilor, 
ca şi vînzarea şi cumpărarea. Tot niște gräunte produce 
și arborele karité (Achras Parkii) ; din ele se extrage un 
ulei numit unt de karité, cu care se poate găti. Untul de 
karité amestecat cu ceapă prăjită e folosit ca un cos- 
metic, deoarece mirosul de ceapă prăjită, parfum conside- 
rat deosebit de plăcut, evocă mincarea, intimitatea si 
fertilitatea 1. 


1 Valorizarea uleiurilor din punctul de vedere al imagina- 
rului ne așează în domeniul pe care Bachelard îl numea al ,vis- 
cosului favorabil“. „Umiditatea care întreține căldura naturală 
durează cu atit mai mult cu cît e mai onctuoasă“, scria medicul 
englez Duncan în 1682 (ap. Bachelard, 1980, 123). Mincarea, spune 
ironic savantul francez, este chiar „tranzacţia care face să treacă 


în-sinele în pentru-sine“, si de’ aceea: Schwindler a făcut un ca-. 


lambur care în ordinea:imaginară e profund : Der Mensch ist, 
Was er iszt — «Omul este ce mănîncă», 

În concepţia dogon, cuvintele bune vin din creier ; 
acest organ deschide o membrană care dă din laringe în- 
tr-o cavitate de sub claviculă, unde se află opt gräunte 
scufundate permanent în apă și aflate de aceea într-o 
germinatie veșnică. Germinatia acestor boabe dă vorbirii 
eficacitate ; aburul pe care îl produce căldura ficatului 
trece prin clavicule, se întoarce în plămîni si iese pe gură. 
Compoziţia vorbirii e aceeaşi cu a corpului ; ea se alcă- 
tuieste din apă, care dă fluiditate si abundență, aer, 
purtătorul vibratiei sonore, pămînt, care se află în înte- 
lesul cuvintelor, și foc, de care depinde gradul de excita- 
tie, de nerăbdare. Uleiul care se află în sînge trece și în 
vorbire, făcînd-o plăcută, fermecătoare ; cînd vorba e rece, 
uleiul e gros, sleit; cînd însă ea conţine mai mult foc, 
grăsimea devine fluidă, făcînd ca vorbirea să ajungă ușor 
în ficatul auditorului și să fie bine primită ; dacă însă 
locutorul se. „aprinde“ și vorbește prea „încins“, uleiul 
stropeste şi arde ficatul celui ce ascultă. Vorbirea este 
puternic influențată de prezenţa celor opt kikinu, cuvînt 
pe care l-am putea traduce prin «suflări», deoarece derivă 
de la kinu, «nas, suflu, viață» : kikinu se mișcă sub formă 
de vînt. Ele se împart după trei criterii : sînt de trup sau 
de sex, masculine sau feminine, inteligente sau proaste. 
Bărbatul poartă întotdeauna cu sine pe kikinu inteligent 
masculin al trupului, în timp ce kikinu inteligent feminin 
al său se păstrează în iazul familiei, aflat ceva mai departe 
de sat. La femeie se întîmplă invers. Ochii omului care 
are un kikinu inteligent puternic strălucesc și sinteapät 
ochii interlocutorului ; kikinu buni fac vorbirea plăcută 
şi adevărată, cei răi fac vorbele primejdioase, amare sau 
minioase. 

Dacă vorbele pe care le spune femeii bărbatul sînt 
bune, uleiul din gräunte trece în sînge ; cînd ei se culcă 
împreună, se concepe un copil. Vorbele rele produc sînge 
rău, si fecundatia nu are loc, Vorba rea aduce boala, și, 
dacă a, fost pronunţată, efectul ei trebuie alungat muşcînd 
de trei ori dintr-un cărbune și scuipînd ; un intermediar 
conciliator, de preferinţă din casta fierarilor, freacă limba 

ofensatorului eu un fir dintr-o plantă din care se fac 
mături, ca să „măture“ insulta. Bărbaţii poartă în urechea 
stingă un inel de aramă, ca să-l ferească de vorba rea 
a femeilor, căci stînga e partea femeiască, „Soţia nu-și 
strigă niciodată soțul pe nume, ci pe numele fiului lor 
cel mai mare, urmat de particula di: «tată (frate mai 
mare) al lui ...». În lipsa unui fiu, va folosi numele fiicei 
celei mai mari... femeia sterilă își numește soțul cu numele 
fratelui mai mic al acestuia“ (Lifschitz si Paulme, 1953, 
314). Asta deoarece folosirea numelui propriu conferă o 
putere periculoasă asupra celui numit. Femeile poartă în 
ureche nouă inele, pentru a atrage si reţine vorba bună. 

Dogonii sînt, după cum se vede, foarte filozofi. Multe 
alte populații, aflate ca tehnologie la un nivel de civili- 
zatie asemănător cu cel al culturilor grupate în arheologia 
europeană sub numele de „epoca bronzului“ sau „neoli- 
tic“, au creat teorii ale vorbirii asemănătoare în esență 
cu aceasta. Dar un studiu mai detaliat nu-și are locul aici: 
Este suficient să considerăm demonstrat că vorbirea 
poate fi „începutul speculatiei dialectice“ în cel putin 
două sensuri : există gîndiri speculative arhaice care o 
aşază pe un loc central; ea a putut juca un rol într-o 
reflecţie anterioară pneumatismului filozofilor ionieni, 
care nu ne mai apare astfel ca o concepție căzută din 
cer, ci emanată din om în modul cel mai propriu. Si 
oare nu stă chiar Cratylos martor că la greci, conceptul 
de gîndire se naşte din diviziunea conceptului primitiv 
de vorbire ? 

Se cer făcute aici cîteva precizări. Mai întîi, că nu 
trebuie să vedem cîtusi de putin în sistemele prin care 
tradiția reglementează folosirea vorbirii o formă de ma- 
gie. Conceptul de magie, ca si acela. de totemism, ca si 
cel de forţă vitală sau mana, ne vine din antropologia 
secolului al XIX-lea, si a spune despre el că e o noțiune 
aproximativă înseamnă a ne exprima cu crutare. Lévi- 
Strauss a făcut o critică radicală a totemismului într-o 
lucrare de sine stătătoare (1970) ; înaintea lui fusese dizol- 
vat prin respingere generală acela de mana. Conceptul 
de magie n-a făcut încă obiectul 'unei lucrări particulare 


Scanned with CamScanner 


TRADIȚIILE ORALE / 175 


dedicate infirmärii lui, ba chiar e folosit în chip naiv în 
diferite aplicaţii, de exemplu în epistemologie (Jorion si 
Delbos, 1980). Este totuşi limpede că la nivelul actual al 
cunoștințelor noastre el e cu totul depășit, şi că a devenit 
un fel de debara în care se înghesuie claie peste grămadă 
consideraţii despre $amanism, teoria probabilităților, vră- 
jitoare, efectul placebo, parapsihologie, moartea vodu și 
psihozele exotice. Lévi-Strauss singur are nu mai putin 
de trei teorii independente referitoare la chestiuni aflate 
în cîmpul traditional al conceptului de magie: teoria 
excesul de semnificant (1966), teoria eficacitätii simbolice 
(1978, 221—246) şi teoria „gîndirii sălbatice“ (1970). 
Toate trei își definesc propriul lor obiect izolîndu-l si 
cunstituindu-l aparte de confuzia care domnește obișnuit 
în acest gen de probleme. Dacă există ceva comun tu- 
turor manifestărilor cărora Tylor, Frazer şi Levy-Bruhl 
le supuneau denominatorul „magie“, este ceva atit de 
vag, încît se confundă cu ansamblul deosebirilor dintre 
gîndirea ştiinţifică si critică modernă (luată, printr-o fic- 
tiune, ca fiind un sistem unitar) si totalitatea culturilor 
tradiționale (adunate la un loc pentru necesităţile cau- 
zei), Nu există magie : iată o frază cu cel putin două 
sensuri. Nu există nici măcar o teorie a acţiunii magice, 
deoarece această acțiune se descompune în moduri foarte 
diverse, determinate de instrumentatia utilizată, la rîn- 
dul ei diferită de la cultură la cultură. Nu voi încerca 
să duc mai departe această critică. Mă mărginesc să 
specific că in capitolul de față nu încerc să atribui si 
nici nu pretind că vreo cultură atribuie vorbirii proprie- 
täti „magice“ ; dimpotrivă, presupun ca acceptat că fie- 
care cultură are un sistem de reglementare a vorbirii în 
cadrul căreia aceasta primește în mod tradițional anu- 
mite proprietăţi ; că unele din ele ar putea fi calificate 
drept „magice“ ţine de libertatea de a folosi metaforele 
si epitetele. Atunci cind compar” diferite culturi în pri- 
vinta tratamentului pe care ele îl impun vorbirii, o fac 
conștient de insuficiența datelor de care dispun şi de 
faptul că antropologia vorbirii se află încă la începu- 
turile ei; încerc mai degrabă să atrag atenţia asupra 

acestei discipline gi asupra importanței pe care orice 
observaţii făcute în acest domeniu „o au pentru o Te- 
flectie globală asupra limbajului. Singura trăsătură pe 
care o presupun ca fiind comună între diferitele culturi 
non-cratylice este, prin definiție, credința acestora în 
eficacitatea vorbirii, sub orice formă s-ar manifesta 
aceasta. Însuși conceptul de eficacitate este aici redus 
la cea mai simplă expresie, pentru a-l face cit mai 
operant, şi anume la o formă apropiată de cea pe care 
o are în filozofia limbajului. Orice act de vorbire repre- 
zintă o schimbare în starea lumii si instituie o serie 
de obligaţii, adică implică o schimbare posibilă în starea 
ei viitoare. 

A doua precizare necesară în acest punct al discu- 
tiei privește raportul reciproc al ființei si vorbirii. Niet- 
zsche a arătat că ceea ce este depinde de un punct de 
vedere care-i atribuie o valoare; în terminologia lui, 
existența era o funcţie a „voinţei de putere“; ca ur- 
mare, ună din misiunile filozofiei era de „a răsturna pla- 
tonismul“, care îngheaţă lumea într-o stare imuabilă. 
Unele din consecinţele acestui fel de a vedea lucrurile 
mi se par discutabile : postularea unei tensiuni în gîn- 
direa greacă între două atitudini opuse ; invazia discur- 
sului în teritoriul ființei ; necesitatea de a înlocui mo- 
delul „socratic“ cu unul arhaic. Dacă analiza sugerează 
că în reflectia presocratică asupra vorbirii apar repre- 
zentări care aparţin unui nivel arhaic de gîndire popu- 
lară, dacă celebra prăpastie între aşa-zisa „gîndire mi- 
tică“ si filozofia ioniană pare să se îngusteze într-un 
anumit punct, putem accepta această sugestie fără a 
accepta sau a implica nimic altceva, sau mai degrabă 
supunînd toate implicaţiile precautiilor cu care gîndirea 
arhaică înconjură vorbirea. 

A despărţi, așa cum a făcut Platon, vorbirea în gîn- 
dire gi Jimbaj înseamnă a o institui ca obiect al cuge- 
tării. Căci vorbirea are cu adevărat pentru greci în ge- 
nere.o dublă natură, ea e o logolalie, o gläsuire de Lo- 
gos; abia peste această disjunctie substanţială se așează 


aceea (alethică și) morală, între firea ei divină şi firea 

ei tragică. Fiind o räsuflare cu sens, ea ţine în același 
timp de două ordini, dar acest clivaj rămîne neobservat 
atîta timp cit vorbirea nu este obiect, ci doar acţiune. 
Inainte de despărţirea vorbirii, oamenii o gîndesc în 
funcţie de eficacitatea ei; după Cratylos, în funcţie de 
veridicitatea ei. Căci chiar în clipa în care devine obiect, 
ea își dezvăluie dualitatea, tot așa cum, atunci cînd vrem 
să mîncăm o nucă, trebuie să ținem seama că se com- 
pune din miez şi coajă. Această despicare a vorbirii se 
face după modelul care aşează orice acţiune în raport 
cu natura şi cultura : glăsuirea animalică nu e conștientă 
încă de faptul că „este un zeu în ea“; a scoate la iveală 
acest zeu, care este înțelesul, si a-l venera, este price- 
perea filozofului, Asa cum popoarele arhaice domesticese 
forța brută a vorbirii impunindu-i reguli de folosire, si 
arătind prin aceasta că așa înţeleg ele cultura, grecii își 
impun asupra obiectului propria lor concepţie despre 
cultură, care pune în echilibru un panteon si un popor. 
A _istorisi nenumăratele viclenii prin care sunetul se 
opune sensului, si prin care sensul, sieși împotrivindu-se, 
se împerechează cu sunetul — iată o concepţie în totul 
grecească : ce sînt etimologiile lui Socrate decit o Mi- 
tologie ? 


Tradiţia 


Trudere înseamnă trans-dare, a da mai departe peste 
un hotar, peste un obstacol care întrerupe continuitatea. 
Tradiţia este continuarea suflului dincolo de moartea 
individului, în șirul generaţiilor. 

Canacii din Noua Caledonie au o organizare matri- 
liniară şi matrilocală ; soțul are două locuinţe, la clanul 
lui și la soţia lui; copilul aparţine desigur cuplului, dar 
în aceeași măsură fratelui mai mare al soţiei, în neamul 
căruia se va afla toată viaţa. De aceea la caledonieni se 
manifestă cu multă pregnantä un raport de familie pe 
care-l aflăm şi la vechii germani (oglindit în Cîntecul 
lui Roland prin afecțiunea deosebită care-l leagă pe Ca- 
rol cel Mare de nepotul său), anume relația avunculară, 


~D 

autoritatea unchiului. Cînd se naște un copil, unchiul lui 


matern primeşte o monedă, adică un şirag fiot an 
vîrfuri retezate ale cochiliei unui melc din genul Helix, 
Acesta din urmă simbo- 


si dă înapoi un sirag mai mic. | $ | à 
lizează suflul noucnaseutul ul. „Unchiul suflă apoi în 
urechea copilului, dăruindu-i astfel respirația, n carel 
ritm e perceptibil în bătaia fontanelelor. Copilu e i 
sufletit astfel de către respirația vie a clanului său, e 
nu mai e un obiect natural, un pui de animal oarecare, 
ci e asimilat în continuitatea grupului uman. Unchiul 
rostește atunci următoarea urare : „Fericit să fie duhul 
lui, şi înalt totemul. Să-i înalțe suflul părinţii și străbu- 
nii lui, care i l-au dat si i l-au încredinţat în virtutea vor- 
birii ce se duce şi vine precum fluxul si refluxul în 
clanul unchilor săi materni“ (Leenhardt, 1967, 123). Dacă 
nepotul moare, i se aduce unchiului o monedă mică ase- 
mănătoare cu cea dată de el, ceva mai mare dacă nepo- 
tul a atins o vîrstă mai însemnată si o oarecare impor- 
tantä ca individ, pentru ca „răsuflarea“ să nu se piardă. 
sincredintäm această monedă“, spun cei care o aduc, 
„ca să dureze osatura vorbirii, liana care uneşte tinutu- 
rile noastre“ (îbid.). 

Continuitatea suflului este aici reprezentată ca esenţa 
continuității familiale. Dar ea nu uneşte numai generaţiile, 
ci şi leagă la un loc societatea, face dintr-o mulţime de 
oameni un popor, ea e comunitatea de valori si näzuinte. 
Se află în legende, în tradiţii, în genealogii, în toată ştiinţa 
neamului. Suflarea poporului e înmănuncheată în suflarea 
şefului, în vorbirea lui. Sculptorii reprezintă întotdeauna 
RSS ca scoasă, pentru a arăta că în vorbire se 
ditia si ; giul şi autoritatea sa, Bătrinii care cunosc tra- 
iția sint numiți coșuri de cuvinte, si lor:le revine îndato- 
rirea de a-i instrui pe tinerii:şefi. „Pină intr-atît discursul 
MIU ete pe a prin excelenţă, încît în ziua cînd 

felului, ajuns la virsta cînd știe să declame, se urcă 
pentru întiia oară pe prăjina oratorilor şi își ă 
discursul i ă i erori protiunță 

sul inaugural, tatăl lui încetează de a mai urca la 
tribună. El nu mai vorbește decît de la picioarele acesteia 
cu glas liniștit“ (Leenhardt, 1967, 150). ’ 

Ceea ce ne interesează aici este însă mai putin as- 
pectul simbolic al tradiţiei, cît aspectul ei funcțional, in- 
stituţiile sociale prin care ea se realizează. Atunci cînd 
întilnim la un popor oarecare o menţiune izolată despre 
existenţa unei tradiţii orale, trebuie să înțelegem foarte 
limpede că aceasta nu se referă atît la un conţinut, adică 
la -o credință care este transmisă din gură în gură în 
condiţii întîmplătoare, ci la un întreg aparat cultural care 
reglementează vorbirea, stabilind cînd anume și în ce 
forme conţinutul este transmis, de către cine, în ce scop 
şi cu ce restricţii. Concepţia despre vorbire a unui popor 
nu se exprimă neapărat printr-un discurs specific expli- 
cit, cît prin felul în care cultura reglementează folosi- 
rea el. 


Tradițiile orale au ca obiect trei clase fundamentale 
de texte literare. Primele două funcţionează la toate 
popoarele care au un nivel de tehnologie comparabil neo- 
liticului si bronzului ; este vorba de împărţirea în mituri 
și povestiri. Audierea miturilor este reglementată mai 
strict si presupune acceptiune de persoană, adică adesea 
povestitorul pare a fi „proprietar“ al mitului, mai exact al 
versiunii pe care o debitează, în chip legitim, prin „moş- 
tenire“ de familie ; de aceea mitul nu trebuie încredinţat 
decît unei persoane potrivite ca să-l conserve şi să-l 
transmită generaţiei: următoare. Povestirile circulă în 
general mai liber la o populaţie dată; oricine le poate 
spune, dar recitarea lor este de obicei încredinţată celor 
ce sînt consideraţi buni povestitori, aşa încît, într-o adu- 
nare oarecare, se poate ști dinainte cine anume va vorbi. 
Povestirile pot face obiectul unor schimburi cu populaţii 
vecine, care ocazionează un soi de festivaluri ce durează 
mai multe zile. În afara miturilor si povestirilor, există 
diferite feluri de texte funcţionale, cum ar fi rugăciunile, 
formulele propitiatorii, frazele care se rostesc în anume 


ceremonii, textele cîntecelor, spectacolelor.cu măşti sau 
ale operelor ; acestea .constituie de asemenea un fel de 
„proprietate privată“, Tradițiile istorice, genealogiile, cîn- 
tecele despre diferite personaje, poemele: cu valoare. edu= 

cativä sînt încredințate unor profesioniști care sînt pästrä- 
torii și interpreţii lor. x Re 

La popoarele indo-europene si uralo-altaice există o 
epică orală cu caracter eroic ; acest raport specific a fost 
remarcat de Boas (1927, 338—339)1. Epica aceasta, pe 
care propun s-o numim militară din cauza determinărilor 
care o despart net de eroismul mitologic, pare a fi asociată 
utilizării fierului de către culturile europene. Cea mai 
veche atestare a ei o reprezintă desigur poemele home- 
rice ; dar aceste tradiţii continuă şi azi la kirghizi, la sla- 
vii de sud, sub o formă atenuatä la români ; prin roman- 
ces, spaniolii au exportat o epică ciclică în America La- 
tină, unde este încă vie. Caracteristic epicii militare este 
faptul că e foarte legată de conştiinţa de sine a unor gru- 
puri einice, ca si faptul că reflectă în conţinutul ei 
un sistem de reglementare socială a violenţei. Reală sau 
fantastică, violența — și nu creaţia, care.se află în centrul 
miturilor — umple aceste poeme cu afirmaţia monotonă că 
garanţia supravieţuirii unui popor este exterminarea ina- 
micilor „potenţiali. Această concepție a avut o influență 
profundă asupra culturii europene şi continuă s-o exercite, 
supraviețuind în special în arta de consum occidentală. 
Atunci cînd Europa se interoghează asupra rădăcinilor ei, 
nu poate să ignore că întemeierile arhaice ale imaginarului 
sînt adesea mai importante decît determinările de moment 
în explicarea unor comportamente. 

Execuţia epicii militare nu este neapărat încredinţată 
unor specialiști care nu au nici o altă meserie ; deşi la 
unele popoare apar şi astfel de roluri sociale, la altele 
cîntăreţul tipic este un om liber (țăran sau aristocrat) care 


l Boas se referea de fapt la. „indo-europeni si turco-tätari“. 
Dar observatia lui ar trebui completată mai întîi cu exemple 
mongole : oiraţii, buriatii și mongolii khalkha posedă poeme ero- 
ice narative, cintate de profesionişti, cu acompaniament muzical, 
la prilejuri festive (cf. Chadwick și Zhirmunski, 1969, 77—78). 
Printre popoarele care vorbesc limbi din familia uralică, finlan- 
dezii au și ei o asemenea poezie. Faptul că sînt mai greu acce- 
sibile studii in limbile engleză sau franceză asupra poemelor 
din grupul reunit de către Lönnrot în Kalevala explică poate, 
dar nu scuză, lipsa din corpusul teoriei oralitäfii a epicii finice. 

exersează în clipele de răgaz și se produce numai în anu- 
mite ocazii importante. 

Imaginea globală dată mai sus admite o serie de co- 
rectii locale. Deşi literatura pare să fie o funcţie primară 
a spiritului uman (ceea ce se deduce din observaţia că nu 
cunoaștem nici un popor, oricît de rudimentar ar fi nivelul 
tehnic al civilizaţiei sale, care să nu aibă tradiţii literare 
foarte complexe), ea există numai în cadrul unei culturi 
particulare, şi ca urmare funcţionarea ei nu poate avea 
înțeles decît în cadrul acesteia. Dacă unele afirmaţii din 
capitolul de faţă sugerează că sînt posibile concluzii 
transculturale asupra -statutului literaturii, ele trebuie 
înţelese astfel numai în măsura în care se referă la core- 
laţii funcţionale, formale, care apar între culturi, în 
măsura în care tind să definească un concept funcţional 
de cultură orală. 

A. vorbi presupune o acţiune și deci un rezultat. Ori 
de cîte ori vorbesc în mod adecvat pentru a obţine un 
anumit efect — atunci cînd cer de mîncare, de pildă — 
cuvintele mele; sint îngrădite, dirijate- de la o intenţie 
la un scop. Nu există nici o primejdie ca ele s-o ia răzna 
si să producă ceva neașteptat — să aducă ploaia, bună- 
oară. Pentru a aduce. ploaia există alte cuvinte, dar întru- 
cît scopul vizat transcende registrul competenţei umane, 
vorbele acestea vor avea. şi ele ceva ciudat, adecvat ima- 
ginii unui interlocutor capabil să facă ceea ce i se cere. 
Vorbirea rituală ocupă un loc intermediar. Dar atunci cînd 
vorbesc fără a cere ceva, fără un scop evident, vorbele 
mele nu mai sînt stäpinite în tarcul dintre dorinţă si 
fenomen ; ele vor produce cu necesitate un efect, dar 
care ? Asupra întregii comunităţi va plana atunci un 
pericol, deoarece va fi fost eliberată o energie necontrola- 
bilă, și nimeni nu poate ști unde anume se va face sim- 
titä acţiunea ei, Or, literatura este un asemenea discurs 
nelinistitor, non-utilitar, fiindcă nu cere nici hrană, nici 
recolte ; pronunţarea lui comportă deci riscuri cu atît mai 
mari, cu cît intenţiile locutorului nu pot fi cunoscute ; 
se impune deci respectarea unor reguli de precauţie, al 
căror ţel este în primul rînd să mutileze vorbirea, să-i 

diminueze sau să-i extirpe forţa, așa cum se procedează 
ca un prizonier căruia i se taie tendoanele picioarelor ca 
să nu poată ucide si fugi. , ] 
Excizia vorbirii începe deci cu vocea. Populaţia dravi- 
diană toda din podișul Nilgiri (India de sud) folosește 
atunci cînd cîntă un alt fel de voce decit în vorbirea co- 
mună, si aceasta e adevărat atît pentru femei, cît şi pen- 
tru bărbaţi. Un alt tip de voce! e folosit atunci cînd 
cîntecul e asociat dansului. În fine, preotul si șamanul 
au, în timpul exercitării funcţiilor rituale, fiecare o voce 
specifică, distinctă de cea normală. Așa se face că există 
opt tipuri de producţie vocală, după sex, funcţie socială 
şi condiţii de utilizare (Emeneanu, 1966, 324). Tot cu opt 
feluri de voce este creditat griot-ul, cîntäretul profesio- 
nist din nordul Africii negre, dar de astă dată e vorba 
de una si aceeaşi persoană. El se acompaniază cu'o ghitară 
sau o tobă mică purtată la subtioarä. Felul lui de a vorbi 
este foarte ciudat : un debit extrem de rapid (pe care do- 
gonii îl explică prin necesitatea de a imita iuteala cu 
care Amma a creat lumea), pe un ton care urcă şi coboară 
alternativ. Dogonii cred că vorba griot-ului nu e pericu- 
loasă, pentru că ,gräuntele lui nu germineazä“ ; cuvintele 
se nasc numai din „grăsimea meiului“, adică el „nu crede 
ceea ce spune“ (Calame-Griaule, 1965, 485—491). La joraii 
din Vietnaim,tipul vocii diferă după genul literar (Zum- 
thor, 1938 b, 160—161). Glasul samanului turcic din Si- 
beria este cu deosebire exersat pentru a produce efecte 
„speciale“ : ventrilocutie, falset, imitații de păsări şi ani- 
male, imitaţia vocii unei persoane decedate (Chadwick si 
Zhirmunsky, 1969, 287 şi 255). Basmele, care sînt în 


1 Literatura antropologică nu precizează care sint procedeele 
de variaţie a vocii. Pe de altă parte, cultura europeană it putin 
familiarizată cu asemenea tehnici, deşi cunoaşte vocile „profe- 
sionale“ ale cadrului didactic; preotului si vinzätorului ambu- 
lant. în muzică se folosesc mult schimbările de timbru (ca în 
opera bufă, sau chiar în roluri dramatice cum este al lui Carmen), 
ca şi Hou fiparea pozel de voce” (în Oedip de George Enescu). 

r mai putea interveni variații de re i i 
transformări vocalice si PEAREN d eye Pi ER 

general povestite cu o voce obișnuită, sînt precedate de 
sau încheiate cu formule care stipulează implicit sau ex- 
plicit că recitarea lor trebuie să fie ineficace ; aşa fac 
ashanti, care încep să povestească rostind formula „nu 
vorbim chiar serios, nu vorbim chiar serios“ (Rattray, ap. 
Ben-Amos, 1974, 278—279 ; cf. si Ben-Amos, 1971, 10), 
sau ewe, care-și încheie poveştile spunînd „m-au păcălit 
cu asta la focul de dimineaţă şi vă păcălesc şi eu cu ea la 
focul de seară“ (Agblemagnon, 1969, 171). 

În Africa, instrumentelor muzicale li se atribuie o voce 
ca şi omului ; glasul lor trebuie menţinut sub control prin 
diferite dispozitive care dau sunetului un timbru confuz. 
Xilofonul numit balafon are sub pläcutele de lemn mici 
tigve acoperite cu o membrană, care intră în rezonanță 
și produc un fel de biziit ; la populaţia sara din Ciad se 
construieşte și un xilofon clar, dar acesta e considerat o 
jucărie pentru copii. Marea ghitară kora cu care se acom- 
paniază recitatorii poemelor epice senegaleze capătă ade- 
sea nişte inele. metalice ataşate pe fiecare coardă, care 
produc un zăngănit difuz; În Mauritania, în casta grio- 
tilor, bărbaţii folosesc o lăută cu -patru corzi numită ti- 
dinit ; la capătul mînerului acesteia se pun zdrăngănitori 
de metal, înlocuite uneori cu läntisoare înfăşurate în 
jurul cutiei de rezonanţă făcute din lemn; femeile au 
un soi de harpă angularä, cu mînerul lung de un metru, 
pe al.cărei rezonator de tigvă se fixează mici discuri de 
tablă cu inele de sîrmă pe margini. „Această căutare 
manifestă a sunetului tulbure... exprimă voinţa de anu 
opune instrumentul muzical omului (mai exact vocii 
umane), chiar cu preţul de a da impresia că e vorba de 
o voce mascată, deformată, dar totuşi o voce. În chip 
general, muzica e considerată ca parte integrantă a vor- 
birii, uneori chiar e confundată cu limbajul vorbit, 
cu dansul, cu ceremonia în care își are locul“ (Duvelle, 


1976, 466 si 473) !. 


1 Nacib (1981, 57) atestă folosirea clopoteilor si sunätorilor 
la instrumentele populare algeriene, cărora această practică ar 
avea avantajul să le confere „un sunet imperceptibil de blind“. 


Scanned with CamScanner 


184 / CINTECELE DE GESTA 


Atunci cînd, dimpotrivă eficacitatea vorbirii devine 
necesară, în cadrul unui ritual religios, glasul poate fi 
multiplicat. Așa se întîmplă la mănăstirea Ge lugs pa din 
Dalhousie, în India de nord, unde 800 de lama au venit 
de la Lhassa, Un cercetător american a auzit cu stupoare 
ceea ce pînă atunci era considerat imposibil, și anume vo- 
cea unui singur individ uman cîntind în armonie cu sine 
pe trei glasuri diferite, în primă, terță și cvintă. Cum o 
înregistrare pe bandă magnetică a fost posibilă, analiza 
a relevat, din cauza condiţiilor tehnice nepotrivite, numai 
două frecvenţe, 377,5 Hz şi 755 Hz. Cu urechea se putea 
însă auzi si tonul fundamental, sub limita inferioară a 
emisiei umane normale, la 75,5 Hz (Smith si Stevens, 
1967, 210—211). 

Un alt tip de limitare a efectelor nedorite ale vorbirii 
este artificializarea limbii în care sînt povestite miturile 
sau basmele, astfel încît caracterul indirect, neorientat al 
acestui discurs să iasă cît mai bine în evidenţă; Desigur, 
acesta este un caz cu totul distinct de acela în care un 
popor păstrează o tradiţie în limba pe care a vorbit-o cu 
citeva secole în urmă;; sanscrita vedică, ebraica, greaca 
homerică sînt în această situație; dar se poate distinge 
ușor între o limbă arhaică, păstrată ca atare cu tot le- 
xicul, morfologia si sintaxa ei, și o limbă artificială, fău- 
rită prin adjonctiune de âfixe, deplasări semantice şi cre- 
are de rădăcini noi. O limbă care nu se poate înţelege nu 
poate sluji la nimic, iată principiul aflat la baza acestei 
practici, câre-şi propune să împiedice: influenţa evenimen- 
telor evocate în povestire sau cîntec asupra realităţii din 
lumea enunţării, Adesea în basme se întîlnesc cuvinte al 
căror înţeles bästinasii nu-l pot explica prea clar. Prin- 
tr-un- consens spontan, mulţi antropologi. vorbesc: atunci 
de „arhaisme“, întemeindu-se. pe supoziţia că, textele 
s-au transmis din, vremi imemoriale, si că prin urmare 
reflectă un stadiu mai vechi al limbii; de altfel 
si indigenii vorbesc uneori de o „limbă veche“, Că ar fi 
vorba de adevărate arhaisme, și, care ar fi atunci legile 
evoluţiei fonetice ori cum s-ar explica evoluţia semantică; 
nimeni: nu-și mai “bate capul să demonstreze ;-e vorba 

adesea de un mit al antropologiei înseși. Vechimea sfin- 
feste, asta e sigur; în orice caz face excelentă impresie, 
Totuşi exigenţele demonstraţiei lingvistice ar cere aici un 
argument sau un rudiment de gramatică istorică. 

__ „Vechile cîntece ale tribului yuma sint într-o limbă 
ieșită din uz, iar cuvintele sînt repetate pe dinafară. D-na 
Charles Wilson [informatoarea] spunea că-și aminteşte nu- 
merele în acea limbă, deși nu ţine minte nici un alt 
cuvînt. Numerele pînă la 38 au fost înregistrate fonogra- 
fic“ (Densmore, 1932 b, 10). Frances Densmore nu dă în 
text cele două sisteme de numerație, actual si arhaic, puse 
față în faţă, ceea ce ar fi o probă concluzivă, nici nu pre- 
cizează cît de mult şi prin ce se deosebesc ele. Opinia ei 
că ar fi vorba de o limbă ieșită din uz (obsolete) nu ca- 
pătă, prin această omisiune, prea multă forţă. 

Poveştile yuma sînt înrudite cu acel gen de spectacol 
cunoscut la mai multe populaţii amerindiene, si care sea- 
mănă cu opera. Sînt texte în proză, rostite în limbajul 
obișnuit, care narează o călătorie ; ele sînt întrerupte de 
cîntece în limba „veche“ si de dansuri. Povestea Cerbului 


| durează o noapte întreagă ; legenda despre Po'kohan, cu 


" cîntece cu’ tot, se execută timp de 9 ore. Părţile cu ade- 


vărat savuroase ale spectacolului se consideră că sînt 
chiar aceste cîntece, care nu pot fi traduse literal, dar al 
căror conţinut este cunoscut în linii mari ; ele reprezintă 
incidentele călătoriei. Aceeași: limbă ciudată servește şi 
pentru executarea altor feluri de arii: sînt cele pe care 
le cînta odinioară vindecătorul pentru a grăbi închiderea 
rănilor. Tot el putea aduce „în vremurile de demult“ fur- 
tuna de nisip, intonînd un cîntec precedat de un discurs 
ale cărui cuvinte erau' necunoscute tuturor celorlalți 
(Densmore, 1932 b, 11, 13—14, 48, 130). Din nefericire, 
Densmore nu precizează ce raport presupun yumasii între 
limba cîntecelor și efectele execuţiei lor, ! 

N'Sougan Agblemagnon atestă că povestirile ewe sînt 
„pline de arhaisme atît din punct de vedere al formei cît 
și al conţinutului“ (1969, 191). Problema este cu atît mai 
interesantă cu cît la același popor există mai multe limbi 
artificiale; vorbite în comunităţile consacrate: cîte unui 

zeu, şi unde tinerii care studiază tradiţiile petrec doi sau 
trei ani, fără a folosi în acest interval limbajul standard. 
În afara acestor „limbi ale zeilor“ (vodugbewo), în rugă- 
ciuni apar formule rituale care diferă și ele de exprimarea 
cotidiană (1969, 30). Studiul acestor variante ar putea arăta 
care sînt mecanismele de producere a unei limbi artifi- 
ciale, ce funcţii îndeplinește aceasta într-o cultură orală, 
ce raport lingvistic și stilistic există între o formulă ri- 
tuală şi una literară şi care fapte de limbă pot fi cu 
adevărat caracterizate ca arhaisme. Ruth Bunzel înre- 
gistrează cîteva cuvinte „arhaice“ în rugăciunile zuñi, dar 
fără o discuţie mai largă, multumindu-se să precizeze 
că multe din cîntecele societăților de vindecare „sînt în 
limbi străine sau nu au cuvinte inteligibile“ (1932, 620 
si 494—495). 

Un model de anchetă în antropologia vorbirii, deși în 
proporţiile restrînse ale: unui articol, este studiul lui 
Emeneau despre toda. Limba cîntecelor acestui popor este 
o derivare de la limba standard : vocalele lungi sînt pro- 
nuntate ca un grup de două vocale de acelaşi fel aflate 
în hiat, prima fiind scurtă iar a doua lungă ; în finalul fie- 
cărui cuvînt se adaugă sufixul e ; unele sufixe din limba- 
jul standard sînt modificate ; ultimului cuvint din final 
de strofă i se alipeste sufixul -ad. „Morfologia, mai ales 
cea a verbului, arată o diferenţiere avansată față de cea 
a prozei. Aceasta e adevărat mai ales pentru sufixele de 
aspect, timp și mod, care intervin între rădăcină şi ter- 
minatiile flexionare, dar şi în alegerea alomorfelor sufi- 
xelor flexionare“ (Emeneau, 1966, 324—327). Limba poe- 
tică toda pare să se afle faţă de vorbirea cotidiană într-o 
relație analogă cu aceea dintre cultură si natură ; ea constă 
din aplicația unui sistem de reguli suplimentare pe un 
comportament util, în speţă comunicarea, dîndu-i acestuia 
o interpretare, înzestrindu-l cu un sens altul decit cel 
pe care-l transmite, Dacă e limpede că morfologia poetică 
se îndepărtează intenţionat de aceea a limbii standard, 
înțelesul pe care toda înşişi îl dau acestei intenţii ne 
rămîne necunoscut ; şi la ei, ritualul tinde să se distanteze 
de literatura propriu-zisă, de vreme ce șamanii vorbesc 

de obicei într-una din limbile dravidiene literare, mala- 
yalam, „care este aceea a diferitelor divinităţi care îi 
posedă“. Si la zuñi apar elemente artificiale în limba 
literară, de vreme ce cuvintele terminate în consoană 
primesc o vocală, cel mai adesea a, atunci cînd se află 
la sfîrşitul versului (Bunzel, 1932, 620). Miturile dogon au 
o versiune ezoterică într-o limbă derivată, nazalizată şi 
înzestrată cu sufixe speciale (Calame-Griaule, 1965, 454— 
455). În povestirile folclorice marocane, „limba este ste- 
reotipă, stinjenită de credința general răspîndită că a 
greşi o frază sau un cuvînt poartă nenoroc, plină de ex- 
presii și turnuri străine sau perimate“ (Brunot, ap. Eickel- 
man, 1977, 449). Amerindienii kwakiutl se tem și ei că 
greşelile făcute în ritual sau etichetă pot avea urmări 
neplăcute, care se pot evita prin organizarea unui pot- 
latch, o serbare la care participanţii primesc daruri (Haw- 
thorn, 1979, 34). 

Discuţiile în jurul chestiunii limbilor „arhaice“ şi arti- 
ficiale ar trebui să folosească drept criteriu esenţial regu- 
lile de funcţionare ale acestor limbi în culturile lor, în 
funcţie mai ales de atitudinea faţă de eficacitatea vor- 
birii. Dacă efectele recitării sînt considerate ca periculoase, 
artificialitatea vocabulelor utilizate va avea drept scop să 
le dilueze sau să le împiedice. În Africa, excluzînd limbile 
sacre vodugbewo, tendinţa generală este aceea de a mu- 
tila vorbirea, de a o face incapabilă de acţiune. Dimpo- 
trivă, în Asia se urmăreşte intensificarea, pînă la proporții 
cosmice, a efectelor ei. Problema vocabulelor „arhaice“ şi 
„intraductibile“ care apar în texte trebuie deci privită 
pornind de la consideraţii de acest gen. Poemele epice 
manciuriene sînt presărate cu expresii „intraductibile“ ; 
privind mai atent, observăm că structura lor e iterativă 
(tinind de ceea ce Jakobson a numit „funcția poetică a 
limbajului“), şi că ele apar în text cu o valoare pragma- 
tică foarte marcată ; cu ajutorul acestor cuvinte, samanul 
erou sau samana eroinä marcheazä efortul de a evoca, 
a. provoca sau a învinge diferite personaje pe care le în- 

tilneşte în drumul său, Forma lor este, într-adevăr, co- 
dată : şamana Nifan folosește expresiile ejkulë ekulg, 
khogě jagă, tingeldzi ingeldäi, khoběgě eběgě (Rodica Pop, 
1979). E semnificativ că fiecare şaman are propriile sale 
formule, pe care le utilizează succesiv. Probabil că ase- 
menea cuvinte nu au sens, ci numai forță ilocutionarä 
si perlocutionarä ; valoarea lor poate fi asemănată cu 
aceea a strigătelor impundu din Rwanda (Smith, 1974, 
298—300). 

Prescriptiile de loc şi timp constituie o altă clasă 
importantă de reguli constitutive ale unei tradiţii orale, 
Amerindienii pueblo din Isleta rezervă povestirile exclu- 
siv pentru serile de iarnă, „după luna octombrie, pentru 
că spun că dacă istorisești povești vara te vor musca 
șerpii ; dacă spui poveşti străinilor ti se scurtează viața“ 
(Parsons, 1932, 359). Tot noaptea povestesc și assiniboinii 
(Denig, 1930, 607). Berberii nu spun povești ziua, de 
teamă să nu li se intimple ceva rău (Basset, 1955, 887). 
Ewe din Togo cred că acela care istorisește ziua va orbi ; 
noaptea însă „toate puterile sînt potolite“ (Agblemagnon, 
1969, 141). În insulele Marshall, basmul inon poate fi 

„rostit „numai după căderea nopţii“ (Davenport, ap. Ben- 
/ Amos, 1974, 277). Poveştile dogon se spun numai în ano- 
= timpul secetos, după apusul soarelui, acasă ori într-o mică 
/ piaţă din mijlocul satului, unde nu e admis niciodată un 


/ străin, sau la casa tinerilor; „femeile adulte se adună în 


fiecare seară în altă casă pentru a povesti“, pentru că 
aceste reuniuni poartă noroc, aduc fertilitate (Calame- 
Griaule, 1965, 470 si 474). Miturile si poveştile pawnee 
se spun numai în timpul ceremoniilor de către preoţii 
kurahu, dar în anumite condiţii pot fi recitate si în afara 
lor (Dorsey, ap, Densmore, 1929, 97). Barundi din Burundi 
nu povestesc decît noaptea, de teamă „că se scurtează 
zilele, că te transformi în șopirlă (care leneveste.la soare) 
sau că îţi cresc pepeni în cap (trebuie probabil să înţelegem 
prin aceasta că omul se prostește, nu mai poate distinge 
imaginarul de real, visul de realitate)“ (Smith, 1974, 304). 
Yuma împart noaptea în două părți ; fiecare cîntec tre- 
buie spus la o oră anume, fie înainte, fie după miezul 

noptii (Densmore, 1932 b, 15). O poveste odată începută 
va fi neapărat dusă pînă la capăt, pretind amerindienii 
shoshone de pe Wind River (Rayfield, 1972, 1087), deși 
pueblo din Isleta admit întreruperea ei, cu o formulă po- 
trivită (Parsons, 1932, 359). 

Restrictiile de persoane specificate în raport cu trans- 
miterea unei tradiţii au fost interpretate uneori ca o formă 
a „proprietăţii private“ asupra povestirii sau mitului. 
Conceptul modern de proprietate privată este însă prea 
„tare“ pentru a fi aplicat formelor proprietăţii în comuni- 
tätile tradiţionale, chiar atunci cînd este vorba de obiecte, 
instrumente sau bunuri imobiliare ; cu atît mai puţin ne 
lămureşte el asupra atitudinilor faţă de înstrăinarea unui 
mit sau a unei ceremonii. i 

„Dreptul de a spune un mit anume era, printre [ame- 
rindienii] winnebago, privit în general ca o proprietate 
personală a unei familii“ (Radin, 1954, 22)1. Vecinii lor 
osage sînt foarte dornici de a ocupa un rang mai înalt în 
ierarhia unor societăţi „secrete“ ; unul dintre aceste ran- 
guri se obține prin ceremonia numită Non-hon-zin-ga, 
adică «Veghea». Această importantă ceremonie, pentru a 
cărei pregătire candidatul dispune de un termen de şapte 
ani, se compune dintr-o succesiune de manipulări ale unor 
obiecte saëre si din recitarea unor texte numite wi-gi-e, 
care sint cunoscute de către membrii Nén-hon-Zin-ga din 
anumite, clanuri. Pentru a se putea realiza ceremonia este 
nevoie ca fiecare dintre participanţi, și îndeosebi postulan- 
tul, să înveţe textele a căror pronunțare le incumbă de 
la depozitarii lor. „Cei care le ştiu însă nu vor să-i în- 
vete pe alţii, decit dacă e vorba de persoane cu care se 
află în relaţii prietenești sau care plătesc cu multă lar- 
ghete. Dacă cineva nu se bucură de prea multă simpatie, 
sau dacă nu a adus daruri, generoase, învățatul Nôn-hon- 
Zin-ga îi va recita acel wigi-e numai o singură dată, si, 
după ce-și va aduna darurile primite, va pleca în grabă. 


1 Aceeaşi regulă este urmată la tetum din Timor (Hicks, 
1974, 60). . | | ‘ 


Scanned with CamScanner 


190 / CINTECELE DE GESTA 


Cea mai mică neatentie din partea solicitantului este ime- 
diat folosită de către învăţat ca o scuză pentru a-și părăsi 
sarcina începută“ (La Flesche, 1925, 46). 

Repulsia față de împărtășirea cunoștințelor poate că- 
păta o explicaţie praxiologică : ştiinţa este putere, ca 
urmare nu trebuie dată altuia, ci păstrată pentru sine si 
ai săi. Utilizarea cunoştinţelor urmează simultan două 
principii profitabile : o cunoştinţă trebuie folosită în așa 
fel încît conţinutul ei să nu poată fi dedus din modul de 
exploatare, pentru ca să nu poată-fi „furată“ ; ea va fi 
folosită numai atunci cînd poate produce o stare de lucruri 
în care utilizatorul ei dobîndeste un avantaj de statut 
net. Cunostintele trebuie deci să fie utile, iar proprietarii 
lor discreti și eficienţi, adică să nu se laude cu ele şi să 
le dea la iveală numai în vederea unui profit. Acestea sînt 
raționamente pe care le face spontan oricine încă din 
copilărie. Totuşi, ele nu rezumă comportamentul uman, 
deoarece interferează cu factori culturali, care le inse- 
rează într-un discurs mai amplu. Psihologia nu explică 
nici conduita unui individ, nici regulile culturale care 
o explică pe aceasta. Ea constituie numai un prim nivel 
de apropiere a realului în ontogeneză, peste care urmează 
să se suprapună reprezentările furnizate de colectivitate. 

Impärtäsirea cunoştinţelor, sau, cum se spune cu o 
prejudecată evidentă, „difuzarea“ lor, are sensuri diferite 
de la o cultură la alta. Noi putem înţelege comportamentul 
unui străin la nivel praxiologic, în parte chiar psihologic, 
dar nu la nivel cultural, dacă nu avem o pregătire adec- 
vată. A vorbi pentru a transmite o știință e o acţiune 
valorizată pozitiv în cultura noastră, care e democratică 
şi progresistă. Spunînd şi altora ceea ce ştiu, contribui la 


realizarea democraţiei, adică la egalizarea teoretică a sta- : 


tului și puterii potenţiale între membrii unui corp social. 
În sens progresist, „răspîndirea culturii“ contribuie la 
eliminarea rămășițelor trecutului, la o mai rapidă înain- 
tare spre un stadiu viitor al dezvoltării. Mai mult, ea 


constituie o componentă esenţială a exerciţiului. puterii- 


de stat. moderne, “deoarece: acesta- se sprijină chiar: pe 
postularea unui fond de cunoștințe civice comune, si con- 

sistă în difuzarea unui discurs care tinde să creeze con- 
sens, rezumind şi obliterînd discursurile individuale. Într-o 
societate nedemocratică însă, vorbirea se împarte în com- 
partimente asupra cărora domnesc tabuuri infrangibile ; 
dominația de castă sau de clasă se exprimă și prin im- 
permeabilitatea reciprocă a discursurilor, ori prin marca- 
rea emfaticä a unuia dintre ele. La fel se întîmplă într-o 
societate arhaică (noțiunea actuală de democrație nu poate 
îi transferată integral la un nivel inferior al spiralei evo- 
lutiei). Dacă nu există o prescripţie explicită de egalizare 
a cunoaşterii, atunci ştiinţa va fi un instrument făurit 
şi păstrat de către cel care-l utilizează. Reciproc, într-o 
cultură care nu crede ex professo în progres, a vorbi nu 
este o acţiune în principiu dezirabilă, deoarece orice cir- 
culatie de informaţie între două compartimente ale so- 
cietätii riscă să producă haos, să creeze dezordine într-o 
stare de lucruri calificată ca un echilibru optim. Pe de 
altă parte, nu trebuie să ne închipuim că o cultură tra- 
i ditionalä e statică, înghețată ; dimpotrivă, ea se concepe 
-À pe sine cu sistem dinamic, ca un ansamblu de schimburi ; 
| numai că suma schimburilor rămîne mereu aceeași si 
/ distribuțiile au un caracter ciclic. În societatea modernă, 
încrezătoare în progres, se presupune că suma schimbu- 
rilor creşte lent, chiar dacă nu e întotdeauna așa, iar 
aspectul distribuţiilor între diferite grupuri sociale este 
progresiv, după o relaţie aritmetică sau exponențială. 
Vorbirea arhaică urmează un ritm de schimb, a cărui pe- 
rioadă e de mai mulţi ani sau de mai multe generaţii. 
Glăsuirea textului oral are loc în cadrul unei ceremo- 
nii de schimb; aceasta e în fond un mare spectacol la 
care fiecare își aduce contribuţia jucîndu-și rolul său si 
încercînd să-și păstreze vocea distinctă de a celuilalt 
pentru reușita ansamblului. Dar ceremonia ţine în acelaşi 
timp de modelul unei pieţe !, unde se întîlnesc producători 


1 La unele popoare cu tehnologie ceva mai avansată, reci- 
tarea epicii orale nu are nici caracterul. unui efort ceremonial, nici 
al unui schimb de piaţă, ci ţine de un al treilea model, pe care 
l-aş numi cethartic Principiul acestui spectacol este că entuzi- 
asmul recitatorului îi intoxică pe ascultători şi-i face să dea friu 

si beneficiari, unii putînd să preia pe rînd rolul celorlalţi ; 
totuşi o piaţă este o schimbare simplă şi ireversibilă, prin 
aceea că anumite obiecte au trecut de la o clasă de indi- 
vizi la alta ; nimeni nu se întoarce de la piață cu aceleași 
bunuri cu care a plecat, decît dacă acestea nu au făcut 
obiectul niciunui schimb. Piaţa este echitabilă numai 
printr-o ficțiune economică, deoarece ceea ce un om dă și 
ceea ce primește în schimb sînt lucruri diferite. Într-o 
ceremonie însă, toţi dau și nimeni nu primeşte ; această 
producere concertată a vorbirii nu poate rămîne fără 
efect, ea schimbă chiar statutul grupului, adică starea de 
lucruri, înfăţişarea lumii. De aceea, felul cum individul 
îşi joacă propriul rol este deosebit de important ; insucce- 
sul lui poate aduce nenorocire întregii comunităţi. Cere- 
monia are o forţă neobișnuită de modificare a lumii, pen- 
tru că provine din efortul armonic al mai multora, este 
ca o opintire a umanităţii asupra universului. Societăţile 
arhaice nu cunosc monstruoasa eficacitate a deciziilor teh- 
nologice ; si neavînd istorie, le lipsește conceptul de re- 
volutie ; ele gîndesc deci în funcţie de alte repere decît 
noi, şi consensul sancţionat de tradiţie al unei ceremonii 
este pentru un grup de vînători si culegători ceea: ce ju- 
rămîntul din sala Jeu de Paume a fost pentru Europa 
modernă. lată ce sfaturi îi dă un şef hopi. fiului său, care 
cîntă si dansează mascat în katcinal, adică în strămoș : 


liber unor sentimente violente. Savantul maghiar Hermann Vam- 
béry, care a călătorit deghizat în dervis prin Asia Centrală în 1853, 
descrie astfel reprezentatia unui baksi (cîntăreţ) turkmen: ,Cin- 
tarea lui consista în sunete forţate, guturale, care semănau mai 
degrabă cu un horcăit decît cu un cîntec, si pe care le acompania 
la început cu atingeri ușoare ale coardelor ; dar mai tîrziu, pe 
măsură ce se însuflețea, cu lovituri mai puternice în instrument. 
Cu cît bătălia [povestită] era mai întocată, cu atît mai strasnicä 
devenea înflăcărarea cîntäretului si entuziasmul tinerilor lui as- 
cultători ; și scena căpăta într-adevăr o înfăţişare fantastică 
atunci cind tinerii nomazi, gemînd din rărunchi, îşi trinteau că- 
ciulile de pămînt și-și repezeau cu patimă mîinile prin părul 
cirliontat, ca și cînd, apucati de turbare, s-ar fi luptat cu ei 
înșiși“ (ap. Chadwick și Zhirmunsky, 1969, 215). 

! În notația latină a dialectelor pueblo, c are valoare româ- 
nescului ș, de aceea cuvintul de mai sus se pronunţă kdëina. 

„Să nu crezi că e pentru plăcerea ta : cînd dansezi, supra- 
veghează-ţi atent pașii si doreşte ploaia fără încetare. 'Tre- 
buie acum să ţii bine minte asta ; lasă gîndurile copilä- 
reşti, dansează si roagă-te ca un bărbat. Nu ești singur: 
Duhul Tutelar veghează asupra ta, si Oamenii-Nori-din- 
cele-șase-puncte îţi vor auzi rugăciunile“ (Talayesva, 1959, 
371). 

De aceea să comunici ştiinţa textelor pe care fiecare le 
pronunţă în cadrul ceremoniei este absurd, ba chiar 
periculos. Ce face celălalt cu această cunoaștere, de vreme 
ce n-o poate folosi decît pentru a-mi lua locul? Textul 
pe care-l ştiu şi-l spun mă defineşte în societate, este o 
formă profundă si veritabilă a identităţii mele. Atunci cînd 
unul din informatorii lui Bunzel trăgea să moară, el a 
chemat-o şi i-a spus : „«Da, acum trebuie să mor. Ti-am 
dat toată religia mea si nu mă mai pot apăra» A murit 
două zile mai tirziu... Un preot al ploilor, care refuza 
întotdeauna să comunice informaţia lui, a remarcat: 
«Acum prietenul tău a murit. Și-a dat religia ca si cum 


\ n-ar fi avut nici un pret, si acum e mort» El dădea glas. 
| părerii tuturor“ (Bunzel, 1932, 494, n. 20). 


Totuși textele exoterice, poveştile (folktales) se supun 
modelului unei economii de piaţă, deşi acesta e probabil 
întotdeauna temperat de ideea efectului ceremonial. 
„[Amerindienii] tahltan spun că la întilnirile de schim- 
buri comerciale care aveau loc odinioară pe cursul su- 
perior al rîului Stikine, membrii celor două triburi 
[tahltan si tlingit] stăteau împreună timp de mai multe 
săptămîni şi una din formele întîlnirii era schimbul de 
poveşti. Povestitorii tahltan își istoriseau basmele o zi, 
iar aceia tlingit în ziua următoare. Uneori spuneau ast- 
fel povești timp de săptămîni de-a rîndul. Din cînd în 
cînd triburile se întreceau în poveşti, ca să vadă care 
știa mai multe. S-a aflat astfel că tlingitii aveau mult 
mai multe decit tahltanii. Se zice că atunci tahltanii au 
învăţat poveștile tlingit, si invers“ (Teit, ap. Bauman, 
1971, 44). Roger Bastide pune în legătură întrecerile li- 
terare din America latină modernă, pe subiecte reli- 
gioase sau laice (numite in Brazilia curură şi respectiv 

desafio) cu acelea care opuneau în evul mediu european 
pe trubaduri sau pe truveri (1967, 192—193). Asemenea 
întreceri, un fel de potlatch-uri textuale, sînt caracteris- 
tice culturilor orale, deoarece improvizatia dä un caracter 
foarte spectaculos înfruntării publice între doi sau mai 
multi poeţi. Competitiile aitis între cîntăreţii epici ka- 
zahi sau kirghizi sînt atestate încă din secolul XVIII; 
iar dacă hunii erau într-adevăr un popor „turcic, cea 
mai veche mărturie a concursurilor de poezie la aceste 
neamuri datează din veacul al V-lea : istoricul grec Pris- 
cus (m. 471), ambasador al lui Teodosiu al II-lea la 
curtea lui Attila, relatează că suveranului barbar i s-a 
oferit un astfel de divertisment (cf. Lewis, Pellat si 
Schacht, 1965, s. v. Hamasa). Concursurile de improvi- 
zatie poetică pot să conţină un element conflictual, sau 
chiar de risc şi de sfidare, exacerbat probabil la popoa- 
rele turcice din Asia Centrală. 

Refuzul comunicării, tăcerea, e un comportament pe 
care cultura îl investeşte de asemenea cu semnificaţie. 
La barundi, tăcerea e codificată în funcţie de situaţie si 
de statutul celui care tace. Dacă un superior îi ordonă 
inferiorului său să facă ceva, iar acesta tace, înseamnă 
că nu are de gînd să îndeplinească ceea ce i se cere. 
„Dimpotrivă, dacă își exprimă resentimentul prin tipete, 
refuzuri și proteste, atrăgîndu-și superiorul într-o ceartă 
zgomotoasă, e aproape sigur că pînă: la urmă va executa 
ce-i s-a spus.“ În discuţii de familie sau într-o deliberare 
politică, tăcerea individului cu rangul cel mai înalt în- 
seamnă o dezaprobare totală față de ideile exprimate 
atolo, şi blochează efectiv orice consecinţe ale acestora, 
ca şi cum n-ar fi fost pronunţate. Regula cere ca omul 
cel mai respectat să vorbească primul, sau măcar fiul 
lui, care va începe prin formula : „Tatăl meu e bătrîn, 
nu prea are ținere de minte, vrea să vorbesc eu în locul 
lui“. Orice vorbitor: subsecvent îşi va începe discursul 
cu o introducere stereotipă : „Sînt de acord cu ante- 
vorbitorul meu, are dreptate, e mai bätrin si ştie mai 

bine“ (Albert, 1964, 41). In culturile Extremului Orient, 
tăcerea sau vorbirea derizorie sînt un mijloc de a indica 
faptul că orice experienţă vitală are un caracter intim, 
si că singurele veritabile realizări ale ființei noastre sînt 
acelea înfăptuite asupra noastră înșine; sau, cum se 
exprimă un text clasic, „trebuie să fie -percepute direct, 
în afară de limitări temporale, pentru a face obiectul 
unei experiențe personale, pe deplin convingătoare, şi 
pe care o înțelegem făcînd apel fiecare la experiența sa 
proprie“ (Suzuki, 1965, I, 78). 

Iată de ce consideratiile de persoană capătă în re- 
glementarea vorbirii o importanţă capitală ; este esenţial 
cine vorbește și cui i se adresează; ceea ce individul 
comunică derivă din imaginea pe care o are asupra pro- 
priului statut relativ la statutul interlocutorului, şi se 
limitează pe cît posibil la ceea ce vorbitorul își închi- 
puie că. auditorul se cuvine să ştie sau e în stare să în- 
teleagä. Atunci cînd Elli Köngäs Maranda stătea de 
vorbă cu informatorul ei, Timoti Bobongi, șeful clanu- 
lui Sikwafunu din Kwalo'ai, insula Malaita (Salomon), 
lumea se aduna uneori în jurul lor ca să asculte poveş- 
tile ce n-aveau un caracter sacru. Antropologa scria după 
dictare sau înregistra pe bandă. Discutia a ajuns însă 
la o anume parte a unui mit, pe care Bobongi a refuzat 
s-o povestească la microfon : „Povestea asta e prea sfîntă 
ca s-o spun la magnetofon“. Autoarea interpretează acest 
refuz în felul următor : soțul ei, Pierre Maranda, lucra 
împreună cu cumnatul lui Bobongi, care era din alt clan. 
Bătrînul şef, ştiind foarte bine la ce serveşte un mag- 
netofon, s-a temut ca nu cumva cumnatul lui să asculte 
mitul ; n-ar fi fost de dorit ca tradiţiile unui clan să 
ajungă pe mina altuia (Köngäs. Maranda, 1973). Probabil 
că în reprezentarea lui Bobongi, soţii Maranda nu făceau 
parte din societate, erau inclasificabili, li se putea deci 
spune orice, Dacă însă, prin folosirea magnetofonului, 
apărea posibilitatea ca un membru al societății „adevă- 


rate“ să dobindească o parte din cunoștințele secrete ale 


Scanned with CamScanner 


‘196  CINTECELE DE GESTA 


lui Bobongi, intra imediat în vigoare o interdictie care 
limita cantitatea de informaţii transmisibilä. Astfel, cu- 
noasterea pe care antropologii o dobindesc despre o cul- 
tură depinde de statutul pe care informatorii îl atribuie 
cercetătorilor înșiși. În india, europeanul este clasificat 
foarte jos, la nivelul castelor impure, şi pe aceeaşi 
treaptă cu musulmanul, fiindcă nu respectă preceptele 
de curățenie si hrană (Gaborieau ; 1976, 214); de aceea 
cl trebuie să adopte multe din obiceiurile castelor supe- 
rioare pentru a avea măcar în teorie acces la anumite in- 
formaţii. | i 

Toate regulile care normalizează folosirea vorbirii se 

constituie adesea în mari mecanisme de transmitere a 
tradiției, analoge cu ceea ce trebuiau să fie la un mo- 
ment dat, în mai critic, academiile europene. Un exem- 
plu în acest sens este tradiţia hula din Hawaii. Aceasta 
se afla sub protecţia zeiței Laka, deși driginile dansului 
erau legate de Hiiaka, sora mai mică a zeiţei vulcanilor, 
Pele. „Academia“ hula care avea pînă la 200 de membri, 
oferea „o instruire gratuită, slujbă sigură foarte bine plă- 
tită, prestigiu în comunitate şi un sistem de pensii“. 
După o perioadă de pregătire sub direcţia preoților 
cumu, postulantul era prezentat la curte în cadrul unei 
ceremonii şi acceptat ca membru. Tradiţia însăși consista 
în genealogii, cîntece. rituale, știința şi arta costumelor 
și a dansurilor. Marile ceremonii hula aveau loc cu oca- 
zia căsătoriilor, a naşterii unui copil destinat să de- 
vină un mare şef şi, în cadrul sărbătorii makahiki, pentru 
a aduce ploaia si fertilitatea (Pollenz, 1950). 

Nu se poate trece cu vederea cazul marii tradiţii 
ebraico-arameene, Conceptul de oralitate a fost elaborat 
de fapt pentru ea, de către savantul plin de intuiţie ge- 
nială care a fost Marcel Jousse, Jousse a studiat, după 
primul război mondial, cu Antoine Meillet, Marcel Mauss, 
J.-P. Rousselot si Pierre Janet, A debutat cu un stu- 
diu pe care azi l-am numi interdisciplinar, Le Style oral 

rythmique et mnémotechnique chez les verbo-moteurs 
(«Stilul oral ritmic si mnemotehnic la verbo-motori»), 
Archives de philosophie, 1924. Lucrarea s-a bucurat de 
un răsunet imediat. Este cert că Milman Parry a fost 
precedat de Jousse în domeniul studiului oralitätii, si 
poate că a primit chiar, aşa cum afirmă acesta din urmă, 
unele sugestii (Jousse, 1978, III, 148). Jousse a fost repede 
acceptat printre reprezentanţii cercetării filologice de 
avangardă, și apoi. tot atit de repede uitat. Motivele 
succesului au fost marea originalitate a autorului si 
generozitatea tezei. Motivul uitării a fost că modul de 
expunere al lui Jousse era o aplicație a obiectului de 
studiu : deşi nu a scris puţin, el folosea o oralitate prea 
putin biblică, în același timp foarte pasionată: și dez- 
linatä. Textele lui fac o impresie extraordinar de com- 
vingătoare, dar se suprapun în mare parte în ce pri- 
veşte conţinutul, deoarece autorul vehiculează în ace- 
lași timp două sisteme deopotrivă de originale, unul 
epistemic şi unul axiologic: Jousse combate ,algebroza“, 
maladia simbolică a ultimului mileniu, si propagă ora- 
Etatea ca pe o formă de cultură superioară, pentru că 
e mai vie şi mai umană. Silit să explice ideile si să pro- 
moveze în același timp valorile, cercetătorul e adesea 
depășit de complexitatea sarcinii pe care singur şi-a tra- 
sat-o. Pe plan conceptual, Jousse a subliniat mai ales. 
legătura între oralitate, dialogism si gestualitate, în 
ceea ce a numit ritmo-catehismul cultural. El a propus 
„legile“ formulismului si bilateralismului. Cea dintii pre- 
cizează că toată tradiţia este făcută practic din formule, 
a doua că fiecare formulă se inserează într-o gestualitate 
bilaterală, într-un mimem, Altfel zis, textul tradițional 
arumeean este redactat pentru a putea fi recitat în 
cursul unei duble balansări, înainte si lateral, frazele 
avînd o structură sintactică simetrică si multiplicabilă. 
Structura poate fi pusă în ev 


tului scris după două axe, ca în exemplul de mai jos.: 


identä prin dispunerea tex- - 


Scanned with CamScanner 


198 / CINTECELE DE GESTA 


„Priviţi crinii cimpului 
ci nu muncesc nici nu torc 
si totuşi cum cresc ! 
Adevăr adevăr 
eu vă zic vouă 


Solomon în toată slava sa nu cra îmbrăcat ca unul 
singur dintre ei.“ 


Primele texte ale acestei tradiţii au fost fixate în 
scris înainte de anul 1000 înaintea erei noastre, în limba 
ebraică. În 722 asirienii au cucerit Samaria, capitala 
regatului de nord, iar în 586 înaintea erei noastre Ieru- 
salimul a căzut sub loviturile lui Nabucodonosor. A în- 
ceput astfel perioada numită captivitatea babilonică 
(v. Daniel, 1980, 171 et sq.). În robie, poporul a părăsit 
limba strămoşească, adoptînd idiomul de circulaţie în 
statul multinațional babilonian, și anume arameeana. În 
fata acestei situaţii, care amenința cu întreruperea tradi- 
tiei și pierderea identității naţionale, cărturarii neamu- 
lui au luat două măsuri foarte importante : prima a fost 
restaurarea cărţii sfinte, tôrä, prin editare şi critică filo- 
logică ; a -doua a fost traducerea torei în. arameeană, în 
Versiuni populare care circulau pe cale orală, numite 
targiimim. Ezra a fost sufletul acestei mari reforme, al 
cărei rezultat a fost crearea unei noi tradiţii orale în 
limba arameeană, Ezra a pus ca toră să fie citită public; 
lectura ebraică era alternată cu recitare din targum-ul 
aremecan, pentru ca înțelesul literal să fie limpede pen- 
tru toţi ascultătorii! ; urma un comentariu numit mi- 
drăsh făcut de către bätrinii învăţaţi în ebraică ; tinerii 
elevi ai acestora repetau totul cu glas tare, iar un ntra- 


1 Cititorul torei era obligat să stea cu ochii pe manuscris, 
deși îl ştia pe dinafară ; recitatorul targum-ului n-avea. voie să 
privească nimic scris ; astfel se exprima simbolic independența 
relativă a celor două tradiţii, garanţie a autenticităţii lor. 

ducătort, meturgemân, îl reda în arameeană, Mecanis- 
mul acesta laborios a funcţionat mai multe secole, pînă 
ce à fost inlocuit cu altele, destinate să palieze acelo- 
rasi dificultăţi şi să răspundă aceloraşi nevoi. El trans- 
mite de fapt patru tradiţii paralele, târă şi midrăsh-ul 
în ebraică şi arameeană, care la început au fost una 
singură. „Formulele toraice, spune Jousse, la origine... 
erau populare, pentru că erau destinate instruirii poporu- 
lui palestinian, fără deosebire de persoane“ (1974, 1, 
353). Pe măsură ce textul lor a început să fie considerat 
ca imuabil, prin fixarea în Scris, tradiţia a căpătat un 
caracter elitar, a devenit mai greu accesibilă. Așa s-a 
născut midrăsh-ul care își propune să lămurească pe de 
o parte punctele obscure ale doctrinei, iar pe de alta 
să tragă invätäminte şi aplicaţii practice din textul torei. 
Activitatea marilor tradiţii orale născute după secolul 
VI î.e.n. a continuat şi după ce a început fixarea lor în 
scris. Marea majoritate a acestor toră „din gură“, fixate 
succesiv, sint destul de departe de textul torei „de pe 
hîrtie“, pe care o traduc și o interpreteazä în același 
timp; singur targiim-ul Onkelos, cel mai celebru din 
toate, se mulţumeşte cu unele mici modificări locale, 
introducînd si cîteva concepte religioase noi. 

În mod practic, în masele largi, atît tradiţia toraică, 
precum și cea targumică erau deopotrivă orale. Îndată 
ce copilul ajungea la vîrsta învățăturii, tatăl său îl pu- 
nea să repete după el versete din tôrä, într-o limbă pe 
care nici unul dintre ei n-o înțelegea poate mai bine 
decit celălalt. Acesta e în sens etimologic cat-ech-ismul, 
adică învăţătura în. ecou. Apoi tînărul îşi părăsea tatăl 
si învățătorul (abbă) pentru un bătrîn înțelept (rabbi 
sau mări) ; relaţia cu acesta era un analog al celeilalte, 
căci între fiu trupesc si fiu Spiritual, în mediul ara- 
meean, apropierea era strinsă : „fecior“ si „elev“ se 
spunea cu același cuvint, berä, Ani de-a rîndul dura în- 
vätätura textelor si comentariilor. „Mediul țărănesc pa- 
lestinian, sprijinindu-se pe marile legi antropologice care 
sînt legile muncii omeneşti, a găsit această expresie 
neașteptată și definitivă : “a munci la tôras (Jousse, 

1974, I, 239). Astfel în lumea oamenilor perpetuarea su- 
flului prin vorbire corespundea naturii divinității, eare 
e numită în tradiţia targumică Memra, Vorbirea. 

În tradiția arameeană, omul are două sufluri : cel diñ 
gît, nāfshā, şi suflul nazal din care se naşte cuvîntul, 
rūhā. Ele nu se despart decît la moarte, ad divisionem 
spiritus et animae. Atunci suflul din gît piere, pe cînd 
rūhā durează veşnic, pentru că s-a născut din suflarea 
divină. Divinitatea este triplă (Jousse o numeşte „treime 
fonațională“ — 1978, III, 216); în ordinea cuvîntului ea 
este Vorbitor, Vorbire si Suflu ; în ordinea tradiției ea 
este abbă, berā si paraglită, adică tată (sau învățător), fiu 
tsau elev) si translator. Termenul arameean paraqlitä 
este de origine greacă ; înseamnă «traducător, interpret» 
şi este un calc al cuvîntului ebraic melitz cu acelaşi sens. 
Atunci cînd rabbi Yeshua s-a înfățișat pe sine ca fiind 
deopotrivă Malka Meshiă si bar’ năshă, «fiu al omului», 
el se ridica din sînul tradiţiei orale targumice si midras- 
hizante împotriva torei „de pe hîrtie“, afirmîndu-se ca 
purtător al unei. noi târă „din gură“. Dar formidabila 
instituţie a tradiţiei cvadruple nu a tolerat o asemenea 
subversiune, si noua târă n-a găsit audienţă decît printre 
Neamuri, în mediul greco-latin. 

Din punct de vedere filologic, s-a demonstrat cu 
argumente valide că textul Noului Testament, cunos- 
cut în limba greacă în cele mai vechi versiuni, poate fi 
o traducere decalcantă după un original arameean pro- 
fund legat de tradiţia orală targumică si compus în mare 
parte din formule t, C.:F. Burney a susținut această teză 
încă din 1922, adică puţin înainte ca Jousse să ajungă la 
concepţia lui- asupra oralitätii mediului țărănesc palesti- 
nian (Daniel, 1980, 53—63). Astfel s-a putut proba o 


1 Hubert Pernot (1925, intr.) se opune tezei traducerii, susti- 
nind că limba evangheliilor este în general o greacă populară 
foarte curată. Pentru ca teza continuității targumice să fie coro- 
borată, este suficient însă ca în textul evangheliilor să apară 
formule arameene targumice bine atestate, traduse în greacă, fie 
si de un vorbitor nativ al limbii grecești, ` 

afirmaţie de o deosebită importanţă teoretică, anume că 

_traditiile orale şi scrise pot coexista în anumite condiţii 
socio-culturale timp de multe secole, fără ca forţa uneia 
să diminueze cituși de putin vitalitatea celeilalte, 

Un poet turcic din Asia Centrală ţine de obicei să 
detalieze tradiţia din care face parte. Astfel, Murun- 
jirau, un akîn (cîntăreţ epic) kazah din Mangislak, dece- 
dat în 1952, recita numele invätätorului său si al învá- 
tätorului acestuia etc. pînă la legendarul Sapra-jfrau din 
a doua jumătate a secolului al XIV-lea, poetul hanului 
Toktamîs al Hoardei de Aur. Kurbanbai-jirau cunoștea 
istoria poemului celor Patruzeci de fecioare pinä la Jien- 
jirau, în secolul XVIII. Asemenea legături între cintäreti 
nu erau cîtuși de putin întimplătoare, ci se articulau în- 
tr-o institutie a tradiţiei epice. 

Barzii kazahi țineau în majoritatea lor de două şcoli 
de dictiune epică, școala Tian San, ilustrată la începutul 

secolului nostru de manasci-ul Saghimbai Orozbakov 

(1867—1930), și școala Issîk Kul, al cărei conducător și 

reprezentant de renume a fost Saiakbâi Karalaev (n: 
1694). Cîntînd epopeea Manas, care în versiunile acestor 
poeţi număra mai multe sute de mii de versuri, un bard 
îsi tinea auditoriul cu sufletul la gură zeci de seri la 
rînd (Lewis, Pellat si Schacht, 1965, s.v. Hamasa). 
Baksi-i uzbeci studiau și ei timp de doi sau trei ani arta 
epică în una din cele două şcoli de acest fel: şcoala Bu- 
lungur, al cărei ultim șef a fost Fazil luldasev (1873— 
1953), si şcoala Nuratin, condusă în ultima ei perioadă 
de Frgaş Djumanbulbul-ogli (1870—1938) împreună cu 
doi din fraţii săi. Un asemenea baksi care-i învăţa pe 
alții purta titlul de ustoz; un mare ustoz avea mai 
multi elevi deodată, care, în schimbul hranei si îmbrăcă- 
minţii, munceau în gospodăria lui; învățămîntul pro- 
priu-zis era gratuit (Zhirmunsky, 1968, 238). 

E remarcabilă baza parentală a tradiţiei orale cen- 
trasiatice. Ergas spunea despre poemul său Ravsan că 
este „cîmpul de trei ori arat al lui Djumanbulbul“. În- 
tr-adevăr, tatăl său, Djuman Privighetoarea, l-a învăţat 
acest poem, din care mai multe părţi fuseseră create 

de ustoz-ul lui Djumanbulbul, Buran-bakşi ; la rîndul 
său, Ergas a lucrat mult la Ravșan, caruia i-a dat în bună 
parte o formă nouă, proprie. În afară de tatăl său, Ergas 
a avut ca profesori doi unchi; a învățat mult si de la 
străbunica lui, cîntăreața Tella-kampir. Mai toți erau 
numiți cu termenul molla, care înseamnă «om cu carte»: 3 
ei ştiau să scrie si să citească, și poate din această cauză 
stilul şcolii Nuratin, mai modern, spre deosebire de acela 
de la Bulungur, pare a fi suferit uşoare influențe per- 
sane. Școala Nuratin își avea centrul în sätuletul Kur- 
gan, o localitate ce număra numai șapte familii „lărgite“ 
de tip patriarhal ; aici se adunau încă, în prima parte 
a secolului nostru, cîte douăzeci de bakşi dornici să-şi 
perfecționeze măiestria (Chadwick si Zhirmunsky, 1969, 
331—332). 

Recordul de stabilitate si durată a transmisiei orale 
îl deiine tradiția vedică, veche astăzi, în ce priveşte 
unele imnuri din Rgveda, de 3500 de ani. Repetitia în 
ecou a textelor sanscrite, adesea incomprehensibile şi 
pentru profesor şi pentru elev, a stîrnit mirarea unor 
cercetători moderni, Tot pe meleagurile Asiei, o altă 
tradiție indo-europeană dăinuie de 2500 de ani. Este 
vorba de poezia epică armeană. Începuturile ei trebuie 
plasate în vremea statului Urartu, desi vestigiile se re- 
feră numai la perioada declinului acestui regat. Frag- 
mente din poeme compuse între. veacurile al IV-lea si al 
II-lea înainte erei noastre au fost citate de Moise din 
Khoren (410—493 era noastră) în Istoria armenilor, care 
e în parte o recenzie a tradiției orale. Trecerea la reli- 
gia creştină (în anul 301) a avut ca efect stingerea aces- 
tei poezii păgine, urmată de apariţia alteia noi. Epica 
orală creștină e reprezentată îndeosebi de ciclul de poeme 
legat de eroul David din Sasun, a cărui origine trebuie 
plasată în epoca luptei împotriva dominaţiei arabe (se- 
colele VIII—IX), dar care a fost cules si fixat în scris 
abia după 1850 (Selian, 1981 ; Bărcăcilă, . 1965). 

În ‘Europa medievală au funcţionat în mod cert o 
tradiție germanică veche, păstrată și fixată în scris în 
Islanda în secolul XIII, o tradiţie romanică, atestată 

direct în Franţa și Spania, si în timpuri mai noi ai 
România, în fine o tradiţie slavă, al cărei monument este 
Cîntecul vastei lui Igor. Cea mai veche, dacă o judecăm 
în funcţie de nişte repere certe, este aceea islandezä, 
compusă din două părţi : tradiţia eddică, de origine con- 
tinentală, desigur arhaică, dar dificil de datat cu pre- 
cizie, si cea referitoare la istoria insulei înseşi, care in- 
cepe în 874. Cartea colonizării Islandei (Landnámabók) 
este o culegere de relatări asupra primilor boendr care 
s-au aşezat în această insulă; ea menționează nu mai 
putin de 4 000 de antroponime. Or, tradiția islandeză nu 
se întemeiază nici pe un pneumatism, nici pe o teorie 
explicită a vorbirii, nici pe vreun spiritualism oarecare ; 
ea este o instituţie socială de transmitere a cunoștin- 
telor religioase, juridice, istorice și literare, aflată oare- 
cum la „gradul zero“ de elaborare, dar înzestrată cu o 
uimitoare energie. 

Islanda a fost colonizată la început de ţărani norve- 
gieni care își părăsiseră ţara datorită încercărilor re- 
gelui Héraldr Härfangr (850—933) de a lărgi preroga- 
tivele regalității în detrimentul vechilor privilegii ţără- 
nesti. În secolul X, insula era împărţită în patru regiuni 
administrative, numite sferturi ; fiecare avea un număr 
de demnitari si se guverna după hotäririle unei adu- 
nări numită thing, la care venea oricine dorea. În luna 
iunie avea loc o adunare pe întreaga Islandă, numită 
Althing, în apropierea Reykjavik-ului de azi, pe o mi- 
cuţă cîmpie zisă Thingvellir. Althing-ul îndeplinea func- 
ţii formative, legislative şi juridice. Aici se luau hotă- 
rîrile importante si se făceau legile, aici se judecau pro- 
cesele, şi tot aici se putea asculta legea. Poporul inves- 
tea pe unul din oamenii cei mai învățați cu misiunea ca 
pe toată durata întrunirii să stea suit pe o stîncă, numită 
Piatra Legii, si să „recite legea“ pentru oricine ar fi 
dorit să-l asculte ; era numit  logsogumadhr, «bărbatul 
care spune legea», Toată lumea îl consulta, bineînţeles, 
ori de cîte ori se ivea o problemă spinoasă de interpre- 
tare. Existau poate în același timp mai multi bărbaţi 
care ar fi fost calificați deopotrivă să „spună legea“; 

dar ei ţineau de citeva tradiții doar. Educatia islandezä 
prevedea ca fiii cei mai dotati intelectual să fie adoptati 
pentru o vreme de către un bóndi învățat. Fiecare log- 
sogumadhr avea unul sau-mai multi asemenea fii spiri- 
tuali.. Și alți boendr cunoşteau tradiția, deşi nu ocupau 
funcţii oficiale şi nici nu studiaseră cu un logsogumadhr ; 
ei își dobindiseră cunoştinţele fie prin experienţa Althing- 
ului, fie invätind de la unul si de la altul. ur 

Viaţa în Islanda însemna înfruntarea unor condiţii 
deosebit de grele. Aşa cum spune melancolic Halldor 
Laxness, „toți islandezii aveau încălțările scîlciate“ din 
cauza terenului vulcanic pietros ; agricultura nu putea 
lua o mare extindere, de aceea se completa cu o eco- 
ncmie de jaf, prin expedițiile tinerilor care se făceau 
o vreme vikingi 1. Islandezii împinși de dor de ducă sau 
urmăriţi de justiție alegeau meseria armelor, intrînd 
fie în suitele regilor danezi ori scandinavi, fie în slujba 
împăraţilor bizantini, a căror gardă (așa-numiții Varân- 
goi) era compusă. numai din străini blonzi de la miază- 
noapte, Încă din secolul X, în insulă s-a făcut simtită 
o oarecare presiune malthusiană, în special deoarece 
familiile primilor colonizatori, märindu-se si extinzin- 
du-şi teritoriile de exploatare (păduri si fineţe), au ajuns 
în contact unele cu altele. Au izbucnit astfel conflicte 
singeroase, pe care morala războinică moştenită nu era 
de natură să le aplaneze. Spiritul civilizației islandeze, 
reprezentat prin instituţiile Althing-ului, era totuşi un 
spirit de moderație si de respect al aproapelui. Contra- 
dictia între morala arhaică, întrupată de oameni reali, 
puși în mişcare de interese si nevoi reale, si morala nouă 


1 Vikingii nu erau un popor, ci grupuri înarmate de nordici 
(norvegieni, danezi sau islandezi) care porneau pe corăbii în 
expediţii temporare de jaf. Mulţi erau de fapt ţărani liberi, 
dornici de faimă. Uneori grupurile se agregau în flote impor- 
tante pentru vremea aceea. Mai rare sînt cazurile cînd vikingii 
ocupau teritoriile atacate şi incercau să se stabilească acolo, 
așa cum s-a întimplat în Irlanda începînd din 795 si pină la 
bătălia de la Clontarf din 1014, la sud de Baltica sau în Nor- 
mandia (v. Wagner, 1929, 62—63). 

a previziunii si concilierii, asumată de oameni nu mai 
puţin reali care se străduiau să stabilizeze societatea in- 
sulei, capătă o magistrală înfăţişare artistică în poves- 
tirile numite sögur. Narind evenimentele cu o parcimo- 
nie de detalii care-l lasă în umbră pe Tacit şi cu o impa- 
sibilitate care l-ar fi entuziasmat pe Flaubert, dacă le-ar 
fi cunoscut, aceste opere reușesc să dea întîmplărilor care 
au zdruncinat Islanda la sfîrşitul secolului X şi începu- 
tul secolului XI o semnificație profundă. Se simte me- 
reu, sub indiferența relatării, pulsind respiraţia fata- 
lităţii ; se vede pretutindeni străvechea concepție nor- 
dică după care lumea reconciliatä, universul luminos 
Stäpinit de alianţa zeilor Asir si Vanir, stă pururea sup 
ameninţarea unei präbusiri, sfărîmîndu-se în cele din 
urmă sub asaltul stihiilor întunericului, al monștrilor, al 
gigantilor si al fiarelor. 

Saga vinc, de la seggjan, a spune, a vorbi. Legile re- 
citate de logsogumenn ni s-au păstrat în codicele numit 
Grâgas, «Gîsca cenușie». Sögur spuse de sagamenn au 
fost şi ele notate pe manuscrise de pergament. Totuşi 
rămîn multe lucruri necunoscute în funcţionarea tra- 
ditiei islandeze. Ea pare a fi legată mai cu seamă de obi- 
ceiul fosterajului, adică al educării tinerilor promitä- 
tori în familia unui om de seamă, și de instituţia Pietrei 
Legii. Activitatea sagamenn-ilor și a grupurilor de cer- 
șetori care rătăceau de la o fermă la alta spunînd po- 
veşti si colportind noutăţile rămîne obscură. 

Încercînd să 'determine sursele de care s-a folosit 
Ari cel Învăţat pentru redactarea istoriei numite Islen- 
dingab6k, Bayerschmidt a subliniat că acesta n-a fost 
elevul vreunui logsogumadhr ; totuși, Hallr din Hau- 
kadalr, tatăl lui adoptiv, care se născuse în 995 şi a 
murit în 1089, reprezenta mai bine de optzeci de ani de 
studiu neîntrerupt al tradiţiei. Ari însuşi venea dintr-o 
familie eminentă ; străbunica lui, Gudhrun, este unul 
din personajele principale din Lardoela Saga; el era 
înrudit şi cu recitatorul legii din vremea lui, Markús 
Skeggjason, care i-a comunicat o listă completă a tutu- 
ror logsogumenn-ilor de la întemeierea Althing-ului în 

jurul anului 930. Snorri Sturluson, cel care a pus pe 
hîrtie Edda si a scris Istoria regilor Norvegiei (Heims- 
kringla), a fost fiul adoptiv al unui eminent învăţat, Jón 
Loptsson, nepotul lui Saemundr cel Întelept (1056—1133), 
al cărui tată Sigfús este menționat în Saga lui N jál (Bayer- 
schmidt, 1965, 40—41). Pare greu să te descurci în aceste 
genealogii, dar genealogiile erau o parte integrantă a 
științei tradiționale si nici o saga nu poate fi înțeleasă 
cu adevărat fără implicațiile sugerate de listele de naş- 
teri si căsătorii pe care le cuprinde. 

Între India arhaică si Islanda medievală putem mă- 
sura toată întinderea variației cultural-istorice a insti- 
tutiei literare la popoarele indo-europene. Nu există 
vreo continuitate reală oarecare între doctrina indiană 
a vorbirii şi instituţiile islandeze, între luxurianta tradi- 
tiei epice sanscrite şi rezerva obstinată a prozei ger- 
manice. Totuşi în ambele civilizaţii există cîte o doctrină 
a vorbirii, deşi sub forme foarte diferite, amplă, sofis- 
ticată în sudul Asiei, implicită sub Cercul Polar. În 
ambele civilizaţii au subzistat şi concurat mai multe tra- 
ditii orale deodată. Ambele societăți au investit enorm 
în acea sarcină, ce ni se revelă poate ca fundamentală 
în orice formă de organizare a speciei. noastre, şi care 


constă în a duce cuvintul. mai departe, peste frontiera 
ultimă a vieţii individuale. 


* 


Esenţiale pentru conceptul de tradiţie orală apar pînă 
aici două note. Prima este legătura cu teoria vorbirii, 
sub forme diverse, fie prin teoria suflului, fie prin cea 
a sufletului, a vocii umane sau instrumentale, fie la 
„gradul zero“, prin simpla funcționare a unor instituţii 
puternice, capabile să ducă amintirea faptelor însemnate 
peste secole, Am văzut cît de adînc este implicată teoria 
suflului în tradiția arameeană, pînă într-atit încît rūhā, 
aerul nazal purtător al vocii, este una din înfățişările di- 
vinității. Noţiunea este legată profund de revoluția lui 
Yeshua, care îi atribuia între altele sensul de doxa : 
rūhā era simbolul dominației Casei Ruloului, Beth Ha- 

Sefer, asupra poporului ignorant. Ea reapare în specu- 
latia medievală, în veacul al XII-lea spaniol, în Zohar, 
care distinge nefesh, suflul animal, de ruah, suflul in- 
telectual, adăugind o funcţie de cunoaștere transcen- 
dentă, neshamah, care leagă de divinitate (Daniel 1980, 
260—261). Legătura între teoria vorbirii şi tradiție este 
expusă clar în tratatul Pirge Abot, redactat probabil 
în secolul III al erei noastre, printr-o încîntătoare meta- 
foră : „Resh Lagish a spus în numele lui Rabbi Iehuda, 
principele : «Pămîntul este ținut doar prin răsuflarea 
copiilor, de scoalä» (ap. Daniel, 1980, 211). Atît timp cît 
copiii continuă să recite tradiţia sacră, ordinea, k6smo- 
sul, durează ; atunci cînd firul acestei răsuflări se va 
întrerupe, cultura va dispare, sensul va pieri. Nu poate 
exista cultură fără vorbire, şi vorbire fără tradiţie. Vor- 
birea sălbatică este una din stihiile lumii, ea participă 
la distrugere și în ultimă instanță aduce moartea, așa 
cum cred si zufii si multe alte popoare. 

A doua notă fundamentală a conceptului, mai putin 
evidentă, dar în ordinea unei descrieri ştiinţifice la fel 
de însemnată, este conceperea tradiţiei ca un schimb 
reciproc ce-i uneşte. pe membrii comunității. Formele 
de organizare a acestui schimb sînt probabil extrem de 
diverse, dar şi încă prea puţin studiate. S-a văzut că 
la dogoni restricţiile de povestire sînt calchiate în parte 
după interdicțiile de raporturi sexuale, ca si cum ar 
exista o asemănare între schimbul de vorbire şi schim- 
bul de femei care este căsătoria ; că în Noua Caledonie 
reciprocitatea este asigurată prin conceperea continui- 
tăţii suflului ca o funcţie de familie, ceea ce în sistemul 
matriliniar înseamnă că fiecare copil este purtătorul 
suflului fratelui mamei sale; că în America de Nord 
baza schimbului de vorbire este parentală și rituală, că 
un individ posedă miturile şi cîntecele la care îi dă drep- 
tul apartenenţa la clanul în care s-a născut şi or- 
ganizatia religioasă la care este afiliat şi că cedează în 
mod diferențiat această cunoaștere în funcţie de clanul 
și afilierea interlocutorului. Toate acestea înseamnă că 

circulaţia tradiţiei, fie că e în general legată de struc- 
tura parentală a societății sau de alte instituţii înte- 
meiate indirect pe rudenie (cum e fosterajul — o filia- 
tie fictivă), este astfel reglementată incit să asigure o 
reciprocitate pe ansamblul comunității ; fie că e vorba 
de o reciprocitate diacronică, aşa cum e la canaci sau la 
islandezi, unde comunicarea între liniaje se face la in- 
tervale de o generație, fie că e o reciprocitate sincro- 
nică, distribuită în cadrul ritualului, ca la amerindieni. 

Această trăsătură a conceptului de tradiție orală este 
intim legatä de prima ; căci recunoaşterea forței vorbirii 
impune domesticirea ei, și distribuția puterii îmblînzite, 
devenitä benefică prin tratare culturală, în mod echita- 
bil pe ansamblul corpului social ; astfel vorbirea unui 
popor e recunoscută în cele din urmă ca fiind consub- 
stantialà cu „suflul“ lui, cu fiintarea lui în lume — mai 
mult decit bunul lui cel mai prețios, este chiar punctul 
în care se concentrează efortul lui de supraviețuire. 
Instituțiile vorbirii se articulează deci indisolubil cu 
cele ale culturii, fac parte din ele. Cultura orală tra- 
ditionalä nu este gîndită aparte de vorbire, ci în func- 
tie de ea, prezența regulilor de vorbire în ansamblul 
regulilor sociale le dă acestora integritatea şi perma- 
nența. Lumea durează prin răsuflarea copiilor de şcoală. 


Sistemul „genurilor“ 


Am văzut în capitolul consacrat prozodiei cîntecelor 
de gestă cit de intim sint intricate morfologia, fonetica, 
sintaxa şi metrica în textura dictiunii orale, cît de amă- 
nuntit specifică tradiția regulile de utilizare a fiecărui 
cuvint şi a fiecărei forme flexionare. E limpede că nu 
este posibilă nici o „superteorie“ a literaturii orale si 
că un astfel de concept s-ar dizolva de fapt în teorii 
particulare fiecărei limbi si fiecărei tradiții în parte. 
Singure ar subzista în planul generalitätii nişte core- 
latii funcționale, dacă analiza le-ar putea pune în evi- 


dentà. R 

Totusi două probleme mai largi pot fi abordate oa- 
récum independent de asemenea cercetări locale (oricum 
prea rare in prezent, dezvoltarea lor reclamă încă efor- 
turi din partea cercetării viitoare) ; vom vedea că exa- 
minarea lor ne va face să progresăm încă puţin în 
această anchetă, 

Prima este de a stabili o distincţie între vers si 
proză, pentru a afla dacă formulele sint proprii numai 
unuia din aceste compartimente ale vorbirii. 

A deua este de a dobindi o intuiţie asupra nivelului 
de structurare prozodică a textului traditional ; un grad 
înalt de „paradigmatizare“ ar corobora ideea utilității 
compoziţiei. formulare a textului oral chiar si în ab- 
senta performanţei ex tempore (cum se stie, improvi- 
zatia e cheia de boltă a teoriei lui Parry), pe cînd un 
stil lax, difuz, prozaic strictissimo sensu ar arăta lim- 
pede particularitätile dictiunii epice militare în cadrul 
literaturii orale în general, si ar întări teoria oralitätii 
în forma ci restrînsă. 

Pentru lămurirea celei dintii chestiuni, conceptul 
modern de poezie nu ne poate fi de mare ajutor, deoa- 
rece el e legat de o prazis anume, determinată cultural- 
istoric ; este un concept care se hrăneşte exclusiv din 
revoluţia prin care limbajul literar a trecut în ultimele 
două secole. Poezia modernă nu e o poezie în general, 
ci o poezie scripturălă, a scrisului, a scriiturii, e o in- 
scriptie pe o stelă, aşa cum făceau odinioară despotii 
Orientului încercind să-şi nemurească numele, o indul- 
gentă pentru eternitate, un loz pentru paradis. Poetul 
nu făureşte -(poi&in),: ci scrijeleste (glyphein) ca să în- 
semne pe unde a trecut, sau pur şi simplu că a fost. 
Așa cum sublinia în unul din ultimele sale articole Ro- 
ger Caillois, „poezia este... un fel de discurs în care ex- 
presia însăși, şi mai ales ea, e imuabilă, o vorbire atit 
de bine fixată dinainte, încît nu numai că nu zboară, 
dar, aşa cum va face scrierea, rämine, În acest fel, chiar 
si atunci cind scrierea” nu există încă, poezia îi anti- 
cipează funcţia“ (1977, „122—123), Trangtormara am 
bajului literaturii la sfirsitul veacului al XIX-lea dă 

impresia că, pe măsură ce statele Europei își desävir- 
seau ‘opera de distrugere a culturilor autohtone în Ame- 
rica, Africa, Australia. si Oceania, literatura europeană 
încerca să recupereze în diacronie diversitatea pe care 
acestea din urmă o. ofereau în sincronie. Desigur, im- 
presia e inselätoare. Istoria literaturilor europene s-a 
mișcat sub impulsul unor factori interni și în climatul 
culturilor proprii. În ciuda unor deschideri sporadice si 
timide, literatura modernă nu a evoluat spre un con- 
cept de reprezentare independent de cultură. Din acest 
punct de vedere, incalculabila bogăţie a numeroaselor 
civilizaţii omeneşti care au fost. în numai două secole, 
împinse în neființă, s-a irosit degeaba. Prea putin se 
va recupera din ea, si deocamdată poate numai în dome- 
niul teoretic. 

Opoziția între vers şi proză funcţionează în multe 
literaturi chiar în interiorul 'unui gen de texte, si nu 
între genuri, ca în literatura cultă europeană. Conceptul 
de gen nu trebuie să primească o acceptie globală, ci 
una locală (este taxonul unei taxinomii tradiționale a 
vorbirii), întrucît criteriile luate în considerare pentru 
definirea genurilor depind de structura socială, de re- 
prezentări particulare si de natura limbii folosite pentru 
comunicare ; fiecare cultură are propriul ei sistem al ge- 
nurilor. „Sistemul popular al genurilor constituie o gra- 
matică a folclorului, o afirmare culturală a regulilor de 
comunicare ce guvernează exprimarea unor mesaje com- 
plexe intr-un context cultural. E un sistem suficient 
sieși, prin care societatea își definește experiențele, 
imaginația creatoare... El consistă într-o serie de forme 
distincte, fiecare avind propriile ei conotaţii simbolice 
ȘI propriul ei cîmp de aplicare în contextul social“ (Ben- 
Amos, 1974, 275), Versul şi proza, poezia. și povestirea 
nu formează în mod necesar genuri distincte. „Opoziția 
vers/proză nu este universalizabilă“ (Zumthor, 1983 b, 
170). De aceea, inainte de a folosi aceste noțiuni, e bine 
să le discutăm. ; 
y Versul în genere nu poate fi caracterizat nici prin 
ritm, nici prin rimă, metru, aliteratie sau paralelism ; 

fiecare din aceste dimensiuni poate singurä defini ver- 
sul într-o anumită cultură ; dar adesea mai multe din 
aceste procedee se întîlnesc împreună în proza altei cul- 
turi. Prozodia, care ţine de fonetică, nu e decit un as- 
pect secundar al versului tradiţional. Mulţi specialişti 
consideră bunăoară că versificatiile ebraică si arameeanä 
constau în așa-numitul paralelism, adică în structurarea 
fono-sintactică polisimetrică a frazei ; am dat un exem- 
plu cînd am vorbit de „bilateralismul“ lui Jousse, care 
e o generalizare a ideii de paralelism. Dar bilateralismul 
nu e particular unor culturi semitice ; el poate fi în- 
tilnit cam peste tot, în asociaţie cu alte procedee. Voi 
da un exemplu la întîmplare din cîntecul de gestă inti- 
tulat Le Charroi de Nîmes, «Convoiul de la Nimes». Să 
luăm versurile 633—637 din ediţia Lange-Kowal (Ver- 
lag Arthur Collignon, Berlin, 1934) : 


Gent out lou cors et bien fait et molé, 
Gros par espaules, grailles par lou baldré, 
Grans out les bras et les poinz bien carrés, 
Blont out lou poil menut recercelé, 

S'out vairs les iolz com un falcons mués. 


«Avea trupul frumés, bine făcut şi zvelt, era lat în 
umeri, subţire la mijloc, avea braţele groase si pumnii 
pătraţi, părul blond. şi foarte cret, iar ochii verzi-albaş- 
tri ca soimul de un an» 

Să evidentiem acum paralelismul după metoda tipo- 
grafică a lui Marcel Jousse, creînd axe de simetrie a 


„textului în pagină: 


Gent out lou cors 
et bien fait et molé 
Gros grailles 
par espaules par -lou baldré 

re ier Grans 
. out les bras `% 


et les poinz 
bien carrés 


Blont out lou poil , à S'out vairs les iolz 
- menut. recercelé com un falcons mués. 


Cititorul observă cu uşurinţă numeroasele simetrii 

. directe si inverse, mult mai numeroase decit pot fi evi- 
dentiate printr-un procedeu static cum e cel de mai sus, 
ca si variaţia -neîncetată--a .tipului de simetrie pus în 
lucru : patru feluri de paralelism în cinci versuri. Struc- 

tura acestui text — care s-ar pieïde în orice traducere 
aşa cum s-a pierdut în cea română — apare numai în 
limba originală, tocmai pentru că el a fost conceput așa 

din punct de vedere sintactic, morfologic si metric, în 
ciuda faptului că autorul lui nu cunoștea nici ebraica, 

nici arameeana si habar n-avea de ce este acela un pa- 

ralelism. Iată cum sună rugăciunea „Tatăl nostru“ în 

en așa cum a fost restituită de Jousse (1974, I, 


` abüna debishmayyä yitqadash shemăk 


tētë malkütäk ‘tit'abed re’ütäk . 
hékmä debishmayyă hëkdën bear'â. * 


_ Se pot pune în legătură malkütäk cu shemäk si re'ii- 
tak, tētē cu tiPabed si hēkmiā cu  hékdën ; unele din 
aceste asemănări sînt veritabile paralelisme morfo-sin- 
tactice; altele sint simple aliteraţii. Lord (1956) a arătat 
rolul pe care-l joacă uneori aliteratiile în epica sîrbă. 
Dar asta e adevărat și pentru cîntecele de gestă. Să 


ram şi să examinăm versurile al doilea si al treilea 
in exemplul dat mai sus : | 


firas par espaules, grailles par lou baldré, 
Frans out les bras et les poinz bien carrés. 

Aliteraţia din aceste două versuri se supune regulilor 
islandeze de versificatie, deși metrica nu le respectă. 
Citez din vechea și utila carte a lui Rask, 1843, 205: 
Natura Aliteraţiei este astfel, încît în două versuri suc- 
cesive (visufjérdhündr) apar trei cuvinte care încep cu 
aceeaşi literă; două cuvinte trebuie sá fie în primul 
vers, al treilea la. începutul versului următor. Litera 
iniţială repetată se numește literă de rimă, lj6dhstafir... 
Toate literele de rimă trebuie să se afle în silabe accen- 
tuate, si nici un alt cuvînt din cele două versuri nu 
trebuie să înceapă cu acea literă...“ Aliteratia de grupuri 
consonantice (aici gr) este considerată mai bogată decât 
cea de foneme; autorul anonim al Convoiului din Ni- 
mes a făcut aici deci o aluzie intertextuală la metrul 
ljodhuhattr, pe care n-avea desigur de unde să-l cu- 
noască. 

Regăsim. împreună aliteratia și paralelismul, nu în 
poezie, ci în proză, de astă dată în tradiţia latină. Ele 
nu definesc. deci nici poezia în general, nici versificatia 
în special, nici vorbirea sacră, nici pe aceea ludică în 
genere, după cum. nici un procedeu de recurenţă nu 
poate defini în abstract niște categorii care-și găsesc 
conținutul în fntrebuintarea lor. concretă de către o cul- 
tură. Pasajul pe care îl voi:cita mai jos, şi care mi-a 
fost semnalat de către Gabriela Cretia, este una din 
„rugăciunile capului familiei“, conservate de Cato în 
De. agri cultura, 141. Pe lîngă aliteratii si paralelisme, 
întîlnim aici un .procedeu original, care va renaşte, pro- 
babil în absenţa oricărei continuitäti, în latina admi- 
nistrativä medievală, şi se va transmite tuturor limba- 
jelor administrative europene : grupurile de duble şi 
triple sinonime. Cel care doreşte să facă sacrificiul suo- 
vetaurilia pentru a-și purifica ogorul şi gospodăria tre- 
buie să rostească următorul text ; 

Mars pater, te precor quaesoque uti sies uolens pro- 
pitius mihi domo familiaeque nostrae, quoius rei ergo 
agrum terram fundumque meum suouitaurilia circum- 
agi iussi, uti tu morbos uisos inuisosque, uiduertatem 
uastitudinemque, calamitates intemperiasque prohibes- 


Scanned with CamScanner 


214 / CINTECELE DE GESTA 


sis defendas auerruncesque : utique tu fruges frumenta, 
uineta uirgultaque grandire beneque euenire siris, pas- 
tores pecuaque salua seruassis duisque bonam salutem 
ualetudinemque mihi domo familiaeque nostrae : ha- 
rumce rerum ergo, fundi terrae agrique mei lustrandi 
lustrique faciendi ergo, sicuti dixi, macte hisce suouita- 
urilibus lactentibus immolandi esto : Mars pater, eius- 
dem rei ergo macte hisce suouitaurilibus lactentibus 
esto !, , , 

«Marte părinte, te rog şi îţi cer să fii priincios si 
binevoitor mie, familiei si neamului nostru, pentru care 
lucru așadar am poruncit să se facă jertiă de porci, oi 
şi vite în jurul ogorului, pămîntului şi locului meu, ca 
tu să nu lași, să împiedici si să îndepărtezi bolile vă- 
zute şi nevăzute, sărăcia si pustiul, stricăciunile si vre- 
mea rea ; ca tu roadele și bucatele, viile și ramurile să 
le laşi să crească si să se pirguiascä, păstorii şi vitele 
să-i {ii sănătoși, sănătate bună si nesupărată să-mi dai 
mie, familiei şi neamului nostru : pentru aceste aşadar, 
ca să se curățească şi să se facă jertfă de curăţire pe 
locul, pămîntul şi ogorul meu, așadar, cum am zis, prin 
jertfirea purcelului, mielului si vitelului de lapte îţi 
aducem cinstire tie : Marte părinte, pentru acestea asa- 
dar cu acest purcel, miel și vițel de lapte îți aducem 
cinstire tie.» 

Aliteratia capătă în poezia epică mongolă şi în aceea 
manciuriană forma unei adevărate „rime iniţiale“, de- 
oarece acoperă în întregime prima silabă (Rodica Pop, 
1979). Silabele iniţiale se repetă în versuri succesive, 
£a si silabele finale. Cele două șiruri de „rime“, de la 
inceputurile si sfirsiturile versurilor, pot urma reguli 
de recurenţă independente. Prozodia manciurianä ne 
atrage atenția că așa-zisa aliteratie si aşa-zisa rimă nu 
sint de fapt decît unul și același fenomen, care apare 
in versul metric sub două înfățișări simetrice. 

Pal iii 


1 Vittore Pisani, Testi latini arcaici e volgari, con commento 


glottologico, seconda edizione riveduta ed accresciuta, Rosenberg 
& Sellier, Torino, 1960, p. 55, 


Scanned with CamScanner 


TRADIȚIILE ORALE / 215 


Aceste exemple încrucişate demonstrează că nu 
există un procedeu unic care să definească versificatia 
independent de cultură. Cultura e aceea care definește 
versificaţia, deşi nu ştim încă ce condiţii influenţează 
alegerea unui pattern anume. Rămîne să examinäm li- 
mitele unui criteriu cantitativ : de cîte ori se repetă la 
rînd acelaşi ciclu de trăsături în poezie ? Depinde de 
lungimea poeziei, şi nu de natura textului, anume nu 
de faptul că e vers sau proză. Într-un haiku sau într-un 
limerick, apare o singură dată. Dar poate că există o 
regulă care interzice în proză repetarea de mai multe 
ori a unui ciclu de trăsături ? Chiar dacă am găsi o 
asemenea regulă, ea nu ar avea capacitatea de a opune 
în chip absolut proza poeziei. 

Versificatia si proza se definesc reciproc si simul- 
tan într-o cultură. Ca şi miturile yuma, ca şi basmele 
populare românești, sögur islandeze alternează proza cu 
versul. Aceste ultime moduri nu definesc genuri, cu 
alte cuvinte povestirea nu e ceva în proză si poezia nu 
e ceva în versuri. La rîndul ei, poezia este narativă în- 
tr-o cultură si non-narativă în alta. Nu îndrăznesc să 
folosesc termenul de „liric“, care e si el eurocentric, 
ba mai mult, post-renascentist. Oare genealogiile sînt 
lirice ? Ele fac parte din proză în insulele Salomon. şi 
din poezie în Burundi. Proverbul, ghicitoarea, sînt ge- 
nuri în proză sau în versuri ? Dominique de Fromentin 
este aproape tot atît de „liric“ ca și poemele lui Ossian. 
Trebuie să recunoaștem că vocabularul genurilor nu 
suportă definiții transculturale. 


+ 


Atit poezia cît și proza sînt moduri de structurare a 
nivelelor fonetic şi gramatical ale vorbirii. Cultura mar- 
chează anumite procedee (versul) în opoziţie cu cele- 
lalte care rămîn nemarcate si pot apare în domeniul 
mult mai liber, pentru că mai putin determinat, al pro- 
zei. Versul și proza tin de ceea ce Jakobson (1963) a 
numit funcţia poetică a limbajului. 

Dar nivelul semantic ? 

În cea mai mare parte, semantica literaturii este 
chiar cultura însăși, privită ca un conţinut alcătuit în 
proporţii variabile din reprezentări a ceea ce se întim- 
plă şi a ceea ce cultura presupune că s-ar putea sau ar 
trebui să se întîmple. Clasificarea realului, funcţionarea 
societăţii, modul de organizare a imaginarului, diferitele 
teorii despre om, percepție, cunoaştere, gîndire, despre 
naturä, despre teleologie etc., care sînt proprii unei 
culturi, se exprimă în semantica literaturii acesteia. 

Totuşi există în semantica literaturii două domenii 
pe care cultura nu le poate recupera întotdeauna. Pri- 
mul este domeniul numirii. Jakobson a vorbit despre 
„funcţia referentialä a limbajului“ si a admis că atunci 
cînt există dubiu asupra referintei se poate recurge la 
o functie „metalingvistică“. Totuşi aici există o reductie 
implicită, deoarece a spune că limbajul 'referă înseamnă 
a face din el o mulţime finită si închisă, a-l limita la 
o utilitate, a-l subordona lucrului la care referă, adică 
unei anumite viziuni despre realitate. Or, viziunea de- 
spre realitate ţine încă de cultură așa cum este ea în- 
tr-un prezent-trecut al tradiţiei înțelese în sens larg. 
În măsura în care cultura se schimbă în timp, ea nu 
poate utiliza un limbaj finit, ci are nevoie de o tehnică 
infinită a limbajului |. Expresia „numire“ nu conţine 
o implicaţie reductivă, fiindcă trimite la un efort de 
a pune în corespondenţă o creaţie individuală în limbaj 
cu un fenomen al lumii în timp, adică două elemente 
care nu sint catalogate fiecare de partea sa, nu sînt 
înregistrate, una într-un repertoriu al limbii, alta în- 
tr-un repertoriu al lucrurilor. Atunci cînd se naşte un 
om, inventarul lumii se modifică, se imbogäteste cu o 
unitate. încă nedeterminată : întîi vom constata sexul 
noului-născut, apoi vom încerca să considerăm circum- 


1 „me fals să credem că folosirea limbajului omenese se ca- 
racterizează prin voința sau faptul de-a aduce informaţie. Lim- 
baiul uman poate fi utilizat pentru a informa sau pentru a în- 
sela, pentru a-și clarifica propriile gînduri, pentru a-și dovedi 
indeminarea sau pur şi simplu în joacă“ (Chomsky, 1970, 105). 

Stantele nașterii lui, efectele acestei apariţii în lame, 
vom prejudeca despre destinul probabil al acestui ul- 
tim venit ; abia apoi, şi pe baza unui asemenea examen, 
ajungind la o concepţie asupra sensului evenimentului, 
ii vom da un nume, fie că acesta a mai fost purtat de 
cineva înainte sau nu. Prima întrebare pe care o punem 
după ce aflăm despre naşterea unui copil și despre se- 
xul acestuia este „Ce nume i-au pus ?“ Ceea ce ne în- 
deamnă s-o facem este de fiecare dată aşteptarea (ade- 
sca înşelată) că numele va fi semnificativ, este speranța 
unui sens. Regulile sociale care stabilesc alegerea unui 
nume au o veche tradiţie la popoarele indo-europene si, 
în ciuda faptului că de multe veacuri încearcă să se 
impună practica creştină a numelui votiv, ales dintr-un 
repertoriu finit de „patroni“, vechile obiceiuri se mai 
conservă încă în parte. Aşa cum observa Socrate, nu- 
mele Astyanax înseamnă că pruncul e născut să fie 
rege ; numirea nu s-a făcut la întîmplare, ea exprimă 
un angajament, o poliţă trasă de prezent asupra viito- 
rului şi în același timp incertitudinea că ea va fi ono 

rată. 

La fel se petrec lucrurile atunci cînd individul vor- 
bitor e pus în fața unui eveniment pur, adică neclasi- 
ficat : el încearcă să pătrundă sensul acestuia, să-i exor- 
cizeze impenetrabilitatea prin nume. Odinioară, atunci 
cînd un chinez ‘murea, primul cuvînt pronunţat în le- 
gătură cu moartea îi definea sensul : „dacă s-a spus 
peng; hong, sseu sau tsou, defunctul va fi tratat în ce- 
remouia de doliu ca si cum ar fi murit ca Fiu al Ceru- 
lui, senior feudal, mare ofițer sau om din popor“ (Gra- 
net, 1934, 42). Numirea este un efort împotriva realului, 
Înţeleg aici prin realitate imaginea culturală a ceea ce 
există si se intimplä în mod obiectiv în afara noastră ; 
prin real înțeleg, însă acea parte din lumea obiectivă cu 
care intrăm direct în contact, fără mijlocirea culturii : 
atunci cînd sînt bolnav cu adevărat, prima şi cea mai 
inspäinintätoare constatare este că „nu ştiu ce am“, 
adicä nu pot pune un nume la ceea ce simt, ba chiar 
la drept vorbind nici nu ştiu prea bine ce simt tocmai 

pentru că nu-i pot pune nume. Dacă știu „totul“ despre 
boala mea nu sînt desigur mai putin bolnav, dar e cu 
totul altceva decît în primul caz : acum sînt un bolnav 
„cultural“ 1, Tot așa cum a şti totul despre poluare în- 
seamnä a o „trata“ cultural fără ao eradica, la fel a 
şti totul despre gripă înseamnă a o învălui într-un set 
de comportamente „adecvate“, fără a o vindeca. Dar 
contactul cu necunoscutul, căruia i se pune uneori re- 
pede capăt in cazul bolii, este o „maladie“ netratabilă 
a intelectului. Niciodată nu vom putea exorciza ceea 
ce nu cunoaştem, si necunoscutul este totuşi prezent 
mereu, aici, pretutindeni, chiar înăuntrul vieții noastre. 
Înfruntarea directă, brutală, nemijlocită între om şi real 
este unul din aspectele vieții; reprezentarea ei ca un 
conflict de numire constituie o parte a semanticii lite- 
raturil. 

Nu se poate substitui funcţiei referentiale a limba- 
jului o „funcţie de numire“. Referinta este aspectul an- 
cilar al limbajului, este limbajul întrucît el slujeşte. Nu- 
mireu nu face parte din limbaj, ci din vorbire, ea este, 
ce-i drept, un comportament reflex al omului aşa cum 
strigătul e un reflex al durerii, dar e o conduită a ra- 
tiunii creatoare, e reflexul prometeic al speciei. Numi- 
rca nu ţine nici de aspectul paradigmatic, nici de cel 
sintagmatic, ci de acela „catastrofic“ (în sensul teoriei 
topologice a catastrofelor a lui Rene Thom) al vorbirii, 
este o singularitate, o întîmplare ireversibilă și irepe- 
tabilă, sau, ceea ce este același lucru, un loc individua- 
lizat al experienţei. Nu se poate vorbi despre numire în 


1 Medicina recunoaște azi din ce î 
tan{a unei. noi orientări de studiu: medicina socială. O societate 
are un anumit fel de a reacţiona faţă de boli, diferit de al altor 
societăţi, și acțiunea de a vindeca trebuie să țină seama de me- 
diul cultural cu care este confruntat bolnavul, Asa s-a crista- 


lizat conceptul de sickness career, imperfect traductibil prin 
«evoluția socială a bolii» ; el descrie comportamentele și constrin- 
zorile la care este supus bolnavul în mediul social, deciziile pe 
iza 1 le impun atitudinile rudelor şi colegilor (cf. Twaddle, 1981, 


n ce mai deplin impor- 

general, pentru că ea nu conține nimic general, e de 
fiecare dată individuală. De aceea, deşi vorbirea înde- 
plineste în acest caz o funcţie de domesticire a neîm- 
blinzitului, de domolire a nedomolitului, deşi vorbirea 
are aici un rost, rostul ei nu este o victorie şi utilitatea 
ei nu este o eficiență: cele două lucruri, cuvîntul și 
evenimentul, rămîn faţă în față ca și la început, străine, 
ostile şi legate doar prin ceea ce le desparte. De aceea 
poeţii si marii gînditori nu sînt de prima dată „înţe- 
leşi“ : cuvîntul serveşte pentru ei numai o dată, ca un 
pahar de carton; ei analizează lumea cu un grad de 
finețe atît de mare, încît nimic nu mai e conceput atît 
de aproximativ încît să pară că se repetă, si prin ur- 
mare nici vorbirea lor nu înfățișează infinita repetabi- 
litate a realităţii cotidiene. Funcţia referenţială dizolvă 
realitatea în limbaj ca într-un un solvent; nu rămîne 
nimic din realitate care să nu fi fost înainte în limbaj. 
Numirea aruncă vorbirea împotriva realului ca oţelul 
împotriva jadului ; tot ceea ce se întîmplă este conflic- 
tul, si niciodată rezultatele lui. 

Gindirea modernă a revendicat numirea pentru do- 
meniul poeziei, deşi cu prea puţin temei, fiindcă nara- 
fiunea ascunde şi ea aceeași problematică. Există nu- 
mire âtunci cînd nu există consens asupra lucrului nu- 
mit sau numelui: său, atunci cînd lucrul numit nu este 
<unoscut ca. fiind îndeobște numit așă. Despärtindu-se 
numirea 'de referință, se depăşeşte condiţia tragică a 
limbajului, se sfărîmă lanțurile cu care Platon a încă- 
tusat vorbirea de pămînt, interzicindu-i acea îndreptă- 
tire profundă, acea intimitate cu lumea pe care le-a 
dăruit logosului din cer. În fața realului limbajului, pu- 
tem încerca aceeași incredulitate ca si în fața celuilalt 
real : nu poate să existe, şi totuşi există. 

Revoluţia limbajului poetic de la sfirsitul secolului 
al. XIX-lea în occidentul: Europei a avut un caracter 
local. Ea exprima desigur noile näzuinte ale unei cul- 
turi care ieşea din limitele teritoriului originar şi ve- 
dea în faţa ei altceva. Dar nu a fost o revoluție abso- 
Îută, adică nu a avut un caracter teoretic global, așa 

cum a avut Revoluţia franceză în domeniul teoriei sta- 
tului şi dreptului. Aceasta s-a văzut abia în a doua 
jumătate a secolului nostru. O revoluţie teoretică eli- 
berează deopotrivă formele gîndirii si practicii, creează 
noi forme de progres istoric. Giîndirea socială a cu- 
noscut un salt după Revoluţia franceză ; gindirea lite- 
rară nu a cunoscut un asemenea salt după 1900. Poate 
că în acest domeniu conştiinţa socială a rămas istori- 
ceste în urma realităţii sociale, poate că literatura nu 
a fost pregătită să asimileze uriaşele transformări care 
au avut loc în domeniul științific, tehnologic si politic. 
Dar poate că unele din cauzele acestei situaţii sînt le- 
gate si de faptul că știm astăzi încă atît de putin despre 
diferitele utilizări ale vorbirii. 

Aventurile numirii nu au avut loc numai în Europa. 
Tată ce spune Haudricourt despre literatura orală din 
Noua Caledonie : „În regiunea centrală de limbă paaci 
s-au cules mari epopei în versuri de opt picioare... cînd 
încercăm să le traducem, o strofă reprezintă pentru un 
informator un cîmp plantat cu taro şi canalul lui de iri- 
gatie, în timp ce pentru altul e vorba de un ibric de 
cafea şi de ciocul ibricului : pentru primul, poemul po- 
vesieşte sosirea unor coloni, pentru al doilea introduce- 
roa plantațiilor. de cafea“ (L/Anthropologie..., 1979, 195). 

Fiecare dogon își compune o deviză prin care se 
numeşte pe sine. Deviza este în legătură cu „al său ñàma 
[energia dată de germinatia meiului], mai exact cu acea 
parte din #âma pe care... a mostenit-o de la strămoşii 
grupului și care îl leagă de istorie, am putea spune de 
“epopeea» grupului“ (Calame-Griaule, 1965, 478). Devi- 
zele sint în dialectul literar jâmsay sau. în dialectul lo- 
cal, Iată cum analizează Calame-Griaule deviza renu- 
mitului vînător orb Ogotemmeli, vide kaï4 jénga. Vide 
inseamnă “a face un gest brusc pentru a îndepărta ceva, 
a agita brațul sau un obiect într-o mişcare alternativă» ; 
karä semnifică «strîns, bine legat, plin»; jânga este 
numele unui arbore cu lemn foarte dur, care simboli- 
zează o forță de neînfrint. Deviza lui Ogotemmeli ar 
putea căpăta deci interpretarea. „cel care îndepărtează 

cu o forță de nezdruncinat“ ; dar exegeza nu poate lua 
în stăpînire aceste trei cuvinte, care rămîn ceea ce 
sînt, adică o adevărată numire ireductibilă. În Rwanda, 
războinicii tutsi compun un fel de elogiu de sine, îbyi- 
vugo, «cuvinte despre sine însuși», care tinde să pro- 
ducă în autor o anumită exaltare ; în cursul compunerii, 
nevasta războinicului scoate nişte strigăte nearticulate 
zise impundu, simbol al feminitätii (Smith, 1974, 298— 
300). Conjunctia între ibyivugo si impundu pare să mi- 
meze efortul înfruntării între numit si vorbire, între 
inexprimabil şi sens; ea asigură în același timp acea 
-complementaritate între principiul feminin și cel mas- 
culin, care în gîndirea africană e chezăşia a tot ce este 
autentic şi viabil. Căci numirea este o facere : ea naște 
realitate din împerecherea între real si limbaj. 

Al doilea domeniu semantic al literaturii pe care cul- 
tura nu-l poate recupera este critica însăși a culturii. 
Am exarainat deja acest aspect în legătură cu Raoul 
de Cumbrai si cu cîntecele de gestă în general. Privită 
din acest punct de vedere, literatura este efortul pe 
care omul îl face impotriva propriei lui culturi, zba- 
terea lui între cadrele gîndirii si häzuinta de a gîndi în 
afară de aceste cadre. Cred că în literatură critica cul- 
turală (care e o activitate mai generalä a minţii ome- 
nosti) îmbracă o formă caracteristică, si anume prezen- 
tarea unor situaţii ce apar ca paradoxale pentru inter- 
prctarea pe care cultura o dă realităţii. Voi explicita 
imediat, 

Societatea burgheză franceză a secolului XIX tolera 
mari diferențe de vîrstă între soți. Căsătoria putea fi 
© asociaţie de statute egale, dar putea fi si o unire des- 
cendentă ca statut, ca 'avere, ca vîrstă. Soţul trebuia să 
fie superior soţiei după cel puţin două din aceste cri- 
terii, Nobili săraci luau în căsătorie burgheze bogate 
sau invers; dar în multe cazuri intervenea în compen- 
satie o diferenţă de vîrstă în favoarea soțului de două- 
zeci sau chiar treizeci de ani. Faptul se justifica în 
sistemul burghez (și nu în acela aristocratic) prin aceea 
că bărbatul trebuie să aibă o situaţie materială sau 

mondenă foarte solidă, pentru a putea prelua respon-- 
sabilităţile unui cămin ; făurirea unei asemenea situații 
cere mult timp; de unde regula celor trei diferențe. 
Odată căsnicia încheiată şi după un interval convena-- 
bil destinat asigurării unei descendente, morala socială. 
admitea angajamente extraconjugale ale ambilor soti,. 
cu condiţia ca ele să nu aibă un caracter public. Un. 
asemenea angajament global are mai multe consecinte- 
curioase, Prima este că bărbaţii tineri nu prea sînt ma-- 
ritabili; separați de reprezentanții maturi ai sexului 
lor prin bariera de statut a căsătoriei, ei par să consti-- 
tuie o categorie de virilitate inferioară ; căci virilitatea 
burgheză conține o ‘componentă economică şi una ci-- 
vilă. A doua este că bărbații căsătoriți sînt considerați 
bătrîni si excluşi din activitățile sociale cu caracter lu-- 
dic. A treia este că femeile märitate sînt nişte văduve- 
potențiale, fiindcă ele au șanse de a supraviețui douăzeci 
de ani soților lor. A patra este că primele trei conse- 
cinte se ' combină într-un sistem de determinări care- 
face probabile legăturile tinerilor cu femei mai în vîrstă 
decît ei, ai căror soți sînt deja bătrîni. Balzac a insistat. 
mult. asupra acestei configurații. Într-o nuvelă a sa in- 
titulată Mesajul l, el ne prezintă următoarea situaţie :: 
un tînăr de șaptesprezece ani iubește. o contesă de trei-- 
zeci şi cinci; tînărul moare într-un accident ; naratorul. 
îi duce contesei această veste. 

Intimplarea pare deosebit de crudă, nu pentru 'că şi: 
tinerii mor, ci pentru că accidentul à dezvăluit brusc- 
sistemul. de 'relaţii în care oamenii sînt nevoiţi să-și 
trăiască dragostea. Înţelegem dintr-o dată nu numai ar-- 
ticulatiile acestui sistem, ci si cît de -absurd si de indi-- 
ferent, cît de nepotrivit şi de mutilant este. Femeia îşi 
trăieşte ultimă inflorire înainte de a se resemna să. 
fie: doar un obiect gospodăresc ; dar această ultimă dra-- 
goste nu este una deplină, liberă, neîngrădită, ci e: 
ti tă 


f Traducere româneascâ 
meda umană, ediție critică 
1983, vol, 2. 


de Sanda Oprescu, în Balzac, Co-- 
de Angela Ion, Univers, Bucuresti,, 

silită să se prefacă pînă și faţă de sine: obiectul ei e 
un copil, iubirea se grimează sub fardul protecției ma- 
terne. Tînărul îşi îndreaptă privirea asupra unei femei 
mai .în vîrstă, evitindu-şi tovaräsele de generaţie care 
sînt „rezervate“ în vederea căsătoriei cu bărbați dintr-o 
“clasă de vîrstă superioară. Mortul, în fine, trăiește: 
soţul egrotant îşi tirîie zilele, durează ; cultura îl con- 
-damnä la moarte, natura îl ţine în viaţă ; iar locul mor- 
“tului e luat de cel pe care așteptările îl investeau cu 
“funcţiile vieții. Regulile sociale îşi dovedesc existența 
nu în măsura în care sînt acceptate, ci în măsura în 
“care nimeni nu le vrea, toţi își dau seama că ele aduc 
nedreptate şi nefericire, şi totuși li se supun. 

Literatura critică sistemul de reguli care constituie 
«cultura, arătind că nu e satisfăcător într-un mod esen- 
“tial, tot așa cum am arăta că regulile jocului de poker 
“nu sînt satisfăcătoare, demonstrînd că există posibilitatea 
ca adesea cărţile să fie împărţite astfel, încît toţi jucă- 
-torii să piardă în fața unui al Cincilea care nu se află 
Ja masă. 

Asta fac si cîntecele de gestă. Asta a arătat Claude 
Lévi-Strauss că fac miturile tsimshian (1972, 233). Se 
‘pare că, cel putin în ce priveşte aceste cazuri, func- 
-tiile literaturii sînt preformate în culturile orale. 


* 


Ne-am întrebat mai înainte dacă formulele se întil- 
:nesc numai în versuri sau si în proză, cu alte cuvinte. 
“dacă o cultură care cunoaște compoziţia formulară o 
rezervă în mod necesar pentru unul singur din modurile 
vorbirii pe care le distinge. Întrebarea poate fi pusă 
“într-un mod mai general : există formule în afara celer 
‘din dictiunea epicii militare ? Pentru că dacă răspunsul 
e afirmativ, atunci teoria clasică a oralitätii, cu tot ce 
“explică ea, trebuie explicată la rîndul ei. De vreme ce 
formula epică există pentru că serveşte improvizatiei 
în versuri, după. cum spune Lord, o formulă în proză 
mu are nici o funcţie ; şi dacă vom găsi că formulele au 

funcui în proză, acestea din urmă trebuie să le explice 
măcar în parte şi pe cele ale formulelor din poezie. 

Că proza orală este formulară a arătat deja, inainte 
de publicarea lucrărilor lui Parry, Franz Boas: „Atit 
informatorii pueblo, cit si kwakiutl, critică povestirile 
din acest punct de vedere. Un pueblo va spune : «Nu se 
poate zice (a intrat în casă), pentru că „omul trebuie 
întii să urce scara, apoi să coboare în casă 1, El trebuie 
să-i salute pe cei de față cum se cade si să primească 
răspunsul politicos cuvenit». Nici una din aceste etape 
nu poate fi omisă... Un kwakiutl nu poate spune «apoi 
a vorbit», ci va spune «apoi s-a ridicat, a vorbit si a 
zis». Nu se poate ca un personaj să ajungă undeva dacă 
nu s-a menționat întii că a plecat si a călătorit... În 
afară de aceste elemente libere, proza primitivă con- 
tine pasaje cu formă fixă care sint în mare măsură 
izvorul atracției pe care povestirile o exercită asupra 
auditorului. Adesea pasajele constau în conversații ïn- 
tre personaje şi aici nu se permit indepärtäri de la: 
formula fixă. În alte cazuri au o formă ritmică si tre- 
buie considerate ca poezie, imnuri sau cîntece mai de- 
grabă decit proză. În aproape toate culegerile bine 
întocmite se vede că părţile fixe, formale, sînt de o 
importanţă considerabilă. În citeva cazuri, ca la wailaki 
din California, textul de legătură dispare aproape com- 
plet“ (1927, 308—309). 

Or, formularitatea prozei infirmă partea explicativă 
a teoriei oralitätii, care susține că epica orală folosește 
formule pentru a permite improvizatia în versuri, sau 
cel putin arată că teoria nu poate fi extinsă de la epica 
militară Ja proza arhaică. Parry si Lord au introdus 
această ipoteză mai mult pentru a marca deosebirea 
între textul oral şi cel scris; ei nu au întreprins o in- 
vestigatie asupra formularităţii în general. Voi reveni 


! Locuinţele pueblo se află într-un fel de bl k EN, 
multe etaje, fără acces direct d Mer 
de la parter au arte e la nivelul solului; încăperile- 


r tavan, celelalte î i 
pereţilor (v. Mindeleff, 1981). elalte in partea superioară. a 

asupra acestei probleme în ultimul capitol, fiindcă dis- 
cutarea (si nicidecum rezolvarea) ei trebuie să se bazeze 
pe un studiu mai amänuntit al funcționării în timp al 
unei tradiții particulare, bunăoară cea franceză. 


Ne propusesem mai înainte sarcina de a examina 
intuitiv în ce măsură este structurat un text oral tra- 
ditional la nivelul „funcției poetice“ a limbajului. Cer- 
cetări de acest fel au făcut Emeneau (1966), Voegelin 
şi Yegerlehner (1957), Sebeok (1956). 


Vo expune pe scurt în cele ce urmează cazul zuñi 


performanțe narative orale. Narațiunea zuñi foloseşte 
din plin, ca si cele ale altor popoare, o serie de resurse 
specific orale, „paralingvistice“, cum sînt pauzele, ac- 
centu] negramatical, tonul, intensitatea. În momentele 
cheie ale povestirii se strigă sau se sopteste, vocea îşi 
schimbă timbrul nu numai în funcţie de personaje, ca 


j în teatrul european, ci si în funcţie de ceea ce spun, 


ca în dictiunea noastră de operă. Fraza de salut obis- 
nuită, hom ndéna, se pronunţă nu se știe de ce, hom 
naná; alte expresii se „cîntă“ pe un ton ascendent, 
unele silabe fiind ținute 2—3 secunde. „Cuvîntul vor- 
bit nu e niciodată livrat în masele cenusii de vorbe îm- 
pachetate pe care le numim proză“ (Tedlock, 1971, 127). 
Cea mai mare parte din aceste trăsături nu pot fi no- 
tate. Autorul propune un sistem tipografic de marcare 
a ritmului, à pauzelor şi a timbrului. Frazele sfat des- 
pärtite în rinduri („versuri“) așa cum sînt în pronunțare 
intretäiate de pauze; un rînd lung se pronunţă deci 
într-un ritm mai rapid, cîteva rînduri scurte dau impre- 
sia de încetineală, Vocalele tinute sînt însemnate cu 
linii orizontale proporţionale cu durata acestora. Tim- 
brul se rnenționează în paranteze. Redau aici un frag- 


ment dintr-un basm zuñi în proză, aşa cum e înregis- 
trat de Tedlock : 

'an suwe kululunan pololo 

(voce joasă răgușită) tuu er teyatip, 

‘an papa wilo’ 'anan pololo, wilo’ 'ati 
(voce joasă, răgușită) too w teyatikya. 
Sekwat lo'lii pottikya. 

Laky'antolh lhiton iya. 

Lhiton 'ikya, ikyas 

"isshakwakwa hish ky'aptom 'el'ikya. 


«Fratele mai mic a rostogolit trăsnetul / tuu 
n (onomatopee) a început / fratele mai 
mare a rostogolit fulgerul, fulgerul a lovit / 
too = w a început. / Acum norii s-au um- 
plut. / Iată că vine ploaia. / Ploaia a venit, a 
venit / ’isshakwakwa (onomatopee) apa chiar 
a început să cadă.» 


Cititorul va descoperi imediat că acest fragment are 
un anumit puls, o viață poetică aparte. Această proză 
posedă ritm, metru, rimă, aliteratie si paralelism, si 
încă legate intr-o textură artistică de foarte bună ca- 
litate. Chiar si fără a înțelege o iotă din limba zuñi, 
putem judeca temeiul observaţiei lui T. S. Eliot că, 
dacă un text este elaborat artistic cu o oarecare măies- 
trie, aceasta se poate percepe chiar dacă înțelesul lui 
ne scapă în parte. Și totuși nu e vorba decît de proza 
spontană a unui bätrin amerindian care n-a auzit pro- 
babil niciodatä de téoria literaturii. Adeväratul autor 
al acestui echilibru. formal este în ultimä instantä tra- 
ditia. Tedlock este, după cite știu, Singurul autor care 
a scos în evidență, după Jousse, „densitatea texturalä 
a prozei orale cu ajutorul unui sistem grafic de notație. 
__ Exemplele citate mai sus ne arată că trebuie să luăm 
in considerare ca un fapt unitatea fundamentală a li- 
teraturii. Nimeni nu a inventat literatura : nici 'Turol- 
dus, nici Homer. Dacă literatura este preformată, dacă 
O: găsim deopotrivă la același stadiu de evoluţie al mij- 
cacelor tehnice esenţiale în toate culturile orale, dacă 
functiile ei majore sînt prezente (probabil) pretutin- 

deni, dacă societatea o ingrädeste si în același timp o 
protejează prin reguli în toate formele de organizare 
a comunităţilor umane, înseamnă că ea exprimă o tră- 
sătură esenţială a activităţii speciei noastre în lume, şi 
o caracteristică a tuturor sistemelor de organizare via- 
bile pe care omul le-a putut pînă astăzi inventa sau 
suporta. 

Între conceptul de literatură orală și conceptul de 
literatură scrisă nu există nici o. discontinuitate calita- 
tivä, ci o diferenţă de. inserţie culturală care reflectă 
stadii deosebite ale evoluţiei tehnologice și sociale ; cele 
două concepte; surori se suprapun parțial; de unde re- 
zultă că nu putem avea un concept corect de literatură 
scrisă dacă nu avem unul corect de literatură orală, adică 
dacă nu putem identifica acele trăsături ambivalente 
care definesc un. concept general de literatură, acea in- 
terfatä a două sisteme istorice disjuncte care compune, 
în afară de cultură si de istorie, un sistem consubstan- 
ţial esenței umane, 


$ [i 


Analiza. făcută mai sus reflectiei asupra limbajului 
şi funcţionării sociale a literaturii orale dovedește că 
în noul cadru al cunoașterii moderne, tinind seama de 
faptul că în ultimele decenii o disciplină nouă, antropo- 
logia vorbirii, a început să-şi contureze domeniul spe- 
cific, conceptul de oralitate care afost elaborat în a 
doua treime a secolului nostru este depăşit. Ceea ce 
Parry a numit: oralitate poate fi extins la întreaga tra- 
ditie homerică, de asemenea si la Hesiod, ba chiar si la 
epopeile medievale; dar deja ultima extrapolare as- 
cunde pericolul de a nu ţine seama de deosebirile între 
societatea homerică şi cea medievală occidentală, și de 
funcţionarea diferită a tradiţiei în cele două cadre. In- 
formaţiile pe care literatura antropologică mai recentă 
le conţine in raport cu regimul oralităţii arhaice pot fi 
puse în raport cu- lucrările lui Parry ; conceptul de 
formulă definit de el rämine, cu mici precizări de va- 
loare locală, un. instrument inestimabil într-o asemenea 

cercetare ; corelarea ne arată că se află la lucru în 
literatura zuñi la fel ca şi în cea africană mecanisme 
de stereotipizare şi simultan de paradigmatizare a vor- 
birii, dar în acelasi timp ridicä o mare dificultate, 
anume de a explica rostul formulelor în ceea ce o co- 
lectivitate simte ca proză. Dacă intricarea textului li- 
terar în sine, paradigmatizarea lui, fie că e vorba de 
proză sau de vers, poate fi atribuită conceptului general 
de literatură, iteratia pare a avea o legătură intimă cu 
aspectul formular al acesteia ; căci formulele, dacă nu 
dispar cu desävirsire în literatura scrisă, încetează de 
a mai fi simţite ca o caracteristică a ei, şi pot fi uneori 
considerate ca erori sau procedee de evitat. 

Statutul limbajului în cultură poate fi deci exami- 
nat, din punctul de vedere care ne ocupă în această 
lucrare, în raport cu următoarele moduri de insertie 
socială : 

— © teorie asupra vorbirii, explicită sau implicită, 
care apare la baza a numeroase comportamente. Teoria 
poate avea un caracter mitologic, filozofic, pragmatic, 
fiziologic, epistemic, după cum specifică natura vorbirii 
în raport cu începuturile lucrurilor și instituţiilor, cu 
statutul realului si al subiectului, cu activitatea coti- 
diană, cu vindecarea bolilor sau cu discursul adevărat 
si fals. Ea specifică unele aparent neînsemnate reguli 
de conduită, cum ar fi timbrul vocii, modul de adre- 
sare față de anumite persoane în circumstanțe deter- 
minate, construcţia instrumentelor muzicale, sau dim- 
potrivă, trăsături fundamentale ale civilizaţiei înseși, 
cum ar fi concepţia despre divinitate ori despre suflet. 
Fa: poate fi taumaturgică, așa cum e doctrina tantrică, 
ritualistă, ca vedanta (ambele indiene), sau sceptică, aşa 
cum e daoismul chinez ; 

-— © tradiţie orală, consistînd din reguli de utilizare 
socială a vorbirii literare, Regulile pot avea un caracter 
difuz sau se pot agrega într-o instituţie însărcinată cu 
perpetuarea vechilor texte, cum era Qenishta arame- 
eană sau „academia“ hula din Hawaii. Tradiţia orală 
este strîns legată de calendarul economic, religios şi co- 

mercial al unei culturi, pentru că materialul exoteric 
este comunicat în special cu ocazia unor sărbători sau 
tîrguri ; tot în raport cu perioadele anului se pot for- 
mula interdicții de „tradiționare“ ; 

— un sistem al „genurilor“, care prevede distribuţia 
procedeelor de paradigmatizare în raport cu circumstan- 
tele de enuntare şi cu materia la care referă textul. 
Pentru fiecare gen acționează subsisteme de reguli li- 
terare care merg, cum am văzut, pînă la indexarea le- 
xicului limbii cu poziţii prozodice preferentiale. Tot 
de sistemul „genurilor“ ţine ansamblul limbilor ezo- 
terice, dintre care unele au și o întrebuințare literară ; 
dar limbile ezoterice sînt ele însele o formă a litera- 
turii, fiind legate de transmiterea unor mituri sau im- 
nuri.: 

Prin sistemul genurilor literatura orală se deschide 
la istorie. Cele două mari genuri ale neoliticului, mitul 
şi povestirea (folktale), lasă loc, odată cu tehnologia bron- 
zului, unor noi clase de texte apte să fixeze valorile 
războinice în plină ascensiune. Sînt mai întîi genealo- 
giile reale, care le înlocuiesc pe cele mitice. Apoi devi- 
zele personale, capabile să stirneascä entuziasmul mar- 
tial. Apoi mari poeme care istorisesc faptele de arme ale 
unor eroi dispăruţi. Ele formează uriașul complex a 
ceea ce se poate numi epică militară ; aceasta tinde să 
excludă mitul din sistemul genurilor. Căci nu filozofiei 
trebuie să-i atribuim această ispravă; dovadă Platon, 
filozofia și mitul fac încă bună casă împreună. Institu- 
ţia care a dat lovitura de graţie arhaismului grec e cu 
certitudine tradiţia epică orală, şi trebuie să-i înapoiem 
lui Homer, întoarsă în alt sens, cinstea pe care i-o fă- 
ceau cei vechi, de a-l socoti un începător al elenitätii 
„moderne“. Epica orală, înaintea filozofiei ioniene, a 
îndeplinit rolul acelui pivot pe care lumea mediteraneană 
a basculat din gîndirea „sălbatică“, neolitică, în rea- 
lismul conceptual. 

Se vede așadar că există o corelaţie ce leagă trei 
compartimente în sînul unei culturi orale : teoria vor- 
birii, tradiţia orală şi sistemul genurilor. În cultura 

, 


modernă - si ultimul din numeroasele ei începuturi 
trebuie, în această perspectivă, plasat în veacul al 
XII-lea — cel de al doilea element dispare, corelatia 


se rupe, degätura intimă, între teoria vorbirii si site 
mul genurilor încetează să fie sensibilă. Celui din urmă 
i-a lipsit justificarea oferită de celelalte două : genu- 
rile au apărut ca absurde si s-a cerut legitimarea lor 
prin rațiune. A durat aproape trei sute de ani pînă cînd 
Europa, între räspindirea tiparului si romantism, să 
descopere că o. asemenea rationalizare a sistemului ge- 
nurilor era imposibilă, pentru că nu era nimic raţional 
aici ; era doar o clasificare ale cărei temeiuri se aflau 
undeva -în trecut, în sacralitatea tradiției şi într-o cre- 
dinţă vagă în eficacitatea vorbirii. Odată edificiul dă- 
rîmat, armonia lui iniţială risipită, nu mai era decît 
un morman de ruine ; un tambur de coloană poate servi 
la o fintinä, o arhitravă e bună şi pentru fundaţie. S-a 
văzut în chip confuz că proza și versul sînt în esenţă 
totuna, dar că asta nu înseamnă că nu există două mo- 
duri fundamentale ale expresiei paradigmatizate : o 
grăire, ciclică, nemijlocită, de-sine-reflectanta, asupra-sa- 
reflexivä, si una reticulară, dilatorie, transgresivä : mo- 
dul sinelui şi modul lumii. De vreme ce expresia vor- 


e pot concepe alte 
S-a văzut în chip 
äsi, două tipuri ex- 
conținutului vorbirii paradigmatizate : nara- 
mentialitate în afara vor- 
evenimentialitate în inte- 


$ äzut deosebit de limpede, a 
fost că între aceste polaritäti, si prin amestecul lor, se 
Creează un număr de organizări posibile virtualmente 

a organiza infinitul este o sarcină fără sens. 
C aceea nu mai există azi un sistem al genurilor 
propriu-zis. El a subzistat atita vreme cît a durat cre- 
dinta în autoritatea tradiţiei, şi s-a descompus progre- 


și mai confuz că nu există decit, iar 
treme ale 

siv, pe mäsurä ce aceasta diminua. Dar traditia nu esté 
sacră decit fiindcă se legitimează printr-o teorie a vor- 
birii eficiente, a continuității suflului care înfăptuieşte 
permanent victoria ordinii împotriva haosului. O umbră 
a acestei legitimitäli persistă în tradiția manuscrisä : 
pergamentul, papirusul, pecia de hîrtie mizgălită cu 
trestia sau penita iradiază subconștientul, stăpînesc ima- 
ginarul prin prezenţa întîrziată a mîinii și ochiului care 
au scris. Grafia manuală este chiar emblema proprie- 
tätii (semnătura), amprenta spiritului, urma simbolică 
a suflului. Impersonalizarea scrierii prin tipar sterili- 
zează textul, elimină această radiaţie vitală. Opera lui 
Platon e desăvârşită de Gutenberg : gindirea e definitiv 
eliberată. de carnalitatea vorbirii. Dar în literatură se 
întîmplă oarecum ca într-un sistem ecologic : o distru- 
gere locală, ablatiunea unei funcţii sau corelaţii func- 
ţionale are consecinţe nebănuite asupra întregului. A 
elibera înseamnă deopotrivă a salva de .o dependenţă, 
dar si a condamna la o responsabilitate. Gîndirea des- 
pärtitä de vorbire e osîndită să gindească vorbirea, 
gindindu-se pe sine în raport cu ea. i 

Filozofia literaturii e pusă fată în față cu o genuină 
alternativă metafizicä : a gîndi infinitul formei sau a 
se: demite. Demisie inacceptabilă, pentru. că înseamnă 
nu mai putin decît nefiinta literaturii însesi, care e fe- 
nomenul gîndului. Dar infinitul nu e accesibil ca atare, 
şi nici măcâr nu există ca atare: el e numai construc- 
tul unei progresii, virtualitatea unui mecanism ale că- 
rui limite interne nu sînt observabile. El e brutala in- 
truziune a naturii în sînul unei culturi care şi-a intero- 
gat propriul limbaj, străduindu-se, în căutare de cer- 
titudini, să ajungă la un cogito ultim, la o tautologie 
finală. Or, cogito are ca obiect infinitul, tautologia este 
numai începutul a ceva fără capăt. Așa cum bine a re- 
marcat René Girard, a organiza prin artă infinitul for- 
mei e un proiect care nu se poate întemeia decit pe fă- 
găduiala mincinoasă a unei autonomii metafizice in- 
dividuale. Conceptul unei noi culturi începe acolo unde 
apare conceptul - unei noi naturi, acolo unde gîndirea, 

aflatä in plenitudinea evolutiei sale într-o anumită di- 
rectie, ajunsă la capătul unui ciclu, se gîndeşte pe sine 
iarăşi ca vorbire, își recunoaşte natura naturală, se 
fncarneazä într-un trup, se dăruieşte printr-o voce si 
descoperă că nu poate dura cu adevărat decît prin firul 
veşnic al ofrandei de sine făcută de omul viu către 
omul viu. x g a 

Problema formei este atunci numai o față a proble- 
mei sensului. Căci regulile expresiei nu se pot întemeia 
decît prin condiţiile trans-darului, în funcție de ce, cînd, 
cum şi cui ne dăruim. Forma operei trebuie reginditä 
cu sensul ei, cu publicul si cu vremea ei; în fiecare 
operă atunci literatura renaste întreagă ; aceasta este 
responsabilitatea - autorului. Dar literatura nu poate 
funcţiona într-o societate într-un singur sens; darul 
vorbirii trebuie să revină înapoi, glasul să se grăiască 
în așa fel, încît să facă posibilă întoarcerea datoriei pe 
care o creează. O literatură concepută ca un flux uni- 
directional nu este viabilă, e ca un dar ce nu poate fi 
întors, un cadou insultător fiindcă instituie o diferență 
de statut inaccesibilă între cel care vorbește și cel care 
ascultă, o formă de robie si de solitudine. A elibera 
schimbul de daruri al vorbirii, iată problema pe care 
trebuie s-o rezolve o cultură nouă. Polaritatea între o 
literatură de consum și una elitară este o formă a de- 
misiei spiritului modern. A o accepta înseamnă a ac- 
cepta nonsensul global, a reintroduce separatia medie- 
vală a lumilor. Sarcina gîndirii postmoderne este de a 
pai unitatea de sens a omenirii, trezind simțul peri- 
colului obiectiv pe care Istoria l-a înălțat înaintea noas- 
tră a tuturor, 
be 
mit : entr Lacan, realitatea însăşi se naşte dintr-un dar, pri- 
fre pei ţi al vorbirii: „Să intelegeti în sfirsit că în dăru_ 

proirii rezidă toată realitatea efectelor ei: căci pe calea 


acestui dar i-a venit omului ori i prin - făptui 
Prea e rice realitate, și prin . făptuirea 
Continuä a darului el menţine realitatea“ .(Lacan, 1971, 1, 207). 

© culturä compartimentatä 


Dispunem azi de un concept de culturä oralä înte- 
meiat în special pe informaţiile furnizate de literatura 
antropologică. El se referă la societăţi care nu dau scrie- 
rii o întrebuințare generalizată, si care nu imaginează 
o legătură inseparabilă (așa cum facem noi) între scris 
si cultură. Oralitatea e o trăsătură ce nu variază în chip 
necesar cu nivelul de dezvoltare tehnologică, cel puţin 
în anumite limite, după cum arată exemplele tradiţiilor 
vedică si ebraico-arameeană. O cultură orală, în terme- 
nii capitolului anterior, se caracterizează printr-o co- 
relaţie funcțională între doctrina despre vorbire, sistemul 
tradiției și sistemul genurilor. Corelatia inserează lite- 
ratura într-o itesäturä deasă de [raporturi cu concepţia 
despre suflet, despre fiziologie și medicină, cu ansamblul 
relaţiilor de rudenie, cu ciclul anual al migraţiilor, mun- 
cilor şi ceremoniilor, cu întreaga structură socială, în- 
1r-un fel specific fiecărei culturi în parte ; unele relaţii 
pot fi inversate, altele neutralizate ; corelatia ca un tot 
subzistă însă. Ea asigură emergenta 1 unei culturi orale, 
şi spun emergentä pentru a evita un termen compromis, 
esenţă. i 

Cultura medievală a secolelor XI-XII nu este o cul- 
tură orală. Evul mediu occidental e o cultură comparti- 
mentată ; se compune din mai multe subculturi care 
au între ele mai mult raporturi istorice, decît raporturi 
„de cooperare organică. 


t Emergenta este acea proprietate a unui fenomen de a fi 
-altceva decit suma părţilor sale... Folosindu-l în acest context, 
înțeleg că o corelație între domeniile unei culturi este ceea ce o 
face să funcţioneze, ceea ce o deosebește de însumarea unor dis- 


“cursuri, încarnind-o în faptele și dorințele istorice ale oamenilor 
vii, 

Termenul de subcultură e folosit adesea cu un sens 
dispretuitor, referind la conceptiile unor grupuri sociale 
care nu se inserează în „adevărata“ cultură. Nu există 
o cultură „adevărată“, „bună“, si culturi „false“ ori „in- 
ferioare“, fiindcă nu există grup uman fără o cultură 
a sa, care e la fel de vitală pentru el ca pentru orice 
alt grup. În condiţiile societăţilor complexe moderne, 
între subculturile numeroaselor grupuri au loc schim- 
buri adesea neintentionate sau incomplete, care nu se 
finalizează printr-o integrare culturală desävirsitä ; sub- 
cultura donatoare privește adesea subculturile receptoare 
ca inferioare siesi (deşi raportul de schimb se poate in- 
versa în unele privinţe), dar această condescendentä ţine 
de o relaţie de putere, și nu de o descriere ştiinţifică. 
Multiplicitatea subculturilor poate fi observată deja în 
Grecia antică sau în imperiile Orientului Apropiat, dar 
ea devine un fenomen „caracteristic al organizării socio- 
culturale în evul mediu. Voi folosi de aceea termenul de 
subcultură cu sensul pur descriptiv de compartiment. al 
culturii unei etnii, coexistent cu altele în sincronie, si 
aflat într-o izolare relativă suficientă pentru a permite 
definirea unor trăsături caracteristice. 

Spre deosebire de culturile integrale (orale), în care 
au loc schimburi globale între diferitele grupuri, cultu- 
rile compartimentate se întemeiază pe stabilirea unor 
reguli de izolare: a subculturilor componente. Ele se 
nasc și subzistă în societăţile împărţite în clase, dar nu 
există întotdeauna o corespondenţă, necesară între clasă 
şi subcultură, deși mutatiile în structura de clasă sfir- 
sesc prin a se reflecta în structura culturii în ansamblu. 
Teza care va fi apărată în cele ce urmează este că în se- 
colele X-XI societatea: medievală franceză poseda două 
subculturi, una clericală si una laică. În a doua jumä- 
tate a secolului al XI-lea se diferenţiază, mai întîi în 
sudul Franţei, o subcultură aristocratică din sînul celei 
laice, iar în veacul următor clivajul cuprinde ansamblul 
societăţii franceze, avind ca efect izolarea unei subcul- 
turi ţărăneşti ; secolul al XIII-lea va vedea deplina eclo- 
ziune, începută cu putin înainte, a unei noi subeulturi, 

aceea laică burgheză. Cintecele de gestă apar în peri- 
oada în care există o subcultură laică indistinctä, co- 
mună țăranilor si micii aristocrații, si se dezvoltă în 
cursul procesului de diferenţiere a subculturii aristo- 
cratice independente. Deşi gestele reuşesc să încorpo- 
reze multe elemente ale ideologiei aristocratice, astfel 
încît eroii lor întruchipează înseși valorile nobilimii, ca 
gen literar, la finele veacului al XII-lea poemele apar 
din ce în ce mai mult ca fiind legate de o stare de lu- 
cruri revolutä. Procesul de creaţie a gestelor își modi- 
ficä profund structura în secolul următor, cäpätind tră- 
Säturi care denotă eșecul adaptării lor la noile realități, 
si se încheie prin apariţia tehnicilor de manipulare tex- 
tuală, cum sînt trecerea de la asonantä la rimă și de la 
vers la proză a unor texte considerate ca date. 
Subcultura clericală e dominată de prestigiul manu- 
scrisului : arhaizantă, dispretuitoare de prezent, ea a în- 
cremenit în adoraţia hipnotică a unor splendori prea 
vag întrezărite şi cîtusi de- puţin înțelese. În cadrele ei 
severe, literatura nu e mai mult decît o formă de abru- 
tizare. doctă, în care domină fratele. cel negru al spiri- 
tului ; singură filozofia permite creaţia adevărată cu 
toate fazele ei, de la suferința căutării pînă la extaz. 
Savoir-ul clerical, a cărui masă principală e o îmbinare 
de ritualism, politică, si economie, unde literatura şi fi- 
lozofia apar numai ca accesorii facultative (adesea, sub 
aspectul lor creativ, suspecte de deviantä), este rupt 
de celelalte, atît cît pot fi rupte unul de altul niște dis- 
cursuri coprezente. Adevărata dinamică a producţiei 
spirituale medievale este dată de evoluţia necesităţilor 
de făurire și transformare a unor subculturi laice: 
aristocratică, ţărănească şi burgheză. Niciodată, pînă la 
sfîrşitul evului mediu, această evoluţie nu s-a oprit, nici 
una din subculturile laice n-a reuşit să cîştige asupra 
celorlalte o dominație absolută ; si dacă, în veacul al 
XVII-lea, Franța va da exemplul unei înfloriri literare 
fără egal în restul Europei, întemeiată pe alianţa între 
subculturile aristocratică şi burgheză, în secolul XII suc- 
cesul ei se fondează mai degrabă pe o concurenţă între 

două tendinţe, din care una, reprezentată de poezia tru- 
badurilor şi de roman, are un caracter aristocratic in- 
transigent, pe cind cealaltă, figurată în cîntecele de ges- 
tă, schiteazä aria de compatibilitate între un discurs 
aristocratic şi unul țărănesc. Pentru aceste subculturi, 
atîta timp cît rămîn vii, literatura este modul firesc de 
expresie ; din nefericire, ambele vor intra în criză în 
secolul următor, odată cu întreaga societate occidentală. 

O cultură compartimentată nu se individualizează 
prin faptul că diverse clase de membri ai ei dispun de 
ansambluri de cunoștințe distincte, ci prin aceea că el 
refuză să facă schimb de cunoştinţe, în trei moduri di- 
ferite : fie nu vor să dea, fie nu vor să primească, fie 
resping deopotrivă ambele căi de comunicare. Un ase- 
menea comportament corespunde interpretării raportu- 
lui cultural ca raport de putere 2. 

Știința nobilului constă în primul rînd în stăpînirea 
unor tehnici ale corpului : călăria și mînuirea armelor. 
Pentru ca învăţarea lor să fie interzisă în chip eficace 
membrilor altor grupuri, portul de armă este oprit. Ro- 
turierul nu poate folosi decît arme de lemn, arcul și 
bastonul ; de aici tabu-ul care domnește în Franţa asu- 


1 Kôhler (1963, 29, cf. si Gallais, 1963, 335) crede si el că 
aceste poeme erau expresia unei societăţi „care împărtășea încă 
un chip unanim o aceeaşi concepție despre lume“ si că publicul 
lor era analfabet. 

2 „Cultura clericală accepta desigur folclorul în oarecare mă- 
sură... Esenţialul însă e că această cultură folclorică era refu- 
zată de cultura clericală“. „Remarcăm astfel două fenomene im- 
portante : apariţia maselor țărănești ca un important grup de 
presiune si crescînda nediferentiere culturală — cu cîteva ex- 
ceptii individuale sau locale — a tuturor stratelor sociale laice 
în comparaţie cu clerul, care monopoliza toate formele avansate 
ale culturii, şi în special scrierea“. Aceste opinii ale lui Jacques 
Le Goff (1980, 156—157 si 154) se referă la evul mediu timpuriu, 
dar ele sint adevărate si pentru perioada ulterioară, cînd con- 
statăm același „blocaj. al culturii «inferioare»de către cea «su- 
perioară», [aceeași] relativ ermetică stratificare a două nivele 
culturale, mai degrabă decit o ierarhizare, care ar fi implicat 
mijloace de transmisie între nivele în scopul facilitării influ- 
enţei multilaterale sau bilaterale“ (1980, 158; v. si 1967, 788). 

pra arcului şi sägelii, rezervate pentru vînătoare. Due- 
lul judiciar între roturieri are loc cu utilizarea ciome- 
gelor, între un nobil şi un roturier cu armele proprii 
fiecăruia. Aristocratul stăpineşte în al doilea rînd „arte“ 
ca vinätoarea, heraldica, genealogia, arta iubirii, fiecare 
cu regulile ei. El dispretuieste cunoaşterea limbii latine, 
rezervată clericilor, dar e mîndru să compună muzică 
și versuri în limbă vulgară. Treptele superioare ale 
studiului, filozofia, teologia, dreptul canonic, nu sînt ac- 
cesibile decit clericilor tonsurati, adică acelora care au 
făcut legăminte de renunțare. Tehnicile corporale tä- 
ränesti si ştiinţa orală a comunităților rurale sînt patri- 
moniul celor care lucrează pămîntul. Mestesugurile de 
lux, contabilitatea, procedeele de scont, de schimb, ele- 
mentele de știință a finantei nu pot fi cunoscute decît 
‘de cel care acceptă să ucenicească într-o oficină bur- 
gheză. Fiecare individ e conștient că nu poate dobîndi 
cunoștințele aflate în posesia vreunuia din grupurile 
celelalte decit dacă renunţă la propria lui apartenență 
socială. Abia Renașterea va pune capăt acestei gîlceve a 
savoir-urilor, propunînd un concept de cunoaştere uni- 
tară, fără definiţie socială. 

Atit timp cît relaţia culturală este o relație de pu- 
tere, a accepta fără rezerve discursul unui alt grup pre- 
zintă pericolul major al declasării, al dezrădăcinării so- 
ciale. Invers, acest neajuns poate fi transformat în 
avantaj de cineva care dorește să pătrundă într-o cate- 
gorie socială superioară ; pentru a se feri de intruși, 
orice grup își păstrează deci cu gelozie cunoştinţele. Sin- 
gura clasă sensibil deschisă, la începuturile sale, bur- 
ghezia, nu va întîrzia să-și elaboreze un sisten foarte 
complicat de protecţie, sub forma regulamentelor cor- 
poratiilor, care tinde să reducă la minimum afluxul de 
noi membri și să-i impună o temporizare de cel putin 
o generaţie, Între grupuri cu structuri diferite, comuni- 
carea culturală e lipsită de generozitate. 

Clericii se considerau mai învăţaţi decît toți ceilalți 
oameni, în cultura compartimentată a evului mediu, 
convinşi că singurul fel de învăţătură care conta era 

acela definit de subcultura ecleziastică, venită în linie 
dreaptă de la Isus Hristos, Augustin şi Boetius. Dincolo 
de interesele lumesti, biserica părea preocupată să 
meargă înainte spre scopurile ei (definirea „ortodoxiei și 
victoria crucii), convinsă că poporul, adică laicii, vine 
din urmă. g 
Această atitudine caracteristică de „avangardă“ amin- 
teste putin de gestul pe care l-a făcut regele Boemiei, 
Ioan de Luxemburg, în bătălia de la Crécy. Deşi regele 
era de mai multă vreme orb, îşi dădea silinta să con- 
tinue să se poarte ca un cavaler viteaz, participînd la 
războaie, turniruri si serbări galante ; auzind deci că 
regele Franței, al cărui oaspete fusese de multe ori, era 
atacat de: englezi, Ioan de Luxemburg s-a grăbit să-i 
vină în ajutor. La Crécy, în dimineața bătăliei, el si o 
mînă de credincioși şi-au legat friiele cailor între ei, re- 
gele fiind ia mijloc;-apoi au dat pinteni si au sarjat 
trupele engleze. Nici unul dintre ei n-a scäpat cu viatä. 
Asemănarea între. această actiune si politica cultu- 
rală a bisericii în evul mediu stă în aceea că spiritua- 
litatea clericală era presupusă a. evolua în mod inde- 
pendent de credințele si părerile membrilor restului so- 
cietăţii. După cum ne aducem aminte din capitolul IV, 
Adalbero de Laon şi Gerard de Cambrai, ca si multi al- 
tii dupä ei, erau convinşi că un stat formează un în- 
treg organic, în care diferitele grupuri îndeplinesc ex- 
clusiv anumite funcţii : ţăranii produc mincarea si ni- 
mic mai mult, nobilii apără hotarele, iar clericii gîndesc 
si se roagă pentru toți. Lumea le apărea împărţită în- 
tr-o natură „bestială și darnică, o societate de oameni 
orli oamenilor, şi o transcendentä accesibilă prin vor- 
meri ques model ne apare azi foarte departe de a 
ia à vat, nu numai pentru că noi vedem lucrurile alt- 
„ Ci pentru că el este de vină că biserica a făcut în 
aprecierea rolului ei istoric o greşeală gravă: crezind 
a functiile spirituale îi aparțin ca un fel de monopol, 
pes y z Se in stare să participe la crearea culturii la- 
ei Să intre în schimburi adecvate cu ea. S-a mul- 
‘ să sancţioneze, să patroneze, să influenţeze sau 

să respingă ceea ce în societatea medievală se crease în 
afara ei. Şi oricît ar părea de ciudat, deşi funcţiile spi- 
rituale ale societăţii erau în bună parte în mîna biseri- 
cii, deşi biserica dispunea de fonduri uriaşe, din care 
unele sume erau investite în mod explicit: (dar ineficient) 
în ceea ce se numește cercetare științifică, deși posesia, 
circulaţia si multiplicarea manuscriselor erau dominate 
de biserică, deși învățămîntul era o funcţie internă a 
bisericii, deși clericii călătoreau practic fără oprelisti 
din Irlanda la Roma, si de la Baltica la Ierusalim, deși 
toatä arta proslăvea credinţa creștină, totuși cei mai în- 
semnaţi paşi înainte în progresul cultural al Occidentu- 
lui nu au fost sävirsiti în sînul bisericii, ci în afara ei. 
Iar dacă există o deosebire între ceea ce a făcut Ioan 
de Luxemburg la Crecy şi ceea ce clericii au făcut în 
tot evul mediu si sub Ancien Régime, deosebirea stă în 
aceea că bătrinul cavaler știa că astfel se. sinucide, pe 
cînd biserica n-a. încetat o clipă, si asta pînă tîrziu în 
secolul XIX, să creadă că ea este organismul care. con- 
duce. mersul societăţii. De ce, avînd toate atuurile în 
mînă, a fost incapabilă să, îndeplinească misiunea pen- 
tru care se socotea , chemată ? Pentru că în teoria din 
care deriva această misiune fusese neglijat un amănunt : 
într-o cultură compartimentată, progresul se realizează 
sub forma unor tranzacţii, a unor alianțe, a unor nego- 
cieri şi conflicte succesive ; fiecare din vocile subculturi- 
lor izolate ajunge pentru o vreme importantă, singură 
sau în armonie cu o alta. 

Cît de 'imprevizibilă a fost revalorizarea subculturilor 
țărănești în mișcarea romantică germană! Și totuşi, ea 
se poate explica a posteriori dacă ne gindim că burghe- 
zia, nerăbdătcare să-şi făurească propriul ei discurs glo- 
bal, într-o societate în care clerul si aristocrația dominau 
cu sălbăticie, s-a sprijinit în chip instinctiv pe tradiţiile 
medievale ale orașelor, pe particularisme, pe cutume, le- 
gende, balade, și a ajuns să caute cu necesitate singurul 
aliat „posibil, țărănimea, al cărei patrimoniu cultural se 
izolase de cel al claselor dominante încă de prin veacul 
al XIV-lea, Aceeași alianță între subcultura burgheză si 

cea țărănească explică îndelunga persistentä a romantis- 
mului în răsăritul Europei, unde el, deși n-a fost inven- 
tat aici, ci numai acceptat, corespundea în chip necesar 
celor două deziderate fundamentale de după 1848 : elibe- 
rarea naţiunilor oprimate de sub jugul imperiului aus- 
tro-ungar (naţiuni care adesea îşi exprimau specificul 
promovînd o cultură de inspirație populară, țărănească) 
si revoluția socială a burgheziei si țărănimii împotriva 
aristocrației şi clerului. 

O cultură compartirnentată este viabilă în ansamblul 
ei, deși nu ocazionează trăiri de acelaşi fel ca o cultură 
integrală : orice adeziune la un sistem de valori e impli- 
cit simțită şi ca o opoziţie la sistemul de valori al unui 
grup inamic. Într-o cultură compartimentată se poate 
întotdeauna percepe o anumită nesiguranţă globală, un 
oarecare relativism, deoarece există mai multe table de 
valori incompatibile între ele ; nu poţi scăpa de această 
nesiguranță decit aruncîndu-te în particularismul unui 
singur discurs, înălțat ca o armă împotriva tuturor celor- 
lalte. La extrema opusă a gamei de atitudini individuale, 
pluralitatea discursurilor poate fi interpretată ca un pre- 
text ce invită la acedie, la indiferența generalizată. Dar 
acedia culturală e numai o stare de tranziţie, premergă- 
toare formării unor noi subculturi, pe măsura individua- 
lizării anumitor categorii sociale. Caracteristic unei cul- 
turi  compartimentate este tocmai echilibrul ostil între 
discursuri, manifestat prin alternanţa unor lupte pentru 
supremație, izolări orgolioase ori timide, alianţe trium- 
fale. Începind cu evul mediu, această. neliniştită multi- 
plicitate nu va mai părăsi culturile europene. 

Veacul al XII-lea francez reprezintă un tip special de 
cultură compartimentată, si anume unul în care există 
o dinamică între trei subculturi : una clericală, scrisă, si 
două laice, la inceput orale, care se despart progresiv, pe 
măsură ce aristocrația își elaborează propriul ei discurs, 
în funcţie de înmulţirea unor ocazii de performanţă (cin- 
tec sau lectură după manuscris) de la care țărănimea este 

exclusă 1. Desigur că lucrurile sînt mai complicate de 
atit ; dar aceasta este o imagine generală care poate ajuta 
la orientare, tocmai pentru că dă repere atit de rigide. 


Se vede limpede că oralitatea nu poate funcţiona în- 
tr-o cultură compartimentată în același mod în care se 
inserează într-o cultură integrală. Mai multe condiţii 
esenţiale sînt schimbate. Poate că asta vor să exprime 
şi Delbouille si Horrent, atunci cînd repetă că datele din 
alte culturi nu pot fi transferate la literatura franceză. 
Alţii vor obiecta că descrierea unui concept de cultură 
orală integrală nu ne spune nimic în legătură cu o cul- 
tură compartimentată în care numai unele subculturi 
sînt cu adevărat orale. De fapt însă, orice discuţie în 
legătură cu un concept vag este cît se poate de utilă, 
indiferent dacă ea duce la stabilirea unor fapte pozitive 
sau la simple analogii. Recunoscînd dependența concep- 
tului de oralitate de tipul de cultură si discontinuitä- 
tile pe care le asumă, am făcut un pas înainte acolo 
unde nu erau decît locuri comune. 


Fabre și Lacroix (1974) au subliniat alături de alţii 
că într-o cultură. compartimentată, aşa cum încă erau 
culturile europene în veacul al XIX-lea, oralitatea (apa- 
naj pînă nu de mult al țărănimii) este un mod al inferio- 
ritätii si al oprimării, dar si al disimulärii şi refuzului 
contactului social cu lumea exterioară. Aceste atitudini, 
chiar dacă vor fi apărut cu puţin înainte, sînt atestate 
pentru prima oară în secolul XII. 


1 Le Goff (1980, 328, n. 26), urmind pe Köhler, admite că 
„renașterea literaturii profane în secolele XI şi XII [a fost] pro- 
dusul aristocrației mărunte și mijlocii a acelor milites, care do- 
reau să-și creeze o cultură proprie“, S-ar putea imputa lui Köhler 
tendinţa spre un anume dirijism al fenomenelor culturale, încli- 
narea de a vedea în operele literare efecte ale „propagandei“ sau, 
ca în acest caz, ale unei „dorințe“ cu caracter social. Formarea 
unei subeulturi într-o cultură compartimentată, deşi supusă in- 
fluentelor, are un caracter procesual, inevitabil si integral, astfel 
încit nici unul din mecanismele cărora le putem atribui a pos- 
teriori meritul „creației“ subculturii n-ar fi putut acţiona decit 
dacă subcultura ar fi fost deja în curs de individualizare. 

Se știe că scrierea este în chip esenţial un instrument 
de. putere (Levi-Strauss, 1968, 307—311) şi că, deși ea 
există în stare latentă în mai toâte culturile orale inte- 
grale (v. Mallery, 1893, 231), deşi analfabetismul nu ex- 
clude în sine posibilitatea de a nota și a citi mesaje (cu 
ajutorul semnelor mitografice), scrierea se dezvoltă în- 
tr-o corelaţie funcţională cu statul. Un analfabet nu ig- 
norä cîtuși de putin raportul de putere pe care medie- 
rea scrierii îl instaurează între oameni, si asta fiindcă îl 
simte pe pielea lui. Tocmai de aceea scrierea se bucură 
de un prestigiu care nu e lipsit de reflexe mitice și care 
constituie. o caracteristică a subculturilor unde ea nu este 
propriu-zis un mijloc de exercitare a funcţiilor sociale. 

Putem întrezări în numeroase pasaje din cîntecele de 
gestă acest prestigiu al scrierii, şi. ceea ce îl exprimă cel 
mai bine este pretenţia tuturor autorilor de a reproduce 
un text scris. Tradiţia orală o imită pe aceea manus- 
crisă, al cărei statut îl invidiazä, tot aşa cum pe unele 
monede barbare figurile sînt înconjurate de puncte. și 
steluțe presupuse a reprezenta literele (purtătoare de 
forță) ale inscriptiilor de pe banii grecești. Manuscrisul 
de la Oxford -apelează la autoritatea unui anume Gilie, 
pe care Bédier, sprijinindu-se pe interpretarea tardivă 
a lui Ruolandes: liet 2, îl identifică formal cu sfîntul Gilles 
(Egidius), supusul regelui got Wamba din secolul al 
VI-lea : 


2095 Ço dit la geste e cil ki el camp fut: 
Li ber Gilie, por qui Deus fait vertuz, 
E fist la chartre: el muster de Loüm ; 
Ki tant ne set l'ad prod entendut. 


ia) «Așa spune gesta si [așa spun] cei care au fost 
pe cîmpul de bătălie : viteazul Gilie, pentru care Dumne- 


1 Mai multe exemple la Faral, 1910, 124—126, care interpre- 
teazä aceasta ca o formä de proprietate privatä asupra textului. 
.? Variantă germană a Cîntecului lui Roland, redactată în 
prima jumătate a secolului XII de către Chuonrat preotul, pentru 
ducele Heinrich al Bavariei. 

zeu face minuni, şi a făcut [?] înscrisul în mănăstirea din 
Laon ; cine nu știe asta n-a înţeles bine [?]» 

Bédier comentează astfel : „Aceste versuri obscure par 
a însemna că sfintul Gilles a asistat la bătălia de la Ron- 
cevaux (probabil că a fost transportat într-o viziune) și 
că a consemnat ce a văzut într-o povestire scrisă (la char- 
tre), păstrată! de atunci în biserica din Laon. Cel puţin 
așa a înţeles în 1132 cel mai vechi traducător, autorul lui 
Ruolandes liet : «Sfintul Egidie a scris aceste lucruri în 
orașul Laon, cum 'i-a poruncit împăratul». La fel si tra- 
ducătorul neerlandez din secolul XIII : «Asta ne spune cel 
care a fost pe cîmpul de bătălie ; ţineţi minte că e vorba 
de bunul conte Jelijs care a făcut această gestă». La fel 
si autorul redactării Veneţia 4. La fel şi cei ai versiunilor 
rimate franceze“ (Bedier, 1921, III, 358). 

Or, pasajul e încă mai obscur decît l-a văzut Bédier. 
Căci traducătorul german si cel neerlandez diverg într-un 
punct esenţial : primul îl numește pe sfintul Gilles, fără 
a pretinde că s-a aflat pe cîmpul de la Roncevaux; al 
doilea vorbeşte dimpotrivă de un laic, contele Jelijs, care 
a participat la bătălie. Toate celelalte mărturii, pînă la der 
Stricker 1 oscilează între aceste două variante care se află 
în stare indecisă în textul oxonian. Căci faire vertuz în- 
seamnă si «a face acte de vitejie» (v. 2716), dar şi «a face 
minuni»-(v. 2458), iar epitetul ber este potrivit mai de- 
grabă cu un laic decît cu un cleric. Pe de altă parte, Tu- 
roldus nu afirmă net că Gilie s-a aflat el camp ; asertiunea 
e dedusă mai degrabă din punctuatia pe care a pus-o 
Bedier editorul. Por qui Deus fait vertuz înseamnă desigur 
“in numele căruia Dumnezeu face [azi] minuni», cu refe- 
rire la timpul enunţării, nu la timpul diegezei ; avem aici 
o aluzie la minunile cu care era creditat sfintul Gilles la 
sfîrşitul veacului al XI-lea, și nu la un episod petrecut la 
Roncevaux în 778. Dar cea mai neclară indicație e aceea 
referitoare la orașul Laon, unde probabil ermitul Egidius 


1 Der Stricker (strickoere, «cel care leagă la un loc»), care a 
lucrat între anii 1215 şi 1250 în Bavaria si Austria, a scris către 
1230 o compilaţie a faptelor lui Carol cel Mare, intitulată Karl. 

datä piciorul. Dacä Turoldus se referä lo 
tului Gilles de lîngă Arles, aşa cum pare 
a înţelege Bedier, menționarea înscrisului de la Laon 
apare fără rost. Dacă dimpotrivă Gilles e citat ca un 
nume oarecare din panteonul hagiografiei creștine, Laon 
apare deopotrivă ca un nume de oraș ales numai pentru 
asonanta în w/on, şi atunci tot pasajul îşi pierde semni- 


ficatia istorică. De, £ RR: Pisa 

Însemnătatea lui e într-adevăr mai degrabă simbolică 
decît factuală, și tot conținutul textului redevine coerent 
dacă-l citim în cheia imaginarului ; Bédier a schiţat de 
altfel un asemenea demers, fără a-l urma pînă la capăt 
sau a-i înţelege consecinţele. Gilles este un fel de Peeping 
Tom al calendarului francez ; legenda (consemnată de o 
Vita sancti Egidii în jurul anului 1000) spune că a fost 
chemat de Carol cel Mare pentru a face, prin rugăciunile 
lui, să-i fie iertat suveranului un păcat oribil; dar regele 
n-a vrut să spună de ce faptă anume e vorba, Într-o du- 
minică dimineaţa, pe cînd Egidius era cufundat în recitirea 
breviarului, un înger a aşezat pe altar un pergament în 
care păcatul lui Carol era arătat amănunţit, adăugîndu-se 
că rugăciunile sihastrului i-au dobîndit iertarea. De atunci, 
toţi cei care-l invocă pe sfîntul Gilles știu că păcatele lor 
Vor fi absolvite, chiar și fără să le mărturisească, fiindcă 
nimeni în afară de acesta n-a cunoscut crima lui Carol 
cel Mare. Avînd privilegiul de a scuti de confesiune, fiind 
el însuşi un soi de clarvăzător căruia îngerii îi comunică 
întimplările trecute fără ca ele să fi fost exprimate în 
grai pămîntesc, Gilles e un simbol al unei cunoașteri ine- 
fabile, al unei intuitii istorice absolute. Or, nu de acest 
fel este cunoașterea poetului, care fără să fi fost la 
Roncevaux poate istorisi în amănunt cuvintele rostite 
si loviturile de spadă ? Gilles e, într-un sens profund, pa- 
tronul lui Turoldus ; el autentificä prin tautologie, printr-o 
autoritate delegată, ceea ce poetul știe așa cum știe sfîn- 
tul, fără de sursă pămîntească. Iar că de fapt cunoaşterea 
lor e veritabilă și mai presus de orice îndoială, e limpede 
pentru toţi dacă, se spune că e cuprinsă într-un text 
scris, într-o chartă păstrată într-o mănăstire. Oraşul Laon 


-n-a pus nicio 
mănăstirea sfin 


Scanned with CamScanner 


GLASUL SECOLELOR / 245 


nu întăreşte aici numai asonanta, ci si înţelesul de auto- 
ritate al mărturiei depuse, fiindcă știm că, în amintirea 
autorului poemului de la Oxford, Laon este vechea capi- 
tală a Franţei (cf. v. 2910), orașul sacru al regilor cape- 
tieni. 

Pasajul se sprijinä de fapt pe trei puncte esentiale : 
mentionarea unui nume de persoanä, a unui sanctuar si 
a unui text scris. Regăsim două din ele în Raoul de Cam- 
brai (vv. 2442—2451), unde ni se spune că un cîntec des- 
pre Raoul şi despre bătălia de la Origny a fost compus 
de un anume Bertolai, nobil născut la Laon si martor 
ocular al evenimentelor. Traditionalismul a luat această 
declaraţie la valoarea nominală, și lui Bedier nu i-a fost 
greu să-i ia în ris credulitatea. Că Bertolai a existat sau 
nu e un fapt dincolo de orice discuţie raţională. Ceea ce 
contează e însă gestul poetului — al celui indubitabil, al 
autorului lui Raoul — de a se sprijini pe o autoritate, de 
a recurge, ca si Turold, la o delegaţie de responsabilitate, 
întemeind ficțiunea pe o mărturie ea însăși fictivă 1. Ber- 
tolai e din Laon, si coincidenta nu e efectul întimplării, ci 
confirmă conotatia de sacralitate a oraşului. Cînd, în En- 
fances Guillaume (vv. 3—4, 16—22), jonglerul afirmă că 
posedă cîntecul de la „un călugăr de la Saint-Denis“, care 
a „înnoit versurile care stătuseră mai mult de o sută de 
ani într-un înscris“, avem de-a face cu altă variantă, din 
punct de vedere simbolic, a aceleiași declaraţii : ceea ce 
spun este o vorbire tradiţională, iar autoritatea ei este 
indiscutabilă ; dovadă că ceea ce spun nu e „din gură“, 
ci „din carte“. Gormond si Isembard schiteazä în trecere 
acelaşi gest indiferent, lăsîndu-ne să înțelegem că refe- 
rinta e o simplă uzanţă poetică : 


330 Ceo dit la geste a Saint Denise 
146 Ceo dit la jeste a Saint Richier 


1 Acelaşi gest îl fac si autorii de romane din secolul XVIII. 
Radu Toma (1982) a susținut că în această epocă întreaga fic- 
tiune este depreciată, și că romanul se deghizează în „memorii“ 
pentru a fi aceptat de public, 

«Asa spune gesta [scrisă, păstrată] la [mänäs- 
tirea] Saint-Denis (Saint-Riquier)». 

Cîntecul de gestă despre Cucerirea Cordobei, care este 
un fel de roman de aventuri à la Michel Zévaco, își face 
unul din eroi, pe Guibert cel mititel, rege al Spaniei, apoi, 
de teamă ca ascultătorii să nu considere această informație 
chiar din cale-afară de gogonată, se gräbeste să adauge : 
„așa spune scrisoarea ; ... la [mănăstirea] Saint-Denis s-a 
găsit un înscris ; omul nu trebuie să mintă, ci să se ţină 
numai de adevăr“ (vv. 2843—2847). Autorul Narbonezilor 
trădează cu multă naivitate acel secret al lui Pulcinella 
care e inexistenţa reală a tuturor acestor hîrtii și perga- 
mente prăfuite : „Aşa zice gesta, aşa ştie toată lumea, așa 
vorbesc oamenii de treabă“ (vv. 9—10). Jonglerii cunos- 
teau chiar un cuvînt „tehnic“, cu care să le închidă gura 
profanilor. Ei știau că lucrările în care se vorbește despre 
Carol cel Mare și Ludovic cel Pios se numesc estoires, 
istorii, de aceea repetă cu îngîmfare : „aşa zice estoria“ 
(Narbonezii, 926 ; Încoronarea lui Ludovic, 26). Si tot poe- 
tul Narbonezilor, printr-un raţionament axiologic, dezvă- 
luie indirect utilitatea acestor referinţe la înscrisuri şi 
sanctuare, utilitate foarte terestră si strict legată de viaţa 
cotidiană a jonglerului : „Cîntecul acesta se cuvine ascul- 
tat cu atenţie, pentru că — e un adevăr dovedit — el a 
fost scos în întregime dintr-o înaltă estorie și potrivit după 
ea“ (vv. 6480—6482). Ce departe ajungem, dacă intrăm 
în realitatea textelor. şi deducem adevăratul lor sens din 
seriile recurente, de toţi acei Gilie și Bertolai, războinici- 
poeţi ce populau imaginaţia traditionalistilor ! Toate pa- 
sajele citate au de fapt același înţeles simbolic: scrisul 
e superior vorbirii, vorbirea autentică purcede întotdeauna 
de pe hirtie. 

Această concepţie intră în contrast cu atitudinea unor 
societăţi orale față de scriere. Specialiștii în filologie cla- 
sică subliniază adesea că cei vechi manifestau repulsie 
faţă de notarea, în scris a textelor sacre. Este cunoscut 
pasajul în care Caesar atribuie atitudinea aceasta druizi- 
lor gali (Comentarii, VI, XIV, 3—4) : „Se zice că ei învață 
pe dinafară un mare număr de versuri, şi unii rămîn la 

această învățătură timp de douăzeci de ani. Totuși nu con- 
sideră fast să pună versurile în scris, deşi în alte treburi, 
din motive atit publice cît și private, folosesc alfabetul 
grecesc. Mi se pare că ei au hotărît aceasta întemeindu-se 
pe două cauze : fiindcă nu vor ca ştiinţa sacră (disciplina) 
să se afle în popor, si fiindcă aceia care învaţă, läsindu-se 
în nădejdea scrisului, îşi vor antrena mai putin memoria ; 
ceea ce se întîmplă de regulă multora, care, bazindu-se 
pe ajutorul scrisului, își pierd si rîvna de a învăţa, si 
memoria“, Ultimul argument e poate inspirat după Pla- 
ton, care face aceeași inferentä în Fedon, 274—275. Quin- 
tilian (XI, II) dedică un capitol memoriei, în care-l ci- 
tează pe, Platon. Se făcea oare marele filozof ecoul unei 
convingeri mai vechi a grecilor, prin care tradiţiei orale 
i se păstra superioritatea faţă de scris ? Este probabil. 

Oricum, din declaraţia lui Caesar nu se poate deduce 
un acord între practica celtică si cea romană. În conştiinţa 
romană prestigiul cărţii pare să fie mare încă din timpuri 
vechi, altfel nu s-ar putea explica legenda după care Tar- 
quinius cel Bătrîn a cumpărat de la Sibylla din Cumae 
nişte. cărţi din a căror interpretare se puteau descoperi 
mijloacele de a salva Roma în caz de primejdie. Romanii 
au notat în scris chiar și texte sacre, în limbă arhaică 
(carmina arvalia şi saliaria), care au ajuns pînă la noi. 
Ceea ce era valäbil pentru celți și poate pentru greci nu 
era deci adevărat la Roma. 

Din absenţa textelor literare în lineara B nu se poate 
deduce nimic în legătură cu ceea ce ne interesează. Cre- 
tanii nu aveau obiceiul să ardă täblitele de lut pe care 
scriau, aşa că ele nu s-au păstrat decît acolo unde a luat 
foc casa în care erau depozitate (Chadwick, 1976, 18). Ati- 
tudinea faţă de scriere a societăţilor arhaice contemporane 
cu noi nu prea poate fi nici ea luată în considerare, fiindcă 
scrierea e percepută ca un aspect semnificativ al diferen- 
telor colosale ce separă lumea neolitică de aceea a tehno- 
logiei moderne. Este deci mai înţelept să nu admitem o 
teză generală în ce priveşte atitudinea societăţilor ilite- 
rate față de scriere, ci să examinăm fiecare caz în parte. 

Jonglerii medievali, ca şi indienii nambikwara ai lui 
Lévi-Strauss, simțeau că scrisul e o sursă de autoritate, 
ba chiar de putere, şi căutau, prin referinţe ineficiente 
care azi ne apar derizorii, să atragă la sine o parte din 
această autoritate. Chiar atitudinea lor constituie în ochii 
mei un argument major în favoarea ipotezei că atît jon- 
glerii înșiși (spre deosebire desigur de cei ce le-au notat 
producţiile), cît și publicul lor erau în general analfabeți 
sau semianalfabeti. Într-o subcultură în care știința de 
carte este caracteristică, atunci cînd se face referirea la 
o sursă se indică de obicei acea sursă, și în nici un caz 
nu apare un asemenea amestec de fabulatie, gîndire sim- 
bolică ori metonimică, grabă și nepăsare cum putem con- 
stata în ansamblul pasajelor citate din cîntecele de gestă. 
Nu cred că se poate preciza dacă, de exemplu, autorul 
versiunii Oxford știa sau nu carte, dar cred că se poate 
conchide cu toată tăria că subcultura (sau subculturile) 
în care Turoldus îşi găsea publicul era în mod tipic puţin 
familiarizată cu scrisul şi cititul, pe care le privea 
ca pe niște ocupaţii misterioase, şi că jonglerii ca grup 
social nu aveau interesul să se deosebească și de fapt nici 
nu se deosebeau ca mod de a privi această chestiune de 
publicul lor. Gestele ne apar deci ca o literatură esential- 
mente popularä, deschisä spre masele täränesti si spre 
mica nobilime. E desigur superfluu să precizăm că în 
literatura clericală nu se întîlnesc atitudini asemănătoare, 
pentru că acolo sursele, întotdeauna reale, sînt supuse 
unor manipulări mai mult sau mai puţin dezinvolte, dar 
care omin Întotdeauna bazate pe citatul implicit sau ex- 
plicit 1. 


1 Ar fi greșit să credem că tradiția orală, fie ea literară sau 
nu, ori simpla declarație orală nu se bucurau de nici o încredere 
în ochii clericilor. în cele de mai sus am dat termenului de 
„literatură clericală“ un sens restrins. Circa 9004 din literatura 
hagiografică se bazează pe informații orale, adevărate sau nu, 
de-a lungul primului ev mediu. Teoria care stă la baza acestei 
practici este: exprimată concis de. diaconul Gozbert în Conti- 
nuarea sa la Minunile sfintului Gall (sec. IX), care, mărturisind 
că a aflat lucrurile pe care le istoriseşte nu din mărturie scrisă, 

Pe de altă parte, deși încă de la sfirsitul secolului al 
XI-lea aristocrația din sudul Franţei își elabora o moda- 
litate de expresie proprie prin poezia curtenească, în nord, 
feudalii au rămas deschisi literaturii gestelor, au continuat 
să subventioneze pe jongleri alături de truveri, au patro- 
nat nenumărate remanieri ale poemelor originale, şi-au 
împodobit bibliotecile cu frumoase manuscrise în care 
cîntecele era reunite pe cicluri si au sprijinit, pe măsura 
evoluţiei modei, redactările succesive în versuri rimate și 
apoi în proză, pînă în secolul al XV-lea. Idealul militar 
exprimat de geste, idealul cavaleresc oglindit în multe 
romane, idealul curtenesc exaltat în special de poezia tru- 
badurilor au coexistat în discursul aristocrației, în -ciuda 
faptului că ele aveau origini diferite si că fuseseră dezvol- 
tate în medii diverse din punct de vedere social, etnic și 
cultural. 

Așa stînd lucrurile, reiese limpede că problema esen- 
tialä a înţelegerii cîntecelor de gestă în contextul lor is- 
toric şi cultural nu e încă decît schitatä : e vorba de a 
descrie funcţionarea oralitätii într-o cultură compar- 
timentată. Căci, după cum vedem, deși conceptul de cul- 
tură orală integrală ne ajută- să înţelegem fenomenele 
oralitätii la un nivel general, să pătrundem esenţa modu- 
lui în care este privită tradiţia de către cei ce o trăiesc, 
sau să ne resemnăm la a nu mai trata sistemul genurilor 
dintr-un punct de vedere rationalist, totuși foarte multe 
lucruri rămîn încă obscure de îndată ce avem de judecat 
o subcultură orală. La acest nivel, rolul multor elemente 
trebuie reevaluat. Teoria vorbirii, bunăoară, este probabil 
alungată în ceea ce romanii deja numeau superstitio. 
Superstitia este în evul mediu un ansamblu de credințe 
şi practici care posedă un statut deviant (e dezavuat în 
împrejurări oficiale de membrii comunităţii), dar se păs- 


ci din povestirile bărbaţilor iubitori de adevăr“ 
veritate dictorum a fidelibus non esse dubitandum, «credincioşii 
nu trebuie să se îndoiască de cele ce se spun» (Monumenta Ger- 
maniae historica, Scriptores, II, p. 22, col. 2). Dar aceasta este o 


chestiune de mentalitate, mai puţin vizibilă ici En 
in Îi ilă atunci cînd - 
tuția literară este cercetată în sine. insti 


+ postulează : de 

trează si funcţionează în ciuda şi oarecum datorită chiar 
acestui statut deviant 1. Specific culturii medievale e fap- 
tul că superstitia nu încetează, mereu pierind, să se dez- 
volte, să se precizeze, să se despartă în ramuri viguroase 
de la un trunchi comun care capătă maximum de robustete 
prin oficializarea conceptului de vräjitorie. „Or, „toată 
această dezvoltare e poate mai puţin efectul activității vră- 
jitoarelor cît acela al speculatiei teoretice a bisericii. Ce- 
lebrul tratat Maiul vrăjitoarelor (Malleus maleficarum), 
publicat în 1486 de dominicanii Kramer si Sprenger, în- 
cepe prin a afirma că aceia care susţin că nu există ma- 
gie, vrăji si vrăjitoare sînt eretici, contrazic legea divină 
si Canonul (I, I, Quaest. I). Era atunci de datoria oricărui 
bun catolic să creadă în farmece şi să vîneze vrăjitoare. 
Comparînd Maiul cu tratatul lui Bernard Gui de la înce- 
putul secolului XIII, devine limpede că în intervalul de 
270 de ani, biserica a „cooperat“ intens cu masele ţără- 


` neşti pentru a elabora un corp vast de credinţe și a le 


sprijini prin raționamente, principii, legi şi precedente 2. 
Un loc foarte. important ocupă în acest corp ideile legate 
de eficacitatea vorbirii, amplificate în așa fel încît, deși 
în toată istoria europeană nu mai avem atestată o aseme- 
nea teorie, dau impresia că ne aflăm în: faţa unor doctrine 
neolitice, caracteristice pentru o societate orală integrală. 
Nu e de fapt decît reflexul invers al subculturii ţărăneşti 
orale în doctrina clericală dominantă. Rămîne încă de 
făcut fascinantul studiu al teoriei vorbirii în vrăjitorie, şi 
de lămurit exact care e rolul jucat de biserică în istoria 
acestei teorii. 

; 1 Fiecare societate defineşte un asemenea compartiment al 
atitudinilor deviante. Romanii includeau în el fanatismul reli- 
gios (vezi atitudinile față de cultele orientale şi față de creştini), 
Occidentul. secolelor XIII—XIV aşează aici lepra (sub care se 
înțelegeau practic toate bolile de piele), înlocuind-o cu vrăji- 


toria în secolele XIV—XVI si, în epoca clasică, cu nebunia (cf. 
Michel Foucault, 1972). 


7 O sugestie în acest sens la Delumeau, 1986, 303—304. 

Prea putin cunoastem despre partea ascunsä a cultu- 
rii medievale, prea putin recunostea din sine ca sine 
cultura medievală însăşi, prea putin a ajuns pînă la noi. 

'Triplicitatea culturii medievale franceze a veacului 
XII, împărţită în subculturile țărănească, aristocratică şi 
clericală, este vizibilă şi dintr-un alt unghi, și anume 
pornind de la istoria literară înţeleasă ca istorie a texte- 
lor. În acest domeniu ne aflăm exact pe cîmpul de bătălie 
al teoreticienilor mai vechi ; proiectilele sînt ani și secole, 
armele sînt ipoteze care-și propun o validitate punctuală, 
mai mult decît o interpretare socioculturală. Sterilitatea 
controversei între traditionalism și individualism a de- 
monstrat tocmai că cercetarea istorică, în absenţa unor 
repere antropologice, în lipsa unei interpretări culturale 
a fenomenelor studiate, rămîne lipsită de sens. 

În acest capitol vom trece în revistă mărturiile cele 
mai însemnate și cele mai putin echivoce care au fost in- 
vocate în sprijinul existenţei unei tradiţii orale în Franţa. 
Ele au fost descoperite și puse în valoare nu de susțină- 
tori ai teoriei oralitätii (paradoxal atît de putin numeroşi 
în ţara cîntecelor de gestă), ci de traditionalisti si neotra- 
ditionalisti, care le inserau nu într-o teorie sincronică, ci 
într-una istorică. Ambitia traditionalistilor (Paris, Lot, 
Rita Lejeune, Pidal) era de a arăta că a existat o conti- 
nuitate de transmisie orală între evenimentele istorice şi 
poemele care fac aluzie la ele sau le celebrează. Marea 
dificultate a doctrinei lor era că trebuia presupus un gen 
literar neatestat între evenimentul din secolul din secolul 
VIII, IX sau X si poemul din secolul XII ; fie că e vorba 
de „cantilena“ lui Gaston Paris, compunere „lirico-epică“, 
fie că e vorba de un canto noticiero, un „poem de actua- 
litate“ care, cum crede Ramón Menéndez Pidal, juca rolul 
îndeplinit astăzi de paginile de știri ale ziarelor. Această 
dificultate se naște odată cu teoria şi este presupusă de 
ea ; în același timp, pe parcursul a mai mult de o sută 
de ani, de cînd există traditionalismul ca doctrină coe- 


rentă, n-a putut fi descoperită nici o cantilenä si nici un 
poem de actualitate, 

Speculind acest impas, individualismul, al cărui stră- 
lucit reprezentant a fost Joseph Bédier, şi-a propus să 
scoată în evidenţă inconsistența probelor indirecte pro- 
duse de traditionalisti în sprijinul ideii de continuitate, 
și să argumenteze o teorie alternă, după care poemele se 
nasc în raport cu tradiția manuscrisă latină, în jurul 
sanctuarelor înşirate de-a lungul marilor drumuri de pe- 
lerinaj. Descoperirea relaţiilor între instituţiile de cult si 
cîntecele de gestă e fără discuţie o mare victorie stiinti- 
fică a lui Bedier ; dar oricît de importantă, ea nu rezolvă 
problema pe care şi-o pune, şi anume de a explica geneza 
poemelor. Acestea din urmă menţionează, desigur, prin- 
cipalele mănăstiri şi biserici în care erau expuse relicve 
ale eroilor, obiecte pretins folosite de Carol cel Mare, 
Roland, Olivier, Turpin și Ogier, dar legendele şi eroii 
sînt atestati cu mult înainte ca sanctuarele să le organizeze 
cultul, iar textele sînt incontestabil străine tradiţiei la- 
tine. Ele nu pot fi considerate ca imitații după „Vergiliu 
si Statiu, Dictys si Dares, Servius, Faptele mucenicilor si 
Vieţile sfinţilor, istoricii romani si părinţii bisericii, aşa 
cum crede Bedier (1921, IV, 463). Că stilul cîntecelor de 
gestă, în ciuda unor ecouri intertextuale din cărţile de 
cult, și poate, așa cum a crezut Curschmann (167, 42) şi 
cum a demonstrat într-un punct foarte special Grisward 
(1969), dintr-o mitologie arhaică indo-europeană, rămine 
totuși absolut original si coerent cu sine. În cele 1800 de 
pagini ale Legendelor epice ale lui Bedier, expresia „teh- 
nică literară“ apare o singură dată, la sfîrşitul ultimului 
volum (p. 462) : „... epocile anterioare n-au lăsat moştenire 
veacului al XI-lea poeme gata făcute, ci numai, prin 
intermediul clericilor, cîteva din ideile care, atunci cînd 
va sosi ceasul, vor inspira cîntecele de gestă, și cîteva din 
procedeele de narațiune si versificatie care, atunci cînd va 
sosi ceasul, vor constitui tehnica cîntecelor de gestäf. 
Indiferent ce atitudine am avea faţă de diferitele aser- 
tiuni din care e compusă această frază, important este 
chiar faptul că problema felului în care sînt scrise poe- 
mele a fost neglijată, deşi nu ignorată cu desävirsire, în 
favoarea cercetărilor, însemnate desigur în felul lor, dar 

nu esentiale, în arhivele medievale ; or, cercetärile de ar- 
hivă nu au produs dovezi decisive în sprijinul nici unuia 
din modelele propuse. 

Cercetătorii inspirați de teoria oralitätii au insistat în 
mod predominant asupra interpretării date de Lord. În 
această direcţie, precizarea adusă de studiile lui Duggan, 
care a stabilit că în Cîntecul lui Roland formulele au o 
pondere de 35,204, în comparaţie cu o medie de 29,8% 
pentru alte nouă poeme (1973, 26 şi 34) ar fi trebuit să 
„constituie un argument covârșitor. Totuşi, specialiștii fran- 
cezi din acest domeniu, fie că erau mai mult sau mai 
putin convinși de tezele traditionaliste sau individualiste, 
au rămas reticenti atît în faţa argumentatiei lui Rychner, 
cât şi a lui Duggan. Pierre Le Gentil, deşi credea că „in- 
dividualismul si traditionalismul sînt în curs de a deveni 
adevărate mituri“ (1963 a, 20), si admitea că amintirea 
“bătăliei de la Roncevaux a fost continuată prin „ceva“ ca 
o elaborare epică (1963 b, 44), nu se hotărăște să treacă la 
o a treia ipoteză, cea orală, rămînînd să oscileze undeva în 
spaţiul nimănui dintre vechile teorii (cf. de exemplu 1957, 
507—510). E limpede că faptele, exploatate pînă aproape 
de abuz de fiecare din teorii, n-o validează pe nici una. 
Îmi propun să reiau, într-o scurtă discuţie, şirul mărtu- 
riilor istorice care mi se par susceptibile de a fi relevante 
(operind desigur din totalitatea celor care au fost invocate 
© selecţie de ajuns de severă), pentru a căuta o bază re- 
zonabilă de argumentatie și eventual o ipoteză mai „uşoa- 
ră“ decît acelea tradiționalistă si individualistă, o ipoteză 
care să nu presupună nici genuri neatestate, nici creații 
ex nihilo. Întrucît sint convins de justetea, în general, a 
tezelor teoriei oralitätii, în limitele pe care le explicitez 
în această lucrare, ipoteza mea va fi desigur congruentă 
si cu faptele puse în evidenţă de ultima teorie, fără a se 
plasa totuși în interiorul acesteia ; de altfel, nici Rychner, 
nici Lord nu au cultivat argumentatia istorică, Oricum, 
o trecere în revistă a principalelor fapte implicate în 
această discuţie, care durează deja de mai mult de un 


secol, văzute acum dintr-o. p ivă ă i 
-0. perspectivă modern 
un oarecare profit. Di 

Dinarul RODLAN ! 


Se cunosc două monezi dintr-o emisie de la sfîrşitul 
secolului VIII, avînd pe avers inscripţia CAR/LVS şi pe 
revers ROD/LAN. Primul exemplar a fost găsit în 1858 la 
Imphy, în apropiere de Nevers, pe cursul mijlociu al Loi- 
rei, deci destul de departe de locul probabil al emisiei. 
Întrucît din 781 pe reversul dinarilor figurează, în locul 
unui nume în clar, o: monogramă, piesa e anterioară aces- 
tei date. Ca urmare. ea ar fi putut fi bătută din ordinul 
lui Roland, prefectul frontierei bretone; mort la Ronce- 
vaux în 778. Apar deci două probleme : prima, dacă dina- 
rul a fost într-adevăr emis de acel Roland, iar a doua dacă, 
în cazul afirmativ, putem conchide de aici că viitorul erou 
se bucura încă din timpul vieţii de oarecare faimă, care 
să-i justifice glorificarea postumă. Philippe Lauer (ap. Pi- 
dal, 1960, 287) a propus o dublă identificare între eroul 
din Spania, emițătorul monedei şi un comes Rotholandus 
care a participat la judecarea unui proces la Herstal (re- 
şedinţa favorită a lui Carol cel Mare) între.772—774. Nici 
una din aceste ipoteze nu poate fi confirmată sau infir- 
mată. Paul Aebischer (ap. Horrent 1975 a) a negat monedei 
orice valoare. probatorie. Ceilalţi eruditi însă admit că 
dinarul RODLAN poate fi prima mărturie (si singura da- 
tind din timpul vieţii) a-uluitoarei popularitäti a persona- 
Jani care avea să devină încarnarea valorilor războinice 

eudale. 


Eginhard, „Vita Karoli‘ 2 


Eginhard, născuți către 775, a scris o Viaţă a împăra- 
tului Carol cel Mare între 829—836 (Bédier plasează către 


1 Pidal, 1960, 286; Lejeune si Stiennon, 1967, 9: Horrent, 
H 225—226 ; Horrent, 1975 a, La acest capitol, notele biblio- 
ie ice de felul celei de faţă trimit la cele mai importante luări 

i pate pe care le cunosc în legătură cu problema discutată. 
ton anshot, 1924 ; Halphen, 1947; Lot, 1958, 175; Pidal, 1960, 
291; Turner, 1966; Horrent, 1972, 212—217. 

800 redactarea ei — 1921, III, 194), Există aici două pasaje 
care ne interesază, primul în capitolul IX, al doilea în ca- 
pitolul XXIX, Cel dintii este o relatare a campaniei spa- 
niole din 778, în care se spune că, drept represalii pentru 
distrugerea oraşului Pamplona de către Carol, bascii au 
atacat ariergarda francă pe o coastă a Pirineilor, au îm- 
pins-o în vale şi au masacrat-o în întregime, prädind și 
bagajele. În această bătălie au pierit trei nobili de rang 
înalt : Eggihard sau Aggihard, regiae mensae praepositus ; 
Anshelm, comes palatii; Hruodland, Britannici limitis 
praefectus |. Enumerarea se face în ordinea rangului, ceea 
ce putem verifica după tratatul lui Hincmar, arhiepiscop 
de Reims, Despre ierarhia palatinä. Aggihard era sene- 
salul regelui, adică administratorul Curţii, şi ocupa rangul 
} al doilea după camerarius; trezorier. Anshelm venea în 
¿d rîndul al treilea, fiind șeful justiției regale. În ceea ce-l 
priveşte pe Hruodland, el avea o funcție militară si admi- 
nistrativă, deci, în concepția vremii, trecea în urma aces- 
tora; după mòdelul imperial roman, funcțiile cele mai 
însemnate erau acelea atașate persoanei regelui, şi nu gu- 
vernămintele unor provincii, Dacă identificarea lui Lauer 
de care am vorbit mai sus este corectă, atunci Hruodland 
avea si un rang înalt la Curte, făcînd parte din personajele 
calificate în documente drept fideles, aulici sau palatini 
şi care participau la judecarea proceselor supuse regelui. 
Personajul ar fi atunci interesant : un războinic, sef mi- 
litar al unei regiuni (care nu era Bretania, fiindcă aceasta 
nu era cuprinsă în regatul lui Carol, ci probabil teritoriul 
dintre Rennes si Angers 2), dovedeşte abilități curtezane, 


1 Ştim că Eginhard nu a inventat aceste nume, în orice caz 
nu pe acela al lui Aggihard, fiindcă pe o foaie din manuscrisul 
lat. 4841 al Bibliotecii Nationale din Paris s-a păstrat epitaful 
acestuia, care precizează (singur între toate izvoarele) data bă- 
tăliei : 15 august, „pe vremea cind Carol călca nisipurile Spaniei“. 
Autentificarea lui Aggihard întăreşte credibilitatea întregului pa- 
that, de inel nume, 

„Paul Aebischer (ap, Horrent, 1972, 220, notă) s-a îndoit de 
existența mărcii bretone (limes Britannicus), pipe uta „că prima 


menţiune a acestei provincii apare î î 
remaniate ; dar argumentul aa para AL pita RE EMA 

fiind atașat în anumite împrejurări persoanei regelui. 
Presupunerea legendei, după care apropierea între Roland 
şi Carol s-ar datora faptului că primul îi e celuilalt nepot, 
e destul de puţin plauzibilă, al doilea fiind pe vremea 
campaniei din Spania în vîrstă de 36 de ani. Totuși o soră 
ipotetică a lui Carol (istoria nu menționează nici o soră 
legitimă sau naturală), avînd o vîrstă foarte apropiată 
de a lui și căsătorită la 15 ani, ar fi putut avea în 778 un 
fecior de 20 de ani. Aceste remarci se referă la termenii 
istoriei, fiindcă, întrucît după versiunea poetică regele 
a trecut de 200 de ani, Roland trebuie să fie si el în vîrstă 
cel putin 150, în afară de cazul cînd toţi membrii fami- 
liei lui Pépin ar fi fost înzestrați cu capacităţi procreative 
asemenea celor ale patriarhilor evrei. Oricum, Rotholandus 
al lui Lauer ar putea fi la fel de bine altcineva decit 
contele frontierei bretone ucis în Pirinei. 

Relatarea lui Eginhard, făcută la 50 de ani după eve- 
nimentele de la Roncevaux, în temeiul unor informaţii în 
parte orale, nu e de o acuratețe desäviîrsitä. Pidal a avut 
ideea să ceară unor colegi arabizanti o recenzie a surselor 
musulmane despre Saragosa în 778, si a obținut textele 
lui Ibn Al-Atir (sec. XIII) și al cronicii numită Akhbar 
Mcdÿmäa (sec. XI). Tradiţia arabă ne oferă o splendidă 
Viziune a dedesubturilor politice ale. campaniei. Oraşul 
Saragosa s-a răsculat împotriva lui Abderrahman, califul 
Spaniei, întemeietorul dinastiei omeiazilor. Conducătorii 
lui, Sulaymän ibn Yaqzän si Al-Husayn ibn Yahya s-au 
gîndit, recurgînd la o schemă politică banală, să ceară 
sprijinul lui Carol pentru a-şi consolida un stat indepen- 
dent, În acest scop i-au trimis o ambasadă si i-au dăruit 
ȘI un prizonier, pe Ta'laba, generalul armatei expeditio- 
nare pornite de Abderrahman împotriva lor, care înre- 
gistrase un eșec complet, Carol aprobă alianţa, dar cu 
gindul ascuns de a pune el stäpinire pe Saragosa. Lăsîn- 
du-si prinsul în țară, trece cu armata în Spania, unde e 
întimpinat cu multă curtoazie de către Sulaymân ibn 
Yaqzän. Colegul acestuia însă, Al-Husayn, väzindu-se ră- 
Le Pl ol stäpin pe Saragosa, refuză să predea oraşul 
ui Carol, contind pe faptul că acesta nu-şi poate permite 

sä intreprindä un asediu indelungat. Socotelile lui se do- 
vedesc corecte ; Carol, aflind de o răscoală a saxonilor, se 
întoarce în Franţa, luînd ca ostatec şi pe nefericitul di- 
plomat Sulaymân. La trecerea Pirineilor însă, fiii lui 
Sulaymân atacă ariergarda și-și eliberează tatăl. 

Nu avem nici un motiv să ne îndoim că într-un punct, 
afirmatiile lui Eginhard si ale lui Ibn Al-Atir trebuie co- 
roborate : atacul de la Roncevaux a fost probabil executat 
în cooperare de trupe basce și arabe 1. Bascii aveau un 
bun motiv s-o facă, deoarece Pamplona fusese distrusă 
de franci la întoarcere, probabil ca represalii la acte os- 
tile. Arabii au făcut-o, dovadă eliberarea lui Sulaymân. 
Carol, grăbit să-i strivească pe saxoni, nu a dat nici o 
urmare afacerii spaniole. Ta'laba a rămas în Franța pînă 
ce, după o vreme, o ambasadă a lui Abderrahman a obti- 
nut repatrierea lui. | : 

Din compararea acestor două clase de surse istorice, 
Pidal trage concluzia că poemul oxonian dispune de in- 
formaţii autentice şi independente de tradiţia lui Egin- 
hard, atunci cînd face din dușmanii ariergardei france 
o armată musulmană. Dar deductia mi se pare iluzorie. 
În cîntecele de gestă, toţi inamicii eroilor principali sînt 
„sarazini“, chiar si vikingii combätuti de Ludovic al 
III-lea în Gormond şi Isembard. Căci ideologia dominantă 
la sfirsitul secolului al XI-lea și în veacul al XII-lea cerea 
tuturor conflictelor legendare să aibă o întemeiere reli- 
gioasă. Totuși, menţionarea lui Roland în textul lui Egin- 
hard, redactat la cincizeci de ani după eveniment, are o 
deosebită importanţă, deoarece arată că numele lui, bine- 
cunoscut generaţiei participanţilor la campanie, a fost 
transmis şi generaţiei următoare. E drept că faptul nu fa- 
vorizează nici una din teoriile care au încercat să-l va- 
lorifice. Pidal a scos pe drept cuvînt în evidenţă că ver- 
siunea lui Eginhard are un caracter excepţional, fiindcă 
selectează povestea infringerii pirineene din Analele pînă 
în 829, dindu-i preferinţă faţă de Analele zise „oficiale“ 
din timpul vieții lui Carol, care nu pomeneau un cuvînt 


1 Contra Hoirent, 1972, 204, care respinge participarea arabă. 

despre acest episod rusinos 1, neglijează alte şase campanii 
spaniole între 785—811 si consacră un spațiu nejustificat 
de mare unui eveniment a cărui importanţă istorică e la 
urma urmei redusă ; toate aceste fapte nu se pot explica 
dacă nu admitem că diferite povestiri? ale ostașilor din 
trupele regale (si nu ale membrilor ariergardei, care, dacă 
e să-l credem pe Eginhard, au pierit „pînă la unul“ 3) au 
circulat pe cale orală în medii familiale, militare și au- 
lice, perpetuînd amintirea catastrofei. Din nefericire, știm 
mult prea puţin despre sursele de care, în afară de cro- 
nici, dispunea un autor din evul mediu timpuriu. De 
unde şi cum își culegea el informaţiile, cum le selecta, 
cărui public îşi destina producţiile sînt chestiuni obscure. 


1 Mi se pare ciudat că autorii care au studiat cu infinită 
atenţie documentele, ca specialiştii citați mai sus, nu au acordat 
importanța  meritată pasajului din Analele din Sankt-Gallen 
(Annales Sangallenses Baluzii, pars altera, Monumenta Germa- 
nise ‘historica Scriptores, 1, p. 63): 778, hoc annò domnus rer 
Karlus perrexit in Spania, et ibi dispendium habuit grande («în 
acest an domnul rege Carol a mers in Spania, si acolo a avut 
pierdere mare»). Textul e păstrat într-un manuscris de la în- 
ceputul secolului IX şi poate fi datat între 814—829. Pidal îl 
menţionează în treacăt (1960, 296). Este cea mai veche mențiune 
analistică a infringerii şi arată că ecoul acesteia răsunase si în 
afara mediului aulic. 

? Noţiunea de „povestire“ ne poate apărea aici foarte vagă, 
sau in acelaşi timp foarte familiară, dacă ne gindim la acelea 
pe care le auzim mereu de la părinţi, prieteni, colegi, în legă- 
tură cu împrejurările deosebite în care le-a fost dat să se afle. 
Naraţiunile orale la persoana întîi, referitoare la experienţe ale 
naratorului însuşi, fără legătură cu manifestări supranaturale, se 
numesc în folcloristicä cronicate. Ele pot fi studiate ca mărturii 
antropologice (cum a făcut-o Alho, 1976), dar rămîn încă foarte 
putin cunoscute sub raport formal şi tematic. 

3 Se ştie că Eginhard s-a depărtat aici de sursele lui. Mai 
întii, Analele vechi, Mettenses priores, regii pină în 801, nu men- 
tioneazä ambuscada. Unica sursă care o face, Analele regale pină 
în 829, spune că întreaga armată a fost afectată de atacul asupra 
uriergardei, totum exercitum magno tumultu perturbant, şi că în 
luptă au fost uciși mai mulţi curteni. S-ar deduce de aici că 
ariergarda era în contact cu grosul trupelor, şi că dușmanii s-au 
mulțumit să răpească bagajele şi să dispară, fără a-şi lua 
riscul unui masacru: general, 

Poziţia istoricului într-o cultură compartimentată este 
particulară, deoarece el resimte nevoia de a intra în 
comunicaţie cu medii cu care în mod normal, ca persoană 
privată, nu are nici un raport. Atunci cînd una sau mai 
multe subculturi ale societăţii lui sînt încă orale, el are 
de ales între a le ignora cu totul sau a se adapta moduri- 
lor de comunicare specifice acestora. Spre deosebire de 
Herodot, Eginhard nu ne-a lăsat nici o aluzie la felul în 
vare se documenta. 

Dar ceea ce, în acest şir de încurcături și echivocuri 
pe care istoria le-a lăsat parcă pentru delectarea filologi- 
lor, reprezintă un fel de culme, e faptul că numele lui 
Roland, Britannici limitis praefectus, nu figurează în toate 
manuscrisele lui Eginhard. Ediţia care se afla în biblioteca 
fiului lui Carol, Ludovic cel Pios, cea mai consultată pe 
atunci, nu-i menţiona decît pe Aggihardus si Anshelmus. 
Grupa de manuscrise A, în care apare eroul nostru, pare 
să fie chiar ulterioară celeilalte, dar adăugirea, dacă de 
o adăugire e vorba, datează în orice caz din secolul al 
IX-lea 1. Fie că numele lui Roland a fost scris de pana lui 
Eginhard sau nu, eroul era bine cunoscut în acea vreme, 
şi întreaga discuţie asupra semnificației mentiunii refe- 
ritoare la Roland se poate reporta asupra unui contempo- 
ran al autorului, fără ca importanţa istorică a mărturiei 
să fie alterată. Aceasta, desigur, dacă vom concepe fap- 
tele istorice nu ca pe isprăvile ori vorbele cuiva anume, ci 
ca pe nişte corelaţii de mentalități si atitudini. 


Al doilea pasaj din Vita Karoli care ne interesează e, 
spre deosebire de primul, categoric. Referindu-se la ac- 


__+ Foaia cu descrierea bătăliei de la Roncevaux a fost smulsă 
din manuscrisul A, (Biblioteca Naţională din Viena, ms. 510), 
care datează din secolul IX, şi adăugată către sfirsitul secolului 
XI!. Dar Hruodland există oricum în manuscrisul A: (Viena, 
ms. 529), datind de la sfirsitul secolului IX, si în Cı (Paris, ms. 
lat. 10.758), scris în prima jumătate a secolului X. Dacă deci 
nu atribuim menţiunea lui Eginhard, trebuie să presupunem o 
TP mata şi mai mare a lui Roland, care a determinat adăuga- 
7 a lui tardivă, cu atîta siguranță, ca şı cum numele lui ar fi 
ost indicat de o autoritate incontestablă, 

tivitatea culturală a împăratului, Eginhard spune: „De 
asemenea, a scris și a fixat pentru amintire poeme barbare 
și foarte vechi în care se cîntau faptele și războaiele ve- 
chilor regi“. Din această afirmaţie rezultă că suveranul 
a pus să se noteze textele unor cîntece cu subiect istoric. 
Cuvîntul „barbare“ a fost unanim interpretat ca însemnînd 
„în limbă germanică“. Antiquissima şi veterum regum sînt 
expresii mai obscure. Dacă antiquissima ne interzice să 
credem că poemele se refereau la tatăl lui Carol, Pepin 
cel Scurt, am putea conchide că e vorba de regii merovin- 
gieni, deși aceştia se aflau de mai bine de o sută cincizeci 
de ani sub tutela majordomilor lor. Dacă termenul de 
„rege“ trebuie luat în toată puterea lui, atunci nu poate 
fi vorba de regi ulteriori lui Dagobert I, mort în 638. Dacă 
prin „rege“ înţelegem şi pe maiores palatii, expresia se 
poate referi la orice carolingian anterior lui Pepin cel 
Scurt. Dar mai există şi posibilitatea, validată de textul 
poemului Hildebrand, despre care vom vorbi îndată, ca 
personajele acestor cîntece să vină din epoci mult mai în- 
depărtate, cum e veacul al V-lea. Ceea ce este sigur e că 
prin fraza citată Eginhard atestă existenţa unei tradiții 
epice militare germanice la curtea lui Carol cel Mare, şi 
sugerează că împăratul s-a temut ca ea să nu se stingă 


`A fără urme, desigur datorită fanatismului crestin. În fine, 
1} o ultimă- conjecturä : cronicarul nu ne spune dacă aceste 


texte proveneau din ținuturi de limbă romanică sau ger- 
manică ; în cazul în care ele ar fi fost culese pe văile 
Senei, Sommei sau Meusei, supraviețuirea lor ar fi fost 
amenințată si de un factor lingvistic. 


„Hildebrand“ 1 


_ Aşa-numitul Hildebrandslied a fost invocat de Pidal 
în discuție ca un exemplu de epică germanică din vremea 
lui Carol cel Mare. Textul, fragmentar, a fost notat către 
anul 800 la mănăstirea din Fulda, deci departe în afara 
frontierelor Franței actuale; pe atunci însă, aceste fron- 


1 Pidal, 1960, 315—316 ; Isbäsescu, 1944 si 1968, 20—21. 

tiere fuseserä temporar abolite, și Fulda făcea parte din 
acelaşi stat ca Saint-Germain-des-Pres. Cele 68 de versuri 
aliterative în germana veche, scrise pe feţele interioare 
ale copertilor unui manuscris, ca exercițiu de caligrafie, 
ne redau dialogul dintre nobilul Hildebrand și fiul său 
Hadubrand, care-l ia drept hun. Tatăl își lăsase feciorul 
nevirstnic, plecind în suita regelui Dietrich von Bern 
(Teodoric al Veronei) la curtea lui Attila, unde rămăsese 
treizeci de ani. Întrucît tînărul, întilnindu-l pe cîmpul 
de bătălie, îl crede un dușman care se folosește de o stra- 
tagemă, şi-l provoacă, bătrinul, ofensat în demnitatea lui 
de războinic, stă pe gînduri dacă să-l ucidă sau nu, ceea 
pină la urmă bănuim că făcea în continuarea pierdută a 
textului, deoarece legenda e reluată de o naraţiune islan- 
deză care s-a păstrat în întregime, şi unde îl ucide. 

Cazul lui, Hildebrand este simptomatic pentru duali-. 
tatea literaturii în vechiul ev mediu. Exercitiul de cali- 
grafie al celor doi călugări din Fulda utilizează un text 
pe care monahii fie îl ştiau pe de rost, fie îl copiau după 
un manuscris. În ambele eventualitäti, poemul e tratat cu 
un exces de dezinvoltură, caracteristic unei culturi com- 
partimentate, ale cărei subculturi se depreciază reciproc. 
Nici un alt manuscris conținînd epică militară veche nu 
ni s-a păstrat ; acelea executate din ordinul lui Carol cel 
Mare au fost pare-se distruse de fiul lui, Ludovic cel 
Pios, la sugestia clericilor care vedeau în ele opera dia- 
volilor la care se închinau păgînii. În schimb, Ludovic a 
patronat redactarea unei „contraepopei“, Heliand, care 
repovestea evanghelia în saxonă veche, un kitsch de 
la 830, 


Ermoldus Nigellus 1 


Tot în vremea lui Ludovic cel Pios, Ermold cel Negru, 
exilat de la curte la Strasbourg, a compus prin 827 un 


1 Paris, 1865, 42; Bédier, 1914, I, 186—191, fără mentiunea 
primului pasaj pe care-l discutăm; Le Gentil, 1963 b, 45; 
Ranieri, 1983. | 

ditiramb în care îl proslävea pe împărat, în speranta, la 


fel de vană ca si aceea a lui Ovidiu, al cărui exemplu îl 
inspira, că va reintra în graţie. Povestind în amănunt fap- 
tele eroice ale suveranului, Ermold exclamă în stilul lui 
de o dulcegărie pompoasă : 


n, 191 Haec canit orbis ovans late, vulgoque 
resultant ; 
Plus populo resonant, quam canat arte melos. 


«Acestea le cîntă lumea întreagă jubilind în 
lung si în lat; si mai degrabă se aud în popor, decît le 
cîntă viersul artei». 

Ermold insistă pe ideea că Ludovic a intrat în poezia 
epică încă din timpul vieții (ceea ce la uzbeci este o mare 
-onoare), dar nų poate evita să creeze impresia că aceasta 
e o simplă laudă de circumstantä. Se poate reține însă 
că în mentalitatea lui Ermold e un lucru de cinste să fii 
lăudat în compozițiile populare, deși nu înțelegem dacă 
e vorba de o parte sau de alta a Rinului, de dialecte ro- 
manice sau germanice ; şi probabil că poetul a preferat 
să lase lucrurile în această indecizie favorabilă minciunii, 
fiindcă dacă ar fi cunoscut într-adevăr o compoziţie popu- 
lară despre Ludovic er fi avut tot interesul să facă caz 
de ea. 

_ Bédier a ridiculizat dorința unor filologi de a vedea 
într-un anume Wilhelmus, duce de Toulouse, pe Guil- 
laume, li marchis au cort nés din cîntecele de gestă, fi- 
indcă Ermold, care îl citează de citeva ori cu ocazia cuceri- 
rii Barcelonei în 803 de către Ludovic !, i-ar fi putut lua 
numele din Vita Hludowici Pii a Astronomului limurin. 
Dar sugestia pornește de la o inadvertentä, deoarece As- 
tronomul a scris cu cel putin zece ani mai tirziu decît 
Ermold. Ca urmare, comes Wilhelmus iese iar la iveală 
ca un diavol dintr-o cutie cu surprize si ne face să ne 
punem întrebarea de unde știau Ermold în 827 şi Astro- 


i 1 Pe atunci în vîrstă de cincisprezece ani, rege al Aquitaniei 
şi vasal al tatălui său Carol cel Mare. 

nomul către 840, de un războinic care se călugărise în 
806 ? Desigur că nu e în asta nimic miraculos, si curtea 
carolingienilor nu putea fi o lume prea mare pentru ca 
fiecare să cunoască pe fiecare. Dar, dacă Ermold afirmă 
în mod probabil mincinos că împăratul intrase în legen- 
dă, el implică fără voie, si în mod evident veridic, că 
despre participarea lui Wilhelm de 'Toulouse la asediul 
Barcelonei se vorbea încă un sfert de veac mai tirziu. 
Adversarii lui Bedier se sileau să vadă în asta un în- 
ceput de literatură ; dar nimic nu indică o literatură in- 
stituționalizată ; e vorba numai de cronicate orale, de o 
formă de folclor. Nu e nevoie, pentru a recunoaște im- 
portanta mărturiei: lui Ermold, să-l. identificăm pe Wil- 
helm de Toulouse cu Guillaume d'Orange, deși cred 
această identitate foarte probabilă ; căci valoarea ei in- 
contestabilă rezidă în aceea că ne confirmă în legătură 
cu Wilhelm ceea ce Eginhard sau copistul lui ne arată 1 
despre Hruodland : amintirea unora din războinicii lui 
Carol cel Mare nu s-a pierdut imediat, ci a continuat sub 
domnia fiului acestuia. 


Astronomul limuzin ? 


Anonimul desemnat de această poreclă a scris o Vita 
Hludowici Pii imperatoris către 840 sau putin după această 
dată, pe cînd era deja în serviciul fiului lui Carol de mai 
bine de zece ani. Or, viața lui Ludovic cel Pios începe 
chiar în anul 778, şi prin urmare Astronomul era obligat, 
sau se simţea astfel, să povestească ce făcea tatăl eroului 
lui cînd i s-a anunţat nașterea a doi gemeni, Carol se în- 
torcea din Spania ; deci iată-ne din nou în Pirinei, prin 
pâduri dese, prin locuri înguste. Menţionînd foarte pe 


1 Dacă Le Gentil are dreptate să dateze Carmina in hono- 
ren Hludowici din 827, ele sînt anterioare operei lui Eginhard, 
dar ordinea logică a discuţiei cere să inversăm raportul tem- 
poral dintre ele : evazivul Ermold nu poate fi interpretat fără a 
se fi înțeles mai întîi sensul problemelor pe care le pune exe- 
geza lui Eginhard. 

2 Paris, 1865, 38; Bédier, 1917, III, 195 ; Pidal, 1960, 291—295. 

scurt întrîngerea de la Roncevaux şi amintind de cei că- 
zuti, autorul adaugă șapte cuvinte mai celebre decît în- 
treaga sa operă : quorum nomina, quia vulgata sunt, di- 
cere supersedi («ale căror nume, fiindcă sînt cunoscute, 
nu le mai spun»). 

Această frază admite două și numai două interpretări 
fundamentale : „nu spun numele fiindcă sint cunoscute 
de toţi cititorii mei“ si „nu spun numele fiindcă sînt citate 
de Eginhard“. Era inevitabil ca traditionalismul s-o sus- 
ţină pe prima, iar individualismul pe a doua. 

Dacă Astronomul n-ar fi avut nefericita inspiraţie să 
aducă un omagiu morţilor de la Roncevaux trecîndu-le 
sub tăcere numele, nu ne-am afla astăzi în faţa întrebării : 
ce nume cunoștea el? Căci știm că dacă folosea ma- 
nuscrisul oficial al lui Eginhard aflat în biblioteca impe- 
rială, numele lui Hruodland nu-i putea fi cunoscut din 
această sursă, şi pluralul autorului s-ar referi numai la 
două victime, în loc de trei, cum vor traditionalistii. De 
aceea Pidal e constrîns să pretindă că Astronomul a folo- 
sit atît un manuscris din grupa B cît si unul din grupa A. 

E cert că în 840, dintre toate scrierile care au ajuns 
pînă la noi, singur Eginhard menţiona numele morţilor din 
Pirinei 1. Deci dilema expusă mai sus nu poate fi ocolită 
(atita timp cît căutăm un izvor. scris) fără a introduce o 
ipoteză suplimentară şi nejustificată, aceea a unui text 
necunoscut nouă. = 

Era Eginhard însuşi atît de celebru, mai exact era Vita 
Karoli atît de cunoscută la patru-cinci ani după terminarea 
ei, incit să justifice expresia folosită de Astronom? 
Să admitem o variantă întărită a tezei lui Bédier : infor- 
maţiile orale mentionau numai pe Aggihard şi pe Anselm, 
la ele a avut acces numai Eginhard, iar Astronomul numai 
prin intermediul acestuia. Nimic nu se schimbă la nivelul 
concluziilor generale, în schimb teoria se loveşte de un 
paradox : trebuie să explicăm cum se face că, spre sfîr- 
șitul secolului IX, apare ex nihilo: credinţa că la. Ron- 


j 1 Epitaful lui Aggihard nu contează aici, deoarece nu ex- 
plică pluralul quorum nomina. Ă 

cevaux a murit un oarecare Hruodland, că în baza acestei 
credinţe unele manuscrise ale lui Eginhard sînt corectate 
prin adăugarea numelui născocit recent, iar în a doua 
jumătate a secolului XI, în cîntecele de gestă, Roland 
devine cel mai important dintre eroii bătăliei, Aggihard 
si Anselm fiind de mult uitaţi. N-ar trebui atunci să in- 
vocăm intervenţia imaginaţiei populare, pe care Bédier 
şi-a propus din capul locului s-o evite ? Se vede că teza 
lui ne conduce într-un impas, și că cele de mai sus ser- 
vesc ca o demonstraţie prin absurd a tezei contrare. Fără 
a introduce noi ipoteze și fără a prefera improBabilul pro- 
babilului, analiza nu poate conduce decît la concluzia că 
ambii autori se refereau la informaţii orale din mediul 
aulic, unele din ele putînd fi chiar cronicate, adică fiind 
povestite de martori oculari. Aluzia Astronomului e cu 
atît mai interesantă, cu cît în-840 martorii oculari ai bă- 
tăliei de la Roncevaux trebuie să fi rămas foarte puţini 
şi să fi avut în orice caz peste 80 de ani ; de unde rezultă 
că unele din cronicatele lor ar fi putut fi preluate şi 
dezvoltate de o tradiţie orală fără pretenţii literare. 


Hildegar, episcop de Meaux ! 


Acest personaj a scris o- Viatä a sfîntului Faro prin 
869, Ceea ce îl îndemna s-o facă era faptul că Faro fusese 
episcop de Meaux cu două sute de ani înaintea lui, şi o 
asemenea biografie i-ar fi dat urmasului un prestigiu 
„Ştiinţific“. potrivit cu funcţia pe care o. ocupa. Cum date 
despre Faro n-a prea găsit, s-a apucat să le inventeze. I-a 
dat întîi o soră, sfînta Fara, despre care se vorbea în 
Viaţa sfintului Columban, si din același izvor un tată si 
un frate ; apoi a început să istorisească isprăvile familiei. 
Venind apoi la Faro însuși, ne oferă următoarea anec- 
dotă : 

Bertoald, regele saxonilor, revoltindu-se împotriva lui 
Clotar al II-lea, îi trimite prin ambasadori un mesaj in- 


1 Bedier, 1921, IV, 297—335; Zumthor, 1954, 89. 

solent. Clotar se înfurie si porunceste ca aceștia să fie 
aruncaţi în închisoare si executaţi a doua zi. Noaptea, 
Faro pătrunde în temniţă si le declară trimişilor că sin- 
gurul mijloc de a scăpa de la pieire este să se boteze, 
ceea ce ei acceptă să facă. Dimineaţa, în consiliu, episcopul 
cere regelui suspendarea sentinţei, fiindcă vinovatii „nu 
mai sînt saxoni, ci creștini“. Toţi cei de faţă îl felicită 
pe ingeniosul Faro pentru modul în care a evitat acest 
act de cruzime, si ambasadorii se întorc în ţara lor, pe 
care Clotar o va devasta putin mai tîrziu. Poporul din 
Meaux cîntă în onoarea episcopului un carmen publicum, 
care începe astfel : 


De Chlothario est canere, rege Francorum, 

Qui ivit pugnare in gentem Saxonum : 

Quam grave provenisset missis Saxonum, 

si non fuisset inclytus Faro de gente Burgun- 
dionum ! 


si se termină cu versurile : 


Quando veniunt missi Saxonum in terra 
Francorum, 
Faro ubi erat princeps, 
Instinctu Dei transeunt per urbem Mel- 
dorum, 
Ne interficiantur a rege Francorum. 


«Să cîntăm despre Clotar, regele francilor, care 
a pornit cu război împotriva neamului saxonilor. Ar fi 
pätit-o rău de tot trimisii saxonilor, dacă n-ar fi fost 
vestitul Faro, din spita burgundă... Cînd vin trimisii sa- 
xonilor în ţara francilor, Domnul le-a dat gîndul bun să 
treacă prin orașul Meaux, ca să nu fie omoriţi de regele 
francilor». 
“Cele opt versuri şchioape, botezate „Cantilena sfintului 
Faro“, au provocat o discuţie enormă. Leon Gautier, Gas- 
ton Paris, Arsène Darmestetter au crezut că era vorba 

de traducerea latină a unei „cantilene“ autentice din se- 
colul VII, adică din timpul lui Clotar. Mai tîrziu s-a văzut 
că povestirea lui Hildegar nu poate fi adevărată dintr-o. 
mulțime de motive, din care cel mai important e că re- 
gele Clotar al II-lea nu s-a bătut cu saxonii. Numele lui 
Bertoald a fost luat de Hildegar dintr-o Liber. historiae 
Francorum scrisă în 726, unele nu se pomenește deloc de 
Faro, în schimb se istoriseste o luptă a lui. Clotar cu Ber- 
toald, în întregime: imaginară. T 

Clotar al II-lea s-a bătut în schimb cu un alt Bertoald, 
care nu era saxon, ci burgund, fiind : majordomul lui 
Thierri al II-lea, regele Burgundiei ; aceasta ne-o spune 
cronica lui „Fredegar“, scrisă puţin după 624, si al cărei 
autor a fost contemporan cu evenimentele. Se pare că 
Hildegar n-o cunoștea, si că l-a luat pe: Bertoald al său 
din Liber historiae Francorum, care rămîne responsabilă 
de confuzie sau născocire. 

"Deci cantilena sfintului Faro nu poate data din seco- 
lul VII, ea este cel mult contemporană cu Hildegar,. în 
veacul al IX-lea. Dar printre atitea minciuni, bunul epis- 
cop n-o va fi inventat si pe ea, în dorinţa de a-i da puţin 
lustru predecesorului său ? Nimeni nu l-ar putea apăra 
cu inima uşoară. 

„+ Ştim însă, după Freud,, că născocirile şi minciunile 
spun totuşi adevărul, deşi nu în textul lor, şi că o de- 
claratie neadevărată poate fi demnă de încredere dacă o 
interpretăm în funcţie de intenţia din care purcede. Dacă 
deci vrem să aflăm ceva de la Hildegar, şi probabil că 
el e în stare să ne spună ceva util, sîntem siliţi să ne 
'extragem informaţiile dintr-o zonă à înţelesului aflată 
dincolo de paradoxul mincinosului : ceea ce mărturiseşte 
episcopul trebuie să fie adevărat fie că el minte sau nu. 
Hildegar, vrind să-și exalte eroul, n-a găsit altă cale mai 
potrivită decît să inventeze un poem epic dedicat lui !. 


1 Ceea ce spune deslusit :Hoc enim rustico carmine placuit 
ostendere quantum ab omnibus celeberrimus habebatur — «Căci 
acest cintec țărănesc a dovedit cît de vestit era în tot norodul». 

Atitudinea sa se suprapune cu a lui Ermold, care îi face, 
tot în registrul imaginar, aceeași onoare lui Ludovic cel 
Pios. Credinţa lui Ermold și a lui Hildegar că oamenii de 
seamă sfîrşesc prin a fi celebrati în compoziţii orale este 
o trăsătură a conștiinței culturale din secolul IX, și ştim 
că asemenea compoziţii, în dialecte germanice, existau. 
Hildegar se apucă, din exces de zel, să dea textul în tra- 
ducere latină al unui poem „rustic“, adică în limbă vul- 
gară ; termenul ultim e vag, dar ne lasă să credem că 
e vorba de limba romanică. 

Să presupunem că ne-am propus să inventăm un 
fragment dintr-un poem cîntat de huroni în onoarea lui 
Jacques Cartier, atunci cînd acesta a debarcat in Canada 
în 1534. N-avem nici o idee despre poezia huronă, nu cu- 
noastem nici limba huronă modernă, cu atit mai putin 
pe cea din secolul al XVI-lea. Vom adopta un stil de poe- 
zie oarecare, pe care-l cunoaştem întrucitva. E ceea cea 
făcut si Hildegar. Întrebarea esenţială e deci: ce stil 
a imitat de fapt ? 

Versurile episcopului au un număr inegal de silabe 
(13, 12, 12, 17 şi 16, 8, 14, 12), deci o structură metrică 
dezordonată. Singurul element recurent este un soi de 
rimă gramaticală din genitivele plurale în -orum si -onum, 
nici ea prezentă peste tot. E limpede că Hildegar vrea să 
ne facă să credem că traduce din altă limbă, și în dorința 
de a lucra „frumos“, mai pune ici si colo cîte o rimă, 
ca în imnurile latine bisericești. Or, aceste rime sînt inse- 
parabile de structura frazei : rege Francorum se repetă şi 
e alternat cu terra Francorum, missi Saxonum se repetă 
si ei, alternat cu gentem Saxonum, si tot după aceste mo- 
dele sintactico-morfologice se compun si gente Burgun- 
dionum si urbem Meldorum. Altfel zis, apare aici o trăsă- 
tură stilistică pe care nouă desigur nu ne-ar da niciodată 
prin cap s-o atribuim poeziei hurone, şi anume construirea 
versurilor în așa fel încît să se termine cu o sintagmă 
substantiv + substantiv la genitiv plural. De la această 
schemă nu derogă decît versul Faro ubi erat princeps» 
care şi din alte pricini se potriveşte în context ca nuca 
în perete. Hildegar își construieşte falsul după o schemă 

stilistică ; unde tinteste ea ? La obtinerea rimei, a asonan- 
tei? Numai al doilea obiectiv e în parte atins. Vrea Hil- 
degar să ne dea o impresie de haos stilistic, caracteristic 
traducerilor neîndemînatice de poezie ? Nu izbutește, si 
poate că nici nu intenţionează, Structura substantiv + 
substantiv la genitiv. plural ar trebui, pentru ca dorinţa 
de autenticitate a lui Hildegar să se împlinească, să fie 
presupusă de cititor ca venind din limba „rustică“, În 
acest caz nu poate fi vorba de o poezie germanică, fiindcă 
asonanta gramaticală la genitiv plural nu e posibilă decît 
într-o limbă romanică avînd declinare sintetică. 


Dacă deci Hildegar este un adevărat mincinos, un min- 
cinos consecvent, el încearcă să-și autentifice invenția 
punind în ea un procedeu stilistic pe care cititorul să-l 
poată recunoaște ca fiind „veritabil“. Ca să mă explic, 
e ca şi cum, avînd despre limba huronă numai cunoştinţele 
pe care le putem obţine din lectura lui Fenimore Cooper, 
am presăra traducerea pretinsului poem indian cu excla- 
maţia: Ugh ! Astfel cititorul nostru, ‘care nu știe nici el 
mai mult -decît noi, va fi presupus à „recunoaște“ stilul 
unui poem huron „autentic“. Exemplul meu nu e de loc 
extravagant : un asemenea kitsch huron există, e poemul 
lui Longfellow Cântarea lui Hiawatha — mai putin, desi- 
gur, intenţia de fraudă. Ceea ce nu mi-e deloc clar însă 
este ce anume doreşte Hildegar să ne facă să ,recunoas- 
tem“: structura sintactică, asonanta sau rima? 

„Cantilena“ mi se pare un fals nu numai din punct de 
vedere istoric, ci şi stilistic, fiindcă, silindu-si frazele să 
producă un efect în limba latină, Hildegar încearcă să 
imite efectul sonor din limba „rustică“ ; o simplă iuxtă, 
dacă ar fi fost demnnă de încredere, ne-ar fi permis să 
reconstituim poemul original, deoarece cunoaştem limba 
romanică din a doua jumătate a veacului al IX-lea prin 
Jurămintele de la Strasbourg şi prin Eulalia. Cu excepția 
nefericitului vers al șaselea, toate celelalte se încheie din 
punct de vedere ritmic cu clauzula dactil-troheu ; e aici 


un procedeu intenţionat sau un efect secundar al sin- 
taxei ? 

Fie deci că Hildegar minte sau nu, textul lui ne dă 
următoarele informaţii : 1) se coroborează ceea ce ştiam 
despre importanţa poeziei epice în conştiinţa culturală 
a secolului IX; 2) se confirmă concepţia după care nu 
cronicile şi panegiricele latine întemeiau gloria unui băr- 
bat de stat, ci literatura populară ; 3) exista în 869 o poe- 
zie rustică în limbă romanică (distinctă de genul Eulaliei 
care e de redactare clericală), ale cărei procedee de recu- 
rentä erau între altele fie asonanta, fie rima. 


Călugărul din Sankt-Gallen ! 


Notkerus Balbus, autor de cîntece bisericeşti, este 
poate cel care a scris între 884—887, pentru Carol cel 
Gras, nepotul împăratului Ludovic, o istorie intitulată De 
gestis Caroli Magni. E vorba mai degrabă de o colecţie de 
povestiri folclorice, din care una este consacrată dialogu- 
lui lui Otkerus și Desiderius, care privesc de pe zidurile 
Paviei sosirea armatei asediatoare. Desiderius, regele 
Lombardiei, s-a răsculat împotriva lui Carol cel Mare; 
Otker s-a refugiat la el deoarece căzuse în disgratia suve- 
ranului său, şi acum îi serveşte pavezului drept consilier. 
„Acesta e Carol ?* întreabă regele văzînd bagajele arma- 
tei. „Nu încă, nu încă“, răspunde Otker. Trece apoi Școala 
Palatină. „Acesta e Carol? — Nu încă, nu încă“. Vin 
episcopii, abatii şi clericii capelei regale. Desiderius începe 
să plingä : „Să ne ascundem în pămînt de furia unui ase- 
menea dușman“. Iată însă că vine Carol ; oamenii lui îm- 
pînzesc cîmpia ; toţi sînt îmbrăcaţi în fier ; Pavia întreagă 
se luminează de strălucirea fierului şi cetăţenii ei gem în- 
tr-un glas : Ferrum, heu ferrum! „lată-l pe cel de care 
ai întrebat“, spune Otker și cade leşinat. 

n Otker este una si aceeasi persoanä cu protagonistul 
cintecului de gestă Cavaleria lui Ogier de Rambert de 
Paris, şi cu demnitarul lui Carol numit Autcharius dux, 


să Pii 1865, 39; Bédier, 1917, II, 328—338 ; Lejeune, 1948, 

ambasador pe lîngă papalitate în 753 şi 760, transfug apoi 
în 772 la regele lombarzilor. Aceasta nu înseamnă că anec- 
dota călugărului din Sankt-Gallen este adevărată, ci doar 
că ea face parte dintr-un şir de istorisiri folclorice (tripli- 
catia întrebărilor și răspunsurilor e un procedeu caracte- 
ristic) legate de persoana unui al treilea războinic al lui 
Carol cel Mare, erou rebel al unei campanii italiene. Cro- 
nicatele veteranilor marii armate, prelucrate, împodobite 
cu floricele narative si stilistice, sînt încă vii după mai 
bine de o sută de ani. Iată ce refuză Bédier să accepte. 
„Care era natura surselor orale de care a dispus călugărul 
din Sankt-Gallen ?“. se întreabă el şi își răspunde : „Nu 
ştiu. Nimeni nu ştie.“ 

Desigur că sursele în sine ne vor rămîne pe veci ne- 
cunoscute, dar natura. surselor, adică o determinare ge- 
nerală. a lor, e sugerată de o afirmaţie pe care călugărul 
o face în prefața la cartea a doua. El declară că știe unele 
din aceste poveşti de la profesorul lui, călugărul We- 
rimbertus, şi altele de la tatăl lui Werimbertus, Adal- 
bertus. Adalbertus, care servise în armată sub un cum- 
nat al lui Carol cel Mare, îi făcea educaţia viitorului 
autor : „Bătrînul se îngrijea de mine, iar eu crîcneam 
şi adesea o. luam chiar la sănătoasa, dar el mă aducea 
înapoi cu sila, şi obișnuia să-mi istorisească aceste lu- 
ceruri“. În repertoriul veteranului nu se aflau deci nu- 
mai cronicate, din felul celor pe care le auzim. cu toţii 
si azi, ci şi povestiri care suferiseră o elaborare fol- 
clorică, întemeindu-se pe motive narative din reperto- 
riul literaturii ‘populare. Bédier disprețuiește aseme- 
nea surse : „poate că în zilele noastre, într-un fund de 
țară, vreun țăran analfabet îşi mai aduce vag aminte 
de trecerea Berezinei si de numele mareșalului Ney, fi- 
indcă l-a auzit, în copilărie, vorbind de ele pe bunicul 
sau străbunicul lui“ (1917, IT, 332-333). Aceste vorbe 
si aceste amintiri funcţionează în cadrul unor meca- 
nisme culturale, și valoarea lor nu poate fi estimată 
după rangul social al acelora care le fac să funcţioneze. 
În ziua de azi se fac cărţi cuprinzind vorbele si amin- 
tirile supravietuitorilor de la Pearl Harbour, de la 

Sainte-Mère-Eglise sau de la Dunkerque ; e unul din 
felurile în care cultura modernă recuperează cronica- 
tele, şi permite obţinerea unor informaţii pe care nu 
le-am putea avea din nici un izvor scris; este asa-nu- 
mita oral history. 

Totuși cu Adalbertus nu sîntem în istorie, ci în fol- 
clor, şi prin urmare el e la fel de calificat ca oricine să 
ne servească de informator. Drept istoric nici nu e bun, 
fiindcă nu cred că ar fi putut fi martor ocular la ase- 
diul Paviei. Dacă autorul Faptelor lui Carol cel Mare 
a scris la virsta de 50 de ani şi dacă avea 10 ani cînd 
l-a ascultat pe veteran, acesta, la rîndul lui, fiind în 
vîrstă de, să zicem, 80 de ani, s-ar fi născut în 760 şi 
n-ar fi avut, pe vremea asediului Paviei, decît 13 ani. 
Trebuie să-i îmbătrînim si mai mult pe toți pentru ca 
informatorul călugărului de la Sankt-Gallen să fi fost 
soldat la Pavia, şi această ipoteză nu e deloc necesară. 
Folclor deci, pentru că în definitiv folclor si căutăm. 


Poetul saxon! 


Se numeşte astfel autorul unui poem în distihuri 
elegiace, Annales de gestis Caroli Magni, scris cîndva 
între 883-891. Poetul saxon versifică Analele pînă în 
829, vechea sursă a lui Eginhard, şi păstrează reminis- 
cente din Eginhard însuși. În cartea. a V-a, versurile 


115-118, el observă în legătură cu Carol cel Mare: „Se: 


ştie că în popor cîntecele pomenesc cu mari laude pe 
bunii și străbunii lui ; îi cîntă pe Pepin, Carol „Ludovic 
şi Theodoric si pe Carloman și pe Lotar“. Deşi lista 
eroilor de poeme epice e nouă (si poate putin dubioasă), 
nu aflăm de aici. nimic deosebit. Mai mult, autorul îl 
cunoaște pe Eginhard, dar nu-i numeşte pe cei căzuţi 
la Roncevaux, urmînd în aceasta Analele. 


1 Paris, 1865, 42 ; Pidal, 1960, 295—297. 

Cindva după 882, dar nu înainte de sfirşitul seco- 
lului al IX-lea, a fost compus în scris, la abația Saint- 
Amand de lîngă Bourges un poem de 29 de versuri în 
limbă romanică. El ne confirmă ceea ce puteam deduce 
din Hildegar, si anume că existau încercări de poezie 
romanică de inspiraţie hagiografică, dar nu este dedi- 
cat unui sfint, ci unei sfinte, Eulalia. Îngrozitoarele 
greşeli de prozodie par să arate că autorul nu urma un 
model traditonal, ci tatona în căutarea unor reguli. Drept 
ghid îi puteau servi imnurile metrice şi ritmate biseri- 
cesti, ca şi poezia populară la care fac aluzie scriitorii 
acestui veac. 


| Donatia lui Fulrad? 


E vorba de un fals executat către 900 (Lejeune) sau 
în 903 (Pidal) pentru a autentifica: posesia de către aba- 
ţia. Saint-Denis a unor bunuri ; înscrisul e datat din 777, 
de la villa Andolsheim. Exact deasupra monogramei lui 
Carol cel. Mare, care se pretinde că a semnat în calitate 
de martor, se.aflä menţiunea : signum rotlani comitis. Ce- 
lebritatea lui Roland e deci din nou atestată în pragul 
secolului -al X-lea, si în strînsă asociaţie cu aceea a su- 
zeranului său. i 


Testamentul lui Fulrad 3 


Odată cu donația a fost falsificat si testamentul lui 
Fulrad, prin copierea după original, cu anumite modifi- 
cäri, Pidal a confundat.cele două falsuri, luîndu-le drept 
un singur document, 


1 Pernoud, 1958, 11. 

2 Pidal, 1960, 303—305, 468 ; Lejeune, 1975. 

3 Lauer, 1944—1945 ; Lot, 1958, 174 notă; Pidal, 1960, 303— 
305 ; Lejeune, 1975 ; Horrent, 1975 a. 

Unul din martorii care figurau pe documentul auten- 
tic a fost şi aici inlocuit prin Rotlandus comes. Valoarea 
probatorie, pentru legenda lui Roland, a acestei mărtu- 
rii indirecte ar fi fost negată de Paul Aebischer (ap. 
Hiorrent, 1975 a), dar negația nu-și are rostul. Falsul 
arată clar că într-una din cele mai mari mănăstiri din 
Franţa, în anul 900, un conte căzut la Roncevaux în 
778 era considerat cel mai notoriu dintre apropiații lui 
Carol cel Mare, care a murit în 814. În lista martorilor 
s-a operat numai această substituire. 


Regino din Prüm 1 


Regino a fost abate de Prüm între 892-899, apoi a 


condus abația din Trier pînă la moartea sa în 915. În - 


906 a terminat redactarea unui Chronicon universale, 
care foloseşte surse analistice. Referindu-se la izvoarele 
sale pentru perioada anterioară anului 813, el spune: 
„Cele de mai sus le-am găsit într-o cărticică scrisă într-o 
limbă necioplită şi ţărănească (plebeio et rusticano ser- 
mone); unele: lucruri [le-am luat de acolo] îndreptîn- 
du-le după regulile limbii latine ; dar altele le-am adău- 
gat eu, fiindcă le-am auzit din povestirile bätrinilor“. 
După cum remarcă Pidal, „cărticica“ scrisă într-o la- 
tină necioplită va fi fost o copie neglijentă a unor anale. 
Interesantă însă e justificarea adăugirilor la izvoare pe 
care un istoric de la începutul secolului X şi le permite. 
Să ținem seama că ne aflăm cu mult timp înainte de 
ecloziunea oricărei doctrine a originalității, şi că natura 
ori distribuţia sentimentelor tinind de orgoliul aucto- 
rial sint foarte diferite de cele din ziua de azi. Regino 
nu doreşte să interpreteze sursele folosite, nu-și for- 
mează nici o reprezentare despre „realitatea“ istorică, 
nu discută probleme de plauzibilitate și coerenţă. El co- 
Plazä pur şi simplu, după cum vom vedea în paragra- 
ful următor, izvoarele, fără a urmări un obiectiv aflat 


1 Pidal, 1960, 298—299, 

dincolo de această sarcină. Dacă totuşi admite că în ac- 
tivitatea de istoric pot interveni consideraţii, ca să zic 
aşa, paradigmatice, care {in de o dogmă a reprezentării 
discursive mai presus de textul sursei, o face doar în 
legătură cu gramatica : ad latinam regulam correxi. În- 
colo, singura lui preocupare e de a urma autoritatea: 
ce are mai multă autoritate decît o sursă ? Două surse. 
Prin urmare inserează cu seninătate în text, printre 
frazele copiate cuvînt cu cuvînt, mici augmente, ca să 
le pună de acord si cu al doilea izvor, narrationes se- 
niorum. Dacă Hildegar, făcînd operă de propagandă, 
mintea cu constiiciozitate şi chiar oarecare fantezie, Re- 
gino, fäcind operă de istoric, minte atît de putin, încît 
crede tot. Izvoarele orale sînt pentru el la fel de ve- 
ridice ca şi cronicile latinești vechi de o sută de ani. Ace- 
eaşi credință am găsit-o si la călugării de la Saint-De- 
nis, ca si la diaconul Gozbert. E o chestiune de menta- 
litate. 


Cele patru interpolări 


Regino, dimpreună cu Annales Mettenses posteriores, 
adaugă în povestirea: campaniei spaniole a lui Carol o 
frază care ne interesează. Să pătrundem puţin în labo- 
ratorul literar al analistilor din veacurile IX-X şi să 
vedem cum înțelegeau ei meseria scrisului. 

Sursele utile pentru evenimentele din 778 sînt, afară 
de Eginhard, Astronomul,. Poetul saxon si Regino, nouă. 
anale diferite redactate între 799 şi probabil 950, din- 
tre care unele .au fost folosite chiar de aceşti autori. 
Oricît ar părea la prima vedere de aridă o asemenea 
cercetare, nu ne putem forma o idee corectă despre 
statutul literaturii medievale dacă nu examinäm rapor- 
turile între aceste texte, dacă nu încercăm să luăm un 
contact direct cu procedeele de redactare uzitate în sub- 
cultura clerică, „cultă“, dacă nu măsurăm exact pră- 
pastia — şi subtirile punți aruncate peste ea — dintre: 
literaturi. Investigația e cu atît mai instructivă, cu cît 

dezväluie chiar modelul de intertextualitate elaborat de 
filologia medievală mai veche, şi pe care ea a încercat 
să-l aplice — în mod abuziv, cred — si cîntecelor de 
gestă, care ţin de o subcultură diferită. Ariditatea su- 
biectului, ca orice evaluare preconcepută, dispare de 
altfel de îndată ce începem analiza. Mai există un mo- 
tiv care mă îndeamnă să fac aici o revizie a surselor, 
şi anume, faptul că Ramón Menéndez Pidal, care a re- 
editat, în apendice la cartea lui din 1960, toate aceste 
texte, a stabilit o serie de raporturi care mi se par ne- 
clare între cele nouă anale anonime si cei patru autori 
menţionaţi mai sus. Tabloul relaţiilor între surse, pe 
care-l dă la pagina 522 a ediţiei franceze, mi se pare 
corijabil în unele puncte. Mai mult, el face cel puţin 
patru afirmaţii cu care, avînd în vedere analiza de mai 
jos, nu pot: fi de acord. 

„Analele se''împart în două grupe; coeziunea fiecă- 
reia e asigurată de raporturi intertextuale care merg 
pînă la citatul nedeclarat. Primul grup cuprinde ana- 
lele regale (regii) si analele de la Saint-Arnoul din Metz 
(Mettenses). Al doilea se compune din analele abației 
Lorsch (al cărei nume latin a fost reconstituit în două 
feluri, fie ca Lauresham, fie ca Laurissii), zise Laures- 
hamenses şi Laurissenses, analele numite Petaviani pen- 
tru că au aparţinut bibliofilului Alexander Petavius (m. 
1672), Chronicon Moissiacense redactat la mănăstirea 
Moissac de lingă Montauban, si analele mănăstirii Ani- 
ane de lîngă Montpellier, zise și Rivipullenses fiindcă 
s-au păstrat într-un manuscris al mănăstirii catalane 
Ripoll. Să le luăm pe rînd. 

Analele regale pînă în 801 (pe care le vom numi în 
cele ce urmează R 801) sînt, după Petaviani, cele mai 
vechi. Ele spun în esență, că armata francă, sprijinită de 
trupe burgunde, bavareze, provensale şi catalane, a in- 
bat în Spania pe două drumuri convergente spre Sara- 
gosa ; Carol a primit ostateci de la Ibinalarbi (Sulaymân 
Ibn Yagzân, la-Kalbi, după Ibn Al-Atir, Sulaymän al- 
Arabi după Akhbar Madjmiia) si Abutaurus (Abu Thawr, 

emirul din oraşul Huesca), a distrus Pampilona şi s-a 
înapoiat în. patrie. 

În Analele regale pînă în 829 (R 829, zise şi Analele 
remaniate), Carol ocupă färä conflict Pamplona, trece 
Ebrul prin vad, primeşte ostatecii ; pe drumul de în- 
toarcere, după distrugerea zidurilor Pamplonei, e ata- 
cat de Wascones! în Pirinei. 

Annales Mettenses pină în 805 (M 805) încep prin 
a arăta 'că, la rugämintile si plîngerile creștinilor din 
Spania, Carol a acceptat să treacă Pirineii pe două co- 
loane, una prin Pamplona, alta, compusă. din austrieci, 
burgunzi, bavarezi, provensali si lombarzi, prin Barce- 
lona. Sub zidurile Caesaraugustei (Saragosa), regele pri- 
meşte ostateci ab Abinolarbi et Apotauro si, cucerind 
si distrugind Pamplona, se întoarce victorios acasă. 

Metlenses pînă în 903 (M 903) copiază fraze întregi 
si, deşi mai sare unele lucruri, urmează pe M 805 cu 
multă fidelitate pînă la următorul pasaj în care e vorba 
de ostateci: „Sarazinii,. îngroziţi, dădură ostateci si o 
cantitate. imensă de aur; după aceasta, alungîndu-i pe 
sarazini și din Pamplona, [Carol poruncește să se] dă- 
rime zidurile acestui: oraş“. 

Cu Annales Laureshamenses pînă în 803 (L 803) în- 
cepe grupul asa-numitelor „anale. scurte“; În relatarea 
lor, Carol cucereşte Pamplona; Habitaurus Saracinorum 
rex îi iese înainte, îi predă toate: orașele stăpînite de el 
şi-i dă drept ostateci pe fratele şi pe fiul său. Apoi Ca- 
rol ajunge la Saragosa, unde îl întîmpină alt rege sa- . 
razin, Abinlarbi, pe care nu se ştie de ce, îl ia cu sine 
în Franţa. 

Laurissenses minores pină în 817. (L 817) prescur- 
tează putin textul lui L 803, fără nimic în plus, cu ex: 
ceptia înlocuirii unor cuvinte prin sinonimele lor. 

Petaviuni pină in 799 (P 799) conţin versiunea cea 
mai excentrică a evenimentelor, Ele rămîn izolate în 
ansamblul textelor, deoarece nu au servit nici unui con- 
tinuator, și fiindcă menţionează ò serie de nume pro- 


1 Wascones sînt bascii, Saraceni sint musulmanii. 

prii care atestă o mai bună cunoaștere a situației din 
Spania faţă de celelalte. Iată textul lor: „domnul rege 
Karolus cu o mare armată a venit în țara Galiciei si a 
luat cetatea Pampalona ! ; apoi a primit ostateci în Spa- 
nia de la orașele lui Abitaurus si Ebilarbius, al căror 
nume -e Osca si Barzelona [alte mss: : asemenea şi Ge- 
runda ?], iar pe însuşi Ebilarbius l-a dus legat în lan- 
turi în Franța“. 

Chronicon Moissiacense. pînă în 818 (CM 818) vor- 
beşte numai de Taurus, Sarracenorum. rex, care şi-a 
dat ostateci fratele și fiul. Carol se duce pînă la Sara- 
gosa si se întoarce „repede“ în ţară. 

Anianenses {Rivipullenses) pînă în 840 (AR 840) sînt 
cele mai recente din toate. Manuscrisul în care se păs- 
trează e din secolul XII, dar textul pare, după Pidal, 
redactat în secolul X, către. 950. Aceste anale, după ce 
vorbesc de regele Taurus, urmînd pe CM 818, adaugă 
următoarea frază uimitoare : „Și pe cînd se. afla [Carol] 
în acele părți, s-a făcut un război mare în zi de dumi- 
nică, și au căzut sarazinii: multe mii, şi de la ora a noua 
s-a făcut; soarele de ora “a doua“. Minunea întoarcerii 
soarelui din drum aminteşte cît se poate de bine mira- 
colul opririi soarelui: în ‘lo, pe care Carol îl obţine, 
pentru a-și putea răzbuna paladinii, în Cîntecul lui Ro- 
land de la Oxford. Mai departe, AR 840 copiază din Egin- 
hard, apoi se întoarce la textul lui CM 818, pe care îl 
reia schimbind peste tot Saxoni cu Spania, în nădej- 
dea poate de a compensa simbolic istoria : căci regele 
franc, care i-a înfrint pe saxoni, n-a cîștigat nici o mare 
Victorie în Spania. 

Raporturile între aceste cronici, Eginhard (Eg. 836), 
Astronomul limuzin (Astr. 840), Poetul saxon (PS 890 
și Regino din Prüm (Reg. 906) sînt înfăţişate în tabloul 


1 Pamplona nu e în Galicia, ci în Navarra. Numele Galiciei 
poate să fi ajuns la urechile cronicarului datorită pelerinajului 
la Santiago de Compostela, Cel dintii pelerin francez cunoscut e 
LA ae episcop de Puy en Velay, în 951 (Bédier, 1921, III, 


* Huesca, la NE de Saragosa ; Gerona, la NE de Barcelona. 

de mai jos. Întrucit nu am studiat ansamblul acestor 
texte, ci numai pasajele referitoare la chestiunea care 
ne interesează, raporturile de filiatie pot să fie în rea- 
litate mai complicate, sau chiar, pentru alte capitole, 
diferite. Dar că, anno 778, relaţiile arată într-adevăr 
aşa, voi amänunti în cele ce urmează, 


X Y 
Se TE > 
\ ; ! N 
R 801 . \ M 805 : L 803 P 799 


CM 818. L 817 


AR 840* 

Analele se împart în două mari grupe după infor- 
maţiile date despre emirii arabi. Regii şi Mettenses vor- 
besc despre Ibinalarabi şi Abutaurus, pe cînd analele 
scurte îi citează în ordine inversă şi precizează că Ha- 
bitaurus i-a predat pe fratele şi pe fiul său. 

R 801 şi M 805 provin dintr-un prototip unic din 
care s-au inspirat amindouä. Ambele conţin afirmaţia 
că armata regelui a intrat în Spania pe două coloane, 
care lipseşte în R 829 si în analele scurte, şi precizează 
țările din care au venit trupele ce formau coloana bar- 
celoneză. Regii 801 poartă textul cel mai ordonat şi, pro- 
babil, cel mai conservator : de partibus Burgundiae et 
Austriae, vel Baioariae, seu Provinciae et Septimaniae, 
et pars Langobardorum 1, În ordine strict geografică, ar 
trebui enurnerată Bavaria înaintea Austriei, dacă nu 
cumva autorul înţelege să spună „Austria, zisă si Bava- 
ria“. Mettenses 805 modifică în chip nu prea fericit 
această ordine : de Austria, Burgundia, Bavaria seu Pro- 
vincia et Langobardia per Septimaniam proficiscentes. 

M 903 cunoaşte ambele -cronici, căci iată cum concoc- 
tează fraza echivalentă : de partibus Burgundiae et Aus- 
trasiae, vel Baioariae, seu Provinciae, et Septimaniae, 
pars etiam Langobardorum, in auxilium Francorum con- 
venerunt. Augmentul final e o reluare a temei jalbelor 
creștinilor asupriti, copiată după M 805. Austrasia e 
unul din regatele merovingiene ale -vechii Frante, şi 
confuzia cu Austria ar trebui să fie foarte comică. Re- 
gino copiază scrupulos toată fraza, şi prin urmare ac- 
ceptă credul împerecherea „Austrasia sau Bavaria, care 
nu-i sună deloc suspect. 


Regii 829 este un text foarte independent. El nu 
menţionează împărţirea armatei pe două coloane, în 
schimb îşi compune relatarea în funcţie de două ex- 
presii simetrice, cu oarecare măiestrie. Intrarea în Spa- 
ma e marcată prin cuvintele „învingind în regiunea 
wasconilor strimtoarea Pirineilor...“ : autorul, care nu e 


1 Provincia este Provența, Septimania Catalonia, iar Longo- 
bardia Lombardia, 


/ 

inabil, îşi pregăteşte astfel pasajul de rezistență, ambus- 
cada de la Roncevaux, introdusă prin : „hotărînd să se 
întoarcă, a intrat în munţii Pirineilor, în virful cărora 
bascii...“ R 829 este în legătură evidentă atit cu M 805, 
cît şi cu R 801, după cum rezultă din structura infor- 
matiilor privind ostatecii. M 805 spune : „în care cam- 
panie primind ostateci de la Abinolarbi si Apotaurust, 
iar R 801: „primind acolo ostateci de la Ibinalarbi și 
Abutaurus și de la multi sarazini“ ; ceea ce, după pă- 
rerea mea, în R 829, este rezultatul combinării acestor 
fraze, este : „primindu-i pe cei pe care Ibinalarbi si Abu- 
thaur si alți cîțiva sarazini îi dădeau ostateci“, Quosque 
alii quidam Sarraceni vine din et de multis Sarracenis 
(R 801), iar construcția cu ablativul, acceptisque obsi- 
dibus, o repetă pe cea din M 805, obsidibus receptis, 
în opoziţie cu acuzativul din R 801, obsides receptos. 
R- 829 nu conține enumerarea ţărilor din care vin osta- 
şii lui Carol, nici mențiunea celor două drumuri, totuşi 
rămîne destul de strîns legată de celelalte două „anale 
lungi“. Cred că aceste fapte s-ar putea explica prin 
aceea că redactorul lui R 829 a avut sub ochi prototipul 
comun al celorlalte două, care avea o variantă mixtă 
a frazei despre ostateci 1; în favoarea acestei opinii ar 
pleda și forma neobișnuită de acuzativ Pompelonem 
care o substituie pe cea din ambele texte menţionate, 
Pampilonaim. Cum redactorul Analelor remaniate folo- 
seste o limbă mai elegantă si un stil mai îngrijit decît 
ceilalți doi, cum el citează numele riului Ebru, pe care 
e aşezată Saragosa, și cum modifică uşor numele emiri- 
lor arabi, ipoteza unei surse mai vechi îmi pare că ex- 
plică mai mult decît aceea a unei simple ,remanieri“ 
după R 801, 

Poetul Saxon versificä, uneori mai reuşit, textul Ana- 
lelor pînă în 629. Fraza, care în R 829 este o informaţie 
originală, Inde Hiberum vado amnem traiciens, Caesa- 


1 Pidal, 1960, 181 şi 277 notă, consideră că R 829 provi 
x d # N vine 
din-R 801, după cum se aceptă în general. ý 

raugustam praecipuam illarum partium civitatem ac- 
cessit («Apoi, trecînd prin vad apa Ebrului, ajunse la 
Saragosa, cel mai însemnat oraş din acel părți»), devine : 


Traiciensque vado famosum flumen Hiberum, 
Caesaris Augusti quandam de nomine dictam 
Urbem praecipuam terris penetravit in illis. 


În relatarea ambuscadei Poetul arată totuşi că a cu- 
noscut si Vita Karoli a lui Eginhard. Expresia angustus 
locus, «locul strimt», vine din loci et angustiarum situs, 
«aşezarea locului şi a strimtorii», a lui Eginhard, iar 
nox instans, «noaptea ce stătea să cadă», e o conden- 
sare după noctis beneficio quae iam instabat protecti, 
«la adăpostul nopții care se lăsa». Ideea pe care Egin- 
hard o exprimă clar, „această faptă nu a putut fi răz- 
bunatä pe loc“, revine la Poetul saxon de două ori, „a 
urmat de aici că nu s-a putut împlini nici o răzbunare“, 
şi „o blestemätie atit de mare a rămas nerăzbunată“. 

Astronomul limuzin scrie si el după două surse, Egin- 
hard si vechile Mettenses pînă în 805. Opacitate silva- 
rum, angustiae viue, iniquitatem huius loci sînt floricele 
culese. din -grădina celui dintii, pe cînd justificarea ideo- 
logică a campaniei („biserica suferea sub cruntul jug al 
sarazinilor“) este preluată după M 805 (creştinii „din 
Spania sub jugul prea cruzilor sarazini“). 

Știm că Regino declară a se fi inspirat dintr-o ,cär- 
ticică vecie intr-o limbă necioplită“. Pidal (1960, 298) 
crede că e vorba de Regii 801, dar nu găsim nici o urmă 
din R 801 care să nu se explice prin ceea ce acest text 
are în comun cu Mettenses 903. Acelaşi autor crede că 
M 903 este chiar ulterior lui Regino (ibid.), si că în cel 
mai bun caz se poate vorbi de o „sursă comună“ a am- 
belor texte, descrisă ca fiind „o remaniere pierdută a 
Analelor Mettenses pînă în 805%. Dar Regino repetă fraze 
întregi din M 903, care nu se găsesc nici în R 801, nici 
în M 805: obsidione itaque cincta civitate, territi Sar- 
vaceni, obsides dederunt sau eiectis Sarracenis de Pam- 
pilona («asediind [Carol] oraşul, sarazinii se ingrozirä 

şi dădură ostateci... alungîndu-i pe sarazini din Pam- 
plona»). Reginon repetă pînă şi greşeala din M 903, care 
confundase Austria cu Austrasia. Două motive îl fac pe 
Pidal să fie reticent si să refuze ideea unei surse unice 
utilizate de abatele din Prüm : cel dintîi este omisiunea 
spaniolilor si navarezilor dintre populațiile pe care re- 
gele le-ar fi supus, al doilea propria declarație a lui 
Reginon că ar fi folosit o carte veche. Dar analiştii omit 
frecvent detalii din textele pe care le urmează, si chiar 
fraze întregi, conținînd informaţii pe care azi le-am 
crede importante. Cit despre „cărticică“, nimic nu in- 
dică, în descrierea campaniei spaniole, că ar fi vorba 
de o copie rea a Analelor regale pînă în 801 ; ea a putut 
fi folosită în alt loc din Chronicon. În pasajul referitor 
la Spania nu se află nici un cuvînt care să nu se poată 
explica printr-o parafrază la Mettenses 903. 

Seria „analelor scurte“ începe cu textele germane, 
adică redactate în teritoriu de limbă germană. Laures- 
hamenses şi Petaviani descind amîndouă dintr-o sursă co- 
mună pierdută. Apropierile textuale cum exercitu — 
cum magno exercitu, conquesivit civitatem — adquisi- 
vit civitatem si fecit adducere in Francia — vinctum du- 
xit in Francia sînt suficient de grăitoare. Amănuntul 
privind predarea fratelui şi fiului lui Sulaymän lipseşte 
în P 799, dar ambii emiri sînt citați în aceeaşi ordine, 
care este inversă faţă de cea din grupul „analelor lungi“. 
Laurissenses minores pînă în 817 sînt, cum am văzut, 
o condensare a lui L 803. 

Chronicon Moissiacense copiază acelaşi text al lui 
L 803, cu o greşeală semnificativă : în loc de „și Habi- 
taurus, regele sarazinilor, a venit la el, si i-a predat 
orasele pe care le avea“, apare „şi acolo Taurus, regele 
sarazinilor (Habitaurus — îbi Taurus, simplă eroare de 
lectură), a venit la el“ etc. Exact aceeaşi frază stilcită 


apare si în Anianenses (Rivipullenses) ; numai că ulti- 

mul cronicar îl copiază mai departe şi pe Eginhard. 
Din cele de mai sus se observă că autorii de litera- 

tură istorică în secolul IX se împart în cîteva categorii 

destul de clar delimitate, în funcţie de procedeele fo- 
losite 1. Sînt mai întîi cei care dispun de cultură lite- 
rară, cum este Eginhard sau Poetul saxon ; ei îşi pot per- 
mite să redacteze un text original, brodind din punct 
de vedere stilistic pe canavaua unor fapte destul de 
sărace, În aceeaşi categorie l-as include şi pe Autorul 
Analelor remaniate pină la 829, fiindcă raportul său cu 
prototipul necunoscut ce i-a servit drept sursă, în ciuda 
faptului că informaţiile esențiale asupra campaniei sint, 
mai putin ambuscada, aceleași, e un raport de parafrază 
şi nu unul de citare implicită. Într-o a doua categorie 
i-aş așeza pe compilatorii care, ca autorul lui M 903, 
combină în mod rațional două surse diferite si asam- 
blează ceea ce li se pare lor a fi o versiune coerentă, 
fără a se feri să copieze fraze întregi. Aceștia sînt in- 
capabili să scrie, dar sint capabili să rationeze : mär- 
turia lor sugerează validitatea datorită coerentei ei. A 
treia clasă e compusă din ignoranti care nu înţeleg sen- 
sul a ceea ce fac și fie copiază trunchiat, ca autorul 
Cronicii. Moissiacense, fie sînt în stare de acțiuni pur 
delirante, ca provensalul care, în Annales Anianenses, 
a copiat din Eginhard războiul saxon înlocuind Saxonia 
cu Spania. 

Aceste trei modele de producție textuală, bazate pe 
parafrază, compilație şi manipulare textuală defrauda- 
toare, stau la baza concepției individualiste, care în- 
cercä să judece cintecele de gestă ca și cum ar fi re- 
zultatul, prelungit în poezie, al scriiturii analistice. Bé- 
dier așează, la originea tradiţiei cîntecelor de gestă, un 
poète de génie, pe care ceilalți jongleri îl „remaniază“, 
îl parafrazează si îl copiază, scriindu-si poemele cu tex- 
tul manuscrisului Oxford în față. În aceeași viziune se 


— 


„1 Terminologia oficială distinge următoarele patru categorii : 
scriptor, copistul, compilator, cel care copiază mai multe surse 
fără a schimba nimic, commentator, cel care-și permite să expli- 
citeze textul de plecare, si auctor, cel care-şi expune propriile 


idei sprijinindu-se pe autorităţi. Practica textuală însă delimi- 
tează alte clase. 4 - 

încadrează si concepţiile de compromis, ca aceea pentru 


care Turoldus este un remanieur de génie, dar ele nu 
rezolvă de fapt nimic, A invoca geniul nu e, în problema 
care ne ocupă, decit un fel de a eluda chestiunea ; pen- 
E sînt concep- 
tile creationiste pentru biologie, un mod de a abdica 
de la logica. discursului cercetării științifice pentru a 
salva nişte postulate pe care investigația le face să se 
clatine. Conceptul atît de vag de geniu e aici un argu- 
mentum fidei: dacă nu vă îndoiţi că geniul există, veți 
admite cä Roland e opera unui geniu si celelalte cîntece 
de gestă opera unor mediocri remaniori ; a susține orice 
altă teorie înseamnă a nega fundamentul doctrinei li- 
terare romantice, conceptul de geniu. Din nefericire, 
această doctrină literară nu reuşeşte să-și explice nici 
fundamentul, nici consecințele care decurg din el. 


Și totuşi, chiar în textul analelor, putem izola pa- 
saje care arată că istoricul medieval nu este întotdeauna 
un simplu continuator al izvoarelor precedente, pe care 
le rearanjează în funcţie de cunoștințele lui de grama- 
tică și de retorică, ci că el scrie uneori supunîndu-se 
unui al patrulea model. Cronicarul nu e un ocnas sin- 
guratic, izolat într-o chilie, mestecindu-si „gipsul lite- 
rar“ cu care tencuieste coşcovelile tradiţiei, nu e o 
simplă maşină textuală care digeră fraze şi elimină alte 
fraze ad latinam regulam correctae; el se dovedeşte 
citeodată a fi un om sensibil la evolutia tradiţiei istorice 
vii, nu a aceleia „de pe hirtie“, ci a aceleia „din gură“; 
el e reflexul schimbărilor conştiinţei sociale care evo- 
luează în jurul său şi cu care el însuşi se schimbă în 
vreme. 

Tradiţia analistică a campaniei din Spania cuprinde 
patru interpolări importante, provenite neîndoios din- 
tr-o „istorie orală“ intrată într-un proces de elaborare 
folclorică. 


Primele două sînt cunoscute de multă vreme. E vorba 


întîi de însuși episodul ambuscadei de la Roncevaux, 
pe Care autorul Analelor remaniate îl introduce cu au- 

tcritate în textul său în ciuda faptului că la acea dată, 
si analele lungi şi cele scurte evitau să-l pomenească.. 
A doua este interpolarea lui Eginhard, sau a lui si a 
copistului său, care dau numele a doi, respectiv trei 
nobili aulici căzuţi în acea bătălie. Unul din aceste 
nume, al lui Hruodlandus, era viu în amintirea publică 
în 836 sau după 850, şi era deja prestigios în 900, cînd 
falsurile în numele abatelui Fulrad de la Saint-Denis: 
aveau să ateste că gloria lui populară şi aulică pătrun- 
dea si în mediile monastice. 

Meritul de a fi atras atenţia asupra semnificației ce- 
lorlalte două interpretări ii revine lui Menendez Pidal. 

Analele Mettenses pînă în 903. relatind asediul Sara- 
gosei, spun că „sarazinii îngroziți au dat ostateci şi o 
imensă cantitate de aur“. Aceeași frază e reluată de Re- 
gino din Prum. Ea ar putea trece neobservată dacă 
n-ar fi complet izolată în contextul tradiţiei manuscrise. 
E vorba desigur de o intervenţie personală a cronicaru- 
lui, care, aflat în posesia unor informaţii de a căror ve- 
ridicitate .nu se îndoieşte (si care vin probabil din nar- 
rationes, seniorum), decide să îmbogăţească relatarea: 
campaniei. Or, informațiile nu par a fi adevărate. Atit: 
Akhbar madjÿmüa cît şi Ibn Al-Atir arată că regele franc 
a fcst întîmpinat cu ostilitate la Saragosa, unde a fost 
„respins în chipul cel mai dur“; Carol s-a retras în: 
nădejdea de a negocia atît libertatea lui Suleymān Ibn 
Yaqzän, pe care-l ducea cu sine, cît si a lui Ta'laba, 
prizonier în Franţa. Cită vreme regele n-a reuşit să 
intre în oraș, iar întirzierea lui sub zidurile acestuia: 
era costisitoare şi lipsită de şanse de succes, nu se vede 
pentru ce Al-Husayn, stăpinul Saragosei, i-ar fi dat o: 
„imensă cantitate de aur“; ideea pare mai degrabă a 
îi o dezvoltarea imaginară pornită de la ostatecii ofe- 
riti lui Carol la intrarea în Aragón, înainte ca ocuparea 
cetăţii să se dovedească imposibilă. Dacă ştirea analis-. 
tului e probabil inventată, ea a făcut o impresionantă 
carieră în relatările populare despre: campania din 778. 
o regăsim în Nota Emilianense, rezumat, scris de un cle-- 
Tric spaniol către 1070, al unei versiuni a Cintecului lui. 

Roland mai vechi şi independente de aceea de la Oxford. 
Aici se spune că, după ce Carol şi oastea s-au odihnit 
în Saragosa, „ai săi i-au dat sfat să primească daruri 
multe, ca armata să nu piară de foame, ci să se întoarcă 
acasă“. Motivația foamei pare a sugera că e vorba de 
daruri comestibile, destinate furajării trupelor pe dru- 
mul spre ţară ; dar autorul Notei nu se gîndea numai la 
asta, căci obiceiul timpului (și al tuturor timpurilor) ce- 
rea ca darurile făcute. unui rege însoţit de o întreagă 
armată să fie mult mai importante. Aceeași idee l-a fra- 
pat pe autorul versiunii de la Oxford, care enumeră com- 
plezent de vreo patru ori natura acestor munera multa : 
„urşi și lei si copoi ţinuţi în lanţ, șapte sute de cămile, 
© mie de şoimi de un an, patru sute de catiri încărcaţi 
cu aur și argint, cincizeci de care de transport“. Infor- 
maţia, venită dintr-un mediu popular, se reîntilnește în- 
tr-un mediu popular. 

A patra interpolare o aflăm în Annales Anianenses 
((Rivipulleuses) pînă în 840, care, după cum ştim, au fost 
redactate probabil către mijlocul secolului al X-lea. E 
vorba de fraza, citată mai sus, care vorbește de „războiul 
făcut în zi de duminică“, atunci cînd „de la ora a noua 
's-a făcut soarele de ora a doua“. În Cîntecul lui Roland, 
acest miracol este putin modificat, peniru a se potrivi cu 
legenda lui Iosua: li soleilz est remés en estanz, soa- 
rele a rămas în loc. Cu o sută de ani înainte de această 
„atestare din urmă, cronicarul provensal cunoștea o răz- 
bunure anticipativă a luptei de la Roncevaux si un mira- 
-col fäcut pentru Carol cel Mare ; dar nu e imposibil ca. 


! Regele evreu si cel franc figurează impreună în tema me- 
-dievală a celor Nouă Cavaleri ai Faimei (les Neuf de la Re- 
nommée) sau Enneadu vitejilor. Aceştia sînt Iosua, David, Iuda 
Macabeul, Hector, Alexandru, Caesar, Arthur, Carol şi Godefroy 
de Bouillon. Lista se descompune în trei serii de trei, corespun- 
zind unor strate ale culturii medievale: Biblia, romanele antice, 


pila, Va, FRA tară, sau altfel zis istoria sfintă, istoria 
Veche, istoria „modernă“. Tema încearcă să integreze. į 
“cu secolul XIII, discursur i st tras 


i care -în veacul î 
ete cul precedent rämineau 

în legenda pe care o cunoștea autorul, ordinea evenimen- 
telor să fi fost alta, mai aproape de versiunea modernă. 
Ne aflăm în plin imaginar, si o interpretare care ține 
seamu de specificul imaginarului explică foarte bine me- 
cânismul acestei elaborări. Se ştie că atit Eginhard, cît 
si Poetul saxon, care-l urmează, insistă asupra a două 
aspecte legate de sensul înfringerii : primul este noaptea 
care se lăsa, nox instans, si care a favorizat dispersarea 
atacatorilor, al doilea e faptul că, din considerente strate- 
gice, Carol nu i-a urmărit pe fugari şi nu a putut răz- 
buna pierderile. „Primirea acestei răni, spune R 829, a 
înnegurat în inima regelui sfîrşitul în bună parte fericit 
al lucrurilor isprăvite în Spania“. Toate aceste elemente 
se aflau în tradiţia orală de care s-au folosit R 829 si 
Eginhard, ele au fost utilizate în procesul de elaborare 
legendară a episodului pirinean. În „logica“ imaginarului, 
înfrîngerea cere răzbunare, şi am văzut cît de fierbinte 
era necesitatea fantastică a acestei contraactiuni, după 
felul cu adevărat delirant în care AR 840 inventează o 
campanie de represalii, înlocuind în textul lui Eginhard 
Saxenia cu Spania. Aici cronicarul nu făcea decit să 
asume -tendințele imaginaţiei populare. Or, cum motiva- 
rea înfrîngerii presupune pe de altă parte circumstanţe 
de forţă majoră, „acestea au fost identificate în căderea 
nopţii, care a împiedicat organizarea expediției de pe- 
depsire. Dacă deci devină e soarele, o deplină satisfacţie 
n-am putea obţine decit pedepsindu-i pe sarazini si si- 
lind în același timp soarele să se oprească în loc sau chiar 
să se întoarcă îndărăt. E un procedeu caracteristic fabu- 
latiei autoretributive. Cum pe de altă parte campania 
militară era şi una religioasă, cum Carol se bătea împo- 
triva necredincioșilor, pentru victoria crucii, el e asimi- 
lat cu regii Vechiului Testament, iar minunea care s-a 
făcut cu unul din aceștia se va face si pentru el. Toate 
aceste transformări, elaborate în tradiţia orală populară, 
se află la ignarul autorul al lui AR 840 încă într-o stare 
haotică. Miracolul are loc înainte de bătălia fatală, iar 
expediția de pedepsire se face în anul următor. Iată cît 
de complex reflectă tradiţia analistică procesele de creaţie 

legendară ale tradiţiei orale, cît de intim se amestecă 
adevărul si fantezia, literatura scrisă si cea orală, fide- 
litatea faţă de “conştiinţa vie a timpului si bunul plac 
al scribului în subcultura clericală, 


Poeme din secolul X 


Poemele - epice germanice au continuat în tradiţia 
populară şi în veacul al X-lea ; dar manuscrisele nu ne 
mai păstrează; forma lor; originală. Versul aliterativ dis- 
pare din codexuri odată cu Heliand. Waltharius este 
ultima: rămășiță -a -vechii materii -epicel. E vorba de 
1456 hexametri latini pe care Ekkehart I de la Sankt- 
Gallen i-a compus, către anul: 9302, despre eroul Wal- 
ther Mină-Tare, ostatec al lui Attila ca si Hildebrand. 
Se poate să fie vorba de un exerciţiu de şcoală, fiindcă 
în același fel erau utilizate cîntecele epice si în Franţa 
putin mai tirziu. i 

Secolul X « deja martorul înfloririi unei literaturi 
în limbă” vulgară 'românică, legată deocamdată de su- 
biecte religioase. Ni s-au păstrat un poem provensal 
despre viață lui ‘Boëtius 3, o Viaţă a sfintului Léger si 
nişte ‘Patimi (într-un “manuscris de la Clermont-Fer- 
rard 5 care ar' dată chiar de la sfirşitul veacului sau de 
la începutul celui următor). În aceste texte apare con- 
stituit versul epic atestat mai tîrziu în cîntecele de 
gestă, deopotrivă decasilabul' (poemul provensal Boeci) 
ca și octosilabul (Léger, Patimile de la Clermont), orga- 
nizat în lese de lungime variabilă sau în strofe de di- 


mensiuni fixe, 


$ i Paris, 1865, 51; 
316 ; 1zbäsescu, 1968, 3 


“2:După Le Goff, 1970, 493 d i ius ar fi 925.. 
3 Pidal; 1960, 472, ata lui Waltharius ar fi 925. 


; ; 472, Comentariul la cartea lui Iona, prim monu- 
ment al literaturii omiletice (de predică), nu ne interesează 
4 Pernoud, 1958, 11. | 
:+5 Monteverdi, 1959, 135. 


ştie, 1917, IT, 160—164; Pidal, 1960, 

ommmaue ne 


Fraţii Oliverius si Rodlandus 1 


În prima jumătate a veacului al XI-lea se răspîndea 
în Franţa o modă ciudată: aceea de a-ţi boteza băieţii 
cu numele de Olivier şi Roland. În primul caz invocat 
în legătură cu acest obicei, o donaţie către mănăstirea 
sfintului Iulian din Brioude; databilă între 999 si 1031, 
cele două nume sînt alăturate, dar rudenia între pur- 
tătorii lor nu este specificată; în donația către abația 
Lérins făcută între 1038—1062, numele sînt despărțite 
între ele de altele. Dar prima atestare limpede a obice- 
iului apare într-o donaţie din 1050—1055 către mănăs- 
tirea sfîntului Victor din Marsilia, care-i menţionează pe 
fiii lui Poncius Mairastra din Salernes : Bertrannus, 
Isnardus, Rollannus, Olivers. Nu numai mezinii poartă 
numele unor eroi de gestă, ci si întîiul născut, care ne 
amintește de fratele lui Guillaume d'Orange. Apoi, în- 
tr-o donaţie de la Angers, făcută între 1082—1116, e 
amintit Gérard de Montalais et duo filii eius Oliverius 
atque. Rotlandus. Cu ocazia sfințirii bisericii din Saint- 
Pé (lingă Tarbes), la 14 .octombrie 1096, un document 
vorbeşte de Olivarius de Arbocava et Rollandus frater 
eius. Menţiunile ulterioare (Béziers, 'Talmont) nu mai 
sint interesante pentru noi, deoarece ele se referă la o 
«epocă pentru care avem atestată o versiune a legendei, 
cel putin sub forma Notei Emilianense. Dar în cazul 
filer lui Mairastra, orice vîrstă vor fi avut aceştia, nu- 
mele au fost date independent de orice variantă cunos- 
cută de noi astăzi a Cintecului lui Roland. Mentiunea 
de la Saint-Pé se referă neîndoios la bărbaţi maturi, 
al căror botez a putut avea loc cam pe vremea bătăliei 
de la Hastings. 

Olivier este un nume de origine latină, creat pro- 
babil în a doua jumătate a secolului X. Simpla lui fo- 
losire pare legață de legenda rolandiană, așa cum e 
poate utilizarea lui ereditară în familia seniorilor de 
Dinan încă din 1030—1040, 


1 Pidal, 1950, 348, 355—361 ; Van Emden, 1971. 

Semnificaţia acestor fapte, pusă îndeosebi în valoare 
de Rita Lejeune, constă în aceea că asocierea atît de 
strinsä între numele de Olivier si de Roland e un indi- 
ciu sigur că în legenda campaniei spaniole a lui Carol 
apăruse deja episodul cornului de fildeș şi antiteza poe- 
tică între cei doi paladini, unul înţelept, celălalt temerar. 


Fragmentul de la Haga! 


E vorba de un exercițiu de şcoală, constind, ca si 
Waltharius, în transpunerea în versuri latine a unui 
fragment dintr-o epopee în limbă vulgară, despre o bä- 
tälie împotriva sarazinilor conduşi de regele Borel. Eroii 
creştini se numesc Ernaldus, Bertrandus palatinus, Ber- 
nardus si Wibelinus puer. Aceştia sînt fraţii lui Guil- 
laume d'Orange ; îi întîlnim pe toţi în Narbonezii. Ber- 

! trand e numit le Palazin în Încoronarea lui Ludovic, le 
palein în Cîntecul lui Guillaume. Ernaldus este Hernaut 
de Gironde din Aliscans. Bernardus e Bernard de Brus- 
bant din Aliscans, Convoiul din Nîmes şi Moartea lui 
Aimeri. Wibelinus este li enfes Guibelin din Cîntecul 
lui Guillaume, Încoronarea lui Ludovic si Moartea lui 
Aimeri. 

Cu privire la datarea fragmentului nu există încă un 
consens, Paris si mai recent Lot îl credeau din secolul X, 
Bédier îl atribuia veacului următor, lăsînd să se înte- 
leagă că ar putea fi chiar contemporan cu Cîntecul lui 
Guillaume. Pidal îl datează între 980—1030, urmat în 
aceasta de Le Gentil, care-l consideră anterior anului 
1030, Micha, după Aebischer, crede că a fost scris „la 
sfîrşitul secolului X sau în prima treime a secolului XI“. 

Stilul textului (care e de fapt o punere în proză a 
unor hexametri) îl arată ca un centon, compilație de 
TI ONE nat da PUR pe T duate din Eneiaa 

i rudentiu, Lucan, Silius Itali- 


1 Paris, 1865, 50; Bédier, 1914, I, 18 
, 1914, 5—186 ; ; 
Pidal, 1960, 372—376 ; Le Gentil, 1963 b, 46 ; Micha 18700 si 

cus, Venantius Fortunatus si alţii. Dacă Bedier căuta 
o epopee medievală inspirată direct de Vergiliu, Ovidiu 
şi Lucan, Fragmentul de la Haga este singurul caré se 
potriveste descrierii. Dar sub poleiala clasică se poate 
vedea mijind zidăria romanică a textului. Isprăvile eroi- 
lor au acel caracter gargantuesc specific ciclului gestelor 
despre Guillaume d'Orange : Bertrandus dă unui pägin 
o lovitură de spadă atît de strașnică, încît îl taie în două, 
despică trupul calului, iar arma se înfige adinc în pă- 
mînt. Alt. duşman cade de pe cal scotind o limbă mai 
lungă de un cot. În textul latin se pot depista chiar si 
urme de lese similare, după tehnica gestelor. Cu toată 
transpunerea ei într-un stil emfatic, structura modelu- 
lui tradus e încă vizibilă. 

Li 


Albert din Metz! 


Acestui autor, care a scris o De diversitate tempo- 
rum cätre '1020, 'îi datorăm o frază ambiguă, care ar 
putea fi -o aluzie la cîntecele de gestă : Nota delectabi- 
liter saepius audiri, ut solet fieri in cantilenis, quod, ve- 
teribus ex assiduitate fastiditis, novae frequentius in 
dies repetitae, delectabilius audiuntur — «Lucrurile cu- 
noscute ‘se ascultă adesea cu plăcere, aşa cum se întîm- 
plă cu cîntecele ; deşi cele vechi sînt dispretuite fiindcă 
au tot fost auzite, cele noi, reluate de multe ori în fie- 
care zi, se ascultă mai cu plăcere». 

Nu e însă. limpede ce înseamnă aici exact cuvîntul 
cantilena, nici expresia ‘in dies repetitae ; Pidal crede că 
aceasta din urmă ar trebui tradusă: prin „aduse la zi“. 


Manuscrisul lui Eginhard 2 


E vorba de manuscrisul lat. 5354 de la Biblioteca 
Naţională din Paris, datind probabil dinaintea anului 


: Pidal,: 1960, 381—383, i r 
Bédier, 1921, IV, 452—453 ; Pidal, 1960, 382—383. 

1050 (Pidal), in orice caz din secolul XI (Bedier). Co- 
pistul lui a adăugat la sfirsit : „Celelalte isprăvi făptuite 
de acesta | Carol cel Mare], acelea care se cîntă despre 
el în poemele populare (ea quae in carminibus vulgo ca- 
nuntur de eo), nu sint aici istorisite pe larg, ci se vor 
găși în Viaţa lui scrisă de Alchuinus“. Opera lui Alcuin, 
dacă a existat, nu ni s-a păstrat, dar mărturia copistu- 
lui confirmă existenţa unor cîntece de gestă din ciclul 
regal către anul 1050. 


„Viaţa sfintului Alexis“ 


Acest poem în decasilabi asonantati datează din ace- 
easi perioadă cu manuscrisul citat mai sus. Stilul lui 
dovedeşte o comunitate de formule cu cîntecele de 
gestă păstrate de mai tîrziu, după cum voi arăta în alt 
capitol. Viaţa lui Alexis este cea mai veche mărturie 
a dictiunii epice franceze, si faptul că ea aparţine, prin 
subiect, iinui gen care în acea vreme se stinge, cînte- 
cele de sfinţi, nu trebuie să ne împiedice să recunoas- 
tem înrudirea formală cii epica militară în ascensiune, 
ieșită din același laborator poetic popular. sex 


Nota Emilianense ! 


Nota e 0 însemnare pe 'o jumătate de coloană ră- 
masă liberä la sfîrșitul unui tratat al lui Eucher, epis- 
cop de Lyon, făcută la mănăstirea San Millân de lîngă 
Nájera, pe cursul superior al Ebrului. A fost publicată 
prima oară în 1721 de Dom Francisco de Berganza, si 
redescoperită de Dämaso Alonso în 1954. Textul ei: e 
următorul : „În era DCCCXVI, a venit regele Carol la 
Saragosa. În zilele lui a avut doisprezece nepoți ; fie- 


„A Walpole, 1956; Pidal, 1960, 384—447; Le- Gentil, 1963. b, 
i Lejeune și Stiennon, 1967, 94; Micha, 1976, 5; Horrent,1978, 

tare avea cite trei mii de călăreţi implätosati. Numele 
lor sînt Rodlane, Bertlane, Oggero Spatacurta, Ghigel- 
mo Alcorbitunas, Olibero şi episcopul domnul Torpini. 
Şi fiecare slujea pe rege cite o lună cu oamenii lui. S-a 
întimplat că regele cu ostirile lui s-a oprit la Saragosa. 
După cîtăva vreme, ai săi i-au dat sfat să primească 
daruri multe, ca să nu moară oastea de foame, şi să se 
întoarcă acasă. Aşa s-a făcut. După aceea regele l-a pus 
pe Rodlane, care era războinic viteaz, ca să fie pază 
bună oamenilor oștirii, să vină cu ai lui în urmă. Dar 
cînd armata trecea cheile Sicera, în Rozaballes Rodlane 
a fost ucis de sarazini.“ 

Sursele Notei nu pot fi analistice, deoarece analele 
nu conţin asemenea amănunte, iar însemnarea de la 
San Millán nu urmează textul vreunora din ele. Dá- 
maso Alonso credea că fraza inițială poate fi inspirată 
de A 829, dar Pidal arată că autorul n-a putut avea 
sub ochi decît texte cum sînt Annales Sancti Amandi 
sau Annales Laubacenses, unde campania spaniolă se 


rezumă prin această singură frază ; importanța ei con- 
sistă exclusiv în datare, care transformă numărătoarea 
oreştină a anilor după calendarul spaniol. Cît priveşte 
restul textului, discuţia se concentrează în jurul pro- 
blemei de a şti dacă la baza lui se află un poem epic sau 
o legendă neprelucrată, în proză orală. 

Ointece de gestă franceze existau încă de la înce- 
putul veacului, după cum ne arată limpede Fragmentul 
de la Haga. E de văzut deci dacă Nota Emilianense pur- 
sede sau nu dintr-un asemenea poem, și dacă da, în 
se limbă era compus. 


În raport cu versiunea oxonianä a Cintecului lui Re- 
land, Nota prezintă o serie de omisiuni importante. Re- 
gele Marsilie nu e menţionat, Saragosa apare ca fiind 
cucerită ; trădarea lui Ganelon lipseşte, numele lui nu 
e amintit. La Roncevaux nu mor toți cei doisprezece 
pairi, sau „nepoți“, cum le zice Nota, ci singur Roland, 
alături de cei trei mii de călăreți din suita lui. Însem- 
narea conţine şi mici incoerente interne : din cei doi- 

sprezece „nepoți“ sint numiţi numai şase, dintre care 
doi, Guillaume d'Orange și Bertrand le Palazin, nu se 
află printre pairi în textul de la Oxford ; sarazinii apar 
ca din cutie abia în ultima frază, Sensul întregii cam- 
panii este obscur; nu e limpede împotriva cui a cu- 
cerit Carol Saragosa, dacă a cucerit-o ori i s-a predat, si 
de la cine a primit „daruri multe“, În fine, înfrîngerea 
de la Roncevaux nu e răzbunată, după tradiţia pe care 
o atestau deja analele AR 840 cu o sută de ani înainte, 
şi episodul cu emirul Baligant, care îndeplineşte această 
funcţie în versiunea. oxoniană, lipsește. 

Singurul element de elaborare dramatică a subiec- 
tului, care ar putea sprijini ipoteza că Nota e un rezu- 
mat al unui cîntec de gestă, e menţiunea lui Olibero. 
Olibero înseamnă 'episodul cornului de fildeș, căci rolul 
lui în legenda pirineană se rezumă la cele trei îndemnuri 
adresate lui Roland ; în afara acestora, el nu mai e de- 
cit un nume. Ca nume chiar, el nu pare a fi existat 
înaintea narațiunii rolandiene, și numai pe măsura pro- 
gresului popularității acesteia înlocuieşte treptat mai 
vechiul nume de persoană Oliba sau Olibanus, pe care 
izbutește să-l elimine către mijlocul secolului al XI-lea 
(Pidal, 1960, 353) 1. Ţinînd seama de faptul că Nota e un 
text de lungime limitată (date fiind dimensiunile spa- 
tiului liber în manuscris), e plauzibil ca o serie de pe- 
ripetii să fi fost eliminate în folosul unor nume şi fapte 
esenţiale. Dar si aşa, scribul nu pare a-şi da seama lim- 
pede că elementul crucial al tradiţiei pe care o fixa era 
înfrîngerea de la Roncevaux. El întîrzie asupra celor 
doisprezece nepoți şi a regulamentului lor de serviciu, 
apoi repetă informaţia despre șederea lui Carol în Sa- 
ragosa, care fusese dată în prima frază. Mai mult, din 
formularea pe care o dă textului rezultă că Olivier nu 
a murit la Roncevaux (deci episodul cornului nu avea 


1 Pentru Kahane şi Kahane (1959), Olivier nu vine din 
oliva, ci din nordicul dlfr, «elf, demon aerian»; etimologia mi 
se pare foarte improbabilă. 

cum să aibă loc), fiindcă acesta şi cei trei mii de cre- 
dincioşi ai lui se afla în grosul oștirii, la es de Size. 

Oricît de „poetic“ li s-ar părea unor ilologi conți- 
nutul Notei, singurul element de structură narativă 
care ar implica în chip necesar elaborarea conflictuală 
specifică unui cîntec de gestä, şi anume prezența lui 
Olivier, apare în acest rezumat ca slăbit, neutralizat , 
întrucît textul implică, poate printr-o stingäcie neferi- 
cită, că Olivier nu se află la Roncevaux, eroul nu-și 
poate juca rolul cu care este creditat în Cîntecul lui Ro- 
land, şi pe care obiceiul popular francez de a da nu- 
mele. paladinilor unor frați arată că-l juca: în tradiţia 
orală din nordul Pirineilor. Un Olivier fără episodul 
cornului de fildeș, fără asocierea strinsä cu Roland pe 
care le-o dă amîndorura moartea eroică la Roncevaux, 
cere o scrie de ipoteze suplimentare care să-i explice 
funcţia narativă în legendă !. Or, asemenea ipoteze nu 
sînt necesare. - 

Le-ar face inutile bunăoară presupunerea că scribul 
care a însemnat Nota Emilianense nu a auzit cu urechile 
lui cîntecul de'gestă despre Rodlane, ci că dispune de 
ştiri la a ‘doua mînă. El nu rezumä aici un poem, ci 
informaţii obţinute prin interogarea unei persoane că- 
reia i s-a întîmplat să-l audă, iar natura, ordinea si ım- 
portanta relativă a informaţiilor nu reflectă structura 
poemului, ci, la.fel ca acelea obţinute din orice: inte- 
rogatoriu, ideile preconcepute -ale celui care întreabă, 
cititor, odinioară, al vreunor anale. De aceea Nota are 
structura unui paragraf analistic, de aceea nu găsim în 
ea un conflict, o închegare drâmatică, o elaborare ar- 
tistică, 

Š; Menéndez Pidal, urmat de Horrent (1978, 128), crede 
că sursa. scribului e un cîntec de gestă în limba spa- 


1 A. C. Rejhon (1981) arată că în varianta velsä a Cîntecului 
lui Roland, celebra opoziţie „Roland e viteaz si Olivier e înte- 
lept“ lipsește. El conchide că „textul galez, deşi prezintă în alte 
părţi ale povestirii dezvoltări chiar mai tirzii decit cele din va- 
rianta Oxford, păstrează aici o trăsătură mai veche a tradiţiei 
rolandiene decit manuscrisul de la Oxford“, 


Scanned with CamScanner 


€ 


GLASUL SECOLELOR ; 297 


nidlă, intemeindu-se pe un argument ingenios. Știm că 
Nota dă formele inexplicabile Rodlane şi Bertlane, al 
căror € final nu poate proveni dintr-o tradiţie franceză. 
Versul epic spaniol însă cunoaşte un e final paragogic, 
deoarece nu admite la rimă terminatii masculine, oxi- 
tone. Cuvintele cu accent pe ultima silabă sînt admise 
oriunde în interiorul versului, dar în poziţie finală ca- 
pătă un e neaccentuat : așa apar la sfîrșit de vers ter- 
menii male, leale, seiiore, dezire, coragone. În poemul 
tardiv Roncesvalles, numele eroului este Roldán în in- 
teriorul 'versului si Roldane la rimă. Nu putem însă în- 
telege de ce forma Torpini nu are si ea un e paragogic, 
aşa cum ar cere uzajul spaniol. În zadar Pidal tratează 
acest. î ca pe o variantă a lui e: textul poartă, nu se 
ştie de ce, un genitiv domini Torpini, care-l confirmă 
pe i prin corelatia desinentelor ambelor cuvinte; nu 
poate fi deci vorba de un à superfluu, ci de un morfem 
a cărui alegere indică faptul că în mintea scribului nu- 
mele avea o, terminatie masculină de gen, Torpinus sau 
Torpino. Genitivul latin ar trebui deci înlocuit cu un 
neminativ spaniol, Torpino ca și Olibero, diferit de acela 
folosit de epica spaniolă tardivă (Fuga del rey Marsin), 
care e Turpin sau Turpine. | 

E adevărat că toate numele celor șase paladini sînt 
paroxitone în Nota, pe cînd cinci din ele sînt oxitone în 
tradiţia franceză, şi că acest fapt e inexplicabil altmin- 
teri: decît- prin mecanismul arătat de Pidal. Dar de aici 
nu rezultă că scribul a cunoscut în mod direct un cîntec 
de gestă spaniol, ci că exista o tradiţie poetică spaniolă 
în care regula rimei feminine era respectată riguros. 
Căci dacă putem admite bucuros un Rodlane într-o ela- 
bcrare epică aragoneză, -pentru Bertlane semnele. de 
întrebare se înmulţesc brusc. Un Bertrand le Palazin 
erou al cîntecelor de gestă spaniole. în secolul XI ? Ber- 
trand ţine, în veacul -următor, de gesta lui Guillaume, 
si nu de legenda lui Roland, Ideea care explică fără rest 
ambele forme este că scribul aplică un e paragogic con- 
form uzajului poetic spaniol unor. nume despre care 
ştie că vin din legenda poetică,: sau care-i sînt. chiar 

date sub aceastä formä de cätre informatorul lui. Dar 
dacă Nota Emilianense ar fi în chip imediat rezumatul 
unui cîntec de gestä, am putea fi ușor puşi în încurcă- 
tură cerîndu-ni-se să arătăm ce a rămas in această abre- 
viere din structura textului de bază. Dacă, pe de altă 
parte, ea ar purcede din simple anecdote orale în proză, 
se explică greu enumerarea celor şase „nepoți , Și încă 
şi mai dificil forma numelor primilor doi. 

Cele de mai sus pot fi deci rezumate astfel: Nota 
Emilianense atestă direct existența unei poezii epice 
spaniole care nu admite rime sau asonante oxitone. Ea 
dovedeşte indirect că elaborarea legendei pirineene 
ajunsese într-o nouă etapă, caracterizată prin introdu- 
cerea celor doisprezece pairi (numiţi aici „nepoți“ 1), 
prin alegerea conştientă a lui Roland ca șef al ariergar- 
dei (placuit ad regem, pro salutem hominuum exerci- 
tum, ut Rodlane, belligerator fortis, cum suis posterum 
veniret) si prin ideea că înfrîngerea de la Roncevaux 
este opera sarazinilor ?. Dar, fie că autorul Notei nu şi-a 
propus dinadins să rezume un cîntec de gestă cunoscut 
lui altminteri, fie că redă aici la a doua mînă spusele 


1 Cuvîntul se explică, după Pidal, dacă admitem că scribul 
a făcut aici o deducție falsă, pornind de la faptul că în ipoteticul 
cîntec spaniol cei doisprezece s-ar fi adresat unul altuia cu 
expresia mi primo. Or primo în spaniolă este şi un titlu de 
nobleţe şi un grad de rudenie (văr). Scribul de la San Millán, 
crezîndu-i pe toți veri, a dedus că ei sînt nepoții lui Carol, deoa- 
rece toți nepoții colaterali ai unui om sînt veri între ei. Logica 
e puţin convingătoare, deoarece deductia pomenită nu ar fi avut 
nevoie de această premisă, ci de reciproca ei, „toți cei care sînt 
veri între ei sint nepoţii aceluiaşi om“, care e falsă. Pe de altă 
parte, titlul de primo e atestat abia din secolul XV. Dimpotrivă, 
o confuzie plauzibilă se poate întemeia pe combinaţia ideii că 
puana e nepotul lui Carol cu ideea că ceilalți unsprezece sînt 
pr pares (sau sus primos). Dar asemenea speculaţii sînt fragile, 
E cuvintul neptis din Nota rămtne neexplicabil. 
ia qe insista să vadă în toate variantele anterioare. celei 
i pA iene o simplă repetitie: „Lucru ciudat! Legenda lui Ro- 
and se limitează la o povestire consacrată, fixă, rigidă; ea nu 


prea evoluează decît A 4 
prea „evoluează decit D gura în care legenda intoväräseste 

altcuiva care auzise un asemenea poem, textul însem- 
nării nu se referă la conflictul dramatic specific unui 
cîntec de gestă ; el ignoră rolul lui Ganelon și pe acela 
al lui Olivier, adică ambasada, trădarea şi mîndria ne- 
fastă a lui Roland, trei elemente în care rezidă esentia- 
lul înţelesului versiunii oxoniene, cu care putea fi în 
linii mari contemporană. 

Căci Nota datează din a doua jumătate a secolului 
al XI-lea (Micha), între 1054 si 1076 (Pidal), către 1070 
(Le Gentil) sau din anul 1075 (Lejeune și Stiennon). Cu 
atit mai ciudată este stingăcia ei, care s-ar explica mai 
uşor dacă am presupune că reflectă ecouri îndepărtate 
transpirineene ale unui Cântec al lui Roland elaborat în 
Franţa, ecouri versificate eventual sub forma unor ro- 
mances în avans faţă de vremea lor, decît dacă am 
ţine să vedem în această însemnare rezumatul unui 
cîntec de gestă spaniol pe deplin elaborat. 


Guy de Ponthieu si Guillaume de Malmesbury 2 


Guy de Ponthieu, mort în 1074, scrie că înaintea bă- 
tăliei de la Hastings, un anume ioculator Incisor Ferri, 
adică jonglerul Taillefer, îndemna pe războinici „prin 
cuvintele sale“. Expresia, vagă, poate fi interpretată 
în două feluri. Unii consideră că Taillefer le vorbea pur 
si simplu soldaţilor, alții că acesta intona un cîntec de 
gestă. Ultimul înţeles a părut natural lui Guillaume de 
Malmesbury, jumătate normand, jumătate saxon, autor 
al unei De gestis regum Anglorum scrisă înainte de 
1125, unde, dacă l-a cunoscut pe Guy de Ponthieu, a 
transformat fraza lui astfel : „atunci, începindu-se Cin- 
tecul lui Roland (cantilena Rollandi), pentru ca aceia ce 


1 Toate romances cunoscute azi sînt posterioare vechilor can- 
tares de gesta spaniole. De aici se trage încheierea că toate, ca 
specie literară, provin din descompunerea marilor poeme în 


e erari, 
episoade izola ios, JV, 76; Pidal, 1930, 271; Guiette; 1963. 

se vor bate să fie insufletiti de un exemplu războinic, 
după ce l-au chemat pe Dumnezeu într-ajutor, s-a por- 
nit bătălia, Dar explicitarea lui Guillaume de Malmes- 
bury nu are nici o însemnătate în ochii individualiștilor, 
fiindcă e posterioară versiunii oxoniene a lui Roland, si 
ca urmare poate fi o fabulalie retrospectivă. 


Conversie Othgerii ! 


Înainte de 1084 (Bédier), sau mai precis între 1070--- 
1080 (Lejeune), călugării de la Saint-Faron din Meaux 
au compus o scurtă scriere intitulată Schimnicia lui 
Othgerius oșteanul, si cum, lepädindu-se de lume, a lup- 
tat întru Domnul îmbrăcat în haină monahicească. Îl 
recunoaștem aici pe Ogiér Danezul, unul din cei doi- 
sprezece pairi, exilatul din Pavia. După părerea lui Bé- 
dier, nimic în text nu arată că autorul lui îşi identifica 
ercul cu acel Autcharius care s-a refugiat alături de 
regele Desiderius si despre care povesteşte călugărul de 
la Sankt-Gallen, Dar 0 asemenea identificare nu e ne- 
cesară, e nevoie doar să arătăm că Othgerius e una și 
aceeași persoană cu Ogier din cîntecele de gestă, pentru 
a induce existenţa unuia din acestea ; ceea ce se însăr- 
cinează să facă însăşi abația Saint-Faron, zidind o sută 
de ani mai tirziu un mormint al lui Ogier în biserică, 
şi expunind mirärii pelerinilor 'oasele eroului (printre 
care un humerus de un metru), alături de armele lui 
gigantice. Bedier ar cere desigur ca Schimnicia lui Ogier 
să menţioneze explicit cîntecele de gestă ; ea n-o face. 


Bariult? 


Hariulf a fost călugăr la abația Saint-Riquier, în 
apropiere de Abbeville, apoi abate de Oudenbourg în 
Flandra, A scris o Cronică a abației Saint-Riquier din 
Ponthieu, terminată în 1088 și revizuită în 1104. Fraza 

! Bédier, 1917, II, 305 30; L 1948 

? Bédier, 1921, IV, 21—22; Pda AT 

care ne interesează, şi care face parte din povestirea 
războiului lui Ludovic al III-lea cu regele viking Gua- 
ramundus si aliatul acestuia Esembardus, poate deci să 
dateze de la prima redactare sau să fi fost adăugată tot 
de autor cu prilejul reviziei : „Dar fiindcă despre cum 
s-au întimplat acestea se pomeneşte nu numai în is- 
torii, ci amintirea strămoșilor e cîntată în fiecare zi, 
noi, prea puţine finind minte, le lăsăm pe celelalte ; iar 
cine arde să ştie toate, să le înveţe nu din scrierea noas- 
tră, ci din autoritatea celor vechi (priscorum auctori- 
tate)“, 

„Cei vechi“ sînt bătrinii,. seniores ai lui Regino din 
Priim, responsabili de adevărul tradiţiei. Căci chiar dacă 
jonglerii. nu erau si nu puteau fi întotdeauna bătrîni, 
erau consideraţi purtătorii de cuvînt ai comunității, cei 
care duc mai departe vorbirea. generațiilor ; spusa. lor 
avea validitatea ce derivă din coerenţa: instituţiilor cul- 
turale, şi nu puterea pe care o dă personalitatea vorbi- 
torului. 

Pentru Bedier, cîntecul despre Gormond si Isembard, 
la care face aluzie călugărul picard, derivă din „tradiţii 
locale“ legate de Saint-Riquier. Dar, de vreme ce Hariult 
spune -că patriensium memoria: quotidie... cantatur, re- 
zultă că în 1088 cel puţin aceste tradiţii erau versifi- 
cate, si că nu erau altceva decît cîntece de gestă. În- 
cercînd să reducă Fragmentul de la Bruxelles! la o 
legendă formată în jurul abației, Bédier se sprijină pe 
versul pe care il cunoaștem : 


330 Ceo dist la jeste a Saint Richier. 
Dar știm că asemenea declaraţii n-au nici o valoare is- 
torică ; acelaşi poet spune la mai puţin de două sute 
de versuri distanţă : 

146 Ceo dist la geste a Saint Denise. 
Invocarea cronicii de la Saint-Denis, spune Bédier, ţine 
de „stil“ (1921, 1V, 83), pe cînd aceea a gestei de la 


1 Manuscrisul unic al lui Gormond şi Isembard, din care nu 
s-au păstrat decît 661 versuri octosilabice. 

Saint-Riquier e singura veridicä, unica pe Care trebuie 
s-o luăm în considerare. De ce ? Fiindcă numai printr-o 
asemenea valorizare nejustificată a versului 330 savantul 
poate susține că „Hariulf trimite deci de la cronică la 
poemele jonglerilor, iar jonglerul trimite de la poem la 
cronicile abației“. Orice încercare de localizare, în sen- 
sul lui Bédier, a Fragmentului de la Bruxelles, care 
datează din prima treime a secolului XII şi e deci cu 
treizeci-patruzeci de ani posterior lui Hariulf, este la 
fel de arbitrară ca şi distincţia între versuri similare, 
din care unele trebuie luate în considerare, iar altele 
nu. Căci Gormond și isembard nu se limitează, în re- 
ferintele lui, la o arie geografică îngustă. Alături de 
localitatea Saint-Valery (v. 166), situată la cîțiva kilo- 
metri de Saint-Riquier, găsim menţionate orașele Rouen 
(v. 141), Chartres si Blois (v. 89), ba chiar și micuțul 
Château-Landon în Gâtinais, lîngă Fontainebleau (v. 
907). Să conchidem de aici că legenda s-a născut în 
Picardia, pe valea Loirei sau în Seine-et-Marne ? Ală- 
turi de abatiile Saint-Denis si Saint-Riquier e citată si 
aceea de la Fecamp ; de ce n-ar fi această menţiune do- 
vada unei „localizări“ ? 

Nu, jonglerul nu trimite de la poem la cronicile aba- 
tiei. Hariulf în schimb atestă, fie în 1088, fie 16 ani mai 
tîrziu, un cîntec de gestă despre Gormond și Isembard 
mai vechi cu cîteva decenii decît Fragmentul de la Bru- 
xelles, si eventual contemporan cu versiunea de la 
Oxford. E încă una din fuiorul de mărturii care fac din 
existența cîntecelor de gestă în secolul XI, altele decit 


testul oxonian cunoscut nouă azi, o realitate indubita- 
ilă, 


Falsul de la Saint-Yrieix ! 


i Abația din Saint-Yrieix-la-Perche, în apropiere de 
Amoges, a considerat necesar, cam prin anul 1090, să 


_ { Bédier, 1921, IV, 422—424 —453 ; Lej : 
Pidal, 1960, 402—403. ' Pa RESIN LES, 3 

fabrice o diplomă falsă, din care să reiasă că a fost în- 
temeiatä si dăruită cu toate posesiunile ei de către Co- 
rol cel Mare, aflat în drum spre Spania. Printr-o eroare 
semnificativă, diploma a căpătat o dată de fantezie, 
anume 794, „in anul al treilea al imperiului“ lui Carol ; 
ştim însă că regele a devenit împărat în 800 şi a plecat 
spre Saragosa în primăvara lui 778. Martorii care sem- 
nează documentul sînt domno Turpione, Otgerio pala- 
tino ac Guillelmo Curbinaso, Bertranno vallidissimo, Rol- 
gerio Cornualto. Ultimul personaj e complet necunoscut, 
dar ceilalți patru sînt vechile noastre cunoştinţe din 
Nota Emilianense. Bertrand le Paluzin rămîne şi aici 
asociat câmpaniei spaniole, sau mai degrabă fratelui 
său Guillaume Nas-Coroiat. 

Din nouă diplome false semnate de personaje din 
geste, numai în patru apar Roland si Olivier. Absența 
lor aici nu trebuie să ne mire. În schimb Guillaume și 
Bertrand în drum spre Spania, ca şi enigmaticul Roger 
Corn-Lung (sau Copită-Înaltă) ţin de altă variantă a 
Cintecului lui Roland decit aceea normandă. Avem aici 
o mărturie indirectă asupra unui poem limuzin con- 
temporan cu cel oxonian. 


Falsurile de la Saint-Jean-de-Sorde 1 


La poalele Pirineilor a fost întemeiată în secolul X 
această mănăstire a sfintului Ioan Botezătorul, ca me- 
toc al abației Saint-Michel din Pessan. În a doua ju- 
mătate a veacului următor, Saint-Jean de Sorde s-a 
zbătut să se emancipeze de tutelă, și a şi reuşit cîndva 
între 1050 si 1120 ; dispunem numai de două documente 
autentice pertinente pentru această perioadă. Printre 
mijloacele folosite a fost și falsul. Există alte două di- 
plome din acelaşi interval evident false ; prima ordonă, 
în numele lui Carol, să se construiască mănăstirea ca 
un asezämint independent ce tine direct de papä; a 


1 Bédier, 1921, III, 336—338; Pidal, 1960, 445—446. 

doua “arată că împăratul a sfintit-o împreună cu arhi- 
episcopul Turpin, trecînd în drum spre Pirinei, şi că pe 
drumul dé întoarcere, după ce Spania a fost cucerită, 
trupul neînsufleţit al prelatului a fost înmormîntat aici, 
în anul 800. Cît de puternică era atunci autoritatea is- 
toriei legendare, a cîntecelor de gestä, de vreme ce sanc- 
tüarele, departe de a fi la: originea ei, se sprijineau pe 
afirmațiile sale în nădejdea de: a-și face acceptate pre- 
tentiile ilegitime ! 

- Cucerirea Spaniei si moartea lui Turpin sînt desigur 
evenimente scoase dintr-un cîntec de gestă despre Ro- 
land. Dar Carol e numit în ambele documente rege, ti- 
tlu care, deși corect în ordinea istorică, nu coincide nici 
cu acela dat în poemul de la Oxford, nici cu cel din fal- 
sul de la Saint-Yrieix: Să conchidem că falsificatorul 
de la Sorde cunoştea altă versiune a poemului decit cea 
normandă şi cea limuzină? El îi numeşte pe cei căzuți 
la ‘Roncevaux : junii dintre principalii credincioși“ ai 
regelui, în timp ce diploma de la Saint-Yrieix îi desem- 
nează prin- „principii noștri“. Să fi fost expresia „cei 
doisprezece pairi“ “necunoscută ‘in sudul Franţei, așa 
cum mai pare a- indica, în afară de aceste falsuri, si 
Nota Emilianense ? 


Manuserisul de la Oxford 1 


Cu diplomele de la Saint-Jean de Sorde se încheie 
şirul mărturiilor .care ar putea : fi anterioare. textului 
oxonian,: și a căror discuţie, ar fi de natură să verilice 
teoria. lui: Bédier. după .care cîntecele de gestă se nasc 
odată cu poemul unui. „ọm de. geniu“ care a transfor- 
mat legendele cäilor:de pelerinaj si ale sanctuarelor în- 
tr-o literatură, Se cere acum să examinăm manuscrisul 
Digby. pentru o datare probabilă. a redactării2, deoa- 


: J Pidal, 1960, 331—336 ; Burger, 1977: Ross, 1963... 
Manuscrisul insusi e din 1130—1150, așa cum a stabilit 

Charles Samaran (contra Bédier 1921, III, 186); discuţiile mai 

noi (Short, 1973; Samaran, 1973) n-au putut infirma datarea. 

rece Bédier pare să-l identifice pe acel „om de geniu“ 
cu Turoldus, autorul ori scribul acestui manuscris. 

Că textul O este posterior anului 1066, anul bătăliei 
de la Hastings, nu rezultă numai din fraza ambiguă a 
lui Guy de Ponthieu, reinterpretată ulterior de Guil- 
laume de Malmesbury. D, J, A.- Ross a arătat că tehnica 
militară folosită de eroii poemului este ulterioară aces- 
tei date, Din 44 de lupte descrise în Cîntecul lui Roland, 
38 sînt decise prin folosirea lăncii. Dar în secolul XI 
există două feluri de lănci si de mînuiri a acestei arme. 
E mai întii lancea uşoară, rămasă de pe vremea lui 
Carol cel Mare (pique sau lancegaye), reintrodusă mai 
tîrziu pentru cavalerie de Frederic cel Mare în Ger- 
mania și: de Napoleon în Franţa, si folosită pentru ul- 
tima dată în vremea primului război mondial. Arma e 
utilizată pentru rănirea inamicului călare si pedestru ; 
forţa ei de lovire e :mică, efectul find produs mai cu 
seamă de vîrful tăios. Dar în bătălia: de la Hastings, asa 


; cum e reprezentată în tapiseria de la Bayeux, se intro- 


duce si lancea grea, groasă, ţinută rigid, în aşa fel încit, 
vîrful ei să poată prelua impetusul uriașei mase în miş- 
care a calului si cäläretului; efectul ei e de cele mai 
multe ori :smulgerea adversarului din. şa, fie că a fost 
rănit nemijlocit sau nu. Pentru ca ea să devină eficace, 
e nevoie de mult spaţiu parcurs în trap sau galop liber 
—- ceea ce poemul numeşte faire sun eslais, «a-şi lua 
vînt» —, altminteri, de aproape, fiind prea grea si prea 
lungă, arma nu poate servi nici măcar ca măciucă. Or, 
nu numai că aceasta e tehnica celor doisprezece pairi, 
dar chiar locul luptei e astfel-ales, încît să permită, prin 
lărgimea șesului, aceste manevre de cavalerie. 

Lupta din poem. nu se petrece acolo unde a avut loc 
bătălia din istorie, adică .pe drumul roman de creastă 
care urcă spre pasul Bentartea (1342 m) şi urmează pi- 
ciorul de: munte către nord, peste virfurile Leicar A- 
theca, Urdanarre și Urdasburu ; ea se dă undeva jos în 
vale; într-un amplasament ce ar putea corespunde cîm- 
piei micute dintre Roncesvalles si Burguete.:Pe un ast- 

fel de ses (cimpia are diametrul lung de 6 si cel scurt 
de 4 km), armata lui Carol, cu cei cinci mii de cäläreti 
cuirasati ai ei, ar fi avut libertate deplină de manevră 
şi ar fi putut replica în citeva minute oricărui atac; 
fiii lui Sulaymân ibn Yaqzän, Ayshun şi Matruh, nici 
nu s-ar fi gîndit să întreprindă ceva într-un asemenea 
loc. Șoseaua romană urmează linia culmii dintre văile 
riurilor Nive si Salaberry tocmai din considerente tac- 
tice, deoarece siguranța deplasării pe o comunicaţie 
depinde de controlul înălțimilor care o domină; ro- 
manii, care trasau drumuri militare destinate doar ac- 
cescriu traficului comercial, au ales aici, așa cum făceau 
întotdeauna, itinerarul de creastă. Pe drum armata lui 
Carol, neavînd loc de desfăşurare, se întindea pe o 
singură coloană de vreo nouă sau zece kilometri (după 
estimările lui Pidal, 1960, 210), și numai aici a putut fi 
atacată cu sorţi de izbîndă, dispersarea făcîndu-se în 
avantajul inamicului, pe flancurile muntelui si pe văi. 
Poetul care-și închipuia bătălia de la Roncevaux sub 
forma unor mișcări de cavalerie cunoștea tactica lăncii 
grele si o admira:; era conştient că nu poate da eroismu- 
lui personajelor sale o deplină strălucire fără a le per- 
mite să-şi „ia vînt“ şi să dea strasnice lovituri de lance ; 
îşi dădea seama că nu putea îngrămădi o sută de mii de 
sarazini pe un plai de culme bătut de vînt, şi, deoarece 
nu fusese niciodată în Spania, închipuirea lui nu putea 
adopta o altă dispunere a locurilor decît cea înfăţişată 
în poem. Dacă, deci, tactica läncii grele e folosită prima 
dată în bătălia de la Hastings, versiunea Oxford e re- 
dactată după anul 1066. 


Un alt argument în favoarea acestui terminus post 
quem este afirmaţia din versurile : 
372 Vers Engletere passat il la mer salse 
Ad oes seint Perre en cunquist le chevage 


i «Spre Englitera [Carol] trecut-a marea cea să- 
rată, si pentru sfîntul Petru a dobîndit el darea». 

„Darea“ sau „dinarul sfintului Petru“ e un impozit 
plătit de toți cei ce traversau Canalul Mînecii, instituit 
în 787 de regele Offa al Merciei şi abandonat ulterior. 
Guillaume Cuceritorul, ocupînd coasta de răsărit a An- 
gliei si inaugurînd astfel un trafic nou peste mare, a 
restabilit taxa, ce urma să fie percepută în profitul pa- 
pei. Papa avea în schimb să recunoască si să sanctioneze 
stăpînirea acestui duce înscăunat în fruntea unui regat, 
iar darea, împodobită cu numele patronului Curiei de 
la Roma, avea să fie plătită cu mai puţină amărăciune. 
Mentiunea capitatiei e deci si ea ulterioară anului 1066, 
si aşa întregul text, fiindcă nu avem motive să credem 
că e vorba de o interpolare. 

Burger a propus o dată inițială și mai strînsă, por- 
nind de la versurile : 


955 Curant i vint Margariz de Sibilie ; 
Cil tint la terre entresqwad Almarie. 
«Veni în galop Margariz de Sibilie, stäpinitor 
al tinutului pinä la Almarie». 


Numele de Margariz, care în Gormond și Isembard 
e un substantiv comun și înseamnă „renegat“, e poate 
o amintire fie a unei versiuni a acestui poem, fie a bi- 
zantinului magaritis, «comandant de flotă», întărită de 
frumoasa etimologie populară care i se poate face în 
franceza veche, din mar si gari, adică „cel ce nu poate 
fi mîntuit“. Margariz e prin urmare un nume de pägîn 
foarte potrivit. Sibilie si Almarie ar putea fi, la prima 
vedere, Sevilla şi Almeria, oraşe din Spania. Burger se 
opune acestei identificări fiindcă în versul 200 Roland 
se laudă că a cucerit e Balasgued e Tuele e Sezilie; nu 
numai că Margariz ar fi rămas atunci fără fief !, dar nu- 
mele Sevillei are aici o altă formă, autenticitatea refe- 
rintei fiind coroboratä de numele Tudelei si Balaguer-u- 
lui; el propune în schimb identificarea lor cu oraşul 


1 Ceea ce n-ar avea nici o importanţă, fiindcă acela al lui 
Malpalin de Nerbone (v. 2995) va fi fost si el ocupat de creştini. 

tunisian El Mahdiya si cartierul lui comercial Zawila. 
În :1087, o expediţie genoveză şi pisană a ocupat Mah- 
diya. Dacă Burger are dreptate, textul oxonian e poste- 
rior acestei date. Argumentul lui imi pare întemeiat pe 
o supozitie putin probabilă, anume că operaţia din Tu- 
nisia, îndreptată împotriva unui port altminteri mic, 
deși încununată cu un succes de răsunet (de vreme ‘ce a 
făcut obiectul unui poem de laudă pisan), a avut ecou 
pînă în 'nordul Franţei. Tot ceea ce Turoldus mentio- 
ncoză în materie de. toponime extraeuropene sînt nu- 
mele însuși al Africii, Affrike, apoi o ţară, Ethiope, si 
citeva ' oraşe: Kartagene, Jericho, Jerusalem, Niniven, 
Babilonie ; Kartagene e mai probabil oraşul din Spania, 
nu prea departe de Almeria, iar celelalte sînt luate din 
istoria sfintă |. Toponimele poetului -sînt alese din me- 
morie, cît si pentru „sunet“. Almarie nu e singurul nume 
cu rezonanţă arabă; perechea lui e cel al unui rege : 


812 :Reis Almaris del regne de - Belferne 


Belferne e un cuvint foarte nimerit fiindcă evocă nu- 
mele” unui idol: diavolesc, Bel, și pe acela al infernului ; 
dar o altă asociaţie îl leagă de numele unui păgîn bles- 
temat din Biblie, Holofern, si așa.-poetul fäureste -un alt 
antroponim „plastic“, Amborres: d’Oluferne -(v. 3297), si 
încă un nume de ţară orientală, Califerne (v. 2924). 

Pe de altă parte, mar, 'care 'în franceza veche în- 
scamnă „într-un ceas rău, fără noroc“, e o particulă 
folositoare pentru a crea:nume de pägini: Aşa îi avem pe 
Mareilie însuși, Marcules, Marganices, alături de Mal- 
bien, Malcud, Malduit, Malpalin, Malpramis şi Malqui- 
ant, formaţi cu adverbul „rău“: Turold simțea desigur că 
al- ‘din algalifes si almacur e o particulă arabă, de 
aceea nu se lipsește de plăcerea de a o folosi pentru a 
nascoci numele lui Alphaien “(subtilă invenţie. fiindcă 
Putem citi fie paien, care înseamnă „păgin“, fie faien, 


a qii Bédier îi pare a fi un oraș în Orient, 1921, III; 292, 
+ 1;*Dar tot aici crede că Margariz e senior de Sevilla. 

care aminteşte cuvîntul Jaé, «vrăjit, blestemat») 1. Repu- 
nînd deci cele două toponime din versurile 955—956 în 
paradigma turoldiană, socot că fie (ipoteză care îmi pare 
mai. probabilă) ele se referă la niște oraşe din Spania, 
nominatim Sevilla si Almeria, fie sînt niște invenţii unde 
Almarie e echivalent cu Almuris si Sibilie o derivație 
de la Sezilie ; teza lui Burger, nu imposibilă, îmi pare a 
avea o probabilitate mai mică decit acestea. 

Ferdinand Lot a remarcat că în poemul oxonian ca- 
pitala imperiului este la Aix, adică Aachen, dar că în 
versul 2910 ea pare să fie la Laon, reședința ultimilor 
carolingieni, intre 936—987. Totuși versul cu pricina 
(Cum jo serai a Loiin, en ma chambre — «Cînd voi fi 
la Laon, în:orașul meu») desemnează oraşul nurhai ca 
reședință periodică ‘a împăratului ; simpla amintire a 
unei capitale abandonate: — și în acest caz se află si 
Laon, şi Aix — nu poate servi la datarea cîntecului de 
gestă. 

Burger propune, pentru stabilirea unui terminus ad 
quem, să se utilizeze absența remarcabilă dintre sfinţii 
invocati de narator a sfîntului Iacob. Ea s-ar explica 
prin cearta între scaunul de la Compostela si Curia ro- 
mană. O afurisenie papală ‘a fost îndreptată împotriva 
episcopului Galiciei în 1049, și reconcilierea a avut: loc 
abia în 1095. Prin urmare, după Burger, poemul ar fi 
compus între campania contra Mahdiyei şi împăcarea 
Compostelei cu Roma, adică între 1087—1095. Cum nu 
mi se pare evident că Almarie este Mahdiya, cred că 
e mai potrivit să vorbim de o perioadă cuprinsă între 
106€ si 1095, 4 

Dar nici ultima conjectură nu este foarte solidă. 
Sfîntul zel mai des menţionat în poem este arhanghelul 
Gabriel (de 7 ori), înaintea colegului său Michel (de 


1 Kahane și Kahane (1959) inu acest al- la valoarea nominală 
si GS SUR săbjei lui Turpin, Almuce, din al-Musa, «[sabia] 
lui Moise». Un sprijin al acestei ipoteze ar trebui să fie faptul 
că în secolul X a existat o colecție de prescripții magice ebraice 
intitulată Harba de-Mosheh, «sabia lui Moise». 

5 ori). Nici unul dintre aceştia, și de altfel nici ceilalți 
sfinţi, nu sînt invocati în ajutor sau ca martori la ju- 
räminte, ca în celelalte cîntece de gestă. Turoldus e în 
această privință foarte sobru. Sfintul Mihail însuşi e 
numit de trei ori în legătură: cu sărbătoarea lui, adică 
îndeplineşte o funcţie exclusiv calendaristică. Ceilalţi 
apar în contexte diverse şi nesemnificative : Vasile (o 
färimä din sîngele lui e închisă în mînerul sabiei Du- 
rendal), Silvestru (ziua lui e ziua cînd s-a judecat pro- 
cesul lui Ganelon), Lazăr cel înviat din morţi (amintit 
ca exemplu de minune). Patru sfinți amintiţi sînt pa- 
tronii unor sanctuare importante în Europa medievală : 
sfintul Severin de la Bordeaux, a cărui biserică, unde 
a fost sau se pretinde că a fost înmormîntat Roland, 
nu mai există astăzi ; sfîntul Dionis e numit de două ori, 
fiindcă fire din părul lui sînt păstrate în mînerul lui 
Durendal, şi fiindcă binecunoscutul Margariz de Sibilie 
își exprimă dorința de a se încartirui, după cucerirea 
Franţei, în oraşul Saint-Denis; Saint-Michel-au-péril 
de-la-mer apare o singură dată ca nume de localitate, 
în versul 1428; în fine, un singur sanctuar din afara 
graniţelor Franţei e numit, e vorba de Sfintul Petru 
de la Roma. În aceste condiţii, absenţa lui Santiago de 
Compostela nu are prea mare greutate. 


Teorie și istorie 


Atunci cînd citeşti numeroasele şi savantele lucrări 
care au fost consacrate pînă acum naturii și originii cîn- 
tecelor de gestä nu te poți împiedica să faci următoarea 
reflecţie, care nu e rezultatul unui efort conştient de 
analiză, ci pare impusă de natura lucrurilor: „Cît de 
RE știință si ce puţine certitudini !“ Nimic nu lasă 
a dorit in general în literatura consacrată acestui su- 
erai o erudiție amplă cum numai studiul evului me- 

iu (această răscruce a direcțiilor evoluției umanităţii) 
poate oferi unui om posibilitatea să dobîndească, o fi- 
nete de interpretare adesea uimitoare, mari talente ca 

acela al lui Bédier. Si totusi, ce fapte istorice cunoastem 
astăzi în plus faţă de ce ştia, înainte să moară, acum 
optzeci de ani, Gaston Paris ? Puţine. Nu știu dacă el a 
apucat să afle de descoperirea Cîntecului lui Guillaume, 
găsit la o licitaţie în anul 1903, anul dispariţiei savan- 
tului. În plus Nota Emilianense, redescoperită după 
prima ei publicare în 1721, falsurile atribuite lui Fulrad, 
răspîndirea numelor de Olivier şi Roland — iată cele 
mai importante fapte noi care au lărgit între timp do- 
meniul. Dacă vom compara această situaţie cu aceea 
dintr-o știință experimentală oarecare, prima impresie 
e aceea a unui teribil contrast. Reflectînd apoi, ne gîn- 
dim că specificul filologiei medievale nu e atît de a 
aduna date noi, fiindcă în colectionarea de fapte aici 
există o limită naturală, pe care n-o poţi înfrînge decît 
falsificînd documente precum călugării de la Saint-De- 
nis, ci de a crea noi teorii care să le explice mai bine. 
Din acest punct de vedere, studiul cîntecelor de gestă în 
secolul XX nu stă mai rău decît o disciplină experimen- 
tală ; traditionalismul a fost înlocuit cu individualismul, 
acesta din urmă cu neotraditionalismul, apoi a cîștigat 
adepţi si teoria oralitätii ; azi în toate studiile medievale 
îşi face loc o nouă concepţie, inspirată de analiza socie- 
tätilor din perspectiva antropologiei. Dacă există o bo- 
gătie incontestabilă, ea ţine de domeniul conceptelor, al 
rafinării mijloacelor de cercetare. Instrumentele de studiu 
sînt de fapt acelea care descoperă noi fapte. Teoria ora- 
lităţii are aici un aport considerabil. Ea nu se poate 
în:ă lipsi, așa cum a lăsat să pară uneori, de interpre- 
tı cz istorică, ci e datoare să o integreze. 

Dacă dorim să ajungem la certitudini, nu le vom 
putea găsi nicidecum mergind pe calea reconstituirii 
unor fapte istorice care ar fi putut avea loc. Întrebări 
de genul „în ce an a fost notat prima oară în scris textul 
oxonian ?* sau „cine era 'Turoldus ?* nu ne vor putea 
furniza, cred, niciodată vreo certitudine, şi descoperirea 
unor noi izvoare care să ne lămurească în chip satisfă- 
cător e cît se poate de improbabilă. Unicele lucruri si- 
gure pe care le vom putea afla vreodată rezidă în text, 

sînt corelaţii între părţile lui, tin de tehnica scriiturii 
epice ; stabilirea lor depinde de definirea unor concepte 
neechivoce, care descriu proprietăţile unor obiecte pre- 
cise, ale unei anume clase de texte. : 

Avem nevoie de concepte ţinînd de teoria textului, 
cum sînt acelea de formulă simplă și complexă, fond 
formular, intertextualitate, paralelism, poziţie prozo- 
dică. Avem nevoie, cum vom vedea si mai departe, de 
concepte naratologice, cum sînt acelea de structură pro- 
fundă si superficială, funcţie sau proces narativ, actant, 
timp si instanţă narativă. Dar la fel de utile sînt si con- 
ceptele de cultură orală, cultură a manuscrisului sau a 
tiparului, cultură compartimentată, subcultură, „teorie“ 
a vorbirii, tradiţie, sistem al genurilor. În această ul- 
timă direcţie mai e încă mult de făcut. 

Studiul literaturii medievale arată limpede limitele 
studiului literaturii în general, atunci cînd este conce- 
put între marginile înguste ale unei activități izolate, 
despărțite de rolul fundamental pe care îl'joacä în viaţa 
si evoluţia “unei 'societăţi.. Importanţa adevărată a artei 
vorbirii nu stă în 'măiestria pe care o atinge, ci în răspun- 
derea de a asuma temerile si aspiraţiile :unei colectivi- 
täti, dîndu-le pe faţă fără putinţă. de întoarcere. Funcţia 
istorică a literaturii ţine de unul din punctele nodale ale 
„teoriei“ vorbirii, si anume “puterea limbajului. de a 
schimba realitatea ; ceea ce "ieri nu îndrăznea a fi gîndit 
este astăzi exprimat, şi ceea ce ieri a fost exprimat face 
parte din realitatea de azi. În anul 1000, lumea fioroasă 
și fantastică a cintecelor de gestä stătea închisă încă 
într-un simbure, în declamatiile unor jongleri särmani 
Si proscriși, mimi, histriones, scurrae,: opriţi de la în- 
mormintarea în pămînt sfințit. În anul 1200, nu mai putin 
de cincizeci și două de biserici, mari sanctuare aşezate pe 
drumurile de pelerinaj, abatii si catedrale, de la țărmurile 
Atlanticului pînă la Roma, se mîndreau a fi adăpostit pe 
eroii acestor poeme. E surprinzător succesul unei ideologii 
care la origine, se vede bine, e a maselor iliterate, a alo- 
dierilor și nobilimii de țară (milites), a tuturor acelora pe 
care speranţă unui viitor mai bun, a unei slujbe, a unui 

fief, a unei căsătorii, îi îndemna sä caute în război, si în 
afara frontierelor ţării, o împlinire pe care înlăuntrul ei 
se resemnaseră s-o creadă imposibilă. E greu de spus pe 
ce forță s-a bizuit ea ca să pătrundă în discursul oficial 
dominant, discurs conservator, anesteziant şi stabilizator, 
întemeiat pe doctrina celor trei ordini. Să reevaluăm 
acum teoriile care ne pot ajuta să înțelegem sensul pre- 
facerii si faptele pe care ne putem bizui în sprijinul 
acestor teorii. 

Faptele, cum am văzut! din scurta revistă pe care 
le-am consacrat-o, sînt: sărace. Ele nu sprijină teoria lui 
Gaston Paris. Singura cantilenă“ pe care o putem exa- 
mina azi, aceea a sfintului Faro, eo tizană foarte sus- 
pectă, si întreg pasajul care-o cuprinde are un aer kitsch 
ce aduce a minciunä duhovnicească: Definiţia de poem 
„lirico-epic“,. „ecou al impresiei vii produse de eveni- 
ment“, pe care Paris a dat-o cantilenei, e găunoasă, 
lunga perioadă istorică (secolele VII-X) pe care el a vrut 

! s-o acopere cu un singur cuvînt se răzvrăteşte împotriva 
acestei simplificări. Mărturii despre cîntece epice şi des- 
pre o eluborare legendară găsim de-a lungul secolelor, 
dar prima dovadă incontestabilă despre: existenţa unui 
cîntec de gestă, cueroi, cu familii, cu sarazini, cu lupte 
“călare, asedii si lese paralele este abia Fragmentul de 
la Haga, către 1030. Greseala lui: Paris să fie doar o 
chestiune. de! cuvinte, aşă cum-a crezut Pidal? E poate 
mai însemnată, e o chiestiune de valori. Citind începutul 
Istoriei poetice a lui Carbl'cel. Mare, sau paginile despre 
epopee din Literatura franceză în evul mediu, găsim mai 
întîi un fel de prelegere de filozofia istoriei în spirit ro- 
mantic, cu elemente din antropologia poetică a secolului, 
unde ni se vorbește, de „stil national“, de „barbarie“, de 
„creaţie spontană“, de „amintiri“ și de iluzii ale imagi- 
natiei populare“, despre „oamenii vechi“ care ar îi fost 
asemenea. copiilor, Găsim clasificări, perioade, evoluţii, 
trăsături. caracteristice, un paradis al eruditiei şcolare ; 
inutil de spus cä toate clasificärile și träsäturile sint 
la fel de subrede ca și doctrina însăși. Urmează apoi 
faptele, care, cauza fiind expusă şi judecată, se potrivesc 

neapărat, prin vreunul din aspectele lor, cu ceea ce a 
fost explicat mai sus. Este imposibil ca un cercetător să 
studieze faptele fără a dispune de o teorie asupra lor ; 
este chiar mai bine ca el s-o dea în vileag de la început; 
dar în ordinea valorilor, teoria și faptele trebuie separate 
printr-o distincţie ireductibilă, şi chiar dacă el constată, 
la finele operei sale un „acord general“ (Paris, 1865, 463) 
al celor două clase, trebuie să rămînă conștient că timpul 
face din orice astfel de acord o cacofonie. 

Faptele nu sprijină nici teoria lui Joseph Bédier. 
Mult mai precaut din punct de vedere epistemologic, 
Bédier a văzut limpede că toate aceste documente și 
mărturii din secolele IX-XII nu sînt legate între ele prin 
nici o armonie prestabilită, că nu există un sistem unic 
de interpretare a lor, că filozofia istoriei are mai mult 
de profitat din studiul unui domeniu particular decît 
are el din ea, că tot ce se făcuse pînă atunci era mai 
mult o muncă: de debleiaj decît o sapientä augustă. Bé- 
dier descoperă că mai toate toponimele identificabile în 
cîntecele de gestă se află pe cîte un drum de pelerinaj, 
că poemele sînt relativ bine informate în legătură cu 
bisericile mai însemnate, si că reciproc, bisericile sînt 
bine informate, începînd mai ales din veacul al XII-lea, 
despre legendele jongleresti. Se dezvăluie astfel unul 
din mediile culturale specifice ale veacului de mijloc, 
drumul. Gresim cînd ne închipuim ruralitatea medie- 
vală după şabloanele secolului al XIX-lea, cu ţăranul 
care n-a ieşit niciodată din satul lui; gresim cînd cre- 
dem că veacul al XI-lea, perioadă de viguroasă înflo- 
rire, cînd țărănimea liberă era încă numeroasă, poate fi 
asimilat cu depresiunea care a atins Franţa spre sfîrşitul 
secolului XIII, cînd economia feudală s-a împotmolit su- 
grumată de serbie, cînd expansiunea militară a încetat, 
cînd oraşele încă se zbăteau în căutarea unui mod pro- 
priu de producţie. În veacurile al XI-lea și al XII-lea, 
oamenii călătoreau mult, si cu gînd de pace, si cu gînd 
de război, Or, drumurile, dintre care multe sînt vechile 
comunicaţii romane, slujeau deopotrivă soldaţilor, negus- 

torilor si pelerinilor. Marile pelerinaje duceau la San- 
tiago de Compostela, la Roma şi peste mare la Ierusa- 
lim. În jurul mai micilor sanctuare, Saint-Seurin de la 
Bordeaux, Saint-Romain de la Blaye, Saint-Honorat din 
Aliscamps, Saint-Faron de la Meaux, Saint-Riquier, Po- 
thières, Vézelay, Gellone, Stavelot, Malmedy, Origny- 
Sainte-Benoite, veacuri de-a rindul a fost întreţinut cul- 
tul eroilor din geste. Acolo au fost sanctificati, s-au expus 
armele şi moaştele lor, s-au botezat locuri cu numele lor. 
Această „localizare“ a legendelor, Bedier o constată în 
evul mediu şi adesea chiar în veacul nostru ; el o crede 
primară, el susţine că din mediul local legendar de in- 
fluentä clericală s-au născut cîntecele de gestă, si nu in- 
vers, atunci cind argumentele stau mai degrabă de par- 
tea cealaltă. El bănuie că poemele mîndre şi sălbatice 
pe care le citim azi s-au născut din propaganda clericală, 
că gîndul lor începător se află în lectura vechilor cro- 
nici, că autorii lor erau savanţi obişnuiţi cu epopeile an- 
tichitätii tirzii, care scriau în limba poporului pentru a 
räspindi faima mănăstirilor în care trăiau si a eroilor ale 
căror resturi pămînteşti se odihneau în mănăstiri. Pentru 
a face plauzibilä o asemenea viziune, Bedier trebuie să 
ridiculizeze mai întîi ideea cantilenelor ; să nege orice 
elaborare poetică în veacurile obscure; să reducă infor- 
matiile cronicäresti la două clase, născocire şi compila- 
ție : să întinerească toate textele. datîndu-le cît mai tîr- 
ziu ; să iscodească uriașe cantităţi de scrieri apologetice, 
documente măsluite, istorii mincinoase, produse ale in- 
geniozitätii interesate a trindäviei monahale, și să arate 
toate aele albe cu care sînt cusute ; sarcini pe care le 
îndeplineşte cu o măiestrie şi cu un farmec fără egal. Şi 
mai întîi de toate, trebuie să desfacă problema cîntecelor 
de gestă in general în probleme ale fiecărui cîntec în 
parte : căci făcînd așa, devine mai lesne evident că ve- 
chea exegeză a supralititat nişte mărturii mult prea să- 
race. Totuşi, la urma urmei, Bédier rămîne în braţe cu 
nu mai puţin de cincizeci si cinci de personaje istorice 
se pe d at si isprävi sînt amintite în poeme, din se- 

ecolul X., Nici un personaj de gestă nu e 

contemporan cu poemul care-l celebrează, sau măcar cu: 


auterul lui, sau cu străbunicul autorului lui. Lista re- 
pune vechea problemă a mecanismului transmiterii aces- 
tor „amintiri istorice“, sau mai exact a structurii unei 
culturi în care numele unor oameni însemnați si unele 
din faptele lor se pot păstra timp de mai multe sute de 
ani pe cale orală, Ce face Bedier ? Îi „localizează“. Amin- 
tirea lui Guillaume şi numele soţiei sale se păstrează la 
Aniane si Gellone, a lui Roland la Blaye etc. Imaginea 
societăţii medievale, adusă parcă la viaţă de descoperirea 
însemnătăţii drumurilor de pelerinaj, îngheaţă din nou 
în ruralism, ignoranță si particularism. Bédier dărimă cu 
o teorie ceea ce zidise-cu alta. E de ajuns să se risipească 
farmecul demonstraţiei lui, ca să -vedem că faptele, pe 
care le crezusem o clipă ordonate si explicate, au rămas 
tot cum erau si tot räzlete. Cea mai veche mărturie des- 
pre existența unui mormînt al lui Roland la Blaye.e chiar 
în Cîntecul lui Roland, dar ştim că. înaintea textului de 
la Oxford au existat si alte: versiuni ale poemului; ce ne 
interzice. să credem că;mormîntul, dacă e autentic, ar fi 
rămas ignorat. fără. gloria literară a oaspetelui său, si 
Gică e fals, a fost făcut-după ce faima poemului se răs- 
pîndise ? Prima atestare a numelor de Roland si Olivier 
date în mod ;sigur unor fraţi se,referă la o perioadă cu 
cel- puţin douăzeci de ani anterioară celei mai timpurii 
datări posibile a epopeei turoldiene. Turoldus e genial, 
desigur, dar nu el a inventat cîntecele de gestă ca gen li- 
terar ; tot un geniu să fi fost şi cel a cărui operă a servit 
exerciţiului de redactare din Fragmentul de la Haga, în 
103°? Sanctuarele sînt. fără îndoială foarte importante, 
dar să nu uităm că Saint-Romain din Blaye şi Saint-Seu- 
- rin din Bordeaux sînt menţionate cîte o singură dată în 
textul oxonian, şi că sfinta Magdalena de la Vezelay nu 
apare în Girart de: Roussillon decît la lesa 621 (Lot, 1958, 
135). Bédier abuzează vizibil de ideea de propagandă 
ecleziastică, Turoldus avea neîndoios o mare cultură li- 
- terarä, de: vreme ce reușește să adune în poemul lui de 
4 000 de versuri, echivalentul a mai putin de 100 de 
pagini de proză, atita bogăţie si atita forţă, de vreme 

“ce, măcar pentru „bunul-simţ“ modern, o astfel de con- 
centrare a puterii artistice pare imposibilă fără asimi- 
larea experienţei unor înaintași, dar ce dovezi avem că 
Turold citea latina ? De ce nu găsim la el un os umeros- 
que deo similis ca la Ermoldus Nigellus, un nox erat, 
et placidum carpebunt... în descrierea debarcării lui Ba- 
ligant, vreun fulg smuls din panaşul clasic, din Statiu, 
Lucan, Dares sau Dictys ? Bédiér ignoră voit că textul 
oxonian, unul din primele monumente ale evoluţiei vul- 
gare, are propria lui retorică, o retorică nouă, născută 
în afara școlilor mănăstirești, în mediu popular, la tir-> 
guri, sărbători si, aşa. cum el însuşi a arătat, pe dru- 
murile de pelerinaj 1. Vom căuta, în capitolul următor, 
să stabilim cîteva jaloane ale acestei retorici orale. 
Faptele nu verifică -nici teoria lui Menéndez Pidal, 
fiindcă nu ni s-a-păștrat nici un canto noticiero, nici 
unul din cîntecele de actualitate care, aşa cum presu- 
pune el, au perpetuat amintirea luptei de la Roncevaux. 
Fie cantos noticieros, fie cantilene, cum voia Gaston 
Paris, fie balade, cum crede René Louis, aceste compu- 


{Se poate arăta dimpotrivă că, elocvenţa latină împrumută 
devreme figuri din retorica populară. În poemul lui Ermold de- 
dicat lui Ludovic cel Pios găsim expresii ca „regele... se închină 
de trei si patru ori“ (872—873), „îşi bate pieptul cu pumnii“ (446), 
„ce 'să spun mai mult?“ (380), „neamul dușman“ (663), care, pe 
lîngă legătura lor cu expresii similare ale lui Venantius, Alcuin, 
Sedulius (Ranieri, 1983), amintesc de expresii din cîntecele de 
gestă : Narbonezii 922, 1351 („îl sărută de trei ori“), încoronarea 
lui Ludovic 1767 („îl sărută de patru ori pe faţă“), Roland 2368 
(„s-a bătut în piept cu o mină“), Cucerirea Cérdobei 468 („Se 
lovește în piept cu. amindoi pumnii“), Narbonezii 1196 („Ce să 
vă spun ?*), Pelerinajul lui Carol 860 („Ce să vă mai povestesc 
multe ?“), Roland 2630, 2922, 3295 („neamul duşman“). Alteori 
găsim convergente surprinzătoare, dar nu inexplicabile : în Car- 
men de bello Saxonico (Monumenta Germaniae historica, Scrip- 
tores, XV,-3, p. 1227) întîlnim expresia „soarele străluceşte în 
coifurile aurite“, pe care editorul o trimite la Macabei, I, 6, 39, 
dar pe care o putem regăsi la Vergiliu, 1, 588 („Se opri Enea si 
strāluci în -lumina clară“), ca si Roland (1808 „armurile strälu- 
cesc in soare“ ; 3306 „strălucesc coifurile cercuite cu aur si 
pietre scumpe“). În această direcţie se poate ușor bănui un te- 
ren fertil pentru studiu. ` t | . 

neri, posibile în genere, constituie tot atitea ipoteze: 
care nu se sprijină decît pe imaginaţie şi pe „bunul-- 
simț“. Ştim că sistemul genurilor are un caracter par- 
ticular în fiecare cultură ; e nejustificat să transpunem 
un gen scoţian, cum sînt baladele istorice, în Franţa, 
sau dimpotrivă să inventăm noi genuri care ni se par 
probabile. Adevărul e că, despre sistemul genurilor li- 
teraturii populare în Gallia romană, cel puţin pină la 
Eulalia, nu ştim nimic. 

În prezentarea rapidă a mărturiilor, pe care am fá- 
cut-o mai sus, am introdus și eu două „specii literare“ 
presupuse, anume cronicatul şi „legenda“. Ce se poate 
spune în sprijinul acestor supozitii ? În esenţă, că ele 
nu sînt „specii literare“ încadrate într-un sistem al ge- 
nurilor. Constatăm că în şirul cronicilor consacrate cam- 
paniei spaniole a lui Carol cel Mare apar de patru ori 
informaţii noi, mai mult sau mai puţin plauzibile : po- 
vestea ambuscadei, în Analele regale pînă în 829; nu- 
mele a trei din nobilii uciși, în Eginhard ; marele tezaur 
dăruit lui Carol la plecarea de sub zidurile Saragosei, în 
Analele din Metz pînă în 903; bătălia cu sarazinii în 
cursul căreia soarele s-a întors înapoi din cale pentru a 
permite francilor să ucidă cît mai multi pägini, în Ana- 
lele din Aniane sau Ripoll, a căror dată de redactare e 
încă obscură. Aceste informaţii, din care prima apare 
la cel puţin cincizeci de ani după bătălia din 778, care 
nu provin din surse scrise identificabile, care arată un 
grad crescător de elaborare imaginară, constituie în chip 
necesar conţinutul unor relatări orale. Ipoteza purei 
născociri a scribului trebuie eliminată, fiindcă ele se 
coroborează şi se împlinesc prin tradiția ulterioară, 
chiar atunci cînd aceasta nu a cunoscut direct textele. 
Ipoteza unor poeme contemporane evenimentului, com- 
puse de martori oculari, va fi îndepărtată si ea, fiindcă 
i ue din Metz, compuse în ţinut de limbă romanică, 
operă ip de trel sute de kilometri de Paris, nici mă- 
copiază între n fi 3 ambuscadă, iar ceilalti. autori, se 
de A ei, fiecare adäugînd numai cite o fărîmă 

noutate ; dacă astfel de poeme ar fi existat, şi ana- 


Scanned with CamScanner 


GLASUL SECOLELOR / 319 


liştii s-ar fi inspirat din ele pe alocuri, influența lor 
ar fi fost masivă, uşor de observat. Ipoteza că poetul 
lui Roland s-a inspirat din anale trebuie şi ea înlătu- 
rată, fiindcă darurile lui Marsilie, care ocupă un loc 
important în poem, apar în Mettenses, care nu cunosc 
bătălia de la Roncevaux, fiindcă ideea trădării si per- 
-sonajul lui Ganelon, esenţiale în trama povestirii, sînt 
excluse din relatările analistice, fiindcă Olivier, fiindcă 
cei doisprezece pairi, fiindcă Baligant sînt invenţii tar- 
dive, fiindcă analele atribuie victoria bascilor si nu sa- 
razinilor, fiindcă numele lui Ibn al-Arabi şi al lui Abu 
Thawr apar în anale și lipsesc din poem, fiindcă nu- 
mele Pamplonei, Huescăi, Barcelonei, Pirineilor, ale lui 
Aggihardus și Anshelmus nu sînt amintite în cîntec, fi- 
indcă geografia lui e o geografie a secolului XI, si nu a 
secolului VIII, fiindcă războiul lui e un război al secolu- 
lui XI, purtat de oameni ai secolului XI. Ipoteza că 
Turoldus a fantazat pe baza cîtorva elemente pe care 
clericii, cititori ai cronicilor, le-ar fi răspîndit în rîndu- 
rile publicului cîtorva lăcaşe de pelerinaj nu rezistă, fi- 
indcä el ştie amănunte diverse legate de Spania şi de- 
formează altele ; știe că riul de lîngă Roncevaux se 
chemă pe atunci Rune, a auzit de Balaguer, Tudela, Se- 
villa, dar poceste numele Ebrului în Sebre. Ipoteza că 
el a trecut prin Spania nu stă în picioare. 

E firesc deci să ne întrebăm unde se puteau aduna 
atitea informaţii diverse, unele adevărate, altele muti- 
late, false ori imaginare, de unde au luat autorii ges- 
telor numele localităţilor italiene mărunte, Bachanel 
(Baccano), Sotrio (Sutri), Li Cercles (Serchio), Pontram- 
ble (Pontremoli), de unde auziseră de Al-Mansur, de 
Angilbert de Saint-Riquier, de Waifarius de Aquitania 
de Abderrahman, de Canut al Angliei, de atîtea per- 
sonaje a căror faimă n-ar fi trebuit să depă ă 
ginile veacului, țării sau provinciei decît picante mar: 
Dirtie. 1 decît însemnată pe 

Un singur răspuns mi (se vi RE 
existat în veacurile IX-XII a y à FA h 
c if: i à £ 
aracter specific, la care-si aduceau aportul țăranii, sol- 

dati, călugării, pelerinii, negutätorii, mica nobilime, la 
început. chiar mediul aulic carolingian. Această cultură 
era orală. Ea prelucra contribuţia fiecăruia, transforma 
cronicatele (istorisiri autobiografice), le ducea mai de- 
parte, le combina, le imbogätea, le elabora într-o ima- 
gine vie şi complexă a: trecutului istoric. Aceste poves- 
tiri nu sînt nişte pretenţioase „genuri literare“, ele apar 
în orice cultură, tin, mai mult decît de psihologie, de 
biologia fiinţei umane. Specia noastră nu poate fi con- 
cepută fără comunicarea experienţei individuale. Că mai 
departe cronicatele au fost supuse unui proces de prelu- 
crare şi transmitere, aceasta nu mai e deja un fapt gene- 
ral-uman, ci unul specific culturii medievale. Bedier com- 
pară ecoul bătăliei de la Roncevaux cu acela al luptei de 
la Berezina, și conchide că, aşa cum după moartea ulti- 
milor participanţi la campania rusă amintirile lor s-au 
stins treptat, povestirile despre Roncevaux n-ar fi trecut 
graniţa seccolului al X-lea dacă n-ar fi fost Eginhard. Ra- 
tionamentul ar fi valid, dacă el ar fi făcut în cadrul unei 
ştiinţe experimentale sau ipotetico-deductive. Istoria cul- 
turii: nu ie nici una, nici alta... 

Procesul: de elaborare a cronicatelor nu e invenţia ni- 
mănui. El poate fi observat şi evaluat, fiindcă are loc 
simultan atît-în traditia:oralä cît. şi-pe hîrtie. Îl vedem 
în anale, îl atestă autorii de-limbă latină. Aşa cum am 
arătat măi sus, limita de separație între cultura clericală 
si aceea populară e'în veacurile IX—XI asemenea unei 
membrane one waj: ceeace spune poporul trece în scrie- 
rile călugărilor, arta povestitorilor romanici servește de 
pretext si exerciţiu imblinzitorilor de hexametri, dar nici 
un știutor de latină nu. compune încă în limbă vulgară (cu 
rarele excepții ale autorilor Eulaliei şi comentariului la 
lona),.$i mai mult, pînă la Dante, nici unul nu e artist în 
ambele limbi. Oricit de disparate ar fi urmele procesului 
de elaborare legendară, ele există şi sînt suficiente pentru 
a sprijini o. asemenea. concluzie, 

v Ce spun deci faptele ? Care ar fi platforma minimală 
a unei teorii actuale asupra cîntecelor de gestă ? 

Să aşezăm mărturiile într-un tabel (Tab. 3) si să ve- 
dem ce constatări impun ele. Toate pot fi grupate după 
conţinut în urme ale unor cronicate sau legende şi în 
texte originale sau mărturii despre existența unor texte 
originale în limba germanică sau romanică. Această cla- 
sificare este posibilă datorită următoarelor cauze : 1) crite- 
riul fidelității față de sursă ne permite să relevăm inova- 
tiile fiecărui autor, desigur sub rezerva că ar fi putut 
exista surse necunoscute nouă ; 2) criteriul fidelității faţă 
de adevărul istoric, judecat prin compararea surselor, ve- 
rosimilitate, trăsături formale caracteristice elaborării 
folclorice (triplicatii, miracole, motive de basme), înteme- 
iază o apreciere probabilă a faptelor povestite ; s-ar putea 
desigur ca Sulaymän Ibn Yaqzän să-i fi dat lui Carol si, 
mult aur, dar pentru noi, azi, părerea că M 903 urmează 
aici o dezvoltare imaginară e mai plauzibilă ; 3) concepția 
înşişi autorilor medievali, după care tradiţia orală este o 
sursă de autoritate (complementară stimei jonglerilor pen- 
tru textul scris), face ca scribii monahali să se refere 
cu respect fie la cîntece care le celebrează eroii, ca Er- 
mold, Hildegar sau Poetul saxon, fie la istorisiri legendare 
pe care le preiau în esenţă în scrierile lor, cum sînt 
AR 840 sau Conversio Othgerii. Că în cultura medievală 
există altminteri un clivaj între un mediu popular care 
creează și un mediu ecleziastic care, în ce priveşte istoria, 
se mărginește să preia, e vizibil chiar din scrierile latine. 

Cititorul a remarcat deja că această sumară discuţie 
evită orientarea retrospectivă, care caută în diferite pasaje 
ale cîntecelor de gestă din secolul XII „ecouri“ ale unor 
realităţi istorice din trecut, atestate în literatura de limbă 
latină, orientare atit de strălucit reprezentată de susti- 
nătorii traditionalismului. Orice astfel de „ecouri“ sînt de 
natură să întărească teza pe care o sugerez aici, anume că 
în cultura populară medievală exista un mecanism oral 
de transmitere si prelucrare a informaţiilor istorice, me- 
canism care în detaliul funcționării lui ne rămîne necu- 
noscut. A respinge din capul locului retrospectiva în- 
seamnă a ne aseza pe poziţia cel mai greu de apărat, de 
aceea am și ales-o, A arăta că literatura de limbă latină 

marcheazä sincronic etapele activităţii orale a culturii 
populare este încercarea care se sprijină pe cele mai pu- 
ţine dovezi. Această teză minimală presupune de fapt o 
alta, și anume că în ansamblul ei, cultura medievală din 
secolele IX—XI funcţiona astfel decît culturile europene 
moderne. 

În coloana tabelului consacrată elaborării legendare ne 
atrage atenţia distincţia între mărturiile care pot fi atri- 
buite unui mediu popular si acelea care provin din mediul 
ecleziastic. Ambele clase de mărturii se împletesc şi sînt 
sincrone. Povestea bătrînului Adalbertus, dascălul călu- 
gärului de la Sankt-Gallen, despre Ogier și regele lom- 
bard pe zidurile Paviei e desigur o anecdotă militară. Dar 
douăzeci de ani mai tîrziu, falsurile de la Saint-Denis ne 
arată că în jurul numelui lui Roland se tesuserä povestiri, 
de orice natură vor fi fost ele, care-l asociau îndeaproape 
cu Carol cel Mare, și că ele se bucurau de o asemenea au- 
toritate încît puteau servi unei mari mănăstiri care dorea 
să-şi legitimeze posesiunile. Analele din Aniane trimit 
probabil, cu minunea soarelui întors din cale, la alte le- 
gende populare de inspiraţie creştină. Dar obiceiul de a 
boteza copii cu numele lui Olivier și Roland, al cărui prim 
exemplu, de la Saint-Julien din Brioude, datează dintre 
999 și 10311, nu se mai poate explica prin istorisiri anec- 
dotice restrînse. Există în această perioadă embrionul unui 
conflict dramatic, există poate un poem în limbă vulgară 
al cărui centru e ocupat de o schiță a dialogului cu tripli- 
catie dintre cei doi palatini în scena cornului de fildeș. 
Iar la finele secolului, odată cu. Conversio Othgerii, începe 


1 Deşi donația de la Brioude înfăţişează cele două nume 
alăturate, signum Oliverii, signum Rollandi, nu se poate susţine 
că e vorba de frați, Cazul următor, donația de la Lérins (1038— 
1962), are același defect pentru urgumentafia noastră, în plus, 
numele nu sint contigue. Cei care ar dori să descalifice aceste 
două mărturii ar putea încerca să susțină că numele de Olivier 
nu a fost neapărat inventat de autorul unui cîntec de gestă, ci 
a putut apare independent, După Delbouille (ap. Pidal, 1960, 354), 


centrul de iradiere al inovației ce se situează. int: 1025—1 
regiunea central-vestică a Franţei. . RARE de 

şirul nesfirsit al fabricatiunilor narative clericale consa- 
crate eroilor din geste. 

Coloana unde sînt adunate poemele germanice, prelu- 
crările lor şi aluziile la ele, pune în evidenţă viguroasele 
procese de înnoire care au avut loc dincolo de Rin. Hil- 
debrand este unica rămăşiţă a marilor poeme în vers 
aliterativ, cu subiecte eroice, al căror şir pare a urca 
dincolo de epoca lui Tacit. Cu Heliand, sub Ludovic cel 
Pios, începe marea luptă de exterminare dusă de cres- 
tinismul german împotriva vestigiilor arhaice ; schimbînd 
natura subiectului, Heliand păstrează încă stilul și tipul 
de versificatie. Dar şi acestea sînt înlocuite la finele vea- 
cului printr-un vers bazat pe ritm și rimă, așa-numitul 
dimmeter iambicus, imitație a versului latin liturgic. Se 
păstrează în acest metru balade în gen popular (Hristos 
şi samariteanca) şi un poem epic inspirat de aceeași bătă- 
lie de la Saucourt la care se referă Gormond şi Isembard 
(Cîntecul lui Ludovic), scrise probabil de călugări. Singur 
Waltharius, spălat şi pieptänat sub vesmintul lui de he- 
xametri, rămîne ultima amintire a poeziei aliterative 
arhaice. 

În cursul acestui secol care trebuie să fi fost atit de 
dinamic (în ciuda raritätii surselor) pentru literatura de 
limbă germană, în Gallia mărturiile rămîn sărace. Cauzele 
acestei tăceri nu le cunoaștem. Ele ar putea ţine de cea 
mai evidentă deosebire între cele două culturi vecine, 
anume că germanii aveau dintotdeauna o mare poezie 
epică, pe cînd galloromanii nu. Din tradiţiile druidice nu 
ne-a rămas nimic epic. Romanii, se ştie, sînt poporul care 
a transformat mitologia în istorie si povestirea în discurs. 
Care vor fi putut fi contactele între poezia războinică a 
păturii germanice merovingiene şi cultura orală a masei 
populaţiei e greu de spus!. Știm că în cîntecele de gestă 
există foarte vagi reminiscente formale din stilul narativ 
germanic (așa cum vom vedea mai departe în cazul vi- 


1 Eginhard, vorbind de acele barbara et antiquissima car- 
mina, nu precizează dacă ele au fost culese de la vorbitori de 
limbă francă sau romanică, în ţinut germanic sau galloroman. 

sului ca motiv epic), dar nu putem preciza dacä acestea 
sînt de dată francă sau normandă, si în acest dubiu, care 
se întinde pe mai mult de trei secole, balanţa probabilitä- 
ţii înclină de partea celei de a doua ipoteze. 

E posibil deci ca tăcerea epicii 1 franceze în secolul IX 
(ruptă doar de cele 29 de versuri ale Eulaliei) să se da- 
toreze necesităţii unor acumulări înainte de a crea o 
asemenea poezie ab nihilo. Nu ştim ce putere sau ce nevoi 
au îndemnat poporul francez la acest efort, Nu știm în 
ce condiţii, în ce medii, în cîte locuri deodată a început 
procesul. Destul că în Franța, între 870 și 1050, meca- 
nismul de elaborare legendară a naratiunilor orale e du- 
blat progresiv de o literatură populară orală cu subiecte 
epice, exprimată în vers metric cu asonanţă, și împărţită 
în cel putin două genuri, vieţile de sfinţi şi apoi cîntecele 
de gestă. 

Aici intră în acţiune teoria oralitätii. 

Metodele ei pot stabili dacă în interiorul unui corpus 
de opere apar relaţii de intertextualitate si permit atît o 
determinare calitativă cât si cantitativă a acestora. Se 
pot urmări în timp evoluţia și transformările unui grup 
de expresii, a unui tip de structură superficială, apariția 
unor expresii noi, constituirea unui fond de formule. Se 
pot defini criterii foarte precise pentru analiza structurii 
prozodice a versului si arăta interacţiunea intimă între 
limba literară si metru. Se poate studia într-o manieră 
nouă însăși activitatea de compoziţie a jonglerului la ni- 
velul structurii superficiale. Teorija oralitätii stabilește mai 
intii, prin teste simple și neechivoce, dacă aplicarea ei este 
relevantă, si apoi descrie în amănunt structura şi proce- 
deele unei tradiţii. 

Cesare Segre a arătat cel dintii că între scriitura cîn- 
tecelor de sfinţi şi aceea a cîntecelor de gestă există o 
înrudire foarte apropiată, Anticipînd asupra examenului 


1 mEpică“ e un termen mai general decît acela de „epică 
militară“, Prin poem epic înțeleg unul c i i 

de detaliu, vom spune că fondul formular al cîntecelor de 
gestă este atestat pentru prima dată în Cîntecul sfintu- 
lui Alexis, în jurul anului 1050, cu cel puţin douăzeci de 
ani înaintea textului turoldian, şi că acest fond formular, 
care ne apare deplin constituit către 1130, va rămîne în 
linii mari neschimbat pînă la ultimele cîntece de gestă, 
în secolul al XIII-lea. 

Dar înainte de a întreprinde pe baze sigure o aseme- 
nea analiză este util să cercetăm cum se inserează fondul 
formular. în arta narativă a jonglerilor. Teoria oralitätii 
cîștigă mult prin colaborarea cu naratologia, şi împreună 
ele dau o imagine mult mai corectă și mai fidelă a sis- 
temului de producere a textului epic decît ar face-o fie- 
care separat. Să vedem deci cum povesteste jonglerul. 

Din ce se compune o povestire ? 


Este imposibil să rezum aici numeroasele discuţii și 
cercetări din care s-a constituit, în ultimii douăzeci de 
ani, naratologia. Ele urmează trei direcţii fundamentale. 
Prima pornește de la studiul deschizător de drumuri al 
lui Propp (1970, publicat prima oară în 1928) și-și propune 
să stabilească părţile constitutive ale unei naratiuni și 
regulile de combinare ale acestora. Această orientare, spri- 
jinită de studiile lui Todorov (1966, 1969). Greimas (1970, 
1973), Larivaille (1974), Colby (1973, 1974), este dusă la 
o dezvoltare maximă în cartea lui Bremond (1973 b, trad. 
rom. 1981). Pentru tot ceea ce o priveşte, discuţia cea mai 
autorizată aparţine acestui autor. A doua orientare tra- 
tează povestirea ca pe o suită de inflexiuni, de modificări, 
numite „figuri“, aşezate pe trei axe importante, deter- 
| minînd timpul, raportul cu lumea diegetică (modul) şi 
' raportul cu lumea enuntärii („vocea“); direcţia a fost ur- 
mată de Gerard Genette (1972, 1978, 1983, cf. şi Mieke 
Bal, 1977 a şi b). A treia orientare încearcă să epuizeze 
consecinţele comparatiei între textele mai multor poves- 
tiri, contemporane sau nu, urmărind constelatiile create 
de ecourile într-una ale celorlalte ; ea poate fi numită 
orientarea intertextuală, deoarece conceptul de intertex- 
tualitate subîntinde aici conceptul de text. În această di- 
rectie şi-au adus contribuţia Barthes (în special 1966, 1968, 
1970, 1971), Kristeva (1968, 1978), Dăllenbach (1979, 1980), 
și chiar Genette (1982). 

Naratologia nu este deci o disciplină unitară, şi cele 
trei orientări nu sînt convergente, Mai mult, la baza lor 
nu se află o teorie unică a naraţiunii, E vorba mai mult 
de străpungeri efectuate în diferite direcţii, în care obiec- 
tul oferea mai puţină rezistenţă investigaţiei cu mijloace 


structuraliste, Se ghiceste deci că dificultatea naratologiei 


e de natură epistemologică, În timp ce unii, ca Van Dijk 

(1973, 177), încearcă să deplaseze discuţia pe terenul sis- 
temelor formale, fără a avea certitudinea că un model 
formal imaginat la stadiul actual al cercetării are şanse 
nonnule de adecvare, alţii, ca Petofi (1975), caută să pre- 
lungească utilizarea conceptelor lingvistice în domeniul 
narativ, presupunind că un text e numai „expansiunea 
unei fraze“. 

Nu știm ce este naraţiunea pentru că nu avem o doc- 
trină a reprezentării. Nu putem avea o doctrină a repre- 
zentării fiindcă pornim de la un ansamblu de idei influ- 
entate de lingvistică, unde relaţia referentialä este consi- 
deratä pur arbitrară, si fiindcă în general nu știm după 
ce criterii judecă spiritul uman o reprezentare verbală a 
realităţii. 

Există o funcţie de corectare a percepţiei vizuale, mai 
exact de „interpretare“ a ei, la nivel biologic ; îndeplinită 
chiar de conexiunile nervoase între celulele retinei, ea 
supleează discontinuitätile senzatiei brute: aşa putem 
ghici forma unui obiect insuficient luminat (de fapt îl 
vedem sub forma în care îl reconstituie retina noastră), 
ne dăm seama că o linie este dreaptă, că două drepte sînt 
perpendiculare etc. Problema reprezentării narative este 
de o natură comparabilă, deşi ea nu se situează la nivel 
biologic, ci la nivel cultural (mai degrabă decît lingvistic). 
Dacă admitem că imperfectiunea reprezentării narative 
(insuficienta ei rezultind din caracterul finit al mesajului) 
este corectată automat de echipamentul cultural al citi- 
torului ori auditorului, atunci literatura se străduiește să 
ofere un minimum de informaţie, şi o informaţie cît mai 
putin ordonată posibil, în aşa fel încît receptarea naratiu- 
nii să-şi tragă agrementul chiar din acest efort de reordo- 
nare ; nu numai o parte din literatura modernă merge în 
acest sens, ci și povestirea tradițională europeană, care-şi 
depersonalizează eroii și simplifică împrejurările. Dacă, 
dimpotrivă, se presupune că receptorul e incapabil 
sa perceapă prin reorganizarea stimulului verbal, litera- 
tura se circumstantiazä la nesfirsit, devine particularistä, 
senzuală, redundantä, caută „tipurile“, „situaţiile“, „ilu- 
ziile“, înțelegîndu-se prin aceasta că discursul procedează 

Ja palparea reprezentării înseși. Ca disciplină, naratologia 
urmează mai mult prima supozitie. 

Un alt clivaj priveşte problema atitudinii faţă de „rea- 
litatea“ implicată în naraţiune. Realitatea aceasta nu e 
formată numai din ansamblul informaţiilor oferite de 
text, ci și din ansamblul povestirilor pe care le-am auzit 
şi le ţinem minte, organizate sub forma unei lumi de obi- 
ecte cu proprietăţi si relaţii logice etc. Dacă socotim că 
între părţile realităţii și părţile povestirii există un izo- 
morfism fundamental (astfel încît un eveniment real poate 
fi tratat ca eveniment narativ și invers), atunci construcţia 
literaturii și construcţia realităţii sînt analoge, ele se 
fac după anumite reguli care sînt necesarmente legate 
într-un sistem cu osatură logică. Această supozitie e ur- 
mată de naratologia funcţională, cu Propp, Todorov şi 
Bremond. Dacă, dimpotrivă, povestirea este fundamental 
altceva decît realitatea (fie exterioară fie interioară) pe 
care pretinde s-o reprezinte, dacă e un mod al ei, o ima- 
gine convenţională, atunci între obiectul reprezentării şi 
reprezentarea ca obiect intervin distorsiuni, deformări ti- 
pice în număr finit, care pot fi studiate ca sistem; e 
supoziţia retoricii narative a lui Genette si Bal. Prima 
orientare e o mecanică a naraţiunii, a doua o optică a ei. 

O ultimă distincţie priveşte natura activităţii literare, 
în relația ei cu tradiţia. Fie povestirea purcede din alte 
povestiri, fie încearcă. să se elibereze de ele si să atingă 
realul (ceea ce este în afară de limbaj, spre deosebire de 
realitate) în mod. independent, liberă de „codurile“ pe 
care ele le constituie 1. Acest efort de eliberare a poves- 


1 A crede că în domeniul acţiunii creatoare, în literatură bu- 
năoară, există coduri, e o iluzie, în cel mai bun caz o metaforă. 
Asemănările necesare, caracterul derivational al tuturor faptelor 
umane (amestecul de „imitație“ si ,inovatie“) îşi găsesc astfel 
© pseudo-explicatie printr-un cuvint gata făcut care nu lămureşte 
nimic. Regulile culturale nu pot fi confundate cu noţiunea sim- 
plistă de cod, Mi se pare că modelul conflictului între subiect şi 
cod, care se află de altminteri la originea celor mai fermecă- 
i-a „pagini ale lui Barthes (in special 1975 si 1977), ar trebui 
nina în direcţia unui modei al creației întemeiat pe dualitatea 

intre circulaţia formeior si producţia sensului. 

titorului a făcut obiectul studiilor lui Roland Barthes, 
prelungite de Kristeva într-o semiotică a intertextualită- 
tii. Desigur că o asemenea abordare reconstituie „subiec- 
tul“, în sens filozofic, concept pe care celelalte orientări 
încercau să-l lase deoparte. Din alt punct de vedere, cer- 
cetarea semiotică a literaturii este capabilă să integreze 
celelalte direcţii ale naratologiei, întrucît le tratează ca 
descrieri ale diferitelor sisteme de semnificare, dar in- 
troduce în mod necesar o tensiune între subiect si „cod“, 
pe care ele nu o presupuneau. , a 

Mieke Bal (1977 b, 4—5) a rezumat doctrina genettiană 
asupra naratologiei în 17 definiţii. Trei din aceste pro- 
poziţii ne vor permite să înaintăm în ce privește înțelege- 
rea exactă a poziţiei naratologiei ca disciplină. Ele pun 
ca idee fundamentală distincţia între trei concepte, con- 
fundate de multe ori în studiul naraţiunii. 

Textul este înşiruirea cuvintelor, „un ansamblu finit 
şi structurat de semne lingvistice“, 

Înţelesul cuvintelor, așa cum le citim unul după altul, 
este povestirea, adică „semnificatul unui text narativ“. 

Pornind de la acest înţeles, noi ne reprezentăm o în- 
siruire de evenimente, de schimbări de stare, evenimente 
care constituie „istoria“. „Istoria“ este deci un înţeles de 
nivelul al doilea, un „semnificat“ al povestirii. Ea se 
compune din evenimente, actori, acţiuni, o cronologie şi 
o „topologie“, adică timpuri şi locuri. 
-Nu trebuie să confundăm „istoria“ cu alte nivele de 
înţeles care se află dincolo de ea. Un prim nivel a fost 
definit de Todorov (1975) ca rezultind dintr-un proces nu- 
mit de el „construcţie“. Todorov afirmä că, luînd cunos- 
tinfä de povestirea autorului, cititorul își fäureste pro- 
pria lui povestire, răspunde universului imaginar evocat 
de autor în actul scrierii cu un alt univers imaginar, mai 
mult sau mai puţin asemănător, creat în actul lecturii. 
Pentru el, această acţiune corespunde unei munci de „rein- 
terpretare“, dar cred că precizarea dăunează utilității con- 
ceptului propus, pentru că, îmbogăţindu-l în chip nepo- 
trivit, îl face confuz, Să ne limităm doar la a înţelege prin 
„Construcție“ tratarea „istoriei“ ca un univers imaginar, 

adică transformarea ei dintr-o pură evenimentialitate in- 
serată în spaţiu-timp, într-un sistem de proprietăţi si 
relaţii. Operația ar corespunde conversiei succesiunii în 
inteligibilitate. 

Todorov presupune că informaţia primită prin recep- 
tarea celor trei nivele narative, textul, povestirea și „is- 
toria“, este supusă unei evaluări după cîteva criterii, din- 
tre care unul este „fidelitatea“ (1975, 419—420). Vorbind 
de „fidelitate“, el se abtine totuşi să folosească termenul 
de „realitate“, deoarece este admis în naratologie că po- 
vestirea nu ajunge pînă la realitate, nu e în mod simplu 
izomorfä cu aceasta. Datorită acestei retineri, noţiunea de 
fidelitate cade oarecum în gol : fidelitate faţă de ce ? Se 
presupune evident aici o relaţie de compatibilitate între 
universul imaginar al autorului şi acela al cititorului, su- 
ficient de tare încît să permită o cercetare critică, o eva- 
luare a analogiei între ele, a „fidelității“. Deducem că se 
pune sub o formă voalată problema naturii relaţiei de 
reprezentare, care este altminteri evitată cu grijă de cer- 
cetător. 

Interpretarea poate fi considerată. ca nivelul de înţeles 
imediat următor „construcţiei“. Interpretarea este organi- 
zarea datelor „construcţiei“ în vederea căutării unui sens. 
Pe cînd „construcţia“ ne îndepărta de povestirea indi- 
viduală în direcţia culturii în care ea se inserează, prevă- 
zind-o cu funcţiile de generalitate necesare pentru fău- 
rirea unei lumi imaginare, interpretarea ne readuce înapoi 
la povestire si chiar la text. În vreme ce „construcţia“, ca 
şi celelalte nivele de înţeles, avea un caracter de acceptare, 
de recepție mai mult sau mai putin activă a unor date, 
corelate cu ansamblul experienţei noastre, interpretarea 
este un proces problematic, o chestiune de problem-sol- 
ving a cititorului particular, Ea are și un caracter istoric, 
în măsura în care acest proces se inserează în tendinţele 
dominante ale unei subculturi. De aici se naşte tematica 
esteticii receptării, aşa cum a fost formulată de Jauss 
(1978). Totuși, obiectul cercetării lui Jauss nu este în mod 
strict interpretarea, ci modul în care se inserează în cul- 
„tură alte nivele de înţeles mai abstracte, asupra cărora nu 

mă voi opri aici. Rämîne de precizat numai că termenul 
de sens, utilizat pentru definirea interpretării, nu trebuie 
luat în accepțiunea lui comună, ci ca un factor directional, 
vectorial, al înţelesului. Înţelesul în sine conţine două 
grupe de componente, una statică, relationalä, pe care o 
voi numi semnificaţie, si una orientată, dinamică, sensul. 
Semnificaţia constituie materia unor reguli, pe cînd sen- 
sul are aspectul unei tendinţe, unui Trieb, pulsiune, do- 
rintä. El se realizează printr-un eveniment psihic particu- 
lar, actul de sens, momentul descoperirii și formulării 
acelei ordini inteligibile căutate, care se afla dincolo de 
datele primite prin mesajul verbal. 


* 


Problema majoră a naratologiei este deci absența unei 
teorii unice asupra reprezentării. E necesar să ne situăm 
în funcţie de un reper precis, de un concept clar, explicit 
de reprezentare, înainte de a considera semnificaţia pozi- 
tiei pe care o cercetare literară, ca aceasta de faţă, o ocupă 
în raport cu naratologia. 

Un asemenea concept a formulat Wittgenstein (1958) 
în Tratatul său logico-filozofic. Pentru el, realitatea con- 
stă în „existenţa si inexistenţa faptelor atomice“ (2.06). 
Un fapt atomic este o combinaţie de obiecte. Realitatea 
nu constă deci în obiecte individuale, ci în combinaţiile 
acestor obiecte, adică ea nu are o natură în primul rînd 
ontică, ci în primul rînd inteligibilă, pentru că este for- 
mată din relaţii, după modelul propoziției. Oricărui fapt 
atomic îi corespunde o propoziţie. Abia apoi propoziției, 
adică faptului, i se adaugă determinarea de „existent“ sau 
„inexistent“, de „da“ sau „nu“. Realitatea este starea de 
lucruri înfăţişată de faptele atomice existente si inexis- 
tente, de distribuţia existentului pe ansamblul faptelor. 
„O reprezentare este un model al realităţii, astfel încît 
fiecărui fapt atomic îi corespunde un element din model, 
iar elementele din model sînt așezate în aceeași ordine 
Ca și faptele atomice din realitate, cuprinse între limitele 
modelului. Astfel, reprezentarea si realitatea se află în- 
tr-un acord fundamental consonant. Realitatea este ast- 

fel încît din capul locului poate fi reprezentată, iar 
zentarea este astfel încît nu poate fi decît 
conformă cu ceea ce reprezintă. Cu alte cuvinte, realitatea 
este inteligibilă si dicibilă, exprimabilă prin vorbire, 
„Reprezentarea ajunge pînă la realitate“ (2.1511). 

Conceptul de reprezentare al lui Wittgenstein este for- 
mat din trei trăsături, şi, după mine, accesibil criticii în 
trei direcţii, corespunzătoare acestor trăsături. El afirmă 
că o reprezentare se compune din elemente aflate cu fap- 
tele realităţii în corespondență biunivocă ; ordinea, sau 
dispoziţia, faptelor determină ordinea elementelor repre- 
zentării ; reprezentarea mentală este, fără mediere, acce- 
sibilă vorbirii. 

Trebuie să acceptăm că naraţiunea este coextensivä 
unui concept de reprezentare, oricare ar fi acesta, și s-o 
raportăm la acela al lui Wittgenstein, de vreme ce l-am 
luat ca etalon. Dacă ea este reprezentare, ar urma să-i 
corespundă. 

E uşor de văzut că naraţiunea nu se poate suprapune 
exact cu acest complex de idei, și că este neapărat nece- 
sar să introducem, între realitate şi reprezentarea ei, un 
concept median, acela de cultură. Altminteri, am fi si- 
liti să admitem că acţiunile personajelor din povestiri, 
cum ar fi Sfinta Vineri sau Pierre Bezuhov, corespund 
unor „fapte atomice inexistente“ din realitate, ceea ce 
ar fi un expedient deosebit de ieftin. Dimpotrivă, în cul- 
tură, înțeleasă ca un ansamblu, sînt cuprinse atit un 
sistem de acţiuni ce caracterizează personajele „fantas- 
tice“, cît si un grup de reguli după care se construiesc 
personajele „realiste“. 

Raporturile de ordine între elementele reprezentării nu 
pot fi reduse în povestire la ordinea de succesiune tem- 
porală, după cum într-o pictură nu pot fi reduse la veci- 
nătatea spaţială. Tot așa cum, în romanul lui Bulgakov, 
Ivan Bezdomnii nu e în stare să povestească întîlnirea lui 
cu Satana, pentru că nu reuşeşte să găsească relaţia de or- 
dine între părțile esenţiale ale relatării lui — există mai 
multe ansumbluri de asemenea relaţii, dar nu se potrivesc 
între ele, astfel încît nu se poate construi un singur text 


, repre- 
» in general, 

coerent —- la fel într-o povestire, succesiunea nu rezultă 
din cronologia realităţii, ci din ordinea regulilor de poves- 
tire. Aici este deosebit de utilă distincția lui Genette între 
povestire si „istorie“. Realitatea posedă numeroase sisteme 
de ordine, fiecare sistem avînd o mare complexitate, pe 
cînd naraţiunea operează în aceste reţele o simplificare 
drastică, instituind o succesiune mai mult sau mai putin 
simplă, în jurul căreia alte ordini de înţeles se vor con- 
stitui în poziţie subordonată. Individul uman construiește 
spontan unul sau mai multe modele ale realităţii, adică 
reprezentări, dar comunicarea narativă este astfel încît 
acestora trebuie să li se aplice reguli de reordonare, care 
privilegtază șiruri de evenimente. Povestirea este o funcţie 
de timp a inteligibilului. În afara ei, nu putem impune o 
succesiune unică realităţii, chiar dacă o considerăm, pre- 
cum Wittgenstein, eminamente inteligibilă, iar ceea ce 
povestește povestirea nici nu este realitatea, ci o „is- 
torie“, o imagine (care păstrează cu ea raporturi strînse) 
construită de un individ conform unor reguli prescrise 
de cultură. Ceea ce este -inteligibil în povestire este inte- 
ligibil în cultură, și nu în realitate. Am văzut în capitolul 
IV cît de profund este travaliul pe care naraţiunea îl 
îndeplinește asupra realităţii. 

Reprezentarea mentală ar fi solubilă direct în vor- 
bire, dacă aceasta din urmă nu ar avea o structură pro- 
prie, o. „logică de reprezentare“ diferită de aceea a inte- 
lectului: Că mentalul si discursivul nu corespund bijectiv 
a arătat Wittgenstein însuși, în a doua perioadă a creaţiei 
sale. Nu există vorbire, și cu atît mai puţin aceea literară, 
care să nu fie organizată în configurații de sine stătătoare, 
alcătuite din apropieri stabile. Nu putem considera vorbi- 
rea ca un fel de eter prin care imaginile corpurilor se 
transmit indefinit, fidele, mult după ce sursa lor s-a 
stins. Vorbirea este. un mediu rezistent si anizotrop, care 
deformează și supune ideea cel putin tot atit cît e el însuși 
deformat de idee. Vorbirea nu aparţine individului în 
aceeași măsură ca gindirea ; ea este un loc social de 
trecere care oferă facilităţi tuturor şi în orice scop; la 
fel cu holul unui mare aeroport, ea prestează un număr 

foarte mare de servicii, dar lista acestora este finită şi 
cadrul lor rigid. Ea se uzează şi se dezvoltă în funcţie de 
variaţia utilizărilor care i se dau, dar nu se pliază decît 
prea puţin solicitării individuale (altfel decit dorea ima- 
ginatia romanticilor). Reprezentarea n-ar fi deci solubilă 
în vorbire decit în măsura în care reprezentarea însăși este 
un eşantion al schimbului social, sau, în termeni mai 
simpli, în măsura în care ea este „acceptabilă“. Povestirea 
conţine în bună parte din capul locului această „accepta- 
bilitate“, după cum am arătat mai sus, de aceea ea aproape 
că se naște „gata vorbită“. Povestitorul nu e în chip ne- 
cesar nici un „scriitor“, nici un „gînditor“, ci un „vorbi- 
tor“, el este cel care creează o modalitate de a pune schim- 
bul social de gîndire în vorbire. 

Analiza făcută în paginile: care urmează insistă în chip 
deosebit asupra schimbului social al vorbirii. De aceea, ea 
se depărtează atit de naratologia funcţională, pentru care 
conceptul de reprezentare al lui Wittgenstein este admi- 
sibil, cît și de naratologia retorică, preocupată de modifi- 
cările relaţiilor de ordine în povestire considerată ca o 
reprezentare numai după prima și a treia trăsătură a con- 
ceptului, si se apropie mai mult de naratologia intertextu- 
ală, care contestă global acest concept. 

Vom studia un caz concret în care vorbirea functio- 
nează ca „loc de trecere“, şi anume circulaţia unităţilor 
din structura narativă superficială (povestire şi text) în 
tradiţia cîntecelor de gestă. 

Producţia literară are loc în evul mediu francez con- 
form unor ansambluri de reguli, din care mai întîi le vom 
pune în evidență pe acelea care definesc sistemul genu- 
rilor. Fiecare gen poate fi în afară de aceasta descris por- 
nind de la un fond de structuri, care au fie un caracter 
mai „profund“, mai abstract, fie „superficial“, apropiat 
de nivelul expresiei lingvistice. Structurile au o istorie 
si o funcţie, adică apar, se modifică si dispar după cum 
își îndeplinesc rolul la diferite paliere ale naraţiunii şi în 
cultura în care naraţiunea e produsă. Aspectul structural 
al culturii nu se poate reduce la un sistem generativ-trans- 
formational, deoarece creaţia nu are loc din „profunzime“ 


Scanned with CamScanner 


836 / CINTRCELE DR GWTA 


în „suprafaţă“, ci gi prin schimburi între opere şi între 
genuri. 

Orice înnoire la nivel local pune în cauză sistemul 
genurilor la nivel global; cultura funcţionează ca un 
angrenaj de reciprocitäti. Regulile care definesc sistemul 
genurilor nu creează deci niște regiuni izolate („genurile« 
şi „speciile“), avind un aspect propriu si inconfundabil, ci 
normalizează . circulaţia structurilor între genuri, stabi- 
leste limitele ei. Romanul medieval trebuie să reflecte 
concepţia curtenească despre fin'amor din poezia lirică, 
fără de care riscă să-și piardă specificul şi să fie con- 
fundat cu cîntecele de gestă. Geste ca Huon de Bordeaux 
îndrăznesc să împrumute miraculosul breton din romane, 
fiindcă de confuzie le apără decasilabul epic şi verbozitatea 
formulară. Lirica trubadurilor se sprijină şi pe morala 
paladinilor lui Carol cel Mare (v. Bertran de Born), si pe 
aceea a eroilor bretoni. Cîntecul de gestă presupune o 
anumită informaţie hagiograficä, etalată în rugăciunile 
pe care eroii le recită înainte de bătălie ; el împarte cu 
vieţile de sfinţi un fond formular, dar în același timp ia 
în deridere felul de viaţă monahal. Personajul gestelor 
trebuie să aibă în toate împrejurările o atitudine sfidă- 
toare si trufaşă, spre deosebire de eroul de roman, care 
e de multe ori împăciuitor și încearcă să-și modereze ad- 
versarii ; totuși, atunci cînd află de existenţa unei primej- 
dii de moarte, ambii se consideră obligaţi să facă totul 
pentru a avea prilejul s-o înfrunte. Subiectul poeziei li- 
rice solicită iubirea unei femei care, chiar dacă nu întot- 
deauna îl ignoră, îl face mereu să aștepte ; personajul 
gestelor nu se gîndeşte la nici o femeie (dacă nu e 
mama lui) și nici nu prea vorbeşte despre această temă ; 
în prezența femeilor însă, ambii au o atitudine agreabilă 
și degajată, care sfirseste prin a le cuceri. Personajul de 
roman umblă mai tot timpul în stare de convalescentä, 
purtind pe trup numeroase răni în grade diferite de cica- 
trizare (rana care se deschide sau nu se închide este un 
topos al romanului), pe cînd eroul gestelor e teafăr; 
totuşi amîndoi au parte, în luptele singulare care mar- 
chează puncte culminante ale acţiunii, de lovituri grele ; 

de altfel, structura povestirilor de lupte, în romane şi 
geste, e foarte asemănătoare. Un gen se definește prin 
ceea ce-l aseamănă cu celelalte, tot atit cît prin ceea ce-l 
deosebeşte. A studia în detaliu această structură de schim- 
buri ce caracterizează o literatură, iată una din sarcinile 
naratologiei aplicate la istoria literară. 


Pentru a elabora o metodologie de detaliu avem nevoie 
de citeva concepte teoretice generale care permit o mai 
mare claritate a expunerii. Vom distinge mai întîi, după 
Greimas (1970) între structura profundă şi structura su- 
perficialä a naraţiunii. Distincția vine, cum se ştie, din 
lingvistică. Chomsky (1970, 49) crede că sistemul limbii 
are un caracter abstract, adică „profund, iar performanța 
lingvistică. unul fizic, „superficial“. Terminologia n-are 
de fapt legătură cu conceptul comun de abstractiune ; la 
origine ea se aplică la algoritmi si distinge între paşii fă- 
cuti în rezolvarea unei probleme, în funcţie de ordinea 
lor logică : a sparge ouăle e o acţiune mai „profundă“ decit 
a mînca omleta. intre structura profundă și aceea super- 
ficială a frazei ar avea loc anumite „rescrieri“, care dau 
dinamica procesului, din adincime în suprafaţă. Aplicarea 
acestei concepţii la naraţiune sugerează că povestirea se 
constituie din structuri cu grade diferite de adincime. 
Atunci cînd zicem „Doi tineri se iubesc în ciuda dusmäniei 
dintre familiile lor“ şi „Vrăjmaş mi-e numele tău numai, 
tu rămii același chiar de n-ai fi Montague“, ne situăm la 
nivele narative diferite, cele două spuneri fiind compati- 
bile, adică putindu-se situa pe aceeaşi verticală. Metafora 
spaţială aplicată aici, inspirată din informatică, a fost 
fertilă, fiindcă ne-am putut reprezenta naraţiunea nu ca 
o suprafață plată, pe care cuvintele se înşiruie în virtutea 
unor probabilitäti, ci ca pe o tridimensionalitate : pentru 
fiecare regiune a ei există niște raţiuni „adinci“, şi înseşi 
aceste rațiuni sînt probabil convergente întru ceva şi mai 
padînc&. 

Kristeva (1968, 310 și 1978, 221—222) distinge între 
geno-text şi feno-text, cel de-al doilea fiind rezultatul 
lingvistic finit, cel dintîi procesul infinit care se află din- 

colo de orice rezultat. Cum cercetătoarea se referă în defi- 
nitiile ei la unele concepții ale lui Lacan, nu putem merge 
aici mai departe decit să subliniem deosebirea între în- 
telesul conceptului de adincime la Chomsky, Greimas şi 
Kristeva. Autoarea protestează împotriva ideologiei chom- 
skyene, care susţine caracterul înnăscut al cadrelor ling- 
vistice, şi care, generalizată la literatură, ar putea sugera 
“interpretări eronate. Dar, luată într-un sens pragmatic], 
noţiunea de adincime este foarte utilă în studiul naratiu- 
nii. Din ea derivă si distincția genettiană între povestire 
“şi „istorie“, si ea se află la baza oricărei analize narato- 
logice. 

Dacă povestirea are trei dimensiuni, înseamnă că ea 
constă în acelaşi timp din evenimente si valori. Va- 
lorile stabilesc relaţiile între evenimente. Am căzut în 
fîntînă, cineva vine să mă scape. Nu există aici o impli- 
-catie logică, în ciuda unei iluzii populare, ci un raport de 
valoare. Oamenii nu pot să trăiască și să moară la în- 
timplare, ci totul trebuie să se desfăşoare după reguli 2. 
Atunci cînd se află în gubernia X că Cicikov cumpără su- 
flete moarte, fapta lui e interpretată ca o jignire, ba 
chiar ca o infracţiune, care ar trebui să atragă după sine 
o pedeapsă oarecare, deși nimeni nu știe prea bine de ce; 
intuind aceasta, Cicikov fuge. Faptul că sensul acţiunilor 
lui a fost făcut public îi dăunează, fiindcă ceilalţi află că 
el face reya care le inspiră teamă şi ură; el încearcă 
sa se protejeze de o eventuală contraactiune. Infractiunea, 
pedeapsa, protejarea sînt deci complexe actiune-valoare 
MARÉES 


1 Pragmatica este dimensiunea semioticii care se referă la 
relatiiie între semn și utilizatorii lui. Luat în contextul de mai 
sus, un studiu pragmatic se ocupă atit de producătorul narati- 
unii, cît si de receptorul ei. O structură profundă este un termen 
mediu în schimbul dintre aceste două instanţe, în aceeași mă- 
-sură aproape ca și un text, Pentru un model semiotic al lite- 
raturii, v. Miclău, 1977, 133—138. 

á Van Dijk (1973) declară că gramatica generativă nu poate 
TaD ica secvența „Ieri mi-am scrintit piciorul; medicul m-a 
sfătuit să mă odihnesc citeva zile“ ; această incapacitate nu con- 
tine nimic de mirare, 

narativă, care pot fi găsite în orice povestire, Caracterul 
irațional al valorii atribuite unei acţiuni a fost în chip 
genial dezvăluit de Gogol, fiindcă personajele atribuie o 
valoare negativă acţiunilor protagonistului în ciuda fap- 
tului că nu înţeleg ce rost au ele. În această direcţie și-a 
dezvoltat Claude Bremond modelul său narativ, pornind 
de la ideea că o povestire cuprinde înşiruirea (fie parţială, 
fie întreagă) a următoarelor actiuni-valori (pe care le 
numește procese): Degradarea lui A aduce după sine 
Pedepsirea degradatorului B şi Ameliorarea lui A urmată 
de Răsplătirea amelioratorului C. Dar la rîndul ei, Pe- 
depsirea lui B este o Degradare a lui B, şi ea poate fi 
urmată de o Ameliorare etc. Suprapunînd pe această ma- 
trice un model al facultăţilor subiectului (cum e faculta- 
tea de cunoaştere, de previziune, de satisfacţie etc.) se- 
obţin algoritmuri foarte complexe, pe care se poate defini 
un lexic de peste 50 de procese narative. Toate procesele 
se află la nivelul structurii profunde, cu alte cuvinte nici 
unul nu comandă o anumită formă stilistică a textului 
povestirii. 

Faptul că structura profundă se compune din procese 
(sau funcţii. narative, în termenii lui Propp 1) constituite: 
dintr-o asociaţie actiune-valoare este deosebit de impor- 
tant. Consecința lui esenţială este că povestirea e definită 
ca formă culturală, și nu ca limbaj formal. Bremond în- 
suși nu şi-a dat seama de această repercusiune. S-a men- 
tionat că reprezentanţii naratologiei funcţionale postu- 
lează tacit o analogie între evenimentialitatea lumii şi 
narativitatea vorbirii, între cauzalitate naturală si im- 
plicatie narativă ; în alţi termeni, ei par a accepta că 
succesiunea în timp a fenomenelor e suficientă pentru 
a forma o naraţiune. Dar conceptele de timp si de acţiune 
nu au sens în asocierea lor, și nici creșterea unei plante, 
nici erupția Vezuviului nu formează o povestire ; trebuie: 


l Problema structurii motivationale a povestirii -europene şi 
a matricilor narative este bine discutată de Bremond, 1973 a.. 
Pentru aceea a funcţiilor narative si a gradului lor de adecvare,. 
cf. Pânzaru, 1981 a şi b. 


Scanned with CamScanner 


940 / CINTRCELE DB GR#TA 


să determinăm planta ca frumoasă ori comestibilă, tem- 
peratura cenușii ca periculoasă pentru cineva. Inundatiile 
care au avut loc acum cîteva milioane de ani pe Marte 
sint înfricoșătoare în raport cu cele care au loc azi pe 
Pămînt ; absența de sens a unui eveniment trebuie să aibă 
sens ca absență, şi donația de sens nu are loc decît în 
vorbire. Această condiție e clară în prezentarea lui Bre- 
mond, care-şi numeşte procesele fundamentale Degradare 
şi Ameliorare 1. Forma lor generală va fi deci aceea de 
valoare, iar conţinutul lor o acţiune convenabil selectată 
printre cele care în cultură sînt indexate cu acea valoare. 
In funcţie de distribuţia valorilor în naratiuni, cultura va 
putea deci [i definită ca „pesimistă“, dacă lipsește Amelio- 
rarea, „ingrată“, dacă lipsește Răsplătirea etc. O trăsătură 
dominantă a cîntecelor de gestă este din acest punct de 
vedere accentul pus pe procesele retributive, şi dintre ele 
în special pe Pedeapsă. Orientarea degradativ-punitivă a 


1 Nu e clară însă în discursul lui teoretic. Refuzind „regula 
antropomorfismului necesar al povestirii“, el admite ca actanti 
entităţi lipsite de intentionalitate, cum ar fi citoplasma şi nu- 
cleul unei celule (Bremond, 1981, 143), uitînd că presupozitia de 
intentionalitate, ba chiar si principiul raţiunii suficiente se află 
în limbaj, în structura discursului. Dar cu douăzeci de pagini 
mai departe face următorul raționament: „o gramatică a po- 
vestirii nu poate pretinde la universalitate şi refuza să fie în 
acelaşi timp O teorie universală a acţiunilor ; o teorie univer- 
sală a acţiunilor nu este posibilă decît ca teorie a acţiunilor po- 
vestite, adică o gramatică a povestirii“. Inferentele sînt greşite. 
Nu se poate vorbi cu sens de o gramatică universală a acţiunilor, 
ci cel mult de una a acțiunilor umane, fiindcă fizica si economia 
politică n-au fost pină azi reduse la un limbaj comun ; acţiunile 
umane la rîndul lor nu pot fi obiectivate în mod absolut, consi- 
siderate ca existind independent de conştiinţa noastră, pentru 
că sint manifestări chiar ale conștiinței; o acţiune simbolică, 
așa cum sint dansul ori liturghia, si o acțiune economică, aşa 
cum e tăiatul lemnelor, nu pot fi deocamdată asimilate în func- 
tie de aceleaşi concepte, Prin urmare sint posibile teorii diverse 
Asupra acţiunilor umane, nesupuse încă unei „gramatici univer- 
sale . Distingind dimpotrivă naratologia funcțională ca o disci- 
Plină ce studiază povestirea întrucît aceasta e o structură de 


ashual prevăzute eu valori intr-o cultură, evităm această cap- 

acestor poeme ar putea fi în legătură cu temerile şi aspi- 
rațiile societăţii franceze în perioada anarhiei feudale. 

Dacă înşirăm funcţiile narative profunde nu vom 
obţine niciodată o povestire, ci numai nişte scheme, niște 
idei care au un oarecare înțeles luate în parte, dar nu au 
sens ca întreg. O orientare în istoria literară modernă a 
tratat epica drept un ansamblu de „motive“, adică de 
fragmente de structură narativă, susceptibile de o anumită 
circulație (mortul invitat la masă, logodnicul-stea). S-a 
dezvoltat si un oarecare aparat teoretic în jurul acestei 
intuitii (care vine din folcloristica germană), si Albert B. 
Lord bunăoară încearcă să descrie literatura orală ca 
fiind o compoziţie pe teme, motive și formule. A rămas 
însă pînă azi imposibil de precizat la ce nivel anume 
trebuie situat „motivul“ : unii vorbesc de motivul epic 
indoeuropean al eroului pe-plajă, alţii de motivul liric al 
celui ce moare de sete lîngă fîntînă. Se pare că orice în- 
şiruire de cuvinte determinind un substantiv poate fi 
tratată ca motiv ; așa ciocîrlia e un motiv în literatura 
franceză, avind conotaţii feminine, militare, libertare. De 
asemenea dizolvare a conceptelor nu ne pot feri decit 
două măsuri : prima e rigoarea argumentatiei, a doua e 
considerarea neîncetată a sensului motivului în cultura 
în care funcţionează. 

Trebuie să pornim, în studiul naraţiunii, de la repere 
precise. Acestea sînt în mod natural pe de o parte nivelul 
frastic al povestirii — sub care se află o structură pro- 
fundă lingvistică —, pe de alta nivelul structurii profunde 
narative, adică al acţiunilor valorizate considerate la mo- 
dul cel mai general. Ca test intuitiv pentru determinarea 
nivelului structurii profunde poate fi luată întrebarea „de 
ce personajul X face acţiunea y ?“ ; şirul neîntrerupt de 
acţiuni construit prin repetarea ei regresivă colecţionează 
funcţiile narative. Greimas greseste atunci cînd aşează 
în structura narativă profundă careurile lui semiotice, 
bazate pe opoziții ca viatä/moarte, crud/copt, fiindcă 
aceste concepte în naraţiune nu sînt fundamentale, oricât 
de paradoxal ar părea ; ele provin din interpretarea ni- 
velului superficial. Eroarea lui Greimas are o dublă sursă, 

ea vine din confuzia între „adincimea“ algoritmicä (prag- 
matică) şi abstractiunea logică, și deopotrivă dintr-o in- 
terpretare a lui Levi-Strauss (1973, 139—173), care în- 
tr-un articol consacrat discutării cărţii lui Propp îl acuză 


Sovieticul vorbește despre un anume tip de basm rus, 
francezul despre mitul amerindian ; dar nimic nu ne spune 
că aceste două specii trebuie să fie reductibile la un 
același gen. Cea dintii ţine de o civilizaţie a fierului, cu 
agricultură sedentară şi formaţiuni statale puternice, a 
doua de un nivel de dezvoltare tehnologică ce corespunde 
neoliticului, cu agricultură itinerantă dacă e vreuna, vînat, 
cules si pescuit, formaţiuni sociale mici si nepermanente. 
Basmul fantastic european, oricare ar fi „rădăcinile“ lui 
neolitice (cf: Propp, 1974), prezintă o „logică“ narativă 
diferită fiindcă civilizaţia fierului dezvoltă un inconștient 
uman foarte original faţă de acela al mitului ; mitul are 
o structură clasificatorie, a cărei punere în evidenţă este 
meritul genial al lui Lévi-Strauss, si în clasificarea mitică 
acţiunile umane, fenomenele și ființele naturale sînt strîns 
asociate, Basmul nu e atît preocupat de a instaura o ordine 
în univers, cît de a o restaura în lumea oamenilor. Mitul 
dezvăluie fundamentala continuitate a timpului, arătînd 
structura regulată a ciclurilor, pe cînd basmul denunţă 
iregularitatea acţiunilor umane în spaţiul unei vieţi, ne- 
dreptatea și eşecul, pendularea între stabilitate şi catas- 
trofă pe care numai Victoria o poate opri, inghetind-o în 
eternitatea a ceea ce nu este povestit. În ordine narato- 
logică, este foarte posibil ca sensul mitului, fiind clasifica- 
“toriu; să ţină de structura superficială, sau ca structura 
lui profundă să se construiască din alte concepte decit 
Degradare și Ameliorare. Acest lucru nu e clar în pre- 
zent şi nu le-a fost clar nici celor doi autori, care în 

polemica lor au acceptat de bună credință presupozitiæ 
că unul dintre ei ar fi putut descoperi o gramatică uni- 
versală a povestirii |. 

La mijloc, între structura profundă narativă şi rea- 
lizarea lingvistică a povestirii, pot fi distinse mai multe 
nivele, între care propun identificarea structurii narative 
superficiale2 Lucrurile sînt de fapt ceva mai complicate, 
dar interesul discuţiei e să le facem mai clare. 

Conceptul de structură narativă superficială-a fost pro- 
pus de Greimas, dar fără o dezvoltare concretă. Intuitiv, 
se poate imagina că funcţiile profunde se" detaliază într-o 
serie de entităţi care nu pot fi izolate decit pe plan lingvis- 
tic (în aceasta constă aspectul lor „superficial“), sub formă 
de recurente, dar al căror sistem este mai adînc, fiind 


1 Această iluzie îi animă pe Alan Dundes, ap. Bremond, 1973 
b, şi pe Powlison, 1972. d Dot 
? Poate fi luată ca reper următoarea veprezentare grafică : 

compus din moduri ale comunicärii despre actiune (in 
aceasta constä aspectul lor narativ). Entitätile pot fi nu- 
mite functii narative superficiale. LES ip 

Recapitulînd secţiunea verticală operată pînă acum, 
cu ajutorul conceptelor propuse de diferiţi cercetători, 
trebuie să stabilim echivalentele orizontale între ele, adică 
să avansăm citeva precizări și concilieri terminologice. 

Asupra conceptului de text, definiţia Genette-Bal, după 
care el poate fi identificat cu înșiruirea structurată a 
semnelor lingvistice, este satisfăcătoare, dacă vom avea 
permanent în minte natura semiotică a textului, acţiunea 
lui de iradiere de sens. Textul, oricît de „superficial“, 
prezintă el însuşi o „adincime“ notabilă, întrucît expresia 
lingvistică este locul de întîlnire deopotrivă al sistemelor 
de schimburi culturale (este mai mult sau mai puţin for- 
mulară) şi al sistemelor de construcţie a sensului (este 
mai mult sau mai putin paragramatică 1). E foarte evident 
în literatura tradiţională, şi în poezia epică franceză în 
particular, că textul este organizat pe mai multe clase de 
recurente, si că aceste clase sînt la rîndul lor ierarhizate 
în „adincime“. 

La fel, conceptul de povestire, înțeleasă ca dispunere 
a materialului evenimential într-o formă semnificantă, cu 
ajutorul unor „figuri“ retorice ale modului, vocii şi dura- 
tei, este o achiziţie incontestabilă a naratologiei. Definiţia 
lui Bal, după care povestirea este semnificatul textului, 
procedează din suprafaţă în profunzime ; definiţia din 
fraza precedentă adoptă un demers invers ; ele sînt echi- 


Paragramă se numeşte figura prin care elementele unui 
înţeles difuzează într-un text. De exemplu, mai toate frazele din- 
tr-o scriere despre Napoleon conţin conotaţii eroice, acelea des- 
pre Fedra conotaţii tragice. Paragrama dă textului o anumită 
„Culoare! „ cam tot așa cum tonalitatea dă muzicii o dispoziţie, 
i „ethos“. Noţiunea de paragramă este o generalizare a ideii lui 
dute despre anagrama în poezia indo-europeană veche: în 
nșiruirea versurilor s-ar regăsi literele numelor anumitor şefi 
militari ete, În acest sens restrîns o foloseşte Kristeva (1978). 
zeneralizată mai departe, si acesta e mai degrabă înțelesul folo- 
-sit mai sus, paragrama constituie un procedeu specific textual, 
„Superficial“, de a construi valori de înțeles „profunde“. 

valente. „Figurile“ retoricii narative constituie un substrat 
al povestirii, întrucît ele sînt operaţiuni ce premerg con- 
stituirea ei. Povestirea este un rezultat al aplicării lor. 
De exemplu, prolepsa (relatarea anticipată a unei acţiuni 
care va avea loc mai tirziu în „istorie“) e o modificare a 
succesiunii temporale care are o anumită rațiune, ea pre- 
găteşte o înţelegere definită a ceea ce se relatează. Pro- 
lepsa nu are însă sens la nivelul povestirii, semnificat 
stricto sensu al textului, ci la nivele de înţeles mai pro- 
funde. Între nivelul operaţiilor retoricii narative şi tex- 
tualizare trebuie să aşezăm funcţiile narative superficiale, 
care ţin de povestire, dar stabilesc forma textului narativ. 
Ele precizează ce anume detalii se vor da în legătură cu 
acţiunile povestite (loc, timp, caracterul și înfăţişarea per- 
sonajelor, descrierea obiectelor folosite, stări, aspecte ale 
acţiunii etc.). 

Precizind aceasta, ne putem acum întoarce la text si 
arăta că în adîncimea lui vom găsi reflexul acestor unităţi 
ale povestirii, sub formă de clase de fraze afectate tradi- 
tional exprimării fiecărui tip de informaţii definit de 
funcţiile narative superficiale. 

Textul deci se compune (nu în suprafaţa sa lingvistică, 
ci în suprafaţa sa narativă) mai întîi din expresii formu- 
lare, care fac obiectul schimbului social de vorbire, şi ex- 


narative superficiale, și anume din clase de fraze pe care 
le voi numi ritmeme. Voi reveni asupra acestui termen 
nou mai departe. 

Povestirea are și ea cel puţin două paliere care pot îi 
distinse, structura narativă superficială (înșiruirea func- 
ţiilor) si retorica narativă (aşa cum e ea descrisă de 
Genette). 

Al treilea mare nivel este „istoria“, care se desface în 
două paliere : „istoria“ în sensul restrîns dat de Genette 
şi Bal, adică actori, acţiuni, cronologie şi „topologie“ (re- 
zultate ale unor investiţii definite de Bal ca „distribuire 
de trăsături distinctive“ — 1977 b, 7—8), si structura 
narativă profundă, palierul cel mai abstract, care face 

obiectul naratologiet funcţionale a lui Propp și Bremond. 
„Istoria“ deci are întotdeauna un caracter circumstantiat, 
personalizat, pe cînd structura narativă profundă se com- 
pune din abstractiuni pure, produse ale unei logici a ac- 
fiunii, care cu atare este comună unor activităţi umane 
în genere şi nu conţine nimic propriu-zis narativ, „Isto- 
ria“ este deja o „poveste“: putem imagina douăzeci de 
versiuni ale Cenusüresei care au aceeaşi „istorie“, dar 
povestiri şi texte diferite ; „istoria“ Cenusüresei e însă 
distinctă de oricare alta deoarece conţine o înşiruire par- 
ticularizată de elemente narative : mama vitregă si cele 
trei fete, balul, caleașca miraculoasă, prinţul, încercarea 
pantofului etc. Structura narativă profundă poate fi însă 
comună cu a unui alt basm, în a cărui „istorie“ fata e 
înlocuită cu Prislea, balul cu furtul merelor de aur, pan- 
toful cu degetul cel mic al hotului supranatural. Faptul 
că pentru a avea o „istorie“ trebuie să precizăm personaje 
şi obiecte are o semnificaţie extraordinar de importantă, 
pe care naratologia nu a fost încă în stare s-o asume pe 
deplin ; el sugerează că toate palierele naraţiunii functio- 
nează simultan în „suprafaţa“ culturii — implicînd insu- 
ficienta modelului generativ-transformational asumat 
cu toate consecinţele sale — și că personajul şi obiectul 
au pentru naraţiune o însemnătate cel puţin egală cu 
succesiunea evenimentelor. Dar pentru a înainta în 
această direcţie ar fi necesar probabil să avem o altă 
naratologie. - i 

O funcţie narativă. superficială ni se înfăţişează deci 
ca o formă comună mai multor expresii lingvistice, pe care 
le reunește în aceeași clasă. Clasa de expresii lingvistice 
insâși, pe care o putem numi ritmem, întrucît constituie 
un pas distinct în cursul naraţiunii, este întotdeauna aso- 
ciată unei funcţii superticiale și invers. Acest mod de a 
vedea lucrurile corespunde ideii că nivelul textual al na- 
rațiunii este recurent, ca și acela profund, si că această 
recurenţă are o valoare narativă, nu lingvistică. Recurent 
nu inseamnă aici neapărat că orice funcţie apare de mai 
multe ori într-o povestire ori se repetă la rînd în ea, ci 
că, dacă vom compara nivelele frastice ale mai multor 

povestiri din aceeași tradiţie, vom vedea că ele sint făcute 
cu ajutorul unei liste restrînse de forme, tot aşa cum în 
toate castelele dv cărți de joc construite vreodată în lume 
vom găsi nu aceleaşi cărţi, ci aceleași figuri și culori. 
Ritmemele au în mod tipic forma unei propoziţii, deși pot 
suferi transformări de natură lingvistică aplicabile propo- 
ziţiilor, cum sînt aglomerarea în fraze prin coordonare și 
subordonare, ori comprimarea cu ajutorul formelor nomi- 
nale ale verbului. Funcţia superficială (ca și aceea pro- 
fundă) nu poate fi deci sesizată în mod nemijlocit; ea 
ne apare prin intermediul unei porţiuni din text, o pro- 
poziţie, o frază, un grup de fraze, sub care recunoaştem 
funcţia (bunăoară aceea de Portret) pentru că înțelegem 
rolul frazei pentru semnificaţia povestirii prin analogie cu 
alte fraze. Funcţia superficială e pe de altă parte un pas 
distinct în procedura narativă, şi succesiunea ritmemelor 
asociate funcţiilor constituie materia textului. 

Îndrăznesc să introduc aici un cuvînt nou, ritmem, pe 
care l-am format cu o desinentä structuralistă de la un 
sens al cuvîntului grec rhythmds 1 : figurile curgerii unei 
ape, ale căderii în falduri. a unui vesmînt. Ritmem ar 
însemna deci etimologic o unitate de formă tranzitorie 
a obiectului, cum sînt atitudinile pitorești ale unui animal, 
o expresie mimică, o postură corporală, starea momentană 
a unui peisaj. Încerc să exprim astfel o analogie : tot aşa 
cum acestea sînt reţinute de cultură și „codate“ relativ 
rigid, ca poziţii determinate ale unei liste finite, 
tot aşa, unitățile superficiale ale povestirii stabilesc 
în chip cataleptic și arbitrar anumite tipuri de fraze, între 
care ar trebui altminteri să existe tranzitii infinite. 

Tot ceea ce se află într-un nivel inferior se află în 
toate nivelele superioare, ceea ce e echivalent cu a spune 
că cea mai bovată formă a naraţiunii este textul ei. 

Pentru a identifica funcţiile narative superficiale ar 
fi deci necesar să cercetăm textele, în cazul de faţă cîn- 
tecele de gestă, în nădejdea că ele se compun dintr-un 


—— 


1 Sens stabilit de Benveniste, 1966, 333. 

număr finit de. tipuri de fraze cu valoare narativă. Dacă 
o asemenea identificare reușește, una dintre ipotezele 
de plecare este corectă. E vorba anume de aceea după 
care există o structură narativă superficială : de vreme 
ce avem un sistem de recurente, și acest sistem se pla- 
sează la nivelul prevăzut, înseamnă că aici se află palierul 
de structurare a narațiunii pe care l-am căutat. Chiar 
dacă progresul cercetării ar schimba reprezentarea gene- 
rală despre natura narativitätii pe care am avut-o pînă 
acum, sistemul de recurente descris ar păstra un caracter 
obiectiv de sine stătător. 

Am constituit deci un corpus de nouă cîntece de gestä, 
începînd inevitabil cu La Chanson de Roland şi termi- 
nind cu Huon de Bordeaux, care datează din prima treime 
a secolului al XIII-lea. Din corpus, care are 32.710 versuri, 
am lăsat deoparte dialogul în oratio recta şi am examinat 
restul de circa 16.000 de versuri. Voi prezenta în detaliu 
rezultatele investigaţiei în subcapitolul următor, discutînd 
mai înainte cîteva probleme teoretice. 

Cercetârea relevă un număr de 16 funcţii narative 
superficiale, cu ajutorul cărora se poate descrie integral 
corpusul 1. Deşi din punct de vedere narativ se situează 
la același nivel, ele dau impresia de mare eterogeneitate, 
deoarece se referă la diviziuni diferite ale lumii. Pe de 
altă parte, acel uriaş şi haotic inventar de forme ale 
vorbirii care este retorica clasică a descris, printre ceea 
ce ea numește „figuri ale discursului“, si cîteva rit- 
meme. Aceste ritmeme, ca Portretul (prosopopeea), apar- 
țin însă în mod organic naraţiunii, de la care discursul 
persuasiv le-a împrumutat în cursul procesului de dez- 
voltare pe care l-a cunoscut în cultura greco-latină. 
Faptul nu trebuie să ne împiedice de a vedea sistemul 
ritmemelor în epica franceză ca un ansamblu, dacă nu 
organic, cel puţin original. 
re pa 

1 Excepţie de la aceasta fac trei versuri, Încoronarea lui Lu- 


ovia 284 şi Pelerinajul lui Carol 208—209, care sînt analoge în- 
re ele; a crea o diviziune specială ar fi însă inconvenabil. 

Problema opoziţiei între discurs şi povestire, ridi- 
cată de Benveniste (1966), se arată aici a fi de maximă 
importanță. Simplificînd, povestirea trimite la o eveni- 
mentialitate în afara limbajului, pe cînd discursul con- 
stituie o evenimentialitate în limbaj. Atunci cînd citim : 
„Caesar trimise două cohorte împotriva lui Dumnorix“, 
presupunem că vorbirea e în legătură cu ceva ce se în- 
tîmplă în exterior, că verbul „a trimite“ desemnează o 
acţiune care face parte dintr-un sir narativ cu structura 
următoare : Dumnorix întreprinde o degradare virtuală 
a romanilor (pregătindu-se să-i atace); informat de 
aceasta, Caesar întreprinde o protejare virtuală a 2r- 
matei sale, întreprinzînd o degradare virtuală a inami- 
cului , modul de execuţie ales este atacul a două co- 
horte ; totul se descompune într-o listă maximală de 
scene posibile : heduii înaintează, cercetasul roman con- 
templă marșul trupelor barbare, tot el raportează unui 
tribun, acesta anunţă pe general, Caesar dă un ordin 
verbal unui prefect să înainteze cu două cohorte, trupele 
pornesc împotriva inamicului. Ce am făcut aici nu e 
-o dezvoltare a structurii narative cu ajutorul imaginaţiei, 
ci pur și simplu explicitarea ei; fraza de la început, 
‘transpozitie în stil indirect a 'ordinului însuși al coman- 
-dantului, conţine o întreagă structură narativă pentru 
«că este o frază narativă. Ea aparţine în mod legitim unei 
naratiuni. 

Dimpotrivă, dacă spun, aşa ca Guillaume d'Aqui- 
taine, „voi face o poezie despre chiar nimic“, în lumea 
fizică se presupune că nu se întîmplă nimic sensibil 


decît sunetul vocii, flatus vocis. Dar pe planul întelesu- 


lui, al relaţiilor între vorbitor si ascultător, apar o mul- 


1 Benveniste spune discours si récit, Apare aici o interferență 
“supărătoare cu terminologia lui Genette, pentru care „povestire“ 
“înseamnă altceva. Ar fi mai bine să zicem „discurs și naraţiune“. 
Nu vom risca însă nici o neînțelegere dacă vom folosi termenii 
în cuplurile în care au fost propuşi, deoarece ei işi trag înţelesul 
din opoziții. „Povestire“ înseamnă deci de fiecare dată altceva, 


«după cum spunem „discu i ire“ i 
de n a rs şi povestire“, respectiv „text, poves- 

time de evenimente : anunţ că voi face o poezie, mă 
afirm deci ca poet; spun că ea va fi despre ceva, așa 
cum -ascultătorul se aşteaptă să fie; declar că obiectul 
poeziei va fi chiar nimic, adică trezesc mirarea audito- 
rului cu un paradox, un obiect care există, fiindcă vor- 
birea e despre ceva, dar e nul, fiindcă nu intentionez 
să mă fixez asupra unei teme ; anunţul de la început de- 
vine deci un pariu: mă angajez să realizez un lucru pa- 
radoxal, si interlocutorul mă urmăreşte cu atenţie ca 
să vadă cum reușesc să eludez verdictul de imposibili- 
tate al bunului-simt. E și aici, după cum se vede, ceva: 
„profund“, adică implicit, dar e o evenimentialitate fără 
model. real, nu e o reprezentare, ci o acțiune nemijlo- 
cită. Si aici intervin „valori“, în funcţie de care apare 
o „implicaţie“ de natură specifică, dar aceste „valori“ 
sînt încastrate în structura limbajului : conceptul co- 
mun de vorbire ca reprezentare (şi care e oarecum in- 
corect, întrucît se aplică mai ales la naraţiune) implică 
faptul că o poezie e despre ceva, dar pot vorbi pentru 
a reprezenta faptul că e posibilă o poezie despre nimic, 
si ceea ce spun nu reprezintă nimic ; e chiar o dialectică 
de valori. Nu e important numai faptul că discursul 
contrariază asemenea „implicaţii“ mai des decît poves- 
tirea pe ale ei, ci mai ales acela că în discurs locuto- 
rul. foloseşte o strategie localizată în procesul de comu- 
nicare, activitatea lui se situează chiar în acest proces. 
Gramatica povestirii pretinde că ceea ce se întîmplă are 
un sens, fiindcă răspunde la un eveniment şi tinde să 
producă un alt eveniment. Gramatica discursului pre- 
tinde că se întîmplă ceea ce spune, întrucît ceea ce se 
spune are sens. Discursul constă, spre deosebire de po- 
vestire, într-o strategie de limbaj îndreptată spre sco- 
pul de a produce în auditor o modificare (credinţă, sen- 
timent, stare de reflecţie, aşteptare, dorință). 

Dar povestire şi discurs sînt în cele de mai sus con- 
cepte teoretice care corespund unor feluri ideale de a 
utiliza vorbirea, de altfel situate la nivele eterogene. Ele 
nu se pot suprapune cu sistemul genurilor, cu basmul 
Si poezia. O poezie nu încetează de a fi „lirică“ atuncii 

cînd cuprinde fraze narative, conceptul de „liric“ fiind 
de altminteri quasi-vid. Reciproc, într-o povestire în- 
tilnim largi pasaje cu caracter discursiv, mai ales în 
dialog. 

Textul cîntecelor de gestă, în ansamblul lui, se îm- 
parte în trei după cum este proferat de instanţe dife- 
rite. Instanță inseamnă aici persoana desemnată de 
mărcile vorbirii ca pronuntind vorbirea. „Sărmanul Yo- 
rick !“ emană de la un individ determinat, cineva care 
l-a cunoscut pe Yorick; în teatru nu vorbeşte nimeni 
altul decit astfel de indivizi, aflaţi în lumea diegetică 
(povestită sau reprezentată) ; în general în teatru există 
o singură instanță, Personajul. Cu naraţiunea, lucrurile 
se schimbă de tot. În cazul cel mai simplu, pe lîngă per- 
sonaj mai vorbesc încă două instanţe, una personală si 
alta impersonală. În ce lume se află ele ? În lumea lim- 
bajului. Nu trebuie să ni le reprezentăm ca fiind cineva, 
sînt o simplă reverberatie a pronumelor si a formelor 
verbale. Dar morfologia este coordonată spre a se ob- 
ține anurnite efecte, tot așa cum în pictură se amestecă 
oxizi de plumb si de crom cu un liant organic pentru a 
se produce un măr. Una din instanţe este Autorul, care 
rostește fraze ca: „Era o seară de toamnă“. Aici nu 
există nici o determinare personală a enuntätorului, care 
se ascunde în spatele propriei lui vorbiri ; dacă vom în- 
locui într-o povestire toate frazele de tipul „Era o seară 
plăcută de toamnă“ prin altele ca cea dintii, ne vom 
„apropia de impersonalitatea flaubertiană, măcar în chip 
primar. 

A doua instanţă este Naratorul, care dă implicit lă- 
muriri abundente ‘despre prezența sa. Textul Naratoru- 
lui se definește prin urmele enuntärii, ale condiţiilor de 
“enuntare, sau prin referiri la enuntätor si la destina- 
tarii săi. Mai simplu spus, există text al Naratorului 
de fiecare dată cînd nu ne mai aflăm în lumea perso- 
najelor, ci în lumea jonglerului și a publicului său, si 
privim din cea de a doua spre cea dintii. Prin urmare, 
ceea ce numim aici Autor şi Narator sînt entităţi dife- 
rite de cele pe care, după Genette, naratologia continuă 

să le numească autor şi narator. Cele două concepții se 
apropie cel mai mult în contextul următoarei observaţii 
a lui Genette (1972, 226): „naratorul din Moș Goriot 
nu «este» Balzac, chiar dacă exprimă ici si colo păre- 
rile acestuia.. în acest sens, desigur, situația narativă 
a unei povestiri de ficţiune nu se reduce niciodată la si- 
tuatia de scriere“. În terminologia genettiană, toate in- 
stanţele de vorbire ale povestirii care nu sînt exclusiv 
personaje se reduc la narator (care poate fi și personaj), 
iar acesta e constituit la rîndul său din subspecii. În 
terminologia lucrării de faţă, Autorul si Naratorul sînt 
două specii diferite a ceea ce Genette numește narator 
extradiegetic heterodiegetic. Primul face acte de limbaj 
invalide, specilice ficţiunii, cel de al doilea face acte 
de limbaj valide, în măsura în care se adresează ascul- 
tătorilor — elemente ale situaţiei de enuntare — si 
personajelor —- elemente ale situatiei enuntate. Desi- 
gur, instanta de vorbire nu se confundä cu persoana 
istorică sursă a textului. În textul epic arhaic însă, si- 
tuatia de performanţă orală determină folosirea unui 
fel de vorbire care referă la situația de enuntare si la 
situaţia narativă în același timp, şi instanţa corespunză- 
toare acestui fel de vorbire este Naratorul. Diviziunea 
funcţiei de narator extradiegetic heterodiegetic, practic 
unica formă de narator în cîntecele de gestă, corespunde 
unei nevoi de diversitate estetică și poate unei tradiţii 
a performanţei orale. 

Proprietatea. textului. Naratorului de a contrazice re- 
gula ficţiunii enunțată de Searle (1981) nu poate fi dis- 
cutată mai pe larg aici. În timp ce pentru Searle actele 
de limbaj îndeplinite în ficțiune sînt numai nişte „imi- 
taţii“ invalide, nişte pretinse acte, frazele Naratorului 
sînt in genere acte valide, dintre care unele presupun 
o dublă referentialitate, în cele două lumi, diegetică şi 
extradiegetică, 

Povestirea (sensu Benveniste) se retrage deci din tex- 


tul Personajului şi al Naratorului în acela al Autorului. 
Și aici ea e silită să cedeze mult teren unor funcţii su- 
perficiale cu caracter „descriptiv“, 

Se cade acum să lămurim criteriul opoziţiei între na- 
rațiune şi descriere, care ar corespunde în esenţă aceleia 
dintre fraza verbală şi fraza nominală. Luată în sens 
minimal, naraţiunea se reduce la ideea de proces, ex- 
primat nu prin toate verbele, ci numai prin acelea care 
arată sau implică o deplasare în spaţiu; în cazuri mai 
rare trebuie să luăm în considerare verbe care arată o 
transformare (al căror tip extrem este „cauzativul ma- 
gic“) sau o comunicare fără conţinut precis (verbe „di- 
fuze după Cristea, 1976, 98—99, cum este „a cînta“), 
verbe vicariante („a face“), ori verbe cu structură pro- 
fundă mai complexă, arătind deplasări de primul tip, 
în care sînt implicaţi mai mulţi agenţi şi acte de limbaj 
(„a chema“, „a trimite“ 1). Aici analiza se poate rafina 
foarte mult, fără un folos imediat. Descrierea e teoretic 
vorbind o folosire a limbajului astfel încît să se preci- 
zeze alcătuiri si proprietăți. „Gallia toată e împărțită 
în trei părți“, spune Caesar. „Munţii sînt înalţi“, spune 
Turoldus, „strâmtorile sînt înfricoșătoare“. O proprie- 
tate nu se poate defini decît dintr-un punct de vedere 
sau în relaţie cu un sistem de referinţă, ceea ce implică 
o situaţie de judecare avînd un caracter relativ. „Înfri- 
cosätor“ înseamnă că obiectul este astfel încît produce 
o emoție negativă unui subiect. „Transpărent“, „rigid“, 
„permeabil“ sînt cuvinte pe care le folosim în funcţie 
numai de anumite repere, de o situaţie experimentală. 
De aceea descrierea tinde să alunece de la constat spre 
evaluare. Se cunoaşte celebra teză a lui Moore după 
care nu se poate deriva o evaluare dintr-o descriere 
(„nici un ought nu se poate deriva dintr-un is“), împo- 
triva căreia au scris mai recent Searle (1972), Bronow- 
ski (1978) si Guisán (1981). Sînt convins că teza „iluziei 
naturaliste“ e invulnerabilă numai la o considerare lo- 
cală a faptelor, şi că dacă se iau în considerare sisteme 
fenomenale suficient de ample, tratate într-un chip su- 


1 Din punct de vedere lingvistic, „a chema“ are un agent si 
un destinatar ; dar narativ vorbind, destinatarul e agentul unei 
deplasări, presupuse de înţelesul verbului. 

ici in încît să justifice predicții, noţiunea de 
afecta ur ri incorporată în modelele descriptive 
ca o caracteristică a evoluției obiectului în timp. Ori- 
cum ar fi, în vorbire, descrierea şi evaluarea sînt cum 
s-a văzut strîns legatel. Put i 
tul Autorului, narațiunea și escrierea nu sin 
Loue bine delimitate. Un caz de indecidabilitate 
este acela al functiei narative superficiale care indicä 
reacţia gestualä a personajului. Versul 214 din Roland, 
„Împăratul îşi ține capul în piept“, nu poate fi inter- 
pretat nici ca o naraţiune, nici ca o descriere, fiindcă 
fraza se deschide asupra unui alt cod de comunicare 
decit cel verbal, anume codul mimic sau gestual. Po- 
vestirea trimite aici la habitudinile expresive ale unei 
culturi. Expresia de mai sus, tenir le chef enbrunc, co- 
notează tristețea, meditaţia, ori pur și simplu atonia 
consecutivă unei lovituri primite în creștetul capului 
(de ex. în Narbonezii, v. . 6162). 5 
Jocurile de inteles pe care le amorsează neîncetat 
povestirea fac imposibil, cel puţin în momentul de față, 
tratamentul ei logic; convenţia de reprezentare lite- 
rară este un ansamblu de mijloace constituite traditio- 
nal, dar care nu se aflä pe același plan si nu sînt omo- 
gene ; este un bric-à-brac de procedee desperecheate 
sacralizate de îndelunga folosire, ca acele desagi sfinte, 
paraphernalia, ale indienilor de la nord de Rio Grande, 
umplute cu stiuleti de porumb, cristale de cuarţ, pene 
de vultur, praf de turcoază, scoici şi făină, obiecte care 
nu au în comun decit ordinea manipulatorie şi simbolică 
In care pretind a înfățișa organismul lumii. 


— 


15, Toulmin și K, Baier au întîlnit consensul general atunci 
cînd au scris că „descrierile pot fi oricît de emotive dorim si nu 
sînt niciodată «adevărate sau false»“, Tot ei au definit descrierea 
ca pe un mod de utilizare a vorbirii care ar putea fi înlocuit de 
prezentarea unor imagini. Această ultimă teză admite însă nu- 
meroase discuţii, de aceea în cele de mai sus m-am limitat la 
o expresie ca „alcătuiri și proprietăţi“ care, deși mai vagă, cores- 


pande mai bine întrebuinţării descrierii în corpusul studiat (cf. 
Runciman, 1972). 

Corpusul si rezultatele analizei © 


Corpusul cuprinde următoarele poeme : 
1. CR „Cîntecul lui Roland“ — La Chanson de Roland, 
publiée d'après le manuscrit d'Oxford par Joseph Bédier, 
H. Piazza, Paris, 1931. Trimiterile si citatele vor fi 
semnalate prin sigla CR urmatä de numärul versului. 
2. GI „Gormond si Isembard* — Robert Heiligbrodt, 
Fragment de Gormund und Isembard, Text nebst Ein- 
leitung, Anmerkungen und vollständigen Wortindex, Ro- 
manische Studien, III, 1878, pp. 501—596. 
3. CG „Cîntecul lui Guillaume“ — La Chançun de Guil- 
lelme, französisches Volksepos des XI Jahrhunderts, kri- 
tisch herausgegeben von Hermann Suchier, Max Nieme- 
yer, Halle, 1911. 
4. CL „Încoronarea lui Ludovic“ — Le Couronnement 
de Louis, publié par Ernest Langlois, Honoré Champion, 
Paris, 1966. 
5. PCh „Pelerinajul lui Carol cel Mare“ — Karls des 
Grossen Reise nach Jerusalem und Constantinopel, ein 
altfranzösischen Heldengedicht herausgegeben von weil. 
Dr. Eduard Koschwitz, siebenter, unverănderter Abdruck 
der fünfter Auflage besorgt von weil. Dr. Gustav Thurau, 
©. R. Reisland, Leipzig, 1923. 
6. MG „Călugăria lui Guillaume I“ — in Les deux ré- 
dactions en vers du Moniage Guillaume, chansons de 
geste du XIle siècle, publiées d'aprés tous les manuscrits 
connus par Wilhelm Cloetta, S.A.T.F., Firmin Didot, Pa- 
ris, 1906. 
7. PC „Cucerirea Cérdobei şi a Sevillei“ — La Prise de 
Cordres et de Sebille, chanson de geste publiée pour la 
première fois par Ovide Densusianu, S.A.TF. Firmin 
Didot, Paris, 1896. 
8. N „Narbonezii“ — Les Narbonnais, chanson de geste 
publiée pour la première fois par Hermann Suchier, 
2 vol, S.A.T.F., Firmin Didot, Paris, 1898. 
9. HB „Huon de Bordeaux“ — Huon de Bordeaux, édité 
par Pierre Ruelle, Presses Universitaires de Bruxelles 
— Presses Universitaires de France, Bruxelles-Paris, 

1960 (Travaux de la Faculté de Philosophie et Lettres 
de l'Université Libre de Bruxelles, t. XX). 

Textul poate fi uşor divizat și clasat mai întîi după 
instanţele narative, Personajul, Autorul şi Naratorul. 
Discursul Personajului, adică dialogul în oratio recta, 
nu a fost analizat din cauza lipsei unui model satisfă- 
cător pentru studiul discursului din punct de vedere 
narativ, Dimpotrivă, discursul Naratorului, mai stere- 
otip, a putut fi redus la un număr restrîns de clase 
printr-o analiză de tip pragmatic; Astfel, jumătatea din 
corpus care nu constituie dialog a fost fisatä și, după 
o 'indelungată comparare a recurentelor, clasată în 16 
ritmeme, corespunzătoare tot atîtor funcţii narative su- 
perficiale. 

Cunoaşterea ritmemelor specifice unei clase de po- 
vestiri e o formă de cunoaștere sistematică a ceea ce 
odinioară se numea „stil“ în genere. Barthes, distingînd 
între limbă, scriitură si stil, dădea acestuia din urmă 
semnificația de sumă a trăsăturilor idiosincrazice ale 
scrisului: unui individ determinat, un fel de amprentă 
scripturală ; de aceea, în raport cu termenii lui Barthes, 
ritmemele' s-ar situa undeva între limbă și scriitură, la 
nivel arhitextual, adică al scriiturii de gen. Nimic nu 
este mai vag decit termenul de „limbă“ folosit în le- 
gătură cu literatura, pentru că scriitorul nu folosește 
limba în general, ci un fel de idiolect indexat pentru 
nevoile genului literar în care lucrează ; există o limbă 
a poeziei şi o limbă a prozei, una a alexandrinului si 
una a octosilabului, una a romanului istoric romantic 
ȘI - una a romanului poliţist, o limbă a jurnalismului 
literar din 1920 si una din 1970. 

„Analiza ritmemică poate determina gradul de obe- 
diență sau de originalitate ale unui autor în cadrul tra- 
ditiei lui, relaţiile unui text cu mai multe școli sau ge- 
nuri, evoluţia în timp a modului de a scrie. Calculatorul 
electronic. permite „stabilirea unor concordante de text 
ca aceea a lui Duggan (1969), sau chiar mai perfectio- 
nate, cum e cea făcută la Centrul de calcul al Univer- 

sității din Bucureşti de Habet și Coman (1981), dar re- 
laţia de ordine introdusă astfel nu poate fi "decit de 
natură alfabetică. O concordanţă semantică, așa cum se 
obţine prin analiza ritmemică, oferă o cunoaştere a tu- 
turor posibilităţilor de expresie a unei funcţii narative 
superficiale, indiferent de forma lingvistică. Analiza rit- 
memică este deci aplicabilă la tradiţii din culturi dife- 
rite. Ea permite, în anumite limite, si identificarea 
formulelor, dar mai ales stabilirea variaţiei și modului 
de construcţie a acestora; valabilitatea ei se întinde 
deci între nivelul narativ şi acela lingvistic, cu aplicaţie 
specială la procesele dinamice ale stilului, spre ceea ce 
ar putea fi o „poietică istorică“. 


1. Discursul Naratorului formează un prim ritmem. În 
interiorul lui am identificat nouăsprezece subclase, după 
criterii pragmatice. Specific Naratorului este faptul că 
enuntarea lui defineşte cel putin două lumi : lumea die- 
getică (aceea pe care o construim în imaginaţie conform 
convenției de reprezentare) si lumea extradiegeticä 
(aceea în care trăiesc autorul-persoană istorică al tex- 
tului şi ascultătorii lui). Dar sînt posibile telescopaje 
multiple de lumi de acest fel, atunci cînd povestirile- se 
inserează una în alta. Naratorul pune în legătură aceste 
lumi prin artificii lingvistice pline de fantezie ; aci se 
roagă lui Dumnezeu să dea personajelor gindul cel bun 
sau să le întoarcă din calea primejdioasă pe care au por- 
nit, aci solicită spectatorilor să-i dăruiască o cămaşă de 
zale mai confortabilă, declarind că poitevinii fac că- 
mäsi strimte fiindcă sînt zgirciți (HB 4989). Să semna- 
lăm numai cîteva subclase caracteristice Naratorului. 
Apostrofa extradiegetică poate interveni oriunde jon- 
glerul simte nevoia să împrospăteze interesul publicului 
său. Ea se distinge de apostrofa retoricii clasice prin 
sensul ei restrins, pentru că se adresează exclusiv as- 
cultătorilor ; în retorică, prin acelaşi termen se înțeleg 


orice schimbări de destinatar, fie că ne adresăm „unui 


obiect natural sau supranatural, absent sau prezent, viu 

sau mort, insufletit sau neînsufleţit, real sau abstract, 
sau că ne adresăm nouă înşine“ (Fontanier, 1977, 338). 
lată un exemplu de apostrofă extradiegeticä : 


CG 1136 Plaist vus oïr des nobiles baruns 
Cum il sevrerent del reial compaignun ? 
Plaist vus oïr des nobiles vassals, 
Cum il sevrerent del chevalier reial? 
«Vreti să ascultați cum nobilii baroni s-au 
despărţit de regestii lor tovarăși ? Vreti să ascultați cum 
nobilii vasali s-au despărţit de regestii cavaleri ?». 


Deprecatia (sau obsecratia în retorică) consistă în 
expresii prin care se doreşte binele sau răul cuiva; în 
cîntecele de gestă, deprecatia se adresează exclusiv per- 
sonajelor : 


PC 185 Buer soit de lore que.il fut baptisiés ! 
«Binecuvîntat fie ceasul cînd a fost botezat !» 
-HB 583 + Dix' les conduie, qui en ereis fut dreciés ! 
“Să-i însoțească Dumnezeul care a fost răstig- 
‘nit pe. cruce !» 


Mărcile metadiegetice anunță începutul si sfîrşitul 
diviziunilor naraţiunii, fie că se schimbă funcţiile pro- 
funde, fie că se trece de la o secvenţă de funcţii super- 
ficiale la alta: 


CR 179 Dés ore cumencet le conseill que mal prist 

«Acum începe sfatul din care s-au tras toate 
relele» 
N 2464 Des Nerbonois lerom ici ester ; 

Des Alemenz vos redevom conter, 

Qui a Charlon se sont alé clamer. 

, «Aici îi lăsăm pe narbonezi, si trebuie să vă 

povestim ierăşi despre nemți, cum s-au dus să se plingä 
la Charles,» 

pminenta contracarată“, cu un termen introdus de 
lingvistul Albert Henry (1977) este o constrictie Spe- 
cifică francezei vechi prin anumite particularități de 
expresie, desi are echivalent aproximativ si în ay 
Ea prezintă o acţiune amenințătoare ca şi cum ar fi 
avut loc, si imediat o retractează, arătind că putin a 
lipsit să se întîmple : 


N 2031 Ja fust ocis, n'en peüst eschaper, 
Con Nerbonois vont en l'ostel entrer 
«L-ar fi omorit, n-avea nici o scăpare, cînd 
narbonezii sînt pe cale să intre în han» 


„Complicitatea“ este o clasă de expresii prin care 
Naratorul își avertizează ascultătorii că ei ştiu ceva ce 
personajele nu ştiu ; „complicitatea“ explicitează în ge- 
nere orice deosebire între universul de cunoaștere al 
eroilor şi acela al auditoriului ; 


CR 1436 Il nel sevent, ne dient veir nient : 
Ço est li granz dulors por la mort de Rollant. 
«Ei nu ştiu, si nu zic nimic adevărat : acestea 
[se întîmplă din. pricina] prea marii suferințe pentru 
moartea lui Roland» 


N 6467 Mes por neant an sont de rien dotant ; 
Q'avec le roy sont tuit sauf et joient. 
«Dar degeaba. se nelinistesc, căci [prietenii 


lor] sînt teferi și se veselesc împreună cu regele» 


„înscrisuri, estoires, 


meiază, fie oferind si i- 
&urare a Naratorului : re 

N-7650 Verité fu, ainz de rien n’en fausa „i 
«E adevărat, nimic n-a fost rästälmäcit» 


Prezentarea“ utilizează construcţia es vos, ets lur, 


n . : a 
derivată din latinul ecce cu pronume in 


ais li, «iată», 
dativ : 


PCh 275 si 298 
A tant es vos Charlon sor un fort mul am- 


blant , 
«Atunci iată-l pe Charles [venind] la pas pe 
un catîr voinic» 


Naratorul îşi asumă, în textul său, o serie de figuri 
narative ca analepsa, prolepsa (adevărată, negativă şi 
falsă), argumentul, rezumatul, care sînt niște povestiri 
extrem de scurte (o frază sau două) referitoare la eve- 
nimente care s-au întîmplat, se vor întîmpla sau nu se 
vor întîmpla ori după momentul la care a ajuns poves- 
tirea. „Anacroniile“ (sensu Genette) sînt în cîntecele de 
gestă extrem de rare si de limitate ca extensie textuală. 
Spaţiul nu ne permite să semnalăm alte subclase ale 
ritmemului Naratorului. 


Textul impersonal al Autorului este orientat în trei 
direcții, spre acţiune, spre agenţi, spre circumstanţe. 
Funcţiile superficiale ale acţiunii sînt cinci la număr si 
corespund unor moduri diverse de considerare a eveni- 
mentului. 

2. Prima în ordine logică este Situaţia, stare inițială a 
unui episod !.- Trebuie ţinut seama de faptul că, fiind 
compuse în lese, într-un stil cu multe paralelisme, cîn- 
tecele de gestă au tendința să descompună mult desfă- 
$urarea narativă. Situaţia apare cu predilecție atit î* 
deschiderea episoadelor, cît şi în cap de lesă. Ea are 


1 Termenul e folosit i 
we Aita cu un înţeles asemănător si de Duggan, 

mai multe subtipuri, din care cel mai frecvent este 
constructia locativà : 


CR 10 Li reis Marsilie esteit en Sarraguce 
«Regele Marsilie era la Saragosa» 
PC 252 Endous les os furent selonc .j. tertre, 
Selons la rive au pasage d'une aigue 
“Amindouä oștile erau lingă un deal, pe mal, 
la vadul unei ape» 


Orice verb narativ poate fi utilizat în Situaţie dacă e 

la o formă durativă sau frecventativäl; în franceza 
veche, timpul durativ prin excelenţă este perfectul com- 
pus, care se pare, după Foulet (1923, 173), că era perceput 
ca fiind un verb la prezent (auxiliarul din limba mo- 
dernă) căruia i se ataşează un participiu quasi-inde- 
pendent ; dar în contexte speciale, şi alte forme de tre- 
cut pot juca acelaşi rol. 
3. Tabloul descrie stări si acţiuni ale mai multor per- 
sonaje deodată, fie prin coordonarea unor verbe la plu- 
ral, fie cu ajutorul numelor colective, numelor de cere- 
monii etc., fie arătînd distribuţia spaţială a personaje- 
lor. Primului subtip îi aparţine Tabloul curţii lui Carol 
cel Mare : 


CR 110 Sur palies blancs siedent cil cevaler 
` As tables juent pur els esbaneier 
E as eschecs li plus saive et li veill, 
E escremissent cil bacheler leger. 
.. «Pe mätäsuri albe stau cavalerii şi joacă ta- 
ble ca să petreacă ; cei mai intelepti si mai bătrîni joacă 
şah, iar .tinereii usuratici se luptă cu spada» 


1 Noţiunile de „durativ“ si „frecventativ“ tin de categoria as- 
pectului, care prezintă distribuția acțiunii în timp, independent 
de enuntare. Opozitia intre durativ, frecventativ si punctual 
poate fi sesizată prin exemplele respective următoare ; „Plouă“. 
„Poştaşul bate la ușă“. „Paharul se răstoarnă“. , 

4. Naratiunea în sens strict este ritmemul care redă ac- 
ţiuni spatiale. Cea mai frecventă formă de organizare 
este aceea care descrie lupta individuală ; tipicul ei, 
respectat meticulos, cere ca eroul să dea pinteni calului, 
să-şi lovească adversarul (ceea ce se exprimă obligato- 
riu cu verbul ferir), şi ca autorul să specifice efectele 
loviturii : dacă sabia sau lancea alunecă pe scut ori coif, 
intervine Naratorul care comentează : „L-a păzit Dum- 
nezeu“ ; în caz contrar, arma sfărimă coiful ; iar apar 
două posibilităţi : sabia nu. taie carnea, eventualitate 
salutată de Narator cu un comentariu ca acel de mai 
sus, sau despică membrele ori capul; victima cade în 
genunchi sau e răsturnată de pe cal. Acest gen de is- 
prăvi, istorisite foarte canonic, ocupă cam un sfert din 
volumul textului unui cintec de gestă. 

5. Explicația comunică o mică naraţiune condensatä 
care provine dintr-o succesiune de funcţii profunde care 
n-a fost inclusă pină atunci în povestire. Astfel, atunci 
cînd autorul Narbonezilor introduce din senin un erou 
care să dea ajutor la greu, îl prezintă astfel : 


N 1157 D'Espagne vient o il conversé a, 

d'une citet que il a mal torna. 

«Vine din Spania, pe unde a umblat, de la 
o cetate pe: care a nimicit-o» 


Se înţelege că explicaţia funcţionează ca si cum po- 
vestitorul şi-ar cere astfel scuze de a fi călcat regula 
care pretinde ca toate acţiunile să fie pregătite din 
vreme. 

6. Ultima funcţie a acţiunii, Deznodämintul, e simetrică 
faţă de prima, Situația. În arta narativă a gestelor, în 
finalul lesei se obișnuiește să se plaseze o construcţie 
locativă sau durativă, cu care episodul se încheie pe 
un efect de insistenţă. 

7. Prima funcţie a agentului îi fixează locul în siste- 
mul social; s-o numim Relatie. Canonul Relatiei este 
următorul : nume propriu; genealogie; origine locală 
sau naţională (exprimată cu verbele a fi şi a se naște); 

rangul sau rolul social; averea sau numele domeniilor. 
Aşa e prezentarea unui păgin: 


CR 1213 Un duc i est, si ad num Falsaron; 

Icil er frere al rei Marsiliun. 

Il tint la tere Dathan et Abirun. 

«Este un duce, pe nume Falsaron, frate cu 
regele Marsilie. E stäpin pe ţara lui Dathan si Abirun». 


Dathan şi Abiram, personaje biblice, sînt pomeniti 
în formulele de excomunicare ca exemple de oameni de 
la care Dumnezeu şi-a întors fața. 

8. Catalogul e un ritmem care înşiră personajele eroice 
prezente la o scenă. Numele e ales pentru a aminti cele- 
brul „catalog al corăbiilor“ din Homer, si deși în cînte- 
cele de gestă nu prea se vorbește de corăbii, Catalogul e 
destul de bine reprezentat. 

9. Portretul este descrierea fizică a personajului, vechea 
prosopografie a retoricii (Fontanier, 1977, 384—385). 
Canonul epic cere ca eroul creştin să fie lat în umeri, 
îngust în şale, să aibă faţa albă, cu o expresie de mîn- 
drie, şi părul cret; păginul, mai înalt decit normal, e 
păros, negru şi are ochii depärtati la jumătate de picior, 
adică cincisprezece centimetri (de ex. PC 494). 

10. Descrierea se ocupă de hainele, armele, instrumen- 
tele si auxiliarele magice ale personajului ; în cîntecele 
de gestă, asemenea informaţii sînt neapărat însoţite de 
o scurtă naratie despre proveniența obiectelor : 


CG 374 D'or fut urlee envirun par desure; 
de l'or d'Arabe i out en mi la bocle. 
Danz Viviens la tolit a un Hungre 
en la bataille es prez desuz Girunde 
quant il ocist le paien Alderufe 
e decolat les fiz Burel tuz duze... 


i «Era tivită cu aur de jur împrejur, catarama 
din mijloc era din aur arăbesc. Domnul Vivien a luat-o 
de la un ungur, în bătălia din sesul Girondei, cînd l-a 

ucis pe pägînul Alderufe şi le-a tăiat capul celor doi- 
sprezece fii ai lui Burel...» E 

Burel e desigur regele Borel cu care am făcut cu- 
nostintà în Fragmentul de la Haga, —  — 
11. Träirile sufleteşti ale personajului sînt indicate de 
trei ritmeme, Caracterizare, Sentiment si Atitudine. Pri- 
mul este ethopeca retoricii clasice. 
12. Sentimentul descrie convențional viața psihică în 
actualitate, adică reacțiile personajului la evenimentele 
care se desfăşoară în fața lui. Cea mai interesantă formă 
de Sentiment sint les avisiuns, adică visele, tratate cà 
naratiuni în naraţiune. În mod curios, toate visele din 
cîntecele de gestă au același calapod: ele cuprind o 
luptă între animale, sau între visător și animale, şi sînt 
urmate, după trezire, de un conflict violent în cursul 
căruia rolul fiecărui personaj poate fi asemuit cu acela 
al unuia dintre animalele visate. Braet (1971, 1975) de- 
rivă acest simbolism din surse clasice, cum ar fi pre- 
lucrările lui Macrobius sau Grigore cel Mare. Am în- 
cercat să arăt (Pânzaru, 1979) că e vorba de o remi- 
niscentä germanică, atestată în sögur islandeze si în 
epica germană tardivă; ea se explică prin credința 
într-un duh însoțitor numit în islandeză fylgja, care 
se arată în vis sau în trezie sub înfățișarea unui ani- 
mal, înaintea unei morţi violente 2, Trecerea în structura 


! Legăturile dintre schema narativă a visului la Vergiliu şi 
schemele folelorice de același fel au fost puse în evidență de 
Gabriela Cretia (1984). Visul vergilian introduce însă actele de 
violenţă în absenţa figurilor zoomorte. V. şi Garcia, 1984. 

2 Visuri cu o structură asemănătoare se întîlnesc la Plaut, 
Rudens, 593—603 si Mercator, 225—251, unde un contecios între 
oameni e prefigurat printr-unul între oameni si animale. Plaut 
însuși imită pe Diphilos și respectiv Philemon, autori greci. În 
teatrul grec ar mai fi oarecum analog visul Clitemnestrei din 
Eschil, Choephorele, 526—533, şi semnul apărut în stare de trezie 
mamei lui Xerxes în Perșii, 176—214. Dar este evident că în lu- 
mea clasică nu s-a cristalizat un topos narativ al luptei premo- 
nitorii între animale, şi că exemplele din comedia palliată au 
caracterul unor elaborări secundare. Dacă ținem seama de ca- 
racterul stereotip și dependent de cultură al- visului (cf. Cail- 

superficială a cîntecelor de gestă a unui tip de naraţiune 
metadiegetică (o enclavă în povestire) atît de carac- 
teristic germanic arată o coabitatie între tradiţiile ger- 
manice şi cea romanică. Unde, cînd şi cum a avut loc 
influența e, în absența altor indicii, greu de precizat. 
Dintre conjecturile posibile, înclin spre aceea care o 
plasează în Normandia, în secolele X—XI. Simbolismul 
oniric de sursă clasică tirzie pare a nu fi intervenit; 
acolo unde acesta apare limpede, ca în Divina Comedie 
(pantera, leul, lupoaica și ogarul), funcţionarea lui e 
complet diferită. Rezerve faţă de teza lui Braet a ex- 
primat şi Grisward, 1980. 

13. Atitudinea sezisează personajul prin unghiul semio- 
ticii gestuale. Înclinarea capului, îmbrăţişările, întoar- 
cerea feţei in articulo mortis spre răsărit, sărutările, 
trasul de mustäti, învirtirea ochilor în cap, plecäciunile,- 
smulgerea părului formează itemurile principale ale re- 
pertoriului eroilor. 

14. Ritmemele circumstanțelor trimit la împrejurări din 
mediul fizic înconjurător. Pot fi făcute aici patru decu- 
paje, Imaginea, Decorul, Sunetul şi Timpul. Imaginea 
grupează o clasă de fraze care descriu efectele de lu- 
minozitate : strălucirea armelor, a făcliilor, scînteile pro- 
duse de ciocnirea spadelor etc. Faptul că poeţii epici 
au o percepţie fototropă si dau preferinţă efectelor lu- 
minoase asupra senzatiilor tactile, olfactive sau gusta- 
tive (cu desăvirşire absente din corpus) se explică prin 
cauze culturale profunde, de ordinul inconştientului. 
Ritmemului Imagine îi datorăm oricum versuri superbe, 
ca acelea despre apropierea flotei lui Baligant : 


CR 2632 En sum cez maz e en cez haltes vernes 
Asez i ad carbuncles e lanternes ; 
La sus amunt pargetent tel luiserne 
Par la noit la mer en est plus bele, 


lois si Grunebaum, 1967, passim), ipoteza originii germanice a 
visului în cîntecele de gestă (de altfel si în unele romane, v. 
O'Sharkey, 1978) se impune ca fiind cea mai probabilă. 

E cum il vienent en Espaigne la tere, 

Tuit li païs en reluist e esclairet. 

«În virfurile catargelor și vergilor înalte e 
belșug de rubine! şi felinare; acolo sus aruncă ase- 
menea lumină încît în noapte marea e şi mai frumoasă, 
si cum se apropie de ţara Spaniei, ţinutul tot strălu- 
ceste si scinteiazä» 

15. Decorul descrie mediul natural sau artificial, des- 
pärtindu-se astfel în două tipuri; al doilea repertoriază 
camere, săli de recepţie, corturi de aparat, primul rîuri 
si ţinuturi mänoase. 

16. Sunetul face pereche cu Imaginea, întrucît se referă 
tot la mediul senzorial. Aici toposurile preferate sînt 
zgomotul armatelor (agravat de instrumente destinate 
să inspäiminte pe adversar, buisines, graisles, cors, ta- 
bors, escaletes — buciume, trimbite, cornuri, tobe, tälängi), 
räcnetele trupei, ecoul marilor säli palatine, socul lo- 


viturilor : 


CL 952 
Si bruit li cols que foldre que destort 
«Izbitura räsunä ca träsnetul căzînd» 


17. Timpul înregistrează două clase de informaţii re- 
simţite ca înrudite, momentul si climatul meteorologic. 
Aici apar interferenţe textuale cu poezia lirică, aşa cum 
e versul 


„4 Pietrele preţioase aveau în evul mediu printre alte virtuţi 
şi pe aceea de a lumina în întuneric. În Romanul rozei, persona- 
jul Bogätie poartă o diademă cu un rubin care luminează noap- 
tea pe o leghe întreagă (v. 1104). Topos-ul cristalului luminos 
poate fi mărturia unei influenţe arabe, deoarece gindirea arabă 
a reluat adesea acest simbol enunțat în Coran, XXXIV, 35, care 
semnificä înțelepciunea divină. Ibn Arabi e autorul unui tratat 
intitulat Pietrele prețioase ale intelepciunilor, iar Al-Ghazali în 
în Nisa luminilor scrie : „Să știți că lumea opacă si inferioară a 
imaginaţiei devine, în [vorbirea] adevărată a profeților, un Cris- 
tal și o nișă pentru lumini, un filtru al secretelor şi o scară 
spre lumea superioară“ (ap. Jevolella, 1984). 

N 95 Ce fu en mai, que la rose est florie 
- «Era în mai, cînd înfloreşte trandafirul» 


dar există şi un repertoriu mai sumbru, mai specifc : 


CL 2304 Une broine comence a espeissier 

Qu'on ne poeit veeir ne chevalchier 

«Ceața începe să se îndesească, de nu puteai 
să vezi sau să mergi călare» 


Ultima diviziune ar fi discursul celei de a treia in- 
stante narative, Personajul. Si aici există multe recu- 
rente care au fost sezisate de eruditi, cum sînt formulele 
de adresare, rugăciunile (o enclavă discursivă specifică 
mai întîi ciclului lui Guillaume, si care tinde să devină 
Gin ce în ce mai vastă, acoperind zeci de versuri), an- 
gajamentele războinice, blestemele adresate adversaru- 
lui căzut (o magistrală realizare a acestui topos vedem 
în Roland), asigurările de dragoste, fidelitate sau prie- 
tenie. Totuşi o abordare de acest fel, restrinsä la analo- 
giile textuale, riscă să lase în afara analizei o parte 
importantă din discursul Personajului (pentru proble- 
mele analizei dialogului v. Măgureanu, 1979). De aceea 
nu am întreprins o cercetare mai avansată a acestui 
material. 

+ 


Din punctul de védere al raporturilor paradigmatice 
între unităţi, structura narativă superficială a cîntece- 
lor de gestă e foarte eterogenă, dar şi foarte fidelă unui 
canon simplu. Am crezut multă vreme că însuşi acest 
tip de structură este caracteristic naraţiunii orale, fi- 
indcă, făcînd studii similare pe corpusuri din alte tra- 
diţii, am constatat că aproape toate ritmemele pot fi 
regăsite, şi nu apar altele noi. Astăzi îmi dau seama de 
dificultatea unei asemenea demonstraţii, si înţeleg că 
problema oralităţii unui tip de naraţiune poate fi abor- 
dată pe alte căi mai uşoare şi mai scurte, 

Dimpotrivä, studiul structurii narative superficiale 
este modul cel mai convenabil de a aborda examenul 
formularitätii sub raport semantic, deoarece ne elibe- 
reazä de servitutea ordinii alfabetice. Un index sau o 
concordantä alfabeticä nu-ti permit sä-ti dai seama cum 
anume abordează tradiţia jonglerescä un anume subiect, 
de exemplu materiile textile, disperarea, băuturile, pei- 
sajul, contactele corporale. Un repertoriu pe ritmeme 
oferă dimpotrivă tot acest material gata sistematizat, şi 
odată cu el construcţiile gramaticale tipice, cuvintele- 
cheie (care pot fi apoi urmărite alfabetic), formulele şi 
implicit sistemul derivational al acestora. Urmînd această 
cale, ca o etapă tehnică necesară, putem ajunge ușor 
la o cunoaștere calitativ mai bună si mai uşor de dobin- 
dit a tehnicii literare epice. 

Nu mă voi opri însă decit asupra unui remarcabil 
avantaj al analizei ritmemice, şi anume posibilitatea, im- 
portantă pentru istoria literară, de a urmări evoluţia în 
timp a formulelor epice. Două probleme sînt tintele 
unui asemenea studiu : a vedea, mergind în sens cro- 
nologic, dacă există schimbări semnificative (substitutii 
de expresii, densificare sau rarefiere a formularitätii, 
convergenţă între gestă si roman), si a cerceta în sens 
invers dacă fondul formular al gestelor nu s-a constituit 
cumva înaintea primului poem conservat astăzi. A doua 
încercare ne serveşte deci ca să interpretăm, într-o per- 
spectivă strict literară, mărturiile pe care le-am recenzat 
în „capitolul anterior, si să observăm îndeaproape, în 
nemijlocirea textelor, procesul de constituire a tehnicii 
epice orale franceze. 

Dar înainte de toate, voi face aici o mică demon- 
straţie amuzantă, capabilă să pună în dificultate pe 
aceia care nu s-au convins încă de caracterul oral al 
acestei tradiţii, 

„Unul din principiile criticii externe a filologiei tra- 
ditionale, si mai nou al semioticii intertextuale, este 
că atunci cînd două texte poartă aceeași expresie, fo- 
losită în același sens, a avut loc o „influenţă“ directă, 
adică autorul tardiv a citit cartea autorului anterior. Se 


Scanned with CamScanner 


STRUCTURĂ ȘI EVOLUȚIE / 369 


poate astfel demonstra că Chateaubriand s-a inspirat în 
Călătorie în America din lucrarea iezuitului Charlevoix, 
care la rindul lui urmase o Descriere geografică de 
Denys. Am văzut acest principiu la lucru atunci cînd 
am analizat tradiţia analistică a campaniei spaniole din 
778, şi am verificat că e funcţional într-o cultură a ma- 
nuscrisului, a fortiori într-una a tiparului. 

Dimpotrivă, într-o cultură orală, „influenţele“ for- 
mează un sistem originar şi fundamental de tip grassroots, 
«rădăcini de iarbă», adică ele se  încrucişează într-o 
reţea paradigmatică, globală, comună tuturor autorilor ; 
similaritätile textuale nu sînt de aceea indiciul unei 
audiții, unei cunoașteri directe, ci al participării la o 
tradiție comună. Desigur că jonglerii, ca orice producă- 
tori de literatură orală, se ascultă între ei, învaţă unii 
de la alții. Dar din punctul de vedere al epistemologiei 
literare, important e faptul că, în literatura orală, prin- 
cipiul influenței nu e valid, adică nu ne oferă o cunos- 
tintà de calitate bună : raportul poate fi direct sau prin 
intermediari, a putut avea loc cu oricare dintre autorii 
care folosesc aceeași expresie, în orice caz cu toţi au- 
torii contemporani sau anteriori; unele cîntece fiind 
notate, un jongler poate consulta un asemenea manu- 
scris, fără ca prin aceasta să aparţină mai puţin unei 
tradiţii în esenţă orale. Ca urmare, un criteriu de dis- 
tinctie între o cultură orală şi una scrisă e validitatea 
principiului influenţei. Chiar şi în cultura modernă 
există între scriitori o serie de trăsături comune distri- 
buite în sistem grassroots, care ţin de faptul că orice 
cultură e in sincronie, într-un grad oarecare, orală: 
autorii contemporani se cunosc, se vizitează acasă, se 
ascultă la reuniuni sau conferinţe. Acolo, unde, dimpo- 
trivă, criteriul influenței e valid (ca între romanul „go- 
tic“ și romanul romantic, între proza scurtă a lui Mau- 
passant şi cea a lui Hemingway) apare un mecanism 
specific culturii scrise. Este deci suficient să arătăm că 
relaţiile de similaritate textuală într-un grup de texte 
ne conduc la aporie dacă le descriem în termeni de in- 

fluente, pentru ca să demonstrăm că acele texte fac 
parte dintr-o tradiţie orală. 

Vom analiza din acest unghi complexele formulare 
din ritmemul Sentiment. Spun complexe formulare, de- 
oarece o formulă nu există ca atare decit ca o iluzie a 
cercetării pe un corpus restrins. Stereotipiile formează 
un fel de mari gheme derivationale, în care cuvintele se 
pot substitui din aproape în aproape, în așa fel încît 
formule aparent diferite tin de acelaşi complex, dato- 
vită înrudirii prin numeroase trepte între care nu se 
pot opera despärtiri nete. Numim formulă simplă o ex- 
presie care. se repetă identic în două locuri din corpus, 
şi a cărei lungime este de un emistih (4 sau 6 silabe). 
Numim formulă complexă. o expresie care se repetă în 
locuri diferite, astfel încît, păstrînd acelaşi sens gene- 
ral si cel putin un cuvînt întreg identic, cele două apa- 
riţii au în comun jumătate din numărul silabelor emi- 
stihului (2, respectiv 3) şi diferă cel mult prin jumă- 
tate. Numim complex formular un ansamblu de formule 
simple și complexe în interiorul căruia există cel putin 
un drum din formulă complexă în formulă complexă, 
care le unește pe toate; mai simplu spus, toate formu- 
lele din complex nu diferă una de alta prin mai mult 
decit jumătate din numărul silabelor, şi acest raport se 
stabileşte între o formulă si cel putin o alta. Numim 
complex de versuri formulare ansamblul de versuri ale 
căror emistihuri se află în raport de formule complexe. 
Tată un exemplu de complex de versuri formulare din 
ritmemul Sentiment! : 


CR 304 Dunc ad tel doel pur poi d'ire ne fent 
«Așa că se minie atit de tare, că putin lip- 
sește să nu crape de furie» 


“ Ele aparţin toate aceleiaşi subclase a ritmemului, la care 
Heinemann (1983) se referă cu expresia Perception and Reaction. 

HB 7163 Ore a tel duel, le sens cuide derver 
«Acum e atit de miniat, încît crede că-și pierde 
minţile» 

PC 719 Tel deul en fait, lou sanc cuide desver 
«E atit de indurerat, încît crede că-şi pierde 
minţile» 

N 6259  Guillames lot, a pou d'ire ne fant 
«Îl aude Guillaume, şi puţin lipsește să nu 
crape de furie» 

N 470  Hernaut lo voit, a pou d'ire n'enraje 
«Cînd vede asta Hernaut, putin lipsește să 
nu turbeze de furie» 

PC 2250 Judas l’antent, a poi n'anrage d'ire 
«Judas aude, si putin lipseşte să nu turbeze 
de furie» 

CL 2526 si 2537 
Quant Gui l'entent, a pou n'enrage vis 
«Cind Gui aude asta, putin lipseste să nu 
turbeze de viu» 

CL 2412 Veit le li reis, a pou que il n'enrage 
«Cînd vede asta regele, putin lipsește să nu 
turbeze» 

N 5080 Ot l’'Aymeris; a po qu'il n’est desvez 
«Aymeri îl aude ; putin lipseste sä nu înne- 
buneascä» 

CR 2789 Si grant doel ad pur poi qu'il n'est desvet 
«E atit de îndurerat, încît puţin lipseşte să nu 
înnebunească» 


Examenul complexului arată că versuri scrise în in- 
terval de o sută cincizeci de ani. cît se scurge, cu aproxi- 
matie, între CR si HB, păstrează între ele o legătură 
atît de strinsă, încît capetele lanţului derivational de-a 
lungul căruia s-au desfăsurat diversele variatii de ex- 
presie se aflau de la început în aceeaşi operă, în Roland. 
Vorbirea ionglerilor se învîrteste în cerc. CR 304 intră 
prin primul său emistih în raport de formulă complexă 

cu HB 7163, si prin al doilea cu N 6259: fiecare din 
aceste versuri se leagă cu altul, şi acesta cu altul, și așa 


mai, departe. . ue 
În ritmemul Sentiment există multe asemenea com- 
plexe ; am ales douăzeci dintre ele. astfel încît : a) toate 


poemele din corpus să fie reprezentate cu cel putin o 
atestare : b) poemele cu date cronologice extreme, Roland 


si Huon de Bordeaux. să apară cu o formulă proprie 
fiecăruia ; c) formulele să aibă pe cît posibil un caracter 
„expresiv“, adică să evite tonalitatea neutră. Condiţia 


a doua permite să se arate că, dacă Roland a fost imitat 
imitatia a fost incompletă, si dacă Huon preia o moste- 
nire, îi adaugă creaţii independente. Condiţia a treia este 
destinată să îngreuieze şansele de reușită ale demon- 
straţiei : o expresie banală poate apare concurent sub 
pana multor autori, fără să se poată vorbi aici de o tra- 
ditie : dar o formulă ca „leșină de trei ori“ e mai putin 
spontană, și apariţia ei într-un sistem grassroots mai puţin 
probabilă. i 
Cele douăzeci de formule sînt: 


1. Pieure des oeilz, «plînge din ochi» — apare în 4 cîn- 
tece de gestă (CR, CG, PC, HB) de 23 de ori 

ES Sovent regrete, «îşi amintește ades» — (CR, HB) de 

orl 

3. Perdre le/issir du sens, «îşi pierde mințile / îşi iese 
din minți» — (CR, PC, HB) de 3 ori | 

4, Li mua le vis / la color, «s-a schimbat la faţă» / şi-a 
se culoarea» — (CR, N, HB) de 9 ori 

3, De pitié plore, «plînge de milă» — 

Feria pling lă (CR, CL, MG, N, 

'6, Regarder («a privi») + circumstant de loc (în sus, la 
vale etc.) — (toate fără PCh) de 42 de ori 

7. A pou ne fent, | n’enrage d'ire, «putin lipseste sä nu 

E i / să nu turbeze de minie» — (CR, PC, N) de 10 ori 
„A pou qu'il west desvet, «putin lipseste sä nu înne- 

buneascä» — (CR, CL, N) de 3 ori 

9. Tendrement plore, «plinge duios» — (CG, CL, HB) de 


19 ori 

10. Moult le vit bel, «îl vă; 
HB) de 7 ori că 


11. Se pasme contre terre, «lesină Zi 
de 3 ori e terre, «leșină la pămînt» — (CR) 


12. Cuide le sens desver / changier, «crede că își iese din 


șa frumos» — (CL, PC, N, 


` minți / nu mai ştie pe ce lume e» — (CL, PC, N, HB) 


de 23 ori 
Sero mucr, «nu se poate stăpini» — (CR, CG, N) 
14. Le sanc du piet lui monte,.., «i se suie sîngele din 
picioare...» — (HB) de 3 ori 
15. Trois / Quatre fois se pasme, «leşină de trei / patru 
ori» — (CL, HB) de 6 ori 
16. Soupire du cuer, du ventre, «suspină din inimă, din 
burtă» — (N, HB) de 7 ori: 
17. Mouille la face / la barbe, «i se udă faţa / barba (de 
lacrimi)» — (CG, HB) de 2 ori 
18. Mener / demener joie / deuil, «a fi mare bucurie / du- 
rere pe capul lui» — (CL, PCh, MG, PC, N, HB) de 74 
de ori 
19. (Tout) Le sens / sanc li fremi / mua, «i-a fremătat 
[i s-a răscolit toată mintea / tot sîngele» — (MG, PC, N, 
HB) de 28 de ori 
20. Se cuide / A pou n’enrage vis / d’ire, «crede că | putin 
lipseşte să nu turbeze de viu / de mînie» — (GI, CL, PC, 
N) de 17 ori. A 

Pentru a urmări mai uşor sistemul de relaţii, vom 
așeza. formulele într-un tabel (Tab. 4). 


Poemele sînt așezate în ordinea cronologică cea mai 
probabilă, după Frappier (1959). Intervalul între Roland 
și Huon, de circa o sută cincizeci de ani, e tot atit de 
mare ca si acela dintre Geniul creștinismului al lui Cha- 
teaubriand si În așteptarea lui Godot a lui Beckett. Fap- 
tul că densităţile relative ale formulelor sînt mai mari în 
Roland, Narbonezii şi Huon se explică prin aceea că ele 
sînt poemele cele mai lungi : într-un text de 10.000 de 
versuri apar cu necesitate mai multe formule decît în- 
tr-unul de 1.500. Observatia arată că există o compe- 

E SERRE MARDI 

` Tabelul pia formulelor de Sentiment 

tenţă formulară a jonglerului mult mai mare decît per 
» “ 


formanta“ lui actuală, adică i 
pg ge ms einan la h doana mai multe for- 
Se poate verific ngun ext, 
cal e ca pe tabel că, pentru a da seama prin 
criteriul influenţei de originea formulelor de Senti 
ale lui Huon de Bordeaux est PT E 
polo der com | e necesar fie să presupunem 
pro der poemului le-a cunoscut pe toate celelalte opt 
Set orma in care le cunoaştem și noi azi, „imitin- 
u-le“ în chip selectiv, după criterii inexplicabile, fie 
să admitem că sistemul formulelor constituie un fel de 
„rădăcini de iarbă“ şi că fiecare din autori își lua ex- 
presiile dintr-un fond comun. 

Prima ipoteză este absurdă nu numai deoarece ar 
prezenta şanse minime de adevăr (Roland e studiat 
în varianta manuscrisului de la Oxford, unic, manuscri- 
sul unic al lui Gormond este fragmentar), ci şi pentru 
că ar presupune o serie întreagă de fenomene, dacă nu 
miraculoase, cel puţin hazardate. 

Pentru a explica prezenţa formulei 17 în HB trebuie 
să admitem că autorul lui a cunoscut textul Cintecului 
lui Guillaume (alt manuscris unic), dar a omis să preia 
formula 13, care nu numai că exista în CG, dar se afla 
și în CR, alt poem pe care HB trebuie să-l fi cunoscut. 
HB preia formula 12 de la CL, dar n-o preia și pe 20, 
comună lui CL și lui GI ; în schimb, formula 15, atestată 
exclusiv în GI, se găseşte şi în HB. Dacă deci HB cu- 
noaste pe GI si pe CL, preluînd de la fiecare cîte o 
formulă, de ce ignoră formula 20, care le e comună ? 
Și aşa mai departe. 

Este limpede că încercarea de a utiliza conceptul de 
influenţă la studiul epicii militare franceze ne conduce 
la aporie, deoarece ne îndreaptă spre teza imposibil de 
susținut că, din circa o sută de cîntece de gestă cîte exis- 
tau pe vremea lui, autorul lui Huon de Bordeaux a co- 
piat textual exact pe cele opt pe care le-am ales pentru 
corpusul nostru, că le-a copiat cu o lipsă de metodă 
inexplicabilă şi arbitrară, și că toţi cei șapte jongleri 
care au compus între datele de apariţie ale lui CR şi HB, 
şi ale căror texte le avem în corpus, au făcut la fel. Este 


+ 

cit se poate de curios, de exemplu, că PC are patru for- 
mule comune cu CR, patru formule comune cu CL, din 
care trei apar în CL pentru prima dată, şi o formulă co- 
mună cu MG, pe care o întîlnim pentru îintiia oară în 
MG. Îi lipsesc în schimb şase dintre formulele utilizate 
în CR, trei din cele folosite în CL, și una din MG. 

Iluzia „imitaţiei selective“ apare în întregime dacă 
vom conchide că, pe ansamblul textelor, din 150 de uti- 
lizări posibile ale celor 20 de formule (tinind seama de 
faptul că ele puteau fi reluate imediat după ce au fost 
create), există 66 utilizări efective, adică 440/. Aceasta 
reprezintă o proporţie atit de mare, încît nu poate co- 
respunde decit unui sistem de tip grassroots, în care 
„fiecare imită pe fiecare“, sau mai exact toți autorii fo- 
losesc un fond comun de expresii. 

s 


Să trecem acum la cele două probleme de istorie Í- 
terarä, pentru. examinarea cărora tabelul dat mai sus 
ne va fi folositor. Prima cere să se arate dacă în de- 
cursul timpului apar schimbări sensibile în tehnica for- 
mulară a epicii franceze. 

Se cunoaşte teza lui Gaston Paris (1865, 25) după 
care există două perioade în evoluția cîntecelor de gestă, 
prima caracterizată prin folosirea octosilabului sau decasi- 
labului, a asonantei, a frazelor simple sau paratactice, a 
doua utilizind decasilabul sau alexandrinul, rima si expre- 
siile formulare mai ales în al doilea emistih. Este inutil să 
criticăm slăbiciunile interne ale acestei diviziuni. Schim- 
bările formale nete care apar în tehnica epicii sînt su- 
bordonate unei creşteri remarcabile a corpului textual. 
Dacă Roland are 4002 versuri, pînă către 1160 există 
mai multe cîntece complete cu mai puţin de 1000 de 
versuri. Saltul decisiv se face la sfîrşitul secolului, cu 
Narbonezii (8 063 ‘v.)! şi Huon (10 553 v.). În afara cor- 


1 Cazul Narbonezilor prezintă o particularitate ‘curioasă în 
ansamblut acestui proces, în cursul căruia ponderea dialogului în 
text crește cu 50%, de la 42,3% în Roland la 62,2% în Huon. 
Dacă vom cerceta care este volumul dialogului în Narbonezii la 

pusului, Girart de Roussillon si Renaud de Montaüban 
depăşesc şi aceste cifre. Or, în cazul lor cel putin, nu 
poate fi vorba de o scădere a calităţii artistice. Cauzele 
acestui spor mi se par a fi două : influenţa romanului, și 
el în expansiune textuală, și faptul că gestele tardive 
sînt probabil din ce în ce mai mult redactate în scris, 
in stil „populari. 

Partizanii naturii livresti a epicii franceze nu pot 
găsi însă în această ultimă remarcă mult confort. Căci 
faptul că, într-o cultură compartimentată, un gen prin 
excelenţă oral sfirseste prin a fi notat, compus în scris 
si chiar supus unor manipulări textuale ca acelea din 
tradiţia manuscrisă a lui Roland, nu are nimic care să 
ne surprindă. La urma urmei, dacă nici un poem n-ar fi 
fost scris, nici n-am fi ştiut vreodată ce formă literară 
au. Însăși forma lor literară constituie dovada cea mai 
limpede că genul a funcţionat într-un mediu oral în se- 
colele XI si XII, si vedem că în Huon de Bordeaux, 
scris în ‘primul sfert al veacului al XIII-lea, formulele, 
în loc să se rarefieze, se concentrează. Huon este o ade- 
vărată colecţie, o crestomatie a tradiţiei epice. Studiile 
computerizate ale lui Duggan (1973, 23 et sq.) au arătat 
că există şi poeme, ca Asediul Barbastrei, în care densi- 
tatea formulelor se reduce. Ele dovedesc, pe lîngă redac- 
tarea în scris, tendinţa de desprindere de tradiţia orală. 
Dar cele două fenomene rămîn distincte : unii jongleri 
scriu în stil integral traditionalist, alţii, rămînind în 
cadrul - genului, incearcă să-şi facă mai flexibile moda- 
litätile de expresie, orientindu-se către „stilul“ roma- 


fiecare. 1000 de versuri, vom constata că el se precipită de la 
67,1%% in prima mie la 16,9%% în a opta si ultima, coborînd des- 
tul de regulat, Fenomenul sugerează că oboseala si plictiseala 
apărute în condiţiile de performanţă (probabil dictare) l-au: făcut 
pe jongler să scurteze pe cît posibil durata încercării la care era 
era supus şi să comprime textul. Corelativ, putem avansa că 
sporirea volumului textelor pe parcursul a 150 de ani, reflectată 
şi de creşterea cu 50% a ponderii dialogului, este o imagine a 
succesului social al cîntecelor de gestă si a ameliorării în genere 
a condiţiilor de performanţă. 

nului antic sau al celui breton. Specia cintecelor de 
gestă nu este prin urmare orală numai la origine, şi nu 
numai atita timp cît există o alianţă între subcultura 
țărănimii şi aceea a micii nobilimi (această perioadă pare 
să se incheie în sudul Franţei la sfirşitul secolului XI, 
iar în nord, către jumătatea celui următor), ci rămîne 
orală prin mijloacele folosite, prin scriitura ei, prin 
fondul formular si construcţia paralelă, pe toată durata 
existenţei sale, chiar dacă sfirseste prin a fi compusă în 
scris. „Stilul oral“, na narodnu, distinge cîntecele de 
gestă în sistemul medieval al genurilor. 

De o evoluţie a fondului formular, în ciuda unor va- 
riatii, nu se poate vorbi. Numărul de formule „inven- 
tate“ scade în timp, dar acela al formulelor folosite 
creşte (Pânzaru, 1978). Există aici un paradox care se va 
dizolva îndată ce vom lua în calcul condiţiile specifice 
în care poemele ni s-au transmis. 

Jumătate din cele 20 de formule de Sentiment apar 
prima dată în Roland. Înseamnă oare că Turoldus le-a 
„inventat“ ? Nicidecum. Formula 1, pleure des oeilz, 
apare prima dată în Cintecul sfintului Alexis 1, cu un 
sfert de veac înaintea lui Roland. Iluzia se datorează fap- 
tului că într-un sistem de tip grassroots, primul esan- 
tion pare a fi creatorul sistemului, în timp ce toate ce- 
lelalte se văd ca derivind din el într-o oarecare măsură. 
De fapt, toate derivă din sistem mai degrabă decît unele 
din altele. 

Pomenind de Alexis, am anticipat asupra celei de a 
doua problemă de istorie literară pe care analiza ritme- 
mică şi formulară ne poate ajuta s-o abordăm. Cel puţin 
60 de versuri din Alexis sint formulare sau se aflä în 
relaţie „de derivație formularä cu altele din corpusul 
epic. Cind a apărut deci fondul formular ? Să comparăm 
versul din Alexis (ed. Stengel): 


1 Aici ea are forma (A 45 b) plurent si oil, mai firească din 
punet de vedere gramatical decît cea ulterioară. Expresia pleurer 
PE eun «a plînge pînă nu mai poți», există si azi în franceza 

A 78 b ad ambes mains derumpet sa blance barbe 
«Cu amindouă mîinile își smulge barba albă» 


<u acela din Roland: 


CR 2930 Sa barbe blanche cumencet a detraire 
Ad ambes mains les chevels de sa teste 


A | «Barba cea albă începe să şi-o smulgă, cu 
amindouä mîinile [își rupe] părul din cap» 
` 


La fel: 


A 87 a Trait ses cheuels e debat sa peitrine 

«Se trage de păr si își lovește pieptul» 

CR 2596 Trait ses chevels, si se claimet caitive 
«Se trage de păr si se jeluieste» 


Mai mult, un „aer de familie“ care amintește de 
geste poate fi întilnit deja în secolul X, în Patimile de 
la Clermont si în Viaţa sfintului Léger. Un vers ca: 


L 227 Li quarz, uns fel, nom aut Vadart 
«Al patrulea, un trädätor, se numea Vadart» 


este o Relatie exprimată într-o formă destul de caracte- 
risticä, amintind de CR 1188, 1235, 3094 şi CR 1213: 


Un duc i est, si ad num Falsaron 
«Era un duce, pe nume Falsaron» 


Dacă prin urmare fondul formular al gestelor ne 
apare în curs de constituire în Alexis, si încheiat în linii 
generale la începutul veacului următor cu Gormond, 
Cîntecul lui Guillaume si Încoronarea lui Ludovic, în- 
tregul proces ar fi putut avea loc între sfirșitul secolu- 
lui X (terminus a quo al Fragmentului de la Haga) si 
prima treime a secolului XII. 

Din cele 15 formule de Sentiment întrebuințate de 
autorul lui HB, 12 apar înainte de mijlocul veacului al 
XII-lea, şi din toate cele 20 recenzate, nu mai puţin de 
17 au fost create inaintea acestei limite. Activitatea de 
creare a fondului formular apare, prin urmare, în ter- 
menii restrinsi ai acestui sondaj, ca fiind în linii mari 
încheiată în perioada în care a fost redactată Încorona- 
rea lui Ludovic. 

O cercetare nu se încheie niciodată si autorul nu e 
decit prea conştient de mărginirile lucrării de față. Cău- 
tarea începe iarăşi odată cu fiecare fapt descoperit ; nu 
găsim explicaţii, ci dăm peste enigme. De aceea nădăj- 
duiesc că lucrarea clarifică mai puţine lucruri decît 
“oferă puncte de plecare pentru investigaţii într-un spi- 
rit nou, dacă în genere vreo observaţie poate produce 
indirect ideea unor căi noi de cercetare. 

Am văzut că, în 1928, Milman Parry arăta, prin stu- 
diul textelor -homerice, că literatura poate funcţiona si 
altfel decît sîntem obișnuiți s-o vedem în Europa mo” 
dernă, ca socialitatea ei poate rezida nu numai în me- 
saj, în scop, în felul.în care literatura e utilizată, ci 
chiar în ființa ei imediată, în faptul că textul se îm- 
parte nemijlocit cu vorbirea culturii. Am constatat că 
în Franţa medievală poezia epică admite o asemenea 


+, descriere ; că ea norma vorbirea, îi dădea o măsură, un 


ritm; o scansiune, îi impunea o gramatică determinată 
de legile recitării, modela o limbă literară turnată în 
forma decasilabului, unde fiecare cuvînt își avea pozi- 
tiile lui preferentiale sau numai posibile. Am arătat că 
în culturile orale există o corelație fundamentală care 
Je structurează : sistemul genurilor (distincţia între proză 
si vers, între mit si basm etc.) se întemeiază pe sacra- 
litatea tradiţiei ; tradiţia însăşi, fiind în acelaşi timp 
“împletită cu structurile de rudenie, cu care întreţine un 
paralelism simbolic, iși datorează forţa unei teorii a 
“vorbirii, difuză sau explicită, inserată organic în con- 
ceptia despre lume a poporului respectiv : fiziologie, 
psihologie, cosmologie, mit si ritual se îngemănează în 
“teoria vorbirii, o constituie şi derivă din ea. Spre deo- 
sebire de culturile orale integrale, societatea medievală 
franceză e în expansiune în secolele XI-XII ; ea îşi gîn- 
deste structura prin complementaritate, în celebra doc- 

trinä a celor trei ordini; în interiorul acestei comple-- 
mentaritäti se află un sistem de reglare a atribuirii bu- 
nurilor si titlurilor către descendență, care admite con-- 
ceptul lui Levi-Strauss de societate „cu case“, orien-- 
tind scopurile si valorile către expansiunea militară. 
Odată această expansiune oprită, lumea medievală oc-- 
cidentală intră într-un colaps care nu se va sfirsi decit. 
odată cu influența economică şi culturală a Renașterii ; 
atunci se propune ţărilor care vor să-l accepte un nou. 
tip de dezvoltare, întemeiat pe puterea orașelor, Core-- 
lativă unei înfloriri a comerţului, si pe o expansiune- 
militară în afara graniţelor Europei, în Indii. Subcul-- 
tura orală a epicii militare, întemeiată pe o temporară- 
compatibilitate de valori între țărănime şi mica nobilime, 
deformează imaginea lumii feudale a veacului al XII-lea. 
într-un chip cît se poate de semnificativ,  arătindu-i 
punctele slabe şi tendințele autodestructive. Ca orice- 
literatură, cîntecele de gestă evidenţiază asimetria din-- 
tre dorinţă şi acţiune socială, dintre funcţie și institu- 
tie, dintre sistem şi propriile lui „căsuțe goale“. Din. 
acest punct de vedere, contrastul între poemul oral şi 
povestirea scrisă apare neesential. Oralitatea nu e altă- 
formă de literatură, este literatura însăși, functionind' 
într-un alt tip de cultură. 

Am examinat apoi conceptul de cultură comparti-- 
mentată, arătind că ceea ce caracterizează secolele IX-- 
XI este separätia între subcultura religioasă şi aceea: 
laică, ultima tinzind să se desfacă progresiv în două ra-: 
muri : subcultura aristocratică, ce se va individualiza- 
cu poezia lirică, cu romanul de inspiraţie clasică şi mai 
apoi bretonă, si subcultura țărănească, pe care înflori-- 
rea culturală a veacului al XII-lea, în condiţiile speci-- 
fice ale luptei culturale, o va scufunda în tăcere pentru: 
aproape şase secole; ea nu va recăpăta dreptul la ex-: 
presie liberă decit odată cu mișcarea romantică. Am: 
notat că, în interacţiunea violentă şi plină de cruzime: 
între „activitatea inchizitorială a bisericii si credințele- 
tradiționale ale maselor populare, vedem cristalizîn-- 
du-se o teorie a vorbirii de natură hibridă, care tinde: 

-să transfere eficacitatea verbului liturgic la o făptuire 
„demoniacă : clerul „născoceşte“ vrăjitoria, o propagă 
prin chiar acţiunea de reprimare a ei, räspindeste, com- 
bätindu-le, doctrine care își au izvorul în comentariile 
patristice cel putin tot atit ca în superstitia folclorică. 
Biserica sfirseste prin a inocula Occidentului teama de 
vorbire, in același timp în care sacralizează scrierea. 

Am putut constata că mărturiile istorice, selectate 
pentru o rapidă trecere în revistă, nu suportă nici doc- 
“trina tradiționalistă, nici pe aceea individualistă în ce 
priveşte originea şi natura cîntecelor de gestă. Nici can- 
tilenele, nici cîntecele de actualitate nu pot figura în- 
-tr-o teorie care încearcă să nu supraliciteze faptele din- 
colo de limitele pe care le autorizează ele. Dimpotrivă, 
este incontestabil că isprăvile lui Roland, Guillaume si 
‘Ogier au avut un ecou prelungit în conștiința oamenilor 
vremii. Studiul transformărilor prin care trece acest ră- 
sunet arată că trebuie să presupunem un specific al 
culturii secolelor IX-X în contrast faţă de cultura mo- 
“dernă : povestirile autobiografice ale contemporanilor 
anumitor evenimente sint supuse unui proces de elabo- 
rare legendară, în timp ce sînt transmise mai departe 
din gură în gură. În această privinţă tradiţia analistică 
ne dă indiciile cele mai sigure. Că elaborarea legendară 
are loc în masele populare, și nu în mediul literat, este 
evident din răspîndirea modei onomastice a botezului 
-fraților cu numele de Olivier si Roland, care începe în 
medii nenobile sau ale micii nobilimi. Mărturii ale pro- 
cesului de elaborare legendară orală avem încă de la 
sfirşitul secolului IX şi în tot cursul secolului X. Ce 
formă anume aveau aceste legende, în vers sau în proză, 
este, cred, imposibil de precizat. Se vede însă că, în timp 
ce marea tradiție a versului aliterativ german stă să 
piară încă din cursul vieţii lui Carol cel Mare, şi e în- 
locuită, la finele veacului al IX-lea, cu dimetrul iam- 
bic, poezia romanică începe să se înfiripeze relativ tîr- 
:ziu. Tot ceea ce ni s-a păstrat, de-a lungul secolului X, 
-e o poezie al cărei vers poate fi popular (pe cînd Eulalia 
pare a crea metrul din nimic, octosilabul nu e în chip 

vizibil creatia autorului lui Léger), dar care în ansam- 
blu e cu:siguranţă o compunere ecleziastică, în spirit şi 
în vocabular. Prima transpunere a conținutului unui 
poem epic ni se păstrează de la începutul secolului XI, 
e Fragmentul de la Haga. Prima atestare a fondului for- 
mular al cintecelor de gestă apare în genul vecin, în 
cintecul hagiografic Viaţa sfintului Alexis, către 1050. 
Atunci cînd, în a doua jumătate a veacului, Turoldus 
îşi compune opera, ea confirmă — şi deopotrivă mani- 
festă la cel mai înalt punct al artei — dezvoltarea de o 
sută de ani a epicii orale. 

Am aruncat, în fine, o privire rapidă asupra tehnicii 
acestor poeme la nivelul structurii narative superficiale, 
şi am constatat facilitatea cu care analiza ritmemică ne 
introduce în repertoriul formular. Pe această cale, am 
putut conchide că dictiunea epică apare ca fiind în 
curs de constituire în 1050, își capătă probabil deplina 
dezvoltare spre 1130 şi rămîne neschimbată pînă ce suc- 
cesul romanului sau remanierile în proză vor da ultima 
lovitură artei cîntăreţilor de gestă. Poemele tardive, ca 
Narbonezii sau Huon de Bordeaux, în loc să evolueze 
spre o expresie liberă de stereotipii, le concentrează dim- 
potrivă într-un grad tot atit de înalt ca şi primul cîn- 
tec păstrat. De aici se poate trage încheierea că dicti- 
unea epică este o paradigmă globală functionind într-un 
cadru cultural tradiţional. Cintecul de gestă nu se poate 
adapta, el piere. Fiindcă subcultura în care s-a născut, 
și unde ardoarea războinică, fără rafinamente mondene, 
era valoarea fundamentală, unde fidelitatea şi patriotis- 
mul se uneau cu fanatismul religios, unde noblețea se 
putea dobindi cu lovituri de spadă date în slujba crucii, 
unde săracii se năpusteau să facă propria lor cruciadă, 
fără a aștepta să fie conduşi de nobilimea militară, 
această subcultură piere. 

_ _ Și iată-ne, porniţi de la o chestiune de formule epice, 
întorși la formule epice. Problema originii cîntecelor de 
gestă se poate pune în termenii originii fondului for- 
mular, Acesta începe să se constituie cîndva între 980 
şi 1050, dar cînd şi in ce gen anume, în poemele hagio- 

grafice pierdute sau în acelea militare care au servit 
de model Fragmentului de la Haga, este imposibil de 
precizat deocamdată. 

Gindirea lui Milman Parry e încă o prezenţă vie în 
cîmpul cercetărilor asupra epicii. Multe mai rămîn încă 
de studiat în ce privește mecanismul tradiţiei. Unul din 
aspectele cele mai interesante este acela al schimburilor 
formulare în cadrul 'sistemului genurilor medievale, 
care, după cum se știe, este la început împărţit într-o 
tradiție manuscrisă latină si una orală, apoi manuscrisä, 
în limba vulgară. În limba latină, literatura constituie 
o uriaşă intertextualitate în care răsună ecouri ale au- 
torilor clasici, alături de altele ale contemporanilor. Isa- 
bella Ranieri (1983) a arătat că Ermold cel Negru, în 
poemul său de laudă închinat lui Ludovic cel Pios, face 
loc unor expresii luate nu numai din autorii antici, aşa 
cum semnalaseră Diimmler și Faral, ci și din cei medie- 
vali, ca .Sedulius, Iuvencus, Venantius, Aldhelm, Alcuin 
din York şi Teodulf din Orleans. Adesea asemănările 
între expresiile folosite de autorii contemporani se ex- 
plică prin aceea că sînt prelucrări ale unor sintagme 
virgiliene. Astfel apare o formularitate diferită de cea 
orală, o formularitate specifică unei culturi a manuscrisu- 
lui, si prea putin studiată încă. În limbă vulgară, deşi 
tocmai am stabilit că dictiunea gestelor rămîne în sine 
un sistem închis, care-şi interzice evoluţia, fondul for- 
mular însuşi nu este limitat la textul acestor poeme 
truculente ; el circulă și în poezia lirică, și în fabliaux- 
urile burgheze (un fel de snoave versificate) din secolul 
al XIII-lea. În pasturele 1 (cîntece care celebrează dragos- 
tea între un tînăr si o păstorită) găsim epitete epice : au 
cleir vis, «cu chip luminos» (piesa XXXI, vi 8, cf. si XVII, 
5), de son cors gent, «frumos la trup» (XXVII, 5), qui de 
tant fait a prisier, «demn de laudă» (XXII, 6). Alături de 


un ecou din Roland, cum este 


i 1 Pastourelles, ed. Jean-Claude Riviére, 3 vol., Droz, Genève, 
4 

XXVII, 1 Lautrier en mai por moi esbanoier 
«Deunăzi, în luna mai, ca să petrec» 


amintind de 


CR ui As tables juent por els esbaneier 
«Joacă table ca să petreacă», 


găsim un vers ca 


CXII, 1 Lore le rieu de la fontaine 
«Lângă piriu la izvor» 


care nu e decît reluarea în tradiţie a versului trubadurului 
Jaufre Rudel : 


Quan lo rius de la fontana 

S'esclarzis, si cum far sol 

«Cînd apa izvorului se face iar limpede, şi cînd 
e soare». 


Romanul lui Alexandru în decasilabi arată ce influ- 
enţă avea dictiunea gestelor asupra unui autor altminteri 
instruit în literele clasice. Întrucît din nefericire nu s-a 
păstrat decit un singur cîntec de gestă în octosilabi, 
Gormond, nu putem urmări prea bine raportul acestui 
metru epic cu acela al compozițiilor în aceeași măsură, 
dar în alte specii literare. 

Garnier de Pont-Sainte-Maxence, care a scris o Viaţă 
a sfintului Thomas Beckett între 1172—1176, foloseşte un 
alexandrin plin de reminiscente epice. O transpunere în 
decasilabi a Cintärii cîntărilor conţine ecouri din cîntecele 
de gestă, ca: 


16 Il est plus gensz que solleiz enn ested 


«E mai frumos ca soarele în zi de vară», 


amintire a unui complex formular : 

Aussi biaus fu com solaus en esté 
«Era frumos ca soarele în zi de vară» 


Tant par ert blancs cume flur en estet 
«Era alb ca floarea în zi de vară» 


Et out la charn tant blanche come flor en esté. 
«Avea pielea albä ca floarea în zi de vară» 


Blanche ot la char con la flor en este 
La char ot blanche come flor en esté. 


Portretul contelui Raynauz dintr-0 „celebră Chanson 
d'histoire 1 e. scos întreg din tradiţia eroică : 


25 


Li cuens Raynauz en monte lo degré, 


ros par espaules, greles par lo. baudré 
. À (PC 716, cf. şi CR 3158) 


` blont ot lo poil, menu, recercelé 


en nule tere n'ot si biau bacheler 
(N 4432, PC 717) 


(cf. PC 711, 870, 2216) 


«Contele Raynauz urcă treptele. E lat în umeri, 


îngust în şolduri ; are părul blond, cirliontat mărunt ; în 
nici o ţară nu se află un tinär atît de frumos.» 


Ce rost au formulele în ansamblul unei culturi orale ? 
Ne-am mai întîlnit cu această întrebare. Parry şi Lord au 
susținut că ele permit compoziţia orală ex tempore, pe 
măsură ce se cîntă, şi că deci utilitatea lor este mnemo- 
tehnică. Teoria lor nu poate explica, de aceea, prezenţa 
formulelor în proza miturilor şi povestirilor tradiționale. 


1 In Karl Voretzsch, Altfranzăsisches Lesebuch zur Erläu- 
terung der altfranzăsischen Literaturgeschichte, Max Niemeyer, 
Halle / Saale, 1966. 

Trebuie să ne ferim de o primă explicaţie, pe cît de 
banală pe atît de eronată, spre care ne îndreaptă concep- 
ţia romantică despre literatură. Teoreticienii romantici 
gîndeau tradiţia în chip oedipian, aşezind în centrul dis- 
cursului lor conceptul de originalitate, înţeles ca revolta, 
pe planul scriiturii, împotriva a ceea ce a fost deja con- 
ceput şi exprimat, împotriva formelor „vechi“, „perimate“ 
ale artei cuvîntului. A folosi expresia altuia este în ochii 
lor o dovadă de lene în gindire, slăbiciune a forței crea- 
toare, inabilitate profesională. Stereotipia verbală serveşte 
în teatru pentru a caracteriza personajele mărginite. Rolul 
lui Ghiţă Pristanda din piesa lui Caragiale este formular 
în proporţie de douăzeci la sută. In discursul „bunului- 
simţ“ modern, lipsa de creativitate verbală e indiciul in- 
culturii şi chiar al ininteligentei. Sîntem în faţa unei neîn- 
telegeri care porneşte de la o insuficientă reflecţie asupra 
regulilor de folosire a vorbirii. 

Levi-Strauss atrăgea atenţia asupra acestei. chestiuni 
într-o intervenţie la o conferinţă comună a antropologilor 
şi lingvistilor ţinută la Bloomington în 1952 (1978, 82): 
„in cursul discuţiilor n-a fost niciodată luată în conside- 
rare problema pusă de atitudinea concretă a unei culturi 
față de limba respectivă. Astfel, de exemplu, civilizaţia 
noastră tratează limbajul într-un mod care ar putea fi 
calificat ca lipsit de moderație: vorbim mereu, orice 
pretext este bun pentru a. ne exprima, a întreba, a. co- 
menta (...) Cele mai multe culturi pe care le numim pri- 
mitive folosesc limbajul cu zgîrcenie ; nu se vorbeşte ori- 
cînd si în legătură cu orice. În aceste culturi, manifestările 
verbale sint adeseori limitate la circumstanţe prescrise...“ 
. Este evident că în cultura europeană modernă regulile 
i ins a limbajului variază mult de la o ţară la alta, 
eter hp egorie socială la alta, Se poate recunoaşte uşor 

n ormular oral caracteristic anumitor grupuri, se 
poate urmări migraţia lui, Creativitatea lingvistică este 
ȘI ea înzestrată cu funcţii specifice : unele grupuri cre- 
pază în lexic, altele în fonetică, altele în sintaxă, altele îşi 
ah n punct de onoare din a nu crea nimic si de a vorbi 

imbă „pură“ sau „corectă“, De îndată ce vine vorba: de 

literatură, toată lumea se raliază însă la opoziţia dintre 
originalitate și tradiţie, polarizîndu-se în două tabere care 
se înfruntă adesea în public, si care cad de acord asupra 
unui singur lucru, anume asupra validității acestei opo- 
ati. 

À Nu vreau să spun că distinctiä este principial invalidä, 
fiindcă poate fi ușor adusă la ò expresie de bază cu aju- 
torul cercetării comparate ; dar, pusă în termeni concreti, 
ea îşi pierde îndată orice semnificaţie pentru dezbatere. 
Ceea ce, prin intermediul ei, se pretinde a fi discutat, este 
valoarea operei de artă. Or, valoarea nu e abordabilă în 
termeni de conformism și revoltă, ea ţine de ordinea lui 
a face şi a nu face. Opera nu se apropie mai mult sau 
mai putin de valoare, aşa cum gîndeşte platonismul, ci 
o creează sau nu. 

A explica formularitatea prin caracterul „primitiv“ al 
literaturii orale sau prin „teama“ de a inova înseamnă a 
cădea în acest complex de idei care păcătuiesc prin lipsă 
de exactitate. Culturile orale inovează relativ foarte 
mult ; puţinele date istorice pe care le avem despre unele 
triburi ne arată că structurile sociale se pot schimba radi- 
cal în cîteva sute de ani. Literatura „primitivă“ se pre- 
zintă în general ca o rețea inextricabilă de variante ce di- 
feră după clan, după familie și de la un individ la altul; 
în această nesfîrşită productivitate se exercită un spirit 
neastimpärat. Literatura modernă se eliberează de ste- 
reotipiile de la nivelul structurii narative superficiale şi 
de la nivel textual, dar prețul acestei libertăţi este un 
conformism pe dos: sîntem prizonierii unei modernitäti 
necontenit afirmată și care nu e, pentru clipa noastră, 
tel Koua ori mai surprinzătoare decît, în clipa lui, mo- 
agită rA Eor de Troyes. Aşa cum neoliticii se 
HAL eara Di GS ae îrsite decalcomanii dupä un origi- 
dernii fs pin efor m în pluralitatea copiilor sale, mo- 
cum nu le co iază ul în făurirea a mii de originale care, 
Cei dintii d Pa a nimeni, rămîn stinghere şi asemenea. 

11 duc la frenezie trocul literar; cei din urmă 
neacceptînd nici o formă de schimb i P : 
a căror miere va sluji d e schimb, se izolează în faguri 

JL doar la nutrimentul insectei laba- 

rioase ; plătim prea mult o libertate de care nu ne putem, 
în sens plin, bucura. 

O altă interpretare a formelor orale a fost susținută 
de Jean Lohisse (1979). Lohisse pleacă de la un articol 
al lui Carothers (in Psychiatry, noiembrie 1959), care a 
studiat relaţia de substituție între vorbire și acţiune aşa 
cum apare la anumiţi indivizi, ajungînd la concluzia că 
se poate distinge o putere a cuvintelor ca fenomen de 
credinţă. Lohisse înțelege aceasta ca pe o formă de mani- 
festare spontană a magiei, si crede că literatura ca vor- 
bire poate fi creditată cu.o forță magică. În societăţile pri- 
mitive, literatura se prezintă atunci ca un factor de tur- 
bulentä, deci se impune restrîngerea ei între anumite 
limite ; aceasta ar fi funcţia dictiunii formulare. „Orice 
latitudine lăsată afectivității individuale poate afecta sta- 
bilitatea- socială ; si dacă într-o societate orală verbali- 
zarea, fie și interioară, este o acţiune socială eficientă, in- 
telegem, odată cu Carothers, că «dacă apar gînduri. perso- 
nale şi individuale în afara referintelor strict practice 
si utilitare, trebuie să ne temem de ele si să le înäbusim, 
atit în noi, 'cît si la-alţii».* Raționamentul e ancorat mai 
degrabă în imaginarul modern decît în realitatea socie- 
tätilor orale. Opoziția între tendinţele individuale si 
stabilitatea. socială, văzută în chip absolut, nu rezistă la 
o critică mai serioasă. Apoi așa-zisa magie nu este numai 
verbală, ci poate consta (şi constă mai degrabă) în manipu- 
lări mecanice, în acţiuni simbolice, în relaţii corporale. 
Totul ar trebui atunci restrîns la o stereotipie, şi societă- 
tile primitive ar căpăta o pronunţată asemănare cu fascis- 
mul european. De fapt nimic din toate acestea nu se în- 
timplä. A Verbalizarea interioară, gîndurile personale 
primejdioase vin mai puțin din societățile arhaice, cît din 
imaginea pe care Carothers și Lohisse o au despre vrăji- 
toria în evul mediu. „Primitivii“ nu trăiesc citusi de 
puțin în acea teamă permanentă în care s-au complăcut 
să-i descrie anumiţi autori europeni, şi cele mai barbare 
obiceiuri se pot asocia cu cea mai mare delicateţe sufle- 
tească ; mulţi dintre cei care i-au cunoscut îndeaproape, 
ca, Melville, Mikluho-Maklai, Malinowski, Leenhardt, 

Mead au subliniat atmosfera de afecţiune, înţelegere. și 
toleranţă care domneşte în viaţa cotidiană a unor popoare 
cu tehnologie arhaică. Vrăjitoria însăşi este un complex 
cultural localizat, mai bine dezvoltat în anumite locuri 
din Africa si din America, dar nicidecum universal. Ideea 
de eficacitate a vorbirii nu trebuie confundată cu magia 
sau cu vrăjitoria, de vreme ce o găsim şi la stoici, la 
sofisti, la filozofi moderni ai limbajului şi la cel putin 
jumătate din poeţi. De fapt limbajul nici nu poate fi 
conceput decit în funcție de această idee, adică pentru 
sau contra ei. Am văzut în capitolul V că protejarea tex- 
telor literare de excesele unei eficacitäti necontrolate se 
face în diferite moduri, de la cele radicale, cum ar fi 
utilizarea unor limbi speciale, pînă la cele mai subtile, cum 
ar fi folosirea unui anume tip de voce. Toate acestea n-au 
nimic de-a face nici cu magia, nici cu vrăjitoria, şi tin 
de o „gîndire sălbatică“ specifică, de o reflecţie arhaică 
asupra naturii şi posibilităţilor limbajului. Credinţa lui 
Lohisse că societăţile tradiţionale manifestă o „voluntară 
indiferenţă... faţă de dezvoltarea individuală“ ar trebui 
regîndită în funcţie de faptul că «ezvoltarea individuală 
are loc numai într-o cultură, care îi oferă cadrul şi-i 
determină într-un fel etapele, iar posibilitatea ca un om 
să se dezvolte trecînd de la o subcultură sau cultură la 
alta nu prea a existat înaintea evului mediu. Nu cred că 
formulele orale se pot explica prin frica grupului de a 
permite inovaţii verbale care s-ar putea transforma în 
inovaţii sociale. 

În realitate, formulele funcţionează la mai multe nivele, 
modelind limba literară, fixînd în expresie preocupările 
și centrele de interes ale culturii, dînd glas într-o formă 
gata făcută pîndurilor orisicui, circulind de la un gen la 
altul. Rolul formulelor în vorbire este de a permite schim- 
bul, compatibilitatea si reciprocitatea între indivizi, su- 
biecte, genuri, epoci. Formulele constituie un sistem care, 
puţin variabil în sine, permite nenumărate tranzacţii în 
toate sensurile, ca şi rețeaua cristalină a unui conductor 
electric ; el este un loc de trecere. Mitul unei literaturi 
formal originale nu este posibil decît într-o societate a 

cärei tehnologie are nevoie de progres pentru a se putea 
reproduce, tot aşa cum societatea medievală avea nevoie 
de expansiune. Tehnologia actuală se înfăţişează pe sine, 
încercînd să se justifice, ca o simplă etapă de tranziţie 
între două stadii stabile, ambele întemeiate pe consumul 
unor resurse regenerabile — agricultura și industria auto- 
matizată alimentată de energii „neconvenţionale“ inepui- 
zabile. Dacă există o „filozofie a tehnologiei“ (cf. Mit- 
cham, 1985), ea ţine un discurs de tip profetic, 
legitimîndu-se nu prin ceea ce face, ci prin starea ideală 
la care pretinde că duce. Iată de ce progresul este astăzi 
o necesitate vitală, şi de ce progresul tehnologic este inse- 
parabil legat de progresul social şi cultural. Spre deosebire 
de lumea modernă, societăţile tradiţionale nu sînt supuse 
unei asemenea tensiuni, nu aleargă într-o cursă contra 
cronometru ; ele nu favorizează noutatea decit în măsura 
în care e expresia unei nevoi sociale sau individuale. 
Dimpotrivă, pentru ele important este să se evite acumu- 
larea unor nemulțumiri care să opună părți ale grupului. 
Florenţa învrăjbită între guelfi si ghibelini durează, un 
trib nomad de cîteva sute de membri atins de discordie 
se împrăștie. Literatura, ca şi organizarea socială, trebuie 
să îndeplinească funcţia de a slăbi încordările, contradic- 
tiile, de a crea un canal de circulaţie a unor reciprocitäti. 
Asistăm atunci la un fenomen extrem de interesant : pe 
de o parte, versiunile miturilor, cîntecele rituale, poveş- 
tile sînt o proprietate păzită cu  străşnicie, rezervată 
numai anumitor indivizi în funcţie de locul pe care ei 
îl ocupă în structura socială, pe de altă parte, aceste 
texte sînt dispensate abundent, în cursul unor sărbători 
de mai multe zile la rind, în fiecare ciclu anual; pe de 
o parte, textele se drapează în vălurile unor limbi ezote- 
rice, ale unor fraze ininteligibile şi unor cuvinte rare ori 
deformate, pe de alta, conţinutul lor este plin de repetiţii 
și în mare parte formular ; pe de o parte, unele variante 
ale lor constituie o ştiinţă secretă, pe de alta, în linii mari, 
conţinutul lor e cunoscut pină și de copii. 

LE Toate acestea se pot explica în raport cu teoria presta- 
ţiilor totale a lui Marcel Mauss. Regulile vorbirii despart 

pentru a putea reuni; ele instituie o proprietate pentru 
a face posibil darul, opun pentru a putea concilia. Să 
reamintim pe scurt ideile lui Mauss (1966) despre dar. În 
toate societăţile există o triplă obligaţie a indivizilor : a 
da, a primi, a da la rindul lor. Cel care încalcă una din 
aceste specificaţii se pune în primejdie pe sine și pe ai 
săi. Contactele între indivizi sint marcate prin daruri. În 
dreptul germanic, vinzarea era însoţită de înmînarea unui 
mic obiect simbolic ; si astăzi, anumite obiecte nu pot fi 
dăruite fără a se primi un contradar de o valoare insigni- 
fiantă. Doctrina indiană asimila sacrificiul cu un schimb 
de daruri între sacrificant și zeu ; individul nu putea con- 
suma fără a sacrifica, divinitatea ceda o parte din lucrul 
oterit (carnea animalului ucis) participanţilor la ceremo- 
nie. Pe coasta de nord-vest a Americii de Nord înflorea 
odinioară celebra instituţie a potlatch-ului. Potlatch-ul, 
studiat mai cu seamă de Boas, consta într-o adunare ce 
dura mai multe zile şi în cursul căreia cei care invitau îi 
hrăneau pe invitaţi si le dădeau daruri; adesea se isca 
rivalitate între două grupuri, fiecare încercînd să-l stri- 
vească pe celălalt cu valoarea obiectelor dăruite. La un 
interval de timp oarecare, potlatch-ul era întors si invi- 
taţii invitau. A întîrzia oferirea unui potlatch putea fi o 
cauză de război. La poporul haida exista și o formă nega- 
tivă a acestei ceremonii, constînd în distrugerea obiecte- 
lor, în loc de dăruirea lor, prestigiul social obținut astfel 
avînd o formă pură, dematerializatä. În 1878, un şef jignit 
a sfişiat 20 pături, şi opozantul lui a trebuit să se îm- 
prumute de la prieteni ca să poată executa o distrugere 
similară, fără de care ar [i trebuit să se resemneze a 
suferi o umilinţă gravă (Van Den Brink, 1974, 73). La 
tsimshian, gazdele sfärimau barca invitaţilor, numai pen- 
tru a le dărui alta nouă la plecare. Studiile lui Malinowski 
au arătat că în insulele Trobriand funcționează sistemul 
de schimb numit kula: brățările mwali tăiate dintr-o 
scoică se dau în dar numai celor care locuiesc la răsărit, 
pe cînd colierele soulava strunjite din sidef vor fi dăruite 
s A arae Bird Acest sistem, care cuprinde in- 

, d'Entrecasteaux, , Amphlett, Woodlark, 

Tube-Tube si coasta de sud-est a Noii Guinee formează 
astfel două „benzi de circulaţie“ pe care bunurile se ro- 
tesc fie în sensul acelor ceasornicului, fie invers. Cite un 
locuitor din aceste insule pleca adesea într-o barcă fără 
a lua nimic cu sine, nici măcar hrană ; dar știa că oriunde 
va ajunge va primi găzduire şi daruri în schimbul celor 
date de el odinioară. Extrem de interesant este faptul că 
aceste reciprocitäti sînt circulare, adică obiectul primit sau 
echivalentul lui este redăruit unei terţe persoane. În 
Fidji, în perioada numită kere-kere, nimeni nu poate 
refuza nimic nimănui. 

Să remarcăm că darul rămîne tot timpul un act vo- 
luntar, adesea impus de o dorinţă sau o necesitate su- 
biectivă, deși: sub aspect social este obligatoriu ; dar în 
fond, ceea ce este cu adevărat obligatoriu este chiar carac- 
terul lui voluntar. Darul cuprinde întregul sistem social, 
el uneşte -deopotrivă indivizii, familiile si colectivitätile 
mai mari. Ca obiect al darului se poate înfățișa orice, 
„politeţuri, ospete, rituri, servicii militare, femei, copii, 
dansuri, sărbători, tirguri“ (Mauss, 1966, 150). Astfel se 
constituie un „sistem de prestații totale“, o structură so- 
cială fundamentală. După Mauss, mecanismul darului 
asigură o distribuţie periodică a bunurilor între indivizi, 
o formă de reciprocitate economică destinată să slăbească 
tensiunile născute -din faptul posesiei individuale. „De la 
un capăt la altul al evoluţiei umane, nu există decît 
o singură înţelepciune“, spune Mauss. Ea constă, am 
adăuga noi azi, în efortul de a constitui astfel relaţiile so- 
ciale, încit fiecare să poată accepta existenţa celuilalt ca 
fiind, mai mult decit legitimă, necesară si complementară. 

În aceeaşi linie de gîndire s-au situat cercetările ce- 
lebre ale lui Lévi-Strauss asupra rudeniei, Lévi-Strauss 
definește celula elementară de rudenie ca fiind compusă 
nu numai din părinţi si progenitura lor, ci si din donatorul 
femeii, fie ci acesta e tatăl sau fratele ei. El interpretează 
interdicţia universală a incestului ca fiind regula funda- 

mentală ce guvernează circulaţia femeilor! în societate : 
nimeni nu are, în sens strict, femeia „sa“, ci femeia pal- 
tuia“. Astfel căsătoria se integrează în sisteme de prestații 
totale, în care femeile fac obiectul unor daruri între cla- 
nuri și/sau între generaţii simultan. Reproducerea socie- 
tätii ca ansamblu nu este'altceva decit un sistem „de 
reciprocităţi imediate sau circulare. FĂ 

În această lumină, cred că studiile asupra literaturii 
orale capătă un sens nou. Am avut ocazia să constatăm că 
regulile vorbirii prescriu un număr mare de reciprocitäti, 
că ceremoniile nu pot fi sävirsite fără „dăruirea“ comună 
a textelor ezoterice, că genurile (versul şi proza, poezia şi 
povestea, mitul şi basmul) nu.pot îi separate decit 
pe baza împrumutului şi împărțirii unor elemente 
devälmase, că tradiţiile înseşi formează sisteme de schimb. 
Expresia formulară permite literaturii orale să rămînă 
veşnic deschisă, accesibilă acestor schimburi, evită izola- 
rea într-un discurs solitar, ușurează lupta individului cu 
inexprimabilul, face ca literatura să nu se înstrăineze de 
esența sa, care e de a fi, prin darul vorbirii, un dar 
de sine. 


Astfel se dă formularitätii un sens si se debarasează 
cercetarea de conceptul steril de primitivism. În acelaşi 
timp se ridică o multitudine de probleme noi, care sînt 
deopotrivă ale antropologiei şi ale istoriei literare, privind 
modurile concrete în care schimbul literar a fost conceput 
si a funcţionat efectiv în diferite epoci si culturi. Atunci 
cînd poezia epică franceză, în secolul al XI-lea, a rein- 
ventat formularitatea, fără contact intens cu epica tradi- 
tionalä germanică şi în absenţa oricărui alt model, ea 
a redescoperit unul din mecanismele fundamentale ale 
vorbirii sociale, tot așa cum biserica, în veacurile XIV 
si XV, în goană după erezii, avea să redescopere şi să 
reformuleze o teorie pretins laică a vorbirii. Aceste reve- 
niri nu sint desigur întîmplătoare, Ele ne sugerează că „nu 


există decit o singură înțelepciune“ şi că acel mecanism 

de reciprocitäti prin care literatura räminea în contact 
organic si nemijlocit cu fiecare din membrii societätii ar 
putea să reapară sub o altă înfățișare. Culturile orale 
de tip arhaic nu se vor mai întoarce probabil niciodată 
în istoria umanității, dar poate că ceva din prudenta cu 
care ele înțelegeau să circumscrie şi să prevină răul, ceva 
din îndemînarea lor de a lăsa să coexiste diferitul si 'iden- 
ticul fără a-l subjuga pe unul celuilalt, ceva din îndrăz- 


neala de a concepe vorbirea ca pe un act decisiv, nu va 
pieri cu totul. 


Bia | 

Teoria semicentenără a: lui Mil- 


man Parry arată că într-o cultură 
orală limba este modelată de li- 
teratură. Cartea de faţă propune 
o solujie compatibilă, dar diferi- 
tá. Literatura unei culturi orale in- 
tegrale se întemeiază pe corela- 
ţia a trei domenii: teoria vorbirii, 
instituția tradițională și sistemul 
genurilor. Dar cultura complexă, 
în care numai unele subculturi 
sint orale, e un teren de înfrun- 
tare și de alianță între mai multe 
iteraturi, O cultură este expresia 
unor încercări succesive de aran- 


jore sistematică a cunoștințelor, 


practicilor, nevoilor și trebuinte- 
lor grupului. Forma ei ideală e 
schimbul generalizat de vorbire. 


In drumul către acest profil de, 


echilibru  iluzoriu (pentru că 
schimb implică și schimbare), e- 
fortul spiritului uman se străvede 
prin orice literatură: analiza și cri- 
tica acelei culturi în care ea s-a 
născut. 

JOAN PA ZARU 


loan Pânz 
tedra de limba și literature fran- 
ceză à Universității din Bucuraşti 
din anul 1773. Doc 


cu teza La 
te;récit oral (1980), 


HET ste de specialitate cercetäri 


me, a 


ə istorie si teorie literară, ince” 
ind 'să apropie aceste aomen: 
de cel al antropologiei culturale. 

